
AVERTISSEMENT. 


Si,  pour  se  procurer  à  tout  prix  certains  livres 
rares,  les  bibliophiles  montrent,  de  nos  jours,  une 
ardeur  que  l'on  a  pu  parfois  qualifier  de  manie,  leur 
passion  est  de  tout  point  justifiable  lorsqu'elle  s'adresse 
aux  éditions  primitives  de  nos  grands  écrivains  :  en 
assurant  la  conservation  de  quelques  volumes  pré- 
cieux, elle  aura  utilement  servi  la  cause  des  lettres. 

Souvent,  en  effet,  ces  volumes,  dédaignés  jadis, 
offrent  la  leçon  véritable,  prise  directement  sur  le 
manuscrit  de  V auteur,  et  viciée  plus  tard  à  son 
insu  j  souvent  même  ils  fournissent,  comme  cela 
arrive  pour  Ronsard,  une  rédaction  plus  heureuse 
que  les  corrections  postérieures;  et,  lors  même  qu'ils 
ne  donnent  qu'un  texte  encore  imparfait,  ils  per- 
mettent de  constater  les  premiers  tâtonnements,  ou 
même  les  premières  faiblesses  du  génie  qui  s'essaye, 
et  secondent  ainsi,  de  la  manière  la  plus  efficace, 
cette  critique  littéraire  précise  et  vivante,  qui  ne  se 

contente  pas  d'apprécier  comme  des  abstractions  les 
œuvres  de  l'esprit,  mais  s'attache,  pour  les  mieux 
comprendre,  à  bien  connaître  les  hommes  qui  les  ont 
produites. 

Ce  que  nous  croyons  vrai  d'une  façon  générale 
semble  l'être  tout  particulièrement  à  l'égard  de 
Montaigne.  En  effet,  de  tous  les  chefs-d'œuvre  de  la 
littérature  française,  il  n'en  est  pas  un  seul  qui  ait 
été  modifié  aussi  profondément  que  les  Essais ,  par 
des  remaniements  successifs;  et  c'est  là  ce  qui  a  dé- 
terminé la  Société  des  Bibliophiles  de  Guyenne  à  en 
rééditer  le  texte  original,  que  jusqu'ici  les  hommes  de 
lettres  ne  pouvaient  pas  se  procurer  toujours,  même 
en  le  payant  au  poids  de  l'or  (*). 

On  sait  que  Montaigne  dirigea  lui-même  trois 
éditions  de  son  livre  (').  La  première  parut  en  i58o,. 
che\  Simon  Millanges ,  le  célèbre  imprimeur  de 
Bordeaux;  la  deuxième  sortit  des  mêmes  presses  en 
1582;  la  dernière  enfin,  «  augmentée  d'un  troi- 
siesme  livre  et  de  six  cens  additions  aux  deux  pre- 
miers »,  fut  publiée  à  Paris  en  i588,  che:{^  Abel 
L'Ange  lier  {^). 

(*)  Voici  les  prix  de  quelques  adjudications  : 

Pour  la  première  édition  :  Ventes  Nodier,  627  fr.;  Bertin, 
5i5  fr.;  Solar,  5i5  et  645  fr.;  Potier,  i,65o  fr.  L'exemplaire 
adjugé  pour  18  fr.  à  la. vente  d'Hangard  a  été  poussé  jusqu'à 
2,060  fr.  à  la  vente  Radzivvill. 

Pour  la  seconde  édition  :  Ventes  Giraud,  2o5  fr.;  Solar, 
220  fr.;  Chedeau,  100  fr. 

L'édition  de  iSSy  a  été  vendue  120  fr.  à  la  vente  Solar,  et 
460  fr.  à  la  vente  Potier. 

(')  Sans  compter  l'impression  de  Paris,  idSj,  laquelle  n'est 
qu'une  reproduction  de  celle  de  i582. 

(3)  L'édition  de  i588  porte  sur  son  frontispice  la  mention  de 
cinquième  édition,  et  M.  Sainte-Beuve,  dans  un  passage  qu'on 
lira  plus  loin,  la  désigne  ainsi.  Il  n'est  pas  certain,  cependant. 

On  sait  encore  qu'un  ou  deux  exemplaires  de  cette 
édition  de  i588,  chargés  d'additions  manuscrites, 
servirent  à  publier,  après  la  mort  de  l'auteur,  l'édi- 
tion de  1595,  qui  est  devenue  le  texte  vulgaire. 

Les  Essais  ont  donc  passé  par  quatre  états  diffé- 
rents, se  groupant  deux  par  deux,  et  fournissant,  en 
i58o  et  1582,  la  forme  primitive,  puis,  en  i588  et 
1595,  la  forme  définitive  de  l'ouvrage. 

L'étude  de  ces  transformations  est  des  plus  utiles 


que  cette  mention  soit  exacte.  L'édition  de  i582  est  qualifiée  de 
seconde  sur  son  frontispice;  sur  celle  de  Paris,  ôSj,  l'éditeur  a 
évité  d'inscrire  un  numéro  d'ordre;  et  l'on  n'en  connaît  pas 
d'autre  avant  celle  i588,  qui  devient  ainsi  la  quatrième.  Si  une 
édition,  actuellement  inconnue,  a  existé,  elle  doit  avoir  été  impri- 
mée par  Millanges  postérieurement  à  i582.  Cet  imprimeur, 
ayant  obtenu  un  privilège  de  huit  ans  pour  toutes  ses  publications, 
nul  autre  que  lui  ne  pouvait  éditer  les  Essais  avant  la  fin  de 
1387.  Or,  l'édition  de  Paris,  iSSj,  est  une  reproduction  pure  et 
simple  de  celle  de  i582;  il  faudrait  donc  admettre  que  l'édition 
intermédiaire  fut  aussi  une  réimpression  de  celle  de  i582,  sans 
quoi  l'éditeur  de  1587  n'aurait  pas  négligé  de  choisir,  pour  le  pu- 
blier à  Paris,  le  texte  dernier  et  plus  complet.  D'un  autre  côté,  il 
n'est  guère  admissible  qu'une  édition  ait  pu  paraître  entre  celle  de 
087  et  celle  de  i588;  mais,  si  elle  existait,  ce  ne  serait  encore 
qu'une  réimpression,  car  Montaigne,  qui  était  prêt  alors  à  publier 
son  livre  refondu  et  augmenté  d'un  troisième  livre,  n'aurait  pu 
songer  à  le  faire  imprimer,  cinq  ou  six  mois  auparavant,  dans  un 
état  relativement  incomplet.  Il  ne  serait  pas  imj>ossible  que 
quelque  libraire  de  Lyon  ou  d'ailleurs  eût  profité  de  l'expiration 
du  privilège  de  Millanges  pour  projeter  ou  entreprendre,  comme 
Richer  à  Paris,  une  réimpression  des  Essais  de  i582;  peut-être 
cette  réimpression  a-t-elle  été  faite;  peut-être,  sans  qu'elle  l'ait 
été,  Montaigne  a-t-il  cru  à  son  existence,  car,  sur  l'exemplaire  de 
la  Bibliothèque  de  Bordeaux,  destiné  à  devenir  une  édition  nou- 
velle, il  a  écrit  de  sa  main  :  sixième  édition,  maintenant  ainsi  la 
qualification  de  cinquième  appliquée  à  celle  de  i588;  mais,  en 
tout  cas,  on  le  voit,  l'édition  inconnue  ne  serait  jamais  qu'une 
réimpression,  comme  celle  de  i587,'  et  le  volume  de  i588,  qui 
est  la  quatrième  ou  peut-être  la  cinquième  impression,  resterait, 
en  réalité,  la  troisième  édition  retouchée. 

pour  la  connaissance  approfondie  et  la  juste  appré- 
ciation de  l'auteur.  Elle  procure,  en  effet,  au  criti- 
que des  termes  précieux  de  comparaison,  et  lui  donne 
le  moyen  de  suivre,  pour  ainsi  dire,  an  par  an  et 
pas  à  pas,  l'homme  et  l'écrivain  dans  les  vicissitudes 
de  sa  vie  et  le  développement  parallèle  de  sa  pensée; 
elle  permet  enfin  d'observer  Montaigne  comme  Mon- 
taigne aimait  à  s'observer  lui-même,  témoin  ce  pas- 
sage du  dernier  chapitre  du  second  livre  : 

«  Ce  fagotage  de  tant  de  diuerses  pièces  se  fait 
»  en  céte  condition  que  ie  n'y  met^  la  main  que  lors 
»  quvne  trop  lâche  oysiueté  me  presse,  et  non  ailleurs 
»  que  che:{  moi.  Ainsin  il  s'est  basti  a  diuerses  poses 
y>  et  interualles,  comme  les  occasions  me  détiennent 
))  ailleurs  par  fois  plusieurs  mois.  Au  demeurant  ie 
»  ne  corrige  point  mes  premières  imaginations  par 
»  les  secondes,  (ouy  bien,  a  tauanture,  quelque  mot, 
»  mais  pour  diuersifier,  non  pour  oster)  (*).  le  veus 
n  représenter  le  progrès  de  mes  humeurs,  et  qu'on 
»  voye  chaque  pièce  en  sa  naissance.  le  voudrois 
»  auoir  commencé  plus  tost,  et  prendrois  plaisir  a 
»  reconnoitre  le  trein  de  mes  mutations.  » 

<£Mais  les  premières  éditions  des  Essais  n'ont  pas 
pour  unique  mérite  de  montrer  les  nuances  ou  les 
fluctuations  de  la  pensée  du  moraliste,  elles  peuvent 
servir  encore  à  faire  mieux  saisir  cette  pensée  même, 

(•)  Cette  parenthèse  est  tirée  de  l'exemplaire  de  Bordeaux. 
C'est  sur  cet-exemplaire,  en  eftèt,  qu'apparaissent  les  nombreuses 
corrections  de  menu  détail.  Quant  à  ce  soin  de  divei'sijîer,  il 
montre  chez  Montaigne  une  préoccupation  de  la  forme  plus 
grande  qu'il  ne  veut  bien  le  dire.  Le  mot  nul,  par  exemple,  se 
rencontre  plusieurs  centaines  de  fois  dans  les  premières  éditions  ; 
Montaigne  n'a  peut-être  pas  omis  une  seule  fois  de  le  remplacer 
par  ie  mot  aucun. 

à  faire  mieux  comprendre  V œuvre,  car  leur  texte 
laisse  ressortir  plus  nettement  l'objet  de  chaque 
chapitre,  en  le  dégageant  des  digressions  nombreuses 
ajoutées  par  l'auteur  dans  ses  révisions  dernières. 

Un  critique  illustre  et  justement  regretté,  qui  avait 
bien  voulu  nous  encourager  à  entreprendre  la  pré- 
sente publication,  M.  Sainte-Beuve,  disait  dans  son 
beau  livre  sur  Port- Roy  al  (*)  : 

«  L'impression  d'ensemble  ressort  encore  mieux 
»  quand  on  recourt  aux  plus  anciennes  éditions  des 
»  Essais,  à  la  première  de  toutes  (i58o),  qui  n'a  que 
»  deux  livres,  et  même  à  celle  de  i588  {la  cinquième), 
»  qui  a  les  trois  livres,  plus  six  cents  additions  aux 
»  deux  premiers.  Ces  éditions,  et  surtout  celle  de 
»  i^'èo,  font  un  effet  tout  autre  que  celui  auquel  nos 
»  Montaigne  d'après  Coste  nous  ont  accoutumés.  On 
yt  y  surprend  mieux  le  dessein  primitif,  comme  dans 
»  les  premières  impressions  de  La  Bruyère  et  de 
»  La  Rochefoucauld.  Le  père  Niceron  (après  Coste) 
»  a  très  bien  remarqué  que  le  texte  de  Montaigne  est 
i>  plus  suivi  dans  ces  éditions  de  début  que  plus  tard, 
)j  à  partir  de  la  cinquième,  parce  que  ce  texte,  qui  ne 
»  contenait  d'abord  que  des  raisonnements  clairs  et 
y>  précis,  a  été  coupé  et  interrompu  par  les  différentes 
»  additions  que  l'auteur  y  a  faites  par-ci,  par-là,  en 
»  différents  temps.  Cela  est  évident  dès  les  premiers 
»  chapitres,  en  comparant,  et  même  à  simple  vue 
«  d'œil  :  moins  de  citations,  pas  une  note,  peu  ou  pas 
))  d'indications  de  nom  pour  les  auteurs  cités;  des 
i>  extraits  bien  moins  chargés  de  ses  lectures;  des 
»  chapitres   extrêmement   coupés  pour  la  plupart; 

'    l'ort-Royal,  3""'  édition,  t.  Il,  p.  41  3,  note  i. 

»  enfin  on  sent  aussitôt  le  gentilhomme  amateur  dont 
»  la  plume  court,  et  le  premier  jet  d'une  fantaisie 
»  qui  s'est  ensuite  bien  des  fois  repliée  sur  elle-même, 
»  et  qu'à  leur  tour  les  éditeurs,  depuis  Mademoiselle 
»  de  Gournay,  ont  jalontîée  et  comme  numérotée  à 
»  chaque  pas.  Mais  on  pourrait  montrer  que,  pour 
»  son  compte,  dans  ses  éditions  dernières,  Montaigne 
»  a  introduit  à  la  fois  du  désordre  (*),  et  aussi,  je 
»  crois,  du  système.  » 

Cette  assertion  d'un  maître,  si  nettement  formulée, 
suffirait  à  démontrer  l'utilité  dune  réimpression  du 
texte  de  i58o.  Insister  davantage  sur  ce  point  serait 
superflu.  Il  ne  nous  reste  donc  qu'à  exposer  briève- 
ment la  méthode  suivie  par  nous  pour  faciliter  l'usage 
du  livre  aux  divers  points  de  vue  sous  lesquels  on 
peut  l'envisager. 

L'objet  principal  de  cette  publication  étant  d'offrir 
les  Essais  dans  leur  forme  primitive,  notre  premier 
soin  a  été  de  reproduire  lettre  pour  lettre,  avec  une 
scrupuleuse  exactitude  (*),  l'édition  originale,  dont 
l'orthographe  simple  et  naturelle,  malgré  quelques 
bizarreries,  reflets  curieux  de  la  prononciation  gas- 


(1)  A  l'appui  de  l'assertion  de  M.  Sainte-Beuve,  on  pourrait 
citer  de  nombreux  passages.  Qu'il  nous  suffise  d'appeler  l'atten- 
tion du  lecteur'  sur  l'addition  introduite  dans  le  texte  primitif  à 
la  place  indiquée  par  notre  édition,  tome  I,  page  275,  ligne  18. 
Cet  exemple,  pris  au  hasard,  montrera  combien  l'agencement 
même  des  pnrases  a  été  parfois  disloqué  par  ces  intercalations. 

(2)  Nous  devons  signaler  ici,  pour  être  absolument  exacts,  les 
quelques  cas  où  nous  nous  sommes  écartés  de  notre  original. 

Dans  la  première  édition,  le  privilège  se  trouve  entre  la  préface 
de  Montaigne  et  le  chapitre  1".  —  Au  chapitre  le"",  ces  mots  : 
CHAP.  I,  sont  placés  après  le  sommaire. —  La  même  édition  donne 
tantôt  CHAPITRE,  tantôt  chap.,  tantôt  cha.,  tantôt  en.  Nous  avons 
rétabli  partout  le  mot  entier.  —  Aux  chapitres  VIII  et  XIV,  on 

conne,  a  une  authenticité  relative,  et  par  conséquent 
un  intérêt  réel{^).  Il  faut  remarquer,  en  effet,  que  cette 
édition,  imprimée  sur  le  manuscrit  même  de  l'auteur, 
et  à  une  époque  où  les  typographes  n'avaient  pas 
de  traditions  précises,  reproduit  asse:{  fidèlement 
l'orthographe  de  Montaigne ,  et  peut  servir  ainsi  à 
établir  celle  d'une  édition  critique  (*).  Nous  avons 
cru  seulement  devoir  corriger  quelques  fautes  d'im- 
pression évidentes;  nous  l'avons  fait  toujours  avec 
une  circonspection  extrême  et  en  nous  guidant  sur 

lit  :  HvicTisiESME,  QVATORisiESME  (ccttc  terminaison  est  la  fin  du 
mot  TRoisiESME  transportée  en  bloc  d'une  feuille  à  l'autre).  Il 
était  inutile  de  reproduire  ces  erreurs. 

Dans  la  première  et  dans  la  seconde  édition,  le  titre  courant 
est  :  ESSAIS  de  m.  de  monta.;  dans  la  troisième  :  essais  de  m.  de 
MONT.  Nous  avons  rétabli  le  nom  entier,  selon  le  vœu  de  Mon- 
taigne, formulé  dans  son  avis  autographe  à  l'imprimeur  (exem- 
plaire de  Bordeaux). 

Dans  l'édition  de  i58o,  le  premier  livre  occupe  tout  le  premier 
volume,  lequel  est  imprimé  en  plus  gros  caractère  que  le  second. 
Pour  faire  deux  volumes  égaux,  nous  avons  coupé  en  deux  le 
second  livre;  cela  a  nécessité,  au  chapitre  XI  de  ce  livre,  un  titre 
de  départ  qui  n'est  pas  dans  l'original. 

Dans  un  très  petit  nombre  de  cas  et  pour  des  citations  poétiques 
en  langues  étrangères,  nous  avons  rétabli,  mais  entre  crochets, 
des  mots  omis  dont  l'absence  rompait  la  mesure. 

(*)  L'édition  de  i58o  marque  ordinairement  d'un  accent  aigu 
les  mots  en  é,  les  désinences  féminines  en  ée,  et  les  deuxième  per- 
sonnes du  pluriel  terminées  par  un  s  au  lieu  d'un  ^;  quelquefois, 
cependant,  cet  accent  est  omis.  Comme  ces  omissions  pouvaient, 
en  quelques  cas,  faire  naître  des  doutes  de  lecture,  nous  les  avons 
corrigées  en  rétablissant  l'accent,  que  la  deuxième  édition  et  celle 
de  087  nous  fournissaient  d'ailleurs. 

Les  éditions  anciennes  mettent  un  accent  aigu  sur  certains  a  : 
«  Idclie  »;  faute  de  cet  accent,  qui  ne  se  trouvait  point  dans  le 
caractère  employé,  nous  l'avons  remplacé  par  l'accent  circonflexe, 
qu'il  représente  exactement. 

(*;  Cette  observation,  applicable  surtout  à  l'édition  princeps, 
est  vraie  aussi,  jusqu'à  un  certain  point,  en  ce  qui  concerne  les 
additions   introduites  dans  les  éditions  de    i582  et  i588.  Les 

les  impressions  de  i582,  iSSy,  i588,  publiées  du 
vivant  de  l'auteur.  Quant  à  la  ponctuation  ancienne, 
généralement  vicieuse,  elle  a  dû  être  rectifiée.  Mais, 
partout  oii  il  pouvait  y  avoir  le  moindre  doute,  nous 
avons  maintenu,  soit  dans  le  texte,  soit  en  note,  la 
leçon  ou  la  ponctuation  de  l'original. 

Q4  ce  texte  princeps  fidèlement  reproduit ,  nous 
avons  cru  devoir  ajouter  diverses  indications  de 
nature  à  en  rendre  l'étude  plus  commode  et  plus 
intéressante. 

Q^insi  que  cela  a  été  rappelé  plus  haut,  Montai- 
gne, deux  ans  après  la  publication  de  son  ouvrage, 
le  faisait  mettre  de  nouveau  sous  presse,  encore  à 
Bordeaux,  avec  des  corrections  et  un  certain  nombre 
d'additions.  Ce  premier  progrès  de  l'immortel  chef- 
d'œuvre  était  curieux  à  constater;  aussi  avons-nous 
mentionné  soigneusement  en  note  les  additions  et 
changements  de  l'édition  de  i582.  On  trouvera,  de 
plus,  les  variantes  de  l'édition  imprimée  à  Paris  en 


imprimeurs,  qui  semblent  n'avoir  éprouvé  aucun  scrupule  pour 
modifier  l'orthographe  des  textes  imprimés  qu'ils  avaient  à  repro- 
duire, ont,  par  nonchalance  peut-être,  copié  avec  plus  d'exactitude 
les  additions  que  l'auteur  avait  ajoutées  de  sa  main.  On  peut  s'en 
convaincre  en  lisant,  par  exemple,  dans  la  deuxième  édition,  le 
long  passage  refondu  à  la  fin  du  dernier  chapitre  de  l'ouvrage; 
on  verra  reparaître,  dans  ce  passage  nouveau,  les  formes  ortho- 
graphiques de  la  première  édition,  que  la  deuxième  n'avait  jamais 
adoptées  en  la  transcrivant,  et  qu'elle  emprunte  directement,  à 
cet  endroit,  aux  lignes  autographes  de  l'auteur.  Il  résulte  de  tout 
ceci  que,  dans  une  édition  définitive  complète,  il  faudrait,  pour  se 
rapprocher  le  plus  possible  de  l'orthographe  de  Montaigne, 
adopter,  pour  chaque  passage,  celle  fournie  par  l'édition  où  ce 
passage  figure  pour  la  première  fois.  Il  va  sans  dire  que,  pour 
tout  ce  qui  se  trouve  manuscrit  dans  l'exemplaire  de  Bordeaux, 
c'est  cet  exemplaire,  et  non  l'édition  de  ôgS,  exécutée  sur  une 
copie,  qui  devrait  fournir  l'orthographe. 

1587,  édition  qui  semble  avoir  passé  jusqu'ici  pour 
originale,  mais  qui  n'est,  en  réalité,  qu'une  simple  re- 
production du  texte  de  i582,  avec  une  ponctua- 
tion meilleure,  mais  aussi  avec  quelques  inexacti- 
tudes (1). 

V^otre  édition  renferme  ainsi  et  réunit  tout  ce 
qu'ont  de  particulier  les  trois  impressions  connues 
faites  avant  que  le  livre  eût  été  développé  et  trans- 
formé, en  i588. 

oMais,  s'il  était  utile  de  signaler  les  modifications 
de  détail  apportées  par  l'auteur  à  sa  première  pen- 
sée, et  de  montrer  les  limites  de  celles-ci  au  début,  il 
n'importait  pas  moins,  selon  nous,  de  fournir  un 
moyen  facile  de  vérifier  en  quoi  ont  consisté  les  déve- 
loppements introduits  plus  tard  par  l'auteur  dans 
son  œuvre  primitive,  et  de  marquer  la  place  de  ces 
intercalations  authentiques.  C'est  ce  que  nous  avons 
fait  avec  une  attention  minutieuse.  Partout  où  le 
texte  vulgaire  présente  une  addition,  nous  avons 
placé  un  astérisque  (*),  en  sorte  que  le  lecteur  muni 
de  notre  publication  pourra ,  à  l'aide  de  n'importe 
quelle  édition  courante,  se  rendre  compte  de  ce  que 
Montaigne  a  ajouté  à  ses  premiers  Essais,  et  distin- 
guer aisément  l'idée  primitive  des  développements 
ajoutés  plus  tard,  développements  si  considérables 
que,  plus  d'une  fois,  ils  font  oublier  d'oîi  l'auteur  est 
parti,  et  empêchent  de  comprendre,  dès  l'abord,  où  il 
veut  arriver. 

Enfin,  il  était  également  nécessaire  de  signaler 
les  passages  du  premier  texte,  qui  ont  disparu  dans 

(1)  Qu'il  nous  suffise  de  signaler,  à  la  page  391  de  ladite 
édition,  ligne  7,  la  répétition^  vicieuse  d'un  membre  de  phrase, 
et,  à  la  page  389,  le  titre  :  des  senatevrs,  pour  des  sentevrs. 

la  refonte  finale,  passages  d'autant  plus  intéressants 
qu'ils  sont  asse\  souvent  relatifs  à  des  faits  person- 
nels. Nous  avons  eu  soin  d'en  donner,  dans  les  notes, 
l'indication  précise.  Quant  aux  simples  modifications 
de  style  introduites  dans  l'ancienne  rédaction  posté- 
rieurement à  1587,  //  ne  pouvait  entrer  dans  notre 
plan  de  les  indiquer  toutes,  car  la  présente  publica- 
tion n'a  point  pour  objet  de  remplacer  le  texte  vul- 
gaire. Cependant,  lorsque  ces  modifications  ont  paru 
toucher,  même  légèrement,  à  la  pensée,  leur  existence 
a  été  mentionnée,  afin  de  rendre  aisée  à  chacun  l'ap- 
préciation des  nuances  qui  peuvent  servir  à  une  étude 
approfondie  de  l'œuvre. 

VsÇotre  édition  fournit  donc,  en  résumé,  les  deux 
états  primitifs  des  Essais,  et  elle  permet  de  constater 
les  additions  et  les  suppressions  postérieures.  Peut- 
être  publierons  nous  plus  tard  le  texte  définitif,  selon 
la  méthode  exposée  par  l'un  de  nous  dans  un  travail 
spécial,  c'est  à  dire  en  distinguant  le  texte  de  i588 
des  additions  ultérieures,  imprimées  seulement  après 
la  mort  de  Montaigne,  et  en  relevant,  hors  du  texte, 
les  annotations  de  l'auteur  encore  inédites  et  conser- 
vées sur  le  précieux  exemplaire  de  la  ville  de  Bor- 
deaux. Ces  deux  éditions  rapprochées  l'une  de  l'autre 
offriront  alors  tous  les  états  successifs  du  livre,  et 
nous  ne  craignons  pas  de  dire  qu  elles  serviront  à 
pénétrer  plus  avant  dans  la  connaissance  de  l'homme 
et  du  penseur. 

Qji'il  nous  soit  permis,  en  finissant,  de  remercier 
les  municipalités  de  Nantes  et  de  Montpellier,  qui, 
sur  la  demande  faite  gracieusemeîît  par  M.  le  Maire 
de  Bordeaux,  au  nom  de  la  Société  des  Bibliophiles 
de  Guyenne,  ont  bien  voulu  mettre  à  notre  disposi- 

tion  les  exemplaires  qu'elles  possèdent  des  éditions 
de  i58o  et  087. 

Qu'il  nous  soit  permis  surtout  de  placer  ici  un 
témoignage  d'affectueuse  gratitude  envers  notre 
excellent  ami,  M.  J.  Hoûel,  professeur  à  la  Faculté 
des  Sciences  de  Bordeaux.  Bien  qu'absorbé  par  des 
travaux  d'un  autre  genre,  il  s'est  spontanément  offert 
à  partager  avec  nous ,  d'un  bout  à  l'autre ,  la  tâche 
ingrate  de  la  collation  des  textes,  et  sa  collabora- 
tion, en  rendant  le  labeur  plus  doux,  aura  puissam- 
ment contribué  à  rendre  aussi  le  livre  plus  exact,  et, 
par  conséquent ,  plus  utile. 


NOTE   BIBLIOGRAPHIQUE. 


Voici  les  titres  des  trois  premières  éditions  des  Essais  : 

Édition  de  i58o;  2  vol.  in-8«>. 
Premier  volume  : 

-ESSAIS  /  DE  MESSIRE  /  MICHEL  SEI- 
GNEVR  /  DE  MONTAIGNE,  /  chevalier 
DE  l'ordre /du  Roy,  &  Gentil-homme  ordi-/ 
naire  de  sa  Chambre.  /  livre  premier  /  & 
second.  /  */  a  bovrdeavs.  /  Par  S.  Millanges 
Imprimeur  ordinaire  du  Roy ./ M .  D.  LXXX./ 

/  avec  PRIVILEGE  DV  ROY. 

(Sur  le  titre,  à  la  place  que  nous  avons  marquée  d'un  astérisque, 
se  trouve  un  fleuron  d'ornement.) 

4  feuillets  liminaires  contenant  :  le  titre,  l'avis  au  lecteur,  la 
table  des  chapitres,  le  privilège  daté  du  «  g.  iour  de  May  ibyg  w, 
les  errata.  La  pagination  du  texte  est  très  fautive;  la  dernière 
page  est  cotée  496.  Les  pages  sont,  en  général,  de  21  lignes;  il  y 
a  environ  32  lettres  à  la  ligne. 

Second  volume  : 

ESSAIS  /  DE  MESSIRE  /  MICHEL  SEI- 
GNEVR  DE  /  MONTAIGNE  CHEVA- 
LIER /  de  l'ordre  du  Roy,  &  gentil-homme/ 
ordinaire  de  sa  Chambre.  /  livre  second.  /  *  / 
a  bovrdeavs.  /  Par  S.  Millanges  Imprimeur 
ordinaire  du  Roy.  /  M. D. LXXX.  /  —  /  avec 

privilège  DV  ROY. 

(Sur  le  titre,  à  la  place  que  nous  avons  marquée  d'un  astéris- 
que, se  trouve  la  marque  de  Millanges,  telle  qu'elle  a  été  repro- 

iliiitc  dans  le  Manuel  du  libraire  de  M.  J.  C.  Brunet,  t.  I,  col.  537, 
éd.  de  1860.) 

•2  feuillets  liminaires,  contenant  le  titre  et  la  table;  dernière 
page  cotée  65o,  au  recto;  plus  2  pages  d'errata.  Les  pages  sont, 
en  général,  de  25  lignes;  il  y  a  environ  35  lettres  à  la  ligne. 

Édition  de  i582;  i  vol.  in-8«: 

ESSAIS  /  DE  MESSIRE  /  MICHEL,  SEI- 

GNEVR  /  DE  MONTAIGNE,  /  chevalier 

DE  j^'oRDRE  /  du  Roy,  &  Gentil-hommc  or-  / 

dinaire  de  sa  Chambre,  /  Maire  &  Gouuer- 

neur  /  de  Bourdeaus.  /  —  /  édition  seconde,  / 

reueuë  &  augmentée.   /  *  /  a  bovrdeavs.  / 

Par  S.  Millanges  Imprimeur  ordinaire  du 

Roy.  /  M.D.LXXXII.  /  —  /  Auec  priuilege 

du  Roy. 

Sur  le  titre,  à  la  place  que  nous  avons  marquée  d'un  astéris- 
que, se  trouve  le  fleuron  déjà  employé  sur  le  titre  du  i^f  vol.  de 
l'édition  de  i58o.) 

4  feuillets  liminaires  contenant  le  titre,  l'avis  au  lecteur,  la 
table  des  chapitres  et  les  errata;  806  pages  de  texte  ;  plus,  à  la  fin, 
le  privilège  du  Roy,  du  9  mai  iSyg. 

Édition  de  087;  i  vol.  in- 12  : 

ESSAIS  DE  /  MESSIRE  /  MICHEL,  SEI- 
GNEVR  /  DE  MONTAIGNE,  /  chevalier 
DE  l'or-  /  dre  du  Roy,  &  Gentil-hom-  /  me 
ordinaire  de  sa  Cham-  /  bre,  Maire  &  Gou- 
uer-  /  neur  de  Bour-  /  deaus.  /  Reueus  & 
augmentez.  /  *  /  a  paris,  /  chez  iean  richer, 
rue  sainct  /  Iean  de  Latran,  a  l'Arbre  Ver- 
doyant. /  —  /  M.D.LXXXVII. 

Sur  le  titre,  à  la  place  que  nous  avons  marquée  d'un  astérisque, 
se  trouve  un  fleuron  d'ornement.) 

4  feuillets  liminaires,  contenant  le  titre,  l'avis  au  lecteur  et  la 
table;  loyS  pages  de  texte  (pas  d'errata  ni  de  privilège). 


EXPLICATION  DES  SIGNES. 


A  =  Édition  de  i58o. 
B-=  Édition  de  i582. 
C=.  Édition  de  iSSy. 
Vulg.  ==  Éditions  vulgaires,  particulièrement  celles  qu'ont  don- 
nées M.  V.  Le  Clerc  et  M.  Ch.  Louandre. 
aj.  =  ajoute  ou  ajoutent. 
supp.  ==»  supprime  ou  suppriment. 


AV  LECTEVR 


C'est  icy  vn  liure  de  bonne  foy,  lecteur.  Il  t'auertit 
des  l'antrée  que  ie  ne  m'y  suis  proposé  nulle  fin  que 
domestique  et  priuée  ;  ie  n'y  ay  eu  nulle  considération 
de  ton  seruice,  ny  de  ma  gloire  :  mes  forces  ne  sont  pas 
capables  d'vn  tel  dessein.  le  l'ay  voué  a  la  commodité 
particulière  de  mes  parens  et  amis  :  a  ce  que,  m'ayans 
perdu  (ce  qu'ils  ont  a  faire  bien  tost),  ilz  y  puissent 
retrouuer  aucuns  traitz  de  mes  conditions  et  humeurs, 
et  que,  par  ce  moien,  ils  nourrissent  plus  entière  et  plus 
vifue  la  cognoissance  qu'ils  ont  eu  de  moy.  Si  c'eust 
esté  pour  rechercher  la  faueur  du  monde,  ie  me  fusse 
paré  de  beautés  empruntées,  ou  me  fusse  tendu  et 
bandé  en  ma  meilleure  démarche  ^  le  veus  qu'on  m'y 
voye  en  ma  façon  simple,  naturelle  et  ordinaire,  sans 

*    Vul^-  supf.  :  <i  ou  me  fusse...  iléiiiarche  ». 

estude  et  artifice  :  car  c'est  moy  que  ie  peins.  Mes 
défauts  s'y  liront  au  vif,  mes  imperfections  et  ma  forme 
naïfue  autant  que  la  reuerance  publique  me  l'a  permis. 
Que  si  i'eusse  esté  parmy  ces  nations  qu'on  dict  viure 
encore  sous  la  douce  liberté  des  premières  lois  de 
nature,  ie  t'asseure  que  ie  m'y  fusse  tres-volontiers 
peint  tout  entier  et  tout  nud.  Ainsi,  lecteur,  ie  suis 
moy-mesmes  la  matière  de  mon  Hure  :  ce  n'est  pas 
raison  que  tu  emploies  ton  loisir  en  vn  subiect  si 
friuole  et  si  vain.  A  Dieu  donq.  De  Montaigne,  ce 
premier  de  Mars  \  i58o. 


Vulg.  :  u  ce  I -i  luin  ». 


ESSAIS 

DE  MICHEL 


DE   MONTAIGNE 


LIVRE   PREMIER. 
CHAPITRE  I. 

PAR  DIVERS  MOYENS  ON  ARRIVE  A  PAREILLE  FIN. 

La  plus  commune  façon  d'amollir  les  cœurs  de  ceus 
qu'on  a  offensez,  lors  qu'ayant  *  vengeance  en  main, 
ils  nous  tiennent  a  leur  mercy,  c'est  de  les  émouuoir 
a  commisération  et  a  pitié  :  toutes- fois  la  brauerie,  la 
constance  et  la  resolution,  moyens  tous  contraires,  ont 
quelque  fois  serui  a  ce  mesme  effet. 

Edouart,  Prince  de  Gales,  celuy  qui  régenta  si  long 
temps  nostre  Guienne,  personnage  duquel  les  condi- 
tions et  la  fortune  ont  beaucoup  de  notables  parties  de 
grandeur,  ayant  esté  bien  fort  offencé  par  les  Limosins, 
et  prenant  leur  ville  par  force,  ne  peut  estre  arresté  par 
les  cris  du  peuple  et  des  femmes  et  enfans  abandonnez 
a  la  boucherie,  luy  criant  mercy  et  se  iettant  a  ses 
pieds,  iusques  a  ce  que,  passant  tousiours  outre  dans  la 
ville,  il  apercent  trois  gentilshommes  François,  qui, 

'  BC  :  a  la  vengeance  ». 

cl'vne  hardiesse  incroyable,  soutenoient  seuls  l'effort 
de  son  armée  victorieuse.  La  considération  et  le  res- 
pect d'vne  si  notable  vertu  reboucha  premièrement  la 
pointe  de  sa  cholere,  et  commença  par  ces  trois  a  faire 
miséricorde  a  tous  les  autres  habitans  de  la  ville. 

Scanderbech,  Prince  de  l'Epire,  suiuant  vn  soldat 
des  siens  pour  le  tuer,  et  ce  soldat  ayant  essaie  par  toute 
espèce  d'humilité  et  de  supplication  de  l'apaiser,  se 
résolut  a  toute  extrémité  de  l'atandre  l'espée  au  poing  : 
ceste  sienne  resolution  arresta  sus  bout  la  furie  de  son 
maistre,  qui,  pour  luy  auoir  veu  prandre  vn  si  hono- 
rable parti,  le  receut  en  grâce.  Cest  exemple  poura 
souffrir  autre  interprétation  de  ceus  qui  n'auront  leu 
la  monstrueuse  force  et  vaillance  de  ce  prince  la. 

L'Empereur  Conrad  troisiesme,  ayant  assiégé  Guel- 
phe,  Duc  de  Bauieres,  ne  voulut  condescendre  a  nulles 
plus  douces  conditions,  quelques  viles  et  lasches  satis- 
factions qu'on  luy  offrit,  que  de  permettre  seulement 
aus  gentils-femmes  qui  estoient  assiégées  auec  le  Duc 
de  sortir,  leur  honneur  sauue,  a  pied,  auec  ce  qu'elles 
pourroient  emporter  sur  elles.  Elles ,  d'vn  cœur 
magnanime,  s'auiserent  de  charger  sur  leurs  espaules 
leurs  maris,  leurs  enfans  et  le  Duc  mesme.  L'Empereur 
print  si  grand  plaisir  a  veoir  la  gentilesse  de  leur 
courage  qu'il  en  pleura  d'aise,  et  amortit  toute  cete 
aigreur  d'inimitié  mortelle  et  capitale  qu'il  auoit  portée 
contre  ce  Duc  ;  et  des  lors  en  auant  le  traita  humaine- 
mant  luy  et  les  siens*. 

Or  ces  exemples  me  semblent  plus  a  propos,  d'autant 
qu'on  voit  ces  âmes,  assaillies  et  essayées  par  ces  deus 
moyens,  en  soustenir  l'vn  sans  s'esbranler,  et  fléchir 
sous  l'autre.  Il  se  peut  dire  que  de  se  laisser  aller  a 
la  compassion  et  a  la  pitié  c'est  l'effect  de  la  facilité, 

debonaireté  et  niolesse  (d'où  il  auient  que  les  natures 
plus  foibles,  comme  celle  des  femmes ,  des  entons  et 
du  vulguaire  y  sont  plus  suietes),  mais,  ayant  eu  a 
desdeing  les  larmes  et  les  pleurs,  de  se  randre  a  la 
seule  reuerence  et  respect  de  la  sainte  image  de  la 
vertu,  que  c'est  l'effect  d'vne  ame  forte  et  imployable, 
ayant  en  affection  et  en  honneur  vne  vertu  viue,  masle 
et  obstinée.  Toutesfois,  es  âmes  moins  généreuses,  l'es- 
tonnemant  et  l'admiration  peuuent  faire  naistre  vn 
pareil  effect  :  tesmoin  le  peuple  Thebein,  lequel,  ayant 
mis  en  iustice  d'accusation  capitale  ses  capitaines,  pour 
auoir  continué  leur  charge  outre  le  temps  qui  leur 
auoit  esté  prescript  et  preordonné,  absolut  a  toutes  pei- 
nes Pelopidas,  qui  plioit  sous  le  faix  de  telles  obiections 
et  n'employoit  a  se  garentir  que  requestes  et  supplica- 
tions; et  au  contraire  Epaminondas,  qui  vint  a  racon- 
ter magnifiquemant  les  choses  par  luy  faites,  et  a  les 
reprocher  au  peuple  d'une  façon  fiere  et  asseurée,  il 
n'eust  pas  le  cœur  de  prandre  seulemant  les  balotes  en 
main  ,  et  se  despartit  l'assemblée  louant  grandement 
la  hautesse  du  courage  de  ce  personnage*. 

Certes  c'est  vn  subiect  merueilleusemant  vain , 
diuers,  et  ondoyant  que  l'homme.  Il  est  malaisé  d'y 
fonder  et  establir  nul  iugemant  constant  et  uniforme. 
Voila  Pompeius  qui  pardona  a  toute  la  ville  des 
Mamertins,  contre  laquelle  il  estoit  fort  animé,  en 
considération  de  la  vertu  et  magnanimité  du  citoyen 
Zenon,  qui  se  chargeoit  seul  de  la  faute  publique,  et 
ne  requeroit  autre  grâce  que  d'en  porter  seul  la  peine; 
et  l'hoste  de  Sylla,  ayant  vsé,  en  la  ville  de  Peruse,  de 
semblable  vertu,  n'y  gaigna  rien,  ny  pour  soy,  ny  pour 
autruv*. 


6  KSSAIS  DK  M.   DE  MONTAIGNE. 

CHAPITRE  SPXOND. 

DE  LA  TRISTESSE. 

*  Le  conte  dit  que  Psammenitus,  Roy  d'Egypte,  ayant 
esté  déffait  et  pris  par  Cambises,  Roy  de  Perse,  voyant 
passer  deuant  luy  sa  fille  prisonnière,  habillée  en 
semante,  qu'on  enuoyoit  puiser  de  l'eau,  tous  ses  amis 
pleurans  et  lamentans  autour  de  luy,  se  tint  coy  sans 
mot  dire,  les  yeux  lichez  en  terre  ;  et  voyant  encore 
tantost  qu'on  menoit  son  fils  a  la  mort,  se  maintint  en 
cete  mesme  contenance;  mais  qu'ayant  apperceu  vn 
de  ses  domestiques  conduit  entre  les  captifz,  il  se  mit 
a  batre  sa  teste  et  mener  vn  deuil  extrême. 

Cecy  se  pourroit  apparier  a  ce  qu'on  vid  dernièrement 
d'vn  Prince  des  nostres,  qui,  aiant  ouy  a  Trante,  ou  il 
estoit,  nouuelles  de  la  mort  de  son  frère  aisné,  mais  vn 
frère  en  qui  consistoit  l'appuy  et  l'honneur  de  toute 
sa  maison,  et,  bien  tost  après,  d'vn  puisné,  sa  seconde 
espérance,  et  aiant  soustenu  ces  deus  charges  d'vne 
constance  exemplaire,  comme,  quelques  iours  après, 
vn  de  ses  gens  vint  a  mourir,  il  se  laissa  emporter  a  ce 
dernier  accidant,  et,  quittant  sa  resolution,  s'abandonna 
au  deuil  et  aus  regrets,  en  manière  qu'aucuns  en 
prindrent  argument  qu'il  n'auoit  esté  touché  au  vif 
que  de  ceste  dernière  secousse.  Mais,  a  la  vérité,  ce  fut 
qu'estant  d'ailleurs  plein  et  comble  de  tristesse,  la 
moindre  surcharge  brisa  les  barrières  de  la  patience. 
Il  s'en  pourroit  (dis-ie)  autant  iugerde  nostre  histoire, 
n'estoit  qu'elle  adiouste  que  Cambises  s'enquerant  a 
Psammenitus  pourquoy,  ne  s'estant  esmeu  au  malheur 

de  son  fils  et  de  sa  fille,  il  portoit  si  impatiemment 
celuy  d'vn  de  ses  amis  :  «  C'est,  respondit  il^  que  ce 
seul  dernier  desplaisir  se  peut  signifier  par  larmes,  les 
deus  premiers  surpassans  de  bien  loin  tout  moyen  de 
se  pouuoir  exprimer.  » 

A  l'auenture  reuiendroit  a  ce  propos  l'inuention  de 
cet  ancien  peintre,  lequel,  ayant  a  represanter  au 
sacrifice  de  Iphigenia  le  deuil  des  assistans,  selon  les 
degrez  de  l'interest  que  chacun  apportoit  a  la  mort  de 
cete  belle  fille  innocente,  aiant  espuisé  les  derniers 
efforts  de  son  art,  quand  se  vint  au  père  de  la  fille,  il 
le  peignit  le  visage  couuert,  comme  si  nulle  contenance 
ne  pouuoit  représenter  ce  degré  de  deuil.  Voila pourquoy 
les  poètes  feignent  cete  misérable  mère  Niobé,  aiant 
perdu  premièrement  sept  fis,  et  puis  de  suite  autant  de 
filles,  surchargée  de  pertes,  auoir  esté  en  fin  transmuée 
en  rochier, 

Diriguisse  malis, 

pour  exprimer  cete  morne,  muete  et  sourde  stupidité 
qui  nous  transit,  lors  que  les  accidens  nous  accablent 
surpassans  nostre  portée.  De  vrai,  l'effort  d'vn  desplai- 
sir, pour  estre  extrême,  doit  estonner  toute  Tame,  et 
luy  empescher  la  liberté  de  ses  actions,  comme  il  nous 
adulent,  à  la  chaude  alarme  d'vne  bien  mauuaise  nou- 
uelle,  de  nous  sentir  saisis,  transis,  et  comme  perclus 
de  touts  mouuemans,  de  façon  que  l'ame  se  relaschant 
après  aux  larmes  et  aus  plaintes,  semble  se  desprandre, 
se  desmeler  et  se  mettre  plus  au  large  et  a  son  aise  *. 

Chi  puo  dir  com  egli  arde,  è  in  picciol  fiioco, 

disent  les  amoureus  qui  veulent  représenter  vne  pas 

sion  insupportable.  Ce  que  exprime  naifuement  le  diuin 
pœme  *  : 

Misera  quod  omnes 
Eripit  sensus  mihi.  Nam  simul  te, 
Lesbia,  aspexi,  nihil  est  super  mi 

Qiiod  loquar  amens. 
Lingua  sed  torpet,  tennis  sub  art  us 
Flamma  dimanat,  sonitu  suopte 
Tinniunt  aures,  gemina  teguntur 
Lumina  nocte. 

*  Et  de  la  se  peut  engendrer  par  fois  la  défaillance 
fortuite  qui  surprent  les  amoureus  si  hors  de  saison, 
et  cete  glace  qui  les  saisit  par  la  force  d'vne  ardeur 
extrême*.  Toutes  passions  qui  se  laissent  gouster  et 
digérer  ne  sont  que  médiocres, 

Curœ  leues  loquuntur,  ingentes  stupent. 

*  Outre  la  femme  Romaine  qui  mourut  surprinse 
d'aise  de  voir  son  fils  reuenu  de  la  route  de  Cannes, 
Sophocles  et  Denis  le  Tyran,  qui  trespasserent  d'aise, 
et  Talua,  qui  mourut  en  Corsegue,  lisant  les  nouueles 
des  honneurs  que  le  Sénat  de  Rome  luy  auoit  décernés, 
nous  tenons  en  nostre  siècle  que  Pape  Léon  dixiesme 
ayant  esté  aduerti  de  la  prinse  de  Milan,  qu'il  auoit 
extrememant  souhaité  2,  entra  en  tel  excez  de  ioie,  que 
la  fieure  l'en  print,  et  en  mourut.  Et,  pour  vn  plus 
notable  tesmoignage  de  l'imbecilité  naturelle,  il  a  esté 
remarqué  par  les  antiens  que  Diodorus  le  dialecticien 
mourut  sur  le  champ,  espris  d'vne  extrême  passion  de 
honte,  pour,  en  son  escole  et  en  public,  ne  se  pouuoir 
desueloper  d'vn  argument  qu'on  luy  auoit  faict*. 

1    Vulg.  supp.  :  u  Ce  que...  pœme  «, 
'  BC  :  «  souhaitée  ». 

CHAPITRE    TROISIESME. 

NOS  AFFECTIONS  s'eMPORTENT  AV  DE  LA  DE  NOVS. 

*  Bertrand  du  Glesquin  mourut  au  siège  du  chasteau 
de  Rançon,  près  du  Puy,  en  Auuergne.  Les  assiégés, 
s'estant  rendus  après,  furent  obligez  de  porter  les 
clefs  de  la  place  sur  le  corps  du  trespassé.  Berthelemi 
d'Aluiane,  General  de  l'armée  des  Vénitiens,  estant 
mort  au  seruice  de  leurs  guerres,  en  la  Bresse,  et  son 
corps  ayant  a  estre  *  raporté  a  Venise  par  le  Veronois, 
terre  ennemye,  la  pluspart  de  ceus  de  l'armée  estoient 
d'aduis  qu'on  demandât  sauf  conduit  pour  le  passage,  a 
ceux  de  Vérone  ;  mais  Théodore  Triuolce  y  contredit, 
et  choisit  plustost  de  le  passer  par  viue  force,  au  hazard 
du  combat,  n'estant  conuenable,  disoit  il,  que  celuy 
qui,  en  sa  vie,  n'auoit  iamais  eu  peur  de  ses  ennemis, 
estant  mort,  fit  démonstration  de  les  craindre*. 

Ces  traits  se  pourroient  trouuer  estranges,  s'il  n'es- 
toit  receu  de  tout  temps,  non  seulement  d'estendre  le 
soing  que  nous  auons  de  nous  au  delà  cete  vie,  mais 
encore  de  croire  que  bien  souuent  les  faueurs  célestes 
nous  accompaignent  au  tombeau,  et  continuent  a 
nos  reliques.  Dequoy  il  y  a  tant  d'examples  anciens, 
laissant  a  part  les  nostres,  qu'il  n'est  besoing  que  l'en 
fournisse.  Edouard  premier,  Roy  d'Angleterre,  ayant 
essaie  aus  longues  guerres  d'entre  luy  et  Robert,  Roy 
d'Escosse,  combien  la  présence  donnoit  d'auantage  a 
ses  affaires,  rapportant  tousiours  la  victoire  de  ce  qu'il 

*    Vulg.  :  «  ayant  esté  »,  ce  qui  est  une  erreur  évidente. 

entreprenoit  en  personne,  mourant,  obligea  son  tils, 
par  solennel  serment,  a  ce  qu'estant  trespassé,  il  fit 
boulir  son  corps,  pour  desprandre  sa  chair  d'auec  les 
os,  laquelle  il  fit  enterrer,  et,  quant  aus  os,  qu'il  les 
reseruast  pour  les  porter  auec  lui  et  en  son  armée, 
toutes  les  fois  qu'il  luy  aduiendroit  d'auoir  guerre  contre 
les  Escossois  :  comme  si  la  destinée  auoit  fatalement 
ataché  la  victoire  a  ses  membres*.  Les  premiers  ne 
reseruent  au  tombeau  que  la  réputation  acquise  par 
leurs  actions  passées;  mais  cetuy  cy  y  veut  encore 
traîner  la  puissance  d'agir. 

Le  fait  du  Capiteine  Baiard  est  de  meilleure 
composition,  lequel,  se  sentant  blessé  a  mort  d'vne 
harquebusade  dans  le  corps,  conseillé  de  se  retirer  de 
la  meslée,  respondit  qu'il  ne  commenceroit  point  sur 
sa  fin  a  tourner  le  dos  a  l'ennemy  :  et  ayant  combatu 
autant  qu'il  eut  de  force,  se  sentant  défaillir  et  eschaper 
du  cheual,  commanda  a  son  maistre  d'hostel  de  le  cou- 
cher au  pied  d'vn  arbre  :  mais  que  ce  fut  en  façon  qu'il 
mourut  le  visage  tourné  vers  l'ennemy,  comme  il  fit. 

Il  me  faut  adiouster  cet  *  exemple,  aussi  remerqua- 
ble  pour  cete  considération  que  nul  des  precedens. 
L'Empereur  Maximilien,  bisayeul  du  Roy  Philippes 
qui  est  a  présent,  estoit  Prince  garny  de  tout  plein  de 
grandes  qualités,  et,  entre  autres,  d'vne  beauté  de  corps 
singulière.  Mais,  parmy  ses  humeurs,  il  auoit  cete  cy, 
bien  contraire  a  celle  des  Princes  qui,  pour  despescher 
les  plus  importants  affaires,  font  leur  throsne  de  leur 
chaire  percée  :  c'est  qu'il  n'eut  iamais  valet  de  chambre 
si  priué  a  qui  il  permit  de  le  veoir  en  sa  garderobe  : 
il  se  desroboit  et  cachoit  pour  tumber  de  l'eau,  aussi 

'  BC  :  M  autre  exemple  ». 

religieux  qu'vne  tille  a  ne  descouurir,  ny  a  médecin,  ny 
a  qui  que  ce  fut,  les  parties  qu'on  a  accoustumé  de  tenir 
cachées*  :  et  iusques  a  telle  superstition,  qu'il  ordonna, 
par  paroUes  expresses  de  son  testament,  qu'on  luy 
attachât  des  calessons,  quand  il  seroit  mort.  Il  deuoit 
adiouster,  par  codicille,  que  celuy  qui  les  luy  monteroit 
eut  les  veux  bandés*. 


CHAPITRE    QVATRIESME. 

COMME  l'aME  descharge  SES  PASSIONS  ^R  DES  OBIETZ  FAVX 
QVAND  LES  VRAIS  LVY  DEFAILLENT. 

Vn  gentil  homme  des  nostres,  merueilleusement 
subiect  a  la  goûte,  estant  pressé  par  les  médecins  de 
laisser  *  l'vsage  des  viandes  salées,  auoit  accoustumé 
de  respondre  ^  plaisamment  que ,  sur  les  effors  et 
tourmens  du  mal,  il  vouloit  auoir  a  qui  s'en  prendre, 
et  que  s'escriant  et  maudissant  tantost  le  ceruelat, 
tantost  la  langue  de  beuf  et  le  iambon,  il  s'en  sentoit 
d'autant  allégé.  Mais,  en  bon  esciant,  comme,  le  bras 
estant  haussé  pour  frapper,  il  nous  deut,  si  le  coup  ne 
rencontre  et  qu'il  aille  au  vent;  aussi  que,  pour  rendre 
vne  veûe  plaisante,  il  ne  faut  pas  qu'elle  soit  perdue 
et  escartée  dans  le  vague  de  l'air,  ains  qu'elle  aye  bute 
pour  la  soustenir  a  raisonnable  distance  *  ;  de  mesme, 
il  semble  que  l'ame  esbranlée  et  esmeue  se  perde  en 
soy  mesme,  si  on  ne  luy  donne  prinse,  et  faut  tousiours 
luy  fournir  d'obiect  ou  elle  s'abutte  et  agisse.  Plutarque 
dit,  a  propos  de  ceux  qui  s'affectionnent  aus  guenons 

1  BC  :  «  du  tout  l'vsage  ». 
'  BC  :  f<  fort  plaisamment  ». 

et  petis  chiens,  que  la  partie  amoureuse  qui  est  en 
nous,  a  faute  de  prise  légitime,  plustost  que  de  demeurer 
en  vain,  s'en  forge  ainsi  vne  faulce  et  friuole.  Et  nous 
voyons  que  l'ame  en  ses  passions  se  pipe  plustost 
elle  mesme,  se  dressant  vn  faux  subiect  et  fantastique, 
voire  contre  sa  propre  créance,  que  de  n'agir  contre 
quelque  chose*. 

Quelles  causes  n'inuentons  nous  des  mal'heurs  qui 
nous  aduiennent?  a  quoy  ne  nous  prenons  nous,  a  tort 
ou  droit,  pour  auoir  ou  nous  escrimer?  Ce  ne  sont  pas 
ces  tresses  blondes  que  tu  deschires,  ny  la  blancheur  de 
cette  poitrine  que,  despite,  tu  bas  si  cruellement,  qui 
ont  perdu  d'vn  mal'heureux  plomb  ce  frère  bien  aymé  : 
prens  t'en  ailleurs*. 

Qui  n'a  veu  mâcher  et  engloutir  les  cartes,  se  gorger 
d'vne  baie  de  dets,  pour  auoir  ou  se  venger  de  la  perte 
de  son  argent?  Xerxes  foita  la  mer  et  escriuit  vn  cartel 
de  deffi  au  mont  Athos;  et  Cyrus  amusa  toute  vne 
armée  plusieurs  iours  a  se  venger  de  la  riuiere  de 
Gyndus,  pour  la  peur  qu'il  auoit  eu  en  la  passant;  et 
Caligula  ruina  vne  très-belle  maison,  pour  le  plaisir 
que  sa  mère  y  auoit  receu*. 

Augustus  César,  ayant  esté  battu  de  la  tempeste  sur 
mer,  se  print  a  deffier  le  Dieu  Neptunus,  et,  en  la 
pompe  des  ieus  Circenses,  fit  oster  son  image  du  reng 
ou  elle  estoit  parmy  les  autres  Dieux,  pour  se  venger 
de  luy.  En  quoy  il  est  encore  moins  excusable  que  les 
precedens,  et  moins  qu'il  ne  fut  depuis,  lors  qu'ayant 
perdu  vne  bataille  sous  Quintilius  Varus,  en  AUemai- 
gne,  il  alloit,  décolère  et  de  desespoir,  choquant  sa  teste 
contre  la  muraille,  en  s'escriant:  «Varus,  rens  moy  mes 
soldats  w  ;  car  ceux  la  surpassent  toute  foUie,  d'autant 
que  l'impiété  y  est  ioincte,  qui  s'en  adressent  a  Dieu 

mesmes  a  belles  iniures  ',  ou  ^  la  fortune,  comme  si 
elle  auoit  des  oreilles  suiectes  a  nostre  batterie*.  Or, 
comme  dit  cet  antien  poète,  ches  Plutarque  : 

Point  ne  se  faut  couroiicer  aus  affaires  : 
Il  ne  leur  chaut  de  toutes  nos  colères*. 


CHAPITRE  CINQVIESME. 

SI    LE    CHEF    d'vNE    PLACE    ASSIEGEE    DOIT    SORTIR 
POVR  PARLEMENTER. 

Lucius  Marcius,  Légat  des  Romains  en  la  guerre 
contre  Perseus,  Roy  de  Macédoine,  voulant  gaigner  le 
temps  qu'il  lui  falloit  encore  a  mètre  en  point  son 
armée,  sema  des  entregets  d'accord,  desquels  le  Roy  en- 
dormi accorda  trefue  pour  quelques  iours,  fournissant 
par  ce  moyen  son  ennemy  d'oportunité  et  loisir  pour 
s'armer  :  d'où  le  Roy  encourut  sa  dernier  ^  ruine.  Si 
est  ce  que  le  Sénat  Romain,  a  qui  le  seul  aduantaige 
de  la  vertu  sembloit  moyen  iuste  pour  acquérir  la 
victoire,  trouua  ceste  praticque  laide  et  des-honneste, 
n'ayant  encores  ouv  sonner  a  ses  oreilles  ceste  belle 
sentence  *  : 

Dolus  an  virtus,  quis  in  hoste  requirat? 

*  Quand  a  nous,  moings  superstitieux,  qui  tenons 
celuy  auoir  l'honneur  de  la  guerre  qui  en  a  le  profit, 

'    Vulg.  supp.  :  a  a  belles  iniures  ». 
-  BC  :  «  a  la  fortune  ». 
•■'  BC  :  «  dernière  ». 

♦  Le  passage  précédent,  depuis  «  le  Sénat  Romain  n  jusqu'à 
«i  ceste  belle  sentence  »,  est  complètement  modifié  dans  le  texte 
vulgaire. 

et  qui,  après  Lysander,  disons  que,  ou  la  peau  du  lyon 
ne  peut  suffire,  qu'il  y  faut  coudre  vng  lopin  de  celle 
du  renard,  les  plus  ordinaires  occasions  de  surprinse 
se  tirent  de  ceste  praticque;  et  n'est  heure,  disons  nous, 
ou  vn  chef  doiue  auoir  plus  l'œil  au  guet  que  celle  des 
parlemens  et  traités  d'accord.  Et,  pour  ceste  cause,  c'est 
vue  reigle  en  la  bouche  de  tous  les  hommes  de  guerre  de 
nostre  temps,  qu'il  ne  faut  iamais  que  le  gouuerneur  en 
vne  place  assiégée  sorte  luy  mesmes  pour  parlementer. 
Du  temps  de  nos  pères,  cela  fut  reproché  aus  seigneurs 
de  Montmord  et  de  l'Assigni,  deffandans  Mouson  con- 
tre le  Conte  de  Nansaut.  Mais  aussi,  à  ce  conte,  celuv 
la  seroit  excusable,  qui  sortiroit  en  telle  façon,  que  la 
surté  et  l'aduantaige  demeurât  de  son  costé,  comme  fit, 
en  la  ville  de  Regge,  le  Conte  Guy  de  Rangon  (s'il  en 
faut  croire  monsieur  du  Bellay,  car  Guichardin  dit  que 
ce  fut  luy  mesmes)  lors  que  le  seigneur  de  l'Escut  s'en 
approcha  pour  parlementer;  car  il  abandonna  de  si 
peu  son  fort,  que,  vn  trouble  s'estant  esmeu  pandant 
ce  parlement,  non  seulement  monsieur  de  l'Escut  et 
sa  trouppe,  qui  estoit  approchée  auec  luy,  se  trouua  la 
plus  foible,  de  façon  que  Alexandre  Triuulce  y  fut  tué, 
mais  luy  mesmes  fust  contrainct,  pour  le  plus  seur,  de 
suiure  le  Conte,  et  se  getter,  sur  sa  foy,  a  l'abri  des 
coups,  dans  la  ville*. 

Si  est  ce  que  encores  en  y  a  il,  qui  se  sont  très  bien 
trouués  de  sortir  sur  la  parolle  de  l'assaillant  :  tesmoing 
Henri  de  Vaux,  Cheualier  Champenois,  lequel,  estant 
assiégé  dans  le  chasteau  de  Commercy  par  les  Anglois, 
et  Berthelemy  *  de  Bonnes,  qui  commandoit  au  siège, 
ayant  par  dehors  faict  sapper  la  plus  part  du  chasteau, 

'  BC  :  u  Barthélémy  ».   -* 

si  qu'il  ne  restoit  que  le  feu  pour  acabler  les  assiégés 
soubs  les  ruines,  somma  ledict  Henry  de  sortir  a 
parlementer  pour  son  profict,  comme  il  fit,  luy  qua- 
triesme,  et,  son  euidante  ruyne  luy  ayant  esté  monstrée 
a  l'œil,  il  s'en  sentit  singulièrement  obligé  a  l'ennemy, 
a  la  discrétion  duquel  après  qu'il  se  fut  rendu  et  sa 
trouppe,  le  feu  estant  mis  a  la  mine,  les  estansons  de 
bois  venant  a  faillir,  le  chasteau  fut  emporté  de  fons  en 
comble*. 


CHAPITRE  SIXIESME. 
l'hevre  des  parlemens  dangerevse. 

Toutes-fois  ie  vis  dernièrement,  en  mon  voisinage 
de  Mussidan,  que  ceux  qui  en  furent  délogés  a  force  par 
nostre  armée,  et  autres  de  leur  part,  criyoient,  comme 
de  trahison,  de  ce  que,  pandant  les  entremises  d'accord, 
et  le  parlement  se  continuant  encores,  on  les  auoit 
surpris  et  mis  en  pièces,  chose  qui  eust  heu  a  l'auanture 
apparance  en  vn  autre  siècle  ;  mais,  comme  ie  viens 
de  dire,  nos  façons  sont  entièrement  eslognées  de  ces 
reigles.  Et  ne  se  doit  attandre  fiance  des  vngs  aux  autres, 
que  le  dernier  seau  d'obligation  n'y  soit  passé;  encore 
y  a  il  lors  assés  affaire*. 

Cleomenes  disoit  que,  quelque  mal  qu'on  peut  faire 
aux  ennemis  en  guerre,  cela  estoit  par  dessus  la  iustice, 
et  non  subiect  a  icelle",  tant  enuers  les  Dieux,  que  enuers 
les  hommes  ;  et  ayant  faict  treue  auec  les  Argiens  pour 
sept  iours,  la  troisiesme  nuit  après  il  les  alla  charger 
tous  endormis,  et  les  défict,  alléguant  qu'en  sa  treue 
il  n'auoit  pas  esté  parlé  des  nuits  :  mais  les  Dieux 
vangerent  ceste  perfide  subtilité*^ 

Monsieur  d'Aubigny  assiégeant  CappoUe,  et  après  y 
auoir  faict  vne  furieuse  baterie,  le  seigneur  Frabrice  * 
Colonne ,  Capitaine  de  la  ville,  ayant  commancé  a 
parlementer  de  dessus  vn  bastion,  et  ses  gens  faisant 
plus  molle  garde,  les  nostres  s'en  amparerent  et  mirent 
tout  en  pièces.  Et,  de  plus  fresche  mémoire,  a  Yuoi, 
le  seigneur  luUian  Rommero,  aiant  fait  ce  pas  de  clerc 
de  sortir  pour  parlementer  auec  monsieur  le  Conesta- 
ble,  trouua,  au  retour,  sa  place  saisie.  Mais,  afin  que 
nous  ne  nous  en  aillons  pas  sans  reuanche,  le  Marquis 
de  Pesquaire  assiégeant  Gènes,  ou  le  Duc  Octauian 
Fregose  commandoit  soubs  nostre  protection,  et  l'accord 
entre  eux  ayant  esté  poussé  si  auant  qu'on  le  tenoit 
pour  fait,  sur  le  point  de  la  conclusion,  les  Espaignols 
s'estant  coullés  dedans,  en  vsarent  comme  en  vne  vic- 
toire planiere.  Et,  depuis,  en  Ligny  en  Barrois,  ou  le 
Conte  de  Brienne  commandoit,  l'Empereur  l'ayant 
assiégé  en  personne,  et  Bertheuille,  lieutenant  dudict 
Conte,  estant  sorty  pour  parlementer,  pandant  le 
parlement  la  ville  se  trouua  saisie. 

Fu  il  vincer  sempremai  laudabil  cosa, 
Vincasi  ^  o  per  fortuna,  o  per  ingegno, 

disent  ils  ;  mais  le  philosophe  Chrisippus  n'eust  pas 
esté  de  cestaduis*  :  car  il  disoit  que  ceux  qui  courrent 
a  l'enuy  doiuent  bien  employer  toutes  leurs  forces  a  la 
vitesse,  mais  il  ne  leur  est  pourtant  aucunement  loisible 
de  mettre  la  main  sur  leur  aduersaire  pour  l'arrester, 
ny  de  luy  tendre  la  iambe  pour  le  faire  cheoir*. 

'  BC  :  «  Fabrice  ». 
-  BC  :  «  Vincasio  o  ». 

CHAPITRE  SEPTIESME. 

QVE    l'intention    IVGE    NOS    ACTIONS. 

La  mort,  dict  on,  nous  aquitte  de  toutes  nos  obli- 
gations ;  i'en  sçay  qui  l'ont  prins  en  diuerse  façon. 
Henry  septiesme,  Roy  d'Angleterre,  fict  composition 
auec  don  Philippe,  fils  de  l'Empereur  Maximilian, 
ou,  pour  le  confronter  plus  honnorablement,  père  de 
l'Empereur  Charles  cinquiesme,  que  ledict  Philippe 
lui  remettroit  ^  entre  ses  mains  le  Duc  de  Suffolc,  de  la 
Rose  blanche,  son  ennemy,  lequel  s'en  estoit  enfuy  et 
retire  au  Pais  Bas,  moyenant  qu'il  promettoit  de  n'a- 
temterrien  sur  la  vie  dudictDuc;  toutes-fois,  venant 
a  mourir,  il  commanda  par  son  testament  expressément 
a  son  fils  de  le  faire  mourir  soudain  après  qu'il  seroit 
decedé.  Dernièrement,  en  ceste  tragédie  que  le  Duc 
d'Albe  nous  fit  veoir,  a  Bruxelles,  es  Contes  de  Horne 
et  d'Aiguemond,  ausquels  il  fit  trancher  la  teste  -,  il  y 
eust  tout  plein  de  choses  remarquables,  et,  entre  autres, 
que  ledit  Conte  d'Aiguemond,  soubslafoy  et  asseurance 
duquel  le  Conte  de  Horne  s'estoit  venu  randre  au  Duc 
d'Albe,  requit  auec  grande  instance  qu'on  le  fit  mourir 
le  premier,  affin  que  sa  mort  le  guarantit  de  l'obligation 
qu'il  auoit  audict  Conte  de  Horne.  Il  semble  que  la 
mort  n'ait  point  deschargé  le  premier  de  sa  foy  donnée, 
et  que  le  second  en  estoit  quite,  mesmes  sans  mourir. 
Nous  ne  pouuons  estre  tenus  au  delà  de  nos  forces  et 
de  nos  moiens  ;  a  ceste  cause,  par  ce  que  les  eftaictz  et 

'  BC  :  «  remetloit  ". 

'   Vulg'.  siipp.  :  «  ausquels  il  fil  trancher  la  teste  ». 

éxecutions  ne  sont  aucunement  en  nostrc  puissance, 
et  qu'il  n'y  a  rien  en  bon  essiant  en  nostre  puissance 
que  la  volonté  :  en  celle  la  se  fondent  par  nécessité  et 
s'establissent  toutes  les  reigles  du  deuoir  de  l'homme. 
Par  ainsi,  le  Conte  d'Aiguemond,  tenant  son  ame  et 
volonté  endebtée  a  sa  promesse,  bien  que  la  puissance 
de  l'eftectuer  ne  fut  pas  en  ses  mains,  estoit  sans  doubte 
absous  de  son  deuoir,  quand  il  eut  suruescu  le  Conte 
de  Horne.  Mais  le  Roy  d'Angleterre,  faillant  a  sa 
paroUe  par  son  intention,  ne  se  peut  excuser  pour 
auoir  retardé  iusques  après  sa  mort  l'exécution  de  sa 
desloyauté  ;  non  plus  que  le  masson  de  Hérodote,  lequel, 
ayant  loyallement  conserué  durant  sa  vie  le  secret  des 
trésors  du  Roy  d'Egypte,  son  maistre,  mourant,  les 
descouurit  a  ses  enfans*. 


CHAPITRE    HVICTIESME. 

DE  l'oisiveté. 

Comme  nous  voyons  des  terres  oysiues,  si  elles  sont 
grasses  et  fertilles,  que  elles  ne  cessent  de  *  foissonner 
en  cent  mille  sortes  d'herbes  sauuaiges  et  inutiles,  et 
que,  pour  les  tenir  en  office,  il  les  faut  asubiectir  et 
employer  a  certaines  semences  pour  nostre  seruice  ;  et 
comme  nous  voyons  que  les  femmes  produisent  bien 
toutes  seules  des  amas  et  pièces  de  chair  informes,  mais 
que,  pour  faire  vne  génération  bonne  et  naturelle,  il 
les  faut  enbesoigner  d'vne  autre  semance,  ainsin  est  il 
des  espris  :  si  on  ne  les  occupe  a  certain  subiet  qui  les 


^   Vulg.  supp.  :  <i  que  elles  ne  cessent  de  ». 

bride  et  contraigne,  ils  se  iettent  desrciglés  par  cy  par 
la,  dans  le  vague  champ  des  immaginations*;  et  n'est 
folie  ni  reuerie  qu'ils  ne  produisent  en  ceste  agitation, 

Velut  œp^ri  somnia,  vanœ 
Finguntur  species. 

L'ame  qui  n'a  point  de  but  estably,  elle  se  perd.  Car, 
comme  on  dict,  c'est  n'estre  en  nul  lieu,  que  d'estre 
par  tout*. 

Dernièrement,  que  ie  me  retiray  chez  moy,  délibéré 
autant  que  ie  pourray  de  ne  me  mesler  d'autre  chose 
que  de  passer  en  repos  et  a  part  ce  peu  qui  me  reste 
de  vie,  il  me  sembloit  ne  pouuoir  faire  plus  grande 
faueur  a  mon  esprit  que  de  le  laisser  en  pleine  oysiueté 
s'entretenir  soi  mesmes  et  s'arrester  et  rasseoir  en  soy, 
ce  que  i'esperois  qu'il  peut  meshui  faire  plus  aisément, 
deuenu  auec  le  temps  plus  poisant  et  plus  meur  :  mais 
ie  trouue,  comme 

vanam  *  semper  dant  otia  mentem, 

que,  au  rebours,  faisant  le  cheual  eschapé,  il  se  donne 
cent  fois  plus  d'affaire  a  soy  mesmes  qu'il  n'en  prenoit 
pour  autruy,  et  m'enfante  tant  de  chimères  et  monstres 
fantasques,  les  vns  sur  les  autres,  sans  ordre  et  sans 
propos,  que,  pour  en  contempler  a  mon  aise  l'ineptie 
et  l'estrangetté,  i'ay  commancé  de  les  mettre  en  rolle, 
espérant  auec  le  temps  luy  en  faire  honte  a  luy  mesmes. 

^  BC  :  «  variant  >■> . 

CHAPITRE    NEVFIESME. 

DES  MENTEVRS. 

Il  n'est  homme  a  qui  il  siese  si  mal  de  se  mesler  de 
parler  de  la  mémoire  qu'a  moy.  Car  ie  n'en  reconnoy 
quasi  nulle  trasse  chez  moy,  et  ne  pense  qu'il  y  en 
aye  au  monde  vne  si  monstrueuse  en  défaillance.  l'ai 
toutes  mes  autres  parties  villes  et  communes  ;  mais  en 
cete  la  ie  pense  estre  singulier  et  tresrare,  et  digne  de 
gaigner  par  la  nom  et  réputation.  l'en  pourrois  faire 
des  contes  merueilleus,  mais,  pour  cete  heure,  il  vaut 
mieux  suiure  mon  thème'*. 

Ce  n'est  pas  sans  raison  qu'on  dit  que  qui  ne  se 
sent  point  assez  ferme  de  mémoire  ne  se  doit  pas 
mesler  d'estre  menteur.  le  sçai  bien  que  les  grammai- 
riens font  différence  entre  dire  mensonge  et  mentir  : 
et  disent  que  dire  mensonge  c'est  dire  chose  faulce, 
mais  qu'on  a  pris  pour  vraye,  et  que  la  définition 
du  mot  de  mentir  en  Latin,  d'où  nostre  François  est 
party,  porte  autant  comme  aller  contre  sa  conscience, 
et  que,  par  conséquent,  cela  ne  touche  que  ceux  qui 
disent  contre  ce  qu'ils  sçauent,  desquels  ie  parle.  Or 
ceux  cy,  ou  ils  inuentent  marc  et  tout,  ou  ils  déguisent 
et  altèrent  vn  fons  véritable.  Lors  qu'ils  déguisent  et 
changent,  a  les  remettre  souuent  en  ce  mesme  conte, 
il  est  malaisé  qu'ils  ne  se  défièrent;  par  ce  que  la  chose, 
comme  elle  est,  s'estant  logée  la  première  dans  la  me- 

*  Cette  phrase  :  «  l'en  pourrois  faire...  suiure  mon  thème.  »  est 
supprimée,  et  remplacée  par  im  long  développement,  dans  le  texte 
vulgaire. 

moire,  et  s'y  estant  empreinte  par  la  voie  de  la  con- 
noissance  et  de  la  science,  il  est  malaisé  qu'elle  ne  se 
représente  a  l'imagination,  délogeant  la  faulceté,  qui 
n'y  peut  auoir  le  pied  si  terme,  ny  si  rassis,  et  que  les 
circonstances  du  premier  aprentissage,  se  coulant  a  tous 
les  coups  dans  l'esprit,  ne  facent  perdre  le  souuenir 
des  pièces  raportées,  faulses  ou  abastardies^  En  ce 
qu'ils  inuentent  tout  a  fait,  d'autant  qu'il  n'y  a  nulle 
impression  contraire  qui  choque  leur  faulceté,  ils  sem- 
blent auoir  d'autant  moins  a  craindre  de  se  mesconter. 
Toutesfois  encore  cecy,  par  ce  que  c'est  vn  corps  vain 
et  sans  prise,  il  eschape  volontiers  a  la  mémoire,  si  elle 
n'est  bien  asseurée*. 

Le  Roy  François  premier  se  vantoit  d'auoir  mis  au 
rouet  par  ce  moyen  Francisque  Tauerna,  Ambassadeur 
de  François  Sforce,  Duc  de  Milan,  homme  tres-fameux 
en  science  de  parlerie.  Cestuy  cy  auoit  esté  despeché 
pour  excuser  son  maistre  enuers  sa  magesté,  d'vn  fait 
de  grande  consequance,  qui  estoit  tel.  Le  Roy,  pour 
maintenir  tousiours  quelques  intelligences  en  Italie, 
d'où  il  auoit  esté  dernièrement  chassé,  mesmeau  Duché 
de  Milan,  auoit  auisé  d'y  tenir  près  du  Duc  vn  gentil' 
homme  de  sa  part,  Ambassadeur  par  effect,  mais  par 
apparence  homme  priué,  qui  fit  la  mine  d'y  estre  pour 
ses  affaires  particulières  :  d'autant  que  le  Duc,  qui 
dependoit  beaucoup  plus  de  l'Empereur,  lors  princi- 
palement qu'il  estoit  en  traicté  de  mariage  auec  sa 
niepce,  fille  du  Roy  de  Dannemarc,  qui  est  a  présent 
douairière  de  Loraine,  ne  pouuoit  descouurir  auoir 
aucune  practique  et  conférence  auecques  nous,  sans 

'  Sous  suivons  la  ponctuation  fournie  par  BC.  A  ne  met  pas  de 
ponctuation  après  «  abastardies  »,  et  met  un  point,  à  la  phrase 
suivante,  après  «  tout  a  fait  ». 

son  grand  interest.  A  ceste  commission  se  trouua  pro- 
pre vn  gentil-homme  Milanois,  escuier  d'escuirie  ches 
le  Roy,  nommé  Merueilles.  CetLiycy,  despeché  auecques 
lettres  secrètes  de  créance  et  instructions  d'Ambassa- 
deur, et  auecques  d'autres  lettres  de  recommendation 
enuers  le  Duc,  en  faueur  de  ses  affaires  particuliers, 
pour  le  masque  et  la  monstre,  fut  silong  temps  auprès 
du  Duc,  qu'il  en  veint  quelque  resentiment  a  l'Empe- 
reur, qui  donna  cause  a  ce  qui  s'ensuiuit  après,  comme 
nous  pensons  :  qui  fut  que,  sous  couleur  de  quelque 
meurtre,  voila  le  Duc  qui  luy  fait  trancher  la  teste,  de 
belle  nuict,  et  son  procez  faict  en  deux  iours.  Messire 
Francisque  estant  venu  prest  d'vne  longue  déduction 
contrefaicte  de  cete  histoire  (car  le  Roy  s'en  estoit 
adressé,  pour  demander  raison,  a  tous  les  Princes  de 
Ghrestienté  et  au  Duc  mesmes),  fut  ouy  aus  affaires  du 
matin,  et  ayant  estably  pour  le  fondement  de  sa  cause, 
et  dressé  a  cete  lin  plusieurs  belles  apparences  du  faict  : 
que  son  maistre  n'auoit  iamais  pris  nostre  homme  que 
pour  gentil-homme  priué  et  sien  subiect,  qui  estoit 
venu  faire  ses  affaires  a  Milan,  et  qui  n'auoit  iamais 
vescu  la  soubs  autre  visage,  desaduouant  mesme  auoir 
sceu  qu'il  fut  en  estât  de  la  maison  du  Roy,  ni  conneu 
de  luy,  tant  s'en  faut  qu'il  le  prit  pour  Ambassadeur. 
Le  Roy,  a  son  tour,  le  pressant  de  diuerses  obiections 
et  demandes,  et  le  chargeant  de  toutes  pars,  l'accula  en 
tin  sur  le  point  de  l'exécution,  faite  de  nuict,  et  comme 
a  la  desrobée.  A  quoi  le  pauure  homme  ambarassé  res- 
pondict,  pour  faire  l'honneste,  que,  pour  le  respect  de 
sa  maiesté,  le  Duc  eut  esté  bien  marry  que  telle  exécu- 
tion se  fut  faicte  de  iour.  Chacun  peut  penser,  comme 
il  fut  releué,  s' estant  si  lourdement  couppéet  a  l'endroit 
d'vn  tel  nez  que  celuy  du  Roy  François. 


LIVRE  PREMIER.  2  3 

Le  Pape  Iule  second  ayant  enuoyé  vn  Ambassadeur 
vers  le  Roy  d'Angleterre  pour  l'animer  contre  le  Roy 
François,  l'Ambassadeur  ayant  esté  ouy  sur  sa  charge, 
et  le  Roy  d'Angleterre  s'estant  arresté  en  sa  responce 
aus  difficultés  qu'il  trouuoit  a  dresser  les  préparatifs 
qu'il  faudroit  pour  combatre  vn  Roy  si  puissant,  et  en 
alléguant  quelques  raisons,  l'Ambassadeur  répliqua 
mal  a  propos  qu'il  les  auoit  aussi  considérées  de  sa 
part,  et  les  auoit  bien  dites  au  Pape.  De  cete  parolle 
si  elongnée  de  sa  proposition,  qui  estoit  de  le  pousser 
incontinent  a  la  guerre,  le  Roy  d'Angleterre  prit  le 
premier  argument  de  ce  qu'il  trouua  depuis  par  effect, 
que  cet  Ambassadeur,  de  son  intention  particulière, 
pendoit  du  costé  de  France,  et  en  ayant  aduerty  son 
maistre,  ses  biens  furent  confisquez,  et  ne  tint  a  guierre 
qu'il  n'en  perdit  la  vie. 


CHAPITRE  DIXIESME. 

DV  PARLER  PROMPT  OV  TARDIF. 

Onqiies  '  ne  furent  a  tous  toutes  grâces  données. 

Aussi  voyons  nous  qu'au  don  d'éloquence,  les  vns  ont 
la  facilité  et  la  promptitude,  et,  ce  qu'on  dict,  le  boute- 
hors  si  aisé  qu'a  chaque  bout  de  champ  ils  sont  prests; 
les  autres,  plus  tardifz,  ne  parlent  iamais  rien  qu'ela- 
bouré  et  prémédité. 

Comme  on  donne  des  règles  aus  dames  de  prendre 
les  ieus  et  les  excercices  du  corps,  selon  l'aduantage  de 
ce  qu'elles  ont  le  plus  beau,  si  i'auois  a  conseiller  de 

«  BC  :  «  Onq  .. 

mesmes  en  ces  deus  diuers  aduantages  de  l'éloquence, 
de  laquelle  il  semble  en  nostie  siècle  que  les  prescheurs 
et  les  aduocatz  facent  principale  profession,  le  tardif 
seroit  niieus  prescheur,  ce  me  semble,  et  l'autre  mieus 
aduocat.  Par  ce  que  la  charge  de  celuy  la  luy  donne 
autant  qu'il  luy  plait  de  loisir  pour  se  préparer,  et 
puis  sa  carrière  se  passe  dVn  fil  et  d'vne  suite  sans 
interruption;  la  ou  les  commoditez  de  l'aduocat  le 
pressent  a  toute  heurte  *  de  se  mettre  en  lice.  Et  puis 
les  responces  improuueues  de  sa  partie  aduerse  le  re- 
iettent  hors  de  son  branle,  ou  il  luy  faut  sur  le  champ 
prendre  nouueau  party.  Si  est  ce  qu'a  l'entreueûe  du 
Pape  Clemant  et  du  Roy  François,  a  Marseille,  il 
aduint,  tout  au  rebours,  que  monsieur  Poyet,  homme 
toute  sa  vie  nourry  au  barreau  en  grande  réputation, 
ayant  charge  de  faire  la  harangue  au  Pape,  et  l'ayant  de 
longue  main  pourpensée,  voire,  a  ce  qu'on  dit,  apportée 
de  Paris  toute  preste,  le  iour  mesme  qu'elle  deuoit 
estre  prononcée,  le  Pape,  se  craignant  qu'on  luy  tint 
propos  qui  peut  offencer  les  Ambassadeurs  d'autres 
Princes  qui  estoient  autour  de  luy,  manda  au  Roy  l'ar- 
gument qui  luy  sembloit  estre  le  plus  propre  au  temps 
et  au  lieu,  mais,  de  fortune,  tout  autre  que  celuy  sur 
lequel  monsieur  Poyet  s'estoit  trauaillé  :  de  façon  que 
sa  harangue  demeuroit  inutile,  et  luy  en  falloit  promp- 
tement  refaire  vne  autre.  Mais,  s'en  sentant  incapable, 
il  fallut  que  monsieur  le  Cardinal  du  Bellay  en  print 
la  charge*.  Il  semble  que  ce  soit  plus  le  roUe  de  l'esprit 
d'auoir  son  opération  prompte  et  soudaine,  et  plus 
celluy  du  iugement  de  l'auoir  lente  et  posée.  Mais  qui 
demeure  du  tout  muet,  s'il  n'a  loisir  de  se  préparer,  et 

'    Vulf^.  :  «  heure  ». 

celuy  aussi  a  qui  le  loisir  ne  donne  nul  aduentaige  de 
mieus  dire,  ils  sont  en  pareil  degré  d'estrangeté. 

On  recite  de  Seuerus  Gassius,  qu'il  disoit  mieus  sans 
y  auoir  pensé,  qu'il  deuoit  pjus  a  la  fortune  qu'a  sa 
diligence,  qu'il  luy  venoit  a  profit  d'estre  troublé  en 
parlant,  et  que  ses  aduersaires  craignoient  de  le  piquer, 
de  peur  que  la  colère  ne  luy  fit  redoubler  son  eloquance. 
lecognois  bien  priuemant  et  par  ordinaire  experiance 
cete  condition  de  nature  qui  ne  peut  soustenir  vne 
vehemante  préméditation,  tant  pour  le  défaut  de  la 
mémoire  et  difficulté  du  chois  des  choses  et  de  leur 
disposition,  que  pour  le  trouble  qu'vne  atention  véhé- 
mente luy  apporte  d'ailleurs**.  Nous  disons  d'aucuns 
ouurages  qu'ilz  puent  a  l'huyle  et  a  la  lampe,  pour 
certaine  aspreté  et  rudesse  que  le  trauail  imprime  es 
ouurages  ou  il  y  *  a  grande  part.  Mais,  outre  cela,  la 
solicitude  de  bien  faire,  et  cete  contention  de  Tame 
trop  bandée  et  trop  tendue  a  son  entreprise,  la  rompt 
et  la  trouble*.  En  cete  condition  de  nature,  dequoy  ie 
parle,  il  y  a  quant  et  quant  aussi  cela,  qu'elle  demande 
a  estre  non  pas  esbranlée  et  piquée  par  ses  passions 
fortes,  comme  la  colère  de  Gassius  (car  ce  mouuement 
seroit  trop  aspre),  elle  veut  estre  non  pas  secouée,  mais 
solicitée;  elle  veut  estre  eschaufée  et  recueilliee  ^  par 
les  occasions  estrangeres,  présentes  et  fortuites.  Si  elle 
va  toute  seule,  elle  ne  faict  que  trayner  et  languir  : 
l'agitation,  c'est  la  vie  et  la  grâce  de  son  langage  :  ses 
escrits  le  monstrent  au  pris  de  ses  paroles  :  au  moins 
s'il  y  peut  auoir  du  chois,  ou  il  n'i  a  point  de  valeur'**. 

'    Vitlff.  abrège  et  modifie  cette  phrase. 

*  BC  supp.  :  «  y  », 

^  5/c.-5C:«reueillée».. 

*  Vulg.  remanie  cette  fin. 

CHAPITRE    VNZIEME. 

DES  PKOGNOSTICATIONS. 

Quand  aux  oracles,  il  est  certain  que,  bonne  pièce  * 
auant  la  venue  de  lesus  Christ,  ils  auoient  commancé 
a  perdre  leur  crédit;  car  nous  voyons  que  Cicero  se 
met  en  peine  de  trouuer  la  cause  de  leur  défaillance*  ; 
mais  quant  aux  autres  prognosticques,  qui  se  tiroyent 
de  l'anatomie  des  bestes  aux  sacrifices*,  du  trepille- 
ment  ^  des  poulets,  du  vol  des  oyseaux*  et  autres,  sur 
lesquels  l'antieneté  appuioit  la  plus  part  des  entre- 
prinses,  tant  publicques  que  priuées,  nostre  religion 
les  a  abolies.  Et  encore  qu'il  reste  entre  nous  quelques 
moyens  de  diuination  es  astres,  es  esprits,  es  figures 
du  corps,  es  songes,  et  ailleurs,  notable  exemple  de  la 
forcenée  curiosité  de  nostre  nature  s'amusant  a  préoc- 
cuper les  choses  futures,  comme  si  elle  n'auoit  pas 
assez  afi'aire  a  digérer  les  presantes*,  si  est  ce  qu'elle 
est  de  beaucoup  moindre  auctorité.  Voila  pourquoy 
l'example  de  François,  Marquis  de  Sallusse,m'a  semblé 
remarquable  :  car,  lieutenant  du  Roy  François  en  son 
armée  de  la  les  monts,  infiniement  fauorisé  de  nostre 
court,  et  obligé  au  '  Roy  du  Marquisat  mesmes,  qui 
auoit  esté  confisqué  de  son  frère,  au  reste,  ne  se  présen- 
tant occasion  de  le  faire,  son  affection  mesmes  y  con- 
tredisant, se  laissa  si  fort  espouuanter  (comme  il  a  esté 
adueré)  aux  belles  prognostications  qu'on  faisoit  lors 


'  C  supp.  :  ce  bonne  pièce 
2  BC  :  «  trépignement 

courir  *de  tous  costez  a  l'aduantage  de  l'Empereur 
Charles  cinquiesme,  et  a  nostre  desaduantage,  mesmes 
en  l'Italie,  ou  ces  folles  prophéties  auoient  trouué  tant 
de  place  qu'a  Rome  fut  baillé  grandes  sommes  d'argent 
au  change,  pour  ceste  opinion  de  nostre  ruine,  que, 
après  s'estre  souuant  condoleu  a  ses  priuez  des  maux 
qu'il  veoioit  ineuitablement  préparez  a  la  Couronne 
de  France  et  aux  amis  qu'il  y  auoit,  se  reuolta  et 
changea  de  party,  a  son  grand  dommage  pourtant , 
quelque  constellation  qu'il  y  eut.  Mais  il  s'y  conduisit 
en  homme  combatu  de  diuerses  passions.  Car,  ayant  et 
villes  et  forces  en  sa  main ,  l'armée  ennemye,  soubz 
Anthoine  de  Leue,  a  trois  pas  de  luy,  et  nous  sans 
soubson  de  son  faict,  il  estoit  en  luy  de  faire  pis  qu'il 
ne  fist.  Car,  pour  sa  trahison,  nous  ne  perdismes  ny 
homme,  ny  ville  que  Fossan,  encore  après  l'auoir  long 
temps  contestée. 

T^rudens  futuri  temporis  exitum 
Caliginosa  nocte  premit  Deus, 
^detque,  si  tnortalis  vitra 
Fas  trépidât. 

nie  potens  * 
Lœtusque  deget,  cui  licet  in  diem 
T}ixisse  :  Vixi  ■  cras  vel  atra 
Nube  poliim  pater  occupato, 
1)61  sole  puro. 

Lœtiis  in  prcesens  animus,  qiiod  vitra  est 
Oderit  curare*. 

'  B(^  :  ((  potens  sui  » . 

CHAPITRE    DOVZIESME. 

DE  LA  CONSTANCE. 

La  loy  de  la  resolution  et  de  la  constance  ne  porte  * 
que  nous  ne  nous  dénions  couurir,  autant  qu'il  est  en 
nostre  puissance,  des  maux  et  inconueniens  qui  nous 
menassent,  ny,  par  consequant,  d'auoir  peur  qu'ils 
nous  surpreignent.  Au  rebours,  tous  moyens  honnestes 
de  se  garentir  des  maux  sont  non  seulement  permis, 
mais  louables.  Et  le  ieu  de  la  constance  se  ioûe  prin- 
cipalement a  porter  patiemment  et  de  pied  ferme  les 
inconuenians  ou  il  n'y  a  point  de  remède.  De  manière 
qu'il  n'y  a  soupplesse  de  corps  ny  mouuement  aux 
armes  de  main  que  nous  trouuions  mauuais,  s'il  sert 
a  nous  garantir  du  coup  qu'on  nous  rue*. 

Toutes-fois,  aux  canonades,  despuis  qu'on  leur  est 
planté  en  bute,  comme  les  occasions  de  la  guerre  por- 
tent souuant,  il  est  messeant  de  s'esbranler  pour  la 
menasse  du  coup  :  d'autant  que ,  pour  sa  violance  et 
vitesse,  nous  le  tenons  ineuitable,  et  en  y  a  meint  vn 
qui,  poHr  auoir  ou  haussé  la  main,  ou  baissé  la  teste, 
en  a  pour  le  moins  appresté  a  rire  a  ses  compaignons. 
Si  est  ce  que,  au  voyage  que  l'Empereur  Charles  cin- 
quiesme  lit  contre  nous  en  Prouence,  le  Marquis  de 
Guast,  estant  allé  recognbitre  la  ville  d'Arle,  et  s'estant 
ietté  hors  du  couuert  d'vn  molin  a  vent,  a  la  faueur 
duquel  ils'estoit  approché,  fut  aperceu  par  les  seigneurs 
de  Bonneual  et  Seneschal  d'Agenois,  qui  se  prome- 

'  BC  :  ((  porte  pas  w. 

noient  sus  le  théâtre  des  arènes.  Lesquels  l'ayant 
monstre  au  seigneur  de  Villier,  Commissaire  de  l'artil- 
lerie, il  braqua  si  a  propos  vne  coUuurine,  que,  sans  ce 
que  ledict  Marquis,  voyant  mettre  le  feu,  se  lansa  a 
quartier,  il  fut  tenu  qu'il  en  auoit  dans  le  corps.  Et  de 
mesme,  quelques  années  auparauant,  Laurens  de  Me- 
dicis,  Duc  d'Vrbin,  père  de  la  Royne  mère  du  Roy, 
assiégeant  Mondolphe,  place  d'Itallie,  aux  terres  qu'on 
nomme  du  Vicariat,  voyant  mettre  le  feu  a  vne  pièce 
qui  le  regardoit,  bien  luy  seruit  de  faire  la  cane,  car 
autrement  le  coup,  qui  ne  luy  rasa  que  le  dessus  de  la 
teste,  luy  donnoit  sans  doute  dans  l'estomac.  Pour  en 
dire  le  vray,  ie  ne  croy  pas  que  ces  mouuemens  se 
fissent  auecques  discours  ;  car  quel  iugement  pouués 
vous  faire  de  la  mire  haute  ou  basse  en  chose  si  sou- 
daine? et  est  bien  plus  aisé  a  croire  que  la  fortune  ait 
ia  fauorisé  ^  leur  fraieur,  et  que  ce  seroit  moyen  vne 
autre  fois  aussi  bien  pour  se  ietter  dans  le  coup,  que 
pour  résulter*. 


CHAPITRE  TREZIESME. 

CERIMONIE  DE   l'aNTREVEVE   DES   ROYS. 

Il  n'est  subiect  si  vain  qui  ne  mérite  vn  rang  en 
cete  rapsodie.  A  nos  reigles  communes,  ce  seroit  vne 
notable  discourtoisie,  et  a  l'endroict  d'vn  pareil,  et  plus 
a  l'endroict  d'vn  grand,  de  faillir  a  vous  trouuer  ches 
vous,  quand  il  vous  auroit  aduerty  d'y  deuoir  venir  : 
voire,  adioustoit  la  Royne  de  Nauarre,  Marguerite,  a 

*  BC  :  «  fortune  t'a  uo  ri  sa  ». 

ce  propos,  que  c'estoit  inciuilité  a  un  gentil-homme  de 
partir  de  sa  maison,  comme  il  se  faict  le  plus  souuant,  • 
pour  aller  au  deuant  de  celuy  qui  le  vient  trouuer, 
pour  grand  qu'il  soit,  et  qu'il  est  plus  respectueux  et 
ciuil  de  l'attandre  pour  le  receuoir,  ne  fust  que  de  peur 
de  faillir  sa  route  ;  et  qu'il  suffit  de  l'accompagner  a 
son  partement*.  C'est  aussi  vne  reigle  commune  en 
toutes  assemblées ,  qu'il  -touche  aux  moindres  de  se 
trouuer  les  premiers  a  l'assignation,  d'autant  qu'il  est 
mieux  deu  aux  plus  apparans  de  se  faire  attandre. 

Toutesfois,  a  l'entreueûe  qui  se  dressa  du  Pape  Clé- 
ment et  du  Roy  François,  a  Marseille,  le  Roy,  y  ayant 
ordonné  les  apprêts  nécessaires,  s'esloigna  de  la  ville  et 
donna  loisir  au  Pape  de  deux  ou  trois  iours  pour  son 
entrée  et  refrechissement,  auant  qu'il  le  vint  trouuer. 
Et  de  mesmes,  a  l'entreûe  *  aussi  du  Pape  et  de  l'Em- 
pereur, a  Bouloigne,  l'Empereur  donna  moyen  au  Pape 
d'y  estre  le  premier,  et  y  suruint  après  luy.  C'est, 
disent  ils,  vne  cerimonie  ordinaire  aux  abouchemens 
de  tels  Princes,  que  le  plus  grand  soit  auant  les  autres 
au  lieu  assigné,  voire  auant  celuy  ches  qui  se  faict 
l'assemblée  ;  et  le  prenent  de  ce  biais,  que  c'est  affin 
que  ceste  apparance  tesmoigne  que  c'est  le  plus  grand 
que  les  moindres  vont  trouuer,  et  le  recherchent,  non 
pas  luy  eux*. 

*  Sic.  —  BC  :  «  l'entrée  ». 

CHAPITRE    QVATORZIESME   . 

QVE  LE  GOVST  DES  BIENS  ET  DES  MAVX  DEPEND  EN  BONNE  PARTIE 
DE  l'opinion  QVE  NOVS  EN  AVONS.    • 

Les  hommes  (dit  vne  sentance  greque  ancienne)  sont 
tourmentez  par  les  opinions  qu'ils  ont  des  choses,  non 
par  les  choses  mesmes.  Il  y  auroit  vn  grand  point  gai- 
gné  pour  le  soulagement  de  nostre  misérable  condition 
humaine,  qui  pourroit  establir  ceste  proposition  vraye 
tout  par  tout.  Car,  si  les  maux  n'ont  entrée  en  nous 
que  par  nostre  iugement,  il  semble  qu'il  soit  en  nostre 
pouuoir  de  les  mespriser  ou  contourner  a  bien.  Si  les 
choses  se  rendent  a  nostre  mercy  et  deuotion,  pourquoi 
n'en  cheuirons  nous,  ou  ne  les  accommoderons  nous  a 
nostre  aduantage?  Si  ce  que  nous  appelions  mal  et 
tourment,  n'est  ny  mal  ny  tourment  de  soy,  ains  seu- 
lement que  nostre  fantasie  luy  donne  ceste  qualité,  il 
est  en  nous  de  la  changer,  et,  en  ayant  le  chois,  si  nul 
ne  nous  force,  nous  sommes  estrangement  fous  de  nous 
bander  pour  le  party  qui  nous  est  le  plus  ennuyeux''', 
et  de  donner  aux  maladies,  a  l'indigence  et  au  mespris 
vn  aigre  et  mauuais  goust,  si  nous  le  leur  pouuons 
donner  bon,  et  si,  la  fortune  fournissant  simplement 
de  matière,  c'est  a  nous  de  luy  donner  la  forme.  Or, 
que  ce  que  nous  appelions  mal  ne  le  soit  pas  de  soy, 
ou  au  moins,  tel  qu'il  soit,  qu'il  despende  de  nous  de 


*  Ce  chapitre  est  devenu  le  quarantième  des  éditions  vulgaires, 
et,  par  suite,  les  numéros  des  chapitres  suivants  ne  concordent 
plus,  dans  le  premier  livre,  jusqu'au  quarante-unième. 
'     C  :  «  est  ennuyeux  ». 


32  ESSAIS  DE  M.   DK  MONTAIGNE. 

luy  donner  autre  saucur  et  autre  visage,  car  tout  re- 
uient  a  vn,  voyons  s'il  se  peut  maintenir. 

Si  l'estre  originel  de  ces  choses  que  nous  craignons 
auoit  crédit  de  se  loger  en  nous  de  son  authorité,  il 
logeroit  pareil  et  semblable  en  tous  ;  car  les  hommes 
sont  tous  d'vne  façon,  et,  sauf  le  plus  et  le  moins,  se 
trouuent  garnis  de  pareils  outils  et  instrumens  pour 
conceuoir  et  iuger;  mais  la  diuersité  des  opinions  que 
nous  auons  de  ces  choses  la  monstre  clerement  qu'elles 
n'entrent  en  nous  que  par  composition  :  tel,  a  l'aduen- 
ture,  les  loge  ches  soy  en  leur  vray  estre  ;  mais  mille 
autres  leur  donnent  vn  estre  nouueau  et  contraire  ches 
eux.  Nous  tenons  la  mort,  la  pauureté  et  la  douleur 
pour  nos  principales  parties  :  or,  cete  mort,  que  les  vns 
appellent  des  choses  horribles  la  plus  horrible,  qui  ne 
sçait  que  d'autres  la  nomment  l'vnique  port  des  tour- 
mens  de  cete  vie,  le  souuerain  bien  de  nature,  seul 
appuy  de  nostre  liberté,  et  commune  et  prompte  re- 
cepte  a  tous  maus?  Et  comme  les  vns  l'attendent 
tramblans  et  effraiez,  d'autres  ne  la  reçoiuent  ils  pas 
de  tout  autre  visage  ^}*  Combien  voit  on  de  personnes 
populaires  et  communes  conduictes  a  la  mort,  et  non 
a  vne  mort  simple,  mais  meslée  de  honte,  et  quelque, 
fois  de  griefs  tourmens,  y  apporter  vne  telle  asseurance, 
qui  par  opiniâtreté,  qui  par  simplesse  naturelle,  qu'on 
n'y  aperçoit  rien  de  changé  de  leur  estât  ordinaire  : 
establissans  leurs  affaires  domestiques,  se  recomman- 
dans  a  leurs  amis,  chantans,  preschans  et  entretenans 
le  peuple,  voire  y  meslans  quelque  fois  des  mots  pour 
rire,  et  beuuans  a  leurs  cognoissans,  aussi  bien  que 
Socrates. 

»   Vulg.  remanie  cette  phrase. 

Vn  qu'on  menoit  au  gibet  disoit  que  ce  ne  fut  pas 
par  telle  rue,  car  il  y  auoit  danger  qu'vn  marchant  luy 
fist  mettre  la  main  sur  le  collet,  a  cause  d'vn  vieux 
debte.  Vn  autre  disoit  au  bourreau  qu'il  ne  le  touchât 
pas  a  la  gorge,  de  peur  de  le  faire  tressaillir  de  rire, 
tant  il  estoit  chatouilleux.  L'autre  respondit  a  son 
confesseur,  qui  luy  promettoit  qu'il  soupperoit  ce  iour 
la  auec  nostre  Seigneur  :  «  Aies  vous  y  en,  vous;  car, 
de  ma  part,  ie  ieusne.  »  Vn  autre,  ayant  demandé  a 
boire,  et  le  bourreau  ayant  beu  le  premier,  dict  ne 
vouloir  boire  après  luy,  de  peur  de  prendre  la  veroUe. 
Chacun  a  ouy  faire  le  conte  du  Picard  auquel,  estant 
a  l'eschelle,  on  présenta  vne  garse,  et  que  (comme  nos- 
tre iustice  permet  quelque  fois),  s'il  la  vouloitespouser, 
on  luy  sauueroit  la  vie  :  luy,  l'aiant  vn  peu  contemplée 
et  aperceu  qu'elle  boitoit  :  «  Attache  !  attache  !  dit  il, 
elle  cloche.  »  Et  on  conte  de  mesmes  qu'en  Dannemarc 
vn  homme  condamné  a  auoir  la  teste  tranchée,  estant 
sur  l'eschafaut,  comme  on  luy  présenta  vne  pareille 
condition,  la  refusa,  par  ce  que  la  fille  qu'on  luy  offrit 
auoit  les  ioues  auallées  et  le  nez  trop  pointu.  Vn  valet, 
a  Thoulouse,  accusé  de  hérésie,  pour  toute  raison  de 
sa  créance,  se  rapportoit  a  celle  de  son  maistre,  ieune 
escolier  prisonnier  auec  luy;  et  aima  mieux  mourir  que 
de*  se  départir  de  ses  opinions,  quelles  qu'elles  fussent^. 
Nous  lisons  de  ceux  de  la  ville  d'Arras,  lors  que  le  Roy 
Loys  vnziesme  la  print,  qu'il  s'en  trouua  bon  nombre 
parmy  le  peuple  qui  se  laissarent  pendre,  plustost  que 
de  dire  :  «  Viue  le  Roy  !  »  Et,  de  ces  viles  âmes  de  bouf- 
fons, il  s'en  est  trouué  qui  n'ont  voulu  abandonner 
leur  mestier  a  la   mort  mesme  :  tesmoing  celuy  qui, 

'  BC  supp.  :  a  de  )». 

comme  le  bourreau  lui  donnoit  le  branle,  s'écria  : 
«  Vogue  la  gallée  !  »  qui  estoit  son  refrein  ordinaire. 
Et  celuy  qu'on  auoit  couché,  sur  le  point  de  rendre  sa 
vie,  le  long  du  foier,  sur  vne  paillasse,  a  qui  le  méde- 
cin demandant  ou  le  mal  le  tenoit  :  «  Entre  le  banc  et 
le  feu,  »  respondit  il.  Et  le  prestre,  pour  luy  donner 
l'extrême  onction,  cherchant  ses  pieds,  qu'il  auoit  re- 
serrez et  constrains  par  la  maladie  :  «  Vous  les  trou- 
uerez,  dit  il,  au  bout  de  mes  iambes.  »  A  celuy  qui 
Texhortoit  de  se  recommander  a  Dieu  :  «  Qui  y  va?  » 
demanda  il;  et,  l'autre  respondant  :  «  Ce  sera  tantost 
vous  mesmes,  s'il  luy  plait  »  :  «  Y  fusse  ie  bien  demein 
au  soir?  »  replica  il;  «  Recommandés  vous  seulement  a 
luy,  suiuit  l'autre,  vous  y  serés  bien  tost  »  :  «  Il  vaut 
donc  mieux,  adiousta  il,  que  ie  luy  porte  mes  recom- 
mandations moy  mesmes  »*. 

Pendant  nos  *  dernières  guerres  de  Milan,  et  tant  de 
prises  et  rescousses,  le  peuple,  impatient  de  si  diuers 
changemens  de  fortune,  print  telle  resolution  a  la 
mort  que  i'ay  ouy  dire  a  mon  père  qu'il  y  veist  tenir 
conte  de  bien  vint  et  cinq  maistres  de  maison  qui  s'es- 
toient  deffaits  eux  mesmes  en  vne  sepmeine  :  accident 
aprochant  a  celui  de  la  ville  des  Xantiens,  lesquels, 
assiégés  par  Brutus,  se  precipitarent  pesle  mesle,  hom- 
mes, femmes  et  enfans,  a  vn  si  furieux  appétit  de 
mourir  qu'on  ne  fait  rien  pour  fuir  la  mort  que  ceux 
cy  ne  fissent  pour  finir  '  la  vie,  en  manière  qu'a  peine 
peut  Brutus,  a  tout  son  armée  %  en  sauuer  vn  bien 
petit  nombre*.  Nous  auons  plusieurs  exemples  en  nos- 
tre  temps  de  ceux,  iusques  aux  enfans,  qui,  de  crainte 

*  C  :  a  vos  ». 

'  BC  :  «'fuir  ». 

3  DC  supp.  :  «  a  tout  son  armée  ». 

de  quelque  legiere  incommodité,  se  sont  donnez  la 
mort.  Et  a  ce  propos,  «  que  ne  fuirons  *  nous,  dict  vn 
ancien,  si  nous  fuions  ce  que  la  couardise  mesme  a 
choisi  pour  sa  retraitte?  » 

D'enfiler  icy  vn  grand  roUe  de  ceux  de  tous  sexes  et 
conditions  et  de  toutes  sectes,  es  siècles  plus  heureux, 
qui  ont  ou  attendu  la  mort  constamment,  ou  recher- 
chée volontairement,  et  recherchée  non  seulement  pour 
finir  les  maus  de  cete  vie,  mais  aucuns  pour  fuir  sim- 
plement la  satiété  de  viure,  et  d'autres  pour  l'espérance 
d'vne  meilleure  condition  ailleurs,  ie  n'aurois  iamais 
faict.  Et  en  est  le  nombre  si  infini  qu'a  la  vérité  i'au- 
roy  meilleur  marché  de  mettre  en  compte  ceux  qui 
l'ont  crainte.  Cecy  seulement.  Pyrro  le  philosophe,  se 
trouuant  vn  iour  de  grande  tourmente  dans  vn  batteau, 
monstroit  a  ceux  qu'il  voyoit  les  plus  effraiez  autour 
de  luy,  et  les  encourageoit  par  l'exemple  d'vn  pour- 
ceau qui  y  estoit,  nullement  effraie,  ny  soucieux  de 
cest  orage.  Oserons  nous  donq  dire  que  cet  auant^ge 
de  la  raison,  dequoi  nous  faisons  tant  de  feste,  et  pour 
le  respect  duquel  nous  nous  tenons  maistres  et  empe- 
reurs du  reste  des  créatures,  ait  esté  mis  en  nous  pour 
nostre  tourment?  A  quoy  faire  la  connoissance  des 
choses*,  si  nous  en  perdons  le  repos  et  la  tranquillité 
ou  nous  serions  sans  cela,  et  si  elle  nous  rend  de  pire 
condition  que  le  pourceau  de  Pirro?  L'intelligence, 
qui  nous  a  esté  donnée  pour  nostre  plus  grand  bien, 
l'emploierons  nous  a  nostre  ruyne,  combatans  le  des- 
sein de  nature  et  l'vniuersel  ordre  des  choses,  qui  porte 
que  chacun  vse  de  ses  vtils  et  moiens  pour  sa  commo- 
dité et  aduantai^e? 

'  C  ;  «  fuions  ». 

Bien,  me  dira  l'on,  vostre  règle  serue  a  la  moi't  ;  mais 
que  dires  vous  de  l'indigence,  que  dires  vous  encor  d^ 
la  douleur,  que*  la  pluspart  des  sages  ont  estimé  le 
souuerain  mal,  et  ceux  qui  le  nyoient  de  paroUe  le 
confessoient  par  l'effect*?  Possidonius  estant  extrême- 
ment tourmenté  d'vne  maladie  aiguë  et  douloureuse, 
Pompeius  le  fut  veoir,  et  s'excusa  d'auoir  prins  heure 
si  importune  pour  l'ouyr  deuiser  de  la  philosophie. 
«  l'a  *  Dieu  ne  plaise,  luy  dit  Possidonius,  que  la  dou- 
leur gaigne  tant  sur  moy  qu'elle  m'empesche  d'en 
discourir  et  d'en  parler!  »  et  se  ietta  sur  ce  mesme 
propos  du  mespris  de  la  douleur  ;  mais  cepandant  elle 
iouoit  son  roUe  et  le  pressoit  incessamment.  A  quoi  il 
s'escrioit  :  «  Tu  as  beau  faire,  douleur!  si  ne  dirai-ie 
pas  que  tu  sois  mal.  »  Ce  conte,  qu'ils  font  tant  valoir, 
que  porte  il  pour  le  mespris  de  la  douleur?  Il  ne  débat 
que  du  mot,  et  ce  pendant,  si  ces  pointures  ne  l'esmeu- 
uent,  pourquoy  en  rompt  il  son  propos?  pourquoi 
pense  il  faire  beaucoup  de  ne  l'appeller  pas  mal?  Icy 
tout  ne  consiste  pas  en  l'imagination.  Nous  opinons 
du  reste  ;  c'est  icy  la  certaine  science  qui  iouë  son  rolle  : 
nos  sens  mesmes  en  sont  iuges  : 

Qui  nisi  sunt  veri,  ratio  quoque  falsa  sit  omnts. 

Ferons  nous  a  croire  ^  a  nostre  peau  que  les  coups 
d'estriuiere  la  chatouillent?  et  a  nostre  goust  que  de 
l'aloé  soit  du  vin  de  Graues?  Le  pourceau  de  Pyrrho 
est  ici  de  nostre  escot;  il  est  bien  sans  efîroy  a  la  mort, 
mais,  si  on  le  bat,  il  crie  et  se  tourmente.  Forcerons 
nous  la  générale  habitude  de  nature,  qui  se  voit  en 

*  BC  :  «  par  effect  ». 

*  BC  :  a  la  a  ». 

3  C  ;  «  accroire  ». 

tout  ce  qui  est  viuant  sous  le  ciel,  de  trambler  sous  la 
douleur?  Les  arbres  mesmes  semblent  gémir  aux  of- 
t'ences  qu'on  leur  faict.  La  mort  ne  se  sent  que  par  le 
discours,  d'autant  que  c'est  le  mouuement  d'vn  instant. 

Q/lut  fuit,  aut  veniet,  nihil  est prœsentis  in  illa... 
oMorsque  minus  pœnœ  quam  mora  mortis  habet. 

Mille  bestes,  mille  hommes  sont  plustost  mors  que 
menasses.  Et,  a  la  vérité,  ce  que  les  sages  craignent 
principalement  en  la  mort,  c'est  la  douleur,  son  auant 
coureuse  coustumiere  ^  *. 

Comme  aussi  la  pauureté  n'a  rien  a  craindre  que 
cela  qu'elle  nous  iette  entre  les  bras  de  la  douleur,  par 
la  soif,  la  faim,  le  froid,  le  chaud,  les  veilles  qu'elle 
nous  fait  soufrir.  Ainsi  n'aions  affaire  qu'a  la  douleur. 
le  leur  donne  que  ce  soit  le  pire  accident  de  nostre 
estre,  et  volontiers  :  car  ie  suis  l'homme  du  monde  qui 
luy  veux  autant  de  mal,  et  qui  la  crains  autant,  pour 
iusques  a  présent  n'auoir  pas  eu,  Dieu  mercy,  grand 
commerce  auec  elle;  mais  qu'il  ne  soit  pourtant  en 
nous,  si  non  de  l'anéantir,  au  moins  de  l'amoindrir  par 
la  patience,  qu'il  ne  soit  en  nous,  quand  bien  le  corps 
s'en  emouuroit,  de  maintenir  ce  neantmoins  l'ame  et 
la  raison  en  bonne  trampe,  ie  ne  le  croy  pas  ^  :  et  s'il 
ne  l'estoit,  qui  auroit  mis  en  crédit  parmi  nous  '  la 
vertu,  la  vaillance,  la  force,  la  magnanimité  et  la  re- 
solution? Ou  ioueroient  elles  leur  rolle,  s'il  n'y  a  plus 
de  douleur  a  deffier?  Auida  est periculi  vîrtus.  S'il  ne 
faut  coucher  sur  la  dure,  soustenir  armé  de  toutes  pie- 
ces  la  chaleur  du  midy,  se  paistre  d'vn  cheual  et  d'vn 

'    Viilg.  modifie  cette  phrase . 
Vulg.  modifie  cette  phrase. 
^    Vulg.  supp.  :  «  parmi  nous  ». 

asne,  se  voir  détailler  en  pièces  et  arracher  vne  balle 
d'entre  les  os,  se  souffrir  recoudre,  cauterizer  et  sonder, 
par  ou  s'acquerra  l'aduantage  que  nous  voulons  auoir 
sur  le  vulgaire?  C'est  bien  loing  de  fuir  le  mal  et  la 
douleur,  ce  que  disent  les  sages,  que,  des  actions  égal- 
lement  bonnes,  celle  la  est  plus  souhaitable  a  faire  ou 
il  y  a  plus  de  peine*.  Et  a  ceste  cause,  il  a  esté  impos- 
sible de  persuader  a  nos  pères  que  les  conquestes  faites 
par  viue  force,  au  hazard  de  la  guerre,  ne  fussent  plus 
aduantageuses  que  celles  qu'on  fait  en  toute  seurté 
par  pratiques  et  menées. 

Lcetius  est,  quoties  magno  sibi  constat  honestum. 

D'auantage,  cela  nous  doit  consoler  que  naturele- 
ment,  si  la  douleur  est  violente,  elle  est  courte;  si  elle 
est  longue,  elle  est  legiere*.  Tu  ne  la  sentiras  guierc 
long  temps,  si  tu  la  sens  trop  :  elle  mettra  fin  a  soy  ou 
a  toy;  l'vn  et  l'autre  renient  a  vn*.  Ce  qui  nous  fait 
souffrir  auec  tant  d'impatience  la  douleur,  c'est  de 
n'estre  pas  acoustumez  de  prendre  nostre  contente- 
ment en  l'ame,  c'est  d'auoir  eu  trop  de  commerce  auec 
le  corps**.  Tout  ainsi  que  l'ennemy  se  rend  plus  aspre 
a  nostre  fuite,  aussi  s'enorgueillit  la  douleur  a  nous 
veoir  trambler  soubs  elle.  Elle  se  rendra  de  bien  meil- 
leure composition  a  qui  luy  fera  teste  :  il  se  faut  opposer 
et  bender  contre.  En  nous  acculant  et  tirant  arrière, 
nous  appelions  a  nous  et  attirons  la  ruine  qui  nous 
menasse*. 

Mais  venons  aus  exemples  qui  sont  proprement  du 
gibier  des  gens  foi  blés  des  reins,  comme  moy,  ou  nous 
trouuerons  qu'il  va  de  la  douleur  comme  des  pierres 

'    Vulg.  supp.  :  «  c'est  d'auoir...  corps.  « 

qui  prenent  couleur,  ou  plus  haute,  ou  plus  morne, 
selon  la  feuille  ou  l'on  les  couche,  et  qu'elle  ne  prend 
que  autant  de  place  en  nous  que  nous  luy  en  faisons. 
Tantuîu  dolueriint ,  dict  sainct  Augustin  ^  quantum 
doîoribus  se  inseruerunt.  Nous  sentons  plus  vn  coup 
de  rasoir  du  chirurgien  que  dix  coups  d'espée  en  la 
chaleur  du  combat.  Les  douleurs  de  l'enfantement,  par 
les  médecins  et  par  Dieu  mesme  estimées  grandes,  et 
que  nous  passons  auec  tant  de  cérémonies,  il  y  a  des 
nations  entières  qui  n'en  font  nul  conte.  le  laisse  a 
part  les  femmes  Lacedemonienes  ;  mais  aus  Souisses, 
parmy  nos  gens  de  pied,  quel  changement  y  trouués 
vous?  sinon  que,  trottant  après  leurs  maris,  vous  leur 
voyez  auiourd'huy  porter  au  col  l'enfant  qu'elles 
auoient  hier  au  ventre  ;  et  ces  Egyptiennes  contrefaic- 
tes,  ramassées  d'entre  nous,  vont  elles  mesmes  lauer 
leurs  enfans  qui  viennent  de  naistre,  et  prenent  leur 
being  en  la  plus  prochaine  riuiere*.  Vn  simple  gar- 
çonnet de  Lacedemone ,  ayant  desrobé  vn  renard  (car 
le  larrecin  y  estoit  action  de  vertu,  mais  par  tel  si  qu'il 
estoit  plus  vilain  qu'entre  nous  d'y  estre  surpris  *)  et 
l'ayant  mis  sous  sa  cape,  endura  plustost  qu'il  luy  eut 
rongé  le  ventre,  que  de  se  decouurir.  Et  vn  autre, 
donnant  de  l'encens  a  vn  sacrifice,  le  charbon  luy  es- 
tant tombé  dans  la  manche,  se  laissa  brusler  iusques 
a  l'os  pour  ne  troubler  le  mistere.  Et  s'en  est  veu  vn 
grand  nombre,  pour  le  seul  essai  de  vertu,  suiuant 
leur  institution,  qui  ont  souffert  en  l'eage  de  sept  ans 
d'estre  foités  iusques  a  la  mort  sans  altérer  leur  visage.* 
Chacun  sçait  l'istoire  de  Sceuoia,  qui,  s'estant  coulé 
dans  le  camp  ennemy  pour  en  tuer  le  chef,  et  ayant 

'    Vulg.  siipp.  :  M  dict  sainct  Augustin  ». 

failly  d'atteinte,  pour  reprendre  son  effait  d'vne  plus 
estrange  inuention  et  descharger  sa  patrie,  confessa  a 
Porsena,  qui  estoit  le  Roy  qu'il  vouloit  tuer,  non  seu- 
lement son  desseing,  mais  adiousta  qu'il  y  auoit  en 
son  camp  vn  grand  nombre  de  Romains,  complices  de 
son  entreprise,  tels  que  luy.  Et  pour  monstrer  quel  il 
estoit,  s'estant  faict  apporter  un  brasier,  veit  et  souffrit 
griller  et  rôtir  son  bras  iusques  a  ce  que  l'ennemy 
mesme,  en  ayant  horreur,  luy  osta  le  brasier.  Quoy  ! 
celuy  qui  ne  daigna  interrompre  la  lecture  de  son  liure 
pendant  qu'on  l'incisoit?  Et  celluy  qui  s'obstina  a  se 
mocquer  et  a  rire  a  l'enuy  des  maux  qu'on  luy  faisoit, 
de  façon  que  la  cruauté  irritée  des  bourreaus  qui  le 
tenoient  en  main,  et  toutes  les  inuentions  des  tourmens 
redoublés  les  vns  sur  les  autres,  luy  donnarentgaigné. 
Mais  c'estoit  vn  philosophe.  Quoi  !  vn  gladiateur  de 
César  endura,  tousiours  riant,  qu'on  luy  sondât  et  dé- 
taillât ses  plaies*.  Meslons  y  les  femmes.  Qui  n'a  ouy 
parler  a  Paris  de  celle  qui  se  fît  escorcher,  pour  seule- 
ment en  acquérir  le  teint  plus  frais  d'vne  nouuelle 
peau?  et  l'en  surnommoit  on  Madame  l'Escorchée*.  Il 
y  en  a  qui  se  sont  faict  arracher  des  dents  viues  et  sai- 
nes pour  en  acquérir  la  voix  plus  molle  et  plus  grasse, 
ou  pour  les  ranger  en  meilleur  ordre.  Combien  d'exem- 
ples dju  mespris  de  la  douleur  auons  nous  en  ce  genre? 
Que  ne  peuuent  elles,  que  craignent  elles,  pour  peu 
qu'il  y  ait  d'agencement  a  espérer  en  leur  beauté?* 
l'en  ay  veu  engloutir  du  sable,  de  la  cendre,  et  se  tra- 
uailler  a  point  nommé  de  ruiner  leur  estomac,  pour 
acquérir  les  pasles  comeurs.  Pour  faire  vn  corps  bien 
espaignolé,  quelle  geine  ne  souffrent  elles,  guindées  et 

'    Vulg.  supp.  :  ((  etrcn...  l'Escorchéc.  ^i 


LIVRE  PREMIER.  4I 

sanglées  a  tout  de  grosses  coches  sur  les  costes  *  iusqucs 
a  la  chair  viue?  ouy  quelques  fois  a  en  mourir*. 

le  suis  bien  ayse  que  les  tesmoings  nous  sont  plus 
a  main  ou  nous  en  auons  plus  affaire.  Car  la  Chres- 
tienté  nous  en  fournit  plus  qu'a  -  suffisance;  et,  après 
l'exemple  de  nostre  sainct  guide,  il  y  en  a  eu  force  qui 
par  deuotion  ont  voulu  porter  la  croix.  Nous  aprenons, 
par  tesmoing  tres-digne  de  foy,  que  le  Roy  sainct  Loys 
porta  la  hère  iusques  a  ce  que,  sur  sa  vieillesse,  son 
confesseur  l'en  dispensa,  et  que,  tous  les  vendredis,  il 
se  faisoit  battre  les  espaules  par  son  prestre  a  tout  cinq 
chainettes  de  fer  que,  pour  cet  effect,  il  portoit  tous- 
iours  dans  vne  boite'. 

Guillaume,  nostre  dernier  Duc  de  Guienne,  père  de 
cete  Alienor  qui  transmit  ce  Duché  aus  maisons  de 
France  et  d'Angleterre,  porta  les  dix  ou  douze  derniers 
ans  de  sa  vie  continuelement  vn  cors  de  cuirasse  soubs 
vn  habit  de  religieux,  par  pénitence.  Foulques,  Conte 
d'Anjou,  alla  iusques  en  lerusalem,  pour  la  se  faire 
foiter  a  deux  de  ses  valets,  la  corde  au  col,  deuant  le 
sepulchre  de  nostre  Seigneur.  Mais  ne  voit  on  encore 
tous  les  iours,  le  Vendredi  saint,  en  diuers  lieux,  vn 
^ grand  nombre  d'hommes  et  famés  se  battre  iusques  a 
se  déchirer  la  chair  et  perser  iusques  aux  os?  Cela 
ay-ie  veu  souuant  et  sans  enchantement,  et  disoit  on 
(car  ils  vont  masqués),  qu'il  y  en  auoit  qui,  pour  de 
l'argent,  entreprenoient  en  cela  de  garantir  la  religion 
d'autruy,  par  vn  mespris  de  la  douleur  d'autant  plus 
grand,  que  plus  peuuent  les  eguillons  de  la  deuotion 
que  de  l'auarice*. 

'    B  :  u  costez  »  ;  C  :  «  costés  » . 
^   Viilg.  supp,  :  H  plus  qu'  ». 

Certes,  tout  ainsi  qu'a  vn  fainéant  l'estude  sert  de 
tourment,  a  vn  yurogne  l'abstinence  du  vin,  la  fruga- 
lité est  supplice  aus  luxurieus,  et  l'exercice  geine  a  vn 
homme  délicat  et  oisif:  ainsi  est  il  du  reste.  Les  choses 
ne  sont  ny  douloreuses  ny  difficiles  d'elles  mesmes  : 
mais  nostre  foiblesse  et  lâcheté  les  faict  telles.  Pour 
iuger  des  choses  grandes  et  haultes,  il  faut  vn'  ame  de 
mesme,  autrement  nous  leur  attribuons  le  vice  qui  est 
le  nostre.  Vn  auiron  droit  semble  toutes-fois  courbé  * 
dans  l'eau.  Il  n'importe  pas  seulement  qu'on  voye  la 
chose,  mais  comment  on  la  voye. 

Or  sus,  pourquoy  de  tant.de  discours  qui  nous  per- 
suadent de  mespriser  la  mort,  et  de  ne  nous  tourmenter 
point  de  la.  douleur,  n'en  empoingnons  nous  quelcun 
pour  nous?  Et,  de  tant  d'espèces  d'imaginations  qui 
l'ont  persuadé  a  autruy,  que  chacun  n'en  prend  il  celle 
qui  est  le  plus  selon  son  humeur?  si  ce  n'est  vne  dro- 
gue forte  et  abstersiue,  pour  desraciner  le  mal,  au 
moins  qu'il  la  preigne  lenitiue,  pour  le  soulager*.  Au 
demeurant,  on  n'eschape  pas  a  la  philosophie,  pour 
faire  valoir  outre  mesure  l'aspreté  des  ^douleurs*.  Car 
on  la  contraint  de  nous  donner  en  paiement  cecy  :  s'il 
est  mauuais  de  viure  en  ^  nécessité,  au  moins  de  viure 
en  nécessité  il  n'est  nulle  nécessité^*. 


'  BC  :  «  courbe  ». 

2  C  ;  «  dey. 

^  C  ;  «  de  ». 

*  Vulg.  remanie  tout  ce  paragraphe. 

CHAPITRE  QVINZIESME. 

ON  EST  PVNY  POVR  s'OPINIASTRER  A  VNE  PLACE  SANS  RAISON. 

La  vaillance  a  ses  limites,  comme  les  autres  vertus, 
lesquels  franchis  et  outrepassés,  on  se  trouue  dans  le 
trein  du  vice  :  en  manière  que,  par  ches  elle,  on  se  peut 
rendre  a  la  témérité,  obstination  et  foUie,  qui  n'en  sçait 
bien  les  bornes,  malaisés  a  la  vérité  a  choisir  en  l'en- 
droit de  leurs  confins.  De  cete  considération  est  née 
la  coustume  que  nous  auons  aux  guerres  de  punir, 
voire  de  mort,  ceux  qui  s'opiniastrent  a  défendre  vne 
place  qui,  par  les  règles  militaires,  ne  peut  estre  sous- 
tenue.  Autrement,  soubs  l'espérance  de  l'impunité,  il 
n'y  auroit  poullailler  qui  n'arrestat  vn'  armée. 

Monsieur  le  Connestable  de  Monmorency,  au  siège 
de  Pauie,  aiant  esté  commis  pour  passer  le  Tesin  et  se 
loger  aus  faubours  sainct  Anthoine,  estant  empesché 
d'vne  tour  au  bout  du  pont,  qui  s'opiniatra  iusques  a 
se  faire  battre,  feit  pendre  tout  ce  qui  estoit  dedans;  et 
encore  despuis,  accompaignant  monsieur  le  Daulphin 
au  voyage  de  la  les  monts,  ayant  pris  par  force  le  chas- 
teau  de  Villane,  et  tout  ce  qui  estoit  dedans  ayant  esté 
mis  en  pièces  par  la  furie  des  soldats,  hormis  le  Capi- 
taine et  l'Enseigne,  il  les  fit  pendre  et  estrangler  pour 
cete  mesme  raison  ;  comme  fit  aussi  le  Capitaine  Martin 
du  Bellay,  lors  Gouuerneur  de  Turin,  en  cete  mesme 
contrée,  le  Capiteine  de  S.  Bony,  le  reste  de  ses  gens 
ayant  esté  massacré  a  la  prinse  de  la  place. 

Mais,  d'autant  que  le  iugement  de  la  valeur  et  foi- 
blesse  du  lieu  se  prend  par  l'estimation  et  contrepois 

des  forces  qui  l'assailent  (car  tel  s'opiniatrcroit  iuste- 
ment  contre  deux  couleuurines,  qui  feroit  l'enragé 
d'attendre  trente  canons),  ou  se  met  encore  en  conte 
la  grandeur  du  Prince  conquérant,  sa  réputation,  le 
respect  qu'on  luy  doit  ;  il  y  a  dangier  qu'on  presse  vn 
peu  la  balance  de  ce  costé  la.  Et  en  adulent,  par  ces 
mesmes  termes  que  tels  ont  si  grande  opinion  d'eux 
et  de  leurs  moicns,  que,  ne  leur  semblant  point  raison- 
nable qu'il  y  ait  rien  digne  de  leur  faire  teste,  passent 
le  Cousteau  par  tout  ou  ils  trouuent  resistence,  autant 
que  fortune  leur  dure  :  comm'  il  se  voit  par  les  formes 
de  sommation  et  deffi  que  les  Princes  d'Orient,  les 
Tamburlans,  Mahumets*,  et  leurs  successeurs  qui  sont 
encores,  ont  en  vsage,  fiere,  hautaine  et  pleine  d'vn 
commandement  barbaresque*. 


CHAPITRE  SEZIESME. 

DE    LA    PVNITION    DE    LA    COVARDISE. 

ï'ouy  autrefois  tenir  a  vn  Prince  et  très-grand  Capi- 
taine que,  pour  lâcheté  de  cœur,  vn  soldat  ne  pouuoit 
estre  condamné  a  mort,  luy  estant  a  table  fait  récit  du 
procès  du  seigneur  de  Veruins,  qui  fut  condamné  a 
mort  pour  auoir  rendu  Boulogne.  A  la  vérité,  c'est 
raison  qu'on  face  grande  différence  entre  les  fautes  qui 
viennent  de  nostre  foiblesse  et  celles  qui  viennent  de 
nostre  malice.  Car,  en  celles  ici,  nous  nous  sommes 
bandés,  a  nostre  escient,  contre  les  règles  de  la  raison 
que  nature  a  empreintes  en  nous;  et,  en  celles  la,  il 

*    Vulg.  supp.  :  «  les  Tamburlans,  Malmmets  ». 

bcrnble  que  nous  puissions  appeller  a  garant  cete 
mesme  nature,  pour  nous  auoir  laissé  en  telle  imper- 
fection et  deffaillance.  De  manière  que  prou  de  gens 
ont  pensé  qu'on  ne  se  pouuoit  prendre  a  nous  que  de 
ce  que  nous  faisons  contre  *  conscience  :  et  sur  cete 
règle  est  en  partie  fondée  l'opinion  de  ceux  qui  con- 
damnent les  punitions  capitales  aux  hérétiques  et  mes- 
creans,  et  celle  qui  establit  qu'vn  aduocat  et  vn  iuge 
ne  puissent  estre  tenus  de  ce  que,  par  ignorance,  ils 
ont  failly  en  leur  charge. 

Mais,  quant  a  la  couardise,  il  est  certain  que  la  plus 
commune  façon  est  de  la  chastier  par  honte  et  igno- 
minie. Et  tient  on  que  cete  règle  a  esté  premièrement 
mise  en  vsage  par  le  législateur  Charondas  ;  et  qu'auant 
luy,  les  loix  de  Grèce  punissoient  de  mort  ceus  qui  s'en 
estoient  fuis  d'vne  bataille,  la  ou  il  ordonna  seulement 
qu'ils  fussent,  par  trois  iours,  assis  emmy  la  place  pu- 
blicque,  vêtus  de  robe  de  femme  :  espérant  encore  s'en 
pouuoir  seruir,  leur  ayant  fait  reuenir  le  courage  par 
cete  honte*.  Il  semble  aussi  que  les  loix  Romaines 
condamnoient  anciennement  a  mort  ceux  qui  auoient 
fui  :  car  Ammianus  Marcellinus  raconte  que  l'Empe- 
reur lulien  condamna  dix  de  ses  soldats,  qui  auoient 
tourné  le  dos  a  vne  charge  contre  les  Parthes,  a  estre 
dégradés,  et  après  a  souffrir  mort,  suiuant,  dict  il,  les 
loix  antiennes.  Toutes-fois,  ailleurs,  pour  vne  pareille 
faute,  il  en  condemne  d'autres  seulement  a  se  tenir 
parmy  les  prisonniers,  soubs  l'enseigne  du  bagage*. 

Du  temps  de  nos  pères,  le  seigneur  de  Franget,  iadis 
lieutenant  de  la  compagnie  de  monsieur  le  Mareschal 
de  Chastillon,  avant  esté  mis,  par  monsieur  le  Mares- 

'  JJL  :  o  contre  notre  u. 

chai  de  Chabanes,  gouuerneurde  Fontarrabie  aulieu  de 
monsieur  de  Lude,  et  l'ayant  rendue  aux  Espaignols, 
fut  condamné  a  estre  dégradé  de  noblesse,  et  tant  luy 
que  sa  postérité  déclaré  roiturier,  taillable  et  incapable 
de  porter  armes;  et  fut  cete  rude  sentence  exécutée  a 
Lion.  Dépuis,  souffrirent  pareille  punition  tous  les 
gentilshommes  qui  se  trouuerent  dans  Guyse,  lors  que 
le  Conte  de  Nansau  y  entra,  et  autres  encore  depuis. 
Toutes-fois,  quand  il  y  auroit  vne  si  grossière  et  ap- 
parente ou  ignorance  ou  couardise  qu'elle  surpassât 
toutes  les  ordinaires,  ce  seroit  raison  de  la  prendre 
pour  suffisante  preuue  de  meschanceté  et  de  malice,  et 
de  la  chastier  pour  telle. 


CHAPITRE  DIXSETIEME. 

VN    TRAIT    DE    QVELQVES    AMBASSADEVRS. 

l'obserue  en  mes  voyages  cete  practique,  pour  ap- 
prendre tousiours  quelque  chose  par  la  communication 
d'autruy  (qui  est  vne  des  plus  belles  escoles  qui  puisse 
estre),  de  ramener  tousiours  ceux  auec  qui  ie  confère, 
aus  propos  des  choses  qu'ils  sçauent  le  mieux  *.  Car  il 
adulent  le  plus  souuent,  au  rebours,  que  chacun  choisit 
plus  tôt  a  discourir  du  mestier  d'autruy  que  du  sien, 
estimant  que  c'est  autant  de  nouuelle  réputation  ac- 
quise :  tesmoing  le  reproche  que  Archidamus  feit  a 
Periander,  qu'il  quitoit  la  gloire  de  bon  médecin  pour 

»  BC  aj.  : 

«  Basti  al  nocchiero  ragionar  de'  venti, 
A  l  bifolco  dei  tori,  e  le  sue  piagJie 
Conti  7  guerrier,  conti  1  pastor  gli  armenti.  » 


r 

acquérir  celle  de  mauuais  poëte*,  et,  par  ce  train,  vous 
ne  faictes  iamais  rien  qui  vaille. 

Optât  ephîppia  bos  piger,  optât  arare  caballus. 


Par  ainsi,  il  faut  trauailler  de  reietter  tousiours  l'archi- 
tecte, le  peintre,  le  cordonnier,  et  ainsi  du  reste,  chacun 
a  son  gibier. 

Et,  a  ce  propos,  a  la  lecture  des  histoires,  qui  est  le 
subiet  de  toutes  gens,  i'ay  accoustumé  de  considérer 
qui  en  sont  les  escriuains.  Si  ce  sont  personnes  qui  ne 
lacent  autre  profession  que  de  lettres,  l'en  apren  prin- 
cipalement le  stile  et  le  langage  ;  si  ce  sont  médecins, 
ie  les  croy  plus  volontiers  en  ce  qu'ils  nous  disent  de 
la  température,  de  l'air,  de  la  santé  et  complexion  des 
Princes,  des  blessures  et  maladies;  si  iurisconsultes, 
il  en  faut  prendre  les  controuerses  des  droicts,  les  loix, 
l'établissement  des  polices  et  choses  pareilles;  si  théo- 
logiens, les  affaires  de  l'Eglise,  censures  ecclesiastic- 
ques,  dispenses  et  mariages;  si  courtisans,  les  meurs 
et  les  cerimonies  ;  si  gens  de  guerre,  ce  qui  est  de  leur 
charge,  et  principalement  les  déductions  des  exploits 
ou  il  se  sont  trouués  en  personne;  si  Ambassadeurs,  les 
menées,  intelligences,  et  practiques  et  manière  de  les 
conduire. 

A  ceste  cause,  ce  que  l'eusse  passé  a  vn  autre  sans 
m'y  arrester,  ie  I'ay  poisé  et  remarqué  en  l'histoire  du 
seigneur  de  Langey,  tres-entendu  en  telles  choses. 
C'est,  qu'après  auoir  conté  ces  belles  remonstrances  de 
l'Empereur  Charles  cinquiesme,  faites  au  consistoire  a 
Rome,  présent  l'Euesque  de  Maçon  et  le  seigneur  du 
Velly,  nos  Ambassadeurs,  ou  il  auoit  meslé  plusieurs 
parolles  outragcuses  contre  nous,  et  entre  autres  que,  si 
ses  Capitaines,  soldats  et  subiects  n'estoient  d'autre  fide- 

lité  et  suffisance  en  l'art  militaire  que  ceux  du  Roy,  tout 
sur  l'heure  il  s'atacheroit  la  corde  au  col  pour  luy  aller 
demander  miséricorde.  Et,  de  cecy,  il  semble  qu'il  en 
creut  quelque  chose,  car,  deux  ou  .trois  fois  en  sa  vie 
depuis,  il  luy  aduint  de  redire  ces  mesmes  mots;  aussi 
qu'il  défia  le  Roy  de  le  combatre,  en  chemise,  auec 
l'espée  et  le  poingnard,  dans  vn  bateau.  Ledict  sei- 
gneur de  Langey,  suiuant  son  histoire,  adiouste  que 
lesdits  Ambassadeurs,  faisant  vne  despeche  au  Roy  de 
ces  choses,  luy  en  dissimularent  la  plus  grande  partie, 
mesmes  luy  celarent  les  deux  articles  precedens.  Or, 
i'ay  trouué  bien  estrange  qu'il  fut  en  la  puissance  d'vn 
Ambassadeur  de  dispenser  sur  les  aduertissemens  qu'il 
doit  faire  a  son  maistre,  mesme  de  telle  conséquence, 
venant  de  telle  personne,  et  dites  en  si  grande  assem- 
blée. Et  m'eut  semblé  l'office  du  seruiteur  estre  de 
fidèlement  représenter  les  choses  en  leur  entier,  comme 
elles  sont  aduenues,  affin  que  la  liberté  d'ordonner, 
iuger  et  choisir  demeurât  au  maistre.  Car,  de  luy  altérer 
ou  cacher  la  vérité,  de  peur  qu'il  ne  la  preigne  autre- 
ment qu'il  ne  doit,  et  que  cela  ne  le  pousse  a  quelque 
mauuais  party,  et  ce  pendant  le  laisser  ignorant  de  ses 
affaires,  cela  m'eut  semblé  apartenir  a  celuy  qui  donne 
la  loy,  non  a  celuy  qui  la  reçoit,  au  curateur  et  maistre 
d'escolle,  non  a  celuy  qui  se  doit  penser  inférieur,  non 
en  authorité  seulement,  mais  aussi  en  prudence  et  bon 
conseil.  Quoy  qu'il  en  soit,  ie  ne  voudrois  pas  estre 
seruy  de  ceste  façon  en  mon  petit  faict*. 

CHAPITRE  DIXHVITIEME. 

DE    LA    PEVR. 

Obstiipui,  steteruntque  comœ,  et  vox  faiicibus  hœsit. 

le  ne  suis  pas  bon  naturaliste  (qu'ils  disent),  et  nesçay 
guiere  par  quels  resors  la  peur  agit  en  nous;  mais  tant 
y  a  que  c'est  vne  estrange  passion  :  et  disent  les  mé- 
decins qu'il  n'en  est  nulle  qui  emporte  plus  tôt  nostre 
iugement  hors  de  sa  deûe  assiete.  De  vray,  i'ay  veu 
beaucoup  de  gens  deuenus  insensés  de  peur,  et  au  plus 
rassis,  il  est  certain,  pendant  que  son  accès  dure,  qu'elle 
engendre  de  terribles  ebloyssemens.  le  laisse  a  part  le 
vulgaire,  a  qui  elle  représente  tantost  les  bisayeulx 
sortis  du  tombeau,  enuelopés  en  leur  suere,  tantost 
des  loups-garous,  des  lutins  et  des  chimères.  Mais, 
parmy  les  guerriers  mesme,  ou  elle  deuroit  trouuer 
moins  de  place,  combien  de  fois  a  elle  changé  vn  trou- 
peau de  brebis  en  esquadron  de  corselets,  des  roseaus 
et  des  cannes  en  gend'armes  et  lanciers,  nos  amis  en 
nos  ennemis,  et  la  croix  blanche  a  la  rouge?  Lors  que 
monsieur  de  Bourbon  print  Rome,  vn  port'  enseigne, 
qui  estoit  a  la  garde  du  bourg  sainct  Pierre,  print  tel 
effroy  a  la  première  alarme,  que,  par  le  trou  d'vne 
ruine,  il  se  ietta,  l'enseigne  au  poing,  hors  la  ville, 
droit  aux  ennemis,  pensant  tirer  vers  le  dedans  de  la 
ville,  et  a  peine  en  fin,  voiant  la  troupe  de  monsieur 
de  Bourbon  se  renger  pour  le  soutenir,  estimant  que 
ce  fut  vne  sortie  que  ceux  de  la  ville  fissent,  il  se  re- 
conneut,  et,  tournant  teste,  rentra  par  ce  mesme  trou, 
par  lequel  il  estoit  sorti  plus  de  trois  cens  pas  auant 
I.  4 


5  0  KSSAIS  DE  M.   DE  MONTAIGNE. 

en  la  campaigne.  Il  n'en  aduînt  pas  du  tout  si  heureu- 
sement a  l'enseigne  du  Capitaine  luille,  lors  que  sainct 
Pol  fut  pris  sur  nous  par  le  Conte  de  Bures  et  mon- 
sieur du  Reu.  Car,  estant  si  fort  esperdu  de  la  fraieur, 
que  de  se  ietter,  a  tout  son  enseigne ,  hors  *  la  ville, 
par  vne  canoniere,  il  fut  mis  en  pièces  par  les  assail- 
lans;  et,  au  mesme  siège,  fut  mémorable  la  peur  qui 
serra,  saisit  et  glaça  si  fort  le  cœur  d'vn  gentil'homme 
qu'il  en  tomba  roide  mort  par  terre,  a  la  bresche,  sans 
aucune  blessure*.  Tantost  elle  nous  donne  des  aisles 
aus  talons,  comme  aux  deux  premiers.  Tantost  elle 
nous  cloue  les  pieds  et  les  entraue,  comme  on  lit  de 
l'Empereur  Théophile,  lequel,  en  vne  bataille  qu'il 
perdit  contre  les  Agarenes,  deuint  si  estonné  et  si  transi 
qu'il  ne  pouuoit  prendre  party  de  s'enfuyr*;  iusques 
a  ce  que  Manuel,  l'vn  des  principaus  chefs  de  son  ar- 
mée, l'ayant  tirasse  et  secoué  comme  pour  l'esueiller 
d'vn  profond  somne,  luy  dit  :  «  Si  vous  ne  me  suiués, 
ie  vous  tueray;  car  il  vaut  mieux  que  vous  perdes  ^  la 
vie,  que  si,  estant  prisonnier,  vous  veniez  a  ruiner 
l'Empire  »  *. 

»  BC  :  «  hors  de  » . 
2  C  :  c(  perdiez  ». 

CHAPITRE  DIXNEVFIESME. 

QV'iL  NE  FAVT  IVGER  DE  NOSTRE  HEVR  Qv'aPRES  LA  MORT. 

Scilicet  vltima  semper 
Expecianda  dies  homini  est,  diciqiie  beatus 
Q/înte  obitum  nerno,  supremaque  funefa  débet. 

Les  enfans  sçauent  le  conte  du  Roy  Crœsus  a  ce  propos  : 
lequel,  ayant  esté  pris  par  Gyrus,  et  condamné  a  la 
mort,  sur  le  point  de  l'exécution,  il  s'escria  :  «  O  Solon, 
Solon  !  »  Cela  raporté  a  Cyrus,  et  s'estant  enquis  que 
c'estoit  a  dire,  il  luy  fit  entendre  qu'il  verifioit  lors,  a 
ses  despens,  l'aduertissement  qu'autre  fois  luy  auoit 
donné  Solon,  que  les  hommes,  quelque  beau  visage 
que  fortune  leur  face,  quelques  richesses,  royautés  et 
empires  qu'ils  se  voyent  entre  mains  ^,  ne  se  peuuent 
appeller  heureux,  iusques  a  ce  qu'on  leur  aye  veu 
passer  le  dernier  iour  de  leur  vie,  pour  l'incertitude 
et  variété  des  choses  humaines,  qui,  d'vn  bien  legier 
mouuement,  se  changent  d'vn  estât  en  autre  tout  di- 
uers.  Et  pourtant  Agesilaus,  a  quelcun  qui  disoit  heu- 
reux le  Roy  de  Perse,  de  ce  qu'il  estoit  venu  fort  ieune 
a  vn  si  puissant  estât  :  «  Voire  mais,  dit  il,  Priam  en 
tel  eage  ne  fut  pas  malheureux.  »  Tantost,  des  Rois  de 
Macédoine,  successeurs  de  ce  grand  Alexandre,  il  s'en 
faict  des  menusiers  et  greffiers  a  Rome  ;  des  tirans  de 
Cicile,  des  pédantes  a  Corinthe;  d'vn  conquérant  de 
la  moitié  du  monde  et  empereur  de  tant  d'armées,  il 
s'en  faict  vn  misérable  suppliant  des  belitres,  officiers 

'    yidg.  supp.  :  u  quelques  richesses...  mains  ». 

d'vn  Roy  d'Egypte  :  tant  cousta  a  ce  grand  Pompeius 
l'alongement  de  cinq  ou  six  mois  de  vie.  Et,  du  temps 
de  nos  pères,  ce  Ludouic  Sforce,dixiesme  Duc  de  Milan, 
soubs  qui  auoit  si  long  temps  branslé  toute  l'Italie,  on 
l'a  veu  mourir  prisonnier  a  Loches,  mais  après  y  auoir 
vescu  dix  ans,  qui  est  le  pis  de  son  marché*.  Et  mille 
tels  exemples.  Car  il  semble  que,  comme  les  oraiges  et 
tempestes  se  piquent  contre  l'orgueil  et  hautaineté  de 
nos  bastimens,  il  y  ait  aussi  la  haut  des  espritz  enuieux 
des  grandeurs  de  ça  bas. 

Vsque  ddeo  res  humanas  vis  abdita  quœdam 
Obterit,  et  pulchros  fasces  sœuasque  seciires 
Œ*roculcare  ac  ludibrio  sibi  habere  videtiir. 

Et  semble  que  la  fortune  quelque  fois  guette  a  point 
nommé  le  dernier  iour  de  nostre  vie,  pour  monstrer 
sa  puissance  de  renuerser  en  vn  moment  ce  qu'elle 
auoit  basty  en  longues  années,  et  nous  fait  crier,  après 
Laberius  : 

Nimirum  hac  die 
Vna  plus  vixi,  mihi  quant  viuendum  fuit. 

Ainsi  se  peut  prendre  auec  raison  ce  bon  aduis  de 
Solon  :  mais  d'autant  que  c'est  vn  philosophe,  a  l'en- 
droit desquels  les  faneurs  et  disgrâces  de  la  fortune  ne 
tiennent  rang,  ny  d'heur,  ny  de  malheur,  et  sont  les 
grandeurs,  richesses  et  puissances  accidens  de  qualité 
a  peu  près  indifférente,  ie  trouue  vray  semblable  qu'il 
aye  regardé  plus  auant,  et  voulu  dire  que  ce  mesme 
bonheur  de  nostre  vie,  qui  dépend  de  la  tranquillité  et 
contentement  d'vn  esprit  bien  né,  et  de  la  resolution 
et  asseurance  d'vn'  ame  réglée  et  bien  assenée,  ne  se 
doiue  iamais  attribuer  a  l'homme,  qu'on  ne  luy  aye 

veu  iouer  le  dernier  acte  de  sa  comédie,  et  sans  doute  le 
plus  difficile.  En  tout  le  reste,  il  y  peut  auoir  du  mas- 
que :  ou  ces  beaux  discours  de  la  philosophie  ne  sont 
en  nous  que  par  contenance;  ou  les  accidens,  ne  nous 
essayans  pas  iusques  au  vif,  nous  donnent  loysir  de 
maintenir  tousiours  nostre  visage  rassis.  Mais,  a  ce 
dernier  rolle  de  la  mort  et  de  nous,  il  n'y  a  plus  que 
faindre,  il  faut  parler  bon  François,  il  faut  monstrer 
ce  qu'il  y  a  de  bon  et  de  net  dans  le  fond  du  pot. 

C^am  verce  voces  tiim  demum  pectore  ab  imo 
Eijciuntur,  et  eripitur  persona,  manet  res. 

Voila  pourquoy  se  doiuent  a  ce  dernier  trait  toucher 
et  esprouuer  toutes  les  autres  actions  de  nostre  vie. 
C'est  le  maistre  iour  ;  c'est  le  iour  iuge  de  tous  les  au- 
tres; c'est  le  iour,  dict  un  antien,  qui  doit  iuger  de 
toutes  mes  années  passées.  le  remets  a  la  mort  l'essay 
du  fruict  de  mes  estudes.  Nous  verrons  la  si  mes  dis- 
cours me  partent  de  la  bouche,  ou  du  cœur*. 


CHAPITRE   VINGTIESME. 

QVE    PHILOSOPHER   c'eST    APPRENDRE    A    MOVRIR. 

Cicero  dit  que  philosopher  ce  n'est  autre  chose  que 
s'aprester  a  la  mort.  C'est  d'autant  que  l'estude  et  la 
contemplation  retirent  aucunemant  nostre  ame  hors 
de  nous,  et  l'embesongnent  a  part  du  corps,  qui  est 
quelque  aprentissage  et  ressemblance  de  la  mort;  ou 
bien  c'est  que  toute  la  sagesse  et  discours  du  monde  se 
resoult  en  lin  a  ce  point,  de  nous  apprendre  a  ne  crain- 
dre a  mourir.  De  vray,  ou  la  raison  se  mocque,  ou  elle 

ne  doit  viser  qu'a  nostre  contentement,  et  tout  son 
trauail  tendre  en  somme  a  nous  faire  bien  viure,  et  a 
nostre  aise,  comme  dict  la  saincte  paroUe.  Toutes  les 
opinions  du  monde  en  sont  la*,  quoy  qu'elles  en  pren- 
nent diuers  moyens;  autrement  on  les  chasseroit  d'ar- 
riuée.  Car,  qui  escouteroit  celuy  qui,  pour  sa  fin, 
establiroit  nostre  tourment?*  Or,  il  est  hors  de  moyen 
d'arriuer  a  ce  point,  de  nous  former  vn  solide  conten- 
tement, qui  ne  franchira  la  crainte  de  la  mort*. 

Voila  pourquoy  toutes  les  sectes  des  philosophes  se 
rencontrent  et  conuiennent  a  cet  article  de  nous  ins- 
truire a  la  mespriser^.  Et  bien  qu'elles  nous  conduisent 
aussi  toutes  d'vn  commun  accord  a  mespriser  la  dou- 
leur, la  pauureté,  et  autres  accidens  a  quoy  la  vie 
humaine  est  subiecte,  ce  n'est  pas  d'vn  pareil  soing  : 
tant  par  ce  que  ces  accidens  ne  sont  pas  de  telle  néces- 
sité ,  la  pluspart  des  hommes  passant  leur  vie  sans 
gouster  de  la  pauureté,  et  tels  encore  sans  sentiment 
de  douleur  et  de  maladie,  comme  Xenophilus  le  musi- 
cien, qui  vescut  cent  et  six  ans  d'vne  entière  santé, 
qu'aussi  d'autant  qu'au  pis  aller  la  mort  peut  mettre 
fin,  quand  il  nous  plaira,  et  couper  broche  a  tous  autres 
inconueniens.  Mais,  quant  a  la  mort,  elle  est  ineuita- 
ble*,  et  par  conséquent,  si  elle  nous  faict  peur,  c'est 
vn  subiet  continuel  de  tourment,  et  qui  ne  se  peut 
aucunement  soulager*.  Nos  parlemens  renuoient  sou- 
uent  exécuter  les  criminels  au  lieu  ou  le  crime  est 
commis.  Durant  le  chemin,  promenez  les  par  toutes 
les  belles  maisons  de  France  ;  faictes  leur  tant  de  bonne 
chère  qu'il  vous  plaira*  :  pensez  vous  qu'ilz  s'en  puis- 
sent resiouir,  et  que  la  finale  intention  de  leur  voyage 

1  Vulg.  modifie  cette  phrase. 

2  Vulg.  modifie  cette  phrase. 

leur  estant  ordinairement  deuant  les  yeux,  ne  leur  ait 
altéré  et  affadi  le  goust  a  toutes  ces  commoditez  ?  *  Le 
but  de  nostre  carrière,  c'est  la  mort  ;  c'est  l'obiect  néces- 
saire de  nostre  visée.  Si  elle  nous  eft'raye,  comme  est  il 
possible  d'aller  vn  pas  auant  sans  fiebure?  Le  remède 
du  vulgaire,  c'est  de  n'y  penser  pas.  Mais  de  quelle 
brutale  stupidité  luy  peut  venir  vn  si  grossier  aueu- 
glement?  Il  luy  faut  faire  brider  l'asne  par  la  queue, 

Qui  capite  ipse  suo  instituit  vestigia  rétro. 

Ce  n'est  pas  de  merueille  s'il  est  si  souuent  pris  au 
piège.  On  faict  peur  a  nos  gens  seulement  de  nommer 
la  mort,  et  la  pluspart  s'en  seignent,  comme  du  nom 
du  diable.  Et,  par  ce  qu'il  s'en  faict  mention  aus  tes- 
tamens,  ne  vous  attendez  pas  qu'ils  y  mettent  la  main, 
que  le  médecin  ne  leur  ait  donné  l'extrême  sentence; 
et  Dieu  sçait  lors,  entre  la  douleur  et  la  frayeur,  de 
quel  bon  iugement  ilz  vous  le  pâtissent. 

*  A  l'aduenture,  est  ce  que,  comme  on  dict,  le  terme 
vaut  l'argent.  le  nasquis*  le  dernier  iour  de  feburier 
i533*;  il  n'y  a  iustement  que  quinze  iours  que  i'ay 
franchi  89  ans;  il  m'en  faut  pour  le  moins  encore  au- 
tant. Ce  pendant  s'empescher  du  pensement  de  chose 
si  esloignée,  ce  seroit  foUie.  Mais  quoy  !  les  ieuneset  les 
vieux  y  pensent  aussi  peu  les  vns  que  les  autres-.  Et 
n'est  homme  si  décrépite,  tant  qu'il  voit  Mathusalem 
deuant,  qui  ne  pense  auoir  encore  vn  an  ^  dans  le 
corps.  Dauantage,  pauure  fol  que  tu  es,  qui  t'a  establi 


'  B  :  «  1 332  M  ;  C  :  «  mil  cinq  cens  trente  deux  »  ;  Vulg.  :  «  mille 
cinq  cent  trente  trois,  comme  nous  comptons  à  cette  heure,  com- 
mcnccant  l'an  en  ianvicr  »>. 

'   Vulg.  modifie  cette  phrase . 

'   Vulg.  :  «  vingt  ans  ». 

les  termes  de  ta  vie?  Tu  te  fondes  sur  les  contes  des 
médecins.  Regarde  plustot  l'effect  et  l'expérience.  Par 
le  commun  train  des  choses,  tu  vis  desia  pieça  par 
faueur  extraordinaire  ;  tu  as  passé  les  termes  accous- 
tumés  de  viure  :  et  qu'il  soit  ainsi,  conte  de  tes  con- 
noissans  combien  il  en  est  mort  auant  ton  âge,  plus 
qu'il  n'en  y  a  qui  l'ayent  ateint;  et  de  ceus  mesme 
qui  ont  annobli  leur  vie  par  renommée,  fais  en  registre, 
et  i'entreray  en  gageure  d'en  trouuer  plus  qui  sont 
mors  auant,  qu'après  trente  cinq  ans.  Il  est  plein  de 
raison,  et  de  pieté  de  prendre  exemple  de  l'humanité 
mesme  de  lesus  Christ;  or  iï  finit  sa  vie  a  trente  et 
trois  ans.  Le  plus  grand  homme,  simplement  homme, 
Alexandre,  mourut  aussi  a  ce  terme,  et  ce  fameux 
Mahumet  aussi  K  Combien  a  la  mort  de  façons  de  sur- 
prise ! 

Qiiid  quisque  vitet,  nunquam  homini  satis 
Cautum  est  in  horas. 

le  laisse  a  part  les  fiebures  et  les  pleuresis.  Qui  eut 
iamais  pensé  qu'vn  Duc  de  Bretaigne  deut  estre  estouffé 
de  la  presse,  comme  fut  celuy  la  a  l'entrée  du  Pape 
Clément,  mon  voisin,  a  Lion?  N'as  tu  pas  veu  tuer  vn 
de  nos  Roys  en  se  iouant?  Et  vn  de  ses  ancestres 
mourut  il  pas  choqué  par  vn  pourceau?  iEschilus,  me- 
nasse de  la  cheute  d'vne  maison,  a  beau  se  tenir  a 
l'airte  :  le  voila  assomé  d'vn  toict  de  tortue,  qui  es- 
chappa  des  pâtes  d'vn'  aigle  en  l'air.  L'autre  mourut 
d'vn  grein  de  raisin;  vn  Empereur,  de  l'esgrafigneure 
d'vn  peigne,  en  se  testonnant;  ^Emilius  Lepidus,  pour 
auoir  hurté  du  pied  contre  le  seuil  de  son  huis;  et 

1    Vulg.  supp.  :  «  et  ce  fameux  Mahumet  aussi  ». 


LIVRE  PREMIER.  Sy 

Aufidius,  pour  auoir  choqué  en  entrant  contre  la  porte 
de  la  chambre  du  conseil;  et  entre  les  cuisses  des  fa- 
més :  Cornélius  Gallus,  Prêteur;  Tigillinus,  Capitaine 
du  guet  a  Rome;  Ludouic,  fils  de  Guy  de  Gonsague , 
Marquis  de  Mantoue;  et,  d'vn  encore  pire  exemple, 
Speusippus,  philosophe  Platonicien,  et  l'vn  de  nos 
Papes.  Le  pauure  Bebius,  luge,  ce  pendant  qu'il  donne 
delay  de  huictaisne  a  vne  partie,  le  voila  saisi,  le  sien 
de  viure  estant  expiré;  et  Caius  Iulius,  médecin,  gres- 
sant  les  yeux  d'vn  patient,  voila  la  mort  qui  luy  *  clost 
les  siens.  Et,  s'il  m'y  faut  mesler  vn  mien  frère*,  aagé 
de  vint  et  trois  ans,  qui  auoit  desia  faict  assez  bonne 
preuue  de  sa  valeur,  ioûant  a  la  paulme,  receut  un 
coup  d'esteuf  qui  l'assena  vn  peu  au  dessus  de  l'oreille 
droite,  sans  aucune  apparence  de  contusion,  ny  de 
blessure,  et  qui  l'estonna  si  peu  qu'il  ne  s'en  assit,  ny 
reposa,  iusqu'a  ce  que  le  voila  perdu,  cinq  ou  six  heures 
après,  d'vne  apoplexie  *. 

Ces  exemples  si  frequens  et  si  ordinaires  nous  pas- 
sant deuant  les  yeux,  comme  est  il  possible  qu'on  se 
puisse  defîaire  du  pensement  de  la  mort,  et  qu'a  chaque 
instant  il  ne  nous  semble  qu'elle  nous  tient  au  collet? 
Qu'import'  il,  me  direz  vous,  comme  que  ce  soit, 
pourueu  qu'on  ne  s'en  donne  point  de  peine?  le  suis 
de  cet  aduis,  et,  en  quelque  manière  qu'on  se  puisse 
mettre  a  l'abri  des  coups,  fut  ce  soubz  la  peau  d'vn 
veau,  ie  ne  suis  pas  homme  qui  y  reculasse.  Car  il  me 
suffit  de  passer  a  mon  aise,  et  le  meilleur  ieu  que  ie 
me  puisse  donner  ie  le  prens,  si  peu  glorieus  au  reste 
et  exemplaire  que  vous  voudrez. 


'  BC  supp.  :  «  luy  ». 

2   Vul^.  remanie  cette  phrase. 

T^rœtulerim...  delirus  inersque  videri, 

Dum  mea  délectent  mala  me,  vel  denique /allant, 

Quam  sapere  et  ringi. 

Mais  c'est  vne  foUie  d'y  penser  arriuer  par  la.  Ils  vont, 
ils  viennent,  ils  trottent,  ils  dansent;  de  mort  nulles 
nouuelles.  Tout  cela  est  beau;  mais  aussi  quand  elle 
arriue,  ou  a  eux  mesmes,  ou  a  leurs  lames,  enfans  et 
amis,  les  surprenant  a  l'improueu  et  au  decouuert, 
quels  tourmens ,  quels  cris ,  quelle  rage ,  et  quel  deses- 
poir les  acable?  Vites  vous  iamais  rien  si  rabeissé,  si 
changé,  si  confus?  Il  y  faut  prouuoir  de  meilleur'  heure  ; 
et  cete  nonchalance  bestiale,  quand  elle  pourroit  loger 
en  la  teste  d'vn  homme  d'entendement,  ce  que  ie  trouue 
entièrement  impossible,  nous  vend  trop  cher  ses  den- 
rées. Si  c'estoit  ennemi  qui  se  peut  euiter,  ie  conseille- 
rois  d'emprunter  les  armes  de  la  couardise;  mais  puis 
qu'il  ne  se  peut*, 

V^empe  et  fugacem  persequitur  virum, 
Nec  parcit  imbellis  iuuentce 
T*oplitibus  timidoque  tergo, 

*aprenons  a  le  soutenir  de  pied  ferme,  et  a  le  com- 
battre, et,  pour  commancer  a  luy  oster  son  plus  grand 
auantage  contre  nous,  prenons  voie  toute  contraire  a 
la  commune.  Ostons  luy  l'estrangeîé,  pratiquons  le, 
acoustumons  le,  n'ayons  rien  si  souuent  en  la  teste 
que  la  mort,  a  tous  instans  représentons  la  a  nostre 
imagination  et  en  tous  visages  :  au  broncher  d'vn  che- 
ual,  a  la  cheute  d'vne  tuille,  a  la  moindre  piqûre 
d'espleingue ,  remâchons  soudein  :  «  Et  bien!  quand 
ce  seroit  la  mort  mesme?  »  et  la  dessus,  roydissons 
nous  et  efforçons  nous.  Parmy  les  festes  et  la  ioye, 
ayons  tousiours  ce  refrein  de  la  souuenance  de  nostre 

condition  ;  ne  *  nous  laissons  pas  si  fort  emporter  au 
plaisir,  que,  par  fois,  il  ne  nous  repasse  en  la  mémoire 
en  combien  de  sortes  cete  nostre  allégresse  est  en  bute 
a  la  mort,  et  de  combien  de  prinses  elle  la  menasse. 
Ainsi  faisoint  les  Egyptiens,  qui,  au  millieu  de  leurs 
festins  et  parmy  leur  meilleure  chère,  faisoient  aporter 
l'anatomie  sèche  d'vn  corps  d'homme  mort  %  pour 
seruir  d'aduertissement  ausconuiés. 

Omnem  crede  diem  tibi  diluxîsse  supremum  : 
Grata  superueniet  quœ  non  sperabitur  hora. 

Il  est  incertain  ou  la  mort  nous  attende  ;  attendons  la 
par  tout.  La  préméditation  de  la  mort  est  prémédita- 
tion de  la  liberté.  Qui  a  apris  a  mourir  il  a  desapris  a 
seruir*.  Le  sçauoir  mourir  nous  afranchit  de  toute 
subiection  et  contrainte.  Paulus  ^milius  respondit  a 
celuy  que  ce  misérable  Roy  de  Macédoine,  son  prison- 
nier, luy  enuoioit,  pour  le  prier  de  ne  le  mener  pas  en 
son  triomphe;  «  Qu'ilenfacelarequesteasoy  mesme.  » 
A  la  vérité,  en  toutes  choses,  si  nature  ne  preste  vn 
peu,  il  est  malaisé  que  l'art  et  l'industrie  aillent  guiere 
auant.  le  suis  de  moy-mesme  non  melancholique,  mais 
songecreus  :  il  n'est  rien  de  quoy  ie  me  soie  des  tous- 
iours  plus  entretenu  que  des  imaginations  de  la  mort, 
voire  en  la  saison  la  plus  licentieuse  de  mon  aage*, 
parmy  les  dames  et  les  ieus  :  tel  me  pensoit  empesché 
a  digérer  a  par  moy  quelque  ialousie,  ou  l'incertitude 
de  quelque  espérance,  ce  pendant  que  ie  m'entretenois 
de  ie  ne  sçay  qui  surpris,  les  iours  precedens,  d'vne 
heure  chaude  et  de  la  mort,  au  partir  d'vne  feste  pa- 
reille, et  la  teste  pleine  d'oisiueté,  d'amour  et  de  bon 

*  BC  :  «  et  ne  ». 

'    Vulg.  supp.  :  <(  mort  ». 

temps,  comme  moy,  et  qu'autant  m'en  pcndoit  a  l'o- 
reille*, le  ne  ridois  non  plus  le  front  de  ce  pensement 
la  que  d'vn  autre.  Il  est  impossible  que,  d'arriuée, 
nous  ne  sentions  des  piqueures  de  telles  imaginations. 
Mais,  en  les  maniant  et  pratiquant,  au  long  aller  on 
les  apriuoise  sans  doubte  :  autrement,  de  ma  part,  ie 
fusse  en  continuelle  frayeur  et  frénésie;  car  iamais 
homme  ne  se  délia  tant  de  sa  vie,  iamais  homme  ne 
feit  moins  d'estat  de  sa  durée.  Ny  la  santé,  que  i'ay 
iouy  iusques  a  présent  heureuse*,  ne  m'en  alonge  l'es- 
pérance, ny  les  maladies  ne  me  l'acourcissent.  A  chaque 
minute,  il  me  semble  que  ie  m'eschape*.  De  vray,  les 
hazards  et  dangiers  nous  aprochent  peu  ou  rien  de 
nostre  lin.  Et,  si  nous  pensons  combien  il  reste,  sans 
cet  accident  qui  semble  nous  menasser  le  plus,  de  mil- 
lions d'autres  sur  nos  testes,  nous  trouuerons  que, 
gaillars  et  fieureus,  en  la  mer  et  en  nos  maisons,  en  * 
bataille  et  en  repos,  elle  nous  est  egualement  près*.  Ce 
que  i'ay  affaire  auant  mourir,  pour  l'acheuer,  tout  loisir 
me  semble  court,  fut  ce  d'vn'  heure. 

Quelcun,  feuilletant  l'autre  iour  mes  tablettes,  trouua 
vn  mémoire  de  quelque  chose  que  ie  vouloy  estre  faite 
après  ma  mort.  le  luy  di,  comme  il  estoit  vray,  que, 
n'estant  qu'a  vne  lieue  de  ma  maison,  et  sain  et  gail- 
lard, ie  m'estoy  hasté  de  l'escrire  la,  pour  ne  m'asseurer 
point  d'arriuer  iusques  ches  moy*.  Il  faut  estre  tous- 
iours  bote  et  prest  a  partir,  en  tant  qu'en  nous  est,  et 
sur  tout  se  garder  qu'on  n'aye  lors  affaire  qu'a  soy*; 
car  nous  y  aurons  assez  de  besongne,  sans  autre  sur- 
crois. L'vn  se  pleint,  plus  que  de  la  mort,  de  quoy  elle 
luy  rompt  le  train  d'vne  belle  victoire;  l'autre,  qu'il 


'  BC  :  «  en  la  ». 

luv  faut  desloger  auant  qu'auoir  marié  sa  tille,  ou  con- 
treroUé  l'institution  de  ses  enfans';  l'vn  pleint  la  com- 
pagnie de  sa  famé,  l'autre,  de  son  fils,  comme  commo- 
ditez  principales  de  son  estre*;  et  le  bastisseur  : 

cManent  (dict  il)  opéra  interrupta,  minœque 
Miirorum  ingénies. 

Il  ne  fiiut  rien  desseigner  de  si  longue  haleine,  ou  au 
moins  auec  telle  intention  de  se  passionner  pour  en 
veoir  la  fin.  Nous  sommes  nés  pour  agir;  et  ie  suis 
d'aduis  que  non  seulement  vn  Empereur,  comme  disoit 
Vespasien,  mais  que  tout  gallant  homme  doit  mourir 
debout  ^ 

Cum  moriar,  médium  soluar  et  inter  opus. 

le  veux  qu'on  agisse  sans  cesse*,  que  la  mort  me 
treuue  plantant  mes  chous,  mais  nonchalant  d'elle,  et 
encore  plus  de  mon  iardrin  imparfait.  l'en  vis  mourir 
vn  qui  estant  a  l'extrémité  se  pleignoit  incessamment 
de  quoy  sa  destinée  coupoit  le  fil  de  l'histoire  qu'il 
auoit  en  main  sur  le  i5  ou  1 6  de  nos  Roys*.  Il  faut 
se  descharger  de  ces  humeurs  vulgaires  et  nuisibles. 
Tout  ainsi  qu'on  a  planté  nos  cimetières  ioignant  les 
églises,  et  aux  lieus  les  plus  fréquentez  de  la  ville,  pour 
accoustumer,  disoit  Lycurgus,  le  bas  populaire,  les 
famés  et  les  enfans  a  ne  s'effaroucher  point  de  voir  vn 
homme  mort,  et  affin  que  ce  continuel  spectacle  d'os- 
semens,  de  tombeaus  et  de  conuois  nous  aduertisse  de 
nostre  condition*;  aussi  ay-ie  pris  en  coustume  d'auoir^ 
non  seulement  en  l'imagination,  mais  continuellement 
la  mort  en  la  bouche.  Et  n'est  rien  de  quoy  ie  m'im- 

'    Vulg.  supp.  :  «  Et  ic  suis...  debout  ». 

[orme  si  volontiers  que  de  la  mort  des  hommes  :  quelle 
paroUe,  quel  visage,  quelle  contenance  ils  y  ont  eu; 
ny  endroit  des  histoires,  que  ie  remarque  si  attantifue- 
ment*. 

On  me  dira  que  l'efFect  surmonte  de  si  loing  l'ima- 
gination, qu'il  n'y  a  si  belle  *  escrime  qui  ne  s'y  perde 
quand  on  en  vient  la.   Laissés  les  dire  :  le  préméditer 
donne  sans  doubte  grand  auantage;  et  puis  n'est  ce  rien 
d'aller  au  moins  iusques  la  sans  altération  et  sans  heure? 
Il  y  a  plus.  le  reconnoy  par  experiance  que  ^  nature 
mesme  nous  prête  la  main  et  nous  donne  courage.  Si 
c'est  vne  mort  courte  et  violente,  nous  n'auons  pas 
loisir  de  la  creindre.  Si  elle  est  autre,  ie  m'aperçois 
qu'a  mesure  que  ie  m'engage  dans  ses  auenues  ^  et  dans 
la  maladie,  l'entre  naturelement,  et  de  moy  mesme,  en 
quelque  desdein  de  la  vie.  le  trouue  que  i'ay  bien  plus 
affaire  a  digérer  cete  resolution  de  mourir  quand  ie 
suis  en  vigueur  et  en  pleine  santé,  que  ie  n'ay  quand 
ie  suis  malade  :  d'autant  que  ie  ne  tiens  plus  si  fort 
aux  commoditez  de  la  vie  ,  a  raison  que  ie  commance 
a  en  perdre  Tvsage  et  le  plaisir.  l'en  voy  la  mort  d'vne 
veûe  beaucoup  moins  effrayée.   Gela  me  faict  espérer 
que  plus  ie  m'eslongneray  de  celé  la,  et  aprocheray  de 
cete  cy,  plus  aisément  i'entreray  en  composition  de 
leur  eschange.  Tout  ainsi  que  i'ay  essaie  en  plusieurs 
autres  occurrences  ce  que  dit  César,  que  les  choses  nous 
parois^ent  souuent  plus  grandes  de  loing  que  de  près, 
i'ay  trouué  que  sain  i'auois  eu  les  maladies  beaucoup 
plus  en  horreur  que  lors  que  ie  les  ay  senties.  L'ale- 
gresse  ou  ie  suis,  le  plaisir  et  la  force  me  font  paroistre 

'  C  ;  «  bel  ». 

2   Vulg.  supp.  :  u  le  reconnoy  par  experiance  que  ». 


Vulg.  supp.  :  «  dans  ses  auenues,  et  ». 

l'autre  estât  si  disproportionné  a  celuy  la,  que,  par 
imagination,  ie  grossis  ses  incommoditez  de  la  moitié, 
et  les  conçoy  plus  pesantes  que  ie  ne  les  en  *  trouue 
quand  ie  les  ay  sur  les  espaules.  l'espere  qu'il  m'en 
aduiendra  ainsi  de  la  mort. 

*  Le  corps  courbe  et  plié  a  moins  de  force  a  soustenir 
vn  fais;  aussi  a  nostre  ame.  Il  la  faut  dresser  etesleuer 
contre  l'effort  de  cet  aduersaire.  Car,  comme  il  est  im- 
possible qu'elle  se  mette  en  repos  et  a  son  aise  pendant 
qu'elle  le  ^  craint,  si  elle  s'en  asseure  aussi,  elle  se  peut 
venter,  qui  est  chose  comme  surpassant  l'humaine 
condition,  qu'il  est  impossible  que  l'inquiétude,  le 
tourment  et  la  peur,  non  le  moindre  desplaisir,  loge 
ches  elle*.  Elle  est  rendue  maistresse  de  ses  passions 
et  concupiscences ,  maistresse  de  l'indigence ,  de  la 
honte,  de  la  pauureté  et  de  toutes  autres  iniures  de 
fortune.  Gaignons  cet  aduantage  qui  pourra  :  c'est  icy 
la  vraye  et  souueraine  liberté,  qui  nous  donne  dequoy 
faire  la  figue  a  la  force  et  a  l'iniustice,  et  nous  mocquer 
des  prisons  et  des  fers. 

In  manicis  et 
Compedibus,  sœuo  te  sub  custode  tenebo. 
—  Ipse  Deus  simul  atque  volam,  me  soluet.  —Opinor, 
Hoc  sentit  :  Moriar.  Mors  vltima  linea  rerum  est. 

Nostre  religion  n'a  point  eu  de  plus  asseuré  fonde- 
ment humain  que  le  mespris  de  la  vie.  Non  seulement 
le  discours  de  la  raison  nous  y  appelle;  car,  pourquoy 
craindrions  nous  de  perdre  vne  chose,  laquelle  perdue 
ne  peut  estre  regrettée,  et  puis  que  nous  sommes  me- 
nasses de  tant  de  façons  de  mort,  ne  voyons  nous  pas 

*  BC  supp.  :  «  en  ». 

*  BC  supp.  :  «  le  ». 

qu'il  y  a  plus  de  mal  a  les  craindre  toutes,  qu'a  en 
soutenir  vne?* 

Mais  nature  nous  y  force.  «  Sortes,  dit  elle,  de  ce 
monde  comme  vous  y  estez  entrez.  Le  mesme  passage 
que  vous  fîtes  de  la  mort  a  la  vie,  sans  passion  et  sans 
frayeur,  refaites  le  de  la  vie  a  la  mort.  Vostre  mort  est 
vne  des  pièces  de  l'ordre  de  l'vniuers,  c'est  vne  pièce 
de  la  vie  du  monde*.  Changeray-ie  pas  par  vous  cete 
belle  contexture  des  choses?  C'est  la  condition  de  vostre 
création  ;  c'est  vne  partie  de  vous  que  la  mort.  Vous 
vous  fuiez  vous  mesmes.  Cestuy  vostre  estre  que  vous 
iouissez  est  également  party  a  la  mort  et  a  la  vie.  Le 
premier  iour  de  vostre  naissance  vous  achemine  a 
mourir  comme  a  viure. 

Trima  quœ  vitam  dédit  hora,  carpsit. 
Nascentes  morimur,  finisque  ah  origine  pendet. 

Et  ne  mourez  iamais  trop  tost  ^  Si  vous  auez  vescu  vn 
iour,  vous  auez  tout  veu  ;  un  iour  est  égal  a  tous  iours. 
Il  n'y  a  point  d'autre  lumière,  ny  d'autre  nuict.  Ce 
soleil,  ceste  lune,  ces  estoiles,  ceste  disposition,  c'est 
celle  mesme  que  vos  ayeuls  ont  iouie,  et  qui  entretien- 
dra vos  arriere-nepueux*.  Et,  au  pis  aller,  la  distri- 
bution et  variété  de  tous  les  actes  de  ma  comédie  se 
parfournit,  et  *  en  vn  an.  Si  vous  auez  pris  garde  au 
beau  branle  de  mes  quatre  saisons,  elles  embrassent 
l'enfance,  l'adolescence,  la  virilité  et  la  viellesse  du 
monde.  Il  a  ioué  son  rolle;  il  n'y  sçait  autre  finesse 
que  de  recommencer;  ce  sera  tousiours  cela  mesme*. 
le  ne  suis  pas  délibérée  de  vous  forger  autres  nouueaus 
passetemps. 

^    Viilg.  supp.  cette  phrase  et  la  remplace  par  un  développement. 
'  BC  supp.  :  «  et  ». 

C^am  tibi  prœterea  quod  machiner,  iniieniamque 
Qitod placeat ,  nihil  est:  eadem  sunt  omnia  semper. 

Faites  place  aux  autres,  comme  d'autres  vous  l'ont 
faite*.  Aussi  auez  vous  beau  viure,  vous  n'en  rabatrez 
rien  du  temps  que  vous  auez  a  estre  mort.  C'est  pour 
néant;  aussi  long  temps  serez  vous  en  cet  estât  la,  que 
vous  creignés,  comme  si  vous  estiez  mort  en  nourisse. 

Licet,' quod  vis,  viuendo  vincere  secla, 
(SMors  œterna  tamen  nihilominus  illa  manebit. 

*Dauantage  nul  ne  meurt  auant  son  heure  :  ce  que  vous 
laissez  de  temps,  n'estoit  non  plus  vostre,  que  celuy 
qui  s'est  passé  auant  vostre  naissance*. 

«  Ou  que  vostre  vie  finisse,  ell'  y  est  toute  *.  Pensiez 
vous  iamais  n'arriuer  la  ou  vous  alliez  sans  cesse?* 
Et,  si  la  compagnie  vous  peut  soulager,  le  monde  ne 
va  il  pas  mesme  trein  que  vous  allez?*  Tout  ne  branle 
il  pas  vostre  branle?  Y  a  il  rien  qui  ne  viellisse  quant 
et  vous?  Mille  hommes,  mille  animaus  et  mille  autres 
créatures  meurent  en  ceste  mesme  heure  que  vous 
mourez*.  »  Voila  les  bons  aduertissemens  de  nostre 
mère  nature. 

Or  i'ay  pensé  souuent  d'où  venoit  cela  qu'ans  guer- 
res le  visage  de  la  mort,  soit  que  nous  la  voyons  en 
nous,  ou  en  autruy,  nous  semble  sans  comparaison 
moins  effroyable  qu'en  nos  maisons  :  autrement  ce 
seroit  vn'  armée  de  médecins  et  de  pleurars;  et,  elle 
estant  tousiours  vue,  qu'il  y  ait  toutefois  beaucoup  plus 
d'asseurance  parmy  les  gens  de  village  et  de  basse  con- 
dition qu'es  autres.  le  croy,  a  la  vérité,  que  ce  sont 
ces  mines  et  appareils  effrayables  dequoy  nous  l'en- 
tournons  qui  nous  font  plus  de  peur  qu'elle  :  vne  toute 
nouuelle  forme  de  viure,  les  cris  des  mères,  des  famés 
I.  ^ 

et  des  enfans,  la  Visitation  de  personnes  estonnées  et 
transies,  l'assistance  d'vn  nombre  de  valets  pasles  et 
éplorés,  vne  chambre  sans  iour,  des  cierges  alumez, 
nostre  cheuet  assiégé  de  médecins  *,  somme,  tout  hor- 
reur et  tout  effroy  autour  de  nous.  Nous  voila  de-ia 
enseuelis  et  enterrez!  Les  enfans  ont  peur  de  leurs 
amis  mesmes,  quand  ilz  les  voye'nt  masquez  :  aussi 
auons  nous.  Il  faut  oster  le  masque,  aussi  bien  des 
choses  que  des  personnes,  Osté  qu'il  sera,  nous  ne 
trouuerons  au  dessoubz  que  cete  mesme  mort,  qu'vn 
valet  ou  simple  chambrière  passarent  dernièrement 
sans  peur.  Heureuse  la  mort,  et  heureuse  trois  fois  % 
qui  oste  le  loisir  aux  apprêts  de  tel  équipage! 


CHAPITRE    VINGTVNIESME. 

DE  LA  FORCE  DE  l' IMAGINATION. 

Fortis  imaginatio  générât  c a sum,  disent  les  clercs. 
le  suis  de  ceux  qui  sentent  très-grand  effort  de  l'a- 
prehention  ;  chacun  en  est  féru ,  mais  aucuns  en  sont 
trans-formez*.  Gallus  Vibius  banda  si  bien  son  ame, 
et  la  tendit  a  comprendre  et  imaginer  l'essence  et  les 
mouuemens  de  la  folie,  qu'il  emporta  son  iugement 
mesme  hors  de  son  siège,  si  qu'onques  puis  il  ne  l'y 
peut  remettre  ;  et  se  pouuoit  venter  d'estre  deuenu  fol 
par  discours.  Il  y  en  a  qui,  de  frayeur,  anticipent  la 
main  du  bourreau  ;  et  celuy  qu'on  débandoit  pour  luy 
lire  sa  grâce  se  trouua  roide  mort  sur  l'eschafaut,  du 
seul  coup  de  son  imagination.  Nous  tressuons,  nous 

*  BC  :  «  de  médecins  et  de  prescheurs  ». 
-  Vulg.  supp.  :  «  et  heureuse  trois  fois  ». 

tremblons,  nous  pallissons  et  rougissons  aux  secousses 
de  nos  imaginations,  et,  renuersés  dans  la  plume,  nous 
sentons  nostre  corps  agité  a  leur  bransle ,  quelque  fois 
iusques  a  la  mort.  Et  la  ieunesse  bouillante  s'eschauffe 
si  auant,  en  son  harnois  tout  endormie,  qu'elle  assouuit 
en  songe  ses  amoureus  désirs. 

Vt,  quasi  transactis  sœpe  omnibus  rébus,  profundcmt 
Fluminis  ingénies  fluctus.  vestemque  cruentent. 

Et  encore  qu'il  ne  soît  pas  nouueau  de  voir  croistre  la 
nuict  des  cornes  a  tel  qui  ne  les  auoit  pas  en  se  cou- 
chant, toutes-fois  l'euenement  deCyppus,  Roy  d'Italie, 
est  mémorable;  lequel,  pour  auoir  assisté  le  iour,  auec 
grande  affection,  au  combat  des  taureaux,  et  auoir  eu 
en  songe  toute  la  nuict  des  cornes  en  la  teste,  les  pro- 
duit *  en  son  front  par  la  force  de  l'imagination.  La 
passion  donna  au  filz  de  Crœsus  la  voix  que  nature 
luy  auoit  refusée.  Et  Antigonus  ^  print  la  fieure  de  la 
beauté  de  Stratonicé  trop  viuement  empreinte  en  son 
ame.  Pline  dict  auoir  veu  Lucius  Gossitius  de  femme 
changé  en  homme,  le  iour  de  ses  nopces.  Pontanus  et 
d'autres  racontent  pareilles  métamorphoses  aduenues 
en  Italie  ces  siècles  passés.  Et,  par  véhément  désir  de 
luy  et  de  sa  mère, 

Uota  puer  soluit,  quœ  fœmina  vouerai  Iphis. 

*  Les  vns  attribuent  a  la  force  de  l'imagination  les 
cicatrices  du  Roy  Dagobert  et  de  sainct  François.  On 
dict  que  les  corps  s'en  enleuent  telle  fois  de  leur  place; 
et  Celsus  recite  d'vn  prestre,  qui  rauissoit  son  ame  en 


'  liC  :  «  produisit  ». 
•^    Vulg.  :  «  Antiochus  ». 

telle  extase  que  le  corps  en  demeuroit  longue  espace 
sans  respiration  et  sans  sentiment*. 

Il  est  vray  semblable  que  le  principal  crédit  des  mi- 
racles \  des  visions,  des  enchantemens  et  de  tels  effects 
extraordinaires,  vienne  de  la  puissance  de  l'imagi- 
nation, agissant  principalement  contre  les  âmes  du 
vulgaire,  ou  il  y  a  moins  de  résistance.  On  leur  a  si 
fort  saisi  la  créance,  qu'ils  pensent  voir  ce  qu'ils  ne 
voient  pas. 

le  suis  encore  de  cete  opinion,  que  ces  plaisantes 
liaisons  des  mariages,  dequoy  le  monde  se  voit  si  plein 
qu'il  ne  se  parle  d'autre  chose,  ce  sont  des  impressions 
de  l'aprehention  et  de  la  crainte.  Car  ie  sçay,  par  ex- 
périence, que  tel*,  en  qui  il  ne  pouuoit  eschoir  nul 
soupçon  de  foi  blesse  et  aussi  peu  d'enchantement,  ayant 
ouy  faire  vn  conte  a  vn  sien  compaignon  d'vne  défail- 
lance extraordinaire,  en  quoy  il  estoit  tombé  sur  le 
point  qu'il  en  auoit  le  moins  de  besoing,  se  trouuant 
en  pareille  occasion,  l'horreur  de  ce  conte  luy  vint  si 
rudement  frapper  l'imagination  qu'il  en  encourut  vne 
fortune  pareille*.  Et  notamment  cela  est  a  craindre  ' 
ou  les  commoditez  se  rencontrent  improueues  et  pres- 
santes*. A  qui  a  assez  de  loisir  pour  se  rauoir  et  remettre 
de  ce  trouble,  mon  conseil  est  qu'il  diuertisse  ailleurs 
son  pensement ,   ou  ^  qu'on  lui   persuade   qu'on  luy 

'    Vulg.  supp.  :  c(  des  miracles  ». 

'^  BC  :  «  Cela  n'est  a  craindre  qu'aux  entreprinses  ou  nostre 
ame  se  treuue  outremesure  tandue  de  désir  et  de  respect,  et 
notamment  ou...  ». 

3  5  ;  «  pensement,  s'il  peut,  car  il  est  difficile,  qu'il  se  desrobe 
de  ceste  ardeur  et  contention  de  son  imagination.  l'en  sçay  a  qui 
il  a  seruy  a  y  aporter  le  corps  mesme  amolli  et  affoibli  d'ailleurs.* 
Et,  a  ccluy  qui  sera  en  alarme  des  liaisons,  qu'on  luy  persuade 
hors  de  la  qu'on  ».  —  C  donne  la  même  addition  et  change  seule- 
ment :  «  aporter  le  corps  »,  en  :  «  porter  le  corps  ». 

fournira  des  contrenchantemens  d'vnelfect  meruei lieux 
et  certain*.  Mais  il  faut  aussi  que  celles  a  qui  légiti- 
mement on  le  peut  demander  ostent  ces  façons  ceri- 
monieuses  et  affectées  de  rigueur  et  de  refus,  et  qu'elles 
se  contreignent  vn  peu  pour  s'accommoder  a  la  néces- 
sité de  ce  siècle  mal'heureux.  Car  l'ame,  troublée  de 
plusieurs  diuerses  al'armes,  elle  se  perd  aisément  ;  et 
ce  n'est  pas  tout,  car  celuy  a  qui  l'imagination  a  faict 
vne  fois  souffrir  cete  honte  (et  elle  ne  les  faict  guiere 
souffrir  qu'aus  premières  acointances,  d'autant  qu'elles 
sont  plus  ardantes  et  aspres,  et  aussi  qu'en  cete  pre- 
mière connoissance  qu'on  donne  de  soy,  on  craint 
beaucoup  plus  de  faillir)  ayant  mal  commancé,  il  entre 
en  si  grande  fieure  et  despit  de  cet  accident,  que  cete 
frayeur  s'en  augmente  et  redouble  a  toutes  les  occa- 
sions suiuantes,  et,  sans  quelque  contremine,  on  n'en 
vient  pas  aisément  a  bout  **. 

Tel  a  l'aduenture,  par  cet  effect  de  l'imagination, 
en  raporte  les  escruelles  eh  Espaigne,  que  son  com- 
paignon  laisse  icy  -.  Voila  pourquoy,  en  telles  choses, 
a  l'on  '  accoustumé  de  demander  vne  ame  préparée. 
Pourquoy  praticquent  les  médecins  auant  main  la 
créance  de  leur  patient,  auec  tant  de  faulces  promesses 
de  sa  guerison ,  si  ce  n'est  afïin  que  l'effect  de  l'imagi- 
nation supplisse  l'imposture  de  leur  aposime?  Ils  sça- 
uent  qu'vn  des  maistres  de  ce  mestier  leur  a  laissé  par 
escrit  qu'il  s'est  trouué  des  hommes  a  qui  la  seule 
veue  de  la  médecine  faisoit  loperation;  et  tout  ce 
caprice  m'est  tombé  présentement  en  main  sur  le  conte 

'    Vulg.  modifie  toute  la  fin  du  paragraphe. 
'  BC:  <(  Tel...  laisse  icy  les  escruelles  que  son  compaignon 
raporte  en  Espaigne  ». 

"^  BC  :  u  Ton  a  ». 

que  me  faisoit  vn  apotiquaire  de  feu  mon  père,  homme 
simple  et  Souysse,  nation  peu  vaine  et  mensongiere, 
d'auoir  conneu  long  temps  vn  marchand  a  Toulouse, 
maladif  et  subiect  a  la  pierre,  qui  auoit  souuent  besoing 
de  clisteres,  et  se  les  faisoit  diuersement  ordonner  aus 
médecins,  selon  l'occurence  de  son  mal;  apportez  qu'ils 
estoient,  il  n'y  auoit  rien  obmis  des  formes  accoustu- 
mées;  souuent  il  tastoit  s'ils  estoient  trop  chauds;  le 
voila  couché,  renuersé,  et  toutes  les  approches  faictes, 
sauf  qu'il  ne  s'y  faisoit  nulle  iniection.  L'apotiquaire 
retiré  après  cete  cérémonie,  le  patient  accommodé, 
comme  s'il  auoit  véritablement  pris  le  clystere,  il  en 
sentoit  pareil  effect  a  ceux  qui  les  prennent;  et,  si  le 
médecin  n'en  trouuoit  l'opération  suffisante,  il  luy  en 
redonnoit  deux  ou  trois  autres  de  mesme  forme.  Mon 
tesmoing  iure  que,  pour  espargner  la  despence  (car  il 
les  payoit  comme  s'il  les  eut  receus),  la  femme  de  ce 
malade  ayant  quelque  fois  essayé  d'y  faire  seulement 
mettre  de  l'eau  tiède,  l'effect  en  descouurit  la  fourbe, 
et,  pour  auoir  trouué  ceux  la  inutiles,  qu'il  fausit  re- 
uenir  a  la  première  façon. 

Ces  iours  passés  *,  une  famé,  pensant  auoir  aualé 
un'  ésplingue  quant  et  quant  ^  son  pain,  crioit  et  se 
tourmentoit  comme  ayant  vne  douleur  insuportable 
au  gosier,  ou  elle  pensoit  la  sentir  arrestée.  Mais,  par 
ce  qu'il  n'y  auoit  ny  enfleure,  ny  altération  par  le 
dehors,  vn  habil'  homme,  aiant  iugé  que  ce  n'estoit 
que  fantasie  et  opinion  prise  de  quelque  morceau  de 
pain  qui  l'auoit  piquée  en  passant,  la  fit  vomir,  et  ietta, 
a  la  desrobée,  dans  ce  qu'elle  rendit  vne  ésplingue 
tortue.  Cete  famé,  cuidant  l'auoir  rendue  ,  se  sentit  sou- 

1   Vulg.  supp.  :  c(  Ces  iours  passés  ». 
*  BC  :  ((  aueç  ». 

dain  deschargée  de  sa  douleur.  le  sçay  qu'vn  gentil- 
homme, ayant  traité  ches  luy  vne  bonne  compagnie, 
se  vanta  trois  ou  quatre  iours  après,  par  manière  de 
ieu  (car  il  n'en  estoit  rien),  de  leur  auoir  faict  menger 
vn  chat  en  paste  :  dequoy  vne  damoiselle  de  la  troupe 
print  telle  horreur  qu'en  estant  tombée  en  vn  grand 
déuoiement  d'estomac  et  fieure,  il  fut  impossible  de  la 
sauner.  Les  bestes  mesmes  se  voyent,  comme  nous, 
subiectes  a  la  force  de  l'imagination  :  tesmoing  les 
chiens,  qui  se  laissent  mourir  de  dueil  de  la  perte  de 
leurs  maistres;  nous  les  voyons  aussi  iapper  et  tré- 
mousser en  songe;  hannir  les  cheuaulx  et  se  debatre. 
Mais  tout  cecy  se  peut  raporter  a  l'estroite  cousture  de 
l'esprit  et  du  corps,  s'entre-communiquant  leurs  for- 
tunes. 

Mais  c'est  bien  autre  chose  que  l'imagination  agisse 
quelque  fois,  non  contre  son  corps  seulement,  mais 
contre  le  corps  d'autruy,  et,  tout  ainsi  qu'vn  corps 
reiette  son  mal  a  son  voisin,  comme  il  se  voit  en  la 
peste,  en  la  veroUe  et  au  mal  des  yeux,  qui  se  chargent 
de  l'vn  a  l'autre  : 

CDwwz  spectant  oculi  lœsos  lœduntur  et  ipsi, 
SMultaque  corporibus  transit ione  nocent, 

pareillement  l'imagination  esbranlée  auecques  véhé- 
mence, eslance  des  traitz  qui  puissent  offencer  l'obiect 
estrangier.  L'ancieneté  a  tenu  de  certaines  femmes  en 
Scythie,  que,  animées  et  courroussées  contre  quelqu'vn, 
elles  le  tuoyent  du  seul  regard.  Les  tortues  et  les  au- 
truches couuent  leurs  œufs  de  la  seule  veue;  c'est  signe 
qu'ils  y  ont  quelque  vertu  ejaculatrice.  Et,  quant  aus 
sourciers,  on  les  dit  auoir  des  yeux  offansifs  et  nuisans  : 

V^escio  quis  teneros  oculus  mihi  fascinât  agnos. 

Mais  ce  sont  pour  moy  mauuais  respondans  que  ma- 
gitiens.  Tant  y  a  que  nous  volons  par  expérience  les 
femmes  enuoyer  aus  corps  des  enfans  qu'elles  portent 
au  vantre,  des  merques  de  leurs  fantasies,  tesmoing 
celle  qui  engendra  le  More.  Et  il  fut  présenté  a  Charles, 
Roy  de  Bohême  et  Empereur,  vne  fille  d'auprès  de 
Pise,  toute  velue  et  hérissée,  que  sa  mère  disoit  auoir 
esté  ainsi  conceue  a  cause  d'vn'  image  de  sainct  lean 
Baptiste  pendue  en  son  lit. 

Des  animaux  il  en  est  de  mesmes  :  tesmoing  les 
brebis  de  lacob,  et  les  perdris  et  les  Heures  que  la 
neige  blanchit  aux  montaignes.  Mon  père  vit  vn  iour  * 
vn  chat  guestant  vn  oyseau  au  haut  d'vn  arbre,  et, 
s'estans  fichez  la  veûe  ferme  l'vn  contre  l'autre  quelque 
espace  de  temps,  l'oyseau  s'estre  laissé  choir  comme 
mort  entre  les  pâtes  du  chat,  ou  enyuré  par  sa  propre 
imagination,  ou  attiré  par  quelque  force  atractiue  du 
chat.  Ceux  qui  ayment  la  volerie  ont  ouy  faire  le  conte 
du  fauconnier  qui,  arrestant  obstinément  sa  veûe  con- 
tre vn  milan  qui  estoit  amont,  gageoit  de  la  seule 
force  de  sa  veiie  de  le  ramener  contre  bas;  et  le  faisoit, 
a  ce  qu'on  dit.  Car  les  histoires  que  ie  recite,  ie  les 
renuoie  sur  la  conscience  de  ceux  de  qui  ie  les  tiens*. 


CHAPITRE    VINTDEVXIESME. 

LE   PROFIT   DE   l'vN   EST   DOMMAGE   DE   l'aVTRE, 

Demades,  Athénien,   condamna  vn  homme  de  sa 
ville,  qui  faisoit  mestier  de  vendre  les  choses  neces- 

*  BC  :  «  On  vit  dernièrement  chez  mov  », 

saires  aux  enterremens,  soubz  tiltre  de  ce  qu'il  en 
demandoit  trop  de  profit,  et  que  ce  profit  ne  luy  pouuoit 
venir  sans  la  mort  de  beaucoup  de  gens.  Ce  iugement 
semble  estre  mal  pris,  d'autant  qu'il  ne  se  fait  nul 
profit  qu'au  dommage  d'autruy,  et  qu'a  ce  conte  il 
faudroit  condamner  toute  sorte  de  guein.  Le  marchand 
ne  fait  bien  ses  affaires  qu'a  la  débauche  de  la  ieunesse  ; 
le  laboureur,  a  la  cherté  des  bleds;  l'architecte,  a  la 
ruine  des  maisons;  les  officiers  de  la  iustice,  aus  procès 
et  querelles  des  hommes  ;  l'honneur  mesmes  et  pratique 
des  ministres  de  la  religion  se  tire  de  nostre  mort  et  de 
nos  vices.  Nul  médecin  ne  prent  plaisir  a  la  santé  de 
ses  amis  mesmes,  dit  l'antien  comique  Grec,  ny  soldat 
a  la  paix  de  sa  ville;  ainsi  du  reste.  Et  qui  pis  est,  que 
chacun  se  sonde  au  dedans,  il  trouueraque  nos  souhaits 
intérieurs  pour  la  plus  part  naissent  et  se  nourissent 
aux  despens  d'autruy.  Ce  que  considérant,  il  m'est 
venu  en  fantasie  comme  nature  ne  se  dément  point  en 
cela  de  sa  générale  police.  Car  les  physiciens  tiennent 
que  la  naissance,  nourissement  et  augmentation  de 
chaque  chose  est  l'altération  et  corruption  d'vn'  autre. 

C^am  quodcunque  suis  mutatum  finibus  exit, 
Continua  hoc  mors  est  illius  quodfuit  ante. 


CHAPITRE    VINTTROISIESME. 

DE  LA  COVSTVME,  ET  DE  NE  CHANGER  AISÉMENT  VNE  LOY  RECEVE. 

Celuy  me  semble  auoir  très- bien  conceu  la  force  de 
la  coustume  qui  premier  forgea  ce  conte, qu'vne  femme 
de  village,  ayant  apris  de  caresser  et  porter  entre  ses 

bras  vn  veau  des  l'heure  de  sa  naissance,  et  continuant 
tousiours  a  ce  faire,  gaigna  cela,  par  l'accoustumance, 
que,  tout  grand  beuf  qu'il  estoit,  elle  le  portoit  encore. 
Car  c'est,  a  la  vérité,  vne  violente  et  traistresse  mais- 
tresse  d'escole  que  la  coustume.  Elle  establit  en  nous 
peu  a  peu,  a  la  desrobée,  le  pied  de  son  authorité; 
mais,  par  ce  doux  et  humble  commencement,  l'ayant 
rassis  et  planté  auec  Tayde  du  temps,  elle  nous  de- 
couure  tantost  vn  furieux  et  tirannique  visage,  contre 
lequel  nous  n'auons  plus  la  liberté  de  hausser  seule- 
ment les  yeux.  Nous  luy  voyons  forcer  tous  les  coups 
les  reigles  de  nature*  :  l'en  croy*  les  médecins,  qui 
quitent  si  souuent  a  son  authorité  les  raisons  de  leur 
art;  et  ce  Roy  qui,  par  son  moyen,  rengea  son  estomac 
a  se  nourrir  de  poison;  et  la  fille  qu'Albert  recite  s'estre 
accoustumée  a  viured'araignes*. 

le  viens  de  voir  ches  moy  vn  petit  homme,  natif  de 
Nantes,  né  sans  bras,  qui  a  si  bien  façonné  ses  pieds 
au  seruice  que  luy  deuoient  les  mains,  qu'ils  en  ont,  a 
la  vérité,  a  demy  oublié  leur  office  naturel.  Au  demou- 
rant,  il  les  nomme  ses  mains,  il  trenche,  il  charge  vn 
pistolet  et  le  lâche,  il  enfille  son  eguille,  il  coud,  il 
escrit,  il  tire  le  bonnet,  il  se  peigne,  il  ioue  aux  cartes, 
aux  dez,  et  les  remue  auec  autant  de  dextérité  que 
sçauroit  faire  quelqu'vn  autre  *.  L'argent  que  ie  luy 
ay  donné  (car  il  gaigne  sa  vie  a  se  faire  voir),  il  l'a 
emporté  en  son  pied,  comme  nous  faisons  en  nostre 
main.  l'en  vi  vn  autre,  estant  enfant,  qui  manioit  vne 
espée  a  deux  mains,  vne  ^  hallebarde,  du  pli  du  col,  a 
faute  de  mains,  les  iettoit  en  l'air  et  les  reprenoit,  lan- 


*  BC  :  «  quelqu'autre  » . 
■^  BC  :  «  mains  et  ». 

coït  vne  dague  et  faisoit  craqueter  vn  tbët  aussi  bien 
que  charretier  de  France. 

Mais  on  decouure  bien  mieux  ses  effets  aux  estranges 
impressions  qu'elle  fait  en  nos  âmes,  ou  elle  ne  trouue 
pas  tant  de  résistance.  Que  ne  peut  elle  en  nos  iuge- 
mens  et  en  nos  créances?  Y  a  il  nulle  opinion  si  fan- 
tasque (ie  laisse  a  part  la  grossière  imposture  des 
religions,  dequoy  tant  de  grandes  nations  et  tant  de 
suffisans  personnages  se  sont  veus  enyures;  car,  cete 
partie  estant  hors  de  nos  raisons  humaines,  il  est  plus 
excusable  de  s'y  perdre  a  qui  n'y  est  extraordinairement 
esclairé  par  vne  faueur  diuine);  mais  d'autres  opinions, 
y  en  a  il  de  si  estranges  qu'elle  n'ay  planté  et  estably 
par  loix,  es  régions  que  bon  luy  a  semblé?*  Icy  on  vit 
de  chair  humaine;  la  c'est  office  de  pieté  de  tuer  son 
père  en  certain  aage  ;  alleurs  les  pères  ordonnent,  des 
enfans  encore  au  ventre  des  mères,  ceux  qu'ils  veulent 
estre  nourris  et  conseruez,  et  ceux  qu'ils  veulent  estre 
abandonnés  et  tués  ;  ailleurs,  les  vieux  maris  prestent 
leurs  femmes  a  la  ieunesse,  pour  s'en  seruir  ;  et  ail- 
leurs, elles  sont  communes,  sans  péché  :  voire,  en  tel 
pais,  portent  pour  merque  d'honneur  autant  de  belles 
houpes  frangées,  au  bord  de  leurs  robes,  qu'elles  ont 
acointé  de  masles.  N'a  elle  pas  faict  encore  vne  chose 
publique  de  femmes  a  part?  leur  a  elle  pas  mis  les 
armes  a  la  main  ?  faict  dresser  des  armées  et  liurer  des 
batailles?  Et,  ce  que  la  raison  et  *  toute  la  philosophie 
ne  peut  planter  en  la  teste  des  plus  sages,  ne  l'apprend 
elle  pas  de  sa  seule  ordonnance  au  plus  grossier  vul- 
gaire? Car  nous  sçauons  des  nations  entières  ou  non 
seulement  l'horreur  de  la  mort  estoit  mesprisée,  mais 

'    Vulfr.  supp.  :  la  raison  et  >* 

l'heure  de  sa  venue,  a  l'endroit  des  plus  chères  per- 
sonnes qu'on  eut,  festoiée  auec  grande  alegresse;  et, 
quant  a  la  douleur,  nous  en  sçauons  d'autres  ou  les 
enfans  de  sept  ans  souftroient,  pour  l'essay  de  leur 
constance,  a  estre  foités  iusques  a  la  mort  sans  changer 
de  démarche  ny  de  visage  *  ;  et  ou  la  richesse  estoit  en 
tel  mespris,  que  le  plus  chetif  citoyen  de  la  ville  n'eut 
daigné  baisser  le  bras  pour  releuer  vne  bourse  d'escus. 
Et  sçauons  des  régions  tresfertiles  en  toutes  façons  de 
viures,  ou  toutefois  les  plus  ordinaires  mez  et  les  plus 
sauoureus,  c'estoient  du  pain  du  nasitort  et  de  l'eau  *. 
Et  somme,  a  ma  fantasie,  il  n'est  rien  qu'elle  ne  face, 
ou  qu'elle  ne  puisse  ;  et  auec  raison  l'appelle  Pindarus, 
a  ce  qu'on  m'a  dict,  la  Royne  et  Emperiere  du  monde*. 
Mais  le  principal  effect  de  sa  puissance,  c'est  de  nous 
saisir  et  ampieter  de  telle  sorte  qu'a  peine  soit  il  en 
nous  de  nous  r'auoir  de  sa  prinse,  et  de  rentrer  en  nous 
pour  discourir  et  raisonner  de  ses  ordonnances.  De 
vray,  par  ce  que  nous  les  humons  auec  le  laict  de  nostre 
naissance,  et  que  le  visage  du  monde  se  présente  en 
cet  estât  a  nostre  première  veiie,  il  semble  que  nous 
soions  nais  a  la  condition  de  suiure  ce  train.  Et  les 
communes  imaginations^  que  nous  trouuous  en  crédit 
autour  de  nous,  et  infuses  en  nostre  ame  par  la  se- 
mence de  nos  pères,  il  semble  que  ce  soient  les  géné- 
rales et  natureles*. 

Darius  demandoit  a  quelques  Grecs  pour  combien 
ils  voudroient  prendre  la  coustume  des  Indes,  de  man- 
ger leurs  pères  trespassés  (car  c'estoit  leur  forme,  esti- 
mans  ne  leur  pouuoir  donner  plus  fauorable  sépulture 
que  dans  eux  mesmes)  ;  ils  luy  respondirent  que,  pour 

*   Vulg.  Ynodifie  les  deux  dernières  phrases,  en  les  abrégeant. 

chose  du  monde,  ils  ne  le  feroient;  mais,  s'estant  aussi 
essayé  de  persuader  aux  Indiens  de  laisser  leur  façon 
et  prendre  celle  de  Grèce ,  qui  estoit  de  brusler  les 
corps  de  leurs  pères,  il  leur  fit  encore  plus  d'horreur. 
Chacun  en  fait  ainsi,  d'autant  que  l'vsage  nous  dérobe 
le  vray  visage  des  choses. 

5\^27  adeo  magnum,  nec  tam  mirabile  qiiicquam 
Principio,  quod  non  minuant  mirarier  omnes 
P  aillât  im. 

Autrefois,  ayant  a  faire  valoir  quelqu'vne  de  nos  ob- 
seruations,  et  receûe  auec  résolue  authorité  bien  loing 
autour  de  nous,  et  ne  voulant  point,  comme  il  se  faict, 
l'establir  seulement  par  la  force  des  loix  et  des  exem- 
ples, mais  questant  tousiours  iusques  a  son  origine, 
i'y  trouuay  le  fondement  si  chetif  et  si  foible,  qu'a 
peine  que  ie  ne  m'en  dégoûtasse,  moi  qui  auois  a  la 
confirmer  en  autruy*.  Et  qui  se  voudra  essayer  de 
mesme  *,  et  se  desfaire  de  ce  violent  preiudice  de  la 
coustume,  il  trouuera  plusieurs  choses  receues  d'vne 
resolution  indubitable,  qui  n'ont  appuy  qu'en  la  barbe 
chenue  et  rides  de  l'vsage  qui  les  accompaigne  :  mais, 
ce  masque  arraché,  rapportant  les  choses  a  la  vérité  et 
a  la  raison,  il  sentira  son  iugement  comme  tout  bou- 
leuersé,  et  remis  pourtant  en  bien  plus  seur  estât. 
Pour  exemple,  ie  luy  demanderay  lors,  qu'il  peut  estre 
de  plus  estrange  que  de  voir  vn  peuple  obligé  a  suiure 
des  loix  qu'il  n'entendit  onques,  attaché  en  tous  ses 
affaires  domestiques,  mariages,  donations,  testamens, 
ventes  et  achapts,  a  des  règles  qu'il  ne  peut  sçauoir, 
n'estant escrites  ny  publiées  en  sa  langue,  et  desquelles, 

*    Vulg.  modifie  ce  commencement  de  phrase. 


78  ESSArS  DB  M.  DE  MONTAIGNE. 

par  nécessité,  il  luy  faille  acheter  Tinterpretation  et 
l'vsage*.  le  sçay  bon  gré  a  la  fortune  dequoy,  comme 
disent  nos  historiens,  ce  fut  vn  gentirhomme  Gascon 
et  de  mon  pais,  qui,  le  premier,  s'opposa  a  Charlemai- 
gne,  nous  voulant  donner  les  loix  Latines  et  Impériales. 
Qu'est  il  de  plus  farouche  que  de  voir  vne  nation, 
ou  par  légitime  coustume  la  charge  de  iuger  se  vende, 
et  les  iugements  soient  payez  a  purs  deniers  contans, 
et  ou  légitimement  la  iustice  soit  refusée  a  qui  n'a 
dequoy  la  paier;  et  aye  cete  marchandise  si  grand 
crédit  qu'il  se  face,  en  vne  police,  vn  quatriesme  estât 
des  gens  maniant  les  procès,  pour  le  ioindre  aus  trois 
antiens  de  l'Eglise,  de  la  noblesse  et  du  peuple;  lequel 
estât,  ayant  la  charge  des  loix  et  souuereine  authorité 
des  biens  et  des  vies,  face  vn  corps  a  part  de  celuy  de 
la  noblesse;  d'où  il  auienne  qu'il  y  ait  doubles  loix, 
celles  de  l'honneur  et  celles  de  la  iustice,  en  plusieurs 
choses  fort  contraires?  Aussi  rigoureusement  condam- 
nent celles  la  vn  demanti  souffert,  commes  celles  icy 
vn  demanti  reuanché.  Par  le  deuoir  des  armes,  celuy 
la  soit  dégradé  d'honneur  et  de  noblesse  qui  souffre 
vne  iniure;  et  par  le  deuoir  ciuil,  celuy  qui  s'en  venge, 
il  encoure  vne  peine  capitale.  Qui  s'adresse  aux  lois, 
pour  auoir  raison  d'vne  offence  faicte  a  son  honneur, 
il  se  des-honnore  ;  et  qui  ne  s'y  adresse,  il  en  est  puny 
et  chastié  par  les  loix.  Et,  de  ces  deux  pièces  si  diuer- 
ses,  se  raportant  toutefois  a  vn  seul  chef,  ceux  la  ayent 
la  paix,  ceux  cy  la  guerre  en  charge  ;  ceux  la  ayent  le 
gaing,  ceux  cy  l'honneur;  ceux  la  le  sçauoir,  ceux  cy 
la  vertu  ;  ceux  la  la  parolle,  ceux  cy  l'action  ;  ceux  la 
la  iustice,  ceux  cy  la  vaillance;  ceux  la  la  raison, 
ceux  cy  la  force;  ceux  la  la  robe  longue,  ceux  cy  la 
courte  en  partaige. 


LIVRE  PREMIER.  79 

Quant  aux  choses  indifférentes,  comme  vestemens, 
qui  les  voudra  ramener  a  leur  vraye  fin,  qui  est  le 
seruice  et  commodité  du  corps,  d'où  dépend  leur  grâce 
et  bien  séance  originelle,  pour  les  plus  monstrueus  a 
mon  gré  qui  se  puissent  imaginer,  ie  luy  donray,  entre 
autres,  nos  bonnets  carrez,  cete  longue  queiie  de  ve- 
loux  plissé  qui  pend  aux  testes  de  nos  famés  auec  son 
attirail  bigarré,  et  ce  vain  modelle  et  inutile  d'vn 
membre  que  nous  ne  pouuons  seulement  honnestement 
nommer,  duquel  toutefois  nous  faisons  monstre  et  pa- 
rade en  public.  Ces  considérations  ne  destournent 
pourtant  pas  vn  homme  d'entendement  de  suiure  le 
stille  commun;  ains,  au  rebours,  il  me  semble  que 
toutes  ces  *  façons  escartées  et  particulières  partent 
plustost  de  folie  ou  d'affectation  ambitieuse  que  de 
vraye  raison  ;  et  que  le  sage  doit,  au  dedans,  retirer 
son  ame  de  la  presse,  et  la  tenir  en  liberté  et  puissance 
de  iuger  librement  des  choses  ;  mais,  quant  au  dehors, 
qu'il  doit  suiure  entièrement  les  façons  et  formes  re- 
ceûes.  La  société  publique  n'a  que  faire  de  nos  pensées  ; 
mais  le  demeurant,  comme  nos  actions,  nostre  trauail, 
nos  fortunes  et  nostre  vie  propre,  il  la  faut  prêter  et 
abandonner  a  son  seruice  et  aux  opinions  communes  *. 
Car  c'est  la  règle  des  règles  et  générale  loy  des  loix, 
que  chacun  obserue  celles  du  lieu  ou  il  est  : 

Nôaoïç  ÊTTScôat  toïtl-j  zy/ûpruç  y.oàô'J. 

En  voicy  d'vn  autre  cuuée.  Il  y  a  grand  doubte,  s'il 
se  peut  trouuer  si  euident  profit  au  changement  d'vne 

'  BC  supp.  :  «  ces  ». 

'  BC  aj.  :  «  Comme  ce  bon  et  grand  Socrates  refusa  de  sauuer 
sa  vie  par  In  (lc<i(.b.is>innce  du  magistrat,  voir  trcs-iniuste  et 
tres-inique 

loy  recetie,  telle  qu'elle  soit,  qu'il  y  a  de  mal  a  la  re- 
muer; d'autant  qu'vne  police  bien  instituée  %  c'est 
comme  vn  bastiment  de  diuerses  pièces  iointes  ensem- 
ble d'vne  telle  liaison  qu'il  est  impossible  d'en  esbranler 
la  moindre,  que  tout  le  corps  ne  s'en  sente.  Le  légis- 
lateur des  Thuriens  ordonna  que  quiconque  voudroit, 
ou  abolir  vue  des  vielles  loix,  ou  en  establir  vne  nou- 
uelle,  se  presenteroit  au  peuple  la  corde  au  col;  affin 
que,  si  la  nouuelleté  n'estoit  aprouuée  d'vn  chacun,  il 
fut  incontinent  estranglé.  Et  celuy  de  Lacedemone 
employa  sa  vie  pour  tirer  de  ses  citoyens  vne  promesse 
asseurée  de  n'enfraindre  aucune  de  ses  ordonnances. 
L'ephore  qui  coupa  si  rudement  les  deux  cordes  que 
Phrinys  auoit  adiousté  a  la  musique  ne  s'esmaie  pas 
si  elle  en  vaut  mieux,  ou  si  les  accords  en  sont  mieux 
remplis;  il  luy  suffit,  pour  les  condamner,  que  ce  soit 
vne  altération  de  la  vieille  façon.  C'est  ce  que  signifioit 
cete  vieille  espée  rouillée  de  la  iustice  de  Marseille*. 

Si  est  ce  que  la  fortune,  reseruant  tousiours  son  au- 
thorité  au  dessus  de  nos  discours,  nous  présente  aucune 
fois  la  nécessité  si  vrgente  qu'il  est  besoing  que  les 
loix  luy  facent  place*.  On  sçait  qu'il  est  encore  repro- 
ché a  ces  deux  grandz  personnages,  Octauius  et  Caton, 
aux  guerres  ciuiles,  l'vn  de  Sylla,  l'autre  de  César, 
d'auoir  plustost  laissé  encourir  toutes  extrémités  a 
leur  patrie,  que  de  la  secourir  aux  despens  de  ses  loix, 
et  que  de  rien  remuer.  Car,  a  la  vérité,  en  ces  dernières 
nécessitez  ou  il  n'y  a  plus  que  tenir,  il  seroit,  a  l'auan  ■ 
ture,  plus  sagement  fait  de  baisser  la  teste  et  prester 
vn  peu  au  coup,  que,  s'ahurtant  outre  la  possibilité,  a 
ne  rien   relascher,  donner  occasion   a  la  violance  de 

'    Vulg.  supp.  :  «  bien  instituée  ». 

fouler  tout  aux  piedz;  et  vaudrait  mieux  faire  vouloir 
aux  loix  ce  qu'elles  peuuent,  puis  qu'elles  ne  peuuent 
ce  qu'elles  veulent.  Ainsi  feit  celuy  qui  ordonna 
qu'elles  dormissent  pour  vint  et  quatre  heures ,  et  celuy 
qui  remua,  pour  cete  fois,  vn  iour  du  calendrier*.  Les 
Lacedemoniens  mesmes,  tant  religieus  obseruateurs 
des  ordonnances  de  leur  pais,  estans  pressez  de  leur 
loy  qui  defendoit  d'eslire  par  deux  fois  Admirai  vn 
mesme  personnage,  et,  de  l'autre  part,  leurs  affaires 
requerans  de  toute  nécessité  que  Lysander  print  de 
rechef  cete  charge,  ils  tirent  bien  vn  Aracus  Admirai, 
mais  Lysander  surintendant  de  la  marine.  Et,  de 
mesme  subtilité,  vn  de  leurs  Ambassadeurs  estant  en- 
uoyé  vers  les  Athéniens  pour  obtenir  le  changement 
de  quelqu'ordonnance,  et  Pericles  luy  alléguant  qu'il 
estoit  del^ndu  d'oster  le  tableau  ou  vne  loy  estoit  vne 
fois  posée,  luy  conseilla  de  le  tourner  seulemant,  d'au- 
tant que  cela  n'estoit  pas  defandu.  C'est  ce  dequoy 
Plutarque  loue  Flaminius  *,  qu'estant  né  pour  com- 
mander, il  sçauoit  non  seulement  commander  selon 
les  loix,  mais  aus  loix  mesme,  quand  la  nécessité  pu- 
blique le  requeroit. 


CHAPITRE    VINTQVATRIESME. 

DIVERS     EVENEMENS     DE     MESME     CONSEIL. 

laques  Amiot,  grand  Aumosnier  de  France,  me  re- 
cita vn  iour  cete  histoire,  a  l'honneur  d'vn  Prince  des 
nostres  (et  nostre  estoit  il  a  très-bonnes  enseimies. 


'    ^'ulff.  :  «  Philopœmcn 

encore  que  son  origine  fut  estrangere),  que,  durant 
noz  premiers  troubles,  au  siège  de  Rouan,  ce  Prince 
ayant  esté  aduerty  par  la  Royne,  mère  du  Roy,  d'vne 
entreprinse  qu'on  faisoit  sur  sa  vie,  et  instruit  parti- 
culièrement, par  ses  lettres,  de  celuy  qui  la  deuoit 
conduire  a  chef,  qui  estoit  vn  gentil'homme  Angeuin 
ou  Manceau,  frequantant  lors  ordinairement  pour  cet 
effect  la  maison  de  ce  Prince,  il  ne  communiqua  a  per- 
sonne cet  aduertissemant ,  mais,  se  promenant  l'ende- 
mainaumont  saincte  Chatherine,d'ou  se  faisoit  nostre 
baterie  a  Rouan  (car  c'estoit  au  temps  que  nous  la 
tenions   assiégée),  ayant  a  ses  costez  ledict  seigneur 
grand  Aumosnier  et  vn  autre  Euesque,  il  aperceut  ce 
gentil'homme,  qui  luy  auoit  esté  remarqué,  et  le  fit 
appeller.  Comme  il  fut  en  sa  présence,  il  luy  dict  ainsi, 
►le  voyant  desia  pallir  et  frémir   des   alarmes  de   sa 
conscience  :  «  Monsieur  de  tel  lieu ,  vous  vous  doutez 
bien  de  ce  que  ie  vous  veus,  et  vostre  visage  le  monstre. 
Vous  n'auez  rien  a  me  cacher,  car  ie  suis  irtstruict  de 
vostre  affaire  si  auant  que  vous  ne  feriez  qu'empirer 
vostre  marché  d'essayer  a  le  couurir.  Vous  sçauez  bien 
telle  chose  et  telle  (qui  estoient  les  tenansetaboutissans 
des  plus  secrètes  pièces  de  cete  menée)  :  ne  faillez,  sur 
vostre  vie,  a  me  confesser  la  vérité  de  tout  ce  dessein.  » 
Quand  ce  pauure  homme  se  trouua  pris  et  conueincu 
(car  le  tout  auoit  esté  descouuert  a  la  Royne  par  l'vn 
des  complices),  il  n'eust  qu'a  ioindre  les  mains  et  re- 
quérir la  grâce  et  miséricorde  de  ce  Prince,  aus  piedz 
duquel  il  se  voulut  ietter;  mais  il  l'en  garda,  suiuant 
ainsi  son  propos  :  «  Venez  ça  !  Vous  ay  ie  autres-fois 
faict  desplaisir?  ay  ie  offencé  quelqu'vn  des  vostres  par 
haine  particulière?  Il  n'y  a  pas  trois  semaines  que  ie 
vous  cognois  :  quelle  raison   vous  a   peu  mouuoir  a 


LIVRE  PREMIER.  83 

entreprendre  ma  mort?  »  Le  gentil'homme  respondit  a 
cela,  d'vne  vois  tramblante,  que  ce  n'estoit  nulle  occa- 
sion particulière  qu'il  en  eust,  mais  l'interest  de  la 
cause  générale  de  son  party;  et  qu'aucuns  luy  auoient 
persuadé  que  ce  seroit  vne  exécution  pleine  de  pieté 
d'extirper,  en  quelque  manière  que  ce  fut,  vn  si  puis- 
sant ennemy  de  leur  religion.  «  Or,  suyuit  ce  Prince, 
ie  vous  veus  monstrer  combien  la  religion  que  ie  tiens 
est  plus  douce  que  celle  dequoy  vous  faictes  profession. 
La  vostre  vous  a  conseillé  de  me  tuer  sans  m'ouir, 
n'ayant  receu  de  moy  aucune  offence,  et  la  mienne  me 
commande  que  ie  vous  pardonne ,  tout  conueincu  que 
vous  estez  de  m'auoir  voulu  homicider  sans  raison. 
Alez  vous  en,  retirez  vous,  que  ie  ne  vous  voye  plus 
icy;  et,  si  vous  estez  sage,  prenez  doresnauant  en  voz 
entreprinses  des  conseillers  plus  gens  de  bien  que 
ceus  la.  » 

L'Empereur  Auguste,  estant  en  la  Gaule,  receut 
certain  aduertissemant  d'vne  coniuration  que  luy  bras- 
soit  Lucius  Cinna;  il  délibéra  de  s'en  venger,  et  manda 
pour  cet  effect  a  lendemain  le  conseil  de  ses  amis  ;  mais, 
la  nuict  d'entre-deux,  il  la  passa  auec  grande  inquié- 
tude, considérant  qu'il  auoit  a  faire  mourir  vn  ieune 
homme  de  bonne  maison,  et  nepueu  du  grand  Pom- 
peius;  et  produisoit  en  se  pleignant  plusieurs.diuers 
discours.  «  Quoy  donq,  faisoit  il,  sera  il  dict  que  ie 
demeureray  en  crainte  et  en  alarme  ;  et  que  ie  lairray 
mon  meurtrier  se  promener  ce  pendant  a  son  ayse  ? 
S'en  ira  il  quitte,  ayant  assailly  ma  teste,  que  i'ay 
sauuée  de  tant  de  guerres  ciuiles,  de  tant  de  batailles 
par  mer  et  par  terre?  et,  après  auoir  estably  la  pais 
vniuerselle  du  monde,  sera  il  absous  ayant  délibéré, 
non  de  me  meurtrir  seulement,  mais  de  me  sacrifier?  « 

car  la  coniuration  estoit  faictc  de  le  tuer  comme  il 
Feroit  quelque  sacrifice.  Apres  cela,  s'estant  tenu  coy 
quelque  espace  de  temps,  il  recommançoit  d'vne  vois 
plus  forte,  et  s'en  prenoit  a  soy  mesme  :  «  Pourquoy 
vis  tu,  s'il  importe  a  tant  de  gens  que  tu  meures?  N'y 
ara  il  nulle  fin  a  tes  vengeances  et  a  tes  cruautez?  Ta 
vie  vaut  elle  que  tant  de  dommage  se  face  pour  la  con- 
seruer?  »  Liuia,  sa  femme,  le  sentant  en  ces  angoisses  ; 
«  Et  les  conseils  des  femmes  y  seront  ilz  receuz?  luy 
fit  elle;  fais  ce  que  font  les  médecins,  quand  les  receptes 
accoustumées  ne  peuuent  seruir,  ilz  en  essayent  de 
contraires.  Par  seuerité  tu  n'as,  iusques  a  cete  heure, 
rien  profilé  :  Lepidus  a  suiuy  Saluidienus;  Murena, 
Lepidus;  Caspio,  Murena;  'Egnatius,  Caepio.  Com- 
mance  a  expérimenter  commant  te  succéderont  la  dou- 
ceur et  la  clemance.  Cinna  est  conueincu  ;  pardonne 
le  :  de  te  nuire  meshuy  il  ne  pourra,  et  profitera  a  ta 
gloire.  »  Auguste  fut  bien  ayse  d'auoir  trouué  vn 
aduocat  de  son  humeur,  et,  ayant  remercié  sa  femme 
et  contremandé  ses  amis  qu'il  auoit  assignez  au  conseil, 
commanda  qu'on  fit  venir  a  luy  Cinna  tout  seul  ;  et, 
ayant  faict  sortir  tout  le  monde  de  sa  chambre  et  faict 
donner  vn  siège  a  Cinna,  il  luy  parla  en  cete  manière  : 
«  En  premier  lieu,  ie  te  demande,  Cinna,  paisible  au- 
diance.  N'interrons  pas  mon  parler;  ie  te  donray  temps 
et  loisir  d'y  respondre.  Tu  sçais,  Cinna,  que,  t'ayant 
pris  au  camp  de  mes  ennemis,  non  seulemant  t'estant 
faict  mon  ennemy,  mais  estant  nay  tel,  ie  te  sauuay, 
ie  te  mis  entre  les  mains  tous  tes  biens,  et  t'ay  en  fin 
rendu  si  accommodé  et  si  aysé  que  les  victorieus  sont 
enuieus  de  la  condition  du  vaincu.  L'office  du  sacer- 
doce que  tu  me  demandas,  ie  te  l'ottroiay,  l'ayant 
refusé  a  d'autres,  desquelz  les  pères  auoient  tousiours 

combatu  auec  moy.  T'ayant  si  fort  obligé,  tu  as  entre- 
pris de  me  tuer.  »  A  quoy  Cinna  s'estant  escrié  qu'il 
estoit  bien  esloigné  d'vne  si  meschante  pensée  :  (f  Tu 
ne  me  tiens  pas,  Cinna,  ce  que  tu  m'auois  promis, 
suyuit  Auguste  ;  tu  m'auois  asseuré  que  ie  ne  serois 
pas  interrompu.  Ouy,  tu  as  entrepris  de  me  tuer,  en 
tel  lieu,  tel  iour,  en  telle  compagnie  et  de  telle  façon.  » 
Et  le  voyant  transi  de  ces  nouuelles  et  en  silance,  non 
plus  pour  tenir  le  marché  de  se  taire,  mais  de  la  presse 
de  sa  conscience  :  «  Pourquoy,  adiouta  il,  le  fais  tu  ? 
Est  ce  pour  estre  Empereur?  Vrayemant,  il  va  bien 
mal  a  la  chose  publique  s'il  n'y  a  que  moy  qui  t'em- 
pesche  d'arriuer  a  l'Empire.  Tu  nepeus  pas  seulemant 
deffandre  ta  maison,  et  perdis  dernieremant  vn  procès 
en  la  faueur  d'vn  simple  libertin.  Quoy!  n'as  tu  moien 
ny  pouuoir  en  autre  chose  que  a  entreprendre  Cœsar? 
le  le  quitte,  s'il  n'y  a  que  moy  qui  empesche  tes  espé- 
rances. Penses  tu  que  Paulus,  que  Fabius  Maximus, 
que  les  Cosses  et  Seruiliens  te  souffrent,  et  vne  si  grande 
troupe  de  nobles,  non  seulement  nobles  de  nom,  mais 
qui  par  leur  vertu  honorent  leur  noblesse?  »  Apres 
plusieurs  autres  propos  (car  il  parla  a  luy  plus  de  deus 
heures  entières):  «  Or  va,  luy  dit  il,  ie  te  donne, 
Cinna,  la  vie,  a  traistre  et  a  parricide,  que  ie  te  donnay 
autresfois  a  ennemy.  Que  l'amitié  commance  des  ce 
iourd'huy  entre  nous.  Essayons  qui  de  nous  deus  de 
meilleure  foy,  moy  t'aie  donné  ta  vie,  ou  tu  l'ayes  re- 
ceue.  »  Et  se  despartit  d'auec  luy  en  cete  manière. 
Quelque  temps  après,  il  luy  donna  le  consulat,  se  plei- 
gnant  dequoy  il  ne  le  luy  auoit  osé  demander.  Il  l'eut 
despuis  pour  fort  amy,  et  fut  seul  faict  par  luy  héritier 
de  ses  biens.  Or,  despuis  cet  accidant  qui  aduint  a 
Auguste  au  quarantiesme  an  de  son  aage,  il  n'y  eut 

iamais  de  coniuration  ny  d'entreprinse  contre  luy,  et 
receut  vne  iuste  recompense  de  cete  sienne  clemance. 
Mais  il  n'en  aduint  pas  de  mesmes  au  nostre  :  car  sa 
douceur  ne  le  sceut  garantir  qu'il  ne  cheut  despuis  aus 
lacs  de  pareille  trahison.  Tant  c'est  chose  vaine  et  fri- 
uole  que  l'humaine  prudence;  et  au  trauers  de  tous 
nos  proiects,  de  nos  conseils  et  précautions,  la  fortune 
maintient  tousiours  la  possession  des  euenemans. 

Nous  appelions  les  médecins  heureus,  quand  ilz 
arriuent  a  quelque  bonne  lin;  comme  s'il  n'y  auoit 
que  leur  art  qui  ne  se  peut  maintenir  d'elle  mesme,  et 
qui  eust  les  fondemens  trop  frailes  pour  s'appuyer  de 
sa  propre  force,  et  comme  s'il  n'y  auoit  qu'elle  qui  aye 
besoin  que  le  hazart  et  la  fortune  preste  la  main  a  ses 
opérations.  le  croi  d'elle  tout  le  pis  ou  le  mieus  qu'on 
voudra.  Car  nous  n'auons.  Dieu  mercy,  nul  commerce 
ensemble.  le  suis  au  rebours  des  autres  :  car  ie  la 
mesprise  bien  tousiours;  mais,  quand  ie  suis  malade, 
au  lieu  d'entrer  en  composition,  ie  commance  encore 
a  la  haïr  et  a  la  craindre ,  et  respons  a  ceux  qui  me 
pressent  de  prendre  médecine,  qu'ilz  attendent  au 
moins  que  ie  sois  rendu  a  mes  forces  et  a  ma  santé, 
pour  auoir  plus  de  moyen  de  soustenir  l'effort  et  le 
hazart  de  leur  breuuage.  le  laisse  faire  nature,  et  pre- 
supose  qu'elle  se  soit  garnie  de  dentz  et  de  griffes  pour 
se  deffandre  des  assaus  qui  luy  viennent,  et  pour  main- 
tenir cete  contexture  dequoy  elle  fuit  la  dissolution. 
le  crain,  au  lieu  de  l'aller  secourir,  ainsi  comme  elle 
est  aus  prises  bien  estroites  et  bien  iointes  auec  la  ma- 
ladie, qu'on  secoure  son  aduersaire  au  lieu  d'elle,  et 
qu'on  la  recharge  de  nouueaus  affaires. 

Or,  ie  dy  que,  non  en  la  médecine  seulement,  mais 
en  plusieurs  arts  plus  certaines,  la  fortune  y  a  bonne 

part.  Les  saillies  poétiques,  qui  emportent  leur  autheur 
mesme  et  le  rauissent  hors  de  soy,  pourquoy  ne  les 
atribuerons  nous  a  son  bon  heur?  puis  qu'il  confesse 
luv  mesmes  qu'elles  surpassent  sa  suffisance  et  ses 
forces,  et  les  reconnoit  venir  d'ailleurs  que  de  soy,  et 
ne  les  auoir  nullement  en  sa  puissance  ;  non  plus  que 
les  orateurs  ne  disent  auoir  en  la  leur  ces  mouuemens 
et  agitations  extraordinaires  qui  les  poussent  au  delà 
de  leur  dessein.  Il  en  est  de  mesmes  en  la  peinture, 
qu'il  eschape  par  fois  des  traitz  de  la  main  du  peintre 
surpassans  sa  conception  et  sa  science,  qui  le  tirent  luy 
mesmes  en  admiration  et  qui  l'estonnent.  Mais  la  for- 
tune monstre  bien  encores  plus  euidemmant  la  part 
qu'elle  a  en  tous  ces  ouurages,  par  les  grâces  et  beautez 
qui  s'y  treuuent,  non  seulement  sans  l'inuention,  mais 
sans  la  cognoissance  mesmes  de  l'ouurier.  Vn  suffisant 
lecteur  descouure  souuant  es  escritz  *  d'autruy  des 
perfections  autres  que  celles  que  Fautheur  y  a  mises  et 
aperceiies,  et  y  preste  des  sens  et  des  visages  plus  riches. 
Quant  aus  entreprinses  militaires,  chacun  void  com- 
mant  la  fortune  y  a  bonne  part.  En  nos  conseils  mes- 
mes et  en  nos  délibérations,  il  faut  certes  qu'il  y  ait 
du  sort  et  du  bonheur  meslé  parmy  :  car  tout  ce  que 
nostre  sagesse  peut,  ce  n'est  pas  grand  chose  ;  plus  elle 
est  aiguë  et  viue,  plus  elle  trouue  en  soy  de  foiblesse, 
et  se  deffie  d'autant  plus  d'elle  mesme.  Et^,  quand  ie 
me  prens  garde  de  prez  aus  plus  glorieus  exploictz  de 
la  guerre,  ie  voy,  ce  me  semble,  que  ceux  qui  les  con- 
duisent n'y  emploient  la  délibération  et  le  conseil  que 
par  acquit,  et  que,  la  pluspart  de  l'entreprinse,  ils 
l'abandonnent  a  la  fortune,  et,  sur  la  fiance  qu'ilz  ont 

'    Vulg.  :  «  esprits  ». 

'  BC  :  <«  le  suis  de  Taduis.  de  Sylla,   et  ». 

a  son  secours,  passent  tous  les  coups  au  delà  des  bornes 
de  tout  discours  de  raison.  Il  suruient  des  alegresses 
fortuites  et  des  fureurs  estrangeres  parmy  leurs  délibé- 
rations, qui  les  poussent  le  plus  souuent  a  prendre  le 
party  le  moins  fondé  en  discours  et  apparence,  et  qui 
grossissent  leur  courage  au  dessus  de  la  raison.  D'où 
il  est  aduenu  a  plusieurs  grandz  capitaines  anciens, 
pour  donner  crédit  a  ces  conseilz  téméraires,  d'aleguer 
a  leurs  gens  qu'ils  y  estoient  conuiés  par  quelque  ins- 
piration, par  quelque  signe  et  prognostique. 

Voila  pourquoy,  en  ceste  incertitude  et  perplexité 
que  nous  apporte  l'impuissance  de  voir  et  choisir  ce 
qui  est  le  plus  commode,  pour  les  difficultez  que  les 
diuers  accidens  et  circonstances  de  chaque  chose  tirent 
quand  et  elle  *,  le  plus  seur,  quand  autre  considération 
ne  nous  y  conduiroit  %  est  a  mon  aduis  de  se  reietter 
au  party  ou  il  y  a  plus  d'honnesteté  et  de  iustice  ^ 
Comme,  en  ces  deux  exemples,  que  ie  vien  de  proposer, 
il  n'y  a  point  de  doute  qu'il  ne  fut  plus  beau  et  plus 
généreux  a  celuy  qui  auoit  receu  l'offence  de  la  par- 
donner, que  s'il  eust  faict  autrement.  S'il  en  est  mesad- 
uenu  au  premier,  il  ne  s'en  faut  pas  prendre  a  ce  sien 
bon  dessein,  et  ne  sçait  on,  quand  il  eust  pris  le  party 
contraire,  s'il  eust  eschapé  la  fin  a  laquelle  son  destein 
l'appeloit,  et  si  eust  perdu  la  gloire  d'vne  si  notable 
bonté. 

Il  se  void,  dans  les  histoires,  force  gens  en  cete 
crainte,  d'où  la  plus  part  ont  suyui  le  chemin  de  courir 
au  deuant  des  coniurations  qu'on  faisoit  contre  eus, 

*    Vulg.  supp.  :  «  quand  et  elle  ». 

2  BC  :  «  conuieroit  ». 

3  5C  aj.  :  a  et,  puis  qu'on  est  en  doubte  du  plus  court  chemin, 
tenir  tousiours  le  droit  ». 

par  vengeance  et  par  supplices;  mais  i'en  voy  fort  peu 
ausquels  ce  remède  ayt  seruy,  tesmoin  tant  d'Empe- 
reurs Romains.  Celuy  qui  se  trouue  en  ce  dangier,  il 
ne  doibt  pas  beaucoup  espérer,  ny  de  sa  force,  ny  de  sa 
vigilance.  Car,  combien  est  il  mal  aisé  de  se  garentir 
d'vn  ennemy  qui  est  couuert  du  visage  du  plus  offi- 
cieus  amy  que  nous  ayons,  et  de  cognoistre  les  volontez 
et  pansemans  intérieurs  de  cens  qui  nous  assistent?  Il 
a  beau  employer  des  nations  estrangieres  pour  sa  garde, 
et  estre  tousiours  ceint  d'vne  haïe  d'hommes  armez  ; 
quiconque  ara  sa  vie  a  mespris  se  rendra  tousiours 
maistre  de  celle  d'autruy.  Et  puis  ce  continuel  soup- 
çon, cetedeffiance  qui  met  le  Prince  en  doute  de  tout 
le  monde,  luy  doit  seruir  d'vn  merueilleus  tourment*. 

La  voye  qu'y  tint  Iulius  Caesar,  ie  trouue  que  c'est 
la  plus  belle  qu'on  y  puisse  prendre.  Premièrement,  il 
assaya  par  clemance  et  douceur  a  se  faire  aymer  de  ses 
ennemys  mesmes,  se  contentant,  aus  coniurations  qui 
luy  estoient  descouuertes,  de  déclarer  simplement  qu'il 
en  estoit  aduerty.  Cela  faict,  il  print  vne  tres-noble 
resolution  d'attendre,  sans  efifroy  et  sans  solicitude,  ce 
qui  luy  en  pourroit  aduenir,  s'abandonnant  et  se  re- 
mettant a  la  garde  des  Dieus  et  de  la  fortune;  car 
certainement  c'est  Testât  ou  il  estoit  quand  il  fut  tué*. 

Il  me  souuient  d'auoir  leu  autresfois  cete  histoire 
de  quelque  Romain,  personnage  de  dignité,  lequel, 
fuyant  la  tyrannie  du  Triumuirat  de  Rome,  auoit 
eschapé  mille  fois  les  mains  de  ceux  qui  le  poursui- 
uoient,  par  la  subtilité  de  ses  inuentions.  Il  aduint  vn 
iour  qu'vne  troupe  de  gens  de  chaual  *,  qui  auoient 
charge  de  le  prendre,  passa  tout  ioignant  vn  halier  ou 

•  BC  :  «  cheual  ». 

il  s'estoit  tapy,  et  faillit  de  le  descouurir  ;  mais  luy, 
sur  ce  point  la,  considérant  la  peine  et  les  difficultez 
ausquelles  il  auoit  des-ia  si  long  temps  duré,  pour  se 
sauuer  des  continuelles  et  curieuses  recerches  qu'on 
faisoit  de  luy  par  tout  le  monde,  le  peu  de  pîaisir  qu'il 
pouuoit  espérer  d'vne  telle  vie,  et  combien  il  luy  valoit 
mieux  de  passer  vne  fois  le  pas  que  de  demeurer  tous- 
iours  en  cete  trampe,  luy  mesme  les  rapella  et  leur 
trahit  sa  cacheté,  s'abandonnant  volontairement  a  leur 
cruauté,  pour  oster  eux  et  luy  d'vne  plus  longue  peine. 
D'appeler  les  mains  ennemies,  c'est  vn  conseil  vn  peu 
gaillart  et  hardy.  Si  croy  ie  qu'encore  vaudroit  il 
mieus  le  prandre  que  de  demeurer  en  la  heure  conti- 
nuelle d'vn  accidant  qui  n'a  point  de  remède;  et, 
puisque  les  prouisions  qu'on  y  peut  apporter  sont  plei- 
nes d'inquiétude,  de  tourment  et  d'incertitude,  il  vaut 
mieux,  d'vne  belle  asseurance,  se  préparer  a  tout  ce 
qui  en  pourra  aduenir,  et  tirer  quelque  consolation  de 
ce  qu'on  n'est  pas  asseuré  qu'il  auienne. 


CHAPITRE  VINTCINQVIESME. 

DV  PEDANTISME. 

le  me  suis  souuent  despité  en  mon  enfance  de  voir 
es  comédies  Italienes  tousiours  vn  pédante  pour  badin, 
et  le  surnom  de  magister  n'auoir  *  guiere  plus  honno- 
rable  signihcation  parmy  nous.  Car,  leur  estant  donné 
en  gouuernement  et  en  garde,  que  pouuois  ie  moins 
faire  que  d'estre  ialous  de  leur  réputation  ?  le  cherchois 

'  BC  :  «  de  mon  magister  n'auoit  ». 

bien  de  les  excuser  par  la  disconuenance  naturelle 
qu'il  y  a  entre  le  vulgaire  et  les  personnes  rares  et 
excellentes  en  iugement  et  en  sçauoir  :  d'autant  qu'ils 
vont  vn  train  entièrement  contraire  les  vns  des  autres. 
Mais  en  ceci  perdois  ie  mon  Latin,  que  les  plus  galans 
hommes,  c'estoient  ceux  qui  les  auoient  le  plus  a  mes- 
pris,  tesmoing  nostre  bon  du  Bellay  : 

oMais  ie  hay  par  sur  tout  vn  sçauoir  pedantesque. 

*Depuis,  auec  l'eage,  i'ay  trouué  qu'on  auoit  vne  gran- 
dissime raison,  et  que  ma  gis  magnos  clericos  non  sunt 
magis  magnos  sapientes.  Mais  d'où  il  puisse  aduenir 
qu'vne  ame  garnie  de  la  connoissance  de  tant  de  choses 
n'en  deuiene  pas  plus  viue  et  plus  esueillée,  et  qu'vn 
esprit  grossier  et  vulgaire  puisse  loger  en  soy,  sans 
s'amender,  les  discours  et  les  iugemens  des  plus  excel- 
lens  espritz  que  le  monde  ait  porté,  l'en  suis  encore  en 
doute*.  le  dirois  volontiers  que,  comme  les  plantes 
s'estouffent  de  trop  d'humeur*,  aussi  l'action  de  l'esprit 
par  trop  d'estude,  et  que  l'ame,  saisie  et  embarrassée 
de  tant  de  diuersité  de  choses,  perde  le  moyen  de  se 
desmeller,  et  que  cete  grande  charge  la  tienne  comme 
courbe  et  croupie ^  Mais  il  en  va  autrement;  car  nostre 
ame  s'eslargit  d'autant  plus  qu'elle  se  remplit,  et,  aux 
exemples  des  vieux  temps,  il  se  voit,  tout  au  rebours, 
que  les  plus  suffisans  hommes  au  maniemens  diB 
choses  publiques,  les  plus  grands  capitaines  et  les 
meilleurs  conseillers  aux  affaires  d'estat  ont  esté  ensem- 
ble les  plus  sçauans.  Et,  quant  aux  philosophes,  retirez 
de  toute  occupation  publique,  ils  ont  esté  aussi  quel- 
quefois, a  la  vérité,  mesprisés  par  la  liberté  comique 

*   Vulg.  modifie  cette  fin  de  phrase. 

de  leur  temps*;  mais  au  rebours  des  nostres.  Car  on 
enuioit  ceux  la  comme  estans  au  dessus  de  la  commune 
façon,  comme  mesprisans  les  actions  publiques,  comme 
ayant  dressé  vne  vie  particulière  et  inimitable,  réglée 
a  certains  discours  hautains  et  hors  d'vsage  ;  ceux  cy 
on  les  desdeigne,  comme  estans  au  dessoubs  de  la 
commune  façon,  comme  incapables  des  charges  publi- 
ques, comme  trainans  vne  vie  et  des  meurs  basses  et 
viles  après  le  vulgaire*. 

Quant  a  ces  philosophes,  dis-ie,  comme  ilz  estoient 
grands  en  science,  ils  estoient  encore  plus  grands  en 
toute  autre  perfection  et  excellance  *.  Et,  tout  ainsi 
qu'on  dict  de  ce  geometrien  de  Siracuse,  lequel,  ayant 
esté  destourné  de  sa  contemplation  pour  en  mettre 
quelque  chose  en  practique  a  la  défiance  de  sa  patrie, 
qu'il  mit  soudain  en  train  des  engins  espouuentables 
et  des  effectz  surpassant  toute  créance  humaine,  des- 
daignant toute  fois  luy  mesme  toute  cete  siene  manu- 
facture, et  pensant  en  cela  auoir  corrompu  et  gasté  la 
dignité  de  son  art,  de  laquelle  ses  ouurages  n'estoient 
que  l'aprentissage  et  le  iouet  ;  aussi  eux ,  si  quelque 
fois  on  les  a  mis  a  la  preuue  de  l'action,  on  les  a  veu 
voler  d'vn'  aisle  si  haute,  qu'il  paroissoit  bien  leur 
cœur  et  leur  ame  s'estre  merueilleusement  grossie  et 
enrichie  par  l'intelligence  des  choses.  Mais*  leurs  ima- 
ginations, logées  au  dessus  de  la  fortune  et  du  monde, 
leur  faisoit  trouuer  les  sièges  de  la  iustice  et  les  thrones 
mesmes  des  Roys  bas  et  viles*.  Vn  d'entr'eux.  Thaïes, 
accusant  quelque  fois  le  soing  du  mesnage  et  de  s'en- 
richir, on  luy  reprocha  que  c'estoit  a  la  mode  du 
renard,  pour  n'y  pouuoir  aduenir.  Il  luy  print  enuie, 

1    Vulg.  :  «  plus  grands  en  toute  action  ». 

par  passetemps,  d'en  monstrer  l'expérience,  et,  aiant 
pour  ce  coup  raualé  son  sçauoir  au  seruice  du  proffit 
et  du  gaing,  dressa  vne  trafique,  qui,  dans  vn  an, 
raporta  telles  richesses  qu'a  peine,  en  toute  leur  vie,  les 
plus  expérimentés  de  ce  mestier  la  en  pouuoient  faire 
de  pareilles*. 

Par  ainsi,  ie  quitte  cete  raison,  et  croy  qu'il  vaut 
mieux  dire  que  cela  vienne  a  nos  maistres  d'escole  *  de 
leur  mauuaise  façon  de  se  prendre  aux  sciences;  et, 
qu'a  la  mode  dequoy  nous  sommes  instruictz,  il  n'est 
pas  merueille  si  ny  les  escoliers,  ny  les  maistres,  n'en 
deuienent  pas  plus  habilles,  quoy  qu'ilz  s'y  facent  plus 
sçauans.  De  vray,  le  soing  et  la  despence  de  nos  pères 
ne  vise  qu'a  nous  garnir  la  teste  de  science;  du  iuge- 
ment  et  de  la  vertu,  nulles  nouuelles*.  Nous  nous 
enquerons  volontiers  :  sçait  il  du  Grec  ou  du  Latin  ? 
escrit  il  en  vers  ou  en  prose?  Mais  s'il  est  deuenu 
meilleur  ou  plus  aduisé,  c'estoit  le  principal,  et  c'est 
ce  qui  demeure  derrière.  Il  falloit  s'enquérir  qui  est 
mieux  sçauant,  non  qui  est  plus  sçauant. 

Nous  ne  trauaillons  qu'a  remplir  la  mémoire,  et 
laissons  l'entendement  vuide.  Tout  ainsi  que  les  oy- 
seaus  vont  quelquefois  a  la  queste  du  grein,  et  le  por- 
tent au  bec  sans  le  taster,  pour  en  faire  bêchée  a  leurs 
petitz ,  ainsi  nos  pédantes  vont  pillotant  la  science 
dans  les  liures,  et  ne  la  logent  qu'au  bout  de  leurs 
leures,  pour  la  dégorger  seulement  et  mettre  au  vent*. 
Mais,  qui  pis  est,  leurs  escoliers  et  leurs  petits  ne  s'en 
nourrissent  et  alimentent  non  plus;  ains  elle  passe  de 
main  en  main,  pour  cete  seule  fin  d'en  faire  parade, 
d'en  entretenir  autruy,  et  d'en  faire  des  contes,  comme 

'    Vulf{.  supp.  :  a  a  nos  maistres  d'escole  ». 

vne  vaine  monnoie  inutile  a  tout  autre  vsage  et  em- 
ploite  qu'a  conter  et  ietter  * .  Nous  sauons  dire  :  «  Cicero 
dit  ainsi;  voila  l'opinion  de  Platon;  ce  sont  les  motz 
mesmes  d'Aristote.  »  Mais  nous,  que  disons  nous  nous 
mesmes?  qu'opinons  nous*?  que  iugeons  nous?  Autant 
en  feroit  bien  vn  parroquet. 

Cete  façon  me  fait  iustement  souuenir  de  ce  riche 
Romain  qui  auoit  esté  soigneux,  a  fort  grande  des- 
pence, de  recouurer  des  hommes  suffisans  en  tout  genre 
de  sciences,  qu'il  tenoit  continuelement  autour  de  luy, 
affin  que,  quand  il  escheoit^  entre  ses  amis  quelqu'oc- 
casion  de  parler  d'vne  chose  ou  d'autre,  ilz  supplissent 
sa  place,  et  fussent  tous  pretz  a  luy  fournir,  qui  d'vn 
discours,  qui  d'vn  vers  d'Homère,  chacun  selon  son 
gibier  ;  et  pensoit  ce  sçauoir  estre  sien,  par  ce  qu'il  estoit 
en  la  teste  de  ses  gens.  Et  comme  font  aussi  ceux  desquelz 
la  suffisance  loge  en   leurs  somptueuses  librairies*. 

Nous  de  mesmes,  nous  prenons  en  garde  les  opinions 
et  le  sçauoir  d'autruy,  et  puis  c'est  tout  :  il  les  faut 
faire  nostres.  Nous  semblons  proprement  celuv  qui, 
ayant  besoing  de  feu,  en  iroit  quérir  chez  son  voisin, 
et  y  en  ayant  trouué  vn  beau  et  grand,  s'arresteroit  la 
a  se  chauffer,  sans  plus  se  souuenir  d'en  raporter  chez 
soy.  Que  nous  sert  il  d'auoir  la  panse  pleine  de  viande, 
si  elle  ne  se  digère,  si  elle  ne  se  trans-forme  en  nous, 
si  elle  ne  nous  augmente  et  fortifie?  Pensons  nous  que 
Lucullus,  que  les  lettres  rendirent  et  formarent  si 
grand  capitaine  et  si  aduisé  sans  l'essay  et  ^  sans  l'ex- 
périence, les  eut  prisez  *  a  nostre  mode?*  Quand  bien 

*  Vulg.  supp.  :  a  qu'opinons  nous?  ». 

2  BC  :  M  escheroit  ». 

3  Vulg.  supp.  :  «  et  si  aduisé  sans  l'essay  et  ». 

*  Vulg.  :  a  prinses  ». 

nous  pourrions  estre  sçauaiis  du  sçauoir  d'autruy,  au 
moins  sages  ne  pouuons  nous  estre  que  de  nostre  pro- 
pre sagesse. 

le  haï,  dict  il,  le  sage  qui  n'est  pas  sage  pour  soy 
mesmes*.  Si  nostre  ame  n'en  va  vn  meilleur  bransle, 
si  nous  n'en  auons  le  iugement  plus  sain,  i'aymeroy 
aussi  cher  que  mon  escolier  eut  passé  le  temps  a  ioûer 
a  la  paulme;  au  moins  le  corps  en  seroit  plus  allègre. 
Voies  le  reueuir  de  la,  après  quinze  ou  seze  ans  em- 
ployez :  il  n'est  rien  si  mal  propre  a  mettre  en  beson- 
gne.  Tout  ce  que  vous  y  reconnoissez  d'auantage,  c'est 
que  son  Latin  et  son  Grec  l'ont  rendu  plus  fier  et  plus 
outre-cuidé  qu'il  n'estoit  party  de  la  maison*.  Mon 
vulgaire  Perigordin  les  appelle  fort  plaisamment  : 
Lettre  ferits  ;  comme  si  vous  disiez  :  lettre  férus,  aus- 
quels  les  lettres  ont  donné  vn  coup  de  marteau,  comme 
on  dict.  De  vray,  le  plus  souuent  ils  semblent  estre 
raualez  *  mesmes  du  sens  commun.  Car,  le  paisant  et 
le  cordonnier,  vous  leur  voyez  aller  simplement  et 
naifuement  leur  train,  parlant  de  ce  qu'ilz  sçauent: 
ceux  cy,  pour  se  vouloir  esleuer  et  iandarmer  de  ce 
sçauoir  qui  nage  en  la  superficie  de  leur  ceruelle,  vont 
s'ambarrassant  et  empêtrant  sans  cesse.  Il  leur  es- 
chappe  de  belles  paroUes,  mais  qu'vn  autre  les  accom- 
mode; ilz  connoissent  bien  Galien,  mais  nullement  le 
malade;  ilz  vous  ont  des-ia  rempli  la  teste  de  loix,  et 
si  n'ont  encore  conceu  le  neud  de  la  cause;  ilz  sçauent 
la  théorique  de  toutes  choses,  cherchez  qui  la  mette  en 
practique. 

'  B(.  :  u  reuale/,  ». 

l'ay  veu  chez  moy  vn  mien  amy,  par  manière  de 
passetemps,  aiant  affaire  a  vn  de  ceux  cy,  contrefaire 
vn  iargon  de  propos  sans  suite,  et  tissu  de  toutes  pièces 
rapportées,  sauf  qu'il  estoit  souuent  entrelardé  de  mots 
propres  a  leur  dispute,  amuser  ainsi  tout  vn  iour  ce 
sot  a  debatre,  pensant  tousiours  respondre  aux  obiec- 
tions  qu'on  luy  faisoit;  et  si  estoit  homme  de  lettres  et 
de  réputation  *.  Qui  regardera  de  bien  près  a  ce  genre 
de  gens,  qui  s'estand  bien  loing,  il  trouuera,  comme 
moy,  que  le  plus  souuent  ils  ne  s'entendent,  ny  autruy, 
et  qu'ils  ont  la  souuenance  assés  pleine,  mais  le  iuge- 
ment  entièrement  creux,  sinon  que  leur  nature  d'elle 
mesme  le  leur  ait  autrement  façonné;  comme  i'ay  veu 
Adrianus  Turneb\is,  qui,  n'ayant  fait  autre  profession 
que  des  lettres,  en  laquelle  c'estoit  a  mon  opinion  le 
plus  grand  homme  qui  fut  il  y  a  mil'  ans,  n'auoit 
toutesfois  rien  de  pedantesque  que  le  port  de  sa  robe, 
et  quelque  façon  externe,  qui  pouuoit  n'estre  pas  ciui- 
lisée  a  la  courtisane,  qui  sont  choses  de  néant*  :  car, 
au  dedans,  c'estoit  l'ame  la  plus  polie  du  monde.  le 
l'ay  souuent,  a  mon  esciant,  ietté  en  propos  eslongnés 
de  son  gibier  et  de  son  vsage  ;  il  y  voioit  si  cler,  d'vne 
appréhension  si  prompte,  d'vn  iugement  si  sain,  qu'il 
sembloit  qu'il  n'eut  iamais  faict  autre  mestier  que  la 
guerre  et  affaires  d'estat.  Ce  sont  natures  belles  et 
fortes*,  qui  se  maintiennent  au  trauers  d'vne  mauuaise 
institution.  Or  ce  n'est  pas  assez  que  nostre  institution 
ne  nous  gaste  pas  :  il  faut  qu'elle  nous  change  en  mieux 
et  qu'elle  nous  amende,  ou  elle  est  vaine  et  inutile  *. 

Il  y  a  aucuns  de  nos  Parlemens,  quand  ils  ont  a 
receuoir  des  officiers,  qui  les  examinent  seulement  sur 

*    Vulg.  supp.  :  «  et  qu'elle...  inutile  ». 

la  science;  les  autres  y  adioutent  encores  l'essai  du 
sens,  en  leur  présentant  le  iugement  de  quelque  cause. 
Ceux  cy  me  semblent  auoir  vn  beaucoup  meilleur 
stile;  et,  encore  que  ces  deux  pièces  soient  nécessaires 
et  qu'il  faille  qu'elles  s'y  trouuent  toutes  deux,  si  est 
ce  qu'a  la  vérité  celle  du  sçauoir  est  moins  prisable 
que  celle  du  iugement.  Céte  icy  se  peut  passer  de  l'au- 
tre, et  non  l'autre  de  céte  icy  :  car,  comme  dict  ce  vers 
Grec  : 

a  quoy  faire  la  science,  si  l'entendement  n'y  est?  Pleut 
a  Dieu  que,  pour  le  bien  de  nostre  iustice,  ces  compa- 
gnies la  se  trouuassent  aussi  bien  fournies  d'entende- 
ment et  de  conscience  comme  elles  sont  encore  de 
science*.  Or,  il  ne  faut  pas  atacher  le  sçauoir  a  l'ame, 
il  l'y  faut  incorporer;  il  ne  l'en  faut  pas  arrouser,  il 
l'en  faut  teindre;  et,  s'il  ne  la  change,  et  amende  son 
premier  estât  imparfaict,  certainement  il  vaut  beau- 
coup mieux  le  laisser  la;  c'est  vn  dangereux  glaiue,  et 
qui  empesche  et  ofténce  son  maistre  mesme,  s'il  est  en 
main  foible,  et  qui  n'en  sçache  l'vsage*. 

A  l'aduenture,  est  ce  la  cause  que  et  nous  et  la  théo- 
logie ne  requérons  pas  beaucoup  de  science  aux  famés, 
et  que  François,  Duc  de  Bretaigne,  filz  de  lean  cin- 
quiesme,  comme  on  luy  parla  de  son  mariage  auec 
Isabeau,  fille  d'Escosse,  et  qu'on  luy  adiouta  qu'elle 
auoit  esté  nourrie  simplement  et  sans  aucune  instruc- 
tion de  lettres,  respondit  qu'il  l'en  aymoit  mieux,  et  que 
vne  famé  estoit  assez  sçauante  quand  elle  sçauoit  mettre 
différence  entre  la  chemise  et  le  pourpoint  de  son  mary. 

Aussi,  ce^n'est  pas  si  grande  merueille  comme  on 
crie,  que  nos  ancestres  n'ayent  pas  faict  grand  estât 
I.  7 


98  KSSAIS  DE  M.  DE  MONTAIGNE. 

des  lettres,  et  qu'encore  auiourd'huy  elles  ne  se  trou- 
iient  que  par  rencontre  aux  principaux  conseils  de  nos 
Roys  ;  et,  si  céte  fin  de  s'en  enrichir,  qui  seule  nous  est 
auiourd'huy  en  bute  par  le  moyen  de  la  iurisprudence, 
de  la  médecine,  du  pedantisme,  et  de  la  théologie  en- 
core, ne  les  tenoit  en  crédit,  vous  les  verriés  sans 
doubte  aussi  marmiteuses  qu'elles  furent  onques.  Quel 
domage,  puis  qu'elles  ne  nous  aprenent  ny  a  bien  pen- 
ser, ny  a  bien  faire?* 

En  cete  belle  institution  que  Xenophon  preste  aux 
Perses,  nous  trouuons  qu'ilz  aprenoient  la  vertu  a 
leurs  enfans,  comme  les  autres  nations  font  les  lettres*. 
Et  m'a  semblé  chose  digne  de  très-grande  considération 
que,  en  cete  excellente  police  de  Licurgus,  et  a  la  vé- 
rité monstrueuse  par  sa  perfection,  si  songneuse  pour- 
tant de  la  nouriture  des  enfans,  comme  de  sa  principale 
charge,  et  au  gitte  mesmes  des  Muses,  il  s'y  face  si  peu 
de  mention  de  l'apprentissage  des  lettres,  comme  si 
céte  généreuse  ieun^sse,  desdaignant  tout  autre  ioug 
que  de  la  vertu  mesmes,  on  luy  aye  deu  fournir,  au 
lieu  de  nos  maistres  de  science,  seulement  des  maistres 
de  vaillance,  prudence  et  iustice*.  La  façon  de  leur 
discipline,  c'estoit  leur  faire  des  questions  sur  le  iuge- 
ment  des  hommes  et  de  leurs  actions;  et,  s'ils  con- 
damnoient  et  loûoient  ou  ce  personnage  ou  ce  faict,  il 
failloit  raisonner  leur  dire,  et,  par  ce  moyen,  ils  aigui- 
soient  ensemble  leur  entendement  et  apprenoient  la 
iustice.  Astiages,  en  Xenophon,  demande  a  Cyrus  conte 
de  sa  dernière  leçon.  «  C'est,  dict  il,  qu'en  nostre 
escole  vn  grand  garson,  ayant  vn  petit  saye,  le  donna  a 
vn  de  ses  compaignons  de  plus  petite  taille,  et  luy  osta 
son  saye,  qui  estoit  plus  grand.  Nostre  précepteur 
m'ayant  faict  iuge  de  ce  différent,  ie  iugeay  qu'il  falloit 


LIVRE  PREMIER.  99 

laisser  les  choses  en  cet  estât,  et  que  l'vn  et  l'autre 
sembloit  estre  mieux  accommodé  en  ce  point.  Sur 
quoy,  il  me  remonstra  que  i'auois  mal  fait  :  car  ie 
m'estois  arresté  a  considérer  la  bien  séance,  et  ilfailloit 
premièrement  auoir  proueu  a  la  iustice,  qui  vouloit 
que  nul  ne  fut  forcé  en  ce  qui  luy  apartenoit.  »  Et  dict 
qu'il  en  fut  foité,  tout  ainsi  que  nous"  sommes  en  nos 
vilages  pour  auoir  oblié  le  premier  aoriste  de  tûtttw. 
Mon  régent  me  feroit  vne  belle  harengue,  in  génère 
demonstratiiio,  auant  qu'il  me  persuadât  que  son  es- 
cole  vaut  céte  la.  Ils  ont  voulu  couper  chemin  ;  et,  puis 
qu'il  est  ainsi  que  les  sciences,  lors  mesmes  qu'on  les 
prent  de  droit  fil,  ne  peuuent  que  nous  apprendre  la 
prudence,  la  prud'hommie  et  la  resolution,  ils  ont  voulu 
d'arriuée  mettre  leurs  enfans  au  propre  des  effectz,  et 
les  instruire,  non  par  ouir  dire,  mais  par  l'essay  mesmes 
de  l'action ,  en  les  formant  et  moulant  vifuement,  non 
seulement  de  préceptes  et  paroUes,  mais  principale- 
ment d'exemples  et  d'œuures;  affin  que  ce  ne  fut  pas 
vne  science  en  leur  ame,  mais  sa  complexion  et  habi- 
tude ;  que  ce  ne  fut  pas  vn  acquêt,  mais  vne  naturelle 
possession.  A  ce  propos,  on  demandoit  a  Agesilaus  ce 
qu'il  seroit  d'aduis  que  les  enfans  aprinsent  :  «  Ce 
qu'ils  doiuent  faire  encore  estants  hommes  »,  respondit 
il.  Ce  n'est  pas  merueille  si  vne  telle  institution  a  pro- 
duit des  eff'ects  si  admirables.  On  aloit,  dict  on,  aus 
autres  villes  de  Grèce  chercher  des  rhetoriciens,  des 
peintres  et  des  musiciens;  mais  en  Lacedemone,  des 
législateurs,  des  magistrats  et  empereurs  d'armée.  A 
Athènes,  on  aprenoit  a  bien  dire,  et  icy,  a  bien  faire  : 
la,  a  se  desmeler  d'vn  argument  sophistique,  et  a  rabat- 
tre l'imposture  des  motz  captieusement  entrelassez;  icy, 
a  se  desmeler  des  appâts  de  la  volupté,  et  a  rabatre, 

d'vn  courage  inuincible,  les  menasses  de  la  fortune  et 
de  la  mort:  ceux  la  s'embesongnoient  après  les  paroUes; 
ceux  cy  après  les  choses  :  la,  c'estoit  vne  continuelle 
exercitation  de  la  langue  ;  icy  vne  continuelle  exerci- 
tation  de  l'ame.  Parquoy  il  n'est  pas  estrange  si,  Anti- 
pater  leur  demandant  cinquante  enfans  pour  ostages, 
ilsrespondirent,  tout  au  rebours  de  ce  que  nous  ferions, 
qu'ilz  aymeroient  mieux  donner  deux  fois  autant 
d'hommes  faicts,  tant  ils  estimoient  la  perte  de  l'édu- 
cation de  leur  païs.  Quand  Agesilaus  conuie  Xenophon 
d'enuoier  nourrir  ses  enfans  a  Sparte,  ce  n'est  pas  pour 
y  apprendre  la  rhétorique  ou  dialectique,  mais  pour 
apprendre  (ce  dict  il)  la  plus  belle  science  qui  soit, 
asscauoir  la  science  d'obéir  et  de  commander*. 


CHAPITRE    VINTSIXIESME. 

DE  l'iNSTITVTION  DES  ENFANS,  A  MADAME  DIANE  DE  FOIX, 
CONTESSE  DE  GVRSON. 

le  ne  vis  iamais  père,  pour  bossé  ou  boiteux  *  que 
fut  son  fils,  qui  laissast  de  l'auoûer.  Non  pourtant, 
s'il  n'est  du  tout  eniuré  de  cet'  affection,  qu'il  ne  s'a- 
perçoiue  de  sa  défaillance;  mais  tant  y  a  qu'il  est  sien. 
Aussy  moy,  ie  voy,  mieux  que  tout  autre,  que  ce  ne 
sont  icy  que  resueries  d'homme  qui  n'a  gousté  des 
sciences  que  la  crouste  première,  en  son  enfance,  et 
n'en  a  retenu  qu'vn  gênerai  et  informe  visage  :  vn  peu 
de  chasque  chose,  et  rien  du  tout;  a  la  Françoise.  Car, 
en  somme,  ie  sçai  qu'il  y  a  vne  médecine,  vne  iuris- 

'    Viilg.  :  «  teigneux  ».. 

prudence,  quatre  parties  en  la  mathematicque ,  et,  en 
gros,  ce  a  quoi  elles  visent*;  mais  de  y  enfoncer  plus 
auant,  de  m'estre  rongé  les  ongles  a  l'estude  de  Platon 
ou*  d'Aristote*,  ou  opiniâtre  après  quelque  science 
solide,  ie  ne  l'ay  iamais  faict;  ce  n'est  pas  mon  occu- 
pation '•**. 

L'histoire,  c'est  mon  gibier  en  matière  de  liures , 
ou  la  pœsie,  que  i'aime  d'vne  particulière  inclination. 
Car,  comme  disoit  Cleantes,  tout  ainsi  que  la  voix 
contrainte  dans  l'étroit  canal  d'vne  trompeté  sort  plus 
aiguë  et  plus  forte,  ainsi  me  semble  il  que  la  sentence 
pressée  aus  pieds  nombreus  de  la  poésie  s'eslance  bien 
plus  brusquement,  et  me  fiert  d'vne  plus  viue  secousse. 
Quant  aux  facultez  natureles  qui  sont  en  moy,  dequoy 
c'est  icy  l'essay,  ie  les  sens  fléchir  sous  la  charge  :  mes 
conceptions  et  mon  iugement  ne  marche  qu'a  tâtons, 
chancelant,  bronchant  et  chopant;  et,  quand  ie  suis 
allé  le  plus  auant  que  ie  puis,  si  ne  me  suis  ie  aucune- 
ment satisfaict  :  ie  voy  encore  du  pais  au  delà ,  mais 
d'vne  veûe  trouble  et  en  nuage,  que  ie  ne  puis  des- 
meler;  et  puis,  me  meslant  de  parler  indifféremment 
de  tout  ce  qui  se  présente  a  ma  fantasie,  et  n'y  em- 
ploiant  que  mes  propres  et  naturelz  moiens,  s'il  m'a- 
uient,  comme  il  faict  a  tous  coups,  de  rencontrer  de 
fortune,  dans  les  bons  autheurs,  ces  mesmes  lieus  que 
i'ay  entrepris  de  traiter,  comme  ie  vien  de  faire  ches 
Plutarque  tout  présentement  son  discours  de  la  force 
de  l'imagination,  a  me  reconnoistre,  au  prix  de  ces 
gens  la,  si  foible  et  si  chetif,  si  poisant  et  si  endormy, 
ic  me  fay  pitié  ou  dcsdain  a  moy  mesmes.  Si  me  gra- 
îifie-ie  de  cccy,  que  mes  opinions  ont  cet  honneur  de 

'    Vulg.  supp.  :  «  de  Platon  ou  ». 
'   Vulg.  supp.  :  «  ce...  occupation  », 

rencontrer  aux  leurs*,  et  dequoy  aussi  i'ay  au  moins 
cela,  qu'vn  chacun  n'a  pas,  de  connoistre  l'extrême 
différence  d'entre  eux  et  moy  ;  et  laisse,  ce  neantmoins, 
courir  mes  inuentions  ainsi  foibles  et  basses,  comme  ie 
les  ay  produites,  sans  en  replastrer  et  resouder  *  les 
defaus  que  cete  comparaison  m'y  a  descouuers*.  Car 
autrement  i'engendrerois  des  monstres,  comme  font  ^ 
les  escriuains  indiscretz  de  nostre  siècle,  qui,  parmy 
leurs  ouurages  de  néant,  vont  semant  des  lieus  entiers 
des  antiens  autheurs,  pour  se  faire  honneur  de  ce 
larrecin.  Et  c'est  au  contraire;  car  cet'  infinie  dissem- 
blance de  lustres  rend  vn  visage  si  pasle,  si  terni  et  si 
laid  a  ce  qui  est  du  leur,  qu'ils  y  perdent  beaucoup 
plus  qu'ilz  n'y  gaignent*. 

Il  m'auint,  l'autre  iour,  de  tomber  sur  vn  tel  pas- 
sage :  i'auois  trainé  languissant  après  des  parolles 
Françoises,  si  exangues,  si  descharnées  et  si  vuides  de 
matière  et  de  sens  que  ce  n'estoient  voirement  que 
parolles  Françoises.  Au  bout  d'vn  long  et  ennuïeus 
chemin,  ie  vins  a  rencontrer  vne  pièce  haute,  riche  et 
esleuée  iusques  aux  nues;  si  l'eusse  trouué  la  pente 
douce  et  la  montée  vn  peu  alongée,  cela  eut  esté  vn 
peu  3 excusable;  c'estoit  vn  précipice  si  droit  et  si  coupé 
que,  des  six  premières  parolles,  ie  conneus  que  ie 
m'enuolois  en  l'autre  monde.  De  la  ie  descouuris  la 
fondrière  d'où  ie  venois,  si  basse  et  si  profonde  que  ie 
n'eus  onques  plus  le  cœur  de  m'y  raualer.  Si  ie  fardois 
l'vn  de  mes  discours  de  ces  riches  peintures,  il  esclai- 
reroit  par  trop  la  bestise  des  autres*. 

*  B  :  a  recoudre  »,  et  C  :  «  recoudre  ». 

-  Vulg.  supp.  :  u  Ca.r...  comme  font  »,  et  remanie  la  fin  de 
ce  paragraphe. 

3  BC  <supp.  :  ('  un  peu  ». 

Quoy  qu'il  en  soit,  veux-ie  dire,  et  quelles  que 
soient  ces  inepties,  ie  n'ay  pas  délibéré  de  les  cacher, 
non  plus  qu'vn  mien  pourtraict,  chauue  et  grisonnant, 
ou  le  peintre  auroit  mis,  non  vn  visage  parfaict,  mais 
le  mien.  Car  aussi  ce  sont  icy  mes  humeurs  et  opinions  ; 
ie  les  donne  pour  ce  qui  est  en  ma  créance,  non  pour 
ce  qui  est  a  croire;  ie  ne  vise  icy  qu'a  découurir  moy 
mesmes,  qui  seray  par  aduenture  autre  demain,  si 
nouueau  aprentissage  me  change.  le  n'ay  point  l'au- 
thorité  d'estre  creu,  ny  ne  le  désire,  me  sentant  trop 
mal  instruit  pour  instruire  autruy. 

Quelcun  donq,  ayant  veu  l'article  précédant,  me 
disoit  ches  moy,  l'autre  iour,  que  ie  me  deuoy  estre  vn 
peu  estendu  sur  le  discours  de  l'institution  des  enfans. 
Or,  Madame,  si  i'auoy  quelque  suffisance  en  ce  subiect, 
ie  ne  pourroy  la  mieux  employer  que  d'en  faire  vn 
présent  a  ce  petit  homme  qui  vous  menasse  de  faire 
tantost  vne  belle  sortie  de  ches  vous  (vous  estez  trop 
généreuse.  Madame,  pour  commencer  autrement  que 
par  vn  masle)  ;  car,  ayant  eu  tant  de  part  a  la  conduite 
de  vostre  mariage,  i'ay  quelque  droit  et  interrest  a  la 
grandeur  et  prospérité  de  tout  ce  qui  en  viendra;  outre 
ce  que  l'anciene  possession  que  vous  auez  de  tout 
temps  sur  ma  seruitude  m'obligent  assez  a  désirer  hon- 
neur, bien  et  aduantage  a  tout  ce  qui  vous  touche; 
mais,  a  la  vérité,  ie  n'y  entens  sinon  cela  que  la  plus 
grande  difficulté  et  importante  de  l'humaine  science 
semble  estre  en  cet  endroit,  ou  il  se  traite  de  la  nour- 
riture et  institution  des  enfans*.  La  montre  de  leurs 
inclinations  est  si  tendre  en  ce  bas  aage,  et  si  obscure, 
et  les  promesses  si  incertaines  et  fauces,  qu'il  est  ma- 
laisé d'y  establir  nul  solide  iugement*.  Si  est  il  difficile 
de  forcer  les  propensions  natureles;  d'où  il  aduienr 

que,  par  faute  d'auoir  bien  choisi  leur  route,  pour 
néant  se  trauaille  on  souuent  et  employé  l'on  beaucoup 
d'aage  a  dresser  des  enfans  aux  choses  ausquelles  ils 
ne  peuuent  prendre  nul  goust.  Toutesfois,  en  cete 
difficulté,  mon  opinion  est  de  les  acheminer  tousiours 
aux  meilleures  choses  et  plus  profitables,  et  qu'on  ne 
doit  s'appliquer  aucunement^  a  ces  legieres  diuinations 
et  prognostiques  que  nous  prenons  des  mouuemens 
de  leur  enfance*. 

Madame,  c'est  vn  grand  ornement  que  la  science,  et 
vn  vtil  de  merueilleux  seruice,  et  notamment  aux  per- 
sonnes eleuées  en  tel  degré  de  fortune  comme  vous 
estez.  A  la  vérité,  elle  n'a  point  son  vray  vsage  en 
mains  viles  et  basses.  Elle  est  bien  plus  fiere  de  prêter 
ses  moyens  a  conduire  vne  guerre ,  a  commander  vn 
peuple,  a  pratiquer  l'amitié  d'vn  Prince  ou  d'vne  na- 
tion estrangiere,  qu'a  dresser  vn  argument  dialectique, 
ou  a  plaider  vn  appel,  ou  ordonner  vne  masse  de  pil- 
lules.  Ainsi,  Madame,  par  ce  que  ie  croy  que  vous 
n'oblierez  pas  cete  partie  en  l'institution  des  vôtres, 
vous  qui  en  auez  bien  auant  sauouré  la  douceur,  et 
qui  estes  d'vne  race  lettrée  (car  nous  auons  encore  en 
main  des  escrits  de  ces  antiens  Contes  de  Foix,  d'où 
monsieur  le  Conte,  vostre  mary,  et  vous  estez  descen- 
dus ;  et  François,  monsieur  de  Caudale,  vostre  oncle, 
en  faict  naitre  tous  les  iours  d'autres,  qui  estendront  la 
connoissance  de  cete  qualité  de  vostre  famille  a  plu- 
sieurs siècles),  ie  vous  veux  dire  la  dessus  vne  seule 
fantasie  que  i'ay  contraire  au  commun  vsage  :  c'est 
tout  ce  que  ie  puis  conférer  a  vostre  seruice  en  cela. 

La  charge  du  gouuerneur  que  vous  luy  donrés,  du 

chois  duquel  dépend  tout  l'effect  de  son  institution, 
ell'  a  plusieurs  autres  grandes  parties,  mais  ie  n'y  tou- 
che point,  pour  n'y  sçauoir  rien  apporter  qui  vaille.  Et, 
de  cet  article,  sur  lequel  ie  me  mesle  de  luy  donner 
aduis,  il  m'en  croira  autant  qu'il  y  verra  d'apparence. 
A  vn  enfant  de  maison,  qui  recherche  les  lettres  et  la 
discipline  *,  non  pour  le  gaing  (car  vne  si  vile  fin  et  si 
abiecte  est  indigne  de  la  grâce  et  faueur  des  Muses,  et 
puis  elle  regarde  et  dépend  d'autruy),  ny  tant  pour  les 
commoditez  externes  que  pour  les  sienes  propres,  et 
pour  s'en  enrichir  et  parer  au  dedans,  ayant  plustost 
enuie  d'en  tirer  vn  habil'  homme  qu'vn  homme  sça- 
uant,  ie  voudrois  aussi  qu'on  futsoigneus  de  luy  choisir 
vn  conducteur  qui  eut  plustost  la  teste  bien  faicte  que 
bien  pleine,  et  qu'on  y  requit  tous  les  deux,  mais  plus 
les  meurs  et  l'entendement  que  la  science;  et  qu'il  se 
conduisit  en  sa  charge  d'vne  nouuelle  manière. 

On  ne  cesse  de  criailler  a  nos  oreilles,  comme  qui 
verseroit  dans  vn  antonnoir,  et  nostre  charge  ce  n'est 
que  de  redire  ce  qu'on  nous  a  dict.  le  voudrois  qu'il 
corrigeât  vn  peu  cete  partie,  et  que,  de  belle  arriuée, 
selon  la  portée  de  l'ame  qu'il  a  en  main,  il  commençast 
a  la  mettre  sur  le  trottoer,  luy  faisant  gouster  les  cho- 
ses, les  choisir  et  discerner  d'elle  mesme  :  quelquefois 
luy  monstrant  chemin,  quelquefois  luy  laissant  pren- 
dre le  deuant.  le  ne  veux  pas  qu'il  inuente  et  parle 
seul;  ie  veux  qu'il  escoute  son  disciple  parler  a  son 
tour*,  qu'il  ne  luy  demande  pas  seulement  compte  des 
mots  de  sa  leçon,  mais  du  sens  et  de  la  substance,  et 
qu'il  iuge  du  profit  qu'il  aura  fait,  non  par  le  tesmoin- 
gnage  de  sa  mémoire,  mais  de  son  iugement.  Que  ce 

qu'il  viendra  d'apprendre,  il  le  luy  face  mettre  en  cent 
visages,  et  accommoder  a  autant  de  diuers  subietz, 
pour  voir  s'il  l'a  encore  bien  pris  et  bien  faict  sien*. 
C'est  tesmoignage  de  crudité  et  d'indigestion  que  de 
regorger  la  viande  comme  on  l'a  aualée  :  l'estomac  n'a 
pas  faict  son  opération,  s'il  n'a  faict  changer  la  façon 
et  la  forme  a  ce  qu'on  luy  auoit  donné  a  cuire*. 

Qu'il  luy  face  tout  passer  par  l'estamine,  et  ne  loge 
rien  en  sa  teste  par  authorité  et  a  crédit.  Les  principes 
d'Aristote  ne  luy  soient  principes,  non  plus  que  ceux 
des  Stoïciens  ou  Epicuriens.  Qu'on  luy  propose  céte 
diuersité  de  iugemens  :  il  choisira  s'il  peut;  sinon  il  en 
demeurera  en  doubte  *.  Car  s'il  embrasse  les  opinions 
de  Xenophon  et  de  Platon  par  son  propre  discours,  ce 
ne  seront  plus  les  leurs,  ce  seront  les  siennes*.  Il  faut 
qu'il  emboiue  leurs  humeurs,  non  qu'il  apprenne  leurs 
préceptes;  et  qu'il  oblie  hardiment,  s'il  veut,  d'où  il 
les  tient,  mais  qu'il  se  les  sçache  approprier.  La  vérité 
et  la  raison  sont  communes  a  vn  chacun,  et  ne  sont, 
non  plus  a  qui  les  a  dites  premièrement,  qu'a  qui  les 
dict  après*.  Les  abeilles  pillotent,  deçà,  de  la,  les  fleurs  ; 
mais  elles  en  font  après  le  miel,  qui  est  tout  leur  :  ce 
n'est  plus  thin,  ny  mariolaine;  ainsi,  les  pièces  em- 
pruntées d'autruy,  il  les  transformera  et  confondra 
pour  en  faire  vn  ouurage  tout  sien,  asçauoir  son  iuge- 
ment.  Son  institution,  son  trauail  et  estude  ne  vise 
qu'a  le  former*. 

C'est,  disoit  Epicharmus,  l'entendement  qui  voit  et 
qui  oyt;  c'est  l'entendement  qui  approfite  tout,  qui 
dispose  tout,  qui  agit,  qui  domine  et  qui  règne  :  toutes 
autres  choses  sont  aueugles,    sourdes   et   sans   ame, 

Certes  nous  le  rendons  seruile  et  couard,  pour  ne  luy 
laisser  la  *  liberté  de  rien  faire  de  soy.  Qui  demanda 
iamais  a  son  disciple  ce  qu'il  luy  semble  *  de  telle  ou 
telle  sentence  de  Ciceron  ?  On  nous  les  placque  en  la 
mémoire  toutes  empennées,  comme  des  oracles,  ou  les 
lettres  et  les  syllabes  sont  de  la  substance  de  la  chose*, 
le  voudrois  que  Le  Paluël  ou  Pompée,  ces  beaus  dan- 
seurs*, apprinsent  des  caprioles  a  les  voir  seulement 
faire,  sans  nous  bouger  de  nos  places,  comme  ceux  cy 
veulent  instruire  nostre  entendement,  sans  l'esbranler 
et  mettre  en  besogne  **.  Or,  a  cet  apprentissage,  tout 
ce  qui  se  présente  a  nos  yeux  sert  de  Hure  suffisant. 
La  malice  d'vn  page,  la  sottise  d'vn  valet,  vn  propos 
de  table,  ce  sont  autant  de  nouuelles  matières. 

A  cete  cause,  le  commerce  des  hommes  y  est  mer- 
ueilleusement  propre,  et  la  visite  des  pais  estrangers  ^, 
non  pour  en  raporter  seulement,  a  la  mode  de  nostre 
noblesse  Françoise,  combien  de  pas  a  Santa  Rotonda, 
ou  la  richesse  des  calessons  de  la  signora  Liuia,  ou, 
comme  d'autres,  combien  le  visage  de  Néron,  de  quel- 
que vielle  ruine  de  la,  est  plus  long  ou  plus  large  que 
celuy  de  quelque  pareille  médaille  ;  mais  pour  en  ra- 
porter principalement  les  humeurs  de  ces  nations  et 
leur  façons,  et  pour  frotter  et  limer  nostre  ceruelle 
contre  celle  d'autruy.  le  voudrois  qu'on  commençast 
a  le  promener  des  sa  tendre  enfance  ;  et  premièrement, 
pour  faire  d'vne  pierre  deux  coups,  par  les  nations 
voisines  qui  ont  le  langage  plus  esloigné  du  nostre,  et 
auquel,  si  vous  ne  la  formés  de  bon  heure,  la  langue 
ne  se  peut  façonner. 

'  /JC.usa  ... 

Aussi  bien  est  ce  vne  opinion  receûe  d'vn  chacun, 
que  ce  n'est  pas  raison  de  nourrir  vn  enfant  au  gyron 
de  ses  parens.  Cet'  amour  naturelle  les  attendrist  trop 
et  relasche,  voire  les  plus  sages.  Ils  ne  sont  capables 
ny  de  châtier  ses  fautes,  ny  de  le  voir  nourri  grossiè- 
rement, comm'  il  faut,  et  sans  délicatesse.  Ils  ne  le 
sçauroient  souffrir  reuenir  suant  et  pouldreux  de  son 
exercice ,  ny  le  voir  hazarder,  tantost  sur  vn  cheual 
farouche,  tantost  vn  floret  au  poing,  tantost  vn'  har- 
quebouse  *.  Car  il  n'y  a  remède  :  qui  en  veut  faire  vn 
homme  de  bien,  sans  doubte  il  le  faut  hazarder  vn  peu 
en  céte  ieunésse,  et  souuent  choquer  les  règles  de  la 
médecine*.  Et  puis  l'authorité  du  gouuerneur,  qui 
doit  estre  souueraine  sur  luy,  s'interrompt  et  s'empes- 
che  par  la  présence  des  parens;  ioint  que  ce  respect 
que  la  famille  luy  porte,  la  connoissance  des  moyens 
et  grandeurs  de  sa  maison,  ce  ne  sont,  a  mon  opinion, 
pas  legieres  incommodités  en  cet  aage. 

En  céte  escole  du  commerce  des  hommes,  i'ay  sou- 
uent remarqué  ce  vice,  qu'au  lieu  de  prendre  connois- 
sance d'autruy,  nous  ne  trauaillons  qu'a  la  donner  de 
nous,  et  sommes  plus  en  peine  d'emploiter  nostre  mar- 
chandise que  d'en  acquérir  de  nouuelle.  Le  silence  et 
la  modestie  sont  qualitez  tres-commodes  a  la  conuer- 
sation  des  hommes.  On  dressera  cet  enfant  a  estre 
espargnant  et  mesnagier  de  sa  suffisance,  quand  il  l'ara 
acquise  ;  a  ne  se  fourmalizer  point  des  sottises  et  fables 
qui  se  diront  en  sa  présence  ;  car  c'est  vne  inciuile 
importunité  de  choquer  tout  ce  qui  n'est  pas  de  nostre 
goust*.  On  luy  apprendra  a  n'entrer  en  discours  et 
contestation  que  ou  il  verra  vn  champion  digne  de  sa 

luite;  et,  la  mesmes,  à  n'emploier  pas  tous  les  tours 
qui  luy  peuuent  seruir,  mais  ceux  la  seulement  qui 
luy  peuuent  le  plus  seruir.  Qu'on  le  rende  délicat  au 
chois  et  triage  de  ses  raisons,  et  aymant  la  pertinence, 
et  par  conséquent  la  briefueté.  Qu'on  l'instruise  sur 
tout  a  se  rendre  et  a  quitter  les  armes  a  la  vérité  tout 
aussi  tost  qu'il  l'aperceura,  soit  qu'elle  naisse  es  mains 
de  son  aduersaire,  soit  qu'elle  naisse  en  luy  mesmes 
par  quelque  rauisement  :  car  il  ne  sera  pas  mis  en 
chaise  pour  dire  vn  rolle  prescript;  il  n'est  engagé  a 
nulle  cause  que  par  ce  qu'il  l'appreuue,  ny  ne  sera  du 
mestier  ou  se  vent,  a  purs  deniers  contans,  la  liberté 
de  se  pouuoir  rauiser  et  reconnoistre*. 

Que  sa  conscience  et  sa  vertu  reluisent  iusques  a 
son  parler.  Qu'on  luy  face  entendre  que  de  confesser 
la  faute  qu'il  descouurira  en  son  propre  discours,  en- 
core qu'elle  ne  soit  aperceûe  que  par  luy,  c'est  vn  effect 
de  iugement  et  de  sincérité,  qui  sont  les  principales 
qualitez  qu'il  cherche*.  On  l'aduisera,  estant  en  com- 
pagnie, d'auoir  les  yeux  par  tout  :  car  ie  trouue  que 
les  premiers  sièges  sont  communément  saisis  par  les 
hommes  moins  capables ,  et  que  les  grandeurs  de  for- 
tune ne  se  trouuent  guieres  meslées  a  la  suffisance  : 
i'ay  veu,  ce  pendant  qu'on  s'entretenoit  au  haut  bout 
d'vne  table  de  la  beauté  d'vne  tapisserie  ou  du  goust 
de  la  maluoisie,  se  perdre  beaucoup  de  beaus  traitz  a 
l'autre  bout.  Il  sondera  la  portée  d'vn  chacun  :  vn 
bouuier,  vn  masson,  vn  passant,  il  faut  tout  mettre 
en  besongne,  et  emprunter  chacun  selon  sa  marchan- 
dise, car  tout  sert  a  mesnage  ;  la  sottise  mesmes  et 
foiblesse  d'autruy  luy  sera  instruction.  A  contreroller 
les  grâces  et  façons  d'vn  chacun,  il  s'engendrera  enuie 
des  bonnes  et  mespris  des  mauuaises. 

Qu'on  luy  mette  en  tantasie  vnc  honeste  curiosité 
de  s'enquérir  de  toutes  choses.  Tout  ce  qu'il  y  aura  de 
singulier  autour  de  luy,  il  le  verra  :  vn  bastiment, 
vne  fontaine,  vn  homme,  le  lieu  d'vne  bataille  an- 
cienne, le  passage  de  Caesar  ou  de  Charlemaigne*.  Il 
s'enquerra  des  meurs,  des  moyens  et  des  alliances  de 
ce  Prince  et  de  celuy  la  :  ce  sont  choses  tres-plaisantes 
a  apprendre  et  tres-vtiles  a  sçauoir. 

En  céte  pratique  des  hommes,  i'entens  y  comprendre, 
et  principalement,  ceux  qui  ne  viuent  qu'en  la  mémoire 
des  liures.  Il  pratiquera,  par  le  moyen  des  histoires, 
ces  grandes  âmes  des  meilleurs  siècles.  C'est  vn  vain 
estude,  qui  veut  et  qui  ne  se  propose  autre  fin  que  le 
plaisir  *  :  mais  qui  veut  aussi,  c'est  vn  estude  de  fruit 
inestimable*.  Quel  profit  ne  fera  il,  en  céte  part-la,  a 
la  lecture  des  vies  de  nostre  Plutarque?  Mais  que  mon 
guide  se  souuienne  ou  vise  sa  charge,  et  qu'il  n'im- 
prime pas  tant  a  son  disciple*  ou  morut  Marcellus, 
que  pourquoy  il  fut  indigne  de  son  deuoir  qu'il  mourut 
la.  Qu'il  ne  luy  apprenne  pas  tant  les  histoires,  qu'a 
en  iuger*.  Il  y  a,  dans  cet  autheur,  beaucoup  de  dis- 
cours estandus,  tres-dignes  d'estre  sceuz;  car,  a  mon 
gré,  c'est  le  maistre  ouurier  de  telle  besongne.  Mais  il 
y  en  a  mille  et  mille  qu'il  n'a  que  touché  simplement; 
il  guygne  seulement  au  doigt  par  ou  nous  irons,  s'il 
nous  plait,  et  se  contente  quelquefois  de  ne  donner 
qu'vne  attainte  dans  le  plus  vif  d'vn  propos.  Il  les  faut 
arracher  de  la,  et  mettre  en  place  marchande*.  Cela 
mesme  de  voir  Plutarque  trier  vne  legiere  action  en  la 
vie  d'vn  homme,  ou  vn  mot  qui  semble  ne  porter  pas, 
cela  ^  c'est  vn  discours.  C'est  dommage  que  les  gens 

•    Vulg.  siipp.  :  «  et  qui...  le  plaisir  ». 

d'entendement  ayment  tant  la  brietueté  :  sans  doute 
leur  réputation  en  vaut  mieux,  mais  nous  en  valons 
moins.  Plutarque  aime  mieux  que  nous  le  vantons  de 
son  ingénient  que  de  son  sçauoir;  il  ayme  mieux  nous 
laisser  désir  de  soi  que  sacieté.  Il  sçauoit  qu'es  choses 
bonnes  mesmes  on  peut  trop  dire,  et  que  Alexandridas 
reprocha  iustement  a  celuy  qui  tenoit  aux  Ephores  de 
bons  propos,  mais  trop  longs  :  «  O  estrangier,  tu  dis 
ce  qu'il  faut  autrement  qu'il  ne  faut  »  *. 

Il  se  tire  vne  merueilleuse  clarté  pour  le  iugement 
humain  de  ce  commerce  des  hommes.  Nous  sommes 
tous  contraints  et  amonceliez  en  nous  mesines,  etauons 
la  veûe  racourcie*ti  la  longueur  de  nostre  nez.  On  de- 
mandoit  a  Socrates  d'où  il  estoit;  il  ne  respondit  pas, 
d'Athènes;  mais,  du  monde.  Luy,  qui  auoit  son  imagi- 
nation plus  plaine  et  plus  estandue,  embrassoit  l'vni- 
uers  comme  sa  ville,  iettoit  ses  connoissances,  sa  société 
et  ses  affections  a  tout  le  genre  humain  ;  non  pas  comme 
nous,  qui  ne  regardons  qu'a  nos  piedz.  Quand  les 
vignes  gèlent  en  son  vilage,  mon  prestre  en  argumente 
l'ire  de  Dieu  sur  la  race  humaine,  et  iuge  que  la  pépie 
en  tienne  des-ia  les  Cannibales.  A  voir  nos  gueres 
ciuiles,  qui  ne  crie  que  céte  machine  se  bouleuerse,  et 
que  le  iour  du  iugement  nous  tient  au  colet,  sans  s'ad- 
uiser  que  plusieurs  pires  choses  se  sont  veiies,  et  que 
les  dix  mille  parts  du  monde  ne  laissent  pas  de  galler 
le  bon  temps  ce  pendant?  *  A  qui  il  gresle  sur  la  teste, 
tout  l'hemisphere  semble  estre  en  tempeste  et  orage; 
et  disoit  le  Sauoiart  que,  si  ce  sot  de  Roy  de  France 
eut  sceu  bien  conduire  sa  fortune,  il  estoit  homme 
pour  deuenir  maistre  d'hostel  de  son  Duc  :  son  imagi- 
nation ne  conceuoit  nulle  plus  esleuée  grandeur  que 
celle   de  son   maistre*.  Mais  qui  se  présente,  comme 

dans  vn  tableau,  céte  grand'  image  de  nostre  mère  na- 
ture en  son  entière  magesté;  qui  lit,  en  son  visage,  vne 
si  générale  et  constante  variété;  qui  se  remarque  la 
dedans,  et  non  soy,  mais  tout  vn  royaume,  comme  vn 
traict  d'vne  pointe  tresdelicate,  celuy  la  seul  estime 
les  choses  selon  leur  iuste  grandeur. 

Ce  grand  monde,  que  les  vns  multiplient  encore 
comme  espèces  soubs  vn  genre,  c'est  le  miroûer  ou  il 
nous  faut  regarder  pour  nous  connoistre  de  bon  biaiz. 
Somme,  ie  veux  que  ce  soit  le  liure  de  mon  escolier.  Tant 
d'humeurs,  de  sectes,  de  iugemens,  d'opinions,  de  loix 
et  de  coustumes,  nous  apprennent  a  iuger  sainement 
des  nostres,  et  apprennent  nostre  iugéhient  a  reconnois- 
tre  son  imperfection  et  sa  naturelle  foi  blesse  :  qui  n'est 
pas  vn  legier  apprentissage.  Tant  de  remuementzd'estat 
et  changementz  de  fortune,  nous  instruisent  a  ne  faire 
pas  grande  recepte  de  la  nostre.  Tant  de  noms,  tant 
de  victoires  et  conquestes  enseuelies  soubz  l'obliance 
rendent  ridicule  l'espérance  d'éterniser  nostre  nom  par 
la  prise  de  dix  argoletz  et  d'vn  pouUailler,  qui  n'est 
conneu  que  de  sa  cheute.  L'orgueil  et  la  fierté  de  tant 
de  pompes  estrangieres,  la  magesté  si  enflée  de  tant  de 
cours  et  de  grandeurs  nous  fermit  et  assure  la  veûe  a 
soustenir  l'esclat  des  nostres,  sans  siller  les  yeux.  Tant 
de  milliasses  d'hommes  enterrez  auant  nous  nous  en- 
coragent  a  ne  craindre  d'aller  trouuer  si  bonne  com- 
pagnie en  l'autre  monde;  ainsi  du  reste*. 

Aux  exemples  se  pourront  proprement  assortir  tous 
les  plus  profitables  discours  de  la  philosophie,  a  laquelle 
se  doiuent  toucher  les  actions  humaines,  comme  a  leur 
reigle.  On  lui  dira*  que  c'est  que  sçauoir  et  ignorer; 
qui  doit  estre  le  but  de  l'estude  ;  que  c'est  que  vaillance, 
tempérance  et  iustice;  ce  qu'il  y  a  a  dire  entre  l'ambi- 

tion  et  l'auarice,  la  seruitude  et  la  subiection,  la  licence 
et  la  liberté;  a  quelles  marques  on  connoit  le  vray  et 
solide  contentement;  iusques  ou  il  faut  craindre  la 
mort,  la  douleur  et  la  honte*;  quels  ressors  nous  meu- 
uent,  et  le  moyen  de  tant  de  diuers  branles  en  nous  : 
car  il  me  semble  que  les  premiers  discours  dequoy  on 
luy  doit  abreuuer  l'entendement,  ce  doiuent  estre  ceux 
qui  règlent  ses  meurs  et  son  sens,  qui  luy  apprendront 
a  se  connoistre  et  a  sçauoir  bien  mourir  et  bien  viure*. 

Sapere  aiide, 
Incipe  :  viuendi  qui  recte  prorogat  horam, 
^Bj^sticus  expectat  dum  defluat  amnis ;  at  ille 
Labîtur,  et  labetur  in  omne  volubilis  œuum. 

C'est  vne  grande  simplesse  d'apprendre  a  nos  enfans* 
le  mouuement  de  la  huitiesme  sphère,  auant  que  les 
leurs  propres. 

Ti   5  ÙTTfjÛ.GL    BOWTS&J  ; 

*Apres  qu'on  luy  aura  apris  ce  qui  sert  a  le  faire 
plus  sage  et  meilleur,  on  l'entretiendra  que  c'est  que 
logique,  musique,  géométrie,  rhétorique;  et  la  science 
qu'il  choisira,  ayant  des-ia  goust  et  iugement  formé, 
il  en  viendra  bien  tost  a  bout.  Sa  leçon  se  fera  tantost 
par  deuis,  tantost  par  Hure;  tantost  son  gouuerneur 
luy  fournira  de  l'autheur  mesme,  propre  a  céte  fin  de 
son  institution;  tantost  il  luy  en  donnera  la  moelle  et 
la  substance  toute  maschée.  Et,  si  de  soy  mesme  il 
n'est  assez  familier  des  liures  pour  y  trouuer  tant  de 
beaus  discours  qui  y  sont,  pour  l'effect  de  son  dessein, 
on  luy  pourra  ioindre  quelque  homme  de  letres,  dé 
qui,  a  chasque  besoing,  il  retire  les  munitions  qu'il  luy 
I.  8 

faudra,  pour  après,  a  sa  mode,  les  distribuer  et  dispen- 
ser a  son  nourrisson.  Et  que  céte  leçon,  qui  est  la  phi- 
losophie *,  ne  soit  plus  aisée  et  naturelle  que  celle  de 
Gaza,  qui  y  peut  faire  doubte?  Ce  sont  la  préceptes 
espineux  et  mal  plaisans,  et  des  motz  vains  et  deschar- 
nés,  ou  il  n'y  a  nulle  prise,  rien  qui  vous  esueille 
l'esprit,  rien  qui  vous  chatouille  *.  En  céte  cy,  l'ame 
trouue  ou  mordre,  ou  se  paistre  et  ou  se  gendarmer  '. 
Ce  fruit  est  plus  grand,  sans  comparaison,  et  si  sera 
plustot  meury. 

C'est  grand  cas  que  les  choses  en  soient  la,  en  nostre 
siècle,  que  la  philosophie,  ce  soit,  iusques  aus  gens 
d'entendement,  vn  nom  vain  et  fantastique,  de  nul 
vsage  et  de  nul  pris  \  le  croy  que  ces  ergotismes  en 
sont  cause,  qui  ont  saisi  toutes  ses  auenues.  On  a 
grand  tort  de  la  peindre  inaccessible  aux  enfans,  et 
d'vn  visage  refrongné,  sourcilleux  et  horrible.  Qui  me 
l'a  masquée  de  ce  faux  visage,  pasle  et  hideux?  Il  n'est 
rien  plus  gay,  plus  gaillard,  plus  enioué,  et  a  peu  que 
ie  ne  die  follastre.  Elle  ne  presche  que  feste  et  bon- 
temps.  Vne  mine  triste  et  transie  monstre  que  ce  n'est 
pas  la  son  giste.  Demetrius  le  grammairien,  rencon- 
trant dans  le  temple  de  Delphes  vne  trouppe  de  philo- 
sophes assis  ensemble,  il  leur  dit  :  «  Ou  ie  me  trompe, 
ou,  a  vous  voir  la  contenance  si  paisible  et  si  gaye, 
vous  n'estes  pas  en  grand  discours  entre  vous.  »  A  quoy 
l'vn  d'eux,  Heracleon  le  Megarien,  respondit  :  «  C'est 
a  faire  a  ceux  qui  cherchent  si  le  futur  du  verbe  |Sâ>.>w 
a  double  >,  ou  qui  cherchent  la  deriuation  des  compa- 

'  Vulg.  sujpp.  :  «  qui  est  la  philosophie  ». 

2  Vulg.  supp.  :  «  rien  qui  vous  chatouille  ». 

3  Vulg.  supp.  :  «  ou  se  gendarmer  ». 
*  Vulg.  remanie  cette  phrase. 

ratifs  yjLpo-j  et  /SsXtiov  ,  et  des  superlatifs  yjipKTTo-j  et 
partffTov,  qu'il  faut  rider  le  front,  s'entretenant  de  leur 
science;  mais,  quant  aux  discours  de  la  philosophie,  ils 
ont  accoustumé  d'esgayer  et  resiouir  ceux  qui  les  traic- 
tent,  non  les  refroigner  et  contrister  »*.  L'ame  qui 
loge  la  philosophie  doit,  par  sa  santé,  rendre  sain  en- 
cores  le  corps.  Elle  doit  faire  luire  iusques  au  dehors 
son  contentement,  son  repos  et  son  aise  ;  doit  former  a 
son  mole  le  port  extérieur,  et  le  garnir,  par  conséquent, 
d'vne  gratieuse  fierté,  d'vn  maintien  actif  et  allègre, 
et  d'vne  contenance  rassise  et  débonnaire*.  C'est  Ba- 
roco  et  Baralipton  qui  rendent  leurs  suppostz  ainsi 
marmiteus  et  enfumés  ;  ce  n'est  pas  elle  :  ils  ne  la  con- 
noissent  que  par  ouir  dire.  Comment?  elle  faict  estât 
de  serainer  les  tempestes  de  la  fortune,  et  d'apprendre 
la  fain  et  les  fiebures  a  rire,  et  non  par  quelques  epi- 
cycles  imaginaires,  mais  par  raisons  grossières,  mania- 
bles et  palpables  *.  Puis  que  c'est  elle  qui  nous  instruict 
a  viure,  et  que  l'enfance  y  a  sa  leçon  comme  les  autres 
eages,  pourquoy  ne  la  luy  communique  l'on  ?  *  On 
nous  apprent  a  viure  quand  la  vie  est  passée.  Cent 
escoliers  ont  pris  la  verolle  auant  que  d'estre  arriués  a 
leur  leçon  d'Aristote,  de  la  tempérance*.  Ce  sont  abus  : 
ostez  toutes  ces  subtilitez  espineuses  de  la  dialectique, 
dequoy  nostre  vie  ne  se  peut  amender,  prenés  les  sim- 
ples discours  de  la  philosophie,  sçachés  les  choisir  et 
traitter  a  point  :  ils  sont  plus  aisez  a  conceuoir  qu'vn 
conte  de  Boccace  ;  vn  enfant  en  est  capable  au  partir 
de  la  nourrisse,  beaucoup  mieus  que  d'aprendre  a  lire 
ou  escrire.  La  philosophie  a  des  discours  pour  la  nais- 
sance des  hommes,  comme  pour  la  décrépitude. 

le  suis  de  l'aduis  de  Plutarche,  qu'Aristote  n'amusa 
pas  tant  son  grand  disciple  a   l'artifice  de   composer 

syllogismes,  ou  aux  principes  de  géométrie,  comme  a 
l'instruire  des  bons  préceptes  touchant  la  vaillance, 
prouesse,  la  magnanimité  et  tempérance,  et  l'asseu- 
rance  de  ne  rien  craindre;  et,  auec  cete  munition,  il 
l'enuoia  encores  enfant  subiuguer  l'empire  du  monde 
auec  seulement  3o,ooo  hommes  de  pied,  4,000  che- 
naux et  quarante  deux  mille  escuz.  Les  autres  arts  et 
sciences,  dict  il,  Alexandre  les  honoroit  bien,  et  loiioit 
leur  excellence  et  gentillesse  ;  mais,  pour  plaisir  qu'il  y 
prit,  il  n'estoit  pas  facile  a  se  laisser  surprendre  a  l'af- 
fection de  les  vouloir  excercer*. 

Pour  tout  cecy,  ie  ne  veux  pas  qu'on  emprisonne 
cet  enfant  dans  vn  coUiege  ;  ie  ne  veux  pas  qu'on  l'a- 
bandonne a  la  colère  et  humeur  melancholique  d'vn 
furieux  maistre  d'escole  ;  ie  ne  veux  pas  corrompre  son 
esprit  a  le  tenir  a  la  ghene  et  au  trauail,  a  la  mode  des 
autres,  quatorze  ou  quinze  heures  par  iour,  comme 
vn  portefaiz*;  ny  ne  veux  gaster  ses  meurs  généreuses 
par  l'inciuilité  et  barbarie  d'autruy.  La  sagesse  Fran- 
çoise a  esté  anciennement  en  prouerbe,  pour  vne  sa- 
gesse qui  prenoit  de  bon'heure  et  n'auoit  guieres  de 
tenue.  A  la  vérité,  nous  voions  encores  qu'il  n'est  rien 
si  gentil  que  les  petitz  enfans  en  France  ;  mais  ordi- 
nairement ils  trompent  l'espérance  qu'on  en  a  conceûe, 
et,  hommes  faicts,  on  n'y  voit  nulle  excellence.  l'ay  ouy 
tenir  a  gens  d'entendement  que  ces  collèges,  ou  on  les 
enuoye,  dequoy  ils  ont  foison,  les  abrutissent  ainsi. 

Au  nostre,  vn  cabinet,  vn  iardrin,  la  table  et  le  lit, 
la  solitude,  la  compagnie,  le  matin  et  le  vespre,  toutes 
heures  luy  seront  vues  ;  toutes  places  luy  seront  estude  : 
car  la  philosophie,  qui,  comme  formatrice  des  iugemens 
et  des  meurs,  sera  sa  principale  leçon,  a  ce  priuilege 
de  se  mesler  par  tout.   Isocrates,  l'orateur,  estant  prié 

en  vn  festin  de  parler  de  son  art,  chacun  trouue  qu'il 
eut  raison  de  respondre  :  «  Il  n'est  pas  maintenant 
temps  de  ce  que  ie  sçay  faire,  et  ce  dequoy  il  est  main- 
tenant temps,  ie  ne  le  sçay  pas  faire.  »  Car  de  présenter 
des  harangues  ou  des  disputes  de  rhétorique  a  vne 
compagnie  assemblée  pour  rire  et  faire  bonne  chère, 
ce  seroit  vn  meslange  de  trop  mauuais  accord  ;  et 
autant  en  pourroit  on  quasi  dire  de  toutes  les  autres 
sciences;  mais,  quant  a  la  philosophie,  en  la  partie  ou 
elle  traite  de  l'homme  et  de  ses  deuoirs  et  offices,  ça 
esté  le  iugement  commun  de  tous  les  sages  que,  pour 
la  douceur  de  sa  conuersation ,  elle  ne  deuoit  estre 
refusée  ny  aux  festins  ny  aux  ieux  ;  et  Platon  l'ayant 
conuiée  a  son  Conuiue,  nous  voions  comme  elle  entre- 
tient l'assistence  d'vne  façon  molle  et  accommodée  au 
temps  et  au  lieu,  quoy  que  ce  soit  de  ces  plus  hauts 
discours  et  plus  salutaires. 

^que  pauperibus  prodest,  locupletibus  œque  ; 
.  Et,  neglecta,  œque  pueris  senibusque  nocebit. 

Ainsi,  sans  doute,  il  chômera  moins  que  les  autres. 
Mais,  comme  les  pas  que  nous  emploions  a  nous  pro- 
mener dans  vne  galerie,  quoy  qu'il  y  en  ait  trois  fois 
autant,  ne  nous  lassent  pas  comme  ceux  que  nous 
mettons  a  quelque  chemin  desseigné,  aussi  nostre  leçon, 
se  passant  comme  par  rencontre,  sans  obligation  de 
temps  et  de  lieu,  et  se  meslant  a  toutes  nos  actions,  se 
coulera  sans  se  faire  sentir;  les  ieuz  mesmes  et  les 
exercices  seront  vne  partie  de  l'estude  :  la  course,  la 
luite*,  la  danse,  la  chasse,  le  maniement  des  chenaux 
et  des  armes.  le  veux  que  la  bien  séance  extérieure  et 
l'cntregens*  se  façonnent  quant  et  quant  l'ame.  Ce 
n'est  pas  vne  ame,  ce  n'est  pas  vn  corps  qu'on  dresse  : 

c'est  vn  homme  ;  il  n'en  faut  pas  faire  a  deux.  Et,  comme 
dict  Platon,  il  ne  faut  pas  les  exercer  l'vn  sans  l'autre, 
mais  les  conduire  également,  comme  vne  couple  de 
chenaux  attelez  a  mesme  timon*. 

Au  demeurant,  toute  céte  institution  se  doit  con- 
duire par  vné  seuere  douceur,  non  comme  aux  collèges, 
ou,  au  lieu  de  conuier  les  enfans  aux  lettres  et  leur  en 
donner  goust,  on  ne  leur  présente,  a  la  vérité,  qu'hor- 
reur et  cruauté.  Ostés  moy  la  violence  et  la  force  :  il 
n'est  rien,  a  mon  aduis,  qui  abastardisse  et  estourdisse 
si  fort  vne  nature  bien  née.  Si  vous  auez  enuie  qu'il 
craingne  la  honte  et  le  chastiment,  ne  l'y  endurcissez 
pas.  Endurcisses  le  a  la  sueur  et  au  froid,  au  vent  et 
au  soleil ,  et  aux  hazards  qu'il  luy  faut  mespriser. 
Ostez  luy  toute  mollesse  et  délicatesse  au  vestir  et 
coucher,  au  menger  et  au  boire.  Accoustumés  le  a  tout. 
Que  ce  ne  soit  pas  vn  beau  garson  et  dameret,  mais  vn 
garson  vert  et  vigoureux*. 

Toute  estrangeté  et  particularité  en  nos  meurs  et 
conditions  est  euitable,  comme  ennemie  de  communi- 
cation et  de  société*.  l'en  ay  veu  fuir  la  senteur  des 
pomes  plus  que  les  harquebusades  ;  d'autres,  s'effrayer 
pour  vne  souris  ;  d'autres  rendre  leur  *  gorge  a  voir  de 
la  crème*.  Il  y  peut  auoir  a  l'aduenture  a  cela  quelque 
propriété  occulte;  mais  on  l'estaindroit,  a  mon  aduis, 
qui  s'y  prendroit  de  bon'  heure.  L'institution  a  gaigné 
cela  sur  moy  (il  est  vray  que  ce  n'a  point  esté  sans 
quelque  soing)  que,  sauf  la  bière,  mon  goust  est  ac- 
commodable  a  toutes  choses  dequoy  on  se  paist. 

Le  corps  encore  soupple,  on  le  doit  a  céte  cause  plier 
a  toutes  façons  et  coustumes.  Et,  pourueu  qu'on  puisse 

*  BC  :  «  la  ». 

tenir  l'appétit  et  la  volonté  soubz  boucle,  qu'on  rende 
hardiment  vn  ieune  homme  commode  a  toutes  na- 
tions et  compagnies,  voire  au  desreglemeut  et  aux 
excès,  si  besoing  est*.  Qu'il  puisse  faire  toutes  choses, 
et  n'ayme  a  faire  que  les  bonnes.  Les  philosophes 
mesmes  ne  treuuent  pas  louable  en  Callisthenes  d'a- 
uoir  perdu  la  bonne  grâce  du  grand  Alexandre,  son 
maistre,  pour  n'auoir  voulu  boire  d'autant  a  luy.  Il 
rira,  il  folastrera,  il  se  desbauchera  auec  son  Prince, 
le  veux  qu'en  la  desbauche  mesme  il  surpasse  en  vi- 
gueur et  en  fermeté  ses  compaignons,  et  qu'il  ne  laisse 
a  faire  le  mal  ny  a  faute  de  force,  ny  de  science,  mais 
a  faute  de  volonté*.  le  pensois  faire  honneur  a  vn  sei- 
gneur aussi  eslongné  de  ces  debordemens  qu'il  en  soit 
en  France,  de  m'-enquerir  a  luy  en  bonne  compaignie 
combien  de  fois  en  sa  vie  il  s'estoit  enyuré  pour  la 
nécessité  des  affaires  du  Roy,  en  Allemaigne;  il  le 
print  de  céte  mesme  façon,  et  me  respondit  que  c'estoit 
trois  fois,  lesquelles  il  recita.  l'en  sçay  qui,  a  faute  de 
céte  faculté,  se  sont  mis  en  grand  peine,  ayantz  a  pra- 
ticquer  céte  nation.  l'ay  souuent  remarqué  auec  grand' 
admiration  céte  merueilleuse  nature  d'Alcibiades,  de 
se  transformer  si  ayséement  a  façons  si  diuerses,  sans 
interest  de  sa  santé  :  surpassant  tantost  la  somptuosité 
et  pompe  Persienne,  tantost  l'austérité  et  frugalité 
Lacedemoniene  ;  autant  reformé  en  Sparte ,  comme 
voluptueux  en  lonië. 

Omnis  Aristippum  decuit  color,  et  status,  et  res. 

Tel  voudrois-ie  former  mon  disciple. 

Quem  duplici  panno  patientia  velat, 
cMirabor,  vitœ  via  si  conuersa  decebit, 
Personamque  feret  non  inconcinnus  vtramque. 

Voicy  mes  leçons,  ou  le  faire  va  auec  le  dire.  Car  a 
quoy  sert  il  qu'on  presche  l'esprit,  si  les  eft'ectz  ne  vont 
quant  et  quant?  On  verra  a  ses  entreprises  s'il  y  a  de 
la  prudence,  s'il  y  a  de  la  bonté  en  ses  actions,  de 
l'indifférence  en  son  goust,  soit  chair,  poisson,  vin  ou 
eau.  Il  ne  faut  pas  seulement  qu'il  die  sa  leçon,  mais 
qu'il  la  face  *.  Zeuxidamus  respondit  a  vn  qui  luy  de- 
manda pourquoy  les  Lacedemoniens  ne  redigeoyent 
par  escrit  les  ordonnances  de  la  prouesse,  et  ne  les 
donnoient  a  lire  a  leurs  ieunes  gens,  que  c'estoit  par 
ce  qu'ils  les  vouloient  acoustumer  aus  faicts,  non  pas 
aus  escritures.  Comparés,  au  bout  de  quinze  ou  seze 
ans,  a  cestuy  cy  vn  de  cesLatineurs  de  collège,  qui  aura 
mis  autant  de  temps  a  n'apprendre  simplement  qu'a 
parler.  Le  monde  n'est  que  babil,  et  ne  vis  iamais 
homme  qui  ne  die  plustot  plus  que  moins  qu'il  ne  doit. 
Toutes-fois  la  moitié  de  nostre  aage  s'en  va  la.  On 
nous  tient  quatre  ou  cinq  ans  a  entendre  les  mots  et 
les  coudre  en  clauses;  encores  autant  a  en  propor- 
tionner vn  grand  corps,  estandu  en  quatre  ou  cinq 
parties;  et  autres  cinq,  pour  le  moins,  a  les  sçauoir 
brefuement  mesler  et  entrelasser  de  quelque  subtile 
façon.  Laissons  cela  a  ceux  qui  en  font  profession  ex- 
presse. 

Allant  vn  iour  a  Orléans,  ie  trouuay,  dans  cete  plaine 
au  deçà  de  Clery,  deus  regens  qui  venoient  a  Bour- 
deaux,enuiron  a  cinquante  pas  l'vn  de  l'autre;  plus 
loing,  derrière  eux,  ie  descouuris  vne  troupe  et  vn 
maistre  en  teste,  qui  estoit  feu  monsieur  le  Conte  de 
La  Rochefoucaut.  Vn  de  mes  gens  s'enquit  au  premier 
de  ces  regens,  qui  estoit  ce  gentil'homme  qui  venoit 

*  Vulg.  remanie  et  développe  ce  passage,  depuis  :  «  Voicy  mes 
leçons  »,  exclusivement. 

après  luy.  Luy,  qui  n'auoit  pas  veu  ce  trein  qui  le 
suiuoit,  et  qui  pensoit  que  on  luy  parlast  de  son  com- 
pagnon, respondit  plaisamment  :  «  Il  n'est  pas  gentil' 
homme  :  c'est  vn  grammairien,  et  ie  suis  logicien.  » 
Or,  nous  qui  cerchons  icy,  au  rebours,  de  former,  non 
vn  grammairien  ou  logicien,  mais  vn  gentirhomme, 
laissons  les  abuser  de  leur  loisir  :  nous  auons  affaire 
ailleurs.  Mais  que  nostre  disciple  soit  bien  garny  de 
choses ,  les  parolles  ne  suiuront  que  trop.  Il  les  traî- 
nera, si  elles  ne  veulent  suiure.  l'en  oy  qui  s'excusent 
de  ne  se  pouuoir  exprimer,  et  font  contenance  d'auoir 
la  teste  pleine  de  plusieurs  belles  choses,  mais,  a  faute 
d'éloquence,  ne  les  pouuoir  mettre  en  euidence  :  c'est 
vue  baye.  Sçaués  vous,  a  mon  aduis,  que  c'est  que 
cela?  Ce  sont  des  ombrages  qui  leur  vienent  de  quel- 
ques conceptions  informes,  qu'ils  ne  peuuent  desmeler 
et  esclarcir  au  dedans,  ny  par  consequant  produire  au 
dehors.  Ils  ne  s'entendent  pas  encores  eux  mesmes;  et 
voyez  les  vng  peu  bégayer  sur  le  point  de  l'enfanter, 
vous  iugés  que  leur  trauail  n'est  nullement  a  Tacou- 
chement,  mais  qu'ilz  ne  font  que  lécher  encores  céte 
matière  imparfaicte.  De  ma  part,  ie  tiens*  que  qui  a 
en  l'esprit  vne  viue  imagination  et  claire,  il  la  pro- 
duira, soit  en  Bergamasque,  soit  par  mines,  s'il  est  muet, 

'Verbaque  prœuisam  rem  non  inuita  sequentur. 

Et  comme  disoit  cet  autre,  aussi  poétiquement  en  sa 
prose  :  Cum  res  animum  occupauere,  verba  ambiunt*. 
Il  ne  sçait  pas  ablatif,  coniunctif,  substantif,  ny  la 
grammaire;  ne  faict  pas  son  laquais  ou  vne  harangiere 
du  petit  pont,  et  si  vous  entretiendront  tout  vostre 
souI,  si  vous  en  auez  enuie,  et  se  desferreront  aussi 
pe.u  a  l'aduenture  aux   règles  de  leur  langage  que  le 

meilleur  maistre  es  arts  de  France.  Il  ne  sçait  pas  la 
rhétorique,  ny,  pour  auant  ieu,  capter  la  beneuolance 
du  candide  lecteur,  ny  ne  luy  chaut  de  le  sçauoir.  De 
vray,  toute  céte  belle  peinture  s'efface  aiséement  par  le 
lustre  d'vne  vérité  simple  et  naifue.  Ces  gentilesses  ne 
seruent  que  pour  amuser  le  vulgaire  incapable  de 
gouster  la  viande  plus  massiue  et  plus  ferme ,  comme 
Afer  monstre  bien  clairement  ches  Tacitus.  Les  Am- 
bassadeurs de  Samos  estoient  venus  a  Cleomenes,  Roy 
de  Sparte,  préparez  d'vne  belle  et  longue  oraison,  pour 
l'esmouuoir  a  la  guerre  contre  le  tyran  Polycrates. 
Apres  qu'il  leseust  bien  laissé  dire,  il  leur  respondit  : 
«  Quant  a  vostre  commancement  et  exorde,  il  ne  m'en 
souuient  plus,  ny  par  conséquent  du  milieu  ;  et  quant 
a  vostre  conclusion,  ie  n'en  veux  rien  faire.  »  Voila 
vne  belle  responce,  ce  me  semble,  et  des  harangueurs 
bien  cameus*.  Au  fort  de  l'éloquence  de  Cicero,  plu- 
sieurs en  estoient  tirés  en  admiration;  mais  Caton  n'en 
faisant  que  rire  :  «  Nous  auons,  disoit  il,  vn  plaisant 
Consul.  »  Aille  deuant  ou  après,  vn  vif  argument,  vn 
beau  traict  est  tousiours  de  saison*.  le  ne  suis  pas  de 
ceux  qui  pensent  la  bonne  rime  faire  le  bon  poesme  : 
laissez  luy  allonger  vne  courte  syllabe,  s'il  veut,  pour 
cela  non  force  ;  si  les  inuentions  y  rient,  si  l'esprit  et 
le  iugement  y  ont  bien  ioué  leur  rolle,  voila  vn  bon 
poëte,  diray  ie,  mais  vn  mauuais  versificateur*.  Qu'on 
face,  dict  Horace,  perdre  a  son  ouurage  toutes  ces  * 
coustures  et  mesures*,  il  ne  se  démentira  point  pour 
cela;  les  pièces  mesmes  en  seront  belles.  C'est  ce  que 
respondit  Menander,  comme  on  le  tensat,  approchant 
le  iour  auquel  il  auoit  promis  vne  comédie,  dequoy  il 

*  A  BC  donnent  :  «  ces  »  ;  mais  il  faudrait  :  «  ses  »,  qui  a  été 
rétabli  par  Montaigne,  en  1 588. 

n'y  auoit  encore  mis  la  main  :  «  Elle  est  composée  et 
preste,  il  ne  reste  qu'a  y  adiouster  les  vers.  «  Ayant  les 
choses  et  la  matière  en  l'ame  disposée  et  rangée,  il 
mettoit  en  peu  de  compte  les  mots,  les  pieds  et  les 
césures,  qui  sont,  a  la  vérité,  de  fort  peu  au  pris  du 
reste  ^  Et  qu'il  soit  ainsi,  despuis  que  Ronsard  et  du 
Bellay  ont  mis  en  honneur  nostre  poésie  Françoise,  ie 
ne  vois  si  petit  apprentis  qui  n'enfle  des  motz,  qui  ne 
renge  les  cadences  a  plus  près  comme  eus  mesmes*. 
Pour  le  vulgaire,  il  ne  fut  iamais  tant  de  poètes;  mais, 
comme  il  leur  a  esté  bien  aisé  de  représenter  leurs 
rimes,  ils  demeurent  bien  aussi  court  a  imiter  les  ri- 
ches descriptions  de  l'vn,  et  les  délicates  inuentions  de 
l'autre. 

Voire  mais,  que  fera  il  si  on  le  presse  de  la  subtilité 
sophistique  de  quelque  syllogisme?  Le  iambon  fait 
boire  ;  le  boire  désaltère  :  parquoy  le  iambon  désaltère*. 
Si  ces  sottes  finesses*  luy  doiuent  persuader  vne  men- 
songe, cela  est  dangereux  ;  mais  si  elles  demeurent  sans 
eff'ect,  et  ne  l'esmeuuent  qu'a  rire,  ie  ne  voy  pas  pour- 
quoy  il  s'en  doiue  donner  garde.  Il  en  est  de  si  sots 
qui  se  destournent  de  leur  voie  vn  quart  de  lieûe,  pour 
courir  après  vn  beau  mot*.  Au  rebours,  c'est  aux  pa- 
rolles  a  seruir  et  a  suiure ,  et  que  le  Gascon  y  arriue, 
si  le  François  n'y  peut  aller.  le  veux  que  les  choses 
surmontent,  et  qu'elles  remplissent  de  façon  l'imagi- 
nation de  celuy  qui  escoute,  qu'il  n'aie  nulle  souue- 
nance  des  motz.  Le  parler  que  i'ayme,  c'est  vn  parler 
simple  et  naif,  tel  sur  le  papier  qu'a  la  bouche.  Vn 
parler  succulent  et  nerueux,  court  et  serré*,  plustot 
difficile  que  enûieux  ;  esloingné  d'affectation  et  d'arti- 

'  Vulg.  abrège  cette  phrase  et  modifie  le  commencement  de  la 
suivante. 

tice,  desreglc,  descousu  et  hardy;  chaque  lopin  y  face 
son  corps;  non  pedantesque,  non  fratresque,  non  plei- 
deresque,  mais  plustost  soldatesque,  comme  Suétone 
appelle  celuy  de  Iulius  Cœsar*.  Qu'on  luy  reproche 
hardiment  ce  qu'on  reprochoit  a  Senecque,  que  son 
langage  estoit  de  chaux  viue,  mais  que  le  sable  en  es- 
toit  a  dire  **. 

le  n'ayme  point  de  tissure  ou  les  liaisons  et  les  cou- 
tures paroissent;  tout  ainsi  qu'en  vn  corps,  il  ne  faut 
qu'on  y  puisse  conter  les  os  et  les  veines*.  Les  Athé- 
niens (dict  Platon)  ont,  pour  leur  part,  le  soing  de 
l'abondance  et  élégance  du  parler;  les  Lacedemoniens, 
de  la  briefueté;  et  ceux  de  Crète,  de  la  fecundité  des 
conceptions  plus  que  du  langage.  Ceux  cy  sont  les 
miens  ^.  Zenon  disoit  qu'il  auoit  deux  sortes  de  disci- 
ples :  les  vns,  qu'il  nommoit  fà^lôyovç,  curieux  d'ap- 
prendre les  choses,  qui  estoient  ses  mignons  ;  les  autres, 
loyofilovç,  qui  n'auoient  soing  que  du  langage.  Ce  n'est 
pas  a  dire  que  ce  ne  sôit  vne  belle  et  bonne  chose  que 
le  bien  dire;  mais  non  pas  si  bonne  qu'on  la  faict,  et 
suis  despit  dequoy  nostre  vie  s'embesongne  tout'  a  cela. 
le  voudrois  premièrement  bien  sçauoir  ma  langue,  et 
celle  de  mes  voisins,  ou  i'ay  plus  ordinaire  commerce  : 
c'est  vn  bel  et  grand  agencement  sans  doubte  que  le 
Grec  et  Latin,  mais  on  l'achepte  trop  cher.  le  diray 
icy  vne  façon  d'en  auoir  meilleur  marché  que  de  cous- 
tume,  qui  a  esté  essayée  en  moy  mesmes;  s'en  seruira 
qui  voudra. 

Feu  mon  père,  ayant  faict  toutes  les  recherches 
qu'homme  peut  faire,  parmy  les  gens  sçauans  et  d'en- 
tendement, d'vne  forme  d'institution  exquise,  fut  aduisé 

*   Vulg.  supp.  cette  phrase. 
2  Vulg.  :  «  les  meilleurs  ». 

de  cet  inconuenient  qui  estoit  en  vsage;  et  luy  disoit 
on  que  céte  longueur  que  nous  mettions  a  apprendre 
les  langues  estoit  la  seule  cause  pourquoy  *  nous  ne 
pouuions  arriuer  a  la*  perfection  de  sciance  des  anciens 
Grecs  et  Romains,  d'autant  que  le  langage  ne  leur 
coutoit  rien.  le  ne  les  en  croy  pas,  que  ce  en  soit  la 
seule  cause  2.  Tant  y  a  que  l'expédient  que  mon  père 
y  trouua,  ce  fut  que,  iustement  au  partir  de  la  nour- 
rice^*, il  me  donna  en  charge  a  vn  AUeman,  qui  depuis 
est  mort  fameux  médecin  en  France,  du  tout  ignorant 
de  nostre  langue  et  très-bien  versé  en  la  Latine.  Cetuy- 
cy,  qu'on  *"  auoit  faict  venir  exprès,  et  qui  estoit  bien 
chèrement  gagé,  m'auoit  continuelement  entre  les  bras. 
Il  en  eut  aussi  auec  luy  deux  autres,  moir^dres  en  sça- 
uoir,  pour  m' accompagner  et  seruir,  et  soulager  le 
premier;  ceux  cy  ne  m'entretenoient  d'autre  langue 
que  Latine.  Quant  au  reste  de  sa  maison,  c'estoit  vne 
règle  inuiolable  que  ny  luy  mesme,  ny  ma  mère,  ny 
valet,  ny  chambrière,  ne  parloint  en  ma  compagnie 
qu'autant  de  mots  de  Latin  que  chacun  auoit  apris 
pour  iargonner  auec  moy.  C'est  merueille  du  fruict 
que  chacun  y  fit  :  mon  père  et  ma  mère  y  apprindrent 
assez  de  Latin  pour  l'entendre,  et  en  acquirent  a  suffi- 
sance pour  s'en  seruir  a  la  nécessité,  comme  firent 
aussi  les  autres  domestiques  qui  estoient  plus  attachés 
a  mon  seruice.  Somme,  nous  nous  latinizâmes  tant 
qu'il  en  regorgea  iusques  a  nos  villages  tout  au  tour, 
ou  il  y  a  encores  et  ont  pris  pied  par  l'vsage  plusieurs 
appellations  Latines  d'artisans  et  d'vtils.  Quant  a  moy, 

*  C  :  a  dequoy  ». 

2  Vulg.  remanie  ce  passage. 

^   Vulg.  :  «  ce  fut  qu'en  nourrice  ». 

*  BC  :  «  qu'il  ». 

i'auois  plus  de  six  ans  auant  que  i'entendisse  non  plus 
de  François  ou  de  Perigordin  que  d'Arabesque;  et, 
sans  art,  sans  liure,  sans  grammaire  ou  précepte,  sans 
fouet  et  sans  contrainte,  i'auois  appris  du  Latin  tout 
aussi  pur  que  mon  maistre  d'escole  le  sçauoit  :  car  ie 
ne  le  pouuois  auoir  meslé  ny  altéré.  Si,  par  essay,  on 
me  vouloit  donner  vn  thème,  a  la  mode  des  collèges,  on 
le  donne  aux  autres  en  François,  mais  a  moy  il  me  le 
falloit  donner  en  mauuais  Latin  pour  le  tourner  en 
bon.  Et  Nicolas  Grouchi,  qui  a  escrit  de  comitiis  Ro- 
manorum,  Guillaume  Guerente ,  qui  a  commenté 
Aristote,  George  Bucanan,  ce  grand  poëte  Escossois  *, 
qui  m'ont  esté  précepteurs ,  m'ont  dict  souuent  despuis 
que  i'auois  ce  langage,  en  mon  enfance,  si  prest  et  si 
a  main  qu'ils  craignoient  eux  mesmes  a  m'acointer. 
Bucanan,  que  ie  vis  depuis  a  la  suite  de  feu  monsieur 
le  Mareschal  de  Brissac,  me  dict  qu'il  estoit  après  a 
escrire  de  l'institution  des  enfans,  et  qu'il  prenoit  le 
patron  de  la  mienne.  Car  il  auoit  lors  en  charge  ce 
Conte  de  Brissac  que  nous  auons  veu  depuis  si  valeu- 
reux et  si  braue. 

Quant  au  Grec,  duquel  ie  n'ai  quasi  du  tout  point 
d'intelligence,  mon  père  desseignoit  me  le  faire  appren- 
dre par  art,  mais  d'vne  voie  nouuelle,  par  forme  d'ebat 
et  d'exercice.  Nous  pelotions  nos  déclinaisons  a  la  ma- 
nière de  ceux  qui,  par  certains  ieus  de  tablier,  appren- 
nent l'aritmetique  et  la  géométrie.  Car,  entre  autres 
choses,  il  auoit  esté  conseillé  sur  tout  de  me  faire 
gouster  la  science  et  le  deuoir  par  vne  volonté  non 
forcée  et  de  mon  propre  désir,  et  d'esleuer  mon  ame  en 
toute  douceur  et  liberté,  sans  rigueur  et  contrainte;  ie 

*  BC  aj.  :  «  Marc  Antoine  Muret*  «. 

dis  iusques  a  telle  superstition  que,  par  ce  que  aucuns 
tiennent  que  cela  trouble  la  ceruelle  tendre  des  enfans  de 
les  esueiller  le  matin  en  effroy  et  en  sursault,  et  *  de  les 
arracher  du  sommeil  (auquel  ils  sont  plongés  beaucoup 
plus  que  nous  ne  sommes)  tout  a  coup  et  par  violence, 
il  me  faisoit  esueiller  par  le  son  de  quelque  instrument, 
et  auoit  vn  ioûeur  d'espinette  pour  cet  effect  ^*. 

Cest  exemple  suffira  pour  en  iuger  le  reste,  et  pour 
recommander  aussi  et  le  iugement  et  l'affection  d'vn 
si  bon  père,  auquel  il  ne  se  faut  nullement  prendre, 
s'il  n'a  recueilli  nuls  fruitz  respondans  a  vne  si  exquise 
culture.  Deux  choses  en  furent  cause  :  le  champ  sterille 
et  incommode  ;  car,  quoy  que  l'eusse  la  santé  ferme  et 
entière,  et  quant  et  quant  vn  naturel  doux  et  traitable, 
i'estois  parmy  cela  si  poisant,  mol  et  endormi,  qu'on 
ne  me  pouuoit  arracher  de  l'oisiueté,  non  pas  mesme 
pour  me  mener  louer.  Ce  que  le  volols,  le  le  volols 
d'vn  iugement  bien  seur  et  ouuert,  et,  sous  céte  com- 
plexlon  endormie,  nourrlssols  des  Imaginations  bien 
hardies  et  des  opinions  esleuées  au  dessus  de  mon  aage. 
L'esprit,  le  l'auols  mousse  ^  et  qui  n'alolt  qu'autant 
qu'on  leguldolt;  Tapprehentlon,  tardlue;  l'inuentlon, 
stuplde*;  et,  après  tout,  vnlncrolable  défaut  de  mémoire. 
De  tout  cela,  Il  n'est  pas  meruellle  s'il  ne  sceut  rien 
tirer  qui  vaille.  Secondement,  comme  ceux  que  presse 
vn  furieux  deslr  de  guerlson  se  laissent  aller  a  toute 
sorte  de  conseil,  le  bon  homme,  ayant  extrême  peur 
de  faillir  en  chose  qu'il  auolt  tant  a  cœur,  se  laissa  en 
fin  emporter  a  l'opinion  commune,  qui  suit  touslours 

'  BC  supp.  :  «  et  ». 

^  BC  supp.  :  «  et  auoit...  cet  eftèct  ». 

^  BC  :  «  moussé  ». 

♦    Vulfr.  :  «  lasche  ». 

ceux  qui  vont  deuant,  comme  les  grues,  et  se  rengea  a 
l'vsage  et  a  la  coustume,  n'ayant  plus  autour  de  luy 
ceux  qui  luy  auoient  donné  ces  premières  institutions 
qu'il  auoit  aportées  d'Italie;  et  m'enuoia,  enuiron  mes 
six  ans,  au  collège  de  Guienne,  tres-florissant  pour 
lors,  et  le  meilleur  de  France.  Et  la,  il  n'est  possible 
de  rien  adiouster  au  soing  qu'il  eut,  et  a  me  choisir  des 
précepteurs*  tres-suffisans,  et  a  toutes  les  autres  cir- 
constances de  ma  nourriture,  en  laquelle  il  reserua 
plusieurs  façons  particulières,  contre  l'vsage  des  collè- 
ges; mais  tant  y  a  que  c'estoit  tousiours  collège.  Mon 
Latin  s'abastardit  incontinent;  duquel,  depuis ,  par 
desacoustumance,  i'ay  perdu  tout  l'vsage,  et  ne  me 
seruit  céte  mienne  nouuelle  institution  que  de  me  faire 
eniamberd'arriuée  aux  premières  classes  :  car  a  treize 
ans,  que  ie  sortis  du  collège,  i'auoy  acheué  mon  cours 
(qu'ils  appellent),  et,  a  la  vérité,  sans  nul  fruict  que  ie 
peusse  a'present  mettre  en  conte. 

Le  premier  goust  que  i'eus  aus  liures,  il  me  vint  du 
plaisir  des  fables  de  la  Métamorphose  d'Ouide  ;  car, 
enuiron  l'eage  de  sept  ou  huict  ans,  ie  me  desrobois 
de  tout  autre  plaisir  pour  les  lire  ;  d'autant  que  céte 
langue  estoit  la  mienne  maternelle,  et  que  c'estoit  le 
plus  aisé  liure  que  ie  coneusse,  et  le  plus  accommodé 
a  la  foiblesse  de  mon  aage,  a  cause  de  la  matière  :  car 
des  Lancelotz  du  Lac*,  des  Huons  de  Bourdeaux,  et 
tels  fatras  de  liures  a  quoy  la  ieunesse  s'amuse,  ie  n'en 
connoissois  pas  seulement  le  nom,  ny  ne  fais  encore  le 
corps,  tant  exacte  estoit  le  soing  qu'on  auoit  a  mon 
institution.  le  m'en  rendois  plus  lâche  a  l'estude  de 
mes  autres  leçons  contraintes.  La  il  me  vint  singuliè- 
rement a  propos  d'auoir  affaire  a  vn  homme  d'enten- 
dement de  précepteur,  qui  sceut  dextrement  conniuer 

a  céte  mienne  desbauche,  et  autres  pareilles.  Car,  par 
la,  i'entilav  tout  d'vn  train  Vergile,  en  l'^neide,  et 
puis  Terence,  et  puis  Plante  et  des  comédies  Italienes, 
lurré  tousiours  par  la  douceur  du  subiect.  S'il  eut  esté 
si  fol  de  me  rompre  ce  train,  i'estime  que  ie  n'eusse 
raporté  du  collège  que  la  haine  des  liures ,  comme  fait 
quasi  toute  nostre  noblesse.  Il  s'y  porta  bien  dextre- 
ment  :  car,  faisant  semblant  de  n'en  voir  rien ,  il 
aiguisoit  ma  faim,  ne  me  laissant  que,  a  la  desrobée, 
gourmander  ces  liures,  et  me  tenant  doucement  en 
office  pour  les  autres  estudes  plus  nécessaires.  Car  les 
principales  parties  que  mon  père  cherchoit  a  ceux  a 
qui  il  donnoit  charge  de  moy,  c'estoit  la  douceur  et 
facilité  des  meurs  ;  aussi  n'auoint  les  mienes  autre 
vice  que  la  pesanteur  et  mollesse.  Le  dangier  n'estoit 
pas  que  ie  fisse  mal,  mais  que  ie  ne  fisse  rien.  Nul  ne 
prognostiquoit  que  ie  deusse  deuenir  mauuais ,  mais 
inutile.  On  y  preuoyoit  de  la  stupidité  \  non  pas  de  la 
malice*. 

Mon  ame  ne  laissoit  pourtant,  en  mesme  temps, 
d'auoir,  a  part  soy,  des  remuemens  fermes*,  qu'elle 
digeroit  seule  et  sans  aucune  communication.  Et,  entre 
autres,  ie  croy  a  la  vérité  qu'elle  eut  esté  du  tout  inca- 
pable de  se  rendre  a  la  force  et  a  la  violence*.  Il  n'y  a 
tel  que  d'allécher  l'appétit  et  l'affection;  autrement  on 
ne  faict  que  des  asnes  chargés  de  liures  :  on  leur  donne, 
a  coup  de  fouet ,  en  garde  leur  pochette  pleine  de 
science;  laquelle,  pour  bien  faire,  il  ne  faut  pas  seule- 
ment loger  ches  soy,  il  la  faut  espouser. 

'    Vulg.  :  «(  fainéantise  ». 

c'kst  follie  de  rapporter  le  vray  et  le  faux  a*  nostre 
svffisance. 

Ce  n'est  pas,  a  l'aduenture,  sans  raison  que  nous 
attribuons  a  simplesse  et  a  ignorance  la  facilité  de 
croire  et  de  se  laisser  persuader  ;  car  il  me  semble 
auoir  apris  autrefois  que  la  créance  c'estoit  comm'  vn 
impression  qui  se  faisoit  en  nostre  ame;  et,  a  mesure 
qu'elle  se  trouuoit  plus  molle  et  de  moindre  résistance, 
il  estoit  plus  aysé  a  y  empreindre  quelque  chose*.  Voila 
pourquoy  les  enfans,  le  vulgaire,  les  famés  et  les  ma- 
lades estoient  plus  subiectz  a  estre  menés  par  les 
oreilles;  mais  aussi,  de  l'autre  part,  c'est  vne  sotte 
presumption  d'aller  desdeignant  et  condamnant  pour 
faux  ce  qui  ne  nous  samble  pas  vray  semblable  :  qui 
est  vn  vice  ordinaire  de  ceus  qui  pansent  auoir  quel- 
que suffisance  outre  la  commune.  l'en  faisoy  ainsi 
autrefois,  et  si  i'oyois  parler  ou  des  espritz  qui  reuien- 
nent,  ou  du  prognostique  des  choses  futures,  des  en- 
chantemens,  des  sorceleries,  ou  faire  quelque  autre 
compte  *  ou  ie  ne  peusse  pas  mordre, 

Somnia,  terrores  magicos,  miracula,  sagas, 
V^octurnos  lémures,  portentaque  Thessala... 

il  me  venoit  compassion  du  pauure  peuple  abusé  de 
ces  foUies.  Et,  a  présent,  ie  treuue  que  i'estoypour  le 
rnoins  autant  a  plaindre  moy  mesme  ;  non  que  l'ex- 

*  C  ;  «  conte  ». 

perience  m'aie  depuis  rien  fait  voir  au  dessus  de  mes 
premières  créances,  et  si  n'a  pas  tenu  a  ma  curiosité; 
mais  la  raison  m'a  instruit  que  de  condamner  ainsi 
resoluement  vne  chose  pour  faulce  et  impossible,  c'est 
se  donner  l'aduantage  d'auoir  dans  la  teste  les  bornes 
et  limites  de  la  volonté  de  Dieu  et  de  la  puissance  de 
nostre  mère  nature  ;  et  qu'il  n'y  a  point  de  plus  notable 
foUie  au  monde  que  de  les  ramener  a  la  mesure  de 
nostre  capacité  et  suffisance.  Si  nous  appelions  mons- 
tres ou  miracles  ce  ou  nostre  raison  ne  peut  aller, 
combien  s'en  présente  il  continuellement  a  nostre  veuë? 
Considérons  au  trauers  de  combien  de  nuages  et  com- 
mant  a  tastons  on  nous  meine  a  la  connoissance  de  la 
pluspart  des  choses  qui  nous  sont  entre  mains  :  certes 
nous  trouuerons  que  c'est  plustost  accoustumance  que 
la  science  qui  nous  en  oste  l'estrangeté*,  et  que  ces 
choses  la,  si  elles  nous  estoint  presantées  de  nouueau, 
nous  les  trouuerions  autant  ou  plus  incroiables  que 
nulles  autres. 

Si  mine  primum  mortalibus  adsint 
Ex  improuiso,  ceu  sint  obiecta  repente, 
îHiil  magis  lus  rébus  poterat  mirabile  dici, 
Aut  minus  ante  quod  auderent  fore  credere  gentes. 

Celuy  qui  n'auoit  iamais  veu  de  riuiere,  a  la  première 
qu'il  r'encontra,  il  pensa  que  ce  fut  l'Océan  ;  et  les 
choses  qui  sont  a  nostre  connoissance  les  plus  grandes, 
nous  les  iugeons  cstrc  les  extrêmes  que  nature  face  en 
ce  genre. 

*  A7  omnia  de  génère  omni 
(^axima  qucp  vidit  quisque,  hœc  ingentiafingit. 

*  Il  faut  iuger  des  choses  auec  plus  de  reuerence  de  céte 

infinie  puissance  de  Dieu  *,  et  plus  de  reconnoissance 
de  nostre  ignorance  et  foiblesse.  Combien  y  a  il  de 
choses  peu  vray  semblables  tesmoignées  par  gens  dignes 
de  foy,  desquelles,  si  nous  ne  pouuons  estre  persuadés, 
au  moins  les  faut  il  laisser  en  suspens?  Car  de  les  con- 
damner impossibles,  c'est  se  faire  fort,  par  vne  téméraire 
presumption,  de  sçauoir  iusques  ou  va  la  possibilité*. 
Quant  on  trouue,  dans  Froissard,  que  le  Conte  de 
Foix  sceut,  en  Bearn,  la  défaite  du  Roy  lean  de  Cas- 
tille,  a  luberoth,  le  lendemain  qu'elle  fut  aduenue,  et 
les  moyens  qu'il  en  allègue,  on  s'en  peut  moquer;  et 
de  ce  mesme  que  nos  annales  disent  que  le  Pape  Ho- 
norius,  le  propre  iour  que  le  Roy  Philippe  Auguste 
mourut*,  fit  faire  ses  funérailles  publiques,  et  les 
manda  faire  par  toute  l'Italie  :  car  l'authorité  de  ces 
tesmoins  n'a  pas,  a  l'aduenture,  assez  de  rang  pour  nous 
tenir  en  bride.  Mais  quoy?  Si  Plutarche,  outre  plu- 
sieurs exemples  qu'il  allègue  de  l'antiquité,  dict  sça- 
uoir, de  certaine  science,  que,  du  temps  de  Domitian, 
la  nouuelle  de  la  bataille  perdue  par  Antonius^  en 
Allemaigne,  a  plusieurs  iournées  de  la,  fut  publiée  a 
Rome  et  semée  par  tout  le  monde  le  mesme  iour  qu'elle 
auoit  esté  perdue;  et  si  Caesar  tient  qu'il  est  souuent 
aduenu  que  la  nouuelle  a  deuancé  l'accident  :  dirons 
nous  pas  que  ces  simples  gens  la  se  sont  laissés  piper 
après  le  vulgaire,  pour  n' estre  pas  clair-uoians  comme 
nous?  Est  il  rien  plus  délicat,  plus  net  et  plus  vif  que 
le  iugement  de  Pline,  quand  il  lui  plait  de  le  mettre 
en  ieu,  rien  plus  esloingné  de  vanité?  ie  laisse  a  part 
l'excellence  de  son  sçauoir,  duquel  ie  fay  moins  de 
conte  :  en  quelle  partie  de  ces  deux  la  le  surpassons 

*   Vulg.  :  ((  de  nature  ». 

nous?  Toutefois,  il  n'est  si  petit  escolier  qui  ne  le  con- 
uainque  de  mensonge,  et  qui  ne  luy  face  sa  leçon  sur 
le  progrès  des  ouurages  de  nature. 

Quand  nous  lisons,  dans  Bouchet,  les  miracles  des 
reliques  de  sainct  Hilaire,  passe  :  son  crédit  n'est  pas 
assez  grand  pour  nous  oster  ^  la  licence  d'y  contredire  ; 
mais  de  condamner  d'vn  train  toutes  pareilles  histoires 
me  semble  singulière  impudence.  Ce  grand  sainct 
Augustin  tesmoigne  auoir  veu,  sur  les  reliques  sainct 
Geruais  et  Protaise,  a  Milan,  vn  enfant  aueugle  re- 
couurer  la  veûe  ;  vne  femme,  a  Carthage,  estre  guérie 
d'vn  cancer  par  le  signe  de  croix  qu'vne  femme  nou- 
uellement  baptisée  luy  fit  dessus  ;  Hesperius,  vn  sien 
familier,  auoir  chassé  les  espritz  qu'infestoient  *  sa 
maison,  auec  vn  peu  de  terre  du  sepulchre  de  nostre 
Seigneur,  et,  céte  terre  depuis  transportée  a  l'église,  vn 
paralitique,  y  estant  apporté  \  auoir  esté  soudain  guéri  ; 
vne  famé,  en  vne  procession,  ayant  touché  a  la  chasse 
saint  Estienne  d'vn  bouquet,  et  de  ce  bouquet  s'estant 
frottée  les  yeux,  auoir  recouuré  la  veûe  qu'elle  auoit 
pieça  perdue;  et  plusieurs  autres  miracles,  ou  il  dict 
luy  mesmes  auoir  assisté.  Dequoy  accuserons  nous  et 
luy  et  deux  saincts  Euesques,  Aureliuset  Maximinus, 
qu'il  appelle  pour  ses  recors?  sera  ce  d'ignorance,  sim- 
plesse,  facilité,  ou  de  malice  et  imposture?  Est  il 
homme,  en  nostre  siècle,  si  impudent  qui  pense  leur 
estre  comparable,  soit  en  vertu  et  pieté,  soit  en  sçauoir, 
iugement  et  suffisance?* 

C'est  vne  hardiesse  dangereuse  et  de  conséquence, 
outre  l'absurde  témérité  qu'elle  traine  quant  et  soy, 

•  C  ;  u  laisser  ». 

-  J5  ;  «  qui  infestoient  ». 

'   Vulg.  supp.  :  <(  y  estant  apporté  ». 


1  34  ESSAIS  DE  M.   DE  MONTAIGNE. 

de  mespriser  ce  que  nous  n'entendons  pas.  Car  après 
que,  selon  vostre  beau  entendement,  vousauez  estably 
les  limites  de  la  vérité  et  de  la  mensonge,  et  qu'il  se 
treuue  que  vous  auez  nécessairement  a  croire  des  choses 
ou  il  y  a  encores  plus  d'etrangeté  qu'en  ce  que  vous 
niez,  vous  vous  estes  des-ia  obligé  de  les  abandonner. 
Or,  ce  qui  me  semble  aporter  autant  de  desordre  en 
nos  consciences,  en  ces  troubles  ou  nous  sommes  de  la 
religion,  c'est  céte  dispensation  que  les  catholiques 
font  de  leur  créance  :  il  leur  semble  qu'ils  font  bien 
les  modérés  et  les  entendus  quand  ils  quittent  et  cèdent 
aus  aduerseres  aucuns  articles  de  ceux  qui  sont  en 
débat.  Mais,  outre  ce  qu'ils  ne  voient  pas  quel  auan- 
tage  c'est  a  celuy  qui  vous  charge  de  commancer  a  luy 
céder  et  vous  tirer  arrière,  et  combien  cela  l'anime  a 
poursuiure  sa  victoire,  ces  articles  la  qu'ils  choisissent 
pour  les  plus  legiers  sont  aucunefois  tres-importans. 
Ou  il  faut  se  submettre  du  tout  a  l'authorité  de  nostre 
police  ecclésiastique,  ou  du  tout  s'en  dispenser;  ce 
n'est  pas  a  nous  a  establir  la  part  que  nous  luy  debuons 
d'obéissance.  Et  dauantage,  ie  le  puis  dire  pour  l'auoir 
essayé,  ayant  autrefois  vsé  de  céte  liberté  de  mon  chois 
et  triage  particulier,  en  mettant  a  nonchaloir  certains 
points  de  l'obseruance  de  nôtre  Eglise  qui  semblent 
auoir  vn  visage  ou  plus  vain  ou  plus  estrange,  venant 
a  en  communiquer  aus  hommes  sçauans  et  bien  fondés  % 
i'ay  trouué  que  ces  choses  la  ont  vn  fondement  massif 
et  tressolide,  et  que  ce  n'est  que  bêtise  et  ignorance 
qui  nous  faict  les  receuoir  auecq  moindre  reuerence 
que  le  reste.  Que  ne  nous  souuient  il  combien  nous 
sentons  de  contradiction  en  nostre  iugement  mesmcs? 

'    Vul^.  supp.  :  «  bien  fondés  ». 

Combien  de  choses  nous  seruoient  hier  d'articles  de 
loy  qui  nous  sont  auiourd'huy  vaines  mensonges?  La 
gloire  et  la  curiosité,  ce  sont  les  deux  fléaux  de  nostre 
ame  :  céte  cy  nous  conduit  a  mettre  le  nez  par  tout;  et 
celle  la  nous  défaut  de  rien  laisser  irrésolu  et  indécis. 


CHAPITRE    VINTHVITIESME. 

DE  l'amitié. 

Considérant  la  conduicte  de  la  besoingne  d'vn  pein- 
tre que  i'ay,  il  m'a  pris  enuie  de  l'ensuiure.  Il  choisit 
le  plus  noble  endroit  et  milieu  de  chasque  paroy  pour 
y  loger  vn  tableau  elabouré  de  toute  sa  suffisance,  et, 
le  vuide  tout  au  tour,  il  le  remplit  de  crotesques,  qui 
sont  peintures  fantasques,  n'ayants  grâce  qu'en  la 
variété  et  estrangeté.  Que  sont-ce  icy  aussi,  a  la  vérité, 
que  crotesques  et  corps  monstrueux,  rappiecez  de  diuers 
membres,  sans  certaine  figure,  n'ayants  ordre,  suite 
ny  proportion  que  fortuite? 

IDesinit  in  piscem  millier  formosa  superne. 

le  vay  bien  iusques  a  ce  segond  point  auec  mon  pein- 
tre; mais  ie  demeure  court  en  l'autre  et  meilleure 
partie  :  car  ma  suffisance  ne- va  pas  si  auant  que  d'oser 
entreprendre  vn  tableau  riche,  poly  et  formé  selon 
l'art.  le  me  suis  aduisé  d'en  empi'unter  vn  d'EIstienne 
de  La  Boitie,  qui  honorera  tout  le  reste  de  céte  beso- 
gne. C'est  vn  discours  auquel  il  donna  nom  :  De  la 
seriiitiide  volontaire;  mais  cens  qui  l'ont  ignoré  l'ont 
bien  proprement  depuis  rebaptisé  :  Le  contre  vn.  Il 
l'escriuit  par  manière  d'essay,  en  sa  première  ieunesse, 

n'ayant  pas  attaint  le  dix-huitiesme  an  de  son  aage  *, 
a  l'honneur  de  la  liberté  contre  les  tyrans.  Il  court 
pieça  es  mains  des  gens  d'entendement,  non  sans  bien 
grande  et  méritée  recommandation  ;  car  il  est  gentil  et 
plein  tout  ce  qu'il  est  possible.  Si  y  a  il  bien  a  dire 
que  ce  ne  soit  le  mieux  qu'il  peut  faire,  et  si,  en  l'aage 
que  ie  l'ay  conneu  plus  auancé,  il  eut  pris  vn  tel 
desseing  que  le  mien,  de  mettre  par  escrit  ses  fantasies, 
nous  verrions  plusieurs  choses  rares  et  qui  nous  appro- 
cheroient  bien  près  de  l'honneur  de  l'antiquité.  Car, 
notamment  en  céte  partie  des  dons  de  nature,  ie  n'en 
connois  nul  qui  luy  soit  comparable.  Mais  il  n'est  de- 
meuré de  lui  que  ce  discours,  encore  par  rancontre,  et 
croy  qu'il  ne  le  veit  onques  puis  qu'il  luy  eschapa,  et 
quelques  mémoires  sur  cet  edit  de  lanuier,  fameus 
par  nos  guerres  ciuiles,  qui  trouueront  encores  ailleurs^ 
leur  place.  C'est  tout  ce  que  i'ay  peu  recouurer  de  ses 
reliques*,  outre  le  liuret  de  ses  œuures  que  i'ay  faict 
mettre  en  lumière;  et  si  suis  obligé  particulièrement 
a  céte  pièce,  d'autant  qu'elle  a  serui  de  moien  a  nostre 
première  accointance.  Car  elle  me  fut  monstrée  auant  ' 
que  ie  l'eusse  veu,  et  me  donna  la  première  connois- 
sance  de  son  nom,  acheminant  ainsi  céte  amitié  que 
nousauons  nourrie,  tant  que  Dieu  a  voulu,  entre  nous, 
si  entière  et  si  parfaite  que  certainement  il  ne  s'en  lit 
guiere  de  pareilles.  Entre  nos  hommes,  il  ne  s'en  voit 
nulle  trace  en  vsage.  Il  faut  que  tant  de  choses  se  ren- 
contrent pour  la  bastir  que  c'est  beaucoup  si  la  fortune 
y  arriue  vne  fois  en  trois  siècles. 

Il  n'est  rien  a  quoy  il  semble  que  nature  nous  aye 

1    Vulg.  supp.  :  ((  n'ayant...  son  aage  ». 
'^   Vulg.  :  «  ailleurs  peut  estre  ». 
^   Vulg.  :  «  longue  espace  auant  ». 

plus  acheminé  qu'a  la  société*.  Or  le  dernier  point  de 
sa  perfection  c'est  cetuy-cy*.  Cardes  enfansaux  pères, 
c'est  plustost  respect  qu'amitié  :  l'amitié  se  nourrit  de 
communication,  qui  ne  peut  se  trouuer  entre  eux  pour 
la  trop  grande  disparité,  et  offenceroit  a  l'aduenture 
les  deuoirs  de  nature.  Car,  ni  toutes  les  secrètes  pen- 
sées des  pères  ne  se  peuuent  communiquer  aux  enfans, 
pour  n'y  engendrer  vne  messeante  priuauté;  ny  les 
aduertissemens  et  corrections,  qui  est  vn  des  premiers 
offices  d'amitié,  ne  se  pourroient  exercer  des  enfans 
aux  pères.  Il  s'est  trouué  des  nations  ou ,  par  vsage, 
les  enfans  tuoient  leurs  pères,  et  d'autres  ou  les  pères 
tuoient  leurs  enfans  pour  euiter  l'empeschement  qu'ils 
se  peuuent  quelquefois  entreporter,  et  naturelement 
l'vn  dépend  de  la  ruine  de  l'autre.  L'amitié  n'en  vient 
iamais  la  *.  Il  s'est  trouué  iusques  a  des  philosophes 
desdaignans  céte  cousture  naturelle,  tesmoing  celuy 
qui  -,  quand  on  le  pressoit  de  l'affection  qu'il  deuoit  a 
ses  enfans  pour  estre  sortis  de  luy,  se  mit  a  cracher  : 
«  Et  cela,  dict  il,  en  est  aussi  bien  sorty*;  »  et 
cet  autre  que  Plutarche  vouloit  induire  a  s'accorder 
auec  son  frère  :  «  le  n'en  fais  pas,  dict  il,  plus  grand 
estât  pour  estre  sorty  de  mesme  trou.  »  C'est,  a  la 
vérité,  vn  beau  nom,  et  plein  de  dilection,  que  le  nom 
de  frère,  et,  a  céte  cause,  en  fimes  nous,  luy  et  moy, 
nostre  alliance.  Mais  ce  meslange  de  biens,  ces  parta- 
ges, et  que  la  richesse  de  l'vn  soit  la  pauureté  de 
l'autre,  cela  detrampe  merueilleusement  et  relasche 
céte  soudure  fraternelle  :  les  frères  ayantz  a  conduire 
le  progrez  de  leur  auancement  en  mesme  sentier  et 


*    Vulg.  supp.  :  a  L'amitié  n'en  vient  iamais  la  ». 
^   Vulg.  :  tt  tesmoings  Aristippus  qui  ». 

mesme  train,  il  est  force  qu'ils  se  hurtent  et  se  *  cho- 
quent souuent.  Dauantage,  la  correspondance  et  rela- 
tion qui  engendre  ces  vrayes  et  parfaites  amitiez, 
pourquoy  se  trouuera  elle  en  ceux  ci?  Le  père  et  le 
fils  peuuent  estre  de  complexion  entièrement  eslon- 
gnée,  et  les  frères  aussi.  C'est  mon  fils,  c'est  mon  parent, 
mais  c'est  vn  homme  farouche,  vn  meschant  ou  vn  sot. 
Et  puis,  a  mesure  que  ce  sont  amitiés  que  la  loy  et 
l'obligation  naturelle  nous  commande,  il  y  a  d'autant 
moins  de  nostre  chois  et  liberté  volontaire.  Et  nostre 
liberté  volontaire  n'a  point  de  production  qui  soit  plus 
proprement  siene  que  celle  de  l'affection  et  amitié.  Ce 
n'est  pas  que  ie  n'aye  essayé  de  ce  costé  la  tout  ce  qui 
en  peut  estre,  ayant  eu  le  meilleur  père  qui  fut  onques 
et  le  plus  indulgent  iusques  a  son  extrême  vieillesse, 
et  estant  d'vne  famille  fameuse  de  père  en  fils  et 
exemplaire  en  céte  partie  de  la  concorde  fraternelle*. 
D'y  comparer  l'affection  enuers  les  famés ,  quoy 
qu'elle  naisse  a  la  vérité  de  nostre  choix,  on  ne  peut, 
ny  la  loger  en  ce  roUe.  Son  feu,  ie  le  confesse, 

(îNieque  enim  est  Dea  nescia  nostri 
Quœ  dulcem  curis  miscet  amaritiem) 

est  plus  actif,  plus  cuisant  et  plus  aspre.  Mais  c'est  vn 
feu  téméraire  et  volage,  ondoiant  et  diuers,  feu  de 
fiebure,  subiect  a  accez  et  remises,  et  qui  ne  nous  tient 
qu'a  vn  coing.  En  l'amitié,  c'est  vne  chaleur  générale 
et  vniuersele,  tempérée  au  demeurant  et  égale;  vne 
chaleur  constante  et  rassize,  toute  douceur  et  polissure, 
qui  n'a  rien  d'aspre  et  de  poignant.  Qui  plus  est,  en  l'a- 
mour, ce  n'est  qu'vn  désir  forcené  après  ce  qui  nous  fuit. 

'  BC  supp.  :  «  se  ». 

Corne  segue  la  lèpre  il  cacciatore 
Q4lfreddo,  al  caldo,  alla  montagna,  al  lito  ; 
Ne  piii  r estima  poi  che  presa  vede , 
E  sol  dietro  a  chifugge  affretta  il  piede. 

Aussi  tost  qu'il  entre  aux  termes  de  l'amitié,  c'est  a 
dire  en  la  conuenance  des  volontez,  il  s'esuanouist  et 
s'alanguist;  la  iouissance  le  perd,  comme  ayant  la  fin 
corporelle  et  subiecte  a  sacieté.  L'amitié,  au  rebours, 
est  iouie  a  mesure  qu'elle  est  désirée,  ne  s'esleue,  se 
nourrit,  ny  ne  prend  accroissance  qu'en  la  iouissance, 
comme  estant  spirituelle,  et  l'ames'afFinant  par  l'vsage. 
Sous  céte  parfaicte  amitié,  ces  affections  volages  ont 
autrefois  trouué  place  ches  moy,  affin  que  ie  ne  parle 
de  luy,  qui  n'en  confesse  que  trop  par  ses  vers.  Ainsi 
ces  deux  passions  sont  entrées  chez  moy  en  connois- 
sance  l'vne  de  l'autre,  mais  en  comparaison  iamais  : 
la  première,  maintenant  sa  route  d'vn  vol  hautain  et 
superbe,  et  regardant  desdaigneusement  céte  cy  passer 
ses  pointes  bien  loing  au  dessous  d'elle. 

Quant  aux  mariages,  outre  ce  que  c'est  vn  marché 
qui  n'a  que  l'entrée  libre,  sa  durée  estant  contrainte 
et  forcée,  dépendant  d'ailleurs  que  de  nostre  vouloir, 
et  marché  qui  ordinairement  se  faict  a  autres  fins  : 
comme  de  la  génération,  alliances,  richesses  *;  il  y 
suruient  mille  fusées  estrangeres  a  desmeler  parmy, 
suffisantes  a  rompre  le  fil  et  troubler  le  cours  d'vne 
viue  affection;  la  ou,  en  l'amitié,  il  n'y  a  affaires  ny 
commerce  que  d'elle  mesme  ;  ioint  qu'a  dire  le  vray, 
la  suffisance  ordinaire  des  famés  n'est  pas  pour  res- 
pondre  a  céte  conférence  et  communication,  nourrisse 
de  céte  sainte  couture,  ny  leur  ame  ne  semble  estre 

'    VuliT,  supp.  :  a  comme  de...  richesses  ». 

assez  ferme  pour  soustenir  restreinte  d'vn  neud  si 
pressé  et  si  durable.  Et  certes,  sans  cela,  s'il  se  pouuoit 
dresser  vne  tele  accointance  libre  et  volontaire,  ou  non 
seulement  les  âmes  eussent  céte  entière  iouyssance, 
mais  encore  ou  les  corps  eussent  part  a  l'aliance*,  il 
est  vray  semblable  que  l'amitié  en  seroit  plus  pleine 
et  plus  comble.  Mais  ce  sexe  par  nul  exemple  n'y  est 
encore  peu  arriuer*;  et  cet  autre  licence  Greque  est 
iustement  abhorrée  par  nos  meurs*. 

Au  demeurant,  ce  que  nous  appelions  ordinairement 
amis  et  amitiez,  ce  ne  sont  qu'accoinctances  et  fami- 
liarités nouées  par  quelque  occasion  ou  commodité, 
par  le  moyen  de  laquelle  nos  âmes  s'entretiennent.  En 
l'amitié  dequoy  ie  parle,  elles  se  meslent  et  se  confon- 
dent l'vn'  en  l'autre  d'vn  mélange  si  vniuersel  qu'elles 
effacent  et  ne  retrouuent  plus  la  couture  qui  les  a 
iointes.  Si  on  me  presse  de  dire  pourquoy  ie  l'aymois, 
ie  sens  que  cela  ne  se  peut  exprimer*  ;  il  y  a,  ce  semble, 
au  delà  de  tout  mon  discours  et  de  ce  que  i'en  puis 
dire,  ie  *  ne  sçay  quelle  force  diuine  et  fatale  média- 
trice de  céte  vnion*.  Ce  n'est  pas  vne  particulière 
considération,  ny  deux,  ny  trois,  ny  quatre,  ny  mille  : 
c'est  ie  ne  sçay  quelle  quint' essence  de  tout  ce  mé- 
lange, qui,  ayant  saisi  toute  ma  volonté,  l'amena  se 
plonger  et  se  perdre  dans  la  sienne*.  le  dis  perdre  a  la 
vérité,  ne  luy  reseruant  rien  qui  luy  fut  propre,  ne 
qui  fut  sien. 

Quand  Laelius ,  en  présence  des  Consuls  Romains, 
lesquelz,  après  la  condemnation  de  Tiberius  Gracchus, 
poursuyuoient  tous  ceux  qui  auoient  esté  de  son  in- 
telligence ,  vint  a  s'enquérir  de  Caius  Blosius  (qui 

estoit  le  principal  de  ses  amis)  combien  il  eut  voulu 
faire  pour  luy,  et  qu'il  eut  respondu  :  «  Toutes  cho- 
ses »,  «  Comment,  toutes  choses?  suiuit  il;  et  quoy 
s'il  t'eut  commandé  de  mettre  le  feu  en  nos  temples?  » 
«  Il  ne  me  l'eut  iamais  commandé,  »  replica  Blosius. 
<(  Mais,  s'il  l'eut  fait?  »  adiouta  Laelius  :  «  l'y  eusse 
obey,  »  respondit  il.  S'il  estoit  si  parfaictement  amy 
de  Gracchus  comme  disent  les  histoires,  il  n'auoit  que 
faire  d'offenser  les  Gonsulz  par  céte  dernière  et  hardie 
confession,  et  ne  se  deuoit  départir  de  l'asseurance 
qu'il  auoit  de  la  volonté  de  Gracchus,  de  laquelle  il  se 
pouuoit  respondre  comme  de  la  sienne  ^  Mais  toutes- 
fois  ceux  qui  accusent  céte  responce  comme  sedicieuse 
n'entendent  pas  bien  ce  mystère,  et  ne  présupposent 
pas,  comme  il  est,  qu'il  tenoit  la  volonté  de  Gracchus 
en  sa  manche,  et  par  puissance,  et  par  connoissance*; 
et  qu'ainsi  sa  responce  ne  sonne  non  plus  que  feroit  la 
mienne  a  qui  s'enquerroit  a  moy  de  céte  façon  :  «  Si 
vostre  volonté  vous  commandoit  de  tuer  vostre  fille,  la 
tueries  vous?  »  et  que  ie  l'accordasse  :  car  cela  ne  porte 
nul  tesmoignage  de  consentement  a  ce  faire,  par  ce 
que  ie  ne  suis  en  nul  doute  de  ma  volonté,  et  tout 
aussi  peu  de  celle  d'vn  tel  amy.  Il  n'est  pas  en  la  puis- 
sance de  tous  les  discours  du  monde  de  me  desloger  de 
la  certitude  que  i'ay  des  intentions  et  iugemens  du 
mien  ;  nulle  de  ses  actions  ne  me  sçaroit  estre  présen- 
tée, quelque  visage  qu'elle  eut,  que  ie  n'en  trouuasse 
incontinent  le  vray  resort.  Nos  âmes  ont  charrié  si 
long  temps  ensemble,  elles  se  sont  considérées  d'vne  si 
ardante  affection,  et,  de  pareille  affection,  descouuertes 
iusques  au  fin  fond  des  entrailles  l'vne  a  l'autre,  que, 

non  seulement  ie  connoissoi  la  siene  comme  la  mienne, 
mais  ie  me  fusse  certainement  plus  volontiers  fié  a  luy_ 
de  moy  qu'a  moy  mesme. 

Qu'on  ne  me  mette  pas  en  ce  reng  ces  autres  amitiésj 
communes,  car  i'en  ay  autant  de  connoissance  qu'vnj 
autre,  et  des  plus  parfaictes  de  leur  genre*.  En  ce  nobl( 
commerce,  les  offices  et  les  bienfaits,  nourrissiers  des 
autres  amitiés,  ne  méritent  pas  seulement  d'estre  mi; 
en  conte.  Céte  confusion  si  pleine  de  nos  volontez  ei 
est  cause  :  car,  tout  ainsi  que  l'amitié  que  ie  me  porte 
ne  reçoit  nulle  augmentation  pour  le  secours  que 
me  donne  au  besoin,  quoy  que  dient  les  Stoïciens,  et* 
comme  ie  ne  me  sçay  nul  gré  du  seruice  que  ie  me 
fay,  aussi   l'vnion  de  telz  amis  estant  veritablemant 
parfaicte ,  elle  leur  faict  perdre  le  sentiment  de  tels 
deuoirs,  et  haïr  et  chasser  d'entre  eux  ces  motz  de 
diuisionetde  différence,  comme  :  bien  faict,  obligation, 
reconnoissance,  prière,  remerciement  et  leurs  pareils. 
Tout  estant  par  effect  commun  entre  eux  :  volontez, 
pensemens,  iugemens,  biens,  femmes,  enfans,  honneur 
et  vie*,  ils  ne  se  peuuent  ny  prester,  ny  donner  rien. 
Voila  pourquoy  les  faiseurs  de  loix,  pour  honorer  le 
mariage  de  quelque  imaginaire  resemblance  de  céte 
diuine  liaison,  défendent  les  donations  entre  le  mary 
et  la  famé,  voulant  inférer  par  la  que  tout  doit  estre  a 
chacun  d'eux,  et  qu'ils  n'ont  rien  a  diuiser  et  partir 
ensemble. 

Si,  en  l'amitié  de  quoy  ie  parle,  l'vn  pouuoit  donner 
a  l'autre,  ce  seroit  celuy  qui  receuroit  le  bien  faict  qui 
obligeroit  son  compagnon.  Car,  cherchant  l'vn  et  l'au- 
tre, plus  que  toute  autre  chose,  de  s'entrebienfaire, 
celuy  qui  en  prête  la  matière  et  l'occasion,  c'est  celuy 
la  qui  faict  l'honeste  et  le  courtois,  donnant  ce  conten- 

tement  a  son  amy  d'effectuer  en  son  endroit  ce  qu'il 
désire  le  plus*.  Et,  pour  montrer  comment  cela  se 
pratique  par  effect,  i'en  reciteray  vn  antien  exemple 
qu'y  est  singulièrement  propre.  Eudamidas,  Corin- 
thien, auoit  deux  amis  :  Charixenus,  Sycionien,  et 
Aretheus,  Corinthien;  venant  a  mourir,  estant  panure 
et  ses  deux  amis  riches,  il  fit  ainsi  son  testament  :  «  le 
lègue  a  Aretheus  de  nourrir  ma  mère  et  de  l'entretenir 
en  sa  viellesse;  a  Charixenus,  de  marier  ma  fille  et 
luy  donner  le  douaire  le  plus  grand  qu'il  pourra  ;  et, 
au  cas  que  l'vn  d'eux  vienne  a  défaillir,  ie  substitue 
en  sa  part  celuy  qui  suruiura.  »  Ceux  qui  premiers 
virent  ce  testament  s'en  moquèrent;  mais  ses  héritiers, 
en  ayant  esté  aduertis,  l'acceptèrent  auec  vn  singulier 
contentement.  Et,  l'vn  d'entre  eux,  Charixenus,  estant 
trespassé  cinq  iours  après,  la  substitution  estant  ou- 
uerte  en  faueur  d'Aretheus,  il  nourrit  curieusement 
céte  mère,  et,  de  cinq  talens  qu'il  auoit  en  ses  biens, 
il  en  donna  les  deux  et  demy  en  mariage  a  vne  sienne 
fille  vnique,  et  deux  et  demy  pour  le  mariage  de  la 
fille  d'Eudamidas;  desquelles  il  fit  les  nopces  en  mesme 
iour. 

Cet  exemple  est  bien  plein ,  si  vne  condition  en  es- 
toit  a  dire,  qui  est  la  multitude  d'amys  :  car  céte 
parfaicte  amitié  dequoy  ie  parle  est  indiuisible;  cha- 
cun se  donne  si  entier  a  son  amy  qu'il  ne  luy  reste 
rien  a  départir  ailleurs.  Au  rebours,  il  est  marri  qu'il 
ne  soit  double,  triple  ou  quadruple,  et  qu'il  n'ait  plu- 
sieurs âmes  et  plusieurs  volontez  pour  les  conférer 
toutes  a  ce  subiet.  Les  amitiez  communes,  on  les  peut 
départir  :  on  peut  aymer  en  cetuy  cy  la  beauté,  en  cet 
autre  la  facilité  de  ses  meurs,  en  l'autre  la  libéralité, 
en  celui  la  la  paternité,  en  cet  autre  la  fraternité. 


144  KSSAIS  DE  M.   DE  MONTAIGNE. 

ainsi  du  reste;  mais  céte  amitié  qui  possède  l'ame  et 
la  régente  en  toute  souueraineté,  il  est  impossible 
qu'elle  soit  double*.  Le  demeurant  de  céte  histoire 
conuient  tresbien  a  ce  que  ie  disois  :  car  Eudamidas 
donne  pour  grâce  et  pour  faueur  a  ses  amis  de  les 
employer  a  son  besoin;  il  les  laisse  héritiers  de  céte 
sienne  libéralité,  qui  consiste  a  leur  mettre  en  main 
les  moiens  de  luy  bien  faire  ;  et  sans  doute  la  force  de 
l'amitié  se  monstre  bien  plus  richement  en  son  faict 
qu'en  celuy  d'Aretheus.  Somme,  ce  sont  effectz  inima- 
ginables, a  qui  n'en  a  gousté*;  et  tout  ainsi  que  celuy 
qui  fut  rencontré  a  cheuauchons  sur  vn  bâton,  se 
louant  auec  ses  enfans,  priât  celuy  qui  l'y  surprint  de 
n'en  rien  dire  iusques  a  ce  qu'il  fut  père  luy  mesme, 
estimant  que  la  passion  qui  luy  naistroit  lors  en  l'ame 
le  rendroit  iuge  équitable  d'vne  telle  action,  ie  souhai- 
terois  aussi  parler  a  des  gens  qui  eussent  essayé  ce  que 
ie  dis.  Mais,  sçachant  combien  c'est  chose  eslongnée 
du  commun  vsage  qu'vne  telle  amitié,  et  combien  elle 
est  rare,  ie  ne  m'attens  pas  d'en  trouuer  nul  bon  iuge. 
Car  les  discours  mesmes  que  l'antiquité  nous  a  laissé 
sur  ce  subiect  me  semblent  lâches,  au  pris  du  goust 
que  l'en  ay.  Et,  en  ce  seul  point,  leseftectz  surpassent 
les  préceptes  mesmes  de  la  philosophie. 

Nil  ego  contulerim  iucundo  sanus  amico. 

L'antien  Menander  disoit  celui-là  heureux  qui  auoit 
peu  rencontrer  seulement  l'ombre  d'vn  ami  ;  il  auoit 
certes  raison  de  le  dire,  mesme  s'il  en  auoit  tasté  :  car, 
a  la  vérité,  si  ie  compare  tout  le  reste  de  ma  vie,  quoy 
que,  par  la  grâce  de  Dieu,  ie  l'aye  passée  douce,  aisée, 
et,  sauf  la  perte  d'vn  tel  ami,  exempte  d'affliction 
poisante,   pleine  de  contentemant  et  de  tranquillité 


LIVRE  PREMIER.  I45 

d'esprit,  ayant  prins  en  paiemant  mes  commodités 
naturelles  et  origineles,  sans  en  rechercher  d'autres, 
si  ie  la  compare,  dis-ie ,  toute  aux  quatre  ou  cinq  * 
années  qu'il  m'a  esté  donné  de  iouïr  de  la  douce  com- 
pagnie et  société  de  ce  personnage,  ce  n'est  que  fumée, 
ce  n'est  qu'vne  nuit  obscure  et  ennuyeuse;  depuis  le 
iour  que  ie  le  perdi, 

quem  semper  acerbum 
Semper  honoratum  (sic  Dij  voluistis)  habebo, 

ie  ne  fay  que  traîner  languissant,  et  les  plaisirs  mes- 
mes  qui  se  offrent  a  moy,  au  lieu  de  me  consoler,  me 
redoublent  le  regret  de  sa  perte.  Nous  estions  a  moitié 
de  tout;  il  me  semble  que  ie  luy  desrobe  sa  part  : 

V^ecfas  esse  vlla  me  voluptate  hic  frui 
Decreui,  tantisper  dum  ille  abest  meus  part iceps. 

l'estois  des-ia  si  faict  et  accoustumé  a  estre  deuxiesme 
par  tout,  qu'il  me  semble  n'estre  plus  qu'a  demy*;  il 
n'est  action  ou  imagination  ou  ie  ne  le  trouue  a  dire, 
comme  si  eut  il  bien  faict  a  moy;  car,  de  mesme  qu'il 
me  surpassoit  d'vne  distance  infinie  en  toute  autre 
suffisance  et  vertu,  aussi  faisoit  il  au  deuoir  de  l'amitié. 

Quis  desiderio  sit  pudor  aut  modus 
Tam  chari  capitis? 

O  misera  frater  ademte  mihi  : 
Omnia  tecum  vna  perierunt  gaudia  nostra, 

Quœ  tuiis  in  vita  dulcis  alebat  amor. 
Tu  mea,  tu  moriensfregisti  commoda,  f  rater  ; 

Tecum  vna  tota  est  nostra  sepulta  anima, 

'    Vulg.  supp.  :  «  ou  cinq  ». 

I.  10 

Ciiius  ego  interitu  tota  de  mente  fugaiii 

Hœc  studia,  atque  omnes  delicias  animi. 

i2/illoquar?  audiero  nunquam  tua  verba  loquentem? 

Nunquam  ego  te,  vitaf rater  amabilior, 
C/^spiciam  posthac  ?  at  certe  semper  amabo. 

Mais  oions  vn  peu  parler  ce  garson  de  dixhuict  *  ans. 

Parce  que  i'ay  trouué  que  cet  ouurage  a  esté  depuis 
mis  en  lumière,  et  a  mauuaise  fin,  par  ceux  qui  cher- 
chent a  troubler  et  changer  Testât  de  nostre  police, 
sans  se  soucier  s'ils  l'amenderont,  qu'ils  ont  mêlé  a 
d'autres  escris  de  leur  farine,  ie  me  suis  dédit  de  le 
loger  icy.  Et,  affin  que  la  mémoire  de  l'auteur  n'en 
soit  intéressée  en  l'endroit  de  ceux  qui  n'ont  peu  con- 
noistre  de  près  ses  opinions  et  ses  actions,  ie  les  aduise 
que  ce  subiect  fut  traité  par  luy  en  son  enfance ,  par 
manière  d'exercitation  seulement,  comme  subiect  vul- 
gaire et  tracassé  en  mille  endroicts  des  Hures.  le  ne 
fay  nul  doubte  qu'il  ne  creut  ce  qu'il  escriuoit,  car 
il  estoit  asses  conscientieux  pour  ne  mentir  pas  mesmes 
en  se  louant,  et  sçay  d'auantage  que,  s'il  eut  eu  a 
choisir,  il  eut  mieux  aymé  estre  nay  a  Venise  qu'a 
Sarlac  %  mais  il  auoit  vn'  autre  maxime  souueraine- 
ment  empreinte  en  son  ame,  d'obéir  et  de  se  soubmettre 
tres-religieusement  aus  loix  sous  lesquelles  il  estoit 
nay.  Il  ne  fut  iamais  vn  meilleur  citoyen,  ny  plus 
affectionné  au  repos  de  sa  patrie,  ny  plus  ennemy  des 
remuemens  et  nouuelletez  de  son  temps  :  il  eut  bien 
plustost  employé  sa  suffisance  a  les  esteindre  que  a  leur 


1   Vulg.  :  ((  seize  ». 

^  BC  aj.  :  «  et  auoit  raison 

fournir  dequoi  les  emouuoir  dauantage  *  ;  il  auoit  son 
esprit  moulé  au  patron  d'autres  siècles  que  ceux  cy. 
Or,  en  eschange  de  cet  ouurage  sérieux,  l'en  substi- 
tueray  vn  autre,  produit  en  céte  mesme  saison  de  son 
aage,  plus  gaillard  et  plus  enioûé  :  ce  sont  vint  et  neuf 
sonnets  que  le  sieur  de  Poiferré,  homme  d'affaires  et 
d'entendement,  qui  le  connoissoit  longtemps  auant 
moy,  a  retrouué  par  fortune  ches  luy,  parmy  quelques 
autres  papiers,  et  me  les  vient  d'enuoier,  dequoy  ie 
luy  suis  tres-obligé,  et  souhaiterois  que  d'autres  qui 
détiennent  plusieurs  lopins  de  ses  escris,  par  cy,  par  la, 
en  fissent  de  mesmes  ^. 


CHAPITRE    VINTNEVFIESME'. 

VINGT  NEVF  SONNETZ  d'eSTIENNE    DE   LA   BOËTIE,  A  MADAME 
DE  GRAMMONT,  CONTESSE  DE  GVISEN. 

Madame,  ie  ne  vous  offre  rien  du  mien,  ou  par  ce 
qu'il  est  des-ia  vostre,  ou  par  ce  que  ie  n'y  trouue 
rien  digne  de  vous.  Mais  i'ay  voulu  que  ces  vers,  en 
quelque  lieu  qu'ils  se  vissent,  portassent  vostre  nom 
en  teste,  pour  l'honneur  que  ce  leur  sera  d'auoir  pour 
guide  céte  grande  Corisande  d'Andoins.  Ce  présent 
m'a  semblé  vous  estre  propre,  d'autant  qu'il  est  peu 
de  dames  en  France  qui  iugent  mieus  et  se  seruent 
plus  a  propos  que  vous  de  la  poésie  ;  et,  puis  qu'il  n'en 


*  BC  :  '<  emouuoir  :  dauantage  il  ». 

'  Viilg.  supp.  les  sept  dernières  lignes  :  «  ce  sont  vint  et  neuf... 
en  fissent  de  mesmes  ». 

^  Ce  chapitre  est  intitulé  par  erreur  :  chapitre  vinthvitiesme, 
dans  les  deux  premières  éditions. 

est  point  qui  la  puissent  rendre  viue  et  animée  comme 
vous  faites  par  ces  beaus  et  riches  accords  dequoy, 
parmi  vn  milion  d'autres  beautés,  nature  vous  a  es- 
trenée,  Madame,  ces  vers  méritent  que  vous  lès  ché- 
rissez *;  car  vous  serez  de  mon  aduis,  qu'il  n'en  est 
point  sorty  de  Gascoigne  qui  eussent  plus  d'inuention 
et  de  gentilesse,  et  qui  tesmoignent  estre  sortis  d'vne 
plus  riche  main.  Et  n'entrez  pas  en  ialousie  dequoy 
vous  n'auez  que  le  reste  de  ce  que,  pieça,  i'en  ay  faict 
imprimer  sous  le  nom  de  monsieur  de  Foix,  vostre 
bon  parent;  car  certes  ceus  cy  ont  ie  ne  sçay  quoy  de 
plus  vif  et  de  plus  bouillant  :  comme  il  les  fit  en  sa 
plus  verte  ieunesse,  et  eschaufé  d'vne  belle  et  noble 
ardeur  que  ie  vous  diray,  Madame,  vn  iour  a  l'oreille  *. 
Les  autres  furent  faictz  despuis,  comme  il  estoit  a  la 
poursuite  de  son  mariage,  en  faueur  de  sa  famé,  et 
sentent  des-ia  ie  ne  sçay  quelle  froideur  maritale.  Et 
moy,  ie  suis  de  ceux  qui  tiennent  que  la  poësie  ne  rid 
point  ailleurs,  comme  elle  faict  en  vn  subiect  folâtre 
et  des-reglé. 

SONET 
I. 

T*ardon,  Amour,  pardon  :  ô  seigneur,  ie  te  voîie 
Le  reste  de  mes  ans,  ma  voix  et  mes  escris, 
<£Mes  sanglots,  mes  souspirs,  mes  larmes  et  mes  cris  : 
Rien,  rien  tenir  d'aucun  que  de  toy  ie  n'aduoiie. 

Helas!  comment  de  moy  ma  fortune  se  ioue! 

De  toy,  n'a  pas  long  temps,  Amour,  ie  me  suis  ris  : 
T^Xf^^^lXy  ^^  ^^  v^X>  i^  "^^  rends,  ie  suis  pris; 

»  C  :  «  chérissiez  ». 

2  BC  :  «  Madame,  vn'  autrefois  ». 

J'ay  trop  gardé  mon  cœur  ;  or  ie  le  desaduoue. 

Si  i'ay,  pour  le  garder,  retardé  ta  victoire, 

U^e  l'en  traite  plus  mal  :  plus  grande  en  est  ta  gloire-, 

Et  si  du  premier  coup  tu  ne  m'as  abbatu,  * 

^ense  quvn  bon  vainqueur,  et  nay  pour  estre  grand, 
Son  nouueau  prisonnier,  quand  vn  coup  il  se  rend, 
Jl  prise  et  l'ayme  mieux,  s'il  a  bien  combatu. 

IL 

C'est  Amour,  c'est  Amour,  c'est  luy  seul,  ie  le  sens  : 
oMais  le  plus  vif  amour,  la  poison  la  plus  forte 
A  qui  onq  pauure  cœur  ait  ouuerte  la  porte. 
Ce  cruel  n'a  pas  rnis  vn  de  ses  traict^  perçans, 

oMais  arcq,  traits  et  carquois,  et  luy  tout,  dans  mes  sens. 
Encor  vn  mois  n'a  pas  que  ma  franchise  est  morte, 
Que  ce  venin  mortel  dans  mes  veines  ie  porte, 
Et  des-ia  i'ay  perdu  et  le  cœur  et  le  sens. 

Et  quoy  ?  si  cet  amour  a  mesure  croissait, 

Qui  en  si  grand  tourment  dedans  moy  se  conçoit! 

O  croist^,  si  tu  peu^  croistre,  et  amande  en  croissant. 
Tu  te  nourris  de  pleurs  :  des  pleurs  ie  te  promet^, 
Et,  pour  te  refreschir,  des  souspirs  pour  iamais; 
Mais  que  le  plus  grand  mal  soit  au  moings  en  naissant. 


m. 


C'est  faict,  mon  cœur,  quitons  la  liberté. 
T>equoy  mes'huy  seruiroit  la  deffence, 
Que  d'agrandir  et  la  peine  et  l'offence? 
'Plus  ne  suis  fort,  ainsi  que  i'ay  esté. 

La  raison  feust  vn  temps  de  mon  costé ; 
Or,  reuoltée,  elle  veut  que  ie  pense 
Qu'il  faut  seruir,  et  prendre  en  recompence 
Qu'oncq  d'vn  tel  neud  nul  ne  feust  arresté. 

S'il  se  faut  rendre,  alors  il  est  saison, 


l5o  ESSAIS  DE  M.  DE  MONTAIGNE. 

Quand  on  n'a  plus  deuers  soy  la  raison. 
Je  voy  quAmouî',  sans  que  ie  le  deserue. 

Sans  aucun  droict,  se  vient  saisir  de  moy  ; 
Et  ^fty  qu'encor  il  faut  a  ce  grand  Roy, 
Quand  il  a  tort,  que  la  raison  luy  serue. 

IIIL 

C estait  alors,  quand,  les  chaleurs  passées, 
Le  sale  automne  aux  cuues  vafoiilant 
Le  raisin  gras  dessoub^  le  pied  coulant. 
Que  mes  douleurs  furent  encommencées. 

Le  paisan  bat  ses  gerbes  amassées, 

Et  aux  caueaus  ses  bouillans  muis  roulant, 
Et  des  fruitiers  son  autonne  croulant. 
Se  vange  lors  des  peines  aduancées. 

Seroit  ce  point  vn  présage  donné 

Que  mon  espoir  est  des-ia  moissonné? 

CNjyn  certes,  non  !  Mais  pour  certain  ie  pense, 
J'auray,  si  bien  a  deuiner  i'entends, 
Si  Von  peut  rien  prognostiquer  du  temps, 
Quelque  grand  fruict  de  ma  longue  espérance. 

V. 

X'ay  veu  ses  yeux  perçans,  i'ay  veu  sa  face  claire 

(Nul  iamais  sans  son  dam  ne  regarde  les  Dieux)  : 
Froit,  sans  cœur,  me  laissa  son  œil  victorieux. 
Tout  estourdy  du  coup  de  sa  forte  lumière. 

Comme  vn  surpris  de  nuit  aux  champs,  quand  il  esclaire, 
Estonné,  se  pallist,  si  la  flèche  des  deux. 
Sifflant,  luy  passe  contre  et  luy  serre  les  yeux, 
Jl  tremble,  et  veoit,  transi,  lupiter  en  colère. 

Dy  moy.  Madame,  au  vray,  dy  moy  si  tes  yeux  vert^ 
Ne  sont  pas  ceux  qu'on  dit  que  l'Amour  tient  couuerts? 

Tu  les  auois,  ie  croy,  la  fois  que  ie  t'ay  veile  ; 

O/^M  moins,  il  me  souuient  qu'il  me  feust  lors  aduis 
Qii  Amour ,  tout  a  vn  coup,  quand  premier  ie  te  vis, 
HDesbanda  dessus  moy  et  son  arc  et  sa  vel'ie. 


VI. 

Ce  dict  maint  vn  de  tnoy  :  «  Dequojy  se  plaint  il  tant, 
T^erdant  ses  ans  meilleurs  en  chose  si  legiere? 
Qii'a  il  tant  a  crier,  si  encore  il  espère? 
Et,  s'il  n'espère  rien ,  pourquoj-  n'est  il  content?  » 

Quand  ïestois  libre  et  sain,  ien  disois  bien  autant  ; 
oMais  certes  celuy  la  fî'a  la  raison  entière, 
Ains  a  le  cœur  gasté  de  quelque  rigueur  fier e, 
S'il  se  plaint  de  ma  plainte,  et  mon  mal  il  n'entend. 

Q/lmour,  tout  a  vn  coup,  de  cent  douleurs  me  point  : 
Et  puis  Von  m'aduertit  que  ie  ne  crie  point! 

Si  vain  ie  ne  suis  pas  que  mon  mal  i' agrandisse 
qA  force  de  parler  :  s' on  m'en  peut  exempter, 
Je  quitte  les  sonnet:^,  ie  quitte  le  chanter. 
Qui  me  deffend  le  deuil,  celuy  la  me  guérisse. 

VII. 

Quant  a  chanter  ton  los  par  fois  ie  m'aduenture, 

Sans  o^er  ton  grand  nom  dans  mes  vers  exprimer, 
Sondant  le  moins  profond  de  ceste  large  mer. 
Je  tremble  de  m'y  perdre,  et  aux  riues  m'assure. 

Je  crains,  en  louant  mal,  que  ie  te  face  iniure. 
cMais  le  peuple,  estonné  d'ouir  tant  t' estimer, 
Ardant  de  te  cognoistre,  essaie  a  te  nommer, 
Et,  cerchant  ton  sainct  nom  ainsi  a  l'aduenture, 

Esbloui,  n' at tain  t  pas  a  veoir  chose  si  claire  ; 
Et  ne  te  trouue  point  ce  grossier  populaire 

Qui,  n'aiant  qu'vn  moien,  ne  veoit  pas  celuy  la  : 
C'est  que,  s'il  peut  trier,  la  comparaison  faicte 
T>es  parfaictes  du  monde,  vne  la  plus  parfaicte, 
Lors,  s'il  a  voix,  qu'il  crie  hardimant  :  «  La  voyla! 

VIII. 


Quand  viendra  ce  ioiir  la,  que  ton  nom  au  vray  passe 
Par  France  dans  mes  vers?  Combien  et  quantesfois 
S'en  empresse  mon  cœur,  s'en  démangent  mes  doits? 
Souuent  dans  mes  escris  de  soj-  mesme  il  prend  place. 

oMaulgré  moy  ie  f escris-,  maulgré  moy  ie  t'efface. 
Quand  Astrée  viendroit,  et  lafoy,  et  le  droit, 
Q/ilors,  ioyeux,  ton  nom  au  monde  se  rendroit. 
Ores,  c'est  a  ce  temps,  que  cacher  il  te  face , 

C'est  a  ce  temps  malin  g  vne  grande  vergoigne  : 

^onc.  Madame,  tandis,  tu  seras  ma  Dourdouigne. 

Toutes  fois  laisse  moy,  laisse  moy  ton  nom  mettre, 
Qdye^  *  pitié  du  temps  :  si  au  iour  ie  te  met^. 
Si  le  temps  te  ^  cognoist,  lors,  ie  te  le  promet!^, 
Lors  il  sera  doré,  s'il  le  doit  iamais  estre. 

IX. 

O,  entre  tes  beauté:^,  que  ta  constance  est  belle! 
C'est  ce  cœur  asseuré,  ce  courage  constant. 
C'est,  parmy  tes  vertus,  ce  que  l'on  prise  tant  ■ 
Q4ussi  qu'est  il  plus  beau  qu'vne  amitié fidelle? 

Or,  ne  charge  donc  rien  de  ta  sœur  infidèle, 
^e  Vesere,  ta  sœur  :  elle  va  s'escartant, 
Tousiours  flotant  mal  seure  en  son  cours  inconstant  : 
Voy  tu  comme,  a  leur  gré,  les  vans  se  ioilent  d'elle? 

Et  ne  te  repent  point,  pour  droict  de  ton  aisnage, 
^'auoir  des-ia  choisi  la  constance  en  partaige. 

oAIesme  race  porta  l'amitié  souueraine 

Des  bons  iumeaux,  desquels  l'vn  a  l'autre  despart 
Du  ciel  et  de  l'enfer  la  moitié  de  sa  part. 
Et  l'amour  diffamé  de  la  trop  belle  Heleine. 

'  C  :  V.  A  les  » . 
2   Vulg.  :  «  ce  «, 

X. 


Je  voy  bien,  ma  Doiirdoiiigne,  encor  humble  tu  vas  : 
*Z)e  te  monstrer  Gasconne,  en  France,  tu  as  honte. 
Si  du  ruisseau  de  Sorgue  on  fait  ores  grand  conte, 
Si  a  il  bien  esté  quelque  fois  aussi  bas. 

Voy  s  tu  le  petit  Loir  comme  il  haste  le  pas? 

Comme  des-ia  parrny  les  plus  grands  il  se  conte? 
Comme  il  marche  hautain  d'vne  course  plus  prompte 
Tout  a  costé  du  Mince,  et  il  ne  s'en  plaint  pas? 

Vn  seul  oliuier  d'Ame,  enté  au  bord  de  Loire, 

Lefaict  courir  plus  braue  et  luy  donne  sa  gloire. 

Laisse,  laisse  moy  faire,  et  vn  iour,  ma  Dourdouigne, 
Si  ie  deuine  bien,  on  te  cognoistra  mieux  : 
Et  Garonne,  et  le  Rhône,  et  ces  autres  grands  Dieux 
En  auront  quelque  enuie,  et,  possible,  vergoigne. 

XL 

Toy  qui  oys  mes  souspirs,  ne  me  sois  rigoureux, 
Si  mes  larmes  a  part,  toutes  mienes,  ie  verse. 
Si  mon  amour  ne  suit  en  sa  douleur  diuerse 
T>u  Florentin  transi  les  regret^  languoreux, 

Ny  de  Catulle  aussi,  lefoulastre  amoureux. 

Qui  le  cœur  de  sa  dame  en  chatouillant  luy  perce, 
Ny  le  sçauant  amour  du  migregeois  Properce  : 
Jls  n' aiment  pas  pour  moy,  ie  n'ayme  pas  pour  eux. 

Qui  pourra  sur  autruy  ses  douleurs  limiter, 
Celuy  pourra  d'autruy  les  plaintes  imiter  : 

Chacun  sent  son  tourment  et  sçait  ce  qu'il  endure. 
Chacun  parla  d'amour  ainsi  qu'il  l'entendit  ; 
Je  dis  ce  que  mon  cœur,  ce  que  mon  mal  me  dict. 
Qiie  celuy  ayme  peu,  qui  ayme  a  la  mesure! 

Qiioy?  qu'est  ce?  ô  vans,  ô  nues,  ô  V orage  ! 

qA  point  nommé,  quand  moy  d'elle  aprochant  * 
Les  bois,  les  monts,  les  baisses  vois  tranchant, 
Sur  moy,  d'aguest,  vous  passe:^  ^  vostre  rage. 

Ores  mon  cœur  s  embrase  d'auantage. 
Q4lle:^,  aile ^  faire  peur  au  marchant 
Qui  dans  la  mer  les  thresors  va  cherchant  : 
Ce  n'est  ainsi  qu'on  m'abbat  le  courage. 

Quand  i'oy  les  vent^,  leur  tempeste  et  leurs  cris, 
*Z)e  leur  malice,  en  mon  cœur,  ie  me  ris. 

Me  pensent  ils  pour  cela  faire  rendre? 
Face  le  ciel  du  pire,  et  l'air  aussi  : 
Je  veux,  ie  veux,  et  le  declaire  ainsi, 
S'il  faut  mourir,  mourir  comme  Leandre. 

XIII. 

Vous  qui  aimer  encore  ne  sçaue^, 

Ores,  m' oy an t  parler  de  mon^  Leandre, 
Ou  iamais  non,  vous  y  debue^  aprendre, 
Si  rien  de  bon  dans  le  cœur  vous  aue{. 

Jl  o:^a  bien,  branlant  ses  bras  laue^^, 

oArmé  d'amour,  contre  l'eau  se  deffendre 
Qui  pour  tribut  la  fille  voulut  prendre, 
oAyant  le  frère  et  le  mouton  sauue^. 

Vn  soir,  vaincu  par  les  flos  rigoureux, 
'Voyant  des-ia,  ce  vaillant  amoureux. 

Que  l'eau  maistresse  a  son  plaisir  le  tourne. 
Parlant  aux  flos,  leur  iecta  ceste  voix  : 
'<  Pardonne'^  ^^oy,  maintenant  que  i'y  veois, 
Et  gardei  moy  la  mort,  quand  ie  retourne.  » 

*  BC  :  «  quand  d'elle  m'approchant  ». 
2  BC  :  <n  pousse^  ». 

XIIII. 

O  cœur  léger,  o  courage  mal  seur, 

Tenses  tu  plus  que  souffrir  ie  te  puisse? 
O  bonté  creuse,  o  couuerte  malice, 
Traitre  beauté,  venimeuse  doulceur! 

Tu  estois  donc  tousiours  seur  de  ta  sœur? 

Et  moy,  trop  simple,  ilfailloit  que  i' en  fisse 
L'essay  sur  moy,  et  que  tard  i  entendisse 
Ton  parler  double  et  tes  chant^  de  chasseur? 

^espuis  le  iour  que  i'ay  prins  a  f  aimer, 
J'eusse  vaincu  les  vagues  de  la  mer. 

Qu'est  ce  meshuy  que  ie  pourrois  attendre? 
Comment  de  toy  pourrois  i'estre  content? 
Qui  apprendra  ton  cœur  d'estre  constant, 
Œ*uis  que  le  mien  ne  le  luy  peut  aprendre? 


XV. 


Ce  n'est  pas  moy  que  l'on  abw^e  ainsi  : 

Qua  quelque  enfant,  ces  ru^es  on  emploie. 
Qui  n'a  nul  goust,  qui  n'entend  rien  qu'il  oye 
Je  sçay  aymer,  ie  sçay  hayr  aussi. 

Contente  toi  de  m'auoir  iusqu'ici 

Fermé  les  yeux  :  il  est  temps  que  i'y  voie. 
Et  que  meshui  las  et  honteux  ie  soye 
nyauoir  mal  mis  mon  temps  et  mon  souci. 

Oserois  tu,  m' ayant  ainsi  traicté, 

Tarler  a  moi  iamais  de  fermeté? 

Tu  prend^  plaisir  a  ma  douleur  extrême  ^ 
Tu  me  deffends  de  sentir  mon  tourment, 
Et  si  veux  bien  que  ie  meure  en  t' aimant  : 
Si  ie  ne  sens,  commant  veux  tu  que  i'aime? 

XVI. 

O  l'ai  ie  dict?  helas!  l'ai  ie  songé? 

Ou  si,  pour  vrai,  i'ai  dict  blasphème  telle? 

Ça,faulce  langue,  il  faut  que  l'honneur  d'elle 

De  moi,  par  moi,  desus  moi,  soit  vangé. 
Mon  cœur  che^  toi,  o  Madame,  est  logé  : 

Là,  donne  lui  quelque  geine  nouuelle  ; 

Fais  lui  souffrir  quelque  peine  cruelle  ; 

Fais,  fais  lui  tout,  fors  lui  donner  congé. 
Or  seras  tu  (ie  le  sçai)  trop  humaine, 

Et  ne  pourras  longuement  voir  ma  peine. 
Mais  vn  tel  faict ,  faut  il  qu'il  se  pardonne? 

q4  tout  le  moings,  hault  ie  me  desdiray 

De  mes  sonnet:^,  et  me  desmentiray. 

Pour  ces  deux  faux,  cinq  cent  vrais  ie  t'en  donne. 

XVII. 

Si  ma  raison  en  moi  s'est  peu  remettre, 
Si  recouurer  asthure  ie  me  puis, 
Si  i'ajr  du  sens,  si  plus  homme  ie  suis. 
Je  t'en  mercie,  o  bien  heureuse  lettre. 

Qui  m'eust  (helas),  qui  m'eust  sceu  recognoistre 
Lors  qu'enragé,  vaincu  de  mes  ennuys. 
En  blasphémant.  Madame  ie  poursuis? 
De  loing,  honteux,  ie  te  vis  lors  paroistre, 

O  sainct  papier-,  alors  ie  me  reuins, 
Et  deuers  toy  deuotement  ie  vins. 

Je  te  donrois  vn  autel  pour  ce  fait 

Qu'on  vist  les  traict^  de  ceste  main  diuine  ; 
Mais  de  les  veoir  aucun  homme  n'est  digne 
Ni  moi  aussi,  s  elle  ne  m'en  eust  faict. 

XVIII . 


X^stois  prest  d'encourir  pour  iamais  quelque  blasme, 
HDe  colère  eschaufé,  mon  courage  brusloit, 
Ma  foie  voix  au  gré  de  ma  fureur  branloit, 
Je  despitois  les  Dieux,  et  encore  Madame. 

Lors  quelle,  de  loing,  iecte  vn  brefuet  dans  ma  flamme  : 
Je  le  sentis  soudain  comme  il  me  rabilloit 
Qu'aussi  tost  deuant  lui  ma  fureur  s'en  alloit. 
Qu'il  me  rendoit,  vainqueur,  a  sa  place  mon  ame. 

Entre  vous  qui  de  moy  ces  merueilles  oies, 

Que  me  dites  vous  d'elle?  et  ie  vous  prie  *  vo/ey 

S'  ainsi  comme  ie  fais,  adorer  ie  la  dois? 

Quels  miracles  en  moi  pensés  vous  qu'elle  fasse         ' 
De  son  œil  tout  puissant,  ou  d'vn  rai  de  sa  face. 
Puis  qu'en  moi  firent  tant  les  traces  de  ses  doigt^? 

XIX. 

Je  tremblois  deuant  elle,  et  attendois,  transi, 

T^our  venger  mon  forfaict  quelque  iuste  sentence, 
A  moi  mesme  consent  du  poids  de  mon  offence , 
Lors  qu'elle  me  dict  :  «  Va,  ie  te  prens  a  merci. 

Que  mon  lo^  désormais  par  tout  soit  esclarci  : 

Emploie  la  tes  ans,  et,  sans  plus,  meshuy  pence 
D'enrichir  de  mon  nom  par  tes  vers  nostre  France. 
Couure  de  vers  tafaulte  et  paie  moi  ainsi.  » 

Sus  donc,  ma  plume!  Il  faut,  pour  iouir  de  ma  peine, 
Courir  par  sa  grandeur  d'vne  plus  large  veine. 

cMais  regarde  a  son  œil,  qu'il  ne  nous  abandonne  ; 

Sans  ses  yeux,  nos  esprit^  se  mourroient  languissans 
Jl^  nous  donnent  le  cœur,  il^  nous  donnent  le  sens  : 
Pour  se  paier  de  moy,  il  faut  qu'elle  me  donne. 


'  BC 

()  vous,  maudit:^  sonnet:^,  vous  qui  prinstes  V audace 
T>e  toucher  a  Madame  :  o  malings  et  peruers, 
T)es  Muses  le  reproche,  et  honte  de  mes  vers  : 
Si  ie  vousfeis  iamais,  il  ^  faut  que  ie  me  fasse 

Ce  tort  de  confesser  vous  tenir  de  ma  race, 

Lors,  pour  vous,  les  ruisseaux  ne  furent  pas  ouuerts 
D'Apollon  le  doré,  des  Muses  aux  yeux  vertif, 
Mais  vous  receut  naissants  Tisiphone  en  leur  place. 

Si  lay  oncq  quelque  part  a  la  postérité. 

Je  veux  que  Vvn  et  l'autre  en  soit  déshérité. 

Et  si  au  feu  vangeur  des  or  ie  ne  vous  donne, 
'     C'est  pour  vous  diffamer  :  viue^  chetif:^,  viue^, 
Viue^  aux  yeux  de  tous,  de  tout  honneur  priiie':;  : 
Car  c'est  pour  vous  punir,  qu'ores  ie  vous  pardonne. 

XXL 

CN^ aies  plus,  mes  amis,  n  aie ^  plus  ceste  enuie 
Que  ie  cesse  d'aimer-,  laissés  moi,  obstiné, 
Viure  et  mourir  ainsi,  puis  qu'il  est  ordonné  : 
oMon  amour,  c'est  le  fil  auquel  se  tient  ma  vie. 

(yiinsi  me  dict  la  fée  ;  ainsi  en  yEagrie 
Ellefeit  Meleagre  a  l'amour  destiné  : 
Et  alluma  sa  souche  a  l'heure  qu'il  fust  né. 
Et  dict  :  «  Toy  et  ce  feu,  tene^  vous  compagnie.  » 

Elle  le  dict  ainsi  :  et  la  fin  ordonnée 
Suyuit  après  le  fil  de  ceste  destinée. 

La  souche  (ce  dict  Von)  au  feu  fut  consommée. 

Et  des  lors  (grand  miracle!)  en  vn  mesme  momant 
On  veid,  tout  a  vn  coup,  du  misérable  amant 
La  vie  et  le  tison  s'en  aller  en  fumée  I 

<  BC  :  «  s'il  ». 

XXIL 


Qiiand  tes  yeux  conquerans  estonné  ie  regarde, 

J'y  veoy  dedans  a  clair  tout  mon  espoir  escript  : 

J'y  veoy  dedans  Amour  lity  mesme  qui  me  rit, 

Et  m'y  monstre,  mignard,  le  bon  heur  qu'il  me  garde. 

oMais,  quand  de  te  parler  parfois  ie  me  hasarde. 
C'est  lors  que  mon  espoir  desseiché  se  tarit  -, 
Et  d'auouer  iamais  ton  œil,  qui  me  nourrit 
D'vn  seul  mot  defaueur,  cruelle,  tu  n'as  garde. 

Si  tes  yeux  sont  pour  moy,  or  voy  ce  que  ie  dis. 
Ce  sont  ceux  la,  sans  plus,  a  qui  ie  me  rendis. 

oMon  Dieu,  quelle  querelle  en  toi  mesme  se  dresse, 
Si  ta  bouche  et  tes  yeux  se  veulent  desmentir? 
Mieux  vaut,  mon  doux  tourment,  mieux  vaut  les  desparti}' 
Et  que  ie  prenne  au  mot  de  tes  yeux  la  promesse. 

XXIII. 

Ce  sont  tes  yeux  tranchans  qui  me  font  le  courage. 

Je  veoy  saulter  dedans  la  gaie  liberté. 

Et  mon  petit  archer,  qui  mené  *  a  son  costé 

La  belle  gaillardise  et  plaisir  le  volage  ; 
oMais  après,  la  rigueur  de  ton  triste  langage 

Aie  monstre  dans  ton  cœur  lafere  honesteté  ; 

Et,  condemné,  ie  veoy  la  dure  chasteté 

Là  grauement  assise,  et  la  vertu  saunage. 
<24insi  mon  temps  diuers  par  ces  vagues  se  passe. 

Ores  son  œil  m'appelle,  or  sa  bouche  me  chasse. 
Helas!  en  cest  estr  if  combien  ay  ie  enduré! 

Et  puis  qu'on  pense  auoir  d'amour  quelque  asseurance  : 

Sans  cesse,  nuict  et  iour,  a  la  seruir  ie  pense. 

Ny  encor  de  mon  mal  ne  puis  estre  assuré. 

*  C  ;  «  met  ». 

XXIIIL 

Or  dis  te  bien,  mon  espérance  est  morte. 
Or  est  cefaict  de  mon  aise  et  mon  bien. 
Mon  mal  est  clair  :  maintenant  ie  veoy  bien, 
J'ay  espousé  la  douleur  que  ie  porte. 

Tout  me  court  sus,  rien  ne  me  réconforte, 
Tout  m'abandonne,  et  d'elle  ie  n'ay  rien, 
Sinon  tousiours  quelque  nouueau  soustien 
Qui  rend  ma  peine  et  ma  douleur  plus  forte. 

Ce  que  i' attends,  c'est  vn  iour  d'obtenir 

Quelques  souspirs  des  gens  de  Vaduenir  : 

Quelqiivn  dira  dessus  moy  par  pitié  : 
«  Sa  dame  et  luy  nasquirent  destinés 
Egalement  de  mourir  obstinés 
L'vn  en  rigueur,  et  l'autre  en  amitié.  » 

XXV. 

J'ay  tant  vescu,  clietif  en  ma  langueur, 

Qu'or  i'ay  veu  rompre,  et  suis  encor  en  vie. 
Mon  espérance  auant  mes  yeux  rauye, 
Contre  l'esqueulh  de  safiere  rigueur. 

Que  m'a  seruy  de  tant  d'ans  la  longueur? 
Elle  n'est  pas  de  ma  peine  assouuie  -, 
Elle  s'en  rit,  et  n'a  point  d'autre  enuie 
Que  de  tenir  mon  mal  en  sa  vigueur. 

T)onques  i'auray,  mal'heureux  en  aimant, 

Tousiours  vn  cœur,  tousiours  nouueau  tourment. 

Je  me  sens  bien  que  i'en  suis  hors  d'alaine, 
Prest  a  laisser  la  vie  soub:^  le  faix  : 
Qui  "^  fer  oit  on,  sinon  ce  que  ie  fais? 
Piqué  du  mal,  ie  m'obstine  en  ma  peine. 

»  BC  :  «  Quy  ». 

XXVI. 


Tuis  qu'ainsi  sont  mes  dures  destinées, 
J^en  saouleray,  si  ie  puis,  mon  soucy  ; 
Si  tay  du  mal,  elle  le  veut  aussi  : 
J' accomplir ay  me^  peines  ordonnées. 

Nymphes  des  bois,  qui  auej,  estonnées, 

De  mes  douleurs,  ie  croy,  quelque  mercy, 
Qu'en  pense^  vous  ?  Puis-ie  durer  ainsi, 
Si  a  mes  maux  tresues  ne  sont  données? 

Or,  si  quelqu'vne  a  m'escouter  s'encline, 
Oyés,  pour  Dieu,  ce  quorej  ie  deuine. 

Le  iour  est  pre^  que  mes  forces  ia  vaines 

Ne  pourront  plus  fournir  a  mon  tourment  ; 
C'est  mon  espoir  ;  si  ie  meurs  en  aimant, 
A  donc,  ie  croy,  failliray  ie  a  mes  peines. 

XXVII. 

Lors  que  lasse  est  de  me  lasser  ma  peine, 

Q/lmour,  d'vn  bien  mon  mal  refrechissant , 
Flate  au  cœur  mort  ma  plaie  languissant, 
Nourrit  mon  mal,  et  luyfaict  prendre  alaine. 

Lors  ie  conçoy  quelque  espérance  vaine  ; 
oMais,  aussi  tost,  ce  dur  tiran,  s'il  sent 
Que  mon  espoir  se  renforce  en  croissant. 
Pour  l'estou/er,  cent  tourmans  il  m'ameine 

Encor  tousfre^  :  lors  ie  me  veois  blasmant 
D'auoir  esté  rebelle  a  mon  tourmant. 

1)iue  le  mal,  o  Dieux,  qui  me  deuore, 

Uiue  a  son  gré  mon  tourmant  rigoureux. 
O  bien  heureux,  et  bien  heureux  encore 
Qui  sans  relasche  est  tousiours  mal' heureux  ! 

XX  VIII . 

Si  contre  Amour  ie  n'ay  autre  deffence, 

'Je  m'en  plaindray ,  mes  vers  le  maudiront , 

Et  après  moy  les  roches  rediront 

Le  tort  qu'il  faict  a  ma  dure  constance. 

Tuis  que  de  luy  i  endure  ceste  ojfence, 

Au  moings  tout  haut  mes  rithmes  le  diront. 

Et  nos  neueus,  a  lors  qu'il:^  me  liront, 

En  l'outrageant,  m'en  feront  la  vengeance. 

Q/Jyant  perdu  tout  l'aise  que  i'auois, 
Ce  sera  peu  que  de  perdre  ma  voix. 

S'on  sçait  l'aigreur  de  mon  triste  soucy, 
Et  fut  celuy  qui  m'a  faict  ceste  playe, 
Jl  en  aura,  pour  si  dur  cœur  qu'il  aye. 
Quelque  pitié,  mais  non  pas  de  mercy. 

XXIX. 

Ja  reluisoit  la  benoiste  iournée 

Que  la  nature  au  monde  te  deuoit. 
Quand  des  thresors  qu'elle  te  reseruoit 
Sa  grande  clef  te  feust  abandonnée. 

Tu  prins  la  grâce  a  toy  seule  ordonnée. 
Tu  pillas  tant  de  beauté^  qu'elle  auoit. 
Tant  qu'elle,  fere,  a  lors  qu'elle  te  veoit 
En  est  par  fois  elle  mesme  estonnée. 

Ta  main  de  prendre  enfin  se  contenta-, 
éMais  la  nature  encor  te  présenta, 

Pour  t'enrichir,  ceste  terre  ou  nous  sommes. 
Tu  n'en  prins  rien  -,  mais,  en  toy,  tu  t'en  ris 
Te  sentant  bien  en  auoir  asse:^  pris 
Pour  estre  icy  royne  du  cœur  des  hommes. 

CHAPITRE    TRENTIEME*. 

DE  LA  MODERATION. 

Comme  si  nous  auions  l'attouchement  infaict,  nous 
corrompons  par  nostre  maniement  les  choses  qui 
d'elles  mesmes  sont  belles  et  bonnes.  Nous  pouuons 
saisir  la  vertu  de  façon  qu'elle  en  deuiendra  vicieuse  : 
comme  il  aduient  quand  nous  l'embrassons  d'vn  désir 
trop  aspre  et  trop  violant.  Ceux  qui  disent  qu'il  n'y  a 
iamais  d'excès  en  la  vertu,  d'autant  que  ce  n'est  plus 
vertu  si  l'excès  y  est,  ils  se  louent  de  la  subtilité  des 
parolles. 

Insani  sapiens  nomenferat,  œquus  iniqui. 
Vitra  qiiam  satis  est  virtiitem  si petat  ipsam. 

C'est  vne  subtille  considération  de  la  philosophie.  On 
peut  et  trop  aimer  la  vertu,  et  se  porter  immodérément 
en  vne  action  iuste  et  vertueuse.  A  ce  biaiz  se  peut 
accommoder  la  paroUe  diuine  :  Ne  soyez  pas  plus 
sages  qu'il  ne  faut;  mais  soyez  sobrement  sages*. 

L'amitié  que  nous  portons  a  nos  femmes,  elle  est 
très  légitime  ;  la  théologie  ne  laisse  pas  de  la  brider 
pourtant  et  de  la  restraindre.  Il  me  semble  auoir  leu 
autres-fois  ches  saint  Thomas,  en  vn'  endroit  ou  il 
condempne  les  mariages  des  parantes  es  degrés  deffan- 
dus,  ceste  raison  parmy  les  autres,  qu'il  y  a  danger 
que  l'amitié  qu'on  porte  a  vne  telle  femme  soit  immo- 
dérée :  car,  si  l'atiection  maritalle  s'y  trouue  entière  et 

'  Ce  chapitre  est  intitulé  par  erreur  :  chapitre  vintnevfiesme, 
dans  la  première  édition. 

parfaicte,  comme  elle  doit,  et  qu'on  la  surcharge  encore 
de  celle  qu'on  doit  a  la  parantelle,  il  n'y  a  point  de 
doubte  que  ce  surcroist  n'emporte  vn  tel  mary  hors 
les  barrières  de  la  raison,  soit  en  l'amitié,  soit  aux 
effaitz  de  la  iouissance  *. 

Les  sciences  qui  règlent  les  meurs  des  hommes, 
comme  la  religion  et  la  philosophie ,  elles  se  meslent 
de  tout.  Il  n'est  nuU'  action,  si  priuée  et  si  secrette, 
qui  se  desrobe  de  leur  cognoissance  et  iurisdiction*.  le 
veux  donc,  de  leur  part,  apprandre  encore  cecy  aux 
maris  (car  il  y  a  grand  dangier  qu'ils  ne  se  perdent  en 
ce  débordement"),  c'est  que  les  plaisirs  mesmes  qu'ilz 
ont  a  l'acointance  de  leurs  femmes ,  ils  sont  merueil- 
leusement  reprouuez  si  la  modération  n'y  est  obseruée  ; 
et  qu'il  y  a  dequoy  faillir  en  licence  et  desbordement  en 
cesuiet  la,  comme  en  vn  suiect  estrangier  et  illégitime*. 
C'est  vne  religieuse  liaison  et  deuote  que  le  mariage. 
Voila  pourquoy  le  plaisir  qu'on  en  tire,  ce  doit  estre  vn 
plaisir  retenu,  serieus  et  meslé  a  quelque  peu  de  seue- 
rité  ;  ce  doit  estre  vne  volupté  aucunement  conscien- 
tieuse.  Et,  par  ce  que  sa  principale  fin  c'est  la  génération, 
il  y  en  a  qui  mettent  en  doute  si,  lors  que  nous  sommes 
sans  l'espérance  de  cet  vsage,  comme  lors  que  les  femmes 
sont  hors  d'aage,  ou  en  ceinte,  il  est  permis  d'en  recer- 
cher  céteacointance.  Cela  tiens  ie  pour  certain  qu'il  est 
beaucoup  plus  saint  de  s'en  abstenir  ^*.  Les  Roys  de 
Perse  appelloint  leurs  femmes  a  la  compaignie  de  leurs 
festins;  mais,  quand  le  vin  venoit  a  les  eschaufer  en 
bon  escient,  et  qu'il  falloit  tout  a  fait  lascher  la  bride 
a  la  desbauche,  ils  les  renuoioint  en  leur  priué,  pour 


'    viilg.  supp.  :  «  soit  en...  iouissance  », 
-   Vulg.  change  cette  parenthèse . 
3  Vulg.  supp.  cette  phrase . 

ne  les  faire  participantes  des  excez  de  leurs  appétits 
desreglez  et  immoderez,  et  faisoient  venir  en  leur  lieu 
des  femmes  ausquelles  ils  n'eussent  point  cete  obliga- 
tion et  ce  respect*.  iElius  Verus,  l'Empereur,  respondit 
a  sa  femme  sur  ce  propos,  comme  elle  se  plaignoit 
dequoy  il  se  laissoit  aler  a  l'amitié  d'autres  femmes , 
qu'il  le  faisoit  par  occasion  conscientieuse,  d'autant 
que  le  mariage  estoit  vn  nom  d'honneur  et  dignité, 
non  de  folastre  et  lasciue  volupté*.  Il  n'est,  en  somme, 
nulle  si  iuste  volupté  en  laquelle  l'excez  et  l'intempé- 
rance ne  nous  soit  reprochable.  Mais,  a  parler  en  bon 
escient,  est  ce  pas  vn  misérable  animal  que  l'homme? 
A  peine  est  il  en  son  pouuoir,  par  sa  condition  natu- 
relle, de  goûter  vn  seul  plaisir  entier  et  pur,  encore  se 
met  il  en  peine  de  le  retrencher  par  discours.  Il  n'est 
pas  assez  chetif  si,  par  art  et  par  estude,  il  n'augmente 
sa  misère*,  quoi  que  nos  médecins  spirituels  et  cor- 
porels, comme  par  complot  fait  entre  eux,  ne  trouuent 
nulle  voye  a  la  guerison,  ny  remède  aus  maladies  du 
corps  et  de  l'ame,  que  par  le  torment,  la  douleur  et  la 
peine.  Les  veilles,  les  ieusnes,  leshaires,  les  exils  loin- 
tains et  solitaires,  les  prisons  perpétuelles,  les  verges 
et  autres  aflictions  ont  esté  introduites  pour  cela  ;  mais 
en  telle  condition  que  ce  soint  véritablement  aflic- 
tions, et  qu'il  y  ait  de  l'aigreur  poignante*.  Car,  a  qui 
le  ieusne  aisguiseroit  la  santé  et  l'alegresse,  a  qui  le 
poisson  seroit  plus  appétissant  que  la  chair,  ce  ne  seroit 
plus  recepte  salutaire;  non  plus  qu'en  l'autre  médecine 
les  drogues  n'ont  point  d'effect  a  l'endroit  de  celuy  qui 
les  prend  auec  goust  et  plaisir.  L'amertume  et  la  diffi- 
culté sont  circonstances  seruants  a  leur  opération.  Le 
naturel  qui  accepteroit  la  rubarbe  comme  familière, 
en  corromproit  l'vsagc  :  il  faut  que  ce  soit  chose  qui 

blesse  nostre  estomac,  pour  le  guérir.  Et  icy  faut  la 
règle  commune,  que  les  choses  se  guérissent  par  leurs 
contraires;  carie  mal  y  guérit  le  mal*. 


CHAPITRE   TRENTEVNIEMEi. 

DES    CANNIBALES. 

Quand  le  Roy  Pyrrhus  passa  en  Italie,  après  qu'il 
eut  reconu  l'ordonnance  de  l'armée  que  les  Romains 
luy  enuoioint  au  deuant  :  «  le  ne  sçay,  dit  il,  quelz 
barbares  sont  ceus  cy  (car  les  Grecs  appelloient  toutes 
les  nations  barbares);  mais  la  disposition  de  céte  ar- 
mée que  ie  voy  n'est  aucunement  barbare.  »  Autant 
en  dirent  les  Grecs  de  celle  que  Flaminius  fit  passer 
en  leur  pais*.  Voila  comment  il  se  faut  garder  de 
s'atacher  aus  opinions  vulgaires,  et  faut  iuger  les  choses 
par  la  voie  de  la  raison,  non  de  la  voix  commune. 

l'ay  eu  long  temps  auec  moy  vn  homme  qui  auoit 
demeuré  dix  ou  douze  ans  en  cet  autre  monde  qui  a 
esté  descouuert  en  nostre  siècle,  en  l'endroit  ou  Vile- 
gaignon  print  terre,  qu'il  surnomma  la  France  Antar- 
tique.  Céte  descouuerte  d'vn  païs  infini  de  terre  ferme 
semble  de  grande  considération.  le  ne  sçay  si  ie  me 
puis  respondre  que  céte  cy  soit  encore  la  dernière  qui 
se  fera,  tant  de  grands  personnages  ayans  esté  trompez 
en  l'autre  ^.  l'ay  peur  que  nous  auons  les  yeus  plus 
grands  que  le  ventre,  comme  on  dict,  et  le  dit  on  de 

1  Ce  chapitre  est  intitulé  par  erreur  :  chapitre  trentième^,  dans 
la  première  édition. 

-  BC  :  «  respondre  que  il  ne  s'en  face  a  l'aduenir  quelqu'  autre, 
tant  de  grands  personnages  ayans  esté  trompez  en  cestc-ci  ». 

ceus  ausquels  l'appétit  et  la  faim  font  plus  désirer  de 
viande  qu'ils  n'en  peuuent  empocher.  le  crains  aussi 
que  nous  auons  beaucoup  *  plus  de  curiosité  que  nous 
n'auons  de  capacité  :  nous  embrassons  tout;  mais  ie 
crains  que  nous  n'estreignons  rien  que  du  vent. 

Platon  introduit  Solon  racontant  auoir  apris  des 
prestres  de  la  ville  de  Sais,  en  Egypte,  que,  iadis  et 
auant  le  déluge,  il  y  auoit  vne  grande  isle ,  nommée 
Athlantide,  droict  a  la  bouche  du  destroit  de  Gibaltar, 
qui  tenoit  plus  de  pais  que  l'Afrique  et  l'Asie  toutes 
deux  ensemble;  et  que  les  Rois  de  céte  contrée  la,  qui 
ne  possedoint  pas  seulement  céte  isle,  mais  s'estoint 
estendus  dans  la  terre  ferme  '^  si  auant  qu'ilz  tenoint 
de  la  largeur  d'Afrique,  iusques  en  Egypte,  et  de  la 
longueur  de  l'Europe,  iusques  en  la  Toscane,  entre- 
prindrent  d'eniamber  iusques  sur  l'Asie,  et  subiuguer 
toutes  les  nations  qui  bordent  la  mer  Méditerranée 
iusques  au  golfe  de  la  mer  Maiour;  et,  pour  cet  effect, 
trauerserent  les  Espaignes,  la  Gaule,  l'Italie,  iusques 
en  la  Grèce,  ou  les  Athéniens  les  soustindrent;  mais 
que,  quelque  temps  après,  et  les  Athéniens,  et  eus,  et 
leur  isle  furent  engloutis  par  le  déluge.  Il  est  bien 
vrai-semblable  que  cet  extrême  rauage  d'eaux  ait  faict 
des  changemens  estranges  aus  habitations  de  la  terre , 
comme  on  tient  que  la  mer  a  retranché  la  Sycile  d'auec 
l'Italie*;  Chipre  d'auec  la  Surie  ;  l'isle  de  Negrepont 
de  la  terre  ferme  de  la  Beoce  ;  et  ioint  ailleurs  les  terres 
qui  estoint  diuisées,  comblant  de  limon  et  de  sable  les 
fossez  d'entre-deus  : 

Sterilisque  diu  palus  aptaque  remis 
Vicinas  vrbes  alit,  et  graue  sentit  aratrum. 

*    Vulg.  supp.  :  «  comme  on  dit...  empocher.  le...  beaucoup  ». 
-  C  supp.  :  «  ferme  ». 

Mais  il  n'y  a  pas  grande  apparence  que  céte  isle  soit  * 
ce  monde  nouueau  que  nous  venons  de  descouurir; 
car  elle  touchoit  quasi  l'Espaigne,  et  ce  seroit  vn  effect 
incroyable  d'inundation  de  l'en  auoir  reculée,  comme 
elle  est,  de  plus  de  douze  cens  lieues  ;  outre  ce  que  les 
nauigations  des  modernes  ont  des-ia  presque  descou- 
uert  que  ce  n'est  point  vne  isle,  ains  terre  ferme  et 
continente  auec  l'Inde  orientale,  d'vn  costé,  et  auec 
les  terres  qui  sont  sous  les  deux  pôles,  d'autre  part; 
ou,  si  elle  en  est  séparée,  que  c'est  d'vn  si  petit  destroit 
et  interualle  qu'elle  ne  mérite  pas  d'estre  nommée  isle 
pour  cela*. 

L'autre  tesmoignage  de  l'antiquité  auquel  on  veut 
raporter  céte  descouuerte  est  dans  Aristote,  au  moins 
si  ce  petit  liuret  des  merueilles  inouies  est  a  luy.  Il 
raconte  la  que  certains  Cartaginois,  s'estant  iettez  au 
trauers  de  la  mer  Athlantique,  hors  le  destroit  de  Gi- 
baltar,  et  nauigué  long  temps,  auoint  descouuert  en  fin 
vne  grande  isle  fertile,  toute  reuestue  de  bois,  et  ar- 
rousée  de  grandes  et  profondes  riuieres,  fort  esloignée 
de  toutes  terres  fermes  ;  et  qu'eus  et  autres  depuis, 
atirez  par  la  bonté  et  fertilité  du  terroir,  s'i  en  allèrent, 
auec  leurs  femmes  et  enfans,  et  commencèrent  a  s'i 
habituer.  Les  seigneurs  de  Gariage,  voians  que  leur 
païs  se  depeuploit  peu  a  peu ,  firent  deffence  expresse, 
sur  peine  de  mort,  que  nul  n'eut  plus  a  aller  la,  et  en 
chassèrent  ces  nouueaus  habitans,  craignants,  a  ce  que 
l'on  dit,  que,  par  succession  de  temps,  ils  ne  vinsenta 
multiplier  tellement  qu'ils  les  suplantassent  eus  mes- 
mes  et  ruinassent  leur  estât.  Céte  narration  d'Aristote 
n'a  non  plus  de  accord  auec  nos  terres  neufues. 

'  C  :  «  en  ce  », 

Cet  homme  que  i'auoy  estoit  homme  simple  et  gros- 
sier, qui  est  vne  condition  propre  a  rendre  véritable 
tesmoignage.  Car  les  fines  gens  remerquent  bien  plus 
curieusement,  et  plus  de  choses,  mais  ils  les  glosent, 
et,  pour  faire  valoir  leur  interprétation  et  la  persuader, 
ils  ne  se  peuuent  garder  d'altérer  vn  peu  l'histoire.  Ils 
ne  vous  représentent  iamais  les  choses  pures  :  ils  les 
inclinent  et  masquent  selon  le  visage  qu'ils  les  ont 
goustées;  et,  pour  donner  crédit  a  leur  iugement  et 
vous  y  attirer,  prestent  volontiers  de  ce  costé  la  a  la 
matière,  l'alongent  et  l'amplifient.  Ou  il  fautvn  homme 
tres-fidele,  ou  si  simple  qu'il  n'ait  pas  dequoy  bastir  et 
donner  de  la  vrai-semblance  a  des  inuentions  fauces, 
et  qui  n'ait  rien  espousé.  Le  mien  estoit  tel;  et,  outre 
cela,  il  m'a  fait  voir,  a  diuerses  fois,  plusieurs  matelotz 
et  marchans  qu'il  auoit  cogneus  en  ce  voyage.  Ainsi 
ie  me  contente  de  cete  information ,  sans  m'enquerir 
de  ce  que  les  cosmografes  en  disent.  Il  nous  faudroit 
des  topographes  qui  nous  fissent  des  narrations  parti- 
culières des  endroitz  ou  ils  ont  esté.  Mais,  pour  auoir 
cet  auantage  sur  nous  d'auoir  veu  la  Palestine,  ilz 
veulent  auoir  ce  priuilege  de  nous  conter  nouueles  de 
tout  le  demeurant  du  monde.  le  voudroy  que  chacun 
escriuit  ce  qu'il  sçait,  et  autant  qu'il  en  sçait,  non  en 
cela  seulement,  mais  en  tous  autres  subiectz  :  car  tel 
peut  auoir  quelque  particulière  science  ou  experiance 
de  la  nature  d'vne  riuiere  ou  d'vne  fontaine,  qui  ne 
sçait  au  reste  que  ce  que  chacun  sçait;  il  entreprendra 
toutes-fois,  pour  faire  courir  ce  petit  lopin,  d'escrire 
toute  la  physique.  De  ce  vice  sourdent  plusieurs  gran- 
des incommoditez. 

Or  ie  trouue,  pour  rcuenir  a  mon  propos,  qu'il  n'y 
a  rien  de  barbare  et  de  sauuage  en  cétc  nation,  a  ce 

qu'on  m'en  a  rapporté;  sinon  e|ue  chacun  appelle  bar- 
barie ce  qui  n'est  pas  de  son  vsage;  comme  de  vray 
il  semble  que  *  nous  n'auons  autre  touche  de  la  vérité 
et  de  la  raison  que  l'exemple  et  idée  des  opinions  et 
vsances  du  païs  ou  nous  sommes.  La  est  tousiours  la 
perfaicte  religion,  la  perfaite  police,  perfect  et  accom- 
ply  vsage  de  toutes  choses.  Ils  sont  saunages,  de  mesme 
que  nous  appelons  sauuages  les  fruits  que  nature,  de 
soy  et  de  son  progrez  ordinaire,  a  produitz;  la  ou,  a 
la  vérité,  ce  sont  cens  que  nous  auons  altérez  par 
nostre  artifice,  et  détournez  de  l'ordre  commun,  que 
nous  deurions  appeller  plustost  sauuages.  En  ceus  la 
sont  viues  et  vigoureuses  les  vrayes,  et  plus  vtiles,  et 
naturelles  vertus  et  propriétés,  lesquelles  nous  auons 
abastardies  en  ceus  cy,  et  les  auons  seulement  '  accom- 
modées au  plaisir  de  nostre  goust  corrompu*.  Ce  n'est 
pas  raison  que  l'art  gaigne  le  point  d'honneur  sur  nos- 
tre grande  et  puissante  mère  nature.  Nous  auons  tant 
rechargé  la  beauté  et  richesse  de  ses  ouu rages  par  noz 
inuentions,  que  nous  l'auons  du  tout  estoufée.  Si  est 
ce  que,  par  tout  ou  sa  pureté  reluyt,  elle  fait  vne  mer- 
ueilleuse  honte  a  nos  vaines  et  friuoles  entreprinses*. 
Tous  nos  efforts  ne  peuuent  seulement  arriuer  a  repré- 
senter le  nid  du  moindre  oyselet,  sa  contexture,  sa 
beauté  et  l'vtilité  de  son  vsage  ;  non  pas  la  tissure  de 
la  chetiue  et  vile  araignée*. 

Ces  nations  me  semblent  donq  ainsi  barbares,  pour 
auoir  receu  fort  peu  de  façon  de  l'esprit  humain,  et 
estre  encore  fort  voisines  de  leur  naifueté  originelle. 
Les  lois  naturelles  leur  commandent  encore,  fort  peu 
abastardies  par  les  nostres  ;  mais  c'est  en  telle  pureté 

'   Fm/^.  5m;7?.  :«  il  semble  que  ». 
-  C  supp.  :  «  seulement  ». 

qu'il  me  prend  quelque  fois  desplaisir  dequoy  la  con- 
noissance  n'en  soit  venue  plustost,  du  temps  qu'il  y 
auoit  des  hommes  qui  en  eussent  sceu  mieus  iugerque 
nous.  Il  me  desplait  que  Licurgus  et  Platon  ne  l'ayent 
eue;  car  il  me  semble  que  ce  que  nous  voyons  par 
expérience  en  ces  nations  la  surpasse,  non  seulement 
toutes  les  peintures  de  quoi  la  poésie  a  embely  l'âge 
doré,  et  toutes  ses  inuentions  a  feindre  vne  heureuse 
condition  d'hommes,  mais  encore  la  conception  et  le 
désir  mesme  de  la  philosophie.  Ils  n'ont  peu  imaginer 
vne  naifueté  si  pure  et  si  simple  comme  nous  la  voyons 
par  expérience,  ny  n'ont  peu  croire  que  nostre  société 
se  peut  maintenir  auec  si  peu  d'artifice  et  de  soudeure 
humaine.  C'est  vne  nation,  diroy  ie  a  Platon,  en  la- 
quelle il  n'y  a  nulle  espèce  de  trafique,  nulle  cognois- 
sance  de  lettres,  nulle  science  de  nombres,  nul  nom 
de  magistrat  ni  de  supériorité  politique ,  nul  goust  de 
seruice,  de  richesse  ou  de  pauureté,  nuls  contrats, 
nulles  successions,  nuls  partages,  nulles  occupations 
qu'oisiues,  nul  respect  de  parenté  que  commun,  nuls 
vestemens,  nulle  agriculture,  nul  métal,  nul  vsage  de 
vin  ou  de  bled.  Les  paroles  mesmes  qui  signifient  la 
mensonge,  la  trahison,  la  dissimulation,  l'auarice, 
l'enuie,  la  detraction,  le  pardon,  inouies.  Combien 
trouueroit  il  la  republique  qu'il  a  imaginée  esloignée 
de  céte  perfection  !  * 

Au  demeurant,  ils  viuent  en  vne  contrée  de  pais 
tres-plaisante  et  très-bien  tempérée;  de  façon  qu'a  ce 
que  m'ont  dit  mes  tesmoins,  il  est  rare  d'y  voir  vn 
homrrre  malade;  et  m'ont  asseuré  n'en  y  auoir  veu  nul 
tremblant,  chassieus,  edenté  ou  courbé  de  vieillesse. 
Ils  sont  assis  le  long  de  la  mer,  et  fermez  du  costé  de 
la  terre  de  grandes  et  hautes  montaignes,  ayant,  entre 

deus,  cent  lieues  ou  enuiroii  d'estendue  en  large.  Ils 
ont  grande  abondance  de  poisson  et  de  chair*,  qui  n'ont 
nulle  ressemblance  aus  nostres,  et  les  mangent  sans 
aucun  autre  artifice  que  de  les  cuyre.  Le  premier  qui 
y  mena  vn  cheual,  qui  les  auoit  pratiquez  a  plusieurs 
autres  *  voyages,  il  leur  fit  tant  d'horreur  en  cete  as- 
siete  qu'ils  le  mirent  en  pièces,  a  coups  de  traict, 
auant  que  le  pouuoir  recognoistre.  Leurs  bastimens 
sont  fort  longs,  et  capables  de  deus  ou  trois  cens  âmes, 
cstofés  d'escorse  de  grands  arbres,  tenans  a  terre  par 
vn  bout,  et  se  soustenans  et  appuyans  l'vn  contre  l'au- 
tre par  le  feste,  a  la  mode  d'aucunes  de  nos  granges, 
desquelles  la  couuerture  pend  iusques  a  terre,  et  sert 
de  flanq  et  de  paroy.  Ils  ont  du  bois  si  dur  et  si  ferme 
qu'ilz  en  coupent  et  en  font  leurs  espées  et  des  grilles 
a  cuyre  leur  viande.  Leurs  litz  sont  d'vn  tissu  de  coton, 
suspenduz  contre  le  toict,  comme  ceus  de  nos  nauires  ; 
a  chacun  le  sien  :  car  les  femmes  couchent  a  part  des 
maris.  Ils  se  leuent  auec  le  soleil,  et  mengent,  soudein 
après  s'estre  leuez,  pour  toute  la  iournée  :  car  ils  ne 
font  autre  repas  que  celuy  la.  Ils  ne  boyuent  pas  lors*; 
mais  ilz  boyuent  a  plusieurs  fois  sur  iour,  et  d'autant. 
Leur  breuuage  est  faict  de  quelque  racine,  et  est  de  la 
couleur  de  nos  vins  clairets.  Ils  ne  le  boyuent  pas 
autrement  que  tiède.  Ce  breuuage  ne  se  conserue  que 
deus  ou  trois  iours.  Il  a  le  goust  vn  peu  piquant,  nul- 
lement fumeus,  salutaire  a  l'estomac,  et  laxatif  a  ceus 
qui  ne  l'ont  guère  accoustumé.  C'est  vne  boisson  tres- 
agreable  a  ceus  qui'y  sont  duits.  Au  lieu  du  pain,  ilz 
mengent  d'vne  certaine  matière  blanche,  comme  du 
coriandre  confit.  l'en  ay  tasté  :  il  a  le  goust  dous  et  vn 

*  BC  :  a  chairs  ». 
-  C  supp.  :  «  autres  ).. 

peu  fade.  Toute  la  iournée  se  passe  a  dancer.  Les  plus 
ieunes  vont  a  la  chasse  des  bestes,  a  tout  des  arcs.  Vnc 
partie  des  femmes  s'amusent,  ce  pendant,  a  chaufer 
leur  breuuage,  qui  est  le  principal  office  qu'ilz  reçoi- 
uent  d'elles.  Il  y  a  quelqu'vn  des  vieillars  qui,  le  matin, 
auant  qu'ils  se  mettent  a  menger,  les  presche  en  com- 
mun toute  vne  grangée,  en  se  promenant  d'vn  bout  a 
autre,  et  redisant  vne  mesme  clause  a  plusieurs  fois, 
iusques  a  ce  qu'il  ayt  acheué  le  tour  (car  ce  sont  bas- 
timens  qui  ont  bien  cent  pas  de  longeur)  ;  il  ne  leur 
recommande  que  deus  choses  :  la  vaillance  contre  les 
ennemis,  et  l'amitié  a  leurs  femmes;  et  ne  faillent 
iamais  de  remerquer  céte  obligation  pour  leur  refrein, 
que  ce  sont  celles  *  qui  leur  maintiennent  leur  boisson 
tiède  et  assaisonnée.  Il  se  void  en  plusieurs  lieus,  et 
entre  autres  chez  moy,  la  forme  de  leurs  lits,  de  leurs 
cordons,  de  leurs  espées  et  brasseletz  de  bois,  de  quoy 
ils  couurent  leurs  poignets  aus  combats,  et  des  grandes 
cannes  ouuertes  par  vn  bout,  par  le  son  desquelles  ils 
soustiennent  la  cadence  de  leur  dance.  Ils  sont  ras  par 
tout,  et  se  font  le  poil  beaucoup  plus  nettement  que 
nous,  sans  rasotier*.  Ils  croyent  les  âmes  éternelles,  et 
celles  qui  ont  bien  mérité  des  Dieus  estre  logées  a 
l'endroit  du  ciel  ou  le  soleil  se  leue;  les  maudites,  du 
costé  de  l'occident. 

Ils  ont  ie  ne  sçay  quels  prestres  et  profetes  qui  se 
présentent  bien  rarement  au  peuple,  ayant  leur  de- 
meure aus  montaignes.  A  leur  arriuée,  il  se  faict  vne 
grande  feste  et  assemblée  solenne  *  de  plusieurs  vilages 
(chaque  grange,  comme  ie  l'ay  descrite,  faict  vn  vilage, 
et  sont  enuiron  a  vne  lieue  Françoise  l'vne  de  l'autre). 

^  BC  :  «  elles  ». 
-  C  :  <<  solennelle  ». 

Ce  profete  parle  a  eus  en  public,  les  exhortant  a  la 
vertu  et  a  leur  deuoir;  mais  toute  leur  science  éthique 
ne  contient  que  ces  deus  articles  :  de  la  resolution  a 
la  guerre,  et  affection  a  leurs  femmes.  Cetuy  cy  leur 
prognostique  les  choses  a  venir,  et  les  euenemans  qu'ils 
doiuent  espérer  de  leurs  entreprinses;  les  achemine 
ou  *  destourne  de  la  guerre.  Mais  c'est  en  telle  condi- 
tion que,  s'il  faut  a  bien  deuiner,  et  s'il  leur  adulent 
autrement  qu'il  ne  leur  a  prédit,  il  est  haché  en  mille 
pièces,  s'ils  l'atrapent,  et  condamné  pour  faus  profete. 
A  céte  cause,  celuy  qui  s'est  vne  fois  mesconté,  on  ne 
le  void  plus*. 

Ils  ont  leurs  guerres  contre  les  nations  qui  sont  au- 
delà  de  leurs  montaignes,  plus  auant  en  la  terre  ferme, 
ausquelles  ils  vont  tous  nuds,  n'ayant  autres  armes 
que  des  arcs  ou  ces  ^  espées  apointées  par  vn  bout,  a  la 
mode  des  langues  de  noz  espieuz.  C'est  chose  esmer- 
ueillable  que  de  la  fermeté  de  leurs  combats,  qui  ne 
finissent  iamais  que  par  meurtre  et  effusion  de  sang  : 
car,  de  routes  et  d'effroy,  ils  ne  sçauent  que  c'est. 
Chacun  raporte,  pour  son  trophée,  la  teste  de  l'ennemy 
qu'il  a  tué,  et  la  plante  a  l'entrée  de  son  logis.  Apres 
auoir  long  temps  bien  traité  leurs  prisonniers ,  et  de 
toutes  les  commoditez  dont  ils  se  peuuent  aduiser, 
celuy  qui  en  est  le  maistre  faict  vne  grande  assemblée 
de  ses  cognoissans.  Il  atache  vn  cordon  ^  a  l'vn  des 
bras  du  prisonnier*,  et  donne  au  plus  fidèle  de  ses 
amis  l'autre  bras  a  tenir  de  mesme,  et  eus  deus,  en 
présence  de  toute  l'assemblée,  l'assomment  a  coups 
d'espée.  Apres  cela,  ils  le  rostissent,  et  en  mengent  en 

'  C  :  «  et  ». 

2  BC  :  a  des  ». 

■'  BC  :  «  vne  corde  ». 

commun,  et  en  enuoyent  des  lopins  a  ceus  de  leurs 
amis  qui  sont  absens.  Ce  n'est  pas,  comme  on  pense, 
pour  s'en  nourrir,  ainsi  que  faisoint  anciennement  les 
Scytes;  c'est  pour  représenter  vne  extrême  vengeance. 
Et  qu'il  soit  ainsi  :  ayant  apperceu  que  les  Portuguois 
qui  s'estoint  râliez  a  leurs  aduersaires  vsoint  d'vne 
autre  sorte  de  mort  contre  eus,  quand  ils  les  prenoint, 
qui  estoit  de  les  enterrer  iusques  a  la  ceinture,  et  tirer 
au  demeurant  du  corps  force  coups  de  traict,  et  les 
pendre  après,  ils  pensèrent  que  ces  gens  icy  de  l'autre 
monde,  comme  ceux  qui  auoint  semé  la  cognoissance 
de  beaucoup  de  vices  parmi  leur  voisinage,  et  qui 
estoint  beaucoup  plus  grandz  maistres  qu'eus  en  toute 
sorte  de  malice,  ne  prenoint  pas  sans  occasion  céte 
sorte  de  vengeance,  et  qu'elle  deuoit  estre  plus  aigre 
que  la  leur,  commencèrent  de  quitter  leur  façon  an- 
tienne pour  suiure  céte  cy.  le  ne  suis  pas  marri  que 
nous  remerquons  l'horreur  barbaresque  qu'il  y  a  en 
vne  telle  action;  mais  ouy  bien  dequoy,  iugeans  bien 
de  leurs  fautes,  nous  soions  si  aueuglez  aus  nostres.  le 
pense  qu'il  y  a  plus  de  barbarie  a  menger  vn  homme 
viuant  qu'a  le  menger  mort,  a  deschirerpar  tourmans 
et  par  geines  vn  corps  encore  plein  de  sentiment ,  le 
faire  rostir  par  le  menu,  le  faire  mordre  et  meurtrir 
aus  chiens  et  aus  porceaux,  comme  nous  l'auons  non 
seulement  leu,  mais  veu  de  fresche  mémoire,  non 
entre  des  ennemis  anciens,  mais  entre  des  voisins  et 
concitoyens,  et,  qui  pis  est,  sous  prétexte  de  pieté  et  de 
religion,  que  de  le  rostir  et  menger  après  qu'il  est  tres- 
passé. 

Chrisippus  et  Zenon,  chefs  de  la  secte  Stoicque,  ont 
bien  pensé  qu'il  n'y  auoit  nul  mal  de  se  seruir  de 
nostre  charoigne  a  quoy  que  ce  fut  pour  nostre  besoing, 

et  d'en  tirer  de  la  nourriture  :  comme  nos  ancestres, 
estans  assiégez  par  Cicsar,  en  la  ville  de  Alexia,  se  réso- 
lurent de  soustenir  la  faim  de  ce  siège  par  lesVorps  des 
vieillardz,  des  femmes  et  toutes  autres  personnes  inu- 
tiles au  combat*.  Et  les  médecins  ne  creignent  pas  de 
s'en  seruir  a  toute  sorte  d'vsage  pour  nostre  santé,  soit 
pour  l'apliquer  au  dedans,  ou  au  dehors.  Mais  il  ne  s'y 
trouua  iamais  nulle  opinion  si  desreglée  qui  excusât 
la  trahison,  la  desloiauté,  la  tyrannie,  la  cruauté,  qui 
sont  nos  fautes  ordinaires.  Nous  les  pouuons  donq 
bien  appeller  barbares,  eu  esgard  aus  règles  de  la  rai- 
son, mais  non  pas  eu  esgard  a  nous,  qui  les  surpassons 
en  toute  sorte  de  barbarie.  Leur  guerre  est  toute  noble 
et  généreuse,  et  a  autant  d'excuse  et  de  beauté  que  céte 
maladie  humaine  en  peut  receuoir  :  elle  n'a  autre 
fondement  parmi  eus  que  la  seule  ialousic  de  la  vertu. 
Ils  ne  sont  pas  en  débat  de  la  conqueste  de  nouuelles 
terres  :  car  ils  iouissent  encore  de  céte  vberté  naturelle 
qui  les  fournit  sans  trauail  et  sans  peine  de  toutes 
choses  nécessaires,  en  telle  abondance  qu'ilz  n'ont  que 
faire  d'agrandir  leurs  limites.  Ils  sont  encore  en  cet 
heureux  point  de  ne  désirer  qu'autant  que  leurs  néces- 
sitez naturelles  leur  ordonnent  :  tout  ce  qui  est  au  delà 
est  superflu  pour  eus.  Ils  s'entrapelent  généralement, 
ceus  de  mesme  aage,  frères;  enfans,  ceus  qui  sont  au 
dessous;  et  les  vieillartz  sont  pères  a  tous  les  autres. 
Ceux  cy  laissent  a  leurs  suiuans  et  enfans  en  commun 
céte  plaine  possession  de  biens  par  indiuis,  sans  autre 
titre  que  celui  tout  pur  que  nature  donne  a  ses  créa- 
tures, les  produisant  au  monde.  Si  leurs  voisins  passent 
les  montaignes  pour  les  venir  assaillir,  et  qu'ils  em- 
portent la  victoire  sur  eus,  l'aquest  du  victoriens,  c'est 
la  gloire,  et  l'auantage  d'estre  demeuré  maistre   en 

valleur  et  en  vertu  ;  car  autrement  ils  n'ont  que  faire 
des  biens  des  vaincus,  et  s'en  retournent  a  leur  païs, 
ou  ils  n'ont  faute  de  nulle  chose  nécessaire,  ny  faute 
encore  de  céte  grande  partie,  de  sçauoir  heureusement 
iouir  de  leur  condition,  et  s'en  contenter.  Autant  en 
font  ceux  cy  a  leur  tour.  Ils  ne  demandent  a  leurs 
prisonniers  autre  rançon  que  la  confession  et  recog- 
noissance  d'estre  vaincus.  Mais  il  ne  s'en  trouue  pas 
vn,  en  tout  vn  siècle,  qui  n'aime  mieus  la  mort  que 
de  relascher,  ny  par  contenance,  ny  de  parole,  vn  seul 
point  d'vne  grandeur  de  courage  inuincible;  il  ne  s'en 
void  nul  qui  n'ayme  mieus  estre  tué  et  mangé  que  de 
requérir  seulement  de  ne  l'estre  pas.  Ils  les  traictent 
en  toute  liberté,  et  leur  fournissent  de  toutes  les  com- 
moditez  dequoy  ilz  se  peuuent  aduiser  %  affin  que  la 
vie  leur  soit  d'autant  plus  chère,  et  les  entretiennent 
communément  de  '  menasses  de  leur  mort  future,  des 
tourmens  qu'ils  y  auront  a  souffrir,  des  aprests  qu'on 
dresse  pour  cet  effect,  du  detranchement  de  leurs  mem- 
bres, et  du  festin  qui  se  fera  a  leurs  despans.  Tout  cela 
se  faict  pour  céte  seule  fin  d'arracher  de  leur  bouche 
quelque  parole  molle  ou  rabaissée,  ou  de  leur  donner 
enuie  de  s'enfuyr,  pour  gaigner  cet  auantage  de  les 
auoir  espouuantez,  et  d'auoir  fait  force  a  leur  vertu  et 
leur  constance  ;  car  aussi,  a  le  bien  prendre,  c'est  a  ce 
seul  point  que  consiste  la  vraye  et  solide  victoire*. 
Tous  les  autres  auantages  que  nous  gaignons  sur  nos 
ennemis,  ce  sont  auantages  empruntez  :  ils  ne  sont  pas 
nostres  '.  C'est  la  qualité  d'vn  portefaix ,  non  de  la 
vertu,  d'auoir  les  bras  et  les  iambes  plus  roides;  c'est 

*   Vulg.  supp.  :  a  et  leur  fournissent...  aduiser  ». 

'^  BC  :  a  des  ». 

^  Vulg.  modifie  cette  phrase. 

1.  12 


1  78  KSS\TS  DE  M.   DE  MONTAIGNE. 

vne  qualité  morte  et  corporelle  que  la  disposition  ;  c'est 
vn  coup  de  la  fortune  de  faire  broncher  nostre  ennemy 
et  de  luy  faire  siller  les  yeux  par  la  lumière  du  soleil  ; 
c'est  vn  tour  d'art  et  de  science,  et  qui  peut  tumber  en 
vne  personne  lâche  et  de  néant,  d'estre  suffisant  a  l'es- 
crime. L'estimation  et  le  pris  d'vn  homme  consiste  au 
cœur  et  en  la  volonté  :  c'est  la  ou  gist  son  vrai  honneur. 
La  vaillance,  c'est  la  fermeté,  non  pas  des  iambes  et 
des  bras,  mais  du  courage  et  de  l'ame.  Elle  ne  consiste 
pas  en  la  valeur  de  nostre  cheual,  ny  de  nos  armes, 
mais  en  la  nostre.  Celuy  qui  tombe  obstiné  en  son 
courage  *  ;  qui ,  pour  quelque  dangier  de  la  mort  voi- 
sine, ne  relasche  nul  point  de  sa  constance  et  asseu- 
rance;  qui  regarde  encores,  en  rendant  l'ame,  son 
ennemy  d'vne  veûe  ferme  et  desdaigneuse,  il  est  batu, 
non  pas  de  nous,  mais  de  la  fortune  ;  il  est  vaincu  par 
effect,  et  non  pas  par  raison  :  c'est  son  malheur  qu'on 
peut  accuser,  non  pas  ^  sa  lâcheté  ^*. 

Pour  reuenir  a  nostre  histoire ,  il  s'en  faut  tant  que 
ces  prisonniers  se  rendent  pour  tout  ce  '  qu'on  leur  fait, 
qu'au  rebours,  pendant  ces  deus  ou  trois  mois  qu'on 
les  garde,  ilz  portent  vne  contenance  gaye;  ils  pressent 
leurs  maistres  de  se  haster  de  les  mettre  en  céte 
espreuue;  ilz  les  deffient,  les  iniurient,  leur  reprochent 
leur  lâcheté  et  le  nombre  des  batailles  perdues  contre 
les  leurs.  l'ay  vne  chanson  faicte  par  vn  prisonnier,  ou 
il  y  a  ce  trect,  qu'ilz  viennent  hardiment  tretous,  et 
s'assemblent  pour  disner  de  luy,  car  ilz  mangeront 
quant  et  quant  leurs  pères  et.leurs  aieus  qui  ont  seruy 
d'aliment  et  de  nourriture  a  son  corps.  «  Ces  muscles, 

^  BC  supp.  :  a  pas  ». 

2  Vulg.  modifie  ces  dernières  lignes. 

^  Nous  donnons  ici  la  leçon  de  BC  ;  A  porte  :  «  toute  qu'on  ». 

dict  il,  céte  cher  et  ces  veines,  ce  sont  les  vostres,  pau- 
ures  folz  que  vous  estez,  vous  ne  recognoissez  pas  que 
la  substance  des  membres  de  voz  ancestres  s'y  tient 
encore.  Sauourez  les  bien,  vous  y  trouuerez  le  goust 
de  vostre  propre  cher.  »  Qui  est  vne  inuention  qui  ne 
sent  nullement  la  barbarie.  Ceus  qui  les  peignent 
mourans,  et  qui  représentent  céte  action  quand  on  les 
assomme,  ilz  peignent  le  prisonnier  crachant  au  visage 
de  ceux  qui  le  *  tuent,  et  leur  faisant  la  moue.  De 
vray,  ilz  ne  cessent,  iusques  au  dernier  souspir,  de  les 
brauer  et  deffier  de  parole  et  de  contenance.  Sans  men- 
tir, au  pris  de  nous,  voila  des  hommes  bien  saunages; 
car,  ou  il  faut  qu'ilz  le  soint  bien,  a  bon  escient,  ou  que 
nous  le  soions  :  car  *  il  y  a  vne  merueilleuse  distance 
entre  leur  constance  et  la  nostre. 

Les  hommes  y  ont  plusieurs  femmes,  et  en  ont 
d'autant  plus  grand  nombre  qu'ilz  sont  en  meilleure 
réputation  de  vaillance.  C'est  vne  beauté  remercable 
en  leurs  mariages  que  la  mesme  ialousie  que  nos  fem- 
mes ont  pour  nous  empescher  de  l'amitié  et  bien- 
ueillance  d'autres  femmes,  les  leurs  l'ont  toute  pareille 
pour  la  leur  acquérir.  Estans  plus  soigneuses  de  l'hon- 
neur de  leurs  maris  que  de  toute  autre  chose,  cerchent  ^ 
et  mettent  toute  leur  solicitude  a  auoir  le  plus  de  com- 
pagnes qu'elles  peuuent,  d'autant  que  c'est  vn  tesmoi- 
gnage  de  la  valeur  du  mary  d'auoir  plusieurs  espou- 
sées  ***.  Et,  afin  qu'on  ne  panse  point  que  tout  cecy  se 
face  par  vne  simple  et  seruile  obligation  a  leur  vsance, 
et  par  l'impression  de   l'hauthorité  de  leur  ancienne 

»  BC  :  «  les  ». 

'  BC  supp.  :  «  car  ». 

^  BC  :  «  elles  cerchent  ». 

*  BC  supp.  :  «  d'auoir  plusieurs  espousées  ». 

coustume,  sans  discours  et  sans  iugement,  et  pour 
auoir  l'ame  si  stupidc  que  de  ne  pouuoir  prendre  autre 
parti,  il  faut  alléguer  quelques  traitz  de  leur  suffisance. 
Outre  celuy  que  ie  vien  de  reciter  de  l'vne  de  leurs 
chansons  guerrières,  i'en  ay  vne  autre,  amoureuse,  qui 
commence  en  ce  sens  :  «  Coleuure,  arreste  toy  !  Arreste 
toy,  coleuure,  afin  que  ma  sœur  tire,  sur  le  patron  de 
ta  peinture,  la  façon  et  l'ouurage  d'vn  riche  cordon 
que  ie  puisse  donner  a  m'amie  :  ainsi  soit  en  tout 
temps  ta  beauté  et  ta  disposition  préférée  a  tous  les 
autres  serpens.  »  Ce  premier  couplet,  c'est  le  refrein 
de  la  chanson.  Or,  i'ay  assez  de  commerce  auec  la  poésie 
pour  iuger  cecy,  que,  non  seulement  il  n'y  a  rien  de 
barbarie  en  céte  imagination ,  mais  qu'elle  est  tout  a 
fait  Anacreontique.  Leur  langage,  au  demeurant,  c'est 
le  plus  dous  langage  du  monde,  et  qui  a  le  son  le  plus 
agréable  a  l'oreille  :  il  retire  fort  aux  terminaisons 
grecques  *. 

Trois  d'entre  eux,  ignorans  combien  coûtera  vn  iour 
a  leur  repos  et  a  leur  bon  heur  la  conoissance  des  corrup- 
tions de  deçà,  et  que  de  ce  commerce  naistra  leur  ruine, 
comme  ie  presupose  qu'elle  soit  des-ia  auancée,  bien 
misérables  de  s'estre  laissés  piper  au  désir  de  la  nou- 
uelleté,  et  auoir  quitté  la  douceur  de  leur  ciel  pour 
venir  voir  le  nostre,  furent  a  Rouan,  du  temps  que  le 
feu  Roy  Charles  neufiesme  y  estoit.  Le  Roy  parla  a 
eus  long  temps.  On  leur  fit  voir  nostre  façon,  nostre 
pompe,  la  forme  d'vne  belle  ville.  Apres  cela,  quelqu'vn 
leur  en  demanda  leur  auis,  et  voulut  sçauoir  d'eus  ce 
qu'ils  y  auoint  trouué  de  plus  admirable  :  ils  respon- 
dirent  trois  choses,  d'où  i'ay  perdu  la  troisiesme,  et  en 

*  Vulg.  modifie  cette  phrase. 

suis  bien  marry,  mais  i'en  ai  encore  deus  en  mémoire. 
Hz  dirent  qu'ilz  trouuoint,  en  premier  lieu,  fort  es- 
trange  que  tant  de  grandz  hommes  portans  barbe , 
roides,  fortz  et  armez,  qui  estoint  autour  du  Roy  (il 
est  vraisemblable  qu'ilz  parloint  des  Souisses  de  sa 
garde)  se  soubzmissent  a  obéir  a  vn  enfant,  et  qu'on 
ne  choisissoit  plus  tost  quelqu'vn  d'entre  eux  pour 
commander;  secondement,  (ilz  ont  vne  façon  de  leur 
langage  telle  qu'ils  nomment  les  hommes  moitié  les 
vns  des  autres)  qu'ilz  auoint  aperceu  qu'il  y  auoit 
parmy  nous  des  hommes  plains  et  gorgez  de  toute  sorte 
de  commoditez,  et  bien  soulz,  et  que  leurs  moitiez 
estoint  mendians  a  leurs  portes,  décharnez  de  faim  et 
de  pauureté,  et  trouuoint  estrange  comme  ces  moitiez 
icy  nécessiteuses  pouuoint  souffrir  vne  telle  iniustice, 
qu'ilz  ne  prinsent  les  autres  a  la  gorge,  ou  missent  le 
feu  a  leurs  maisons. 

Je  parlay  a  l'vn  d'eus  fort  long  temps;  mais  i'auois 
vn  truchement  qui  me  suyuoit  si  mal,  et  qui  estoit  si 
empesché  a  receuoir  mes  imaginations  par  sa  bestise, 
que  ie  n'en  peus  tirer  guiere  de  plaisir.  Sur  ce  que  ie 
luy  demanday  quel  fruit  il  receuoit  de  la  supériorité 
qu'il  auoit  parmy  les  siens  (car  c'estoit  vn  Capitaine, 
et  nos  matelots  le  nommoint  Roy)  :  il  me  dict  que  c'es- 
toit marcher  le  premier  a  la  guerre  ;  de  combien  d'hom- 
mes il  estoit  suiui  :  il  me  montra  vne  espace  de  lieu, 
pour  signifier  que  c'estoit  autant  qu'il  en  pourroit  en 
vne  telle  espace  (ce  pouuoit  estre  quatre  ou  cinq  mille 
hommes)  ;  si,  hors  la  guerre,  toute  son  authorité  estoit 
expirée  :  il  dict  qu'il  luy  en  restoit  cela  que,  quand  il 
visitoit  les  vilages  qui  dépendoint  de  luy,  on  luy  dres- 
soit  des  sentiers  au  trauers  des  haies  de  leurs  bois,  par 
ou  il  peut  passer  bien  a  l'aise.  Tout  cela  ne  va  pas 

trop  •  mal  :  mais  quoy  !  ils  ne  portent  point  de  haut  de 
chausses. 


CHAPITRE   TRENTEDEVXIEME. 

QV'iL  FAVT  SOBREMENT   SE   MESLER  DE  IVGER  DES  ORDONNANCES 
DIVINES. 

Le  vray  champ  et  subiect  de  l'imposture  sont  les 
choses  inconnues,  d'autant  qu'en  premier  lieu  l'estran- 
geté  mesme  donne  crédit,  et  puis,  n'estant  point  sub- 
iectes  a  nos  discours  ordinaires,  elles  nous  ostent  le 
moyen  de  les  combatre*;  d'où  il  adulent  qu'il  n'est  rien 
creu  si  fermement  que  ce  qu'on  sçait  le  moins,  ny  gens 
si  asseurés  que  ceux  qui  nous  content  des  fables,  comme 
alchimistes,  prognostiqueurs ,  iudiciaires,  chiroman- 
tiens,  médecins,  id  genus  omne,  ausquelz  ie  ioindrois 
volontiers,  si  i'osois,  vn  tas  de  gens  interprètes  et  con- 
trerolleurs  ordinaires  des  dessains  de  Dieu ,  faisant 
estât  de  trouuer  les  causes  de  chasque  accident,  et  de 
veoir  dans  les  secretz  de  la  volonté  diuine  les  motifs 
incompréhensibles  de  ses  opérations;  et,  quoy  que  la 
variété  et  discordance  continuelle  des  euenemens  les 
reiette  de  coin  en  coin,  et  d'orient  en  occident,  ils  ne 
laissent  de  suiure  pourtant  leur  esteuf,  et,  de  mesme 
creon,  peindre  le  blanc  et  le  noir*. 

Suffit  a  vn  Crestien  croire  toutes  choses  venir  de  Dieu, 
les  receuoir  auec  reconnoissance  de  sa  diuine  et  ins- 
crutable  sapience,  pourtant  les  prendre  en  bonne  part, 
en  quelque  visage  et  goust  qu'elles  lui  soint  cnuoyées 

•  C  supp.  :  «  trop  ». 

Mais  ie  trouue  mauuais  ce  que  ie  voy  en  vsage,  de  cher- 
cher a  fermir  et  appuyer  nostre  religion  par  le  bon 
heur  et  prospérité  de  nos  entreprises.  Nostre  créance 
a  assez  d'autres  fondemens  sans  l'authoriser  par  les 
euenemens.  Car,  le  peuple  accoustumé  a  ces  argumèns 
plausibles  et  proprement  de  son  goust,  il  est  dangier, 
quand  les  euenemens  viennent  a  leur  tour  contraires 
et  desauantageus,  qu'il  en  esbranle  sa  foi  :  comme  aux 
guerres  ou  nous  sommes  pour  la  religion,  ceux  qui 
eurent  l'aduantage  au  rencontre  de  La  Rochelabeille, 
faisant  grand  feste  de  cet  accident,  et  se  seruans  de 
céte  fortune  pour  certaine  approbation  de  leur  party, 
quand  ils  viennent  après  a  excuser  leurs  defortunes  de 
Montcontour  et  de  larnac  sur  ce  que  ce  sont  verges  et 
chastiemens  paternelz,  s'ilz  n'ont  vn  peuple  du  tout  a 
leur  mercy,  ilz  luy  font  assez  aisément  sentir  que  c'est 
prendre  d'vn  sac  deux  mouldures,  et  de  mesme  bouche 
souffler  le  chaud  et  le  froid.  Il  vaudroit  mieux  l'entre- 
tenir des  vrays  fondemens  de  la  vérité.  C'est  vne  belle 
bataille  nauale  qui  s'est  gaignée  ces  mois  passez  contre 
les  Turcs,  sous  la  conduite  de  don  loan  d'Austria,  mais 
il  a  bien  pieu  a  Dieu  en  faire  autres-fois  voir  d'autres 
telles  a  nos  despens.  Somme,  il  est  mal  aysé  de  ramener 
les  choses  diuines  a  nostre  suffisance,  qu'elles  n'y  souf- 
frent du  deschet.  Et  qui  voudroit  rendre  raison  de  ce 
que  Arrius  et  Léon,  son  Pape,  chefs  principaux  de  céte 
hérésie,  moururent,  en  diuers  temps,  de  mors  si  pareil- 
les et  si  estranges(car,  retirés  de  la  dispute,  par  douleur 
de  ventre,  a  la  garderobe,  tous  deux  y  rendirent  subi- 
tement l'ame),  et  exagérer  céte  vengeance  diuine  par 
la  circonstance  du  lieu,  y  pourroit  bien  encore  adious- 
ter  la  mort  de  Heliogabalus,  qui  fut  aussi  tué  en  vn 
retraict  :  mais  quoy  !  le  martyr  I renée  se  trouue  engagé 

en  mesme  fortune*.  Somme,  il  se  faut  contenter  de  la 
lumière  qu'il  plait  au  soleil  nous  communiquer  par  ses 
rayons;  et  qui  esleuera  ses  yeux  pour  en  prendre  vne 
plus  grande  dans  son  corps  mesme,  qu'il  ne  trouue  pas 
estrange  si,  pour  la  peine  de  son  outrecuidance,  il  y 
perd  la  veûe*. 


CHAPITRE    TRENTETROISIEME. 

DE   FVIR   LES   VOLVPTES   AV    PRIS   DE  LA  VIE. 

l'auois  bien  veu  conuenir  en  cecy  la  pluspart  des 
anciennes  opinions,  qu'il  est  heure  de  mourir  lors  qu'il 
y  a  plus  de  mal  que  de  bien  a  viure;  et  que,  de  con- 
seruer  nostre  vie  a  nostre  tourment  et  incommodité, 
c'est  choquer  les  reigles  mesmes  de  nature,  comme  di- 
sent ces  vieilles  reigles  : 

H  Çïjv  àAÛTT&jj,  ri  âuvàh  cvBccl^o'Jmç. 
KaXôv  [tÔ]  3'vï3(TX£tv  oiç  v^piv  to  ^^v  féfjsi. 
K/ssÎTCOV  TO  ixn  H^riv  èazlv  ri  Ç^v  àOlicoç. 

Mais  de  pousser  le  mespris  de  la  mort  iusques  a  tel 
degré  que  de  l'employer  pour  se  distraire  des  honneurs, 
richesses,  grandeurs,  et  autres  faneurs  et  biens  que 
nous  appelions  de  la  fortune,  comme  si  la  raison  n'a- 
uoit  pas  assez  affaire  a  nous  persuader  de  les  aban- 
donner, sans  y  adiouter  céte  nouuelle  recharge,  ie  ne 
l'auois  veu  ny  commander,  ny  pratiquer,  iusques  lors 
que  ce  passage  de  Seneca  me  tomba  entre  mains, 
auquel  conseillant  a  Lucilius,  personnage  puissant  et 
de  grande  authorité  autour  de  l'Empereur,  de  changer 
céte  vie  voluptueuse  et  tumultuaire,  et  de  se  retirer  de 

céte  presse  du  monde  a  quelque  vie  solitaire,  tran- 
quille et  philosophique,  sur  quoy,  Lucilius  alleguoit 
quelques  difficultez  :  «  le  suis  d'aduis  (dict  il)  que  tu 
quites  céte  vie  la,  ou  la  vie  tout  a  faict.  Bien  te  con- 
seille-ie  de  suiure  la  plus  douce  voye,  et  de  destacher 
plus  tôt  que  de  rompre  ce  que  tu  as  mal  noué,  pourueu 
que,  s'il  ne  se  peut  autrement  destacher,  tu  le  rompes. 
Il  n'y  a  homme  si  couard  qui  n'ayme  mieux  tomber 
vne  fois,  que  de  demeurer  tousiours  en  branle.  »  l'eusse 
trouué  ce  conseil  sortable  a  la  rudesse  Stoique;  mais 
il  est  plus  estrange  qu'il  soit  emprunté  d'Epicurus,  qui 
escrit  a  ce  propos  choses  toutes  pareilles  a  Idomeneus 
Si  est  ce  que  ie  pense  auoir  remerqué  quelque  traicf 
semblable  parmi  nos  gens,  mais  auec  la  modération 
Chrestienne. 

S.  Hilaire,  Euesque  de  Poitiers,  ce  fameux  ennemy  de 
l'heresieArriene,  estant  en  Syrie,  fut  aduertiqu'Abra, 
sa  fille  vnique,  qu'il  auoit  laissée  par  deçà  auecques 
sa  mère,  estoit  poursuiuie  en  mariage  par  les  plus  ap- 
parens  seigneurs  du  pais,  comme  fille  tresbien  nourrie, 
belle,  riche  et  en  la  fleur  de  son  aage.  Il  luy  escriuit 
(comme  nous  voyons)  qu'elle  ostat  son  affection  de 
tous  ces  plaisirs  et  aduantages  qu'on  luy  presentoit; 
qu'il  luy  auoit  trouué,  en  son  voiage,  vn  parti  bien  plus 
grand  et  plus  digne,  d'vn  mary  de  bien  autre  pouuoir 
et  magnificence,  qui  luy  feroit  presens  de  robes  et  de 
loyaux  de  pris  inestimable.  Son  dessain  estoit  de  luy 
faire  perdre  le  goust  et  l'vsage  des  plaisirs  mondains, 
pour  la  ioindre  toute  a  Dieu.  Mais,  a  cela,  le  plus  court 
et  plus  certain  moien  luy  semblant  estre  la  mort  de  sa 
fille,  il  ne  cessa,  par  veus,  prières  et  oraisons,  de  faire 
requeste  a  Dieu  de  l'oster  de  ce  monde,  et  de  l'apeller 
a  soy  :  comme  il  aduint.  Car,  bien-tost  après  son  re- 

tour,  elle  luy  mourut  ;  dequoy  il  monstra  vne  singu- 
lière allégresse.  Cestuy  cy  semble  enchérir  sur  les 
autres  de  ce  qu'il  s'adresse  a  ce  moyen  de  prime  face, 
qu'ilz  ne  prennent  que  subsidieremant,  et  puis  que 
c'est  a  l'endroit  de  sa  fille  vnique.  Mais  ie  ne  veux 
obmettre  le  bout  de  céte  histoire,  encore  qu'il  ne  soit 
pas  de  mon  propos.  La  femme  de  sainct  Hilaire^  ayant 
entendu  par  luy  comme  la  mort  de  leur  fille  s'estoit 
conduite  par  son  dessain  et  volonté,  et  combien  elle 
auoit  plus  d'heur  d'estre  deslogée  de  ce  monde  que  d'y 
estre,  print  vne  si  viue  appréhension  de  la  béatitude 
éternelle  et  céleste,  qu'elle  solicita  son  mary,  auec  ex- 
trême instance,  d'en  faire  autant  pour  elle.  Et  Dieu,  a 
leurs  prières  communes,  l'ayant  retirée  a  soy  bien  tost 
après,  il  ne  fut  iamais  mort  embrassée  auec  si  grand 
contentement  *. 


CHAPITRE   TRENTEQVATRIEME. 

LA  FOKTVNE  SE   RENCONTRE  SOVVENT  AV  TRAIN  DE  LA  RAISON. 

L'inconstance  du  bransle  diuers  de  la  fortune  faict 
qu'elle  nous  doiue  présenter  toute  espèce  de  visages. 
Y  a  il  nulle  action  de  iustice  plus  expresse  que  celle 
icy  ?  Le  Duc  de  Valentinois,  ayant  enuie  d'empoisonner 
Adrian,  Cardinal  de  Cornete,  ches  qui  le  Pape  Alexan- 
dre sixiesme,  son  père,  et  luy  alloient  souper  au  Vatican, 
enuoya  deuant  quelque  bouteille  de  vin  empoisonné, 
et  commanda  au  someillier  qu'il  la  gardast  bien  soi- 
gneusement. Le  Pape  y  estant  arriué  auant  le  fis,  et 

*   Vulg.  modifie  cette  fin. 

ayant  demandé  a  boire,  ce  sommelier,  qui  pensoit  ce 
vin  ne  luy  auoir  esté  recommandé  que  pour  sa  bonté, 
en  seruit  au  Pape,  et  le  Duc  mesme,  y  arriuant  sur  le 
point  de  la  collation  et  se  liant  qu'on  n'auroit  pas  tou- 
ché a  sa  bouteille,  en  prit  a  son  tour,  en  manière  que 
le  père  en  mourut  soudain,  et  le  fis,  après  auoir  esté 
longuement  tourmenté  de  maladie,  fut  reserué  a  vn 
autre  pire  fortune. 

Quelque  fois  il  semble  a  point  nommé  qu'elle  se 
ioûe  a  nous.  Le  seigneur  d'Estrée,  lors  Guidon  de  mon- 
sieur de  Vandome,  et  le  seigneur  de  Liques,  Lieutenant 
de  la  compagnie  du  Duc  d'Ascot,  estants  tous  deux 
seruiteurs  de  la  sœur  du  sieur  de  Foungueselles,  quoi 
que  de  diuers  partis  (comme  il  adulent  aux  voisins  de 
la  frontière),  le  sieur  de  Licques  l'emporta  ;  mais,  le 
mesme  iour  des  nopces,  et,  qui  pis  est,  auant  le  coucher, 
le  marié,  ayant  enuie  de  rompre  vn  bois  en  faueur  de 
sa  nouuelle  espouse,  sortit  a  l'escarmouche  près  de 
sainct  Omer,  ou  le  sieur  d'Estrée,  se  trouuant  le  plus 
fort,  le  feit  son  prisonnier,  et,  pour  faire  valoir  son 
aduantage,  encore  fausit  il  que  la  damoiselle, 

Coniugis  ante  coacta  noui  dimittere  collum, 
Quam  veniens  vna  atqiie  altéra  rursus  hyems 

Noctibiis  in  longis  auidiim  satiirasset  amorem, 
Tosset  vt  abrupto  viuere  coniugio  ', 

luy  fit  elle  mesme  requeste  par  courtoisie  de  luy  rendre 
son  prisonnier,  comme  il  feit  :  la  noblesse  Françoise  ne 
refusant  iamais  rien  aux  dames*. 

Quelque  fois  il  luy  plait  enuier  sur  nos  miracles. 
Nous  tenons  que,  le  Roy  Glouis  assiégeant  Angoulesme, 

'   Vulg.  supp.  ce  dernier  vers. 

les  murailles  cheurent  d'elles  mesmes  par  faueur  di- 
uine.  Et  Bouchet  emprunte  de  quelque  autheur  que,  le 
Roy  Robert  assiégeant  vne  ville,  et  s'estant  desrobé 
du  siège  pour  aller  a  Orléans  solemnizer  la  feste  de 
sainct  Aignan,  comme  il  estoit  en  deuotion  sur  certain 
point  de  la  messe,  les  murailles  de  la  ville  assiégée  s'en 
allèrent,  sans  aucun  effort,  en  ruine.  Elle  fit  tout  a 
contrepoil  en  nos  guerres  de  Milan.  Car  le  Capitaine 
Rense,  assiégeant  pour  nous  la  ville  d'Eronne,  et  ayant 
fait  mettre  la  mine  soubz  vn  grand  pan  de  muraille, 
et  le  mur  en  estant  brusquement  enleué  hors  de  terre^ 
recheut  toutes-fois  tout  empanné,  si  droit  dans  son  fon- 
dement que  les  assiégez  n'en  vausirent  pas  moins. 

Quelque  fois  elle  faict  la  médecine.  lason  Phereus, 
estant  abandonné  des  médecins  pour  vne  apostume 
qu'il  auoit  dans  la  poitrine,  ayant  enuie  de  s'en  défaire 
au  moins  par  la  mort,  se  ietta,  en  vne  bataille,  a  corps 
perdu  dans  la  presse  des  ennemis,  ou  il  fut  blessé  a 
trauers  le  corps  si  a  point  que  son  apostume  en  creua 
et  guérit.  Surpassa  elle  pas  Protogenes  en  la  science 
de  son  art?  Cestuy  cy  estoit  peintre,  et  ayant  parfaict 
l'image  d'vn  chien  las  et  recreu,  a  son  contentement 
en  toutes  les  autres  parties,  mais  ne  pouuant  repré- 
senter a  son  gré  l'escume  et  la  baue,  despité  contre  sa 
besongne,  prit  son  esponge,  et,  comme  elle  estoit  abre- 
uée  de  diuerses  peintures,  la  ietta  contre,  pour  tout 
effacer.  La  fortune  porta  tout  a  point  le  coup  a  l'en- 
droit de  la  bouche  du  chien,  et  y  parfournit  ce  a  quoy 
l'art  n'auoit  peu  attaindre.  N'adresse  elle  pas  quelque 
fois  nos  conseils  et  les  corige?  Isabel,  Royne  d'Angle- 
terre, ayant  a  repasser  de  Zelande  en  son  royaume 
auec  vne  armée,  en  faueur  de  son  fils  contre  son  mary, 
estoit  perdue,  si  elle  fui  arriuée  au  port  qu'elle  auoit 

proieté,  y  estant  attendue  par  ses  ennemis;  mais  la 
fortune  la  print  en  mer,  ^  la  ietta  contre  son  vouloir 
ailleurs,  ou  elle  print  terre  en  toute  seurté.  Et  cet  an- 
cien qui,  ruant  la  pierre  a  vn  chien,  en  assena  et  tua 
sa  marastre,  eut  il  pas  raison  de  prononcer  ce  vers  : 

la  fortune  a  meilleur  aduis  que  nous?* 


CHAPITRE    TRENTECINQVIESME. 

d'vn  defavt  de  nos  polices. 

Feu  mon  père,  homme,  pour  n'estre  aydé  que  de 
l'expérience  et  du  naturel,  d'vn  iugement  bien  net, 
m'a  dict  autre  fois  qu'es  commandemens  qui  luy  es- 
toient  tombez  en  main  2,  il  auoit  désiré  de  mettre  en 
train  que  il  y  eut  certain  lieu  designé,  auquel  ceux 
qui  eussent  besoing  de  quelque  chose  se  peussent  ren- 
dre et  faire  enregistrer  leur  affaire  a  vn  officier  estably 
pour  cet  effect,  comme  :  *  tel  cherche  compagnie  pour 
aller  a  Paris;  tel  cherche  vn  seruiteur  de  telle  qualité; 
tel  cherche  vn  maistre;  tel  demande  vn  ouurier;  qui 
cecy,  qui  cela  :  chacun  selon  son  besoing.  Et  semble 
que  ce  moyen  de  nous  entr'aduertir  apporteroit  non 
legiere  commodité  au  commerce  publique.  Car,  a  tous 
les  coups,  il  y  a  des  conditions  qui  s'entrecherchent,  et, 
pour  ne  se  pouuoir  rencontrer,  laissent  les  hommes  en 
extrême  nécessité. 

rentens,auec  vne  grand'  honte  de  nostre  siècle,  qu'a 

'  B  :  a  et  la  » 

2  Vulg.  supp.  :  «  es  commandemens...  en  main  ». 

nostre  veuc,  deux  tres-excellens  personnages  en  sçauoir 
sont  morts  en  estât  de  n'auoir  pas  leur  soûl  a  menger  : 
Lilius  Gregorius  Giraldus  en  Italie,  et  Sebastianus 
Castalio  en  Allemagne.  Et  croy  qu'il  y  a  mil'  hommes 
qui  les  eussent  appeliez  auec  tres-aduantageuses  con- 
ditions*, s'ilz  l'eussent  sceu.  Le  monde  n'est  pas  si 
généralement  corrompu  que  ie  ne  sçache  tel  homme 
qui  souhaiteroit,  de  bien  grande  affection,  que  les 
moiens  que  les  siens  luy  ont  mis  en  main  se  peussent 
employer,  tant  qu'il  plaira  a  la  fortune  qu'il  en  iouisse, 
a  mettre  a  l'abry  de  la  nécessité  les  personnes  *  rares 
et  remarquables  en  quelque  sorte  de  valeur  que  le 
mal' heur  combat  quelque  fois  iusques  a  l'extrémité; 
et  qui  les  metroit,  pour  le  moins,  en  tel  estât  qu'il  ne 
tiendroit  qu'a  faute  de  bon  discours  s'ilz  n'estoient 
contens*. 


CHAPITRE    TRENTESIXIESME. 

DE  l'vSAGE  de  se  VESTIR. 

Ou  que  ie  veuille  donner,  il  me  faut  forcer  quelque 
barrière  de  la  coustume,  si  soigneusement  a  elle  bridé  - 
toutes  nos  auenues.  le  deuisoy,  en  céte  saison  frileuse, 
si  la  façon  d'aller  tout  nud  de  ces  nations  dernière- 
ment trouuées  est  vne  façon  forcée  par  la  chaude  tem- 
pérature de  l'air,  comme  nous  disons  des  Indiens  et 
des  Mores,  ou  si  c'est  l'originele  des  hommes.  Les  gens 
d'entendement,  d'autant  que  tout  ce  qui  est  soubz  le 
ciel,  comme  dit  la  saincte  parolle,  est  subiect  a  mesmes 


*  BC  :  «  personnages  ». 

'  BC  :  «  tant  elT  a  soigneusement  bridé  ». 

loix,  ont  accoustumé,  en  pareilles  considérations  a  celles 
icy,  ou  il  faut  distinguer  les  loix  natureles  des  con- 
trouuées,  de  recourir  a  la  générale  police  du  monde, 
ou  il  n'y  peut  auoir  rien  de  contrefaict.  Or,  tout  estant 
exactement  fourny  ailleurs  de  filet  et  d'eguille  pour 
maintenir  son  estre,  il  est  a  la  vérité  mécreable  que 
nous  soions  seuls  produitz  en  estât  defectueus  et  indi- 
gent, et  en  estât  qui  ne  se  puisse  maintenir  sans  secours 
estrangier.  Ainsi  ie  tiens  que,  comme  les  plantes,  ar- 
bres, animaux  et  tout  ce  qui  vit,  se  treuue  naturele- 
ment  équipé  de  suffisante  couuerture  pour  se  défendre 
de  l'iniure  du  temps, 

'Proptereaque  fere  res  omnes  aut  corio  sunt, 
Aut  seta,  aut  conchis,  aut  callo,  aut  cortice  tectœ, 

aussi  estions  nous  ;  mais,  comme  ceux  qui  esteignent 
par  artificielle  lumière  celé  du  iour,  nous  auons  esteint 
et  estouffé  nos  propres  moyens  par  les  moyens  em- 
pruntez et  estrangiers.  Et  est  aysé  a  voir  que  c'est  la 
coustume  qui  nous  faict  impossible  ce  qui  ne  l'est  pas. 
Car,  de  ces  nations  qui  n'ont  aucune  connoissance  de 
vestemens,  il  s'en  trouue  d'assises  enuironsoubz  mesme 
ciel  que  le  nostre  :  et  puis,  la  plus  délicate  partie  de 
nous  est  celle  qui  se  tient  tousiours  descouuerte*.  Si 
nous  fussions  nés  auec  condition  de  cotillons  et  de 
greguesques,  il  ne  faut  faire  doubte  que  nature  n'eut 
armé  d'vne  peau  plus  espoisse  ce  qu'elle  eut  abandonné 
a  la  baterie  des  saisons,  comm'  ell'  a  garny  le  bout  des 
doigts  et  plante  des  pieds*.  le  ne  sçay  qui  demandoit  a 
vn  de  nos  gueus  qu'il  voyoit  en  chemise,  en  plain 
hiuer,  aussi  scarrabillat  *  que  tel  qui  se  tient  ammitoné 

'  BC  :  a  scarbillat  ». 

dans  les  martes  iusques  aux  oreilles,  comme  il  pouuoit 
auoir  patience:  «  Et  vous,  Monsieur,  responditil,  vous 
auez  bien  la  face  descouuerte;  or,  moy,  ie  suis  tout  face.» 
Les  Italiens  content  du  fol  du  Duc  de  Florence,  ce  me 
semble,  que,  son  maistre  s'enquerant  comment,  ainsi 
mal  vestu,  il  pouuoit  porter  le  froid,  a  quoy  il  estoit 
bien  empesché  luy  mesme  :  «  Suiuez,  dict  il,  ma  re- 
cepte,  de  charger  sur  vous  tous  vos  accoustremens, 
comme  ie  fay  les  miens  ;  vous  n'en  souffrirez  non  plus 
que  moy.  »  Le  Roy  Massinissa,  iusques  a  l'extrême 
viellesse,  ne  peut  estre  induit  a  aller  la  teste  couuerte, 
par  froid,  orage  et  pluye  qu'il  fit*;  et  le  Roy  Agesilaus 
obserua,  iusques  a  sa  décrépitude,  de  porter  pareille 
vesture  en  hiuer  qu'en  esté.  Caesar,  dict  Suétone,  mar- 
choit  tousiours  deuant  sa  troupe ,  et  le  plus  souuent  a 
pied,  la  teste  descouuerte,  soit  qu'il  fit  soleil  ou  qu'il 
pleut;  et  autant  en  dict  on  de  Hannibal  : 

Tum  vertice  nudo 
Excipere  insanos  imbres  cœlique  ruinant. 

*  *  Et,  puis  que  nous  sommes  sur  le  froid  et  François 
acoustumés  a  nous  biguarrer  *,  adioustons,  d'vne  autre 
pièce,  que  le  Capitaine  Martin  du  Bellay  dict,  au  voyage 
de  Luxembourg,  auoir  veu  les  gelées  si  âpres  que  le 
vin  de  la  munition  se  coupoit  a  coups  de  hache  et  de 
coignée,  se  debitoit  aux  soldats  par  poix,  et  qu'ilz  l'em- 
portoient  dans  des  paniers.  Et  Ouide,  a  deux  doigts  prez  : 

V^udaque  consistunt  formam  seruantia  testœ 
Vinu;  nec  hausta  meri,  sed  datafrusta  bibunt*. 

1  BC  aj.  :  «  Celuy  que  les  Polonnois  ont  choisi  pour  leur  Roy, 
après  le  nostre,  qui  est  a  la  vérité  vn  des  plus  grans  Princes  de 
nostre  siècle,  ne  porte  iamais  gans,  ny  ne  change  pour  l'hiuer  et 
temps  qu'il  face,  le  mesme  bonnet  qu'il  porte  au  couuert*  ». 


LIVRE  PREMIER.  ig3 

CHAPITRE    TRENTESETIESME. 

DV  lEVNE  CATON. 

le  n'ay  point  céte  erreur  commune  de  iuger  d'autruy 
selon  moy,  et  de  rapporter  la  condition  des  autres 
hommes  a  la  mienne  ^  le  croy  ayséement  d'autruy 
beaucoup  de  choses  ou  mes  forces  ne  peuuent  attain- 
dre'**.  La  foiblesse  que  ie  sens  en  moy  n'altère  aucu- 
nement les  opinions  que  ie  dois  auoir  de  la  vertu  et 
valeur  de  ceux  qui  le  méritent*.  Rampant  au  limon  de 
la  terre,  ie  ne  laisse  pas  de  remerquer,  iusques  dans 
les  nues,  la  hauteur*  d'aucunes  âmes  héroïques.  C'est 
beaucoup  pour  moy  d'auoir  le  iugement  réglé,  si  les 
efFects  ne  le  peuuent  estre ,  et  maintenir  aumoins  céte 
maistresse  partie  exempte  de  la  corruption  et  débauche. 
C'est  quelque  chose  d'auoir  la  volonté  bonne,  quand  les 
iambes  me  faillent.  Ce  siècle  auquel  nous  viuons,  au 
moins  pour  nostre  climat,  est  si  plombé,  que*  le  goust 
mesme  de  la  vertu  en  est  a  dire,  et  semble  que  ce  ne  soit 
autre  chose  qu'vn  iargon  de  colliege  ^  ;  il  ne  se  recon- 
noit  plus  d'action  purement  vertueuse  :  celles  qui  en 
portent  le  visage,  elles  n'en  ont  pas  pourtant  l'essence. 
Car  le  profit,  la  gloire,  la  crainte,  l'acoutumance  et 
autres  telles  causes  estrangeres  nous  acheminent  a  les 
produire.  La  iustice,  la  vaillance,  la  debonnaireté  que 
nous  exerçons  lors,  elles  peuuent  estre  dictes  telles  pour 

*   Vulg.  supp.  :  «  et  de...  la  mienne  ». 
2  Vulg.  modifie  cette  phrase. 

'^J' '  a   Virtiitem  vevba  putant,  vt 

Liicum  ligna.*  » 

I.  i3 

la  considération  d'autruy  et  du  visage  qu'elles  portent 
en  publiq,  mais  chesl'ouurier  ce  n'est  nullement  vertu. 
Il  y  a  vne  autre  fin  proposée*.  Elle  n'auoûe  rien  que  ce 
qui  se  faict  en  sa  considération  et  pour  elle  seule  *  *. 

Qui  plus  est,  nos  iugemens  sont  encores  malades  et 
suiuent  la  corruption  de  nos  meurs.  le  voy  la  plus- 
part  des  esprits  de  mon  temps  faire  les  ingenieus  a 
obscurcir  la  gloire  des  belles  et  généreuses  actions  an- 
ciennes, leur  donnant  quelque  interprétation  vile,  et 
leur  controuuans  des  occasions  et  des  causes  vaines*  : 
soit  par  malice,  ou  par  ce  vice  de  ramener  leur  créance 
a  leur  portée,  dequoi  ie  viens  de  parler  ;  soit,  comme 
ie  pense  plustost,  pour  n'auoir  pas  la  veûe  assez  forte 
et  assez  nette  pour  imaginer  et  conceuoir  la  splendeur 
de  la  vertu  en  sa  pureté  naifue  :  comme  Plutarque  dict 
que,  de  son  temps,  il  y  en  auoit  qui  attribuoient  la 
cause  de  la  mort  du  ieune  Caton  a  la  crainte  qu'il  auoit 
eu  deCaesar,  dequoy  il  se  picque  auecques  raison.  Et 
peut  on  iuger  par  la  combien  il  se  fut  encore  plus 
offencé  de  ceux  qui  l'ont  attribuée  a  l'ambition,  et  de 
ceux  qui  font  l'honneur  la  fin  de  toutes  actions  ver- 
tueuses **.  Ce  personnage  la  fut  véritablement  vn 
patron  que  nature  choisit  pour  monstrer  iusques  ou 
l'humaine  fermeté  et  constance  pouuoit  atteindre.  Mais 
ie  ne  suis  pas  icy  a  mesmes  pour  traiter  ce  riche  argu- 
ment, le  veux  seulement  faire  luiter  ensemble  les  traitz 
de  cinq  poètes  Latins  sur  la  louange  de  Caton*. 

Sit  Cato,  dum  viuit,  sane  vel  Cœsare  maior, 

dit  l'vn  \ 

'    Vulg.  modifie  cette  phrase. 

^   Vulg.  supp.  :  «  et  de  ceus...  vertueuses  ». 

^  BC  :  «  dict  vn  ». 

Et  inuictum,  deuicta  morte,  Catonem, 

dict  l'autre.  Et  l'autre,  parlant  des  guerres  ciuiles  d'en- 
tre Caesar  et  Pompeius, 

Victrix  causa  Diis  placuit,  sed  victa  Catoni. 

Et  le  quatriesme,  sur  les  louanges  de  Caesar  : 

Et  cuncta  terrarum  subacta 

Prœter  atrocem  animum  Catonis. 

Et  le  maistre  du  chœur,  après  auoir  étalé  les  noms  des 
plus  grands  Romains  en  sa  peinture,  finit  en  céte  ma- 
nière : 

His  dantem  iura  Caîonem. 


CHAPITRE    TRENTEHVITIEME. 

COMME  NOVS  PLEVRONS  ET  RIONS  d'vNE  MESME  CHOSE. 

Quand  nous  rencontrons  dans  les  histoires  qu'Anti- 
gonus  sceut  tres-mauuais  gré  a  son  fis  de  luy  auoir 
présenté  la  teste  du  Roy  Pyrhus,  son  ennemy,  qui 
venoit  sur  l'heure  mesme  d'estre  tué,  combatant  contre 
luy,  et  que,  l'ayant  veûe,  il  se  print  bien  fort  a  pleu- 
rer; et  que  le  Duc  René  de  Lorreine  pleura  aussi  la 
mort  du  Duc  Charles  de  Bourgoigne,  qu'il  venoit  de 
deft'aire,  et  en  porta  le  deuil  en  son  enterrement;  et 
que,  en  la  bataille  d'Auroy,  que  le  Conte  de  Montfort 
gaigna  contre  Charles  de  Blois,  sa  partie  pour  la  * 
Duché  de  Bretaigne,  le  victorieux,  rencontrant  le  corps 

de  son  cnnemy  trespassé,  en  mena  grand  deuil  :  il  ne 
faut  pas  s'écrier  soudain  : 

E  cost  auen,  che  Vanimo  ciascuna 
Sua  passion  sotto  el  contrario  manto 
Ricopre,  con  la  vista  hor  chiara,  hor  bruna. 

Quand  on  présenta  a  Cœsar  la  teste  de  Pompeius,  les 
histoires  disent  qu'il  en  détourna  sa  veûe  comme  d'vn 
vilain  et  mal  plaisant  spectacle.  Il  y  auoit  eu  entre  eus 
vne  si  longue  intelligence  et  société  au  manimant  des 
affaires  publiques,  tant  de  communauté  de  fortunes, 
tant  d'offices  réciproques  et  d'alliance,  qu'il  ne  faut  pas 
croire  que  céte  contenance  fut  toute  fauce  et  contre- 
faicte,  comme  estime  cet  autre  : 

Tiitumque  putauit 
Jam  bonus  esse  socer-,  lachrimas  non  sponte  cadentes 
Ejfudit,  gemitusque  expressif  pectore  lœto. 

Car,  bien  que,  a  la  vérité,  la  pluspart  de  nos  actions 
ne  soient  que  masque  et  fard,  et  qu'il  puisse  quelque 
fois  estre  vray, 

Hœredis  Jletus  sub  persona  risus  est. 

si  est  ce  qu'au  iugement  de  ces  accidens,  il  faut  con- 
sidérer comme  nos  âmes  se  trouuent  souuent  agitées 
de  diuerses  passions.  Et,  tout  ainsi  qu'en  nos  corps  ils 
disent  qu'il  y  a  vn'  assamblée  de  diuerses  humeurs, 
desquelles  celle  la  est  maistresse,  qui  commande  le- 
plus  ordinairement  en  nous,  selon  nos  complexions, 
aussi  en  nos  âmes,  bien  qu'il  y  ait  diuers  mouuemens 
qui  l'agitent,  si  faut  il  qu'il  y  en  ait  vn  a  qui  le  champ 
demeure.  Mais  ce  n'est  pas  auec  si  entier  auantage 
que,  pour  la  volubilité  et  soupplesse  de  nostre  ame, 

les  plus  tbibles,  par  occasion,  ne  regaignent  encor  la 
place  et  ne  facent  vne  courte  charge  a  leur  tour.  D'où 
nous  voions,  non  seulemant  aus  enfans,  qui  vont  tout 
navfuement  après  la  nature,  pleurer  et  rire  souuent  de 
mesme  chose,  mais  nul  d'entre  nous  ne  se  peut  vanter, 
quelque  voyage  qu'il  face  a  son  souhait ,  que  encore, 
au  départir  de  sa  famille  et  de  ses  amis,  il  ne  se  sente 
frissonner  le  courage,  et,  si  les  larmes  ne  lui  en  eschap- 
pent  tout  a  faict,  au  moins  met  il  le  pied  a  l'estrieu 
d'vn  visage  morne  et  contristé.  Et,  quelque  gentille 
flame  qui  eschaufe  le  cœur  des^lles  bien  nées,  encore 
les  desprend  on  a  force  du  col  de  leurs  mères  pour  les 
rendre  a  leur  espous,  quoy  que  die  ce  bon  compaignon  : 

Estne  nouis  nuptis  odio  Venus?  anne  parentum 

Frustrantur  falsis  gaudia  lachrimiilis , 

Vbertim  thalami  quas  intra  litninafundunt? 

Non,  ita  me  Diui,  vera  gemunt,  iuuerint. 

Ainsi  il  n'est  pas  estrange  de  plaindre  celuy  la  mort 
qu'on  ne  voudroit  nullement  estre  en  vie*.  On  dict 
que  la  lumière  du  soleil  n'est  pas  d'vne  pièce  continue, 
mais  qu'il  nous  élance  si  dru  sans  cesse  nouueaus 
rayons,  les  vns  sur  les  autres,  que  nous  n'en  pouuons 
aperceuoir  l'entredeux*.  Nous  auons  poursuiuy  auec 
résolue  volonté  la  vengeance  d'vne  iniure,  et  resenti 
vn  singulier  contentement  de  la  victoire;  nous  en 
pleurons  pourtant.  Ce  n'est  pas  de  cela  que  nous  pleu- 
rons. Il  n'y  a  rien  de  changé;  mais  nostre  ame  regarde 
la  chose  d'vn  autre  œil,  et  se  la  représente  par  vn  autre 
visage.  Car  chaque  chose  a  plusieurs  biais  et  plusieurs 
lustres.  La  parenté,  les  anciennes  acointances  et  ami- 
tiés saisissent  son  imagination,  et  la  passionnent  pour 
l'heure,  selon  leur  condition;  mais  le  contour  en  est  si 

brusque  qu'il  nous  eschappe*;  et,  a  céte  cause,  vou- 
lant de  toute  céte  suite  continuer  vn  corps,  nous  nous 
trompons.  Quand  Timoleon  pleure  le  meurtre  qu'il 
auoit  commis  d'vne  si  meure  et  généreuse  délibération, 
il  ne  pleure  pas  la  liberté  rendue  a  sa  patrie,  il  ne 
pleure  pas  le  tyran,  mais  il  pleure  son  frère.  L'vne 
partie  de  son  deuoir  est  ioûée;  laissons  luy  en  ioûer 
l'autre. 


CHAPITRE    TRENTENEVFIEME. 

DE  LA  SOLITVDE. 

Laissons  a  part  céte  longue  comparaison  de  la  vie 
solitaire  a  l'actiue  ;  et,  quant  a  ce  beau  mot  dequoy  se 
couure  l'ambition  et  l'auarice,  que  nous  ne  sommes  pas 
nés  pour  nostre  particulier,  ains  pour  le  publicq,  r'ap- 
portons  nous  en  hardiment  a  ceux  qui  sont  en  la  danse, 
et  qu'ils  se  battent  sur  la  conscience,  si,  au  rebours, 
les  estats,  les  charges  et  cete  tracasserie  du  monde 
ne  se  recherche  plus  tôt  pour  tirer  du  publicq  son 
proffit  particulier.  Les  mauuais  moyens  par  ou  on  s'y 
pousse  en  nostre  siècle  monstrent  bien  que  la  fin  n'en 
vaut  gueres.  Respondons  *  a  l'ambition  que  c'ét  elle 
mesme  qui  nous  donne  goust  de  la  solitude  ;  car  que 
fuit  elle  tant  que  la  société,  que  cherche  elle  tant  que 
ses  coudées  franches  et  point  de  compaignon?  Ml  y  a 
dequoy  bien  et  mal  faire  par  tout.  Toutefois,  si  le  mot 
de  Bias  est  vray,  que  la  pire  part  c'est  la  plus  grande, 
ou  ce  que  dit  l'Ecclésiastique,  que  de  mille  il  n'en  est 

'  C  :  «  Respons  ». 

^   Vulg.  supp.  :  a  et  point  de  compaignon  ». 

pas  vn  bon*,  la  contagion  est  tresdangereuse  en  la 
presse.  Il  faut  ou  imiter  les  vitieus,  ou  les  hair.  Tout 
les  deux  sont  dangereus  :  et  de  leur  resambler,  par  ce 
qu'ils  sont  beaucoup;  et  d'en  hair  beaucoup,  par  ce 
qu'ils  sont  dissemblables*.  Ce- n'est  pas  que  le  sage  ne 
puisse  par  tout  viure  content,  voire  et  seul  en  la  foule 
d'vn  palais.  Mais,  s'il  est  a  choisir,  il  en  fuira,  dit  il  \ 
mesmes  la  veûe;  il  portera,  s'il  est  besoing,  cela;  mais, 
s'il  est  en  lui,  il  eslira  eecy.  Il  ne  lui  semble  point  suf- 
fisamment s'estre  deffaict  des  vices,  s'il  faut  encores 
qu'il  conteste  auec  ceux  d'autruy*. 

Or  la  fin,  ce  crois-ie,  en  est  tout  vne  :  d'en  viure 
plus  a  loisir  et  a  son  ayse;  mais  on  n'en  cherche  pas 
tousiours  bien  le  chemin.  Souuent  on  pense  auoir 
quitté  les  affaires,  on  ne  les  a  que  changé.  II  n'y  a 
guère  moins  de  tourment  au  gouuernement  d'vne  fa- 
mille qu'en  vn  estât  entier.  Ou  que  l'ame  soit  empes- 
chée,  elle  y  est  toute;  et  pour  estre  les  occupations 
domestiques  moins  importantes,  elles  n'en  sont  pas 
moins  importunes  pourtant.  Dauantage,  pour  nous 
estre  deffaictsde  la  court  et  du  marché,  nous  ne  sommes 
pas  deffaicts  des  principaus  tourmens  de  nostre  vie  : 

^Katio  et  prudent ia  curas, 
Non  locus  effusi  laîe  maris  arbiter,  au/ert. 

L'ambition,  l'auarice,  l'irrésolution,  la  peur  et  les 
concupiscences  ne  nous  abandonnent  point  pour  chan- 
ger de  contrée  : 

Et 
^Post  equitem  *  sedet  atra  cura. 

'    Vulg.  ;  «  dit  l'eschole  >. 
-  DC  :  ('  equidem  ». 


200  p:ssais  dk  m.  de  Montaigne. 

Elles  nous  suiuent  souuent  iusques  dans  les  cloistres 
et  dans  les  escoles  de  philosophie.  Ni  les  desers,  ny  les 
rochers  creusés,  ny  la  hère,  nv  les  ieunes  ne  nous  en 
démêlent. 

Hœret  lateri  letalis  arundo. 

On  disoit  a  Socrates  que  quelqu'vn  ne  s'estoit  nulle- 
ment amendé  a  son  voiage  :  «  le  croy  bien,  dit  il,  il 
s'estoit  emporté  auecques  soy. .» 

Quid  terras  alio  calentes 
Sole  mutamus?  patriœ  *  quis  exul 
Se  quoque  fugit? 

Si  on  ne  se  descharge  premièrement  et  son  ame  du 
fais  qui  la  presse,  le  remuement  la  faira  fouler  dauan- 
tage  :  comme  en  vn  nauire  les  charges  empeschent 
moins  quand  elles  sont  rassises.  Vous  faites  plus  de 
mal  que  de  bien  au  malade  de  luy  faire  changer  de 
place,  vous  ensachés  le  mal  en  le  remuant  *.  Parquoy 
ce  n'est  pas  assés  de  s'estre  escarté  du  peuple  ;  ce  n'est 
pas  assés  de  changer  de  place  :  il  se  fault  escarter  des 
conditions  populaires  qui  sont  en  nous;  il  se  faut 
séquestrer  et  r'auoir  de  soy*.  Nostre  mal  nous  tient  en 
l'ame.  Or  elle  ne  se  peut  echaper  a  elle  mesme. 

In  culpa  est  animus  qui  se  non  effugit  vnquam. 

Ainsi  il  la  faut  ramener  et  retirer  en  soi  :  c'est  la 
vraye  solitude,  et  qui  se  peut  iouir  au  milieu  des  villes 
et  des  cours  des  Rois,  mais  elle  se  iouyt  plus  commo- 
dément a  part.  Or,  puis  que  nous  entreprenons  de 
viure  seulz  et  de  nous  passer  de  compagnie,  faisons 

'  BC  :  «  patria  » . 

^  BC  aj.  :  a  Comme  les  pals  s'enfoncent  plus  auant  et  s'affer- 
missent en  les  branlant  et  secouant  ». 

que  nostre  contentement  dépende  de  nous.  Desprenons 
nous  de  toutes  les  liaisons  qui  nous  attachent  a  autruy . 
Gaignons  sur  nous  de  pouuoir  a  bon  escient  viure 
seulz,  et  y  viure  a  nostre  aise. 

Stilpon,  estant  eschappé  de  l'embrasement  de  sa  ville, 
ou  il  auoit  perdu  femme,  enfans  et  cheuance,  Déme- 
trius  Poliorcetes,  le  volant,  en  vne  si  grande  ruine  de 
sa  patrie,  le  visage  non  effrayé,  luy  demanda  s'il  n'auoit 
pas  eu  du  dommage;  il  respondit  que  non,  et  qu'il  n'y 
auoit,  Dieu  mercy,  rien  perdu  du  sien*.  Certes  l'homme 
d'entendement  n'a  rien  perdu  s'il  a  soy  mesme.  Quand 
la  ville  de  Noie  fut  ruinée  par  les  Barbares,  Paulinus, 
qui  en  estoit  Euesque,  y  ayant  tout  perdu,  et  leur 
prisonnier,  prioit  ainsi  Dieu  :  «  Seigneur,  garde  moy 
de  sentir  céte  perte,  car  tu  sçais  qu'ilz  n'ont  encore 
rien  touché  de  ce  qui  est  a  moy.  »  Les  richesses  qui  le 
faisoient  riche,  et  les  biens  qui  le  faisoient  bon,  estoient 
encore  en  leur  entier.  Voila  que  c'est  de  bien  choisir 
les  thresors  qui  se  puissent  garantir  de  l'iniure,  et  de 
les  cacher  en  lieu  ou  personne  n'aille,  et  qui  ne  puisse 
estre  trahi  que  par  nous  mesmes.  Il  faut  auoir  femmes, 
enfans,  biens,  et  sur  tout  de  la  santé,  qui  peut,  mais 
non  pas  s'y  attacher  en  manière  que  nostre  bon  heur 
en  despende.  Il  se  faut  reseruer  vne  arrière-boutique 
toute  nostre,  toute  franche,  en  laquelle  nous  establis- 
sons  nostre  vraye  liberté  et  principale  retraicte  et  soli- 
tude. En  céte  cy,  faut  il  prendre  nostre  ordinaire 
entretien  de  nous  a  nous  mesmes,  et  si  priuée  *,  que 
nulle  acointance  ou  communication  estrangiere  n'y 
trouue  place;  discourir  et  y  rire,  comme  sans  famé, 
sans  enfans  et  sans  biens,  sans  train  et  sans  valetz  :  affin 

que,  quand  l'occasion  aduiendra  de  leur  perte,  il  ne 
nous  soit  pas  nouueau  de  nous  en  passer.  Nous  auons 
vne  ame  contournable  en  soy  mesme,  elle  se  peut  faire 
compagnie,  elle  a  dequoy  assaillir  et  dequoy  défendre, 
dequoy  receuoir  et  dequoy  donner.  Ne  craignons  pas 
en  céte  solitude  nous  croupir  d'oisiueté  ennuyeuse*.  En 
nos  actions  accoustumées ,  de  mille  il  n'en  est  pas  vne 
qui  nous  regarde.  Celuy  que  tu  vois  grimpant  contre- 
mont  les  ruines  de  ce  mur,  furieux  et  hors  de  soy,  en 
bute  de  tant  de  harquebouzades,  et  cet  autre  tout 
cicatrice,  transi  et  pasle  de  fain,  délibéré  de  creuer 
plustost  que  de  luy  ouurir  la  porte,  pense  tu  qu'ilz  y 
soient  pour  eux?  pour  tel  aduenture  *  qu'ilz  ne  virent 
onques,  et  qui  ne  se  donne  nulle  peine  de  leur  faict, 
plongé  ce  pendant  en  l'oisiueté  et  aus  délices.  Cestuy- 
cy  tout  pituiteux,  chassieux  et  crasseux,  que  tu  vois 
sortir  après  minuit  d'vn  estude,  penses  tu  qu'il  cher- 
che, parmy  les  liures,  comme  il  se  rendra  plus  homme 
de  bien,  plus  content  et  plus  sage?  nulles  nouuelles  : 
il  y  mourra,  ou  il  apprendra  a  la  postérité  la  mesure 
des  vers  de  Plante  et  la  vraye  orthographie  d'vn  mot 
Latin.  Qui  ne  contreschange  volontiers  la  santé,  le 
repos  et  la  vie  a  la  réputation  et  a  la  gloire,  la  plus 
inutile,  vaine  et  fauce  monnoie  qui  soit  en  nostre 
vsage?  Nostre  mort  ne  nous  faisoit  pas  assez  de  peur  ; 
chargeons  nous  encore  de  celle  de  nos  famés,  de  nos 
enfans  et  de  nos  gens.  Nos  affaires  ne  nous  donnoient 
pas  assez  de  peine;  prenons  encore  a  nous  tourmenter 
et  rompre  la  teste  de  ceux  de  nos  voisins  et  amis. 

Vah!  quemquamne  hominem  in  animum  instituere  aut 
T^arare  quod  sit  charius  quam  ipse  est  sibi? 

1  BC  :  «  tel  a  l'aduentare  n. 

*  Or,  c'est  assez  vescu  pour  autruy  ;  viuons  pour  nous, 
au  moins  ce  bout  de  vie.  Ramenons  a  nous  et  a  nostre 
vray  profit  nos  cogitations  et  nos  intentions.  Ce  n'est 
pas  vne  legiere  partie  que  de  faire  seurement  sa  re- 
traite :  elle  nous  empesche  assez,  sans  y  mesler  d'autres 
entreprinses.  Puis  que  Dieu  nous  donne  loisir  de  dis- 
poser de  nostre  deslogement,  préparons  nous  y,  plions 
bagage,  prenons  de  bon'  heure  congé  de  la  compagnie, 
despetrons  nous  de  ces  violentes  prinses  qui  'nous  en- 
gagent ailleurs  et  esloignent  de  nous. 

Il  faut  desnoûer  ces  obligations  si  fortes,  et  meshuy 
aymer  cecy  et  cela,  mais  n'espouser  rien  que  soy.  C'est 
a  dire,  le  reste  soit  a  nous,  mais  non  pas  ioint  et  colé 
en  façon  qu'on  ne  le  puisse  desprendre  sans  nous  es- 
corcher  et  arracher  ensemble  quelque  pièce  du  nostre. 
La  plus  grande  chose  du  monde ,  c'est  de  sçauoir  estre 
a  soy*.  Il  y  a  des  complexions  plus  propres  a  ce  pré- 
cepte les  vnes  que  les  autres.  Celles  qui  ont  l'appréhen- 
sion molle  et  lâche,  et  vn'  affection  et  volonté  difficille, 
et  qui  ne  se  prend  pas  ayséement ,  desquelz  ie  suis  et 
par  naturelle  condition  et  par  discours,  ilz  se  plieront 
plus  aiséement  a  ce  conseil  que  les  âmes  actiues  et 
tendues,  qui  embrassent  tout  et  s'engagent  par  tout, 
qui  se  passionnent  de  toutes  choses,  qui  s'offrent,  qui 
se  présentent  et  qui  se  donnent  a  toutes  occasions.  Il 
se  faut  seruir  de  ces  commodités  accidentales  et  hors 
de  nous,  en  tant  qu'elles  nous  sont  plaisantes ,  mais 
sans  en  faire  nostre  principal  fondement;  ce  ne  l'est 
pas  :  ny  la  raison,  ny  la  nature  ne  le  veulent.  Pour- 
quoy,  contre  ses  loix,  asseruirons  nous  nostre  conten- 
tement a  la  puissance  d'autruy?  D'anticiper  aussi  les 
accidens  de  fortune,  se  priuer  des  commoditez  qui  nous 
sont  en  main,  comme  plusieurs  ont  faict  pardeuotion, 

et  quelques  philosophes  par  discours,  se  seruir  soy 
mesmes,  coucher  sur  la  dure,  se  creuer  les  yeux,  ietter 
ses  richesses  emmy  la  riuiere,  rechercher  la  douleur  : 
ceux  la  pour,  par  le  tourment  de  céte  vie,  en  acquérir 
la  béatitude  d'vn  autre;  ceux  cy  pour,  s'estant  logez 
en  la  plus  basse  marche,  se  mettre  en,  seurté  de  nou- 
uelle  cheute  :  c'est  l'action  d'vne  vertu  excessiue  ;  les 
natures  plus  roides  et  plus  fort;^s  facent  leur  cacheté 
mesmes  glorieuse  et  exemplaire. 

Tuta  et  paruula  laudo, 
Cum  res  deficiunt,  satis  inter  vilia  fortis  ; 
Verum  ubi  quid  melius  contingit  et  vnctius,  idem 
Hos  sapere,  et  solos  aio  bene  viuere,  quorum 
Conspicitur  nitidis  fundata  pecunia  villis. 

Il  y  a  pour  moy  assez  affaire  sans  aller  si  auant.  Il 
me  suffit  sous  la  faueur  de  la  fortune  me  préparer  a  sa 
defaueur,  et  me  représenter,  estant  a  mon  aise,  le  mal 
aduenir,  autant  que  l'imagination  y  peut  atteindre  : 
tout  ainsi  que  nous  nous  accoustumons  aux  ioutes  et 
tournois,  et  contrefaisons  la  guerre  en  pleine  paix*.  le 
vois  iusques  a  quelz  limites  va  la  nécessité  naturelle, 
et,  considérant  le  pauure  mandiant  a  ma  porte  souuent 
plus  enioué  et  plus  sain  que  moy,  ie  me  plante  en  sa 
place;  l'essaye  de  chausser  mon  ame  a  son  biaiz;  et, 
courant  ainsi  par  les  autres  exertiples,  quoy  que  ie 
pense  la  mort,  la  pauureté,  le  mespris  et  la  maladie  a 
mes  talons,  ie  me  resous  aisément  de  n'entrer  en  effroy 
de  ce  qu'vn  moindre  que  moy  prend  auec  telle  patience  ; 
et  ne  puis  croire  que  la  bassesse  de  l'entendement 
puisse  plus  que  la  vigueur,  ny  que  les  effects  du  discours 
ne  puissent  arriuer  aux  effects  de  l'accoustumance.  Et, 
connoissant  combien  ces  comodités  accessoires  tiennent 

a  peu,  ie  ne  laisse  pas,  en  pleine  iouissance,  de  supplier 
Dieu,  pour  ma  souueraine  requeste,  qu'il  me  rende 
content  de  moy  mesme  et  des  biens  qui  naissent  de 
moy.  le  voy  des  ieunes  hommes  gaillards  qui  ne  lais- 
sent pas  de  porter  dans  leurs  coffres  vne  masse  de 
pillules,  pour  s'en  seruir  quand  le  rheume  les  pressera, 
lequel  ils  craignent  d'autant  moins  qu'ils  en  pensent 
auoir  le  remède  plus  a  main.  Ainsi  faut  il  faire,  et 
encore,  si  on  se  sent  suiect  a  quelque  maladie  plus 
forte,  se  garnir  de  ces  medicamens  qui  assopissent  et 
endorment  la  partie. 

L'occupation  qu'il  faut  choisir  a  vne  telle  vie,  ce 
doit  estre  vne  occupation  non  pénible,  ny  ennuyeuse; 
autrement  pour  néant  ferions  nous  estât  d'y  cstre  venus 
chercher  le  seiour.  Cela  dépend  du  goust  particulier 
d'vn  chacun  :  le  mien  ne  s'accomode  nullement  au 
ménage.  Ceux  qui  l'aiment,  ilz  s'y  doiuent  adonner 
auec  modération  : 

Conentur  sibi  res,  non  se  submittere  rébus. 

C'est  autrement  vn  office  seruile  que  la  mesnagerie, 
comme  le  nomme  Saluste;  ell'  a  des  parties  plus  nobles 
et  excusables,  comme  le  soing  des  iardinages,  que 
Xenophon  attribue  a  Cyrus;  et  se  peut  trouuer  vn 
moyen  entre  ce  bas  et  vile  soing,  tandu  et  plein  de 
solicitude  qu'on  voit  aux  hommes  qui  s'y  plongent  du 
tout,  et  céte  profonde  et  extrême  nonchalance  laissant 
tout  aller  a  l'abandon  qu'on  voit  en  d'autres. 

^emocriti  pecus  edit  agellos 
Cultaque,  dum  peregre  est  animus  sine  corpore  velox. 

Mais  oyons  le  conseil  que  donne  le  ieune  Pline  a 
Cornélius   Rufus,  son  amy,  sur  ce  propos*.  «  le  te 

conseille,  en  céte  pleine  et  grasse  retraite  ou  tu  es,  de 
quitter  a  tes  gens  ce  bas  et  abiect  soing  du  mesnage,  et 
t'adonner  a  l'estude  des  lettres,  pour  en  tirer  quelque 
chose  qui  soit  toute  tienne.  »  Il  entend  la  réputation, 
d'vne  pareille  humeur  a  celle  de  Cicero,  qui  dict  vou- 
loir employer  sa  solitude  et  seiour  des  affaires  publiques 
a  s'en  acquérir  par  ses  escris  vne  vie  immortelle*. 

Ny  la  fin,  ny  le  moyen  de  ce  conseil  ne  me  contante. 
Nous  retombons  tous-iours  de  la  fleure  en  chaud  mal. 
Premièrement,  cet'  occupation  des  liures,  si  ell'  a  faute 
de  règle  et  de  mesure  *,  elle  est  aussi  pénible  que  nulle 
autre,  et  aussi  ennemie  de  la  santé,  qui  doit  estre  prin- 
cipalement considérée.  Et  ne  se  faut  point  laisser  en- 
dormir au  plaisir  qu'on  y  prend  :  c'est  ce  mesme  plaisir 
qui  perd  le  mesnagier,  l'auaricieus,  et  ^  le  voluptueux, 
et  l'ambitieux.  Les  sages  nous  apprennent  assez  a  nous 
garder  de  la  trahison  de  nos  appetis,  et  a  discerner  les 
vrays  plaisirs  et  entiers  des  plaisirs  meslez  et  bigarrez 
de  plus  de  peine.  Car  la  pluspart  des  plaisirs,  disent 
ils,  nous  chatouillent  et  embrassent  pour  nous  estran- 
gler,  comme  faisoient  les  larrons  que  les  égyptiens 
appelloient  Philistas.  Et  si  la  douleur  de  teste  nous 
venoit  auant  l'iuresse,  nous  nous  garderions  de  trop 
boire;  mais  la  volupté,  pour  nous  tromper,  marche 
deuant  et  nous  cache  sa  suite.  Les  liures  sont  plaisans; 
mais  si  de  leur  fréquentation  nous  en  perdons  en  fin 
la  gaieté  et  la  santé,  nos  meilleurs  pièces,  quittons  les  : 
ie  suis  de  ceux  qui  pensent  que  leur  fruict  ne  sçauroit 
contre-poiser  céte  perte.  Comme  les  hommes  qui  se 
sentent  de  long  temps  affoiblis  par  quelque  indisposi- 
tion se  rengent,  a  la  fin,  a  la  mercy  de  la  médecine,  et 
1 

se  font  desseigner  par  art  certaines  règles  de  viure  pour 
ne  les  plus  outrepasser,  aussi  celuy  qui  se  retire  ennuie 
et  dégousté  de  la  vie  commune  doit  former  céte  cy  aux 
règles  de  la  raison,  l'ordonner  et  renger  par  prémédi- 
tation et  discours.  Il  doit  auoir  prins  congé  de  toute 
espèce  de  tourment,  e^uelque  visage  qu'il  porte,  et  fuir 
en  gênerai  les  passions  qui  empeschent  la  tranquillité 
du  corps  et  de  l'ame*. 

Au  ménage,  a  l'estude,  a  la  chasse,  et  tout  autre 
exercice,  il  faut  donner  iusques  aux  *  limites  du  plaisir, 
et  garder  de  s'engager  plus  auant,  ou  la  peine  com- 
mance  a  se  mesler  parmy.  Il  faut  reseruer  d'enbesoin- 
gnement  et  d'occupation  autant  seulement  qu'il  en  est 
besoing  pour  nous  tenir  en  haleine,  et  pour  nous  ga- 
rantir des  incommoditez  que  tire  après  soy  l'autre 
extrémité  d'vne  molle  oysiueté  et  assopie.  Il  y  a  des 
sciences  sèches  et  épineuses ,  et  la  plus  part  forgées 
pour  le  seruice  de  la  presse  ;  il  les  faut  laisser  a  ceux 
qui  sont  au  seruice  du  monde.  le  n'ayme  pour  moi 
que  des  liures  ou  plaisans  et  faciles  qui  me  chatouillent, 
ou  ceux  qui  me  consolent  et  conseillent  a  régler  ma 
vie  et  ma  mort. 

Tacitum  syluas  inter  reptare  salubres, 
Curantem  quidquid  dignum  sapiente  bonoque  est. 

Les  gens  plus  sages  peuuent  se  forger  vn  repos  tout 
spirituel,  aryant  l'ame  forte  et  vigoreuse.  Moy,  qui  l'ay 
molle  et  commune,  il  faut  que  i'ayde  a  me  soutenir 
par  les  commoditez  corporelles;  et,  l'aage  m'ayant  tan- 
tost  desrobé  celles  qui  estoient  plus  selon  mon  goust, 
i'instruis  et  aiguise  mon  appétit  a  celles  qui  restent 
plus  sortables  a  céte  autre  saison.  Il  faut  retenir  a  tout 
nos  dens  et  nos  griffes  l'vsage  des  plaisirs  de  la  vie  que 

nos  ans  nous  arrachent  des  poingz  les  vns  après  les 
autres,  et  les  alonger  de  toute  nostre  puissance  K 

Quamcumque  Deus  tibi  fortunaucrit  horam 
Grata  sume  manu,  nec  dulcia  differ  in  annum  *. 

Or,  quant  a  la  fin  que  Pline  et  Cicero  nous  proposent 
de  la  gloire,  c'est  bien  loing  de  mon  conpte.  La  plus 
contraire  humeur  a  la  retraite,  c'est  l'ambition.  La 
gloire  et  le  repos  sont  choses  qui  ne  peuuent  loger  en 
mesme  giste.  A  ce  que  ie  voi,  ceux  cy  n'ont  que  les 
bras  et  les  Ïambes  hors  de  la  presse  :  leur  ame,  leur 
intention  y  demeure  engagée  plus  que  iamais*.  Ils  se 
sont  seulement  reculez  pour  mieux  sauter,  et  pour 
d'vn  plus  fort  mouuement  faire  vne  plus  viue  faucée 
dans  la  trouppe.  Vous  plaict  il  voir  comme  ilz  tirent 
court  d'vn  grain?  mettons  au  contrepois  l'aduis  de 
deux  philosophes,  et  des  ^  deux  sectes  très  différentes, 
escriuans  l'vn  a  Idomeneus,  l'autre  a  Lucilius,  leurs 
amis,  pour,  du  maniement  des  affaires  et  des  grandeurs, 
les  retirer  a  la  solitude.  Vous  auez  (disent  ilz)  vescu 
nageant  et  flotant  iusques  a  présent;  venez  vous  en 
mourir  au  port.  Vous  auez  donné  le  reste  de  vostre  vie 
a  la  lumière;  donnez  cecy  a  l'ombre.  Il  est  impossible 
de  quiter  les  occupations,  si  vous  n'en  quités  le  fruict  ; 
a  céte  cause,  défaites  vous  de  tout  soing  de  nom  et  de 
gloire.  Il  est  dangier  que  la  lueur  de  voz  actions  pas- 
sées ne  vous  esclaire  que  trop,  et  vous  suiue  iusques 
dans  vostre  tanière.  Quités  auecq  les  au  res  voluptez 
celle  qui  vient  de  l'approbation  d'autruy;  et  quant  a 
vostre  science  et  suffisance,  ne  vous  chaille;  elle  ne 

*   Vulg.  supp.  :  «  et  les...  puissance  ». 

2  Vulg.  remplace  ces  vers  par  deux  autres. 

3  BC  :  «  de  ». 

perdera  pas  son  effect,  si  vous  en  valez  mieux  vous 
mesme.  Souuienne  vous  de  celuy  a  qui,  comme  on 
demandât  a  quoy  faire  il  se  penoit  si  fort  en  vn  art  qui 
ne  pouuoit  venir  a  la  connoissance  de  guiere  de  gens  : 
«  l'en  ay  assez  de  peu,  respondit  il,  i'en  ay  assez  d'vn, 
i'en  ay  assez  de  pas  vn.  »  Il  disoit  vray  :  vous  et  vn 
compaignon  estez  assez  suffisant  théâtre  Tvn  a  l'autre, 
ou  vous  a  vous  mesmes.  Que  le  peuple  vous  soit  vn, 
et  vn  vous  soit  tout  le  peuple.  C'est  vne  lasche  ambi- 
tion de  vouloir  tirer  gloire  de  son  oysiueté  et  de  son 
repos  :  il  faut  faire  comme  les  animaux,  qui  effacent 
la  trace  a  la  porte  de  leur  tanière.  Ce  n'est  plus  ce  qu'il 
vous  faut  chercher,  que  le  monde  parle  de  vous,  mais 
comme  il  faut  que  vous  parliés  a  vous  mesmes.  Retirez 
vous  en  vous;  mais  préparez  vous  premièrement  de 
vous  y  receuoir.  Ce  seroit  folie  de  vous  fier  a  vous 
mesmes,  si  vous  ne  vous  sçauez  gouuerner.  Il  y  a 
moyen  de  faillir  en  la  solitude  comme  en  la  compagnie, 
lusques  a  ce  que  vous  vous  soiez  rendu  tel  deuant  qui 
vous  n'osiez  clocher,  et  iusques  a  ce  que  vous  ayez 
honte  et  respect  de  vous  mesmes*,  présentés  vous  tous- 
iours  en  l'imagination  Caton,  Phocion  et  Aristides,  en 
la  présence  desquelz  les  fols  mesmes  cacheroient  leurs 
fautes,  et  establissez  les  contreroUeurs  de  toutes  voz 
intentions  :  si  elles  se  détraquent ,  leur  reuerence  les 
remettra  en  train.  Ils  vous  contiendront  en  céte  voie 
de  vous  contenter  de  vous  mesmes,  de  n'emprunter 
rien  que  de  vous,  d'arrester  et  fermir  vostre  ame  en 
certaines  et  limitées  cogitations  ou  elle  se  puisse  plaire, 
et,  ayant  entendu  les  vrays  biens,  desquelz  on  iouït  a 
mesure  qu'on  les  entend,  s'en  contenter,  sans  désir  de 
prolongement  de  vie  ny  de  nom.  Voila  le  conseil  de 
la  vraye  et  naifue  philosophie,  non  d'vne  philosophie 
I.  14 

ostentatrice  et  parliere,  comme  est  celle  des  deux  pre- 
miers. 


CHAPITRE   QVARENTIESME. 

CONSIDERATION  SVR  CICERON. 

Encor'  vn  traict  a  la  comparaison  de  ces  coubles.  Il 
se  tire  des  escris  de  Cicero  et  de  ce  Pline  (nullement 
retirant,  a  mon  aduis,  aux  humeurs  de  son  oncle),  infi- 
nis tesmoignages  de  nature  outre  mesure  ambitieuse  : 
entre  autres,  qu'ilz  sollicitent,  au  sceu  de  tout  le 
monde,  les  historiens  de  leur  temps  de  ne  les  oblier 
en  leurs  registres;  et  la  fortune,  comme  par  despit,  a 
faict  durer  iusques  a  nous  la  vanité  de  ces  requestes  et 
pieça  faict  perdre  ces  histoires.  Mais  cecy  surpasse 
toute  bassesse  de  cœur  en  personnes  de  tel  rang, 
d'auoir  voulu  tirer  quelque  principale  gloire  du  ca- 
quet et  de  la  parlerie,  iusques  a  y  employer  les  lettres 
priuées  écriptes  a  leurs  amis  :  en  manière  que,  aucu- 
nes ayant  failli  leur  saison  pour  estre  enuoiées,  ils  les 
font,  ce  neantmoins,  publier  auec  céte  digne  excuse, 
qu'ils  n'ont  pas  voulu  perdre  leur  trauail  et  veillées. 
Sied  il  pas  bien  a  deux  Consuls  Romains,  souuerains 
magistras  de  la  chose  publique  emperiere  du  monde, 
d'employer  leur  loisir  a  ordonner  et  fagoter  gentiment 
vne  belle  missiue,  pour  en  tirer  la  réputation  de  bien 
entendre  le  langage  de  leur  nourrisse?  Que  feroit  pis 
vn  simple  maistre  d'école,  qui  en  gaignat  sa  vie?  Si 
les  gestes  de  Xenophon  et  de  Caesar  n'eussent  de  bien 
loing  surpassé  leur  éloquence,  ie  ne  croy  pas  qu'ils  les 
eussent  iamais  escrits.  Ils  ont  cherché  a  recommander 

non  leur  dire,  mais  leur  faire,  et,  si  la  perfection  du 
bien  parler  pouuoit  apporter  quelque  gloire  sortable  a 
vn  grand  personnage,  certainement  Scipion  et  Laelius 
n'eussent  pas  resigné  l'honneur  de  leurs  comédies  et 
toutes  les  mignardises  et  délices  du  langage  Latin  a 
vn  serf  Afriquain  :  car,  que  cet  ouurage  soit  leur,  sa 
beauté  et  son  excellence  le  maintient  assez,  et  Terence 
l'aduoûe  luy  mesme*. 

C'est  vue  espèce  de  moquerie  et  d'iniure  de  vouloir 
faire  valoir  vn  homme  par  des  qualitez  mes-auenantes 
a  son  rang,  quoy  qu'elles  soient  autrement  louables, 
et  par  les  qualitez  aussi  qui  ne  doiuent  pas  estre  les 
siennes  principales  :  comme  qui  loiieroit  un  Roi  d'es- 
tre  bon  peintre,  ou  bon  architecte,  ou  encore  bon 
arquebouzier,  ou  bon  coureur  de  bague  :  ces  louanges 
ne  font  honneur,  si  elles  ne  sont  présentées  en  foule, 
et  a  la  suite  de  celles  qui  luy  sont  plus  propres ,  a 
sçauoir  de  la  iustice  et  de  la  science  de  conduire  son 
peuple  en  paix  et  en  guerre.  De  céte  façon  faict  hon- 
neur a  Cirus  l'agriculture,  et  a  Charlemaigne  l'élo- 
quence et  connoissance  des  bonnes  lettres*.  Plutarque 
dict  d'auantaige  que  de  paroistre  si  excellent  en  ses 
parties  moins  nécessaires,  c'est  produire  contre  soy  le 
tesmoignage  d'auoir  mal  dispencé  son  loisir  et  l'estude 
qui  deuoit  estre  employé  a  choses  plus  nécessaires  et 
vtiles.  De  façon  que  Philippus,  Roy  de  Macédoine, 
ayant  ouy  ce  grand  Alexandre,  son  filz,  chanter  en  vn 
testin  a  l'enuy  des  meilleurs  musiciens  :  «  N'as  tu  pas 
honte,  luy  dict  il,  de  chanter  si  bien?  »  Et,  a  ce  mesme 
Philippus,  vn  musicien  auecques  qui  il  debatoit  de 
son  art  :  «  la  *  Dieu  ne  plaise.  Sire,  luy  dit  il,  qu'il 

'  BC  .•((  la  a  ... 

t'aduienne  iamais  tant  de  mal  que  tu  entendez  ces 
choses  la  mieux  que  moi  !  »  *  Et  Antisthenes  prit  pour 
argument  de  peu  de  valeur  en  Ismenias  dequoi  on  le 
vantoit  d'estre  excellent  loueur  de  flûtes*.  Et  disent 
les  sages  que,  pour  le  regard  du  sçauoir,  il  n'est  que  la 
philosophie,  et,  pour  le  regard  des  effetz,  que  la  vertu, 
qui  généralement  soit  propre  a  tous  degrez  et  a  tous 
ordres. 

Il  y  a  quelque  chose  de  pareil  en  ces  autres  deux 
philosophes  :  car  ilz  promettent  aussi  éternité  aux 
lettres  qu'ilz  escriuent  a  leurs  amis  ;  mais  c'est  d'autre 
façon,  et  s' accommodant,  pour  vne  bonne  fin,  a  la 
vanité  d'autruy  :  car  ilz  leur  mandent  que,  si  le  soing 
de  se  faire  connoistre  aux  siècles  aduenir  et  de  la 
renommée  les  arreste  encore  au  maniement  des  affai- 
res ,  et  leur  fait  craindre  la  solitude  et  la  retraicte  ou 
ilz  les  veulent  appeller,  qu'ilz  ne  s'en  donnent  plus  de 
peine;  car  ilz  ont  assez  de  crédit  auec  la  postérité 
pour  leur  respondre  que,  ne  fut  que  par  les  lettres 
qu'ilz  leur  escriuent,  ils  rendront  leur  nom  aussi 
connu  et  fameus  que  pourroient  faire  leurs  actions 
publiques.  Et,  outre céte  différence,  encore  ne  sont  ce 
pas  lettres  vuides  et  descharnées,  qui  ne  se  soutienent 
que  par  vn  délicat  chois  de  motz  entassez  et  rangez  a 
vne  iuste  cadence,  ains  farcies  et  pleines  de  beaux  dis- 
cours de  sapience ,  par  lesquelles  on  se  rend  non  plus 
éloquent,  mais  plus  sage,  et  qui  nous  aprenent  non  a 
bien  dire,  mais  a  bien  faire.  Fy  de  l'éloquence  qui 
nous  laisse  enuie  de  soy,  non  des  choses;  si  ce  n'est 
qu'on  die  que  celle  de  Cicero,  estant  en  si  extrême 
perfection,  se  donne  corps  elle  mesme. 

l'adiouteray  encore  vn  conte  que  nous  lisons  de  luy 
a  ce  propos,  pour  nous  faire  toucher  au  doit  son  na- 

turel.  Il  auoit  a  orer  en  public,  et  estoit  vn  peu  pressé 
du  temps  pour  se  préparer  a  son  ayse;  Eros,  l'vn  de 
ses  serfs,  le  vint  aduertir  que  l'audience  estoit  remise 
au  l'endemain;  il  en  fut  si  ayse  qu'il  lui  donna  liberté 
pour  céte  bonne  nouuelle*. 


CHAPITRE  QVARENTEVNIEME. 

DE  COMMVNIQVER  SA  GLOIRE  ^ 

De  toutes  les  resueries  du  monde,  la  plus  receûe  et 
plus  vniuerselle  est  le  soing  de  la  réputation  et  de 
la  gloire,  que  nous  espousons  iusques  a  quitter  les 
richesses,  le  repos,  la  vie  et  la  santé,  qui  sont  biens 
effectuelz  et  substantiaulx,  pour  suiure  céte  vaine 
image  et  céte  simple  voix,  qui  n'a  ny  corps  ny  prise  ^  : 
£t,  des  humeurs  des-raisonnables  des  hommes,  il  semble 
que  les  philosophes  mesmes  se  défacent  plus  tard  et 
plus  enuis  de  céte  cy  que  de  nulle  autre*.  Car,  comme 
dit  Cicero,  ceux  mesmes  qui  la  combatent,  encores 
veulent  ilz  que  les  liures  qu'ilz  en  escriuent  portent 
au  front  leur  nom,  et  se  veulent  rendre  glorieux  de  ce 
qu'ilz  ont  mesprisé  la  gloire.  Toutes  autres  choses 
tombent  en  commerce.  Nous  prestons  nos  biens  et 
nos  vies  au  besoing  de  nos  amis  ;  mais  de  communi- 
quer son  honneur  et  d'estrener  autruy  de  sa  gloire,  il 
ne  se  voit  guieres. 

'    BC  :  a  DE  NE  COMMVNIQVER  SA  GLOIRE  ». 

2  BC  aj.  : 

«  Lafama  ch'  inuaghisce  a  vn  dolce  suono 
Gli  superbi  mortali,  e  par  si  bella, 
E  vn  écho,  vn  sogno,  an^i  d'vn  sogno  vn'  ombra 
Cil'  ad  ogni  vento  si  dilegua  e  sgombra  ». 

Catulus  Luctatius,  en  la  guerre  contre  les  Cymbres, 
ayant  faict  tous  ses  etfortz  d'arrester  ses  soldatz  qui 
t'uyoient  deuant  les  ennemis,  se  mit  luy  mesmes 
entre  les  fuiardz,  et  contrefit  le  couard,  affin  qu'ilz 
semblassent  plustost  suiure  leur  Capitaine  que  fuyr 
l'ennemy  :  c'estoit  abandonner  sa  réputation,  pour 
couurir  la  honte  d'autruy.  Quand  l'Empereur  Charles 
cinquiesme  passa  en  Prouence,  l'an  lôSy,  on  tient 
que  Anthoine  de  Leue,  voyant  son  maistre  résolu  de 
ce  voyage,  et  l'estimant  luy  estre  merueilleusement 
glorieux,  opinoit  toutefois  le  contraire,  et  le  descon- 
seilloit ,  a  céte  fin  que  toute  la  gloire  et  honneur  de 
ce  conseil  en  fut  attribué  a  son  maistre,  et  qu'il  fut 
dict  son  bon  aduis  et  sa  preuoiance  auoir  esté  telle 
que^  contre  l'opinion  de  tous,  il  eut  mis  en  fin  *  vne  si 
belle  entreprinse  :  qui  estoit  l'honnorer  a  ses  despens. 
Les  Ambassadeurs  Thraciens  consolans  Achileonide, 
mère  de  Brasidas,  de  la  mort  de  son  filx,  et  le  haut 
louans  iusques  a  dire  qu'il  n'auoit  pas  laissé  son  pa- 
reil, elle  refusa  céte  louange  priuée  et  particulière 
pour  la  rendre  au  public  :  «  Ne  me  dites  pas  cela,  fit 
elle;  ie  sçay  que  la  ville  de  Sparte  a  plusieurs  citoiens 
plus  grandz  et  plus  vaillans  qu'il  n'estoit.  »  En  la  ba- 
taille de  Crecy,  le  Prince  de  Gales,  encores  fort  ieune, 
auoit  l'auant-garde  a  conduire  ;  le  principal  effort  du 
rencontre  fut  en  cet  endroit;  les  seigneurs  qui  l'ac- 
compagnoient ,  se  trouuans  en  dur  party  d'armes, 
mandarent  au  Roy  Edouard  de  s'approcher,  pour  les 
secourir.  Il  s'enquit  de  Testât  de  son  filz,  et  luy  ayant 
esté  respondu  qu'il  estoit  viuant  et  a  chenal  :  «  le  luy 
ferois,  dit  il,  tort  de  luy  aller  maintenant  desrobber 

'  BC  :  «  a  fin  .>. 

l'honneur  de  la  victoire  de  ce  combat  qu'il  a  si  long 
temps  soustenu  ;  quelque  hazard  qu'il  y  ait,  elle  sera 
toute  sienne.  »  Et  n'y  voulut  aller  ny  enuoier,  sça- 
chant,  s'il  y  fut  allé,  qu'on  eut  dict  que  tout  estoit 
perdu  sans  son  jsecours,  et  qu'on  luy  eut  attribué  l'a- 
uantage  de  tout  cet  exploit*. 


CHAPITRE    QVARANTEDEVXIEME. 

DE  l'iNEQVALITÉ  QVI  EST  ENTRE  NOVS. 

Plutarque  dit  en  quelque  lieu  qu'il  ne  trouue  point 
si  grande  distance  de  beste  a  beste,  comme  il  trouue 
d'homme  a  homme.  Il  parle  de  la  suffisance  de  l'ame 
et  qualitez  internes;  car,  quant  a  la  forme  corporelle, 
il  est  bien  euident  que  les  espèces  des  bestes  sont  dis- 
tinguées de  bien  plus  apparente  différence  que  nous 
ne  sommes  les  vns  des  autres  *.  A  la  vérité,  ie  trouue 
si  loing  d'Epaminundas,  comme  ie  l'imagine,  iusques 
a  tel  que  ie  connois,  ie  dy  capable  de  sens  commun 
(car  les  folz  et  insensez  par  accident  ne  sont  pas 
hommes  entiers  2),  que  i'encherirois  volontiers  sur 
Plutarque,  et  pense  qu'il  y  a  plus  de  distance  de  tel 
a  tel  homme,  qu'il  n'y  a  de  tel  homme  a  telle  beste*  : 
c'est  a  dire  que  le  plus  excellent  animal  est  plus 
approchant  de  l'homme  de  la  plus  basse  marche  que 
n'est  cet  homme  d'vn  autre  homme  grand  et  excel- 
lent 3.  Mais,  a  propos  de  l'estimation  des  homes,  c'est 
merueille  que,  sauf  nous,  nulle  chose  s'estime  que  par 

*  BC  supp.  :  «  car,  quand...  des  autres  ». 

=»  BC  supp.  toute  cette  parenthèse. 

^  Vulg.  supp.  :  M  c'ejt  a  dire...  et  excellent  ». 

ses  propres  qualitez.  Nous  louons  vn  cheual  de  ce 
qu'il  est  vigoureux  et  adroit*,  non  de  son  harnois;  vn 
leurier  de  sa  vitesse,  non  de  son  colier;  vn  oyseau  de 
son  aille,  non  de  ses  longes  et  sonettes.  Pourquoy  de 
mesmes  n'estimons  nous  vn  homme  par  ce  qui  est 
sien?  Il  a  vn  grand  train,  vn  beau  palais,  tant  de  cré- 
dit, tant  de  rente  :  tout  cela  est  autour  de  luy,  non  en 
luy.  Vous  n'achetez  pas  vn  chat  en  poche.  Si  vous 
marchandez  vn  cheual,  vous  luy  ostez  ses  bardes, 
vous  le  voyez  nud  et  a  descouuert;  ou,  s'il  est  couuert, 
comme  on  les  presantoit  antiennement  aux  Princes  a 
vandre,  c'est  par  les  parties  moins  nécessaires,  affin 
que  vous  ne  vous  amusez  pas  a  la  beauté  de  son  poil, 
ou  largeur  de  sa  croupe,  et  que  vous  vous  arrestez 
principalement  a  considérer  les  iambes,  les  yeux  et  le 
pied,  qui  sont  les  membres  les  plus  nobles,  et  les  plus 
vtiles  : 

Regibus  hic  mos  est,  vbi  equos  mercantur,  opertos 
Inspiciunt,  ne,  si  faciès,  vt  sœpe,  décora 
Molli  fulta  pede  est,  emptorem  inducat  hiantem, 
Quod  pulchrœ  dunes,  breue  quod  caput,  ardua  ceruix. 

Pourquoy,  estimant  vn  homme,  l'estimez  vous  tout 
enueloppé  et  empacqueté?  Il  ne  nous  faict  monstre 
que  des  parties  qui  ne  sont  nullement  sienes,  et  nous 
cache  celles  par  lesquelles  seules  on  peut  vrayement 
iuger  de  son  estimation.  C'est  le  pris  de  l'espée  que 
vous  cherchés,  non  de  la  guaine.  Vous  n'en  donnerez 
a  l'aduenture  pas  vn  quatrain,  si  vous  l'auez  des- 
pouillé  :  il  le  faut  iuger  par  luy  mesme,  non  par  ses 
atours.  Et,  comme  dit  tresplaisamment  vn  ancien, 
sçauez  vous' pourquoy  vous  l'estimez  grand?  vous  y 
comptez  la  hauteur  de  ses  patins  :  la  base  n'est  pas  de 

la  Statue.  Mesurés  le  sans  ses  eschaces  ;  qu'il  mette  a 
part  ses  richesses  et  honneurs  :  qu'il  se  présente  en 
chemise.  A  il  le  corps  propre  a  ses  functions,  sain  et 
allègre?  Quelle  ame  a  il?  Est  elle  belle,  capable,  et 
heureusement  garnie  de  toutes  ses  pièces?  Est  elle 
riche  du  sien,  ou  de  l'autruy?  La  fortune  n'y  a  elle 
que  voir?  Si,  les  yeux  ouuertz,  elle  attend  les  espëes 
traites  ;  s'il  ne  lui  chaut  par  ou  lui  sorte  la  vie ,  par  la 
bouche  ou  par  le  gosier  ;  si  elle  est  rassise,  equable  et 
contente  :  c'est  ce  qu'il  faut  veoir,  et  iuger  par  la  les 
extrêmes  différences  qui  sont  entre  nous.  Est  il 

sapiens,  sibique  imperiosus, 
Quetn  neque  pauperies,  neque  mors,  neque  vincula  ter- 
Responsare  cupidinibus,  contemnere  honores  [rent, 

Fortis,  et  in  seipso  totus  teres  atque  rotundus, 
Externi  ne  quid  valeat  per  lœue  morari, 
In  quem  manca  mit  semper  fortuna? 

Vn  tel  homme  est  cinq  cens  brasses  au  dessus  des 
royaumes  et  des  duchez  ;  il  est  luy  mesmes  a  soy  son 
empire*  et  ses  richesses;  il  vit  satis-faict,  content  et 
allègre.  Et,  a  qui  a  cela  *,  que  reste  il*? 

Nonne  videmus 
Nil  aliud  sibi  naturam  latrare,  nisi  vt  quoi 
Corpore  seiunctus  dolor  absit,  mente  fruatur 
lucundo  sensu,  cura  semotus  metuque? 

Comparez  a  celuy  la  la  tourbe  de  nos  hommes,  igno- 
rante, stupide  et  endormie,  basse,  seruile,  pleine  de 
fiebure  et  de  frayeur,  instable  et  continuellement 
flotante  en  l'orage  des  passions  diuerses  qui  la  pous- 

1  Vulg.  supp.  :  «  et  ses  richesses...  Et,  a  qui  a  cela  ». 

sent  et  tempestent,  pendant  toute  d'autruy;  il  y  a 
plus  d'esloignement  que  du  ciel  a  la  terre;  et  toutefois 
l'aueuglement  de  nostre  vsage  est  tel  que  nous  en  fai- 
sons peu  ou  point  d'estat;  la  ou,  si  nous  considérons 
vn  paisan  et  vn  Roy*,  il  se  présente  soudain  a  noz 
yeux  vne  extrême  disparité,  qui  ne  sont  differentz,  par 
manière  de  dire,  qu'en  leurs  chausses*.  Car,  comme  les 
loueurs  de  comédies,  vous  les  voyez  sur  l'eschaffaut 
faire  vne  mine  de  Duc  et  d'Empereur,  mais  tantôt 
après  les  voila  deuenus  valetz  et  crocheteurs  miséra- 
bles, qui  est  leur  naifue  et  originelle  condition  :  aussi 
l'Empereur,  duquel  la  pompe  vous  esblouit  en  public*, 
voiez  le  derrière  le  rideau  :  ce  n'est  rien  qu'vn  homme 
commun,  et,  a  l'aduenture,  plus  vile  que  le  moindre  de 
ses  subiectz*.  La  couardise,  l'irrésolution,  l'ambition, 
le  despit  et  l'enuie  l'agitent  comme  vn  autre. 

Non  enim  gar^ce  neque  consularis 
Summouet  lictor  miseros  tumultus 
Mentis  et  curas  laqueata  circum 
Tecta  volantes. 

*  La  fiebure,  la  migraine  et  la  goutte  l'espargnent  elles 
non  plus  que  nous?  Quand  la  viellesse  luy  sera  sur 
les  espaules,  les  archiers  de  sa  garde  l'en  descharge- 
ront ils?  Quand  la  frayeur  de  la  mort  le  transira,  se 
r'asseurera  il  par  l'assistance  des  gentil'hommes  de  sa 
chambre?  Quand  il  sera  en  ialousie  et  caprice,  nos 
bonnettades  le  remettront  elles?  Ce  ciel  de  lict  de 
velours,  tout  enflé  d'or  et  de  perles,  n'a  nulle  vertu  a 
rappaiser  les  tranchées  d'vne  verte  colique. 

Nec  calidce  citius  decedunt  cor-pore  febres, 
Textilibus  si  in  picturis  ostroque  rubenti 
lact^ris,  quant  si  plebeia  in  veste  cubandum  est. 

Les  flateurs  du  grand  Alexandre  luy  faisoient  a 
croire  qu'il  estoit  tils  de  lupiter.  Vn  iour,  estant  blessé, 
regardant  escouler  le  sang  de  sa  plaie  :  «  Et  bien, 
qu'en  ^  dites  vous?  fit  il;  est  ce  pas  icy  vn  sang  ver- 
meil et  purement  humain?  Il  n'est  pas  de  la  façon 
de  celuy  que  Homère  fait  escouler  de  la  plaie  des 
Dieux.  »  Hermodorus,  le  poëte,  auoit  faict  des  vers  en 
l'honneur  d'Antigonus,  ou  il  l'appelloit  filz  du  Soleil; 
et  luy  au  contraire  :  «  Celuy,  dict  il,  qui  vuide  ma 
chaize  percée  sçait  bien  qu'il  n'en  est  rien.  »  C'est  vil 
homme  pour  tous  potages,  et,  si  de  soy  mesmes  c'est 
vn  homme  mal  né,  l'empire  de  l'vniuers  ne  le  sçauroit 
rabiller*.  Les  biens  de  la  fortune  tous  tels  qu'ilz  sont, 
encores  faut  il  auoir  du  goust  pour  les  sauourer  : 
c'est  le  iouir,  non  le  posséder,  qui  nous  rend  heu- 
reux. 

Non  domus  etfundus,  non  œris  aceruus  et  auri 

yEgroto  domini  deduxit  corpore  febres, 

Non  animo  curas-,  valeat possessor  oportet, 

Qui  comportatis  rébus  bene  cogitât  vti-, 

Qui  cupit  aut  metuit,  iuuat  illum  sic  domus  aut  res, 

Vt  lippum  pictœ  tabulœ,  fomenta  podagram. 

Syncerum  est  nisi  vas,  quodcumque  infundis  acescit  ^. 

Il  est  vn  sot,  son  goust  est  mousse  et  hebeté,  il  n'en 
iouit  non  plus  qu'vn  morfondu  de  la  douceur  du  vin 
Grec,  ou  qu'vn  cheual  de  la  richesse  du  harnois  du- 
quel on  l'a  paré*.  Et  puis,  ou  le  corps  et  l'esprit  sont 
en  mauuais  estât,  a  quoy  faire  ces  commoditez  exter- 
nes? veu  que  la  moindre  picqueure  d'espingle,  veu 
que  la  moindre  passion  de  l'ame  est  suffisante  a  nous 
oster  le  plaisir  de    la   monarchie   du    monde.    A   la 

'  C  :  «  que  ». 

-  Vulfç.  supp.  ce  dernier  vers. 

moindre  strette  que  lui  donne  la  goutte*,  perd  il  pas 
le  souuenir  de  ses  palais  et  de  ses  grandeurs?  S'il  est 
en  colère,  sa  principauté  le  garde  elle  de  rougir,  de 
paslir,  de  grincer  les  dens  comme  vn  fol?  Or,  si  c'est 
vn  habille  homme  et  bien  né,  la  royauté  n'adioute 
rien  *  a  son  bon'heur. 

Si  ventri  bene,  si  lateri  est  pedibusque  tuis,  nil 
Diuitiœ  poterunt  regales  addere  maius. 

Il  voit  que  ce  n'est  que  biffe  et  piperie.  Voire,  a 
l'aduenture,  il  sera  de  l'aduis  du  Roy  Seleucus,  que 
qui  sçauroit  le  poix  d'vn  ^  sceptre  ne  daigneroit  l'amas- 
ser, quand  il  le  trouueroit  a  terre.  Il  le  disoit  pour  les 
grandes  et  pénibles  charges  qui  touchent  vn  bon  Roy. 
Certes,  ce  n'est  pas  peu  de  chose  que  d'auoir  a  régler 
autruy,  puis  qu'a  régler  nous  mesmes  il  se  presante 
tant  de  difficultés.  Quant  au  commander,  qui  semble 
estre  si  doux,  considérant  l'imbécillité  du  iugement 
humain  et  la  difficulté  du  chois  es  choses  nouuelles  et 
douteuses,  ie  suis  fort  de  cet  aduis,  qu'il  est  bien  plus 
aisé  et  plus  plaisant  de  suiure  que  de  guider,  et  que 
c'est  vn  grand  seiour  d'esprit  de  n'auoir  a  tenir  qu'vne 
voie  tracée  et  a  respondre  que  de  soy*.  Mais  le  Roy 
Hieron,  en  Xenophon,  dict  dauantage  qu'a  la  iouis- 
sance  des  voluptez  mesmes,  ilz  sont  de  pire  condition 
que  les  priuez  :  d'autant  que  l'aisance  et  la  facilité 
leur  oste  l' aigre-douce  pointe  que  nous  y  trouuons*. 
Pensons  nous  que  les  enfans  de  cœur  prennent  grand 
plaisir  a  la  musicque?  la  satiété  la  leur  rend  plustost 
ennuyeuse.  Les  festins,  les  danses,  les  masquarades, 
les  tournois  reiouissent  ceux  qui  ne  les  voient  pas 

*  Vulg.  :  «  adiouste  peu  ». 
2  C  ;  «  du  ». 

souuent  et  qui  ont  désiré  de  les  voir;  mais,  a  qui  en 
faict  ordinaire,  le  goust  en  dénient  fade  et  mal  plai- 
sant; ny  les  dames  ne  chatouillent  celuy  qui  en  iouit 
a  cœur  saoul.  Qui  ne  se  donne  loisir  d'auoir  soif  ne 
scauroit  prendre  plaisir  a  boire.  Les  farces  des  bate- 
leurs nous  res-iouissent ;  mais,  aux  loueurs,  elles 
seruent  de  coruée.  Et  qu'il  soit  ainsi  :  ce  sont  délices 
aux  Princes,  et  c'est  leur  feste  de  se  pouuoir  quelque- 
fois trauestir  et  démettre  a  la  façon  de  viure  basse  et 
populaire. 

Pleriimque  gratœ  Principibus  vices, 
Mundœque  pariio  sub  lare  pauperum 
Cœnœ  sine  aulœis  et  ostro 
Sollicitam  explicuere  frontem. 

*Et  outre  cela,  ie  croy,  a  dire  la  vérité,  que  ce  lustre 
de  grandeur  apporte  non  legieres  incommoditez  a  la 
iouissance  des  principales  voluptez.  Ils  sont  trop  es- 
clairés  et  trop  en  butte*.  Voila  pourquoy  les  poètes 
feignent  les  amours  de  lupiter  conduites  sous  autre 
visage  que  le  sien,  et  de  tant  de  praticques  amoureuses 
qu'ilz  luy  attribuent,  il  n'en  est  qu'vne  seule,  ce  me 
semble,  ou  il  se  trouue  en  sa  grandeur  et  maiesté. 

Mais  reuenons  a  Hieron.  Il  recite  aussi  combien  il 
sent  d'incommoditez  en  sa  royauté  pour  ne  pouuoir 
aller  et  voiager  en  liberté,  estant  comme  prisonnier 
dans  les  limites  de  son  païs  ;  et  qu'en  toutes  ses  actions 
il  se  trouue  enueloppé  d'vne  fâcheuse  presse.  De  vray, 
a  voir  les  nostres  tous  seuls  a  table,  assiégez  de  tant 
de  regardans  inconus,  l'en  ay  eu  souuent  plus  de  pitié 
que  d'enuie*;  et  ne  m'est  iamais  tombé  en  fantasie 
que  ce  fut  quelque  notable  commodité  a  la  vie  d'vn 
homme  d'entendemant,  d'auoir  vne  vintaine  de  con- 
trerolleurs  a  sa  chaise  percée,  ny  que  les  seruices  d'vn 


2  22  KSSAIS  DE  M.   DK  MONTAIGNE. 

homme  qui  a  dix  mille  Hures  de  rente,  ou  qui  a  pris 
Casai  ou  défendu  Siene,  luy  soint  plus  commodes  et 
acceptables  que  d'vn  bon  valet,  et  bien  expérimenté*. 
Mais  sur  tout  Hieron  faict  cas  de  quoy  il  se  voit  priué 
de  toute  amitié  et  société  mutuelle  ;  en  laquelle  amitié 
consiste  le  plus  parfait  et  dous  fruit  de  la  vie  humaine. 
Car  quel  tesmoignage  d'affection  et  de  bonne  volonté 
puis-ie  tirer  de  celui  qui  me  doit,  veuille  il  ou  non, 
tout  ce  qu'il  peut?  Puis-ie  faire  estât  de  son  humble 
parler  et  courtoise  reuerence,  veu  qu'il  n'est  pas  en 
luy  de  me  la  refuser?  L'honneur  que  nous  receuons 
de  ceux  qui  nous  craignent,  ce  n'est  pas  honneur  :  ces 
respects  se  doiuentala  royauté,  non  a  moy*.  Voi-ie 
pas  que  le  meschant,  le  bon  Roy,  celuy  qu'on  hait, 
celuy  qu'on  ayme,  autant  en  a  l'vn  que  l'autre.  De 
mesmes  apparences,  de  mesme  cerimonie  estoit  seruy 
mon  prédécesseur  et  le  sera  mon  successeur.  Si  mes 
subiectz  ne  m'offencent  pas,  ce  n'est  pas  tesmoignage 
d'aucune  bonne  affection.  Pourquoy  le  prendrai  ie  en 
céte  part  la,  puis  qu'ilz  ne  pourroient  quand  ilz  vou- 
droient.  Nul  ne  me  suit  pour  l'amitié  qui  soit  entre 
luy  et  moy  :  car  il  ne  s'y  sçauroit  coudre  amitié  ou  il 
y  a  si  peu  de  relation  et  de  correspondance.  Ma  hau- 
teur m'a  mis  hors  du  commerce  des  hommes  :  il  y  a 
trop  de  disparité  et  de  disproportion.  Hz  me  suiuent 
par  contenance  et  par  coustume,  ou  pour  en  tirer 
leurs  aggrandissemens  et  commoditez  particulières  *. 
Tout  ce  qu'ils  me  dient,  tout  ce  qu'ilz  me  font,  ce  n'est 
que  fard  et  piperie  :  leur  liberté  estant  toute  bridée 
par  la  grande  puissance  que  i'ay  sur  eux,  ie  ne  voy 
rien  autour  de  moy  que  couuert  et  masqué. 

^  Vulef.  modifie  la  fin  de  cette  phrase. 

Ses  courtisans  louoient  vn  iour  lulien,  l'Empereur, 
de  faire  bonne  iustice  :  «  le  m'en  orguillerois  volon- 
tiers, dict  il,  de  ces  louanges,  si  elles  venoient  de 
personnes  qui  osassent  accuser  ou  mesloûer  mes  ac- 
tions contraires,  quand  elles  y  seroient.  » 

*  Quand  le  Roy  Pyrrhus  entreprenoit  de  passer  en 
Italie,  Cyneas,  son  sage  conseiller,  luy  voulant  faire 
sentir  la  vanité  de  son  ambition  :  «  Et  bien,  Sire,  luy 
demanda  il,  a  quelle  fin  dressez  vous  céte  grand'  entre- 
prise? »  «  Pour  me  faire  maistre  de  l'Italie,  »  respondit 
il  soudain.  «  Et  puis,  suiuit  Cyneas,  cela  faict?  »  «  le 
passeray,  dict  l'autre,  en  Gaule  et  en  Espaigne.  »  «  Et 
après?  »  «  le  m'en  iray  subiuguer  l'Afrique.  »  «  Et  en 
fin?  »  t  Quand  i'auray  mis  le  monde  en  ma  subiection, 
ie  me  reposeray  et  viuray  content  et  a  mon  aise.  » 
«  Pour  Dieu,  Sire,  fit  lors  Cyneas,  dictes  moy  a  quoy 
il  tient  que  vous  ne  soiez  des  a  présent,  si  vous  voulez, 
en  cet  estât?  Pourquoy  ne  vous  logez  vous,  des  céte 
heure,  ou  vous  dites  aspirer,  et  vous  espargnés  tant  de 
trauail  et  de  hazard  que  vous  iettez  entre  deux?  » 

Nimirum  quia  non  bene  norat  quœ  esset  habendi 
Finis,  et  omnino  qiioad  crescat  vera  voluptas. 

le  m'en  vais  clorre  ce  pas  par  vn  verset  ancien  que 
ie  trouue  singulièrement  beau  a  ce .  propos  :  Mores 
Claque  sui  fingunt  fortunam. 

CHAPITRE  QVARANTETROISIEME. 

DES  LOIX  SVMPTVAIRES. 

La  façon  dequoy  nos  loix  essaient  a  régler  les  foies 
et  vaines  despences  des  tables  et  vestemens  semble 
estre  contraire  a  sa  fin.  Le  vray  moyen,  ce  seroit  d'en- 
gendrer aux  hommes  le  mespris  de  l'or  et  de  la  soye, 
comme  de  choses  vaines  et  inutiles  ;  et  nous  leur  aug- 
mentons l'honneur  et  le  pris,  qui  est  vne  bien  inepte 
façon  pour  en  dégouster  les  hommes.  Car  dire  ainsi, 
qu'il  n'y  aura  que  les  Princes*  qui  puissent  porter  du 
velours  et  de  la  tresse  d'or,  et  l'interdire  au  peuple, 
qu'est  ce  autre  chose  que  mettre  en  crédit  ces  vanitez 
la,  et  faire  croistre  l'enuie  a  chacun  d'en  vser?  Que  les 
Rois  quittent  hardiment  ces  marques  de  grandeur;  ilz 
en  ont  assez  d'autres*,  et,  par  l'exemple  de  plusieurs 
nations,  nous  pouuons  apprendre  assez  de  meilleures 
façons  de  nous  distinguer  extérieurement  et  nos  de- 
grez  (ce  que  i'estime,  a  la  vérité,  estre  bien  requis  en 
vn  estât),  sans  nourrir  pour  cet  effect  céte  corruption 
et  incommodité  si  apparente.  C'est  merueille  comme 
la  coustume  en  ces  choses  indifférentes  ^  plante  aisée- 
ment  et  soudain  le  pied  de  son  authorité.  A  peine 
fusmes  nous  vn  an  pour  le  dueil  du  Roy  Henry  second 
a  porter  du  drap  a  la  court,  il  est  certain  que  des-ia,  a 
l'opinion  d'vn  chacun,  les  soyes  estoient  venues  a  telle 
vilité  que,  si  vous  en  voyez  quelqu'vn  vestu,  vous  en 
faisiez  soudain  argument  que  c'estoit  quelque  homme 

^  C  ;  «  différentes  ». 

de  néant  \  Elles  estoient  demeurées  en  partage  aux 
médecins  et  aux  chirurgiens.  Et,  quoy  qu'vn  chacun 
fut  a  plus  près  ^  vestu  de  mesme,  si  y  auoit  il  d'ailleurs 
assez  de  distinctions  apparentes  des  qualitez  des  hom- 
mes*. Que  les  Rois  et  les  Princes  commencent  a 
quitter  ces  despances,  ce  sera  faict  en  vn  mois,  sans 
edit  et  sans  ordonnance  :  nous  irons  tretous  après'.  La 
loy  deuroit  dire,  tout  au  rebours,  que  le  *  cramoisi  et 
l'orfeuerie  est  défendue  a  toute  espèce  de  gens,  sauf 
aus  bateleurs  et  aus  courtisanes. 

De  pareille  inuention  corrigea  ce  grand  Zeleucus 
les  meurs  corrompues  des  Locriens.  Ses  ordonnances 
estoient  telles  :  que  la  famé  de  condition  libre  ne 
puisse  mener  après  elle  plus  d'vne  chambrière,  sinon 
lors  qu'elle  sera  yure;  ny  ne  puisse  sortir  hors  de  la 
ville  de  nuict,  ny  porter  ioyaux  d'or  a  l'entour  de  sa 
personne,  ny  robbe  enrichie  de  broderie,  si  elle  n'est 
publique  et  putain;  que,  sauf  les  ruffiens,  a  l'homme 
ne  loise  porter  en  son  doigt  aneau  d'or,  ni  robbe  déli- 
cate, comme  sont  celles  des  draps  tissus  en  la  ville  de 
Milet.  Et  ainsi,  par  ses  ^  exceptions  honteuses,  il  diuer- 
tissoit  ingénieusement  les  personnes  des  superfluitez 
et  délices  pernicieuses *. 

*  Vulg.  :  «  quelque  homme  de  ville  ». 

*  BC  :  «  a  peu  près  ». 

3  B  ponctue  ainsi  :  «  ce  sera  faict  :  en  vn  mois  sans  edit  et 
sans  ordonnance  nous  irons  trestous  après».  —  C  ponctue  de 
même,  mais  supprime  «  sans  »  devant  «  ordonnance  ». 

*  C  supp.  :  «  le  ». 
s^C.uces». 

CHAPITRE  QVARANTEQVATRIEME. 

DV  DORMIR. 

La  raison  nous  ordonne  bien  d'aller  tousiours  mesme 
chemin,  mais  non  toutesfois  mesme  train;  et,  ores  que 
le  sage  ne  doiue  pas  donner  aux  passions  humaines  de 
se  fouruoier  de  la  droicte  carrière,  il  peut  bien,  sans 
interest  de  son  deuoir,  leur  quitter  aussi  d'en  haster 
ou  retarder  son  pas,  et  ne  se  planter  pas  comme  vn 
colosse  immobile  et  impassible.  Quand  la  vertu  mesme 
seroit  incarnée,  ie  croy  que  le  poux  luy  battroit  plus 
fort  allant  a  l'assaut  qu'allant  disner;  voire  il  est  né- 
cessaire qu'elle  s'eschauffe  et  s'esmeuue.  A  céte  cause, 
i'ay  remarqué  pour  chose  rare  de  voir  quelquefois  les 
grandz  personnages,  aux  plus  hautes  *  entreprinses  et 
importans  affaires,  se  tenir  si  entiers  en  leur  assiete 
que  de  n'en  accourcir  pas  seulement  leur  sommeil. 
Alexandre  le  grand,  le  iour  assigné  a  céte  furieuse 
bataille  contre  Darius,  dormit  si  profondement  et  si 
haute  matinée  que  Parmenion  fut  contraint  d'entrer 
en  sa  chambre,  et,  approchant  de  son  lict,  l'appeller 
deux  ou  trois  fois  par  son  nom  pour  l'esueiller,  le 
temps  d'aller  au  combat  le  pressant.  L'Empereur 
Othon,  ayant  résolu  de  se  tuer,  et,  céte  mesme  nuict, 
après  auoir  mis  ordre  a  ses  affaires  domestiques,  party 
son  argent  a  ses  seruiteurs,  et  affilé,  le  tranchant  d'vne 
espée,  dequoy  il  se  vouloit  donner,  n'attendant  plus 
qu'a  sçauoir  si  chacun  de  ses'  amis  s'estoit  retiré  en 

'  C  :  (c  grandes  ». 

seurté,  se  print  si  profondement  a  dormir  que  ses 
valetz  de  chambre  l'entendoient  ronfler.  La  mort  de 
cet  Empereur  a  beaucoup  de  choses  pareilles  a  celle 
du  grand  Caton,  et  mesmes  cecy  :  car  Gaton,  estant 
prêt  a  se  défaire,  ce  pendant  qu'il  attendoit  qu'on  luy 
rapportât  nouuelles  si  les  Sénateurs  qu'il  faisoit  retirer 
s'estoient  élargis  du  port  d'Vtique,  se  mit  si  fort  a 
dormir  qu'on  l'oyoit  souffler  de  la  chambre  voisine; 
et,  celuy  qu'il  auoit  enuoyé  vers  le  port  l'aiant  esueillé 
pour  luy  dire  que  la  tourmente  empeschoit  les  Séna- 
teurs de  faire  voile  a  leur  aise,  il  y  en  renuoya  encore 
vn  autre,  et,  se  r'enfonsant  dans  le  lict,  se  remit  encore 
a  sommeiller  iusques  a  ce  que  ce  dernier  l'asseura  de 
leur  partement.  Encore  auons  nous  dequoy  le  compa- 
rer au  faict  d'Alexandre,  en  ce  grand  et  dangereux 
orage  qui  "le  menassoit  par  la  sédition  du  Tribun 
Metellus  voulant  publier  le  décret  du  rappel  de 
Pompeius  dans  la  ville,  auecques  son  armée,  lors  de 
l'émotion  de  Catilina  :  auquel  décret  Caton  seul  in- 
sistoit,  et  en  auoient  eu  Metellus  et  luy  de  grosses 
paroUes  et  ^  menasses  au  Sénat;  mais  c'estoit  au  len- 
demain, en  la  place,  qu'il  failloit  venir  a  l'exécution, 
ou  Metellus,  outre  la  faueur  du  peuple  et  de  Caesar 
conspirant  lors  aux  aduantages  de  Pompeius,  se  de- 
uoit  trouuer  accompagné  de  force  esclaues  estrangiers 
et  escrimeurs  a  outrance,  et  Caton  fortifié  de  sa  seule 
constance  :  de  sorte  que  ses  parens,  ses  domestiques  et 
beaucoup  de  gens  en  estoient  en  grand  soucy,  et  en 
y  eut  qui  passarent  la  nuict  ensemble,  sans  vouloir 
reposer,  ni  boire,  ny  manger,  pour  le  dangier  qu'ilz 
luy  voioint  préparé;  mesme  sa  famé  et  ses  sœurs  ne 

'  B  aj.  :  i<  grands  >»,  et  C  :  «  grandes  ». 

faisoient  que  pleurer  et  se  tourmenter  en  sa  maison  ; 
la  ou  luy,  au  contraire,  reconfortoit  tout  le  monde,  et, 
après  auoir  souppé  comme  de  coustume,  s'en  alla 
coucher  et  dormit  ^  de  foi-t  profond  sommeil  iusques 
au  matin,  que  l'vn  de  ses  compagnons  au  Tribunat  le 
vint  esueiller  pour  aller  a  l'escarmouche.  La  connois- 
sance  que  nous  auons  de  la  grandeur  de  courage  de 
ces  trois  hommes,  par  le  reste  de  leur  vie,  nous  peut 
faire  iuger  en  toute  seurté  que  cecy  leur  partoit  d'vne 
ame  si  loing  enleuée  au  dessus  de  telz  accidens,  qu'ilz 
n'en  daignoient  entrer  en  nulle  émotion,  non  plus  que 
d'accidens  ordinaires  '. 

En  la  bataille  nauale  qu'Augustus  gaigna  contre 
Sextus  Pompeius,  en  Sicile,  sur  le  point  d'aller  au 
combat,  il  se  trouua  pressé  d'vn  si  profond  sommeil 
qu'il  fausit  que  ses  amis  l'esueillassent  pour  donner  le 
signe  de  la  bataille.  Cela  donna  occasion  a  M.  Anto- 
nius  de  luy  reprocher  despuis  qu'il  n'auoit  pas  eu  le 
cœur  seulement  de  regarder  les  yeux  ouuers  l'ordon- 
nance de  son  armée,  et  de  n'auoir  osé  se  présenter  aus 
soldatz,  iusques  a  ce  qu'Agrippa  luy  vint  annoncer  la 
nouuellede  la  victoire  qu'il  auoit  eu  sur  ses  ennemis. 
Mais,  quant  au  ieune  Marins,  qui  fit  encore  pis  (car 
le  iour  de  sa  dernière  iournée  contre  Sylla,  après  auoir 
ordonné  son  armée  et  donné  le  mot  et  signe  de  la 
bataille,  il  se  coucha  dessous  vn  arbre,  a  l'ombre,  pour 
se  reposer,  et  s'endormit  si  serré  qu'apeine  se  peut  il 
esueiller  de  la  route  et  fuite  de  ses  gens,  n'ayant  rien 
veu  du  combat),  ilz  disent  que  ce  fut  pour  estre  si 
extrêmement  aggraué  de  trauail  et  de  faute  de  dormir 

*  BC  :  «  dormir  ». 

2  Vidg.  modifie  cette  phrase,  en  la  faisant  rapporter  à  Caton 
seulement. 

que  nature  n'en  pouuoit  plus.  Et,  a  ce  propos,  les 
médecins  auiseront  si  le  dormir  est  si  nécessaire  que 
nostre  vie  en  dépende  ;  car  nous  trouuons  bien  qu'on 
lit  mourir  le  Roy  Perseus  de  Macédoine,  prisonnier  a 
Rome,  luy  empeschant  le  sommeil  ;  mais  Pline  en 
allègue  qui  ont  vescu  long  temps  sans  dormir  vne 
seule  goûte  **. 


CHAPITRE    QVARENTECINQVIEME2. 

DE  LA  BATAILLE  DE  DREVX. 

Il  y  eut  tout  plein  de  rares  accidens  en  nostre 
bataille  de  Dreux;  mais  ceux  qui  ne  fauorisent  pas 
fort  a  la  réputation  de  monsieur  de  Guyse  mettent 
volontiers  en  auant  que  il  ne  se  peut  excuser  d'auoir 
faict  alte  et  temporisé  auec  les  forces  qu'il  comman- 
doit,  ce  pendant  qu'on  enfonçoit  monsieur  le  Connes- 
table,  chef  de  l'armée,  auecques  l'artillerie,  et  qu'il 
valloit  mieux  se  bazarder,  prenant  l'ennemy  par  flanc, 
qu'attendant  l'auantage  de  le  voir  en  queue,  souffrir 
vne  si  lourde  perte.  Mais,  outre  ce  que  l'issue  en  tes- 
moigna,  qui  en  débattra  sans  passion  me  confessera 
aiséement,  a  mon  aduis,  que  le  but  et  la  visée,  non 
seulement  d'vn  Capitaine,  mais  de  chasque  soldat,  doit 
regarder  seulement  la  victoire  en  gros,  et  que  nulles 
occurences  particulières,  quelque  interest  qu'il  y  ait, 
ne  le  doiuent  diuertir  de  ce  point  la.  Philopœmen, 
en  vne  rencontre  contre  Machanidas,  ayant  enuoyé 

1    Vulg.  supp.  :  w  vne  seule  goûte  «. 

'  Ce  chapitre  est  intitulé  par  erreur  :  chapitre  qvarantetroi 
siEME,  dans  la  première  édition. 

deuant,  pour  attaquer  l'escarmouche,  bonne  troupe 
d'archiers  et  gens  de  traict,  et  l'ennemy,  après  les 
auoir  renuersez,  s'amusant  a  les  poursuiure  a  toute 
bride ,  et  coulant,  après  sa  victoire,  le  long  de  la  ba- 
taille ou  estoit  Philopœmen,  quoy  que  ses  soldatz  s'en 
emeussent,  il  ne  fut  d'aduis  de  bouger  de  sa  place,  ny 
de  se  présenter  a  l'ennemy  pour  secourir  ses  gens; 
ains,  les  ayant  laissé  chasser  et  mettre  en  pièces  a 
sa  veûe,  commença  la  charge  sur  les  ennemis  au  ba- 
taillon de  leur  gens  de  pied,  lors  qu'il  les  vit  tout  a 
fait  abandonnés  de  leur  gens  de  cheual  ;  et,  bien  que 
ce  fussent  Lacedemoniens,  d'autant  qu'il  les  .prit  a 
heure  que,  pour  tenir  tout  gaigné,  ilz  commençoient 
a  se  desordonner,  il  en  vint  aisément  a  bout ,  et,  cela 
faict,  se  mit  a  poursuiure  Machanidas.  Ce  faict  est 
germain  a  celuy  de  monsieur  de  Guyse*. 


CHAPITRE    QVARANTESIXIEMEi. 

DES  NOMS. 

Quelque  diuersité  d'herbes  qu'il  y  ait,  touts'enuelope 
sous  le  nom  de  salade.  De  mesme,  sous  la  considération 
des  noms,  ie  m'en  voy  faire  icy  vne  galimafrée  de  di- 
uers  articles. 

Chasque  nation  a  quelques  noms  qui  se  prennent,  ie 
ne  sçay  comment,  en  mauiiaise  part  :  et  a  nous  lean, 
Guillaume,  Benoit. 

Item,  il  semble  y  auoir  en  la  generalogie*des  Princes 

1  Ce  chapitre  est  intitulé  par  erreur  :  chapitre  qvarentecin- 
QviEME,  dans  la  première  édition. 

certains  noms  fatalemant  affectez  :  comme  des  Ptolo- 
mées  a  ceux  d'Egypte,  de  Henris  en  Angleterre, 
Charles  en  France,  Baudoins  en  Flandres,  et  en  nostre 
ancienne  Aquitaine  des  Guillaumes,  d'où  l'on  dict  que 
le  nom  de  Guienne  est  venu  par  vn  froid  rencontre , 
s'il  n'en  y  auoit  d'aussi  crus  dans  Platon  mesme. 

Item,  c'est  vne  chose  legiere,  mais  toutefois  digne 
de  mémoire  pour  son  estrangeté,  et  escripte  par  tes- 
moing  oculaire,  que  Henri,  Duc  de  Normandie,  fils 
de  Henri  second,  Roy  d'Angleterre,  faisant  vn  festin 
en  France,  l'assemblée  de  la  noblesse  y  fut  si  grande 
que,  pour  passetemps,  s'estant  diuisée  en  bandes  par 
la  ressemblance  des  noms,  en  la  première  troupe  qui 
fut  des  Guillaumes,  il  se  trouua  cent  dix  cheualiers 
assis  a  table  portans  ce  nom,  sans  mettre  en  conpte 
les  simples  gentils-hommes  et  seruiteurs*. 

Item,  il  se  dit  qu'il  faict  bon  auoir  bon  nom,  c'est 
a  dire  crédit  et  réputation;  mais  encore,  a  la  vérité,  est 
il  commode  d'auoir  vn  nom  beau  et  qui  aisément  se 
puisse  comprendre  et  mettre  en  mémoire  ^  :  car  les 
Rois  et  les  grandz  nous  en  connoissent  plus  aiséement 
et  oublient  plus  mal  volentiers;  outre  ce  qu'a  la  vérité, 
de  ceux  mesmes  qui  nous  seruent,  nous  commandons 
plus  ordinairement  et  emploions  ceux  desquelz  les 
noms  se  présentent  le  plus  facilement  en  la  bouche. 
l'ay  veu  le  Roy  Henry  second  ne  pouuoir  iamais  nom- 
mer a  droit  vn  gentil'homme  de  ce  quartier  de  Guas- 
cogne  ;  et,  a  vne  fille  de  la  Roine,  il  fut  luy  mesme 
d'aduis  de  donner  le  nom  gênerai  de  la  race,  par  ce 
que  celuy  de  la  maison  paternelle  luy  sembla  trop 
diuers*. 

'    Vulg.  :  «  se  puisse  prononcer  et  retenir  ». 

Item,  on  dit  que  la  fondation  de  nostre  Dame  la 
i;rand,  a  Poitiers,  prit  origine  de  ce  que  vn  ieune 
homme  débauché,  logé  en  cet  endroit,  aiant  recouuré 
vne  garce,  et  luy  ayant  d'arriuée  demandé  son  nom, 
qui  estoit  Marie,  se  sentit  si  viuement  espris  de  reli- 
gion et  de  respect  de  ce  nom  sacrosainct  de  la  Vierge, 
mère  de  nostre  Sauueur,  que  non  seulemant  il  la 
chassa  soudain,  mais  en  amanda  tout  le  reste  de  sa  vie, 
et  qu'en  considération  de  ce  miracle,  il  fut  basti,  en  la 
place  ou  estoit  la  maison  de  ce  ieune  homme,  vne  chap- 
pelle  au  nom  de  nostre  Dame,  et  depuis  l'église  que 
nous  y  voions*. 

Item,  dira  pas  la  postérité  que  nostre  reformation 
d'auiourd'huy  ait  esté  délicate  et  exacte,  de  n'auoir 
pas  seulement  combatu  les  erreurs  et  les  vices,  et  rem- 
pli le  monde  de  deuotion,  d'humilité,  d'obéissance,  de 
paix  et  de  toute  espèce  de  vertu,  mais  d'auoir  passé 
iusque  a  combatre  ces  anciens  noms  de  nos  baptesmes, 
Charles,  Loys,  François,  pour  peupler  le  monde  de 
Mathusalem,  Ezechiel,  Malachie,  beaucoup  mieux 
sentansde  la  foy?  Vn  gentil'homme,  mien  voisin,  esti- 
mant les  commoditez  du  vieux  temps  au  pris  du  nostre^ 
n'oblioit  pas  de  mettre  en  conte  la  fierté  et  maniticence 
des  noms  de  la  noblesse  de  ce  temps,  Don  Grumegan  ', 
Quedragan,  Agesilan ,  et  qu'a  les  ouir  seulement  son- 
ner, il  se  sentoit  qu'ils  auoient  esté  bien  autres  gens 
que  Pierre,  Guillot  et  Michel. 

Item,  ie  sçay  bon  gré  a  lacques  Amiot  d'auoir  laissé 
dans  le  cours  d'vn'  oraison  Françoise  les  noms  Latins 
tous  entiers,  sans  les  bigarrer  et  changer,  pour  leur 
donner  vne  cadence  Françoise.  Cela  sembloit  vn  peu 

*  BC  :  «  Grumedan  ». 

rude  au  commancement;  mais  des-ia  i'vsage,  par  le 
crédit  de  son  Plutarque,  nous  en  a  osté  toute  l'estran- 
geté.  l'ay  souhaité  souuent  que  ceux  qui  escriuent  les 
histoires  en  Latin  nous  laissassent  nos  noms  tous  tels 
qu'ilz  sont  :  car,  en  faisant  de  Vaudemont  Vallemonta- 
nus,  et  les  métamorphosant  pour  les  garber  a  la  Grec- 
que ou  a  la  Romaine,  nous  ne  sçauons  ou  nous  en 
sommes,  et  en  perdons  la  connoissance. 

Pour  clorre  nostre  conte,  c'est  vn  vilain  vsage,  et  de 
tresmauuaise  conséquence  en  nostre  France,  d'appeller 
chacun  par  le  nom  de  sa  terre  et  seigneurie,  et  la  chose 
du  monde  qui  faict  plus  mesler  et  mesconnoistre  les 
races.  Vn  cabdet  de  bonne  maison,  ayant  eu  pour  son 
appanage'vne  terre  sous  le  nom  de  laquelle  il  a  esté 
connu  et  honoré,  ne  peut  honnestement  l'abandonner  ; 
dix  ans  après  sa  mort,  la  terre  s'en  va  a  vn  estrangier, 
qui  en  fait  de  mesmes  :  deuinés  ou  nous  sommes  de  la 
connoissance  de  ces  hommes.  Il  ne  faut  pas  aller  quérir 
d'autres  exemples  que  de  nostre  maison  royalle,  ou 
autant  de  partages,  autant  de  surnoms;  ce  pendant 
l'originel  de  la  tige  nous  est  eschappé*. 

Mais  céte  considération  me  tire  par  force  a  vn  autre 
champ.  Sondons  vn  peu  de  prés,  et,  pour  Dieu,  regar- 
dons a  quel  fondement  nous  attachons  céte  gloire  et 
réputation  pour  laquelle  se  bouleuerse  le  monde.  Ou 
asseons  nous  céte  renommée  que  nous  allons  questant 
auec  si  grand  peine  ?  C'est  en  somme  Pierre  ou  Guil- 
laume qui  la  porte,  prend  en  garde,  et  a  qui  elle  tou- 
che*. Et  ce  Pierre  ou  Guillaume,  qu'est  ce  qu'vne  voix 
par  *  tous  potages,  ou  trois  ou  quatre  traictz  de  plume, 
premièrement  si  aisez  a  varier  que  ie   demanderois 


«  BC 

volontiers  a  qui  touche  l'honneur  de  tant  de  victoires, 
a  Guesquin,  a  Glesquin  ou  a  Gueaquin  ^?  Il  y  auroit 
bien  plus  d'apparence  icy  qu'en  Lucien  que  2  mit  T  en 
procez  :  car, 

non  leuia  aut  ludicra  petuntur 
Prcemia, 

il  y  va  de  bon  :  il  est  question  laquelle  de  ces  lettres 
doit  estre  paiée  de  tant  de  sièges,  batailles,  blessures, 
prisons  et  seruices  faictz  a  la  couronne  de  France  par 
ce  sien  fameux  Connestable. 

Nicolas  Denisot  n'a  eu  soing  que  des  lettres  de  son 
nom,  et  en  a  changé  toute  la  contexture,  pour  en  bastir 
le  Conte  d'Alsinois,  qu'il  a  estrené  de  la  gloire  de  sa 
poésie  et  peinture.  Et  l'historien  Suétone  n'a  aymé 
que  le  sens  du  sien,  et,  en  ayant  priué  Lenis,  qui  estoit 
le  surnom  de  son  père,  a  laissé  Tranquillus  successeur 
de  la  réputation  de  ses  escriptz.  Qui  croiroit  que  le 
Capitaine  Baiard  n'eut  honneur  que  celuy  qu'il  a  em- 
prunté des  faictz  de  Pierre  Terrail?  et  qu'Anthoine 
Escalin  se  laisse  voler  a  sa  veuë  tant  de  nauigations  et 
charges  par  mer  et  par  terre  au  Capitaine  Poulin  et  au 
Baron  de  La  Garde? 

Secondement,  se  sont  traictz  de  plume  communs  a 
miir  hommes.  Combien  y  a  il  en  toutes  les  races  de 
personnes  de  mesme  nom  et  surnom?*  Et  puis,  qui 
empesche  mon  palefrenier  de  s'appeller  Pompée  le 
grand?  Mais,  après  tout,  quels  moiens,  quelz  ressors  y 
a  il  qui  attachent  a  mon  palefrenier  trespassé,  ou  a  cet 
autre  homme  qui  eut  la  teste  tranchée  en  ^Egypte,  et 
qui  ioingnent  a  eux  céte  voix  glorifiée  et  ces  traicts  de 

'  BC  :  «  ou  Gueaquin  ». 

plume  ainsi  honnorez,  pour  qu'ilz  s'en  aduantagent  K 
Toutefois, 

ad  hœc  se 
'^manus  Graiusque  et  Bar  bar  us  induper  ator 
Erexit  ;  causas  discriminis  atque  laboris 
Inde  habuit  :  tanto  rnaior  famœ  sitis  est  quam 
Virtutis. 


CHAPITRE    QVARENTESEPTIEME  -. 

DE    l'iNCERTITVDE    DE    NOSTRE    IVGEMENT. 

C'est  bien  ce  que  dict  ce  vers  : 

Ettswv  5g  -nokvç  ^JOiiàç  evQu  y.ui  s'jOck  , 

il  y  a  prou  loy  de  parler  par  tout,  et  pour,  et  contre. 
Pour  exemple  : 

Vinse  Hannibal,  e  non  seppe  vsar  poi 
Ben  la  vittoriosa  sua  ventura. 

Qui  voudra  estre  de  ce  party,  et  faire  valoir  auecques 
nos  gens  la  faute  de  n'auoir  dernièrement  poursuiui 
nostre  pointe  a  Montcontour,  ou  qui  voudra  accuser 
le  Roy  d'Espaigne  de  n'auoir  sceu  se  seruir  de  l'ad- 
uantage  qu'il  eut  contre  nous  a  sainct  Quintin,  il 
pourra  dire  céte  faute  partir  d'vne  ame  enyurée  de 
sa  bonne  fortune,  et  d'vn  courage,  lequel,  plein  et 
gorgé  de  ce  commencement  de  bon  heur,  perd  le  goust 

»  BC  aj.  : 

«  Id  cinerem  et  mânes  credis  curare  sepultos?*  ». 
-  Ce  chapitre  est   intitulé  par  erreur  :  chapitre  qvarante- 
sixEEME,  dans  la  première  édition. 

de  l'accroistre,  des-ia  par  trop  empesché  a  digérer  ce 
qu'il  en  a  :  il  en  a  sa  brassée  toute  comble,  il  n'en 
peut  saisir  d'auantage,  indigne  que  la  fortune  luy  aye 
mis  vn  tel  bien  entre  mains  :  car  quel  profit  en  sent 
il,  si  ce  neantmoins  il  donne  a  son  ennemy  moien  de 
se  remettre  sus?  Quell'  espérance  peut  on  auoir  qu'il 
ose  vn'  autrefois  attaquer  ceux  cy  ralliez  et  remis, 
et  de  nouueau  armés  de  despit  et  de  vengeance, 
qui  ne  les  a  osé  ou  sceu  poursuiure  tous  rompus  et 
effrayez, 

Q)um  fortiina  calet,  dum  confiait  omnia  ter r or? 

Mais  en  fin,  que  peut  il  attendre  de  mieux  que  ce  qu'il 
vient  de  perdre?  Ce ^ n'est  pas  comme  a  l'escrime,  ou 
le  nombre  de  touches  donne  gain  ;  tant  que  l'ennemy 
est  en  pieds ,  c'est  a  recommencer  de  plus  belle  :  ce 
n'est  pas  victoire,  si  elle  ne  met  fin  a  la  guerre.  En 
céte  escarmouche  ou  Caesar  eut  du  pire  près  la  ville 
d'Oricum,  il  reprochoit  aus  soldatz  de  Pompeius  qu'il 
eut  esté  perdu  si  leur  Capitaine  eut  sceu  vaincre,  et 
luy  chaussa  bien  autrement  les  espérons,  quand  ce  fut 
a  son  tour. 

Mais  pourquoy  ne  dira  l'on  aussi  au  contraire  :  que 
c'est  l'eftéct  d'vn  esprit  précipitant  et  insatiable  de  ne 
sçauoir  mettre  fin  a  sa  conuoitise;  que  c'est  abuser 
des  faueurs  de  Dieu  que  de  leur  vouloir  faire  perdre  la 
mesure  qu'il  leur  a  prescripte  ;  et  que,  de  se  reietter 
au  dangier  après  la  victoire,  c'est  la  remettre  encore 
vn  coup  a  la  mercy  de  la  fortune  ;  que  l'vne  des  plus 
grandes  sagesses,  en  l'art  militaire,  c'est  de  ne  pousser 
pas  son  ennemy  au  desespoir?  Sylla  et  Marins,  en  la 
guerre  sociale,  ayant  défaict  les  Marses,  en  voyant  en- 
core vne  trouppe  de  reste,  qui  par  desespoir  se  reuenoit 

ietter  a  eux  comme  bestes  furieuses,  ne  feurent  pas 
d'aduis  de  les  attandre.  Si  l'ardeur  de^  monsieur  de 
Foix  ne  l'eut  emporté  a  poursuiure  trop  asprement 
les  restes  de  la  victoire  de  Rauenne ,  il  ne  l'eut  pas 
souillée  de  sa  mort.  Toutefois  encore  seruit  la  récente 
mémoire  de  son  exemple  a  conseruer  monsieur  d'An- 
guien  de  pareil  inconuenient,  a  Serisoles.  Il  faict  dan- 
gereux assaillir  vn  homme  a  qui  vous  auez  osté  tout 
autre  moien  d'eschapper  que  par  les  armes  :  car  c'est 
vne  violente  maistresse  d'escole  que  la  nécessité*.  Clo- 
domire,  Roy  d'Aquitaine,  après  sa  victoire  poursuiuant 
Gondemar,  Roy  de  Bourgogne,  vaincu  et  fuiant,  le 
força  de  tourner  teste,  mais  son  opiniâtreté  luy  osta 
le  fruict  de  sa  victoire  :  car  il  y  mourut. 

Pareillement,  qui  auroit  a  choisir  ou  de  tenir  ses 
soldatz  richement  et  somptueusement  armés,  ou  armés 
seulement  pour  la  nécessité,  il  se  presenteroit  en  faueur 
du  premier  party,  duquel  estoitSertorius,  Philopœmen, 
Brutus,Cœsar  et  autres,  que  c'est  tousiours  vn  éguillon 
d'honneur  et  de  gloire  au  soldat  de  se  voir  paré,  et  vn' 
occasion  de  se  rendre  plus  obstiné  au  combat,  ayant  a 
sauner  ses  armes,  comme  ses  biens  et  héritages*.  Mais 
il  s'offriroit  aussi,  de  l'autre  part,  qu'on  doit  plustost 
oster  au  soldat  le  soing  de  se  conseruer  que  de  le  luy 
accroistre,  et  *  qu'il  craindra  par  ce  moien  doublement 
a  se  bazarder  :  ioint  que  c'est  augmenter  a  l'ennemy 
l'enuie  de  la  victoire,  par  ses  *  riches  despouilles.  Et  a 
l'on  remarqué  que  d'autre  fois  cela  encouragea  mer- 
ueilleusement  les  Romains  a  l'encontre  des  Samnites  *. 
Licurgus  deffendoit  aus  siens,  non  seulement  la  sump- 
tuosité  en  leur  équipage,  mais  encore  de  despouiller 

*  BC  siipp.  :  «  et  ». 
-  BC  :  «  ces  ». 

leurs  ennemis  vaincus,  voulant,  disoit  il,  que  la  pau- 
ureté  et  frugalité  reluisît  auec  le  reste  de  sa  bataille. 

Aus  sièges  et  ailleurs  ou  l'occasion  nous  approche 
de  l'ennemy,  nous  donnons  volontiers  licence  aus  sol- 
datz  de  le  brauer,  desdeigner  et  iniurier  de  toutes 
façons  de  reproches,  et  non  sans  apparence  de  raison  : 
car  ce  n'est  pas  faire  peu  que  de  leur  oster  toute  espé- 
rance de  grâce  et  de  composition,  en  leur  représentant 
qu'il  n'y  a  plus  ordre  de  l'attendre  de  celuy  qu'ilz  ont 
si  fort  outragé,  et  qu'il  ne  reste  remède  que  de  la  vic- 
toire. Si  est  ce  qu'il  en  mesprit  a  Vitellius  :  car,  ayant 
aftaire  a  Othon,  plus  foible  en  valeur  de  soldatz,  desa- 
coustumez  de  longue  main  du  faict  de  la  guerre,  et 
amollis  par  les  délices  de  la  ville,  il  les  agassa  tant  en 
fin  par  ses  parolles  piquantes,  leur  reprochant  leur 
pusillanimité,  et  le  regret  des  dames  et  festes  qu'ilz 
venoient  de  laisser  a  Rome ,  qu'il  leur  remit  par  ce 
moien  le  cœur  au  ventre,  ce  que  nuls  enhortemens 
n'auoient  sceu  faire,  et  les  attira  luy  mesme  sur  ses 
bras,  ou  l'on  ne  les  pouuoit  pousser.  Et,  de  vray,  quand 
ce  sont  iniures  qui  touchent  au  vif,  elles  peuuent  faire 
ayséement  que  celuy  qui  alloit  lâchement  a  la  besogne 
pour  la  querelle  de  son  Roy,  y  aille  d'vne  autre  affec- 
tion pour  la  sienne  propre. 

A  considérer  de  combien  d'importance  est  la  con- 
seruation  d'vn  chef  en  vn'  armée,  et  que  la  visée  de 
l'ennemy  regarde  principalement  céte  teste,  a  laquelle 
tiennent  toutes  les  autres  et  en  dépendent,  il  semble 
qu'on  ne  puisse  mettre  en  doubte  ce  conseil,  que  nous 
voions  auoir  esté  pris  par  plusieurs  grands  chefs,  de  se 
trauestir  et  desguiser  sur  le  point  de  la  meslée.  Toute- 
fois l'inconuenient  qu'on  encourt  par  ce  moyen  n'est 
pas  moindre  que  celuy  qu'on  pense  fuir  :  car,  le  Ca- 

pitaine  venant  a  estre  mesconnu  des  siens,  le  courage 
qu'ils  prennent  de  son  exemple  et  de  sa  présence  vient 
aussi  quant  et  quant  a  leur  faillir,  et,  perdant  la  veûe 
de  ses  merques  et  enseignes  accoustumées,  ils  le  iugent 
ou  mort,  ou  s'estre  desrobé,  désespérant  de  l'affaire.  Et 
quant  a  l'expérience,  nous  luy  voions  fauoriser  tantost 
l'vn,  tantost  l'autre  party.  L'accident  de  Pyrrhus,  en 
la  bataille  qu'il  eut  contre  le  Consul  Leuinus  en  Italie, 
nous  sert  a  l'vn  et  a  l'autre  visage  :  car,  pour  s'estre 
voulu  cacher  sous  les  armes  de  Demogacles  *,  et  luy 
auoir  donné  les  siennes,  il  sauua  bien  sans  doute  sa 
vie,  mais  aussi  il  en  cuida  encourir  l'autre  inconue- 
nient  de  perdre  la  bataille*. 

A  la  bataille  de  Pharsale,  entre  autres  reproches 
qu'on  donne  a  Pompeius,  c'est  d'auoir  arresté  son  ar- 
mée pied  coy,  attendant  l'ennemy  :  pour  autant  que 
cela  (ie  des-roberay  icy  les  motz  mesmes  de  nostre  Plu- 
tarque,  qui  valent  mieux  que  les  miens)  affoiblit  la 
violence  que  le  courir  donne  aus  premiers  coups,  et 
quant  et  quant  oste  l'eslancement  des  combatans  les 
vns  contre  les  autres,  qui  a  accoustumé  de  les  remplir 
d'impétuosité  et  de  fureur  plus  que  nulle  autre  chose, 
quand  ils  viennent  a  s'entrechoquer  de  roideur,  leur 
augmentant  le  courage  par  le  cry  et  la  course,  et  rend 
la  chaleur  des  soldats,  en  manière  de  dire,  refroidie  et 
figée.  Voila  ce  qu'il  dict  pour  ce  rolle.  Mais,  si  Caesar 
eut  perdu ,  qui  n'eut  peu  aussi  bien  dire  qu'au  con- 
traire la  plus  forte  et  roide  assiete,  c'est  celle  en  laquelle 
on  se  tient  planté  sans  bouger,  et  que  qui  est  en  sa 
démarche  arresté,  reserrant  et  espargnant  pour  le  be- 
soing  sa  force  en  soy  mesmes,  a  grand  auantage  contre 

*    Vulg.  :  «  Mcgacles  ». 

celuy  qui  est  esbranlé,  et  qui  a  des-ia  emploie  a  ^  la 
course  la  moitié  de  son  haleine?  Outre  ce  que,  l'armée 
estant  vn  corps  de  tant  de  diuerses  pièces,  il  est  impos- 
sible qu'elle  s'esmeuue  en  céte  furie  d'vn  mouuement 
si  iuste  qu'elle  n'en  altère  ou  rompe  son  ordonnance  ; 
et  que  le  plus  dispost  ne  soit  aus  prises  auant  que  son 
compagnon  le  secoure*.  D'autres  ont  réglé  ce  doubte 
en  leur  armée  de  céte  manière  ;  si  les  ennemis  vous 
courent  sus,  attendes  les  de  pied  quoy  ;  s'ils  vous  atten- 
dent de  pied  coi,  coures  leur  sus. 

Au  passage  que  l'Empereur  Charles  cinquiesme  fit 
en  Prouence,  le  Roy  François  fut  au  propre  d'eslire 
ou  de  luy  aller  au  deuant  en  Italie,  ou  de  l'attendre 
en  ses  terres.  Et,  bien  qu'il  considerast  :  combien  c'est 
d'aduantage  de  conseruer  sa  maison  pure  et  nette  de 
troubles  de  la  guerre,  afin  qu'entière  en  ses  forces,  elle 
puisse  continuellement  fournir  deniers  et  secours  au 
besoing;  que  la  nécessité  des  guerres  porte  a  tous  les 
coups  de  faire  le  degast,  ce  qui  ne  se  peut  faire  bonne- 
ment en  nos  biens  propres;  et  si  le  paisant  ne  porte 
pas  si  doucement  ce  rauage  de  ceus  de  son  party  que 
de  l'ennemy,  en  manière  qu'il  s'en  peut  aysément 
allumer  des  séditions  et  des  troubles  parmi  nous  ;  que 
la  licence  de  desrober  et  de  piller,  qui  ne  peut  estre 
permise  en  son  pais,  est  vn  grand  support  aus  ennuis 
de  la  guerre,  et  qui  n'a  d'autre  esperence  de  gaing  que 
sa  solde,  il  est  mal  aisé  qu'il  soit  tenu  en  office,  estant 
a  deux  pas  de  sa  femme  et  de  sa  retraicte;  que  celuy 
qui  met  la  nappe  tombe  tousiours  des  despens  ;  qu'il  y 
a  plus  d'allégresse  a  assaillir  qu'a  deffendre;  et  que  la 
secousse  de  la  perte  d'vne  bataille  dans  nos  entrailles 

est  si  violente  qu'il  est  malaisé  qu'elle  ne  crolle  tout 
le  corps ,  attandu  que  il  n'est  passion  contagieuse 
comme  celle  de  la  peur,  ny  qui  se  preigne  si  ayséement 
a  crédit,  et  qui  s'espande  plus  brusquement;  et  que 
les  villes  qui  auront  ouy  l'esclat  de  céte  tempeste  a 
leurs  portes,  qui  auront  recueilli  leurs  Capitaines  et 
soldatz  tremblans  encore  et  hors  d'haleine,  il  est  dan- 
gereux, sur  la  chaude,  qu'ils  ^  ne  se  iettent  a  quelque 
mauuais  party  :  si  est  ce  qu'il  choisit  de  r'appeller  les 
forces  qu'il  auoit  de  la  les  mons,  et  de  voir  venir  l'en- 
nemy.  Car  il  peut  imaginer  au  contraire  :  qu'estant 
ches  luy  et  entre  ses  amis,  il  ne  pouuoit  faillir  d'auoir 
plante  ^  de  toutes  commoditez;  les  riuieres,  les  passages 
a  sa  deuotion  luy  conduiroient  sans  cesse  et  viures  et 
deniers,  en  toute  seurté  et  sans  besoing  d'escorte;  qu'il 
auroit  ses  subietz  d'autant  plus  affectionnez  qu'ils  au- 
roient  le  dangier  plus  près;  qu'ayant  tant  de  villes  et 
de  barrières  pour  sa  seurté,  ce  seroit  a  lui  de  donner 
loy  au  combat  selon  son  oportunité  et  aduantage  ;  et, 
s'il  luy  plaisoit  de  temporizer,  qu'a  labri  et  a  son  aise 
il  pourroit  voir  morfondre  son  ennemy  et  se  défaire 
soy  mesmes,  par  les  difficultez  qui  le  combatroient, 
engagé  en  vne  terre  estrangiere,  ou  il  n'auroit,  deuant 
ny  derrière  luy,  ny  a  costé,  rien  qui  ne  luy  fit  guerre, 
nul  moien  de  refréchir  ou  eslargir  son  armée,  si  les 
maladies  s'y  mettoient,  ny  de  loger  a  couuert  ses  bles- 
sés, nuls  deniers,  nulz  viures,  qu'a  pointe  de  lance, 
nul  loisir  de  se  reposer  et  prendre  haleine,  nulle  science 
des  ■'  lieux  et  du  pais  qui  le  sceut  deffendre  d'embûches 


'    V'iilg.  :  «  qu'elles  »,  bien  que  les  éditions  de  i5SS  et  de  i5()^ 
portent  a  qu'ils  ». 
-  C  :  a  planté  ». 
•5  BC  :  «  de  ». 

et  surprises,  et,  s'il  venoit  a  la  perte  d'vne  bataille,  nul 
moieii  d'en  sauuer  les  reliques.  Et  n'auoit  pas  faute 
d'exemples  pour  l'vn  et  pour  l'autre  parti. 

Scipion  trouua  bien  meilleur  d'aller  assaillir  les 
terres  de  son  ennemy  en  Afrique  que  de  deffendre  les 
siennes  et  le  combatre  en  Italie,  ou  il  estoit  :  d'où  bien 
lui  en  prit;  mais,  au  contraire,  Hannibal,  en  céte  mesme 
guerre,  se  ruina  de  auoir  abandonné  la  conqueste  d'vn 
païs  estranger  pour  aller  deffendre  le  sien.  Les  Athé- 
niens, ayant  laissé  l'ennemy  en  leurs  terres  pour  passer 
en  la  Sicile,  eurent  la  fortune  contraire;  mais  Agatho- 
cles,  Roy  de  Siracuse,  l'eut  fauorable,  ayant  passé  en 
Afrique  et  laissé  la  guerre  ches  soy. 

Ainsi  nous  auons  bien  accoustumé  de  dire  auec 
raison  que  les  aduenemens  *  et  issues  dépendent  mesme 
en  la  guerre,  pour  la  pluspart,  de  la  fortune;  laquelle 
ne  se  veut  pas  renger  et  assuietir  a  nostre  discours  et 
prudence,  comme  disent  ces  vers  : 

Et  maie  consultis  pretium  est ,  prudentiafaîlax. 
Nec  fortuna  probat  causas  sequiturque  merentes, 
Sed  vaga  per  cunctos  nullo  discrimine  fertur  -, 
Scilicet  est  aliud  quod  nos  cogatque  regatque 
Mains,  et  in  proprias  ducat  mortalia  leges. 

Mais,  a  le  bien  prendre,  il  semble  que  nos  conseils  et 
délibérations  en  dépendent  bien  autant,  et  que  la  for- 
tune n'est  pas  plus  incertaine  et  téméraire  que  nos 
discours  ^*. 

^  BC  :  M  euenements  ». 

'^   Vulg.  modifie  cette  fin  de  phrase. 

CHAPITRE    QVARANTEHVITIEME. 

DES    DESTRIERS. 

Me  voicy  deuenu  grammairien,  moy  qui  n'apprins 
iamais  nulle  langue  que  par  routine,  et  qui  ne  sçay 
encore  que  c'est  d'adiectif,  coniunctif  et  d'ablactif.  Il 
me  semble  auoir  ouy  dire  que  les  Romains  auoient  des 
cheuaus  qu'ils  appeWoÏQnt  funales  ou  dextrarios,  qui 
se  menoient  a  dextre  ou  a  relais,  pour  les  prendre  tous 
frez  au  besoin  :  et  de  la  vient  que  nous  appelions 
destriers  les  cheuaus  de  seruice;  et  nos  romans  disent 
ordinairement  adestrer,  pour  accompaigner.  Ils  appel- 
loient  aussi  desultorios  equos  des  cheuaus  qui  estoient 
dressés  de  façon  que,  courans  de  toute  leur  roideur, 
acouplés  coté  a  coté  l'vn  de  l'autre,  sans  bride,  sans 
selle,  les  gentils-hommes  Romains,  voire  tous  armés, 
au  milieu  de  la  course,  se  iettoient  et  reiettoient  de 
l'vn  a  l'autre*.  On  dict  de  Cassar  et  aussi  du  grand 
Pompeius  que,  parmy  leurs  autres  excellentes  qualitez, 
ils  estoient  fort  bien  a  cheual  ;  et  de  Caesar,  qu'en  sa 
ieunesse,  monté  a  dos  sur  vn  cheual  et  sans  bride,  il 
luy  faisoit  prendre  carrière,  les  mains  tournées  derrière 
le  dos.  Comme  nature  a  voulu  faire  de  ce  personnage 
la  et  d'Alexandre  deux  miracles  en  l'art  militaire , 
vous  diriés  qu'elle  s'est  aussi  efforcée  a  les  armer  ex- 
traordinairement.  Car  chacun  sçait  du  cheual  d'Alexan- 
dre, Bucefal,  qui  *  auoit  la  teste  retirant  a  celle  d'vn 
toreau,  qui  ^  ne  se  souffroit  monter  a  personne  qu'a 

'  BC  :  «  qu'il  ». 
»  BC  :  u  qu'il  ». 

son  maistre,  ne  peut  estre  dressé  que  par  luy  mesme, 
fut  honoré  après  sa  mort,  et  vne  ville  bastie  en  son 
nom.  Caesar  en  auoit  aussi  vn  autre  qui  auoitles  piedz 
de  deuant  comme  vn  homme,  ayant  l'ongle  coupée  en 
forme  de  doigts,  qui  ne  peut  estre  monté  ny  dressé  que 
par  Caesar,  lequel  dédia  son  image,  après  sa  mort,  a  la 
Déesse  Venus. 

le  ne  démonte  pas  volontiers  quand  ie  suis  a  cheual  : 
car  c'est  l'assiete  en  laquelle  ie  me  trouue  le  mieux,  et 
sain,  et  malade*.  Aussi  dit  Pline  qu'elle  est  tres-salu- 
taire  a  l'estomac  et  aus  iointures.  Poursuiuons  donc, 
puis  que  nous  y  sommes. 

On  lict,  en  Xenophon,  la  loy  de  Cyrus  *  deffendant 
de  voyager  a  pied  a  homme  qui  eut  cheual.  Trogus  et 
lustinus  disent  que  les  Parthes  auoient  accoustumé  de 
faire  a  cheual  non  seulement  la  guerre,  mais  aussi 
tous  leurs  affaires  publiques  et  priués,  marchander, 
parlementer,  s'entretenir  et  se  promener,  et  que  la 
plus  notable  différence  des  libres  et  des  serfs  parmi 
eux,  c'est  que  les  vns  vont  a  cheual  et  les  autres  a  pié*. 

Il  y  a  plusieurs  exemples  en  l'histoire  Romaine  (et 
Suétone  le  remarque  plus  particulièrement  de  Caesar), 
des  Capitaines  qui  commandoient  a  leurs  gens  de  cheual 
de  mettre  pied  a  terre,  quand  ilz  se  trouuoient  pressez 
de  l'occasion,  pour  oster  aus  soldatz  toute  espérance 
de  fuite*.  Mais  nos  ancestres,  et  notamment  du  temps 
de  la  guerre  des  Anglois,  en  tous  les  combatz  solemnelz 
et  iournées  assignées,  ilz  se  mettoient*  tous  a  pié,  pour 
ne  se  lier  a  nulle  autre  chose  qu'a  leur  force  propre 
et  vigueur  de  leur  courage  et  de  leurs  membres,  de 
chose  si  chefe  que  l'honneur  et  la  vie.  Vous  engagés* 

■*    Viilg.  siipp.  :  ((  de  Cyrus  ». 

vostre  valeur  et  vostre  fortune  a  celle  de  vostre  cheual  ; 
ses  playes  et  sa  mort  tirent  la  vostre  en  conséquence  ; 
son  eft'ray  ou  sa  fureur  vous  rendent  ou  téméraire  ou 
lâche.  S'il  a  faute  de  bouche  ou  d'esperon,  c'est  a  vostre 
honneur  a  en  respondre.  A  céte  cause,  ie  ne  trouue 
pas  estrange  que  ces  combatz  la  fussent  plus  fermes  et 
plus  furieux  que  ceux  qui  se  font  a  cheual*;  et  chose 
que  nous  appelions  a  la  société  d'vn  si  grand  hazard 
doit  estre  en  nostre  puissance  le  plus  qu'il  se  peut. 
Comme  ie  conseilleroy  de  choisir  les  armes  les  plus 
courtes,  et  celles  dequoy  nous  nous  pouuons  le  mieux 
respondre.  Il  est  bien  plus  seur  de  s'asseurer  d'vne 
espée  que  nous  tenons  au  poing  que  du  boulet  qui 
eschappe  de  nostre  pistole,  en  laquelle  il  y  a  plusieurs 
pièces,  la  poudre,  la  pierre,  le  rouët,  desquelles  la 
moindre  qui  viendra  a  faillir  vous  fera  faillir  vostre 
fortune*.  Mais,  quant  a  cet'  arme  la,  l'en  parleray  plus 
largement  ou  ie  feray  comparaison  des  armes  anciennes 
aus  nostres,  et,  sauf  l'estonnement  des  oreilles,  a  quoy 
meshuy  chacun  est  appriuoisé ,  ie  croy  que  c'est  vn' 
arme  de  fort  peu  d'effect,  et  espère  que  nous  en  quitte- 
rons bien  tost  *  l'vsage*. 

Encore  ne  faut  il  pas  oblier  la  plaisante  assiete  qu'a- 
uoit  a  cheual  ^  vn  maistre  Pierre  Pol,  docteur  en  théo- 
logie, que  Monstrelet  recite  auoir  accoustumé  se  pro- 
mener par  la  ville  de  Paris  et  ailleurs  ',  assis  de  costé 
comme  les  famés.  Il  dit  aussi  ailleurs  que  les  Gascons 
auoient  des  cheuaus  terribles,  accoustumez  de  virer  en 
courant,  dequoy  les  François,  Piccars,  Flamens  et 
Brabançons  faisoient  grand  miracle,  pour  n'auoir  ac- 

'    Viilg,  :  ((  quitterons  vn  jour  ». 
'    Vitlg.  :  u  qu'auoit  sur  sa  mule  »>. 
3    Vulfç.  supp.  :  «  et  ailleurs  ». 


246  ESSAIS  DE  M.  DE  MONTAIGNE. 

coustumé  de  le  voir  :  ce  sont  ses  mots.  le  ne  sçay  quel 
maniment  ce  pouuoit  estre,  si  ce  n'est  celuy  de  noz 
passades  *.  Caesar,  parlant  de  ceus  de  Suéde  :  Aus 
rencontres  qui  se  font  a  cheual,  dict  il,  ils  se  iettent 
souuent  a  terre  pour  combattre  a  pié,  ayant  acous- 
tumé  leurs  cheuaus  de  ne  bouger  ce  pendant  de  la 
place,  ausquels  ils  recourent  promptement,  s'il  en  est 
besoing;  et,  selon  leur  coustumé,  il  n'est  rien  si  vilain 
et  si  lâche  que  d'vser  de  selles  %  et  mesprisent  ceux 
qui  en  vsent;  de  manière  que,  fort  peu  en  nombre,  ilz 
ne  craignent  pas  d'en  assaillir  plusieurs*. 

Le  Roy  Alphonce,  celuy  qui  dressa  en  Espaigne 
l'ordre  dés  Cheualliers  de  la  Bande  ou  de  l'Escharpe, 
leur  donna,  entre  autres  règles,  de  ne  monter  ny  mule, 
ny  mulet,  sur  peine  d'vn  marc  d'argent  d'amende, 
comme  ie  viens  d'apprendre  dans  les  lettres  de  Gueuara, 
desquelles  ceux  qui  les  ont  appellées  dorées  faisoint 
iugement  bien  autre  que  celuy  que  l'en  fay*. 


CHAPITRE    QVARENTENEVFIESME. 

DES  COVSTVMES  ANCIENNES. 

l'excuserois  volontiers  en  nostre  peuple  de  n'auoir 
autre  patron  et  règle  de  perfection  que  ses  propres 
meurs  et  vsances,  car  c'est  vn  commun  vice,  non  du 
vulgaire  seulement,  mais  quasi  de  tous  hommes,  d'a- 
uoir  leur  visée  et  leur  arrest  sur  le  train  auquel  ils 
sont  nais.  le  suis  content,  quand  il  vera  Fabritius  ou 


*    Vulg.  supp.  :  «  le  ne  sçay...  passades  )). 
2  B  aj.  :  «  et  bardelles  ».,  et  C  :  a  et  bardes 

Scipion  \  qu'il  leur  trouue  la  contenance  et  le  port 
barbare,  puis  qu'ils  ne  sont  ny  vestus,  ny  façonnez  a 
nostre  mode.  Mais  ie  me  plains  de  sa  particulière  in- 
discrétion, de  se  laisser  si  fort  piper  et  aueugler  a  l'hau- 
torité  de  l'vsage  présent  qu'il  soit  capable  de  changer 
d'opinion  et  d'aduis  tous  les  mois,  s'il  plait  a  la  cous- 
tume,  et  qu'il  iuge  si  diuersement  de  soy  mesmes. 
Quand  il  portoit  le  buse  de  son  pourpoin  entre  les 
mamelles,  il  maintenoit  par  viues  raisons  qu'il  estoit 
très-bien.  Quelques  années  après,  le  voila  aualé  ius- 
ques  entre  les  cuisses  :  il  se  moque  de  son  autre  vsage, 
le  trouue  inepte  et  insupportable.  La  façon  de  se  vestir 
présente  luy  faict  incontinent  condemner  et  mespriser 
l'ancienne,  d'vne  resolution  si  grande  et  dVn  consen- 
tement si  vniuersel  que  vous  diriez  que  c'est  vne  vraie 
manie  qui  luy  roule  ainsi  son  entendement.  Par  ce 
que  nostre  changement  est  si  subit  et  si  prompt  en  cela 
que  l'inuention  de  tous  les  tailleurs  du  monde  ne  sçau- 
roit  fournir  assés  de  nouuelletez,  il  est  force  que  bien 
souuent  les  formes  mesprisées  reuiennent  en  crédit,  et 
celles  la  mesmes  tumbent  en  mespris  tantost  après,  et 
qu'vn  mesme  iugement  preigne,  en  l'espace  de  quinze 
ou  vingt  ans,  deus  ou  trois,  non  diuerses  seulement, 
mais  contraires  opinions,  d'vne  inconstance  et  légèreté 
incroiable*. 

le  veus  icy  entasser  aucunes  coustumes  anciennes 
que  i'ay  en  mémoire,  les  vues  de  mesme  les  nostres, 
les  autres  différentes,  afin  qu'ayant  en  l'imagination 
céte  continuelle  variation  des  choses  humaines,  nous 
en  ayons  le  iugement  plus  esclaircy  et  plus  ferme. 

Ce  que  nous  disons  de  combatre  l'espée  et  la  cape, 

•    Vulg.  :  c(  ou  Laelius  ». 

il  s'vsoit  encores  entre  les  Romains,  ce  dict  Cœsar  : 
Sinistris  sagos  inuoluunt,  gladiosqiie  distringunt  ; 
et  remerque  des  lors  en  nostre  nation  ce  vice,  qui  est 
encore,  d'arrester  les  passans  que  nous  rencontrons  en 
chemin,  et  de  les  forcer  de  nous  dire  quy  ils  sont,  et 
de  prendre  a  iniure  et  occasion  de  querelle  s'ilz  refu- 
sent de  nous  respondre. 

Aus  bains,  que  les  anciens  prenoient  tous  les  iours 
auant  le  repas,  et  les  prenoient  aussi  ordinairement 
que  nous  faisons  de  l'eau  a  lauer  les  mains,  ilz  ne  se 
lauoint  du  commencement  que  les  bras  et  les  iambes  ; 
mais  depuis,  et  d'vne  coustume  qui  a  duré  plusieurs 
siècles,  et  en  la  plus  part  des  nations  du  monde,  ilz  se 
lauoint  tous  nudz,  d'eau  mixtionnée  et  parfumée  :  de 
manière  qu'ilz  prenoint  pour  tesmoignage  de  grande 
simplicité  de  se  lauer  d'eau  simple.  Les  plus  affetés  et 
delicatz  se  parfumoint  bien  trois  ou  quatre  fois  par 
iour  tout  le  corps.  Hz  se  faisoient  souuant  pinceter 
le  poil  par  tout,  comme  les  femmes  Françoises  ontpris 
en  vsage  depuis  quelque  temps  de  faire  leur  front  : 

Quod  pectus,  quod  crura  tibi,  qiiod  brachia  vellis; 

quoy  qu'ilz  eussent  des  oignemens  qui  seruoint  a  cela 
de  faire  tumber  le  poil,  qu'ilz  appelloint  ^^//ofrwm  *  ; 

Psilotro  nitet,  aut  arida  latet  abdita  creta. 

Hz  aimoint  a  se  coucher  mollement,  et  allèguent  pour 
preuue  de  patience  de  coucher  sur  des  materas.  Hz 
mangoint  couchez  sur  des  litz ,  a  peu  prez  en  mesme 
assiete  que  les  Turs  2  de  nostre  temps  : 

Inde  thoro  pater  A^neas  sic  orsiis  ab  alto. 

'  C  siipp .  :  «  psilotntm  » .  —  Vul}^.  siipp .  ;  «  de  fai re . . .  psilotrum  » . 
2  BC  :  «  Turcs  )>. 

Et  dit  on  du  ieune  Caton  que,  despuis  la  bataille  de 
Pharsale,  estant  entré  en  deuil  du  mauuais  estât  des 
affaires  publiques,  il  mangea  tousiours  assis,  prenant 
vn  train  de  vie  plus  austère.  Hz  baisoint  les  mains  au 
grands,  pour  les  honorer  et  caresser;  et,  entre  les  amis, 
ilz  s'entre-baisoint  en  se  saluant  ^*  : 

Gratatusque  darem  ciim  dulcibus  oscula  verbis-. 

*  Ilzmangeoint,  comme  nous,  le  fruict  a  l'issue  de  table. 
Hz  se  torchoint  le  cul  (il  faut  laisser  aus  femmes  céte 
vaine  superstition  de  paroUes)  auec  vne  esponge  :  voila 
^ouv(\\xoy  spongia  est  vn  mot  obscœne  en  Latin;  et 
estoit  céte  esponge  atachée  au  boutd'vn  baston,  comme 
tesmoigne  l'histoire  de  celuy  qu'on  menoit  pour  estre 
présenté  aus  bestes  deuant  le  peuple,  qui  demanda 
congé  d'aller  a  ses  affaires,  et  la,  n'aiant  autre  moien 
de  se  tuer,  il  se  fourra  ce  baston  et  esponge  dans  le 
gosier  et  s'en  estoufa.  Hz  s'essuyoint  le  catze  de  laine 
perfumée,  quand  ilz  en  auoint  faict  : 

At  tibi  nilfaciani;  sed  Iota  mentida  lana. 

Il  y  auoit  aus  carrefours,  a  Rome,  des  vaisseaus  et 
demy  cuues  pour  y  aprester  a  pisser  aus  passans  : 

Pusi  sœpe  lacum  propter,  se,  ac  dolia  curta, 
Somno  deuincti,  credunt  extollere  vestem. 

Hz  faisoint  collation  entre  les  ^  repas;  et  y  auoit,  en 
esté,  des  vendeurs  de  nege  pour  refrechir  le  vin,  et  en 
y  auoit  qui  se  séruoint  mesme  de  céte  nege  en  hyuer, 
ne  trouuans  pas  le  vin  encore  lors  assez  froid.  Les 
grands  auoint  leurs  eschançons  et  tranchans,  et  leurs 

^  BC  aj.  :  «  comme  font  les  Vénitiens  ». 
'  C  :  0  le  ».  • 

folz  pour  leur  donner  du  plaisir.  On  leur  seruoit,  en 
hyuer,  la  viande  sur  des  ibuyersqui  se  portoint  sur  la 
table;  et  auoint  des  cuisines  portatiues*,  dans  lesquel- 
les tout  leur  seruice  se  trainoit  après  eux  : 

Has  vobis  epulas  habete  lautas  S 
Nos  offendimur  ambulante  cœna. 

Et,  en  esté,  ilz  faisoint  souuent,  en  leurs  sales  basses, 
couler  de  l'eau  fresche  et  claire  dans  des  canaus,  au 
dessous  2  d'eus,  ou  il  y  auoit  force  poisson  en  vie,  que 
les  assistans  choisissoint  et  prenoint  en  la  main  pour 
le  faire  aprester,  chacun  a  son  goust.  Car  le  poisson  a 
tousiours  eu  ce  priuilege,  comme  il  a  encores,  que  les 
grands  se  meslent  de  le  sçauoir  aprester  :  car  aussi  en 
est  le  goust  beaucoup  plus  exquis  que  de  la  chair,  au 
moins  pour  moi.  Mais,  en  toute  sorte  de  magnificence, 
de  desbauche  et  d'inuentions  voluptueuses,  de  mollesse 
et  de  sumptuosité,  nous  y  ^  faisons,  a  la  vérité,  ce  que 
nous  pouuons  pour  les  égaler  :  car  nostre  volonté  est 
bien  aussi  gastée  que  la  leur,  mais  la  suffisance  ne  les 
peut  égaler  ♦.  Nos  forces  ne  sont  non  plus  capables  de 
les  ioindre  en  ces  parties  la  vitieuses  qu'aux  vertueu- 
ses :  car  les  vnes  et  les  autres  partent  d'vne  vigueur 
d'esprit  qui  estoit,  sans  comparaison,  plus  grande  en 
eus  qu'en  nous;  et  les  âmes,  a  mesure  qu'elles  sont 
moins  fortes,  elles  ont  d'autant  moins  de  moyen  de 
faire  ny  fort  bien,  ny  fort  mal. 

Le  haut  bout  d'entre  eus,  c' estoit  le  milieu.  Le  de- 
uant  et  derrière  n'auoint  en  escriuant  et  parlant  aucune 

1  BC  :  «  lauti  ». 

^  c  ;  «  au  dessus  ». 

^  BC  supp.  ;  «  y  ».  ♦ 

*  BC  :  «  mais  nostre  suffisance  n'y  peut  arriucr  ». 

signification  de  grandeur,  comme  il  se  voit  euidem- 
ment  par  leurs  escris  :  ilz  diront  Oppius  et  Cassar, 
aussi  volontiers  que  Caesar  et  Oppius  ;  et  diront  moy 
et  toy  indifféremment,  comme  toy  et  moy.  Voyla  pour- 
quoy  i'ay  autrefois  remerqué,  en  la  vie  de  Flaminius 
de  Plutarque  François,  vn  endroit  ou  il  semble  que 
l'autheui;,  perlant  *  de  la  ialousie  de  gloire  qui  estoit 
entre  les  ^Etoliens  et  les  Romains  pour  le  gain  d'vne 
bataille  qu'ilz  auoint  obtenu  en  commun,  face  quel- 
que pois  de  ce  qu'ans  chansons  Grecques  on  nommoit 
les  ^tholiens  auant  les  Romains,  s'il  n'y  a  de  l'amphi- 
bologie aux  motz  François. 

Les  dames,  estans  aus  estuues,  y  receuoint  quant  et 
quant  des  hommes,  et  se  seruoint,  la  mesme,  de  leurs 
valets  a  les  frotter  et  oindre  : 

Inguina  succinctus  nigra  tibi  seruus  aluta 
Stat,  quoties  calidis  nudafoueris  aquis. 

Elles  se  saupoudroint  de  quelque  poudre  pour  repri- 
mer les  sueurs. 

Les  anciens  Gaulois,  dict  Sidonius  ApoUinaris,  por- 
toint  le  poil  long  par  le  deuant,  et  le  derrière  de  la 
teste  tondu ,  qui  est  céte  façon  qui  vient  être  renou- 
uellée  par  l'vsage  efféminé  et  lâche  de  ce  siècle. 

Les  Romains  payoint  ce  qui  estoit  deu  aux  bateliers 
pour  leur  voiture  des  l'entrée  du  bateau,  ce  que  nous 
faisons  après  estre  rendus  a  port  : 

Dum  as  exigitur,  dum  mula  ligatur, 
Tota  abit  hora. 

Les  femmes  couchoint  au  lict  du  costé  de  la  ruelle. 

*  BC  :  «  parlant». 

Voila  pourquoy  on  appelloit  Cœsar  spondam  Régis 
Nicomedis*.  Mais  il  y  a  des  Hures  entiers  faicts  sur 
cet  argument. 


CHAPITRE    CINQVANTIESME. 

DE  DEMOCRITVS  ET  HERACLITVS. 

Le  iugement  est  vn  vtil  a  tous  subiets  et  se  mesle 
par  tout.  A  céte  cause ,  aus  essais  que  l'en  *  fay  icy, 
i'y  employé  toute  sorte  d'occasion.  Si  c'est  vn  subiet 
que  ie  n'entende  point,  a  cela  mesme  ie  l'essaie,  son- 
dant le  gué  de  bien  loing,  et  puis,  le  trouuant  trop 
profond  pour  ma  taille,  ie  me  tien  a  la  riue,  et  ceste 
reconnoissance  de  ne  pouuoir  passer  outre ,  c'est  vn 
traict  de  son  effect ,  voire  de  ceux  dequoy  il  se  vante 
le  plus.  Tantost,  a  vn  subiect  vain  et  de  néant,  i'essaye 
voir  s'il  trouuera  dequoy  luy  donner  corps,  et  dequoy 
l'appuier  et  estançonner.  Tantost  ie  le  promené  a  vn 
subiect  noble  et  fort  tracassé,  auquel  il  n'a  rien  a 
trouuer  de  soy  mesme,  le  chemin  en  estant  si  frayé  et 
si  batu  qu'il  ne  peut  marcher  que  sur  la  piste  d'autruy. 
La  il  fait  son  ieu  a  trier  la  route  qui  luy  semble  la 
meilleure,  et,  de  mille  sentiers,  il  dit  que  cetuy  cy  ou 
celuy  la  a  esté  le  mieux  choisi.  Au  demeurant,  ie  laisse 
la  fortune  me  fournir  elle  mesme  les  suiectz,  d'autant 
qu'ilz  me  sont  également  bons;  et  si  n'entreprans  pas 
de  les  traiter  entiers  et  a  fons  de  cuue.  De  mille  visages 
qu'ils  ont  chacun,  i'en  prans  celuy  qu'il  me  plait.  le 
les  saisis  volontiers  par  quelque  lustre  extraordinaire 

et  fantasque.  l'en  trieroy  bien  de  plus  riches  et  plains, 
si  i'auoy  quelque  autre  fin  proposée  que  celle  que  i'ay*. 

Toute  action  est  propre  a  nous  faire  connoistre  : 
céte  mesme  ame  de  Caesar,  qui  se  faict  voir  a  ordonner 
et  dresser  la  bataille  de  Pharsale,  elle  se  fait  aussi  voir 
a  dresser  des  parties  oysiues  et  amoureuses.  On  iuge 
vn  cheual  non  seulement  a  le  voir  manier  sur  vne 
carrière,  mais  encore  a  luy  voir  aller  le  pas,  voire  et  a 
le  voir  en  repos  a  l'estable*. 

Democritus  et  Heraclytus  ont  esté  deux  philosophes, 
desquelz  le  premier,  trouuant  vaine  et  ridicule  l'hu- 
maine condition,  ne  sortoit  guiere  en  public  qu'auec 
vn  visage  moqueur  et  riant.  Heraclitus,  aiant  pitié  et 
compassion  de  céte  mesme  condition  nostre,  en  portoit 
le  visage  continuellement  atristé  et  les  yeux  chargés 
de  larmes*.  l'aime  mieux  la  première  humeur  :  non 
par  ce  qu'il  est  plus  plaisant  de  rire  que  de  pleurer, 
mais  par  ce  qu'elle  est  plus  desdaigneuse  et  qu'elle 
nous  acuse  plus  que  l'autre;  et  il  me  semble  que  nous 
ne  pouuons  iamais  être  assés  mesprisés  selon  nostre 
mérite*.  La  plainte  et  la  commisération,  elles  sont 
meslées  a  quelque  estimation  de  la  chose  qu'on  plaint; 
les  choses  dequoy  on  se  moque ,  on  les  estime  vaines 
et  sans  pris.  le  ne  pense  point  qu'il  y  ait  tant  de 
malheur  en  nous  comme  il  y  a  de  vanité,  ny  tant  de 
malice  comme  de  sotise;  nous  ne  sommes  pas  tant 
pleins  de  mal  comme  d'inanité;  nous  ne  sommes  pas 
tant  misérables  comme  nous  sommes  Viles.  Ainsi  Dio- 
genes,  qui  baguenaudoit  a  part  soy,  roulant  son  ton- 
neau et  hochant  du   nez  le  grand  Alexandre ,  nous 

*  Vul^.  développe  la  fin  de  ce  paragraphe,  à  partir  de  «  Au  de- 
meurant, ie  laisse  »,  et  modifie  la  première  ligne  du  paragraphe 
suivant. 


2  54  ESSAIS  DE  M.  DE   MONTAIGNE. 

estimant  trestous  des  mouches  ou  des  vesies  pleines  de 
vent,  il  estoit  bien  iuge  *  plus  aigre  et  plus  piquant,  et 
par  conséquent  plus  iuste,  a  mon  humeur,  que  Timon, 
celuy  qui  futsuraommé  le  Haisseur  des  hommes  :  car, 
ce  qu'on  hait,  on  le  prend  a  cœur.  Cetui  ci  nous  souhai- 
toit  du  mal,  estoit  passionné  du  désir  de  nostre  ruine, 
fuioit  nostre  conuersation  comme  dangereuse,  de  mes- 
chans  et  de  nature  deprauée.  L'autre  nous  estimoit  si  peu 
que  nous  ne  pourrions  ny  le  troubler,  ny  l'altérer  par 
nostre  contagion;  nouslaissoitde  compagnie,  non  pour 
la  crainte,  mais  pour  le  desdain  de  nostre  commerce.  Il 
ne  nous  estimoit  capables  ny  de  bien,  ny  de  mal  faire. 
De  mesme  marque  fut  la  responce  de  Statilius,  au- 
quel Brutus  parla  pour  le  ioindre  a  la  conspiration 
contre  Caesar  :  il  trouua  l'entreprinse  iuste ,  mais  il  ne 
trouua  pas  les  hommes  dignes  pour  lesquelz  on  se  mit 
aucunement  en  peine*. 


CHAPITRE    CINQVANTEVNIESME. 

DE  LA  VANITÉ  DES  PAROLLES. 

Vn  rhetoricien  du  temps  passé  disoit  que  son  mestier 
estoit,  de  choses  petites,  les  faire  paroistre  et  trouuer 
grandes*.  On  luy  eut  faict  donner  le  foët,  en  Sparte,  de 
faire  profession  d'vn'  art  piperesse  et  mensongère*. 
Ceus  qui  masquent  et  fardent  les  femmes  font  moins 
de  mal  :  car  c'est  chose  de  peu  de  perte  de  ne  les  voir 
pas  en  leur  naturel  ;  la  ou  ceus  cy  font  estât  de  tromper, 
non  pas  nos  yeux,  mais  nostre  iugement,  et  d'abastardir 

*  C  supp.  :  «  iuge  ». 

et  corrompre  l'essence  des  choses.  Les  republiques  qui 
se  sont  maintenues  en  vn  estât  réglé  et  bien  policé, 
comme  la  Cretense  ou  la  Lacedemonienne,  elles  n'ont 
pas  faict  grand  conte  d'orateurs*;  c'est  vn  vtil  inuenté 
pour  manier  et  agiter  vne  tourbe  et  vne  commune 
desreiglée,  et  vtil  qui  ne  s'emploie  qu'aus  estatz  ma- 
lades, comme  la  médecine.  En  ceus  ou  le  peuple,  ou 
les  ignorans,  ou  tous  ont  tout  peu,  comme  celuy 
d'Athènes,  de  Rhodes  et  de  Rome,  et  ou  les  choses  ont 
esté  en  perpétuelle  tempeste,  la  ont  foisonné  les  ora- 
teurs. Et,  a  la  vérité,  il  se  void  peu  de  personnages,  en 
ces  republiques  la,  qui  se  soint  poussez  en  grand  crédit 
sans  le  secours  de  l'éloquence.  Pompeius ,  Caesar, 
Crassus,  Lucullus,  Lentulus,  Metellus  ont  pris  de  la 
leur  plus  grand  appui  a  se  monter  a  céte  grandeur 
d'authorité  ou  ilz  sont  en  fin  arriuez,  et  s'en  sont 
aydez  plus  que  des  armes*.  On  remarque  aussi  que 
l'art  d'éloquence  a  fleuri  le  plus,  lors  que  les  affaires 
ont  esté  en  plus  mauuais  estât,  et  que  l'orage  des  guer- 
res ciuiles  les  a  agitez  :  comme  vn  champ  libre  et 
indonté  porte  les  herbes  plus  gaillardes.  Il  semble  par 
la  que  les  estatz  qui  dépendent  d'vn  Monarque  en  ont 
moins  de  besoin  que  les  autres  :  car  la  bestise  et  facilité 
qui  se  trouue  en  la  commune,  et  qui  la  rend  subiecte 
a  estre  maniée  et  contournée  par  les  oreilles  au  dous 
son  de  céte  harmonie,  sans  venir  a  poiser  et  connoitre 
la  vérité  des  choses  par  la  force  de  la  raison,  céte  dé- 
faillance ne  se  trouue  pas  si  aiséement  en  vn  seul , 
et  est  plus  aisé  de  le  garentir  par  bon  conseil  de 
l'impression  de  céte  poison  ^  On  n'a  pas  veu  sortir  de 
Macédoine ,  ny  de  Perse,  nul  orateur  de  renom. 

*  Vulg.  modifie  légèrement  ce  paragraphe  depuis  «  On  remar- 
que aussi  ». 

l'en  ay  dlct  ce  mot  sur  le  subiect  d'vn  Italien  que 
ie  vien  d'entretenir,  qui  a  seruy  le  feu  Cardinal  Carraffe 
de  maistre  d'hostel,  iusques  a  sa  mort.  le  luy  faisoy 
conter  de  sa  charge  ;  il  m'a  faict  vn  discours  de  céte 
science  de  gueule,  auec  vne  granité  et  contenance  ma- 
gistrale, comme  s'il  m'eust  parlé  de  quelque  grand 
point  de  théologie.  Il  m'a  dechifré  vne  differance  de 
goustz  :  celui  qu'on  a  a  ieun,  qu'on  a  après  le  segond 
et  tiers  seruice  ;  les  moyens,  tantost  de  luy  plaire  sim- 
plement, tantost  de  l'eueiller  et  piquer  *  ;  la  police  de 
ses  sauces,  premièrement  en  gênerai,  et  puis  particu- 
larisant les  qualitez  des  ingrediens  et  leurs  effectz;  les 
différences  des  salades  selon  leur  saison  :  celle  qui  doit 
estre  reschaufée;  celle  qui  veut  estre  seruie  froide;  la 
façon  de  les  orner  et  embellir,  pour  les  rendre  encores 
plaisantes  a  la  veûe.  Apres  cela,  il  est  entré  sur  l'ordre 
du  seruice  plein  de  mille  belles  et  importantes  consi- 
dérations*. Et  tout  cela  enflé  de  riches  et  magnifiques 
paroUes,  et  celles  mesmes  qu'on  emploie  a  traiter  du 
gouuernement  d'vn  empire.  Il  m'est  souuenu  de  mon 
homme  : 

Hoc  salsum  est,  hoc  adiistiim  est,  hoc  lautiini  est pariim, 

Illud  recte-,  iterum  sic  mémento  :  sediilo 

Moneo  quœ  possum  pro  mea  sapientia. 

Postremo,  tanquam  in  spéculum,  in  patinas,  Demea, 

Inspicere  iiibeo,  et  moneo  quid  facto  vsiis  sit. 

Si  est  ce  que  les  Grecs  mesme  louèrent  grandement 
l'ordre  et  la  disposition  que  Paulus  ^milius  obserua 
au  festin  qu'il  leur  fit  au  retour  de  Macédoine;  mais 
ie  ne  parle  point  icy  des  effects,  ie  parle  des  motz. 

'  C  :  «  piper  ». 

le  ne  sçay  s'il  en  aduient  aus  autres  comme  a  moy  : 
mais  ie  ne  me  puis  garder,  quand  i'oy  noz  architectes 
s'enfler  de  ces  gros  motz  de  pilastres,  architraues,  cor- 
nices  d'ouurage  Corinthien  et  Dorique,  et  semblables 
de  leur  iargon,  que  mon  imagination  ne  se  saisisse 
incontinent  du  palais  d'Apolidon,  et,  par  effet,  ie 
trouue  que  ce  sont  les  chetiues  pièces  de  la  porte  de 
ma  cuisine*. 

C'est  vne  piperie  voisine  a  céte  cy,  d'apeller  les  offi- 
ces de  nostre  estât  par  les  titres  superbes  des  Romains, 
encore  que  ilz  n'ayent  nulle  ressemblance  de  charge, 
et  encores  moins  d'authorité  et  de  puissance.  Et  céte 
cy  aussi  (qui  seruira,  a  mon  aduis,  vn  iour  de  tesmoi- 
gnage  d'vne  singulière  vanité  de  nostre  siècle)  d'em- 
ploier  -vainement,  et  sans  aucune  considération,  les 
surnoms  les  plus  glorieus  dequoi  l'ancieneté  ait  honoré 
vn  ou  deus  personnages  en  plusieurs  siècles,  a  qui  bon 
nous  semble  ^  Platon  a  emporté  ce  surnom  de  diuin 
par  vn  consentement  vniuersel  que  nul  n'a  essayé  de 
luy  enuier;  et  les  Italiens,  qui  se  vantent,  et  auecques 
raison ,  d'auoir  communément  l'esprit  plus  esueillé  et 
le  discours  plus  sain  que  les  autres  nations  de  leur 
temps,  en  viennent  d'étrener  l'Aretin,  auquel,  sauf 
vne  façon  de  parler  bouffie  et  bouillonnée  de  pointes, 
ingénieuses  a  la  vérité,  mais  recerchées  de  loin  et 
fantasques,  et,  outre  l'éloquence  en  fin ,  telle  qu'elle 
puisse  estre,  ie  ne  voy  pas  qu'il  y  ait  rien  au  dessus  des 
communs  autheurs  de  son  siècle  :  tant  s'en  faut  qu'il 
aproche  de  céte  diuinité  ancienne.  Et  le  surnom  de 
grand,  nous  l'attachons  a  des  Princes  qui  n'ont  eu  rien 
au  dessus  de  la  grandeur  commune. 


^   Vulg.  modifie  cette  phrase. 
I. 

CHAPITRE    CINQVANTEDEVXIEME. 

DE  LA  PARSIMONIE  DES  ANCIENS. 

Atilius  Regulus,  General  de  l'armée  Romaine  en 
Afrique,  au  milieu  de  sa  gloire  et  de  ses  victoires  contre 
les  Carthaginois,  escriuit  a  la  chose  publique  qu'vn 
valet  de  labourage,  qu'il  auoit  laissé  seul  au  gouuer- 
nement  de  son  bien,  qui  estoit  en  tout  sept  arpens  de 
terre,  s'en  estoit  enfuy,  ayant  desrobé  ses  vtilz  de  labou- 
rage ;  et  demandoit  congé  pour  s'en  retourner  y  pour- 
uoir,  de  peur  que  sa  femme  et  ses  enfans  n'en  eussent 
a  souffrir.  Le  Sénat  pourueut  a  commettre  vn  autre  a 
la  conduite  de  ses  biens,  et  luy  fit  restablir  ce  qui  luy 
auoit  esté  desrobé,  et  ordonna  que  sa  femme  et  enfans 
seroint  nourris  aus  despens  du  public. 

Le  viens  Caton,  reuenant  d'Espaigne  Consul,  vendit 
son  cheual  de  seruice  pour  espargner  l'argent  qu'il  eut 
cousté  a  le  ramener  par  mer  en  Italie;  et,  estant  au 
gouuernement  de  Sardaigne,  faisoit  ses  visitations  a 
pied,  n'ayant  auec  luy  nulle  autre  suite  que  d'vn  offi- 
cier de  la  chose  publique ,  qui  le  suiuoit ,  luy  portant 
sa  robe  et  vn  vase  a  faire  des  sacrifices ,  et  le  plus  son- 
nent il  portoit  sa  maie  luy  mesme.  Il  se  vantoit  de 
n'auoir  iamais  porté  robe  qui  eust  cousté  plus  de  dix 
escuz,  ny  auoir  enuoié  au  marché  plus  de  dix  solz 
pour  vn  iour,  et,  des  maisons  qu'il  auoit  aux  champs, 
qu'il  n'en  auoit  nulle  qui  fut  crépie  et  enduite  par 
dehors. 

Scipion  ^milianus,  après  deux  triomphes  et  deux 
consulatz,  ala  en  légation  auec  sept  seruiteurs  seule- 

ment.  On  tient  qu'Homère  n'en  eust  iamais  qu'vn; 
Platon ,  trois  ;  Zenon ,  le  chef  de  la  secte  Stoique,  pas  vn  * . 


CHAPITRE    CINQVANTETROISIEME. 

d'vn  mot  de  c.csar. 

Si  nous  nous  amusions  par  fois  a  nous  considérer, 
et,  le  temps  que  nous  mettons  a  contreroller  autruy  et 
a  connoistre  les  choses  qui  sont  hors  de  nous,  que  nous 
l'amploissions  a  nous  sonder  nous  mesmes,  nous  sen- 
tirions aisément  combien  toute  *  céte  nostre  contexture 
est  bastie  de  pièces  foibles  et  défaillantes.  N'est  ce  pas 
vn  singulier  tesmoignage  d'imperfection  de  ne  pouuoir 
rassoir  nostre  contentement  en  nulle  chose,  et  que, 
par  désir  mesme  et  imagination,  il  soit  hors  de  nostre 
puissance  de  choisir  ce  qu'il  nous  faut?  Dequoy  porte 
bon  tesmoignage  céte  grande  et  noble  ^  dispute  qui  a 
tousiours  esté  entre  les  philosophes ,  pour  trouuer  le 
souuerain  bien  de  l'homme,  et  qui  dure  encore  et  du- 
rera éternellement,  sans  resolution  et  sans  accord*. 
Quoy  que  ce  soit  qui  tombe  en  nostre  connoissance  et 
iouissance,  nous  sentons  qu'il  ne  nous  satisfaict  pas, 
et  allons  béant  après  les  choses  auenir  et  inconnues, 
d'autant  que  les  présentes  ne  nous  soûlent  pas  :  non 
pas,  a  mon  aduis,  qu'elles  n'ayent  assez  dequoy  nous 
soûler,  mais  c'est  que  nous  les  saisissons  d'vne  prise 
malade  et  desreglée*.  Nostre  goust  est  irrésolu  et  in- 
certain :  il  ne  sçait  rien  tenir,  ny  rien  iouir  de  bonne 
façon.  L'homme,  estimant  que  ce  soit  le  vice  des  cho- 

'  C  supp.  :  «  toute  «. 

'  Vulg.  supp.  :  «  et  noble  ». 

ses*,  il  se  remplit  et  se  plait  *  d'autres  choses  qu'il  ne 
sçait  point  et  qu'il  ne  cognoit  point,  ou  il  applique  ses 
désirs  et  ses  espérances,  les  prend  en  honneur  et  reue- 
rance,  comme  dict  Cxsar  :  Communi  fit  vitio  naturœ 
vt  inuisis,  latitantibtis  atque  incognitis  rébus  magis 
co7îfidamus ,  vehementhisque  exterreamur ;  il  se  faict, 
par  vn  vice  ordinaire  de  nature,  que  nous  ayons  et 
plus  de  fiance,  et  plus  de  crainte  des  choses  que  nous 
n'auons  pas  veu,  et  qui  sont  cachées  et  inconnues  -. 


CHAPITRE    CINQVANTEQVATRIEME. 

DES  VAINES  SVBTILITEZ. 

Il  est  de  ces  subtilitez  friuoles  et  vaines,  par  le  moyen 
desquelles  les  hommes  cerchent  quelque  fois  de  la  re- 
commandation :  comme  les  poètes  qui  font  des  ouura- 
ges  entiers  de  vers  commençans  par  vne  mesme  lettre. 
Nous  voions  des  œufz,  des  boules,  des  aisles,  des  haches 
façonnées  ancienement  par  les  Grecs  auec  la  mesure 
de  leurs  vers,  en  les  alongeant  ou  accoursissant,  en 
manière  qu'ilz  viennent  a  représenter  telle  ou  telle 
figure.  Telle  estoit  la  science  de  celuy  qui  s'amusa  a 
conter  en  combien  de  sortes  se  pouuoint  renger  les 
lettres  de  l'alphabet,  et  y  en  trouua  ce  nombre  incroya- 
ble qui  se  void  dans  Plutarque.  le  trouue  bonne 
l'opinion  de  celuy  a  qui  on  présenta  vn  homme  apris 
a  ietter  de  la  main  vn  grain  de  mil  auec  telle  industrie 
que,  sans  faillir,  il  le  passoit  tousiours  dans  le  trou  d'vne 
esguille;  et  luy  demanda  l'on  après  quelque  présent, 
1 


BC  :  «  pait  ». 
2  Vulg.  supp.  cette  dernière  phrase . 

pour  loyer  d'vne  si  rare  suffisance  :  sur  quoy  il  ordonna 
bien  plaisamment  et  iustement,  a  mon  aduis,  qu'on  fit 
donner  a  cet  ouurier  deux  ou  trois  minotz  de  mil,  afin 
qu'vne  si  belle  art  ne  demeurast  sans  exercice.  C'est 
vn  tesmoignage*  de  la  foiblesse  de  nostre  iugement  de 
recommander  les  choses  par  la  rarité  ou  nouuelleté,  ou 
encore  par  la  difficulté ,  si  la  bonté  et  vtilité  n'y  sont 
ioinctes. 

Nous  venons  présentement  de  nous  louer  chez  moy 
a  qui  pourroit  trouuer  plus  de  choses  qui  se  tiennent 
par  les  deux  boutz  extrêmes  :  comme  Sire ,  c'est  vn 
titre  qui  se  donne  a  la  plus  esleuée  personne  de  nostre 
estât,  qui  est  le  Roy,  et  se  donne  aussi  au  vulgaire, 
comme  aux  marchans,  et  ne  touche  point  ceux  d'entre 
deus.  Les  femmes  de  qualité,  on  les  nomme  Dames, 
les  moyennes  Damoiselles ,  et  Dames  encore  celles  de 
la  plus  basse  marche*.  Democritus  disoit  que  les  Dieus 
et  les  bestes  auoint  les  sentiments  plus  aiguz  que  les 
hommes,  qui  sont  au  moyen  estage.  Les  Romains  por- 
toint  mesmes  acoutremens  les  iours  de  deuil  et  les  iours 
de  feste.  Il  est  certain  que  la  peur  extrême  et  l'extrême 
ardeur  de  courage  troublent  esgalement  le  ventre ,  et 
le  laschent*.  La  foiblesse  qui  nous  vient  de  froideur  et 
desgoutement  aux  exercices  de  Venus,  elle  nous  vient 
aussi  d'vn  appétit  trop  véhément  et  d'vne  chaleur  des- 
reglée.  L'extrême  froideur  et  l'extrême  chaleur  cuisent 
et  rôtissent.  Aristote  dict  que  les  cueus  de  plom  se 
fondent  et  coulent  de  froid  et  de  la  rigueur  de  l'hyuer, 
comme  d'vne  chaleur  véhémente*.  La  bestise  et  la  sa- 
gesse se  rencontrent  en  mesme  point  de  goust  et  de 
resolution  a  la  souffrance  des  accidens  humains.  Les 
sages  gourmandent  et  commandent  le  mal,  et  les  autres 
l'ignorent.  Cens  cy  sont,  par  manière  de  dire,  au  deçà 

des  accidens,  les  autres  au  delà;  lesquels,  après  en 
auoir  bien  poisé  et  considéré  les  qualitez,  les  auoir 
mesurez  et  iugez  telz  qu'ilz  sont,  ils  *  s'eslancent  au 
dessus  par  force  d'vn  vigoreus  courage  ;  ilz  les  desdai- 
gnent et  foulent  aus  pieds,  ayant  vne  ame  forte  et 
solide,  contre  laquelle  les  traitz  de  la  fortune  venant 
a  donner,  il  est  force  qu'ils  reialissent  et  s'emoussent, 
trouuant  vn  corps  dans  lequel  ilz  ne  peuuent  faire 
impression.  L'ordinaire  et  moyenne  condition  des 
hommes  loge  entre  ces  deux  extremitez,  qui  est  de  ceux 
qui  aperçoiuent  les  maux,  les  goustent  et  ne  les  peu- 
uent supporter.  L'enfance  et  la  décrépitude  se  rencon- 
trent en  imbecilitéde  cerueau  ;  l'auarice  et  la  profusion, 
en  pareil  désir  d'attirer  et  d'acquérir*. 

Mais,  par  ce  que,  après  que  le  pas  a  esté  ouuert  a 
l'esprit,  i'ay  trouué,  comme  il  adulent  ordinairement, 
que  nous  auions  pris  pour  vn  exercice  malaisé  et  d'vn 
rare  subiect  ce  qui  ne  l'est  aucunement,  et  qu'après 
que  nostre  inuention  a  esté  eschaufée,  elle  descouure 
vn  nombre  infiny  de  pareilz  exemples ,  ie  n'en  adiou- 
teray  que  cetuy  cy  :  que,  si  ces  essais  estoint  dignes 
qu'on  en  iugeat,  il  en  pourroit  aduenir,  a  mon  aduis, 
qu'ilz  ne  plairoint  guiere  aus  espritz  grossiers  et  igno- 
rans,  ny  guiere  aus  delicatz  et  sauans  ^  :  ceux  la  n'y 
entendroint  pas  assez,  ceux  cy  y  entendroint  trop.  Ils 
trouueroint  place  entre  ces  deux  extrémités  ^. 

*  C  supp.  :  «  ils  ». 

2  BC  :  «  aux  espritz  communs  et  vulgaires,  ni  guiere  aux  sin 
guliers  et  excellens  ». 
'  BC  :  «  Ils  pouroient  viUotcr  en  la  moyenne  région  ». 

CHAPITRE    CINQVANTECINQVIEME. 

DES  SENTE VRS. 

Il  se  dict  d'aucuns,  comme  d'Alexandre  le  grand, 
que  leur  sueur  espandoit  vne  odeur  soefue,  par  quelque 
rare  et  extraordinaire  complexion  ;  dequoy  Plutarque 
et  autres  recerchent  la  cause.  Mais  la  commune  façon 
des  corps  est  au  contraire,  et  la  meilleure  condition 
qui  soit  en  cela,  c'est  de  ne  sentir  a  rien  de  mauuais. 
Et  la  douceur  mesmes  des  halaines  les  plus  pures,  elle 
n'a  rien  de  plus  excellent  que  d'estre  simple  et  sans 
aucune  odeur  qui  nous  offence,  comme  sont  celles  des 
enfans  bien  sains.  Voila  pourquoy  dict  Plante  : 

oMnlier  tum  bene  olet,  vbi  nihil  olet -, 

la  plus  parfaicte  senteur  d'vne  femme,  c'est  ne  sentir 
a  rien.  Et  les  bonnes  senteurs  estrangieres,  on  a  raison 
de  les  tenir  pour  suspectes  a  ceus  qui  s'en  seruent,  et 
d'estimer  qu'elles  soient  emploiées  pour  couurir  quel- 
que défaut  naturel  de  ce  costé  la.  D'où  naissent  ces 
rencontres  des  poètes  anciens  ;  c'est  puir  que  de  sentir 
a  bon  : 

^B^des  nos,  Coracine,  nil  olentes. 
oMalo  quant  bene  olere,  nil  olere. 

Et  ailleurs  : 

'Posthume,  non  bene  olet,  qui  bene  semper  olet*. 

CHAPITRE    CINQVANTESIXIESME. 

DES  PRIERAS. 

1  le  ne  sçay  si  ie  me  trompe, mais,  puisque,  par  vne 
faueur  particulière  de  la  bonté  diuine,  certaine  façon 
de  prière  nous  a  esté  prescripte  et  dictée  mot  a  mot  par 
la  bouche  de  Dieu ,  il  m'a  tousiours  semblé  que  nous 
en  deuions  auoir  l'vsage  plus  ordinaire  que  nous  n'a- 
uons;  et,  si  l'en  estoy  creu,  a  l'entrée  et  a  l'issue  de 
nos  tables,  a  nostre  leuer  et  coucher,  et  a  toutes  actions 
particulières  ausquelles  on  a  accoustumé  de  mesler  des 
prières,  ie  voudroy  que  ce  fut  le  seul  '  patenostre  que 
les  Chrestiens  y  emploiassent*.  L'Eglise  peutestendre 
et  diuersifier  les  prières,  selon  le  besoin  de  nôtre  ins- 
truction, car  ie  sçai  bien  que  c'est  tousiours  mesme 
substance  et  mesme  chose;  mais  on  deuoit  donner  a 
celle  la  ce  priuilege  que  le  peuple  l'eut  continuelle- 
ment en  la  bouche,  car  il  est  certain  qu'elle  dit  tout 
ce  qui  nous  sert,  et  qu'elle  est  trespropre  a  toutes 
occasions*. 

l'auoy  présentement  en  la  pensée  d'où  nous  venoit 

*  BC  aj.  en  tête  de  ce  chapitre  :  «  le  propose  icy  des  fantasies 
informes  et  irrésolues,  comme  font  ceux  qui  publient  des  ques- 
tions doubteuses  a  débattre  aug  escoles,  non  pour  establir  la 
vérité,  mais  pour  la  chercher,  et  les  soubmetz  au  iugement  de 
ceux  a  qui  il  touche  de  régler  non  seulement  mes  actions  et  mes 
escris,  mais  encore  mes  pensées.  Esgalement  m'en  sera  acceptable 
et  vtile  la  condemnation,  comme  l'approbation*;  et  pourtant,  me 
remettant  tousiours  a  l'authorité  de  leur  censure,  qui  peut  tout 
sur  moy,  ie  me  mesle  ainsin  témérairement  a  toute  sorte  de 
propos,  comme  icy.  » 

-  Viilg.  siipp.  :  «  seul  ». 

cet'  erreur  de  recourir  a  Dieu  en  tous  nos  desseins  et 
entreprinses*.  Il  est  bien  nostre  seul  et  vnique  pro- 
tecteur*; mais,  encore  qu'il  daigne  nous  honorer  de 
céte  douce  aliance  paternelle,  il  est  pourtant  autant 
iuste  comme  il  est  bon*,  et  nous  fauorise  selon  la 
raison  de  sa  iustice ,  non  selon  nos  inclinations  et  vo- 
lontez^*. 

Sa  iustice  et  sa  puissance  sont  inséparables.  Pour 
néant  implorons  nous  sa  force  en  vne  mauuaise  cause. 
Il  faut  auoir  l'ame  nette,  au  moins  en  ce  temps  la 
auquel  nous  le  prions,  et  deschargée  des  passions  vi- 
tieuses  ;  autrement  nous  luy  présentons  nous  mesmes 
les  verges  dequoy  nous  chastier.  Au  lieu  de  rabiller 
nostre  faute,  nous  la  redoublons,  presentans  a  celuy 
a  qui  nous  auons  a  demander  pardon  vne  affection 
pleine  d'irreuerance  et  de  haine.  Voila  pourquoy  ie 
ne  lotie  pas  volontiers  ceux  que  ie  voy  prier  Dieu  plus 
souuent  et  plus  ordinairement,  si  les  actions  voisines 
de  la  prière  ne  me  tesmoignent  quelque  amendement 
et  reformation*.  Nous  prions  par  vsage  et  par  cous- 
tume;  ou,  pour  mieus  dire,  nous  lisons  ou  prononçons 
nos  prières  :  ce  n'est  en  fin  que  contenance*. 

Ce  n'est  pas  sans  grande  raison,  ce  me  semble,  que 
l'Eglise  catholique  défend  l' vsage  promiscue,  téméraire 
et  indiscret  des  sainctes  et  diuines  chansons  que  le 
sainct  Esprit  a  dicté  en  Dauid.  Il  ne  faut  mesler  Dieu 
en  noz  actions  qu'auecque  reuerence  et  attention  pleine 
d'honneur  et  de  respect.  Céte  vois  est  trop  diuinepour 
n'auoir  d'autre  vsage  que  d'exercer  les  poulmons,  et 
plaire  a  nos  oreilles  :  c'est  de  la  conscience  qu'elle  doit 
estre  produicte,  et  non  pas  de  la  langue.  Ce  n'est  pas 

'  Vulff.  :  a  nos  demandes  ». 

raison  qu'on  permette  qu'vn  garson  de  boutique , 
parmy  ses  *  vains  et  friuoles  pensemens,  s'en  entretienne 
et  s'en  ioue*.  On  m'a  dict  que  ceux  mesmes  qui  ne 
sont  pas  de  nostre  aduis  en  cela  defandent  pourtant 
entre  eux  l'vsage  du  nom  de  Dieu,  en  leurs  propos 
communs.  Hz  ne  veulent  pas  qu'on  s'en  serue  par 
vne  manière  d'interiection  ou  d'exclamation ,  ny  pour 
tesmoignage,  ny  pour  comparaison  :  en  quoy  ie 
trouue  qu'ilz  ont  raison  ;  et,  en  quelque  manière  que 
ce  soit  que  nous  appelions  Dieu  a  nostre  commerce 
et  société,  il  faut  que  ce  soit  sérieusement  et  religieu- 
sement. 

Il  y  a,  ce  me  semble,  en  Xenophon,  vn  tel  discours 
ou  il  montre  que  nous  deuons  plus  rarement  prier 
Dieu,  d'autant  qu'il  n'est  pas  aisé  que  nous  puissions 
si  souuant  remettre  nostre  ame  en  céte  assiete  réglée, 
reformée  et  deuotieuse,  ou  il  faut  qu'elle  soit  pour  ce 
faire;  autrement  nos  prières  ne  sont  pas  seulement 
vaines  et  inutiles,  mais  vitieuses  et  détestables.  Par- 
donne nous,  disons  nous,  comme  nous  pardonnons  a 
ceux  qui  nous  ont  ofFencez.  Que  disons  nous  par  la, 
sinon  que  nous  luy  offrons  nostre  ame  exempte  de 
vengeance  et  de  rancune?  Toutefois  ie  voi  qu'en  nos 
vices  mesmes  nous  appelions  Dieu  a  nostre  aide  et  au 
complot  de  nos  fautes"*  :  l'auaricieus  le  prie  pour  la 
conseruation  vaine  et  superflue  de  ses  trésors  ;  l'ambi- 
tieux, pour  ses  victoires  et  conduite  de  sa  fortune;  le 
voleur  l'emploie  a  son  ayde  pour  franchir  le  hazart  et 
les  difficultez  qui  s'oposent  a  l'exécution  de  ses  mes- 
chantes  entreprinses,  ou  le  remercie  de  l'aisance  qu'il 
a  trouué  a  desgosiller  vn  passant*. 

*  BC  :  «  ces  » . 

^  Vul g.  ynodifie  cette  phrase. 

La  Roine  de  Nauarre  Marguerite  recite  d'vn  ieune 
Prince,  et,  encore  qu'elle  ne  le  nomme  pas,  sa  grandeur 
Ta  rendu  assez  connoissable,  qu'alant  a  vne  assignation 
amoureuse,  et  coucher  auec  la  femme  d'vn  aduocat  de 
Paris,  son  chemin  s'adonnant  au  trauers  d'vne  église, 
qu'il  *  ne  passoit  iamais  en  ce  lieu  saint,  alant  ou  re- 
tournant de  son  entreprinse,  qu'il  ne  fit  ses  prières  et 
oraisons.  le  vous  laisse  a  penser,  l'ame  pleine  de  ce 
beau  désir,  a  quoy  il  emploioit  la  faueur  diuine.  Tou- 
tesfois  elle  alegue  cela  pour  vn  tesmoignage  de  singu- 
lière deuotion.  Mais  ce  n'est  pas  par  céte  preuue 
seulement  qu'on  pourroit  vérifier  que  les  femmes  ne 
sont  guiere  propres  a  traiter  les  mystères  de  la  théo- 
logie. 

Vne  vraye  prière  et  vne  religieuse  reconciliation  de 
nous  a  Dieu,  elle  ne  peut  tumber  en  vne  ame  impure 
et  submise  lors  mesmes  a  la  domination  de  Satan.  Celuy 
qui  appelle  Dieu  a  son  assistance,  pendant  qu'il  est 
dans  le  train  du  vice,  il  faict  comme  le  coupeur  de 
bourse  qui  appelleroit  la  iustice  a  son  aide,  ou  comme 
ceux  qui  produissent  le  nom  de  Dieu  en  tesmoing  '  de 
mensonge*.  Il  est  peu  d'hommes  qui  osassent  mettre 
en  euidance  et  présenter  en  public  ^  les  requestes  et 
prières  secrètes  qu'ilz  font  a  Dieu. 

Haud  ciiiuis  promptum  est,  murmurque ,  humilesque 
Tôlier e  de  t emplis,  et  aperto  viuere  voto.       [susurros 

Voila   pourquoy  les    Pythagoriens   vouloint  que   les 
prières  qu'on  faisoit  a  Dieu  fussent  publiques  et  ouyes 

'  BC  :  u  église,  il  ». 
-  BC  :  «  tesmoignage  ». 

•■'  Vulg.  siipp.  :  «  et  présenter  en  public  »,  et  plus  loin,  dans  la 
mcme phrase,  <(  et  prières  ». 

d'vn  chacun,  afin  qu'on. ne  le  requit  pas  de  chose  in- 
décente et  iniuste,  comme  faisoit  celuy  la  : 

Clare  ciim  dixit  :  «  Apollo!  » 
Labra  moiiet,  metuens  audiri  :  «  Pulchra  Lauerna, 
Da  mihi  fallere  ;  da  iustum  sanctiimque  videri ; 
V^octem  peccatis  et  fraudibus  obiice  nubem.  » 

*  Il  semble,  a  la  vérité,  que  nous  nous  seruons  de  nos 
prières  comme*  ceux  qui  emploient  les  paroles  sainctes 
et  diuines  a  des  sorceleries  et  effectz  magiciens;  et  que 
nous  facions  nostre  conte  que  ce  soit  de  la  contexture, 
ou  son,  ou  suite  des  mots*  que  dépende  leur  effect: 
car,  aiant  l'ame  pleine  de  concupiscence,  non  touchée 
de  repentance,  ni  d'aucune  nouuelle  reconciliation 
enuers  Dieu,  nous  luy  alons  présenter  ces  paroles  que 
la  mémoire  preste  a  nostre  langue,  et  espérons  en  tirer 
vne  expiation  générale  ^  de  nos  fautes.  Il  n'est  rien  si 
aisé,  si  dous  et  si  fauorable  que  la  loi  diuine  :  elle  nous 
appelle  a  soy,  ainsi  fautiers  et  détestables  comme  nous 
sommes  ;  elle  nous  tend  les  bras  et  nous  reçoit  en  son 
giron,  pour  vilains,  ordz  et  bourbeus  que  nous  soyons, 
et  que  nous  ayons  a  estre  a  l'aduenir.  Mais  encore,  en 
recompense,  la  faut  il  regarder  de  bon  œil  ;  encore  faut 
il  receuoir  ce  pardon  auec  action  de  grâces  ;  et,  au  moins 
pour  cet  instant  que  nous  nous  adressons  a  elle,  auoir 
Tame  desplaisante  de  ses  fautes  et  ennemie  des  concu- 
piscences qui  nous  ont  poussez  a  l'offencer*. 

*  Vulg.  siipp.  :  «  générale  ». 

CHAPITRE    CINQVANTESETIESME. 

DE  l'aAGE. 

le  ne  puis  receuoir  la  façon  dequoy  nous  establis- 
sons  la  durée  de  nostre  vie.  le  voy  que  les  sages  l'ac- 
coursissent  bien  fort  au  pris  de  la  commune  opinion. 
«  Comment,  dict  le  ieune  Caton  a  ceux  qui  le  veulent  * 
empescher  de  se  tuer,  suis  i'a  céte  heure  en  aage  ou  on 
me  puisse  reprocher  d'abandonner  trop  tost  la  vie?  » 
Si  n'auoit  il  que  quarante  huict  ans.  Il  estimoit  cet 
aage  la  bien  meur  et  bien  auancé,  considérant  combien 
peu  d'hommes  y  arriuent.  Et  ceux  qui  se  consolent, 
en  ce  que  ie  ne  sçay  quel  cours  qu'ils  nomment  naturel 
promet  quelques  années  au  delà,  ilz  le  pourroint  faire, 
s'ilz  auoint  priuilege  qui  les  exemptât  d'vn  si  grand 
nombre  d'accidens  ausquelz  chacun  de  nous  est  en  bute 
par  vne  naturelle  subiection,  qui  peuuent  interrompre 
ce  cours  qu'ilz  se  promettent.  Quelle  resuerie  est  ce  de 
s'atendre  de  mourir  d'vne  défaillance  de  forces  que 
l'extrême  veillesse  apporte ,  et  de  se  proposer  ce  but  a 
nostre  durée,  veu  que  c'est  la  façon  de  mort  la  plus 
rare  de  toutes,  et  la  moins  en  vsage?  Nous  l'appelions 
seule  naturelle,  comme  si  c'estoit  contre  nature  de  voir 
vn  homme  se  rompre  le  col  d'vne  cheute,  s'estoufer 
d'vn  naufrage,  se  laisser  surprendre  a  la  peste  ou  a  vn 
pleuresi,  et  comme  si  nostre  condition  ordinaire  ne 
nous  presentoit  point  a  tous  ces  inconueniens.  Ne  nous 
flatons  point  de  ces  beaus  mots;  on  doit,  a  l'auenture, 

*  BC  :  «  vouloint  ». 

appeller  plus  tost  naturel  ce  qui  est  gênerai,  commun 
et  vniuersel. 

Mourir  de  vieillesse,  c'est  vne  mort  rare,  singulière 
et  extraordinaire,  et  d'autant  moins  naturelle  que  les 
autres  ;  c'est  la  dernière  et  extrême  sorte  de  mourir  : 
plus  elle  est  esloignée  de  nous,  d'autant  est  elle  moins 
esperable;  c'est  bien  la  borne  au  delà  de  laquelle  nous 
n'yrons  pas,  et  que  la  loy  de  nature  a  prescript  pour 
n'estre  point  outre-passée  :  mais  c'est  vn  sien  rare  pri- 
uilege  de  nous  faire  durer  iusques  la;  c'est  vne  exemp- 
tion qu'elle  donne  par  faueur  particulière  a  vn  seul 
en  l'espace  de  deus  ou  trois  siècles,  le  deschargeant  des 
trauerses  et  difficultez  qu'elle  a  ietté  entre-deus,  en 
céte  longue  carrière.  Par  ainsi  mon  opinion  est  de  re- 
garder que  l'aage  auquel  nous  sommes  arriuez,  c'est 
vn  aage  auquel  peu  de  gens  arriuent.  Puisque  d'vn 
train  ordinaire  les  hommes  ne  viennent  pas  iusques  la, 
c'est  signe  que  nous  sommes  bien  auant;  et,  puis  que 
nous  auons  passé  les  limites  accoustumez ,  qui  est  la 
vraye  mesure  de  nostre  vie,  nous  ne  deuons  espérer 
d'aler  guiere  outre.  Ayant  eschapé  tant  d'occasions  de 
mourir,  ou  nous  voyons  trébucher  le  monde,  nous 
deuons  recognoitre  qu'vne  fortune  extraordinaire 
comme  celle  la  qui  nous  maintient ,  et  hors  de  l'vsage 
commun,  ne  nous  doit  guiere  durer. 

C'est  vn  vice  des  lois  mesme  d'auoir  céte  fauce  ima- 
gination :  elles  ne  veulent  pas  qu'vn  homme  soit  capa- 
ble du  maniment  de  ses  biens  qu'il  n'ayt  vingt  cinq 
ans,  et  a  peine  conseruera  il  iusques  lors  le  maniment 
de  sa  vie. 

Auguste  retrancha  c  inq  ans  des  anciennes  ordon- 
nances Romaines,  et  declaira  qu'il  suffisoit  a  ceux 
qui  prenoint  charge  de  iudicature  d'auoir  trante  ans. 

Seruius  Tullius  dispensa  les  Cheualiers  qui  auoint  passé 
quarante  sept  ans  des  couruées  de  la  guerre  ;  Auguste 
les  remit  a  quarante  cinq.  De  renuoyer  les  hommes 
au  seiour  auant  cinquante  cinq  ou  soixante  ans,  il  me 
semble  n'y  auoir  pas  grande  apparence.  le  serois  d'ad- 
uis  qu'on  estandit  nostre  vacation  et  occupation  autant 
qu'on  pourroit  pour  la  commodité  publique  ;  mais  ie 
trouue  la  faute  en  l'autre  costé,  de  ne  nous  y  embesoi- 
gner  pas  assez  tost.  Cetuy  cy  auoit  esté  iuge  vniuersel 
du  monde  a  dixneuf  ans,  et  veut  que,  pour  iuger  de  la 
place  d'vne  goutiere,  on  en  ait  trante. 

Quand  a  moy,  i'estime  que  nos  âmes  sont  dénouées 
a  vingt  ans,  ce  qu'elles  le  doiuent  ^  estre,  et  qu'elles 
peuuent  tout  ce  qu'elles  pourront  iamais  ^  lamais  ame 
qui  n'ait  donné  en  céte  aage  la  preuue  plus  ^  euidente 
et  certaine  de  sa  force  et  valeur  ne  la  donna  dépuis. 
Les  qualitez  et  vertus  naturelles  produisent  dans  ce 
terme  la,  ou  iamais,  ce  qu'elles  ont  de  vigoreus  et  de 
beau*.  De  toutes  les  belles  actions  humaines  qui  sont 
venues  a  ma  cognoissance,  de  quelque  sorte  qu'elles 
soint,  ie  penserois  en  auoir  plus  grande  part,  a  nom- 
brer  celles  qui  ont  esté  produites,  et  aus  siècles  anciens, 
et  au  nostre,  auant  l'aage  de  trente  ans,  que  celles  qui 
l'ont  esté  après*.  Quant  a  moy,  ie  tiens  pour  certain 
que,  dépuis  cet'  aage  la,  et  mon  esprit  et  mon  corps 
ont  plus  diminué  qu'augmanté,  et  plus  reculé  que 
auansé  ;  il  est  possible  qu'a  ceux  qui  emploient  bien 
le  temps,  la  science  et  l'experiance  croissent  auec  la 
vie  ;  mais  la  viuacité,  la  promptitude,  la  fermeté  et 
autres  parties  bien  plus  nostres,  plus  importantes  et 

'  BC  :  «  elles  doiuent  ». 

-  Vulf^.  :  «  promettent  tout  ce  qu'elles  pourront.  » 

■^  BC  :  «  bien  ». 

essentieles  se  fanissent  et  s'alanguisent  *.  le  me  pleins 
donc  des  lois,  non  pas  dequoi  elles  nous  laissent  trop 
long  temps  a  la  besoigne,  mais  dequoy  elles  nous  em- 
plçyent  trop  tard.  Il  me  semble  que,  considérant  la 
foiblesse  de  nostre  vie,  et  a  combien  d'escueilz  ordi- 
naires et  naturelz  elle  est  opposée,  on  n'en  deuroit  pas 
faire  si  grande  part  a  la  naissance,  a  l'oisiueté  et  a 
l'aprentissage. 

CHAPITRE    PREMIER. 

DE    l/lNCONSTANCE   DE    NOS    ACTIONS. 

Ceux  qui  s'exercitent  a  contreroUer  les  actions  hu- 
maines ne  se  trouuent  en  nulle  partie  si  empeschez 
qu'a  les  rappiesser  et  mettre  a  mesme  lustre;  car  elles 
se  contredisent  quelque  fois  de  si  estrange  façon  qu'il 
semble,  impossible  qu'elles  soient  parties  de  mesme 
boutique.  Le  ieune  Marins  se  trouue  tantost  filz  de 
Mars,  tantost  filz  de  Venus.  Le  Pape  Boniface  hui- 
tiesme  entra,  dit  on,  en  sa  charge  comme  vn  renard, 
s'y  porta  comme  vn  lion,  et  mourut  comme  vn  chien. 
Et  qui  croiroit  que  ce  fut  céte  vraye  image  de  la 
cruauté,  Néron,  comme  on  luy  présentât  a  signer, 
suiuant  le  stile,  la  sentence  d'vn  criminel  condamné, 
qui  eut  respondu  :  «  Pleut  a  Dieu  que  ie  n'eusse  ia- 
mais  sceu  escrire  !  »  tant  le  cœur  luy  serroit  de  con- 
damner vn  homme  a  mort?  Tout  est  si  plein  de  telz 
exemples,  voire  chacun  s'en  peut  tant  fournir  a  soy 
mesme,  que  ie  trouue  estrange  de  voir  quelque  fois 
I.  i8 

des  gens  d'entendement  se  mettre  en  peine  d'assortir 
ces  pièces,  veu  que  l'irrésolution  me  semble  le  plus 
commun  et  apparent  vice  de  nostre  nature,  tesmoing 
ce  fameus  verset  de  Publius  le  farseur  : 

Malum  consilium  est  quod  mutari  non  potest  -, 

c'est  vn  mauuais  conseil,  qui  ne  se  peut  changer  **. 
Et,  de  toute  l'antieneté,  il  est  malaisé  de  choisir  vne 
douzaine  d'hommes  qui  ayent  dressé  leur  vie  a  vn  cer- 
tain et  asseuré  train,  qui  est  le  principal  but  de  la 
sagesse  :  car,  pour  la  comprendre  tout  en  vn  mot,  dict 
vn  ancien,  et  pour  embrasser  en  vne  toutes  les  reigles 
de  nostre  vie,  c'est  vouloir  et  ne  vouloir  pas  tousiours 
mesme  chose;  ie  ne  daignerois,  dict  il,  adiouster  : 
pourueu  que  la  volonté  soit  iuste;  car,  si  elle  n'est 
iuste,  il  est  impossible  qu'elle  soit  tousiours  vne.  De 
vray,  i'ay  autrefois  apris  que  le  vice  ce  n'est  que  des- 
reglement  et  faute  de  mesure,  et  par  conséquent  il  est 
impossible  d'y  attacher  la  constance.  C'est  vn  mot  de 
Demosthenes,  dit  on,  que  le  commencement  de  toute 
vertu,  c'est  consultation  et  délibération;  et  la  tin  et 
perfection,  constance  ^.  Si,  par  discours,  nous  entre- 
prenions certaine  voie,  nous  la  prendrions  la  plus 
belle;  mais  nul  n'y  a  pensé  : 

Quod  petijt  spernit  -,  repetit  quod  nuper  omisit  -, 
yEstuat,  et  vitœ  disconuenit  ordine  toto. 

Nostre  façon  ordinaire,  c'est  d'aller  après  les  incli- 
nations de  nostre  apetit,  a  gauche,  a  dextre,  contre- 
mont,  contre-bas,  selon  que  le  vent  des  ocasions  nous 
emporte.  Nous  ne  pensons  ce  que  nous  voulons  qu'a 

*  BC  supp.  :  «  c'est  vn...  changer  w. 

2  BC  :  «  et  la  tin  perfection  et  constance  », 

l'instant  que  nous  le  voulons,  et  changeons  comme  cet 
animal  qui  prend  la  couleur  du  lieu  ou  on  le  couche. 
Ce  que  nous  auons  a  cet'  heure  proposé,  nous  le  chan- 
geons tantost,  et  tantost  encore  retournons  sur  nos 
pas  ;  ce  n'est  que  branle  et  inconstance  : 

Ducimur,  vt  neruis  alienis  mobile  lignum. 

Nous  n'alons  pas  :  on  nous  emporte,  comme  les  choses 
qui  flottent,  ores  doucement ,  ores  auecques  violence, 
selon  que  l'eau  est  ireuse  ou  bonasse*  :  chaque  iour 
nouuelle  fantasie,  et  se  meuuent  nos  humeurs  auec- 
ques les  mouuemens  du  temps  : 

Taies  sunt  hominum  mentes,  quali  pater  ipse 
Juppiter  aiictifero  lustrauit  lumine  terras. 

*A  qui  auroit  prescrit  et  establi  certaines  loix  et  cer- 
taine police  en  sa  teste,  nous  verrions  tout  par  tout  en 
sa  vie  reluire  vn'  equalité  de  meurs,  vn  ordre  et  vne 
relation  infalible  des  vnes  choses  aux  autres*.  Le  dis- 
cours en  seroit  bien  aisé  a  faire,  comme  il  se  voit  du 
ieune  Caton  :  qui  en  a  touché  vne  marche  a  tout  tou- 
ché; c'est  vne  harmonie  de  sons  tres-accordans,  qui  ne 
se  peut  démentir.  A  nous,  au  rebours,  autant  d'actions, 
autant  faut  il  de  iugemens  particuliers.  Le  plus  seur, 
a  mon  opinion,  c'est  de  les  rapporter  aus  circonstances 
voisines,  sans  entrer  en  plus  longue  recherche,  et  sans 
en  conclure  autre  conséquence. 

Pendant  les  débauches  de  nostre  pauure  estât,  on  me 
rapporta  qu'vne  fille,  bien  près  de  la  ou  i'estoy,  s'estoit 
précipitée  du  haut  d'vne  fenestre  pour  euiter  la  force 
d'vn  belitre  de  soldat,  son  hoste;  elle  ne  s'estoit  pas  tuée 
a  la  cheute,  et,  pour  redoubler  son  entreprise,  s'estoit 
voulu  donner  d'vn  cousteau  par  la  gorge,  mais  on  l'en 

auoit  empeschée,  toutefois  après  s'y  être  bien  fort  bles- 
sée. Elle  mesme  confessoit  que  le  soldat  ne  l'auoitencore 
pressée  que  de  requestes,  sollicitations  et  presens;  mais 
qu'elle  auoit  eu  peur  qu'en  fin  il  en  vint  a  la  contrainte  ; 
et  la  dessus,  les  parolles,  la  contenance  et  ce  sang  tes- 
moing  de  sa  vertu,  a  la  vraie  façon  d'vn'  autre  Lucrèce  ! 
Or  i'ay  sceu,  a  la  vérité,  qu'auant  et  depuis  ell'  auoit  esté 
garse  de  bonne  et  amiable  composition.  Comme  dict 
le  conte,  tout  beau  et  honneste  que  vous  estez,  quand 
vous  arez  failli  vostre  pointe,  n'en  concluez  pas  incon- 
tinent vne  chasteté  inuiolable  en  votre  maistresse  ;  ce 
n'est  pas  a  dire  que  le  muletier  n'y  trouue  son  heure. 
Antigonus,  ayant  pris  en  affection  vn  de  ses  soldatz 
pour  sa  vertu  et  vaillance,  commanda  a  ses  médecins 
de  le  penser  d'vne  maladie  longue  et  intérieure  qui 
l'auoit  tourmenté  long  temps;  et,  s'aperceuant,  après 
sa  guerison,  qu'il  alloit  beaucoup  plus  ^achement  aux 
affaires ,  luy  demanda  qui  l'auoit  ainsi  changé  et  en- 
coûardi.  «  Vous  mesmes.  Sire,  luy  respondit  il  ;  m'ayant 
deschargé  des  maux  pour  lesquels  ie  ne  tenois  conte 
de  ma  vie.  »  Le  soldat  de  LucuUus,  ayant  estédeualisé 
par  les  ennemis,  fit  sur  eux  pour  se  reuencher  vne 
belle  entreprise.  Quand  il  se  fut  remplumé  de  sa  perte, 
LucuUus,  l'aiant  pris  en  bonne  opinion,  l'emploioit  a 
quelque  exploit  hazardeux ,  par  toutes  les  plus  belles 
remonstrances  dequoy  il  se  pouuoit  auiser  : 

Verbis,  quœ  timido  quoque  passent  addere  mentem. 

«  Emploiez  y,  respondit  il,  quelque  misérable  soldat 
deualisé;  » 

Qiiantumuis  riisticus  :  «  Ibit , 
Ibit  eo  qiio  vis  qui  ^onam  perdidit,  »  inquit  ; 

et  refusa  resoluement  d'y  aller*.  Celuy  que  vous  vites 

hier  si  auentureux,  ne  trouuez  pas  estrange  de  le  voir 
aussi  poltron  le  l'endernain.  Ou  la  cholere,  ou  la  né- 
cessité, ou  la  compagnie,  ou  le  vin,  ou  le  son  d'vne 
trompette  luy  auoit  mis  le  cœur  au  ventre  ;  ce  n'est  vn 
cœur  ainsi  formé  par  discours  :  ces  circonstances  le  luy 
ont  fermy  ;  ce  n'est  pas  merueille  si  le  voila  deuenu 
lâche  par  autres  circonstances  contraires*. 

Et  encore  que  ie  sois  tousiours  d'auis  de  dire  du  bien 
le  bien,  et  d'interpréter  plus  tost  en  bonne  part  les 
choses  qui  le  peuuent  estre ,  si  est  ce  que  l'estrangeté 
de  nostre  condition  porte  que  nous  soyons  souuent, 
par  le  vice  mesmes ,  poussés  a  bien  faire ,  si  le  bien 
faire  ne  se  iugeoit  par  la  seule  intention.  Parquoy  vn 
faict  courageux  ne  doit  pas  conclure  vn  homme  vail- 
lant :  celuy  qui  le  seroit  bien  a  point,  il  le  seroit 
tousiours  et  a  toutes  ocasions;  si  c'estoit  vne  habitude 
de  vertu,  et  non  vne  saillie,  elle  rendroit  vn  homme 
pareillement  résolu  a  tous  accidens,  tel  seul  qu'en 
compaignie,  tel  en  camp  clos  qu'en  vne  bataille  :  car, 
quoy  qu'on  die,  il  n'y  a  pas  autre  vaillance  sur  le  paué, 
et  autre  en  la  guerre.  Aussi  courageusement  porteroit 
il  vne  maladie  en  son  lict  qu'vne  blessure  au  camp,  et 
ne  craindroit  non  plus  la  mort  en  sa  maison  qu'en  vn 
assaut.  Nous  ne  verrions  pas  vn  mesme  homme  donner 
dans  la  bresche  d'vne  braue  asseurance,  et  se  tour- 
menter après,  comme  vne  femme,  de  la  perte  d'vn  pro- 
cès ou  d'vnfilz*.  Nostre  faict  ce  ne  sont  que  pièces 
rapportées,  et  voulons  acquérir  vn  honneur  a  fauces 
enseignes.  La  vertu  ne  veut  estre  suiuie  que  pour  elle 
mesme,  et,  si  on  emprunte  par  fois  son  masque  pour  au 
tre  occasion,  elle  nous  l'arrache  aussi  tost  des  poings*. 

*    Viilg.  :  «  du  visage  ». 

C'est  vne  viue  et  forte  teinture,  quand  l'ame  en  est 
vne  fois  abreuée,  et  qui  ne  s'en  va  qu'elle  n'emporte  la 
pièce.  Voila  pourquoy,  pour  iuger  d'vn  homme,  il  faut 
suiure  longuement  et  curieusement  sa  trace  :  si  la 
constance  ne  s'y  maintient  de  son  seul  fondement",  si 
la  variété  des  occurences  luy  faict  changer  de  pas,  ie 
dy  de  voye  (car  le  pas  s'en  peut  ou  haster,  ou  appe- 
santir), laissés  le  courir  :  celuy  la  s'en  va  a  vaut  le 
vent,  comme  dict  la  deuise  de  nostre  Talebot. 

Ce  n'est  pas  merueille,  dict  vn  ancien,  que  le  hazard 
puisse  tant  sur  nous,  puisque  nous  viuons  par  hazard. 
A  qui  n'a  dressé  en  gros  sa  vie  a  vne  certaine  fin,  il 
est  impossible  de  disposer  les  actions  particulières.  Il 
est  impossible  de  renger  les  pièces  a  qui  n'a  vne  forme 
du  tout  en  sa  teste.  A  quoy  faire  la  prouision  des  cou- 
leurs, a  qui  ne  sçait  ce  qu'il  a  à  peindre?  Nul  ne  fait 
certain  dessain  de  sa  vie,  et  n'en  délibérons  qu'a  par- 
celles. L'archier  doit  premièrement  sçauoir  ou  il  vise, 
et  puis  y  accommoder  la  main,  l'arc,  la  corde,  la  fles- 
che  et  les  mouuemens  :  nos  conseilz  fouruoient,  par  ce 
qu'ilz  n'ont  pas  d'adresse  et  de  but  ;  nul  vent  ne  faict 
pour  celuy  qui  n'a  point  de  port  destiné.  le  ne  suis  pas 
d'aduis  de  ce  iugement  qu'on  fit  pour  Sophocles,  de 
l'auoir  argumenté  suffisant  au  maniement  des  choses 
domestiques,  contre  l'accusation  de  son  fils,  pour  auoir 
veu  l'vne  de  ses  tragœdies*.  Nous  sommes  tous  de  lo- 
pins et  d'vne  contexture  si  monstrueuse  et  diuerse  que 
chasque  pièce*  faict  son  ieu.  Et  se  trouue  autant  de 
différence  de  nous  a  nous  mesmes  que  de  nous  a  au- 
truy  *.  Puis  que  l'ambition  peut  apprendre  aux  homnies 
et  la  vaillance,  et  la  tempérance,  et  la  libéralité,  voire 
et  la  iustice;  puis  que  l'auarice  peut  planter  au  cou- 
rage d'vn  garçon  de  boutique,  nourri  a  l'ombre  et  a 

l'oysiueté,  l'asseurance  de  se  getter  si  loing  du  foyer 
domestique,  a  la  mercy  des  vagues  et  de  Neptune  cour- 
roucé, dans  vn  fraile  bateau ,  et  qu'elle  apprend  encore 
la  discrétion  et  la  prudence;  et  que  Venus  mesmes 
fournit  de  resolution  et  de  hardiesse  la  ieunesse  encore 
sous  la  discipline  et  la  verge,  et  gendarme  le  tendre 
cœur  des  pucelles  au  giron  de  leurs  mères*  :  ce  n'est  pas 
tour  de  rassis  entendement  de  nous  iuger  simplement 
par  nos  actions  de  dehors;  il  faut  sonder  iusqu'au  de- 
dans, et  voir  par  quelz  ressors  se  donne  le  branle  :  mais 
d'autant  que  c'est  vne  hazardeuse  et  haute  entreprinse, 
ie  voudrois  que  moins  de  gens  s'en  mêlassent. 


CHAPITRE    DEVXIESME. 

DE    l'yVROGNERIE. 

Le  monde  n'est  que  variété  et  dissemblance.  Les 
vices  sont  tous  pareilz,  en  ce  qu'ilz  sont  tous  vices,  et 
de  céte  façon  l'entendent,  a  l'auenture,  les  Stoïciens  ; 
mais  encore  qu'ilz  soient  également  vices,  ilz  ne  sont 
pas  egaus  vices  ;  et  que  celui  qui  a  franchi  de  cent  pas 
les  limites, 

Quos  vitra  citraque  nequit  consistere  rectum, 

ne  soit  de  pire  condition  que  celuy  qui  n'en  est  qu'a 
dix  pas,  il  n'est  pas  croyable;  et  que  le  sacrilège  ne 
soit  pire  que  le  larrecin  d'vn  chou  de  nostre  iardin  : 

^Niec  vincet  ratio,  tantumdem  vt  peccet  idemque 
Qiii  teneros  cailles  alienifregerit  horti, 
Et  qui  nocturnus  Diuum  sacra  legerit. 

11  y  a  autant  en  cela  de  diuersité  qu'en  nulle  autre 
chose*. 

Or  l'yurognerie,  entre  les  autres,  me  semble  vice  * 
grossier  et  brutal  :  l'esprit  a  plus  de  part  ailleurs  ;  et  il 
y  a  des  vices  qui  ont  ie  ne  sçay  quoy  de  généreux,  s'il 
le  faut  ainsi  dire.  Il  y  en  a  ou  la  science  se  mesle,  la 
diligence,  la  vaillance,  la  prudence,  l'adresse  et  la  fi- 
nesse ;  cetuy  cy  est  tout  corporel  et  terrestre.  Aussi  la 
plus  grossière  nation  de  celles  qui  sont  au  iourd'huy, 
c'est  celle  la  seule  qui  le  tient  en  crédit.  Les  autres 
vices  altèrent  l'entendement  ;  cetuy-cy  le  renuerse  *;  et 
en  dit  on ,  entre  autres  choses ,  que ,  comme  le  moust 
bouillant  dans  vn  vaisseau  pousse  amont  tout  ce  qu'il 
y  a  dans  le  fond,  que  aussi  le  vin  fait  desbonder  les 
plus  intimes  secretz  a  ceux  qui  en  ont  pris  outre  me- 
sure*, losephe  conte  qu'il  tira  les  vers  du  nez  a  vn 
certain  Ambassadeur  que  les  ennemis  luy  auoient  en- 
uoyé,  l'ayant  fait  boire  d'autant.  Toutefois  Auguste, 
s'estant  fié  a  Lucius  Piso,  qui  conquit  la  Trace,  des 
plus  priuez  affaires  qu'il  eut,  ne  s'en  trouua  iamais 
mesconté;  ny  Tyberius,  de  Cossus,  a  qui  il  se  des- 
chargeoit  de  tous  ses  conseils  ;  quoy  que  nous  les  sça- 
chons  auoir  esté  si  fort  suietz  au  vin  que  il  en  a  fallu 
rapporter*  et  l'vn  et  l'autre,  du  Sénat,  yure  : 

Externo  inflatum  venus  de  more  Lyœo. 

*Nous  voyons  nos  AUemans,  noyés  dans  le  vin,  se 
souuenir  encore  de  leur  quartier,  du  mot  et  de  leur 
rang*. 

Il  est  certain  que  l'antiquité  n'a  pas  fort  descrié  ce 
vice  :  les  escris  mesmes  de  plusieurs  philosophes  en 

*  BC  :  c(  vn  vice  )>. 

parlent  bien  mollement  ;  et,  iusques  aux  Stoyciens,  il  y 
en  a  qui  conseillent  de  se  dispenser  quelque  fois  a  boire 
d'autant,  et  de  s'enyurer  pour  relâcher  l'ame  *  ;  et  la 
vraye  image  de  la  vertu  Stoique,  Caton,  a  esté  reproché 
de  bien  boire  *  *.  Cyrus,  ce  Roy  tant  renommé,  allègue 
bien,  entre  ses  autres  louanges,  pour  se  préférer  a  son 
frère  Artoxerxes'^,  qu'il  sçauoit  beaucoup  mieux  boire 
que  lui.  Et,  es  nations  les  mieux  reiglées  et  policées, 
cet  essay  de  boire  d'autant  estoit  fort  en  vsage.  l'ay 
ouy  dire  a  Siluius,  excellant  médecin  de  Paris,  que, 
pour  garder  que  les  forces  de  nostre  estomac  ne  s'a- 
paressent,  il  est  bon,  vne  fois  le  mois,  les  esueiller 
par  cet  excez,  et  les  picquer,  pour  les  garder  de  s'en- 
gourdir *. 

Mon  goust  et  ma  complexion  est  plus  ennemie  de  ce 
vice  que  mon  discours  ;  car,  outre  ce  que  ie  captiue 
aysément  mes  créances  soubs  l'authorité  des  opinions 
ancienes,  ie  le  trouue  bien  vn  vice  lâche  et  stupide, 
mais  moins  malicieux  et  domageable  que  les  autres, 
qui  choquent  quasi  tous  de  plus  droit  fil  la  société 
publique.  Et ,  si  nous  ne  nous  pouuons  donner  du 
plaisir  qu'il  ne  nous  couste  quelque  chose,  comme  ilz 
tiennent,  ie  trouue  que  ce  vice  coûte  moins  a  nostre 
conscience  que  les  autres,  outre  ce  qu'il  n'est  point  de 
difficile  queste,  et  aisé  a  trouuer  ',  qui  est  vne  consi- 
dération qui  n'est  pas  a  mespriser*. 

Les  incommoditez  de  la  vieillesse,  qui  ont  besoin  de 
quelque  appuy  et  refrechissement,  elles  pourroient  me 
engendrer  auecq  raison  désir  de  céte  faculté  :  car  c'est 
quasi  le  dernier  plaisir  naturel  que  le  cours  des  ans 

*  Vulg.  modifie  cette  phrase. 

^  BC  :  «  Artaxerxes  ». 

3  Vulg.  :  «  ny  malaysé  a  trouuer  ». 

nous  dérobe.  La.  chaleur  naturelle,  disent  les  bons 
compaignons ,  elle  se  prent  premièrement  aux  pieds  : 
celé  la  touche  l'enfance  ;  de  la,  elle  monte  a  la  moyenne 
région,  ou  elle  se  plante  long  temps,  et  y  produit,  selon 
moy,  les  seulz  vrays  plaisirs  de  la  vie  corporelle*  ;  sur 
la  fin ,  a  la  mode  d'vne  vapeur  qui  va  montant  et 
s'exhalant,  ell'  arriue  au  gosier,  ou  elle  fait  sa  dernière 
pose*. 

Mais  c'est  vne  vieille  et  plaisante  question,  si  l'ame 
du  sage  seroit  pour  se  rendre  a  la  force  du  vin  : 

Si  munit(è  adhibet  vint  sapientiœ. 

A  combien  de  vanité  nous  pousse  céte  bonne  opinion 
que  nous  auons  de  nous  !  La  plus  reiglée  ame  du  monde 
et  la  plus  parfaicte  n'a  que  trop  affaire  a  se  tenir  en 
piedz,  et  a  se  garder  de  ne  s'emporter  par  terre  de  sa 
propre  foiblesse.  De  mille,  il  n'en  est  pas  vne  qui  soit 
debout  et  rassise  vn  instant  de  sa  vie;  et  se  pourroit 
mettre  en  doute  si,  selon  sa  naturele  condition,  elle  y 
peut  iamais  estre.  Mais  d'y  ioindre  la  constance,  c'est 
sa  dernière  perfection  ;  ie  dis  quand  rien  ne  la  cho- 
queroit,  ce  que  mille  accidens  peuuent  faire.  Lucrèce, 
ce  grand  pœte,  a  beau  philosopher  et  se  bander  :  le 
voila  rendu  insensé  par  vn  breuuage  amoureux.  Pen- 
sent ilz  qu'vne  apoplexie  n'estourdisse  aussi  bien  So- 
crates  qu'vn  portefaix.  Les  vns  ont  oblié  leur  nom 
mesme  par  la  force  d'vne  maladie,  et  vne  legiere  bles- 
sure a  renuersé  le  iugement  a  d'autres.  Tant  sage  qu'il 
voudra,  mais  en  fin  c'est  vn  homme  ;  qu'est  il  plus 
caduque,  plus  misérable  et  plus  de  néant?  La  sagesse 
ne  force  pas  nos  conditions  naturelles*  :  il  faut  qu'il 
sille  les  yeux  au  coup  qui  le  menasse;  il  faut  qu'il  fré- 
misse planté  au  bord  d'vn  précipice*.  Il  pâlit  a  la  peur  ; 

il  rougit  a  la  honte;  il  gémit  a  la  colique,  sinon  d'vne 
voix  vaincue  du  mal,  au  moins  comme  estant  en  vne 
aspre  meslée  *  : 

Humani  a  se  nihil  alienum  putat. 

Les  poètes*  n'osent  pas  descharger  seulement  des  lar- 
mes leurs  héros  ; 

Sicfatur  lachrimans,  classique  immittit  habenas. 

Luy  suffise  de  brider  et  modérer  ses  inclinations  ;  car, 
de  les  emporter,  il  n'est  pas  en  luy.  Cetuy  mesme  nos- 
tre  Plutarque,  si  parfait  et  excellent  iuge  des  actions 
humaines,  a  voir  Brutus  et  Torquatus  tuer  leurs  enfans, 
est  entré  en  doute  si  la  vertu  pouuoit  donner  iusques 
la,  et  si  ces  personnages  n'auoient  pas  esté  plus  tôt 
agitez  par  quelque  autre  passion.  Toutes  actions  hors 
les  bornes  ordinaires  sont  suiettes  a  sinistre  interpré- 
tation ,  d'autant  que  nostre  goust  n'aduient  non  plus 
a  ce  qui  est  au  dessus  de  lui  qu'a  ce  qui  est  au  dessous*. 
Quand  nous  oyons  nos  martyrs  crier  au  Tiran,  au 
millieu  de  la  flamme  :  «  C'est  assez  rosti  de  ce  costé  la  : 
hache  le  1  mange  le  1  il  est  cuit  ;  recommance  de  l'au- 
tre !  »  quant  nous  oyons,  en  losephe,  cet  enfant,  tout 
deschiré  de  tenailles  mordantes  et  perse  des  aleines 
d'Antiochus,  le  deffier  encore,  criant  d'vne  voix  ferme 
et  asseurée  :  «  Tiran  !  tu  pers  temps  :  me  voicy  tous- 
iours  a  mon  aise!  Ou  est  céte  douleur,  ou  sont  ces 
tourmens  dequoy  tu  me  menassois?  N'y  sçais  tu  que 
cecy?  Ma  constance  te  donne  plus  de  peine  que  ie  n'en 
sens  de  ta  cruauté.  O  lâche  belistre!  tu  te  rens,  et  ie 
me  renforce.  Fay  moy  pleindre,  fay  moy  fléchir,  fay 

•   Viilg.  modifie  cette  fin  de  phrase. 

moy  rendre,  si  tu  peus  !  Donne  courage  a  tes  satellites 
et  a  tes  bourreaux  !  Les  voila  défaillis  de  cœur  :  ilz 
n'en  peuuent  plus.  Arme  les!  Acharne  les!  »  certes 
il  faut  confesser  qu'en  ces  âmes  la  il  y  a  quelque  alté- 
ration et  quelque  fureur,  tant  sainte  soit  elle.  Quand 
nous  arriuons  a  ces  saillies  Stoiques  :  l'ayme  mieux 
estre  furieux  que  voluptueux*,  ixoci^sin-j  ijluùov  ^  riGOeinv  *  ; 
quand  Sextius  nous  dit  qu'il  ayme  mieux  estre  enferré 
de  la  douleur  que  de  la  volupté;  quand  Epicurus  en- 
treprend de  se  faire  chatouiller  a  la  goûte,  et,  desdai- 
gnant '  le  repos  et  la  santé,  que,  de  gayeté  de  cœur,  il 
defîie  les  maux,  et,  mesprisant  les  douleurs  moins  as- 
pres,  dédaignant  de  les  luiter  et  de  les  combatre,  qu'il 
en  appelle  et  désire  des  fortes  et  poingnantes*, 

Spumantemque  dari  pecora  inter  inertia  votis 
Optât  aprum,  aut  fuluum  descendere  monte  leonem: 

qui  ne  iuge  que  ce  sont  boutées  d'vne  ame  eslancée 
hors  de  son  giste?  Nostre  ame  ne  sçauroit  de  son  siège 
atteindre  si  haut;  il  faut  qu'elle  le  quite  et  s'esleue, 
et,  prenant  le  frein  aus  dens,  qu'ell'  emporte  et  rauisse 
son  homme  si  loing  qu'après  il  s'estonne  luy  mesme 
de  son  faict  :  comme,  aux  exploitz  de  la  guerre,  la  cha- 
leur du  combat  pousse  les  hommes  généreux  souuent 
a  franchir  des  pas  si  hazardeus  qu'estant  reuenus  a  eux 
ils  en  transissent  d'estonnement  les  premiers;  comme 
aussi  les  poètes  sont  espris  souuent  d'admiration  de 
leurs  propres  ouurages,  et  ne  reconnoissent  plus  la 
trace  par  ou  ilz  ont  passé  vne  si  belle  carrière.  C'est  ce 
qu'on  appelle  aussi  en  eus  ardeur  et  manie  ;  et  ^  Platon 

*  Nous  corrigeons  cette  citation,  défigurée  dans  ABC. 

2  Vulg.  :  c(  refusant  ». 

3  BC  :  «  et  comme  ». 

dit  que  pour  néant  hurte  a  la  porte  de  la  poésie  vn 
homme  rassis;  aussi  dict  Aristote  que  nuU'  ame  excel- 
lente n'est  exempte  de  quelque  meslange  de  folie;  et  a 
quelque  raison  d'appeller  fureur  tout  eslancement, 
tant  louable  soit  il ,  qui  surpasse  notre  propre  iuge- 
ment  et  discours,  d'autant  que  la  sagesse,  c'est  vn 
maniemant  réglé  de  nostre  ame,  et  qu'elle  conduit  auéc 
mesure  et  proportion*. 


CHAPITRE    TROISIESME. 

COVSTVME  DE  l'iSLE  DE  CEA. 

Si  philosopher  c'est  douter,  comme  ilz  disent,  a  plus 
forte  raison  niaiser  et  fantastiquer,  comme  ie  fais,  doit 
estre  doubter  :  car  c'est  aux  apprentifs  a  enquérir  et  a 
debatre,  et  au  cathedrant  de  résoudre.  Mon  cathedrant, 
c'est  l'authorité  de  la  sacrosainte  volonté  diuine,  qui 
nous  reigle  sans  contredit,  et  qui  a  son  reng  au  dessus 
de  ces  humaines  et  vaines  contestations. 

Philippus,  estant  entré  a  main  armée  au  Peloponese, 
quelcun  disoit  a  Damidas  que  les  Lacedemoniens  au- 
roient  beaucoup  a  souffrir  s'ils  ne  se  remettoient  en  sa 
grâce  :  «  Et  poltron,  respondit  il,  que  peuuent  souffrir 
ceux  qui  ne  craignent  point  la  mort?  »  On  demandoit 
aussi  a  Agis  comme  vn  homme  pourroit  viure  vraye- 
ment  libre  :  «  Mesprisant ,  dict  il ,  le  mourir.  »  Ces 
propositions,  et  mille  pareilles  qui  se  rencontrent  a  ce 
propos,  sonnent  euidemment  quelque  chose  au  delà 
d'attendre  patiemment  la  mort,  quand  elle  nous  vient. 
Car  il  y  a  en  la  vie  plusieurs  choses  pires  a  souffrir 
que  la  mort  mesme  :  tesmoing  cet  enfant  Lacedemo- 

nien  pris  par  Antigonus  et  vendu  pour  serf,  lequel, 
pressé  par  son  maistre  a  s'emploier  a  quelque  seruice 
abiect  :  «  Tu  verras,  dit  il,  que  *  tu  as  acheté  :  ce  me 
seroit  honte  de  seruir  ayant  la  liberté  si  a  main  »  ;  et, 
ce  disant,  se  précipita  du  haut  de  la  maison.  Antipater 
menassant  asprement  les  Lacedemoniens  pour  les  ren- 
gér  a  certaine  sienne  demande  :  «  Si  tu  nous  menasses 
de  pis  que  la  mort,  respondirent  ilz,  nous  mourrons 
plus  volontiers*  ».  C'est  ce  qu'on  dit,  que  le  sage  vit 
tant  qu'il  doit,  non  pas  tant  qu'il  peut,  et  que  le  pré- 
sent que  nature  nous  ait  faict  le  plus  fauorable,  et  qui 
nous  oste  tout  moien  de  nous  pleindre  de  nostre  con- 
dition, c'est  de  nous  auoir  laissé  la  clef  des  champs  : 
elle  n'a  ordonné  qu'vne  entrée  a  la  vie,  et  cent  mille 
yssues*.  Pourquoy  te  plains  tu  de  ce  monde?  Il  ne  te 
tient  pas  ;  si  tu  vis  en  peine,  ta  lâcheté  en  est  cause  ; 
a  mourir,  il  ne  reste  que  le  vouloir  : 

Vbique  mors  est  :  optime  hoc  cauit  Deus. 

Eripere  vitam  nemo  non  homini  potest  ; 

At  nemo  mortem  :  mille  ad  hanc  aditus  patent. 

Et  ce  n'est  pas  la  recepte  a  vne  seule  maladie  :  la  mort 
est  la  recepte  a  tous  maux.  C'est  vn  port  tresasseuré, 
qui  n'est  iamais  a  craindre,  et  souuent  a  rechercher. 
Tout  reuient  a  vn  :  que  l'homme  se  donne  sa  fin ,  ou 
qu'il  la  souffre;  qu'il  coure  au  deuant  de  son  iour,  ou 
qu'il  l'attende.  D'où  qu'il  vienne ,  c'est  tousiours  le 
sien  ;  en  quelque  lieu  que  le  filet  se  rompe  ,il  y  est  tout  : 
c'est  le  bout  de  la  fusée.  La  plus  volontaire  mort,  c'est 
la  plus  belle  :  la  vie  dépend  de  la  volonté  d'autruy  ;  la 
mort,  de  la  nostre.  En  nulle  chose  nous  deuons  ^  tant 

*  Vulg.  :  «  qui  ». 

-  BC  :  «  ne  deuons». 

nous  accommoder  a  nos  humeurs  qu'en  celle  la.  La 
réputation  ne  touche  pas  vne  telle  entreprise  :  c'est 
follie  d'en  auoir  respect.  Le  viure,  c'est  seruir,  si  la 
liberté  de  mourir  en  est  a  dire.  Le  commun  train  de 
la  guerison  se  conduit  aus  despens  de  la  vie.  On  nous 
incise,  on  nous  cautérise,  on  nous  detranche  les  mem- 
bres, on  nous  soustrait  l'aliment  et  le  sang  :  vn  pas 
plus  outre,  nous  voila  guéris  tout  a  fait.  Pourquoy  n'est 
la  veine  du  gosier  autant  a  nostre  commandement  que 
la  médiane?  Aus  plus  fortes  maladies,  les  plus  forts 
remèdes.  Seruius  le  grammairien,  ayant  la  goûte,  n'y 
trouua  meilleur  remède  que  de  s'appliquer  du  poison 
aus  iambes,  et  vescut  depuis  ayant  céte  partie  du  corps 
morte  **.  Dieu  nous  donne  assez  de  congé,  quand  il 
nous  met  en  tel  estât  que  le  viure  nous  est  pire  que  le 
mourir*. 

Mais  cecy  ne  s'en  va  pas  sans  contraste  :  car,  outre 
l'authorité,  qui,  en  défendant  l'homicide,  y  enueloppe 
l'homicide  de  soy  mesmes  %  d'autres  philosophes  tien- 
nent que  nous  ne  pouuons  abandonner  céte  garnison 
du  monde  sans  le  commandement  exprès  de  celuy  qui 
nous  y  a  mis,  et  que  c'est  a  Dieu,  qui  nous  a  icy  en- 
uoyés,  non  pour  nous  seulement ,  ains  pour  sa  gloire 
et  seruice  d'autruy,  de  nous  donner  congé  quand  il  luy 
plaira,  non  a  nous  de  le  prendre*;  autrement,  comme 
déserteurs  de  nostre  charge,  nous  sommes  punis  en 
l'autre  monde  : 

Proxima  deinde  tenent  mœsti  loca  qui  sibi  letum 
Insontes  peperere  manu,  lucemque  perosi 
Proiecere  animas. 


^  Vulg.  modifie  cette  phrase. 

^  Vulg.  supp.  :  «  outre  l'authorité,...  de  soy  mesmes  ». 

Il  y  a  bien  plus  de  constance  a  vser  la  chaîne  qui  nous 
tient,  qu'a  la  rompre,  et  plus  de  fermeté  en  Regulus 
qu'en  Caton.  C'est  l'indiscrétion  et  l'impatience  qui 
nous  haste  le  pas;  nulz  accidens  ne  font  tourner  le  dos 
a  la  viue  vertu  :  elle  cherche  les  maux  et  la  douleur 
comme  son  aliment.  Les  menasses  des  Tyrans,  les  gehe- 
nes  et  les  bourreaux  l'animent  et  la  vinifient  : 

Duris  vt  ilex  tonsa  bipennibus 
Nigrœ  feraci  frondis  in  Algido, 
T*er  damna,  per  cœdes,  ab  ipso 
Ducit  opes  animumque  ferro  ; 

et  comme  dict  l'autre  : 

^o«  est,  vt  piitas,  virtus,  pater, 
Timere  vitam  -,  sed  malis  ingentibus 
Obstare,  nec  se  vertere  ac  rétro  dare. 

Tiebus  in  aduersis  facile  est  contemnere  mortem  : 
Fortius  illefacit  qui  miser  esse  potest. 

C'est  le  roUe  de  la  couardise,  non  de  la  vertu,  de  s'aller 
tapir  dans  vn  creux,  soubz  vne  tumbe  massiue,  pour 
euiter  les  coupz  de  la  fortune.  Elle  ne  rompt  son  che- 
min et  son  train  pour  orage  qu'il  face  ; 

Sifractus  illabatur  or  bis, 
Impauidam  ferient  ruinœ. 

Le  plus  communément,  la  fuyte  d'autres  inconueniens 
nous  pousse  a  cétuy  cy.  Voire,  quelque  fois  la  fuite  de 
la  mort  faict  que  nous  y  courons  *,  comme  ceux  qui 
de  peur  du  *  précipice  s'y  lancent  eux  mesmes  : 

1  BC  :  «de  ». 

oMulios  in  siimma  pericula  misit 
Venturi  timor  ipse  mali ;  fortissimus  ille  est 
Qiii  promptus  metuenda  pati,  si  cominus  instent, 
Et  differre  potest. 

Sœpe  vsque  adeo,  mortis  formidine,  vitœ 
T^ercipit  humanos  odiiim,  lucisque  videndœ, 
Vt  sibi  consciscant  mœrenti  pectore  lethum, 
Obliti  fontem  curarum  hune  esse  timorem. 

*Et  l'opinion  qui  desdaigne  nostre  vie,  elle  est  ridicule 
en  nous,  car  en  fin  c'est  nostre  être,  c'est  nostre  tout. 
Les  choses  qui  ont  vn  estre  plus  noble  et  plus  riche 
peuuent  desdaigner  le  nostre;  mais  c'est  contre  nature 
que  nous  nous  mesprisons  et  mettons  nous  mesmes  a 
nonchaloir.  C'est  vne  maladie  particulière,  et  qui  ne 
se  voit  en  nulle  autre  créature,  de  se  hair  et  de  se  com- 
batre.  C'est  de  pareille  vanité  que  nous  desirons  être 
autre  chose  que  ce  que  nous  sommes.  Le  fruit  d'vn  tel 
désir  ne  nous  touche  pas,  d'autant  qu'il  se  contredit 
et  s'empesche  en  soi.  Celui  qui  désire  d'estre  fait  d'vn 
homme  ange,  il  ne  faict  rien  pour  luy*  :  car,  n'estant 
plus,  il  n'aura  plus  dequoy  se  resiouir  et  ressentir  de 
-cet  amendement  **.  La  sécurité,  l'indolence,  l'impas- 
sibilité ,  la  priuation  des  maux  de  céte  vie  que  nous 
achetons  au  pris  de  la  mort,  ne  nous  apporte  nulle 
commodité.  Pour  néant  euite  la  guerre  celuy  qui  ne 
peut  iouir  de  la  paix ,  et  pour  néant  fuit  la  peine  qui 
n'a  dequoi  sauourer  le  repos. 

Entre  ceux  du  premier  aduis ,  il  y  a  eu  grand  doute 
sur  ce,  quelles  occasions  sont  assez  iustes  pour  faire 
entrer  vn  homme  en  ce  party  de  se  tuer  :  ilz  appellent 
cela  evXo^ov  içaywyïjv.  Car,  quoy  qu'ilz  dient  qu'il  faut 


Vulg.  modifie  cette  phrase. 

souuent  mourir  pour  causes  legieres ,  puis  que  celles 
qui  nous  tiennent  en  vie  ne  sont  guierre  fortes,  si  y 
faut  il  quelque  mesure.  Il  y  a  des  humeurs  fantastiques 
et  sans  discours  qui  ont  poussé,  non  des  hommes  par- 
ticuliers seulement,  mais  des  peuples  a  se  deffaire  : 
l'en  ay  allégué  par  cy  deuant  des  exemples;  et  nous 
lisons,  en  outre,  des  vierges  Milesienes  que,  par  vne 
conspiration  furieuse,  elles  se  pendoient  les  vues  après 
les  autres,  iusques  a  ce  que  le  magistrat  y  pourueut, 
ordonnant  que  celles  qui  se  trouueroient  ainsi  pendues 
fussent  traînées  par  le  mesme  licol  toutes  nues  par  la 
ville.  Quand  Threicion  presche  Cleomenes  de  se  tuer 
pour  le  mauuais  estât  de  ses  affaires,  et,  ayant  fuy  la 
mort  plus  honorable  en  la  bataille  qu'il  venoit  de  per- 
dre, d'accepter  céte  autre  qui  luy  est  seconde  en  hon- 
neur, et  ne  donner  point  loisir  au  victorieux  de  luy 
faire  souffrir  ou  vne  mort  ou  vne  vie  honteuse ,  Cleo- 
menes, d'vn  courage  Lacedemonien  et  Stoique,  refuse 
ce  conseil  comme  lâche  et  effœminé  :  c'est  vne  recepte, 
dit  il,  qui  ne  luy  *  peut  iamais  manquer,  et  de  laquelle 
il  ne  se  faut  seruir  tant  qu'il  y  a  vn  doigt  d'espérance 
de  reste;  que  le  viure  est  quelque  fois  constance  et 
vaillance  ;  qu'il  veut  que  sa  mort  mesme  serue  a  son 
pais,  et  en  veut  faire  vn  acte  d'honneur  et  de  vertu. 
Threicion  se  creut  des  lors,  et  se  tua.  Cleomenes  en 
fit  aussi  autant  despuis  ;  mais  ce  fut  après  auoir  essayé 
le  dernier  point  de  la  fortune.  Tous  les  inconueniens 
ne  valent  pas  qu'on  veuille  mourir  pour  les  euiter  ;  et 
puis,  y  ayant  tant  de  soudains  changemens  aux  choses 
humaines,  il  est  malaisé  a  iuger  a  quel  point  nous 
sommes  iustement  au  bout  de  nostre  espérance*. 

^  BC  :  Cl  me  ». 

Toutes  choses,  disoit  vn  mot  ancien,  sont  esperables 
a  vn  homme  pendant  qu'il  vit.  Ouy  !  mais,  respond  Se- 
neca,  pourquoy  auray-ie  plustost  en  la  teste  cela,  que  la 
fortune  peut  toutes  choses  pour  celuy  qui  est  viuant, 
que  cecy,  que  fortune  ne  peut  rien  sur  celuy  qui  sçait 
mourir?  On  voit  losephe  engagé  en  vn  si  apparent  dan- 
gier  et  si  prochain,  tout  vn  peuple  s'estant  esleué  con- 
tre luy,  que  par  discours  il  n'y  pouuoit  auoir  nulle 
resource;  toute  fois  estant,  comme  il  dit,  conseillé  sur 
ce  point  par  vn  de  ses  amis  de  se  deffaire,  bien  luy 
seruit  de  s'opiniatrer  encore  en  l'espérance  :  car  la 
fortune  contourna,  outre  toute  raison  humaine,  cet 
accident  de  tel  biaiz  qu'il  s'en  veid  deliuré  sans  aucun 
inconuenient.  Et  *  Marcus  Brutus,  au  contraire,  acheua 
de  perdre  les  reliques  de  la  Romaine  liberté,  de  laquelle 
il  estoit  protecteur,  par  la  précipitation  et  témérité 
dequoy  il  se  tua  auant  le  temps  et  l'occasion*. 

Pline  dit  qu'il  n'y  a  que  trois  sortes  de  maladies 
pour  lesquelles  euiter  on  aye  accoustumé  *  de  se  tuer  : 
la  plus  aspre  de  toutes,  c'est  la  pierre  a  la  vessie,  quand 
l'vrine  en  est  retenue;  la  seconde,  la  doleur  d'esto- 
mach;  la  tierce,  la  doleur  de  teste  ^*.  Pour  euiter  vne 
pire  mort,  il  y  en  a  qui  sont  d'aduis  de  la  prendre  a 
leur  poste*.  Les  famés  luifues,  après  auoir  faict  cir- 
concir  leurs  enfans,  s'alloient  précipiter  quand  et  eux, 
fuyant  la  cruauté  d'Anthiochus.  On  m'a  conté  qu'vn 
prisonnier  de  qualité,  estant  en  nos  conciergeries,  ses 
parens,  aduertis  qu'il  seroit  certainement  condamné, 
pour  euiter  la  honte  de  telle  mort,  aposterent  vn  pres- 
tre  pour  luy  dire  que  le  souuerain  remède  de  sa  deli- 
urance  estoit  qu'il  se  recommandast  a  tel  saint,  auec 

*  Vulg.  :  «  on  aye  droit  ». 

*  Vulg.  supp.  :  «  la  seconde...  teste  ». 

tel  et  tel  veu,  et  qu'il  fut  huit  iours  sans  prendre  aucun 
aliment,  quelque  delaillance  et  tbiblesse  qu'il  sentit  en 
soy.  Il  l'en  creut,  et,  par  ce  moyen,  se  deffit,  sans  y 
penser,  de  sa  vie  et  du  dangier.  Scribonia ,  conseillant 
Libo,  son  nepueu,  de  se  tuer  plustost  que  d'attendre 
la  main  de  la  iustice,  luy  disoit  que  c'estoit  proprement 
faire  l'affaire  d'autruy  que  de  conseruer  sa  vie  pour  la 
remettre  entre  les  mains  de  ceux  qui  la  viendroient 
chercher  trois  ou  quatre  iours  après,  et  que  c'estoit 
seruir  ses  ennemis  de  garder  son  sang  pour  leur  en  faire 
curée. 

Il  se  lit  dans  la  Bible  que  Nicanor,  persécuteur  de 
la  loy  de  Dieu,  ayant  enuoyé  ses  satellites  pour  saisir 
le  bon  vieillard  Rasias,  surnommé,  pour  l'honneur  de 
sa  vertu,  le  père  aux  luifz,  comme  ce  bon  homme  n'y 
veit  plus  d'ordre,  sa  porte  bruslée,  ses  ennemis  près  a 
le  saisir,  choisissant  de  mourir  généreusement  plustot 
que  de  venir  entre  les  mains  des  meschans,  et  de  se 
laisser  mastiner  contre  Thonneur  de  son  rang,  qu'il  se 
frape  *  de  son  espée;  mais  le  coup,  pour  la  haste, 
n'ayant  pas  esté  bien  assené,  il  courut  se  précipiter  du 
haut  d'vn  mur  au  trauers  de  la  troupe ,  laquelle  s'es- 
cartant  et  luy  faisant  place,  il  cheut  droitement  sur  la 
teste;  ce  neantmoins,  se  sentant  encore  quelque  reste 
de  vie,  il  ralluma  son  courage,  et  s*eleuant  en  pieds, 
tout  ensanglanté  et  chargé  de  coups ,  et  fauçant  la 
presse,  donna  iusques  a  certain  rocher  coupé  et  preci- 
piteux,  ou,  n'en  pouuant  plus,  il  print*  a  deux  mains 
ses  entrailles,  les  déchirant  et  froissant,  et  les  ietta  a 
trauers  les  poursuiuans,  appellant*  et  atestant  la  ven- 
gence  diuine. 

*  BC  :  M  frapa  ». 

Des  violences  qui  se  font  a  la  conscience,  la  plus  a 
euiter,  a  mon  aduis,  c'est  celle  qui  se  fait  a  la  chasteté 
des  femmes,  d'autant  qu'il  y  a  quelque  plaisir  corporel 
naturelement  meslé  parmy;  et,  a  cete  cause,  le  dissen- 
tement  n'y  peut  estre  asses  entier,  et  semble  que  la 
force  soit  meslée  a  quelque  volonté*.  Pelagia  et 
Sophronia,  toutes  deux  canonisées  :  celle  la  se  préci- 
pita dans  la  riuiere  aviec  sa  mère  et  ses  seurs,  pour 
euiter  la  force  de  quelques  soldats;  et  cete  cy  se  tua 
aussi ,  pour  euiter  la  force  de  Maxentius,  l'Empereur. 

11  nous  sera,  a  l'aduenture,  honorable  aux  siècles 
aduenir,  qu'vn  bien  sçauant  auteur  de  ce  temps,  et  no- 
tamment Parisien,  se  met  en  peine  de  persuader  aux 
dames  de  nostre  siècle  de  prendre  plustot  tout  autre 
party  que  d'entrer  en  l'horible  conseil  d'vn  tel  deses- 
poir, le  suis  marry  qu'il  n'a  sceu,  pour  mesler  a  ses 
contes,  le  bon  mot  que  i'apprins  a  Toulouse,  d'vne 
femme  passée  par  les  mains  de  quelques  soldats.  «  Dieu 
soit  loue,  disoit  elle,  qu'au  moins  vne  fois  en  ma  vie  ie 
m'en  suis  soûlée  sans  péché!  »  A  la  vérité,  ces  cruautez 
ne  sont  pas  dignes  de  la  douceur  Françoise.  Aussi, 
Dieu  mercy,  nostre  air  s'en  voit  infiniment  purgé  dé- 
puis ce  bon  aduertissement.  Suffit  qu'elles  dient  nenny, 
en  le  faisant,  suiuant  la  reigle  du  bon  Marot. 

L'histoire  est  toute  pleine  de  ceux  qui,  en  mille 
façons,  ont  changé  a  la  mort  vne  vie  peneuse*. 

Mais  on  désire  aussi  quelque  fois  la  mort  pour  l'es- 
pérance d'vn  plus  grand  bien.  le  désire,  dit  sainct 
Paul,  estre  dissoult,  pour  estre  auec  lesus  Christ; 
et  :  Qui  me  desprendra  de  ces  liens?  Cleombrotus, 
Ambraciota,  ayant  leu  le  Phsedon  de  Platon,  entra  en 
si  grand  appétit  de  la  vie  aduenir  que,  sans  autre  occa- 
sion, il  s'alla  précipiter  en  la  mer*.  lacques  du  Chastel, 

Euesque  de  Soisson,  au  voyage  d'outremer  que  fit 
S.  Loys,  voyant  le  Roy  et  toute  l'armée  en  train  de 
reuenir  en  France  laissant  les  affaires  de  la  religion 
imparfaites,  print  resolution  de  s'en  aller  plus  tôt  en 
paradis,  et,  ayant  dit  a  Dieu  a  ses  amis,  donna  seul,  a 
la  veue  d'vn  chacun,  dans  l'armée  des  ennemis,  ou  il 
fut  mis  en  pièces*. 

Il  y  a  eu  des  polices  qui  se  sont  meslées  de  reigler 
ce  doubte.  En  nostre  Marseille,  il  se  gardoit,  au  temps 
passé,  du  venin  préparé  a  tout  de  la  ciguë,  aux  despens 
publics,  pour  ceux  qui  voudroient  haster  leurs  iours, 
ayant  premièrement  approuué  aux  Six  Cens ,  qui 
estoient  leur  Sénat,  les  raisons  de  leur  entreprise;  et 
n'estoit  loisible,  autrement  que  par  congé  du  magistrat 
et  par  occasions  légitimes,  de  mettre  la  main  sur  soy. 
Céte  loy  estoit  encor'ailleurs. 

Sextus  Pompeius,  allant  en  Asie,  passa  par  l'isle  de 
Cea  de  Negrepont.  Il  aduint  de  fortune,  pendant  qu'il 
y  estoit,  comme  nous  l'apprend  l'vn  de  ceux  de  sa 
compagnie,  qu'vne  femme  de  grande  authorité,  ayant 
rendu  compte  a  ses  citoyens  pourquoy  elle  estoit  résolue 
de  finir  sa  vie,  pria  Pompeius  d'assister  a  sa  mort  pour 
la  rendre  plus  honnorable,  ce  qu'il  fit;  et,  ayant  long 
temps  essayé  pour  néant,  a  force  d'éloquence,  qui  luy 
estoit  merueilleusement  a  main,  et  de  persuasion,  de 
la  destourner  de  ce  dessein,  souffrit  en  fin  qu'elle  se 
contentât.  Elle  auoit  passé  quatreuingt  dix  ans  en 
très -heureux  estât  d'esprit  et  de  corps;  mais  lors, 
couchée  sur  son  lit  mieux  paré  que  de  coustume,  et 
appuiée  sur  le  coude  :  «  Les  Dieux,  dit-elle,  o  Sextus 
Pompeius,  et  plustost  ceux  que  ie  laisse  que  ceux  que 
ie  vay  trouuer,  te  sçachent  gré  dequoy  tu  n'as  desdaigné 
d'estre  et  conseiller  de  ma  vie  et  tesmoing  de  ma  mort. 


LIVRE  SECOND.  295 

De  ma  part,  ayant  tousiours  essayé  le  fauorable  visage 
de  fortune,  de  peur  que  l'enuie  de  trop  viure  ne  m'en 
face  voir  vn  contraire,  ie  m'en  vay  d'vne  heureuse  fin 
donner  congé  aus  restes  de  mon  ame,  laissant  de  moy 
deux  filles  et  vne  légion  de  nepueus.  »  Cela  faict,  ayant 
presché  et  enhorté  les  siens  a  l'vnion  et  a  la  paix,  leur 
ayant  departy  ses  biens,  et  recommandé  les  Dieux 
domestiques  a  sa  fille  aisnée,  elle  print  d'vne  main 
asseurée  la  coupe  ou  estoit  le  venin,  et,  ayant  faict  ses 
veux  a  Mercure,  et  les  prières  de  la  conduire  en  quel- 
que heureux  siège  en  l'autre  monde,  auala  brusquement 
ce  mortel  breuuage.  Or  entretint  elle  la  compagnie  du 
progrès  de  son  opération,  et  comme  les  parties  de  son 
corps  se  sentoient  saisies  de  froid  l'vn'apres  l'autre, 
iusques  a  ce  qu'ayant  dict  en  fin  qu'il  arriuoit  au  cœur 
et  aus  entrailles,  elle  appella  ses  filles  pour  luy  faire  le 
dernier  office  et  luy  clorre  les  yeux. 

Pline  recite  de  certaine  nation  hyperborée  qu'en 
icelle,  pour  la  douce  température  de  l'air,  les  vies  ne 
se  finissent  communément  que  par  la  propre  volonté 
des  habitans;  mais  qu'estans  las  et  sous  de  viure,  ilz 
ont  en  coustume,  au  bout  d'vn  long  aage,  après  auoir 
fait  bonne  chère,  se  précipiter  en  la  mer  du  haut  d'vn 
certain  rochier  destiné  a  ce  seruice*. 


CHAPITRE    QVATRIESME. 

A  DEMAIN  LES  AFFAIRES. 

le  donne  auec  grande  raison,  ce  me  semble,  la  palme 
a  lacques  Amiot  sur  tous  nos  escriuains  François,  non 
seulement  pour  la  naifueté  et  pureté  du  langage,  en 

quoy  il  surpasse  tous  autres,  ny  pour  la  constance  d'vn 
si  long  trauail,  ny  pour  la  profondeur  de  son  sçauoir, 
ayant  peu  déuelopper  si  heureusement  vn  autheur  si 
espineux  et  ferré  (car,  on  m'en  dira  ce  qu'on  voudra, 
ie  n'entens  rien  au  Grec,  mais  ie  voy  vn  sens  si  beau  *, 
si  bien  ioint  et  entretenu  partout  en  sa  traduction  que 
ou  il  a  certainement  entendu  l'imagination  vraie  de 
l'auteur,  ou,  ayant  par  longue  conuersation  planté 
viuement  dans  son  ame  vne  générale  idée  de  celle  de 
Plutarque,  il  ne  luy  a  au  moins  rien  preste  qui  le 
desmente  ou  qui  le  desdie),  mais  sur  tout  ie  luy  sçay 
bon  gré  d'auoir  sceu  trier  et  choisir  vn  liure  si  digne 
et  si  a  propos  pour  en  faire  présent  a  son  pais.  Nous 
autres  ignorans  estions  perdus,  si  ce  liure  ne  nous  eut 
releués  du  bourbier  ;  sa  mercy,  nous  osons  a  cet'heure 
et  parler  et  escrire;  les  dames  en  régentent  les  maistres 
d'escole  :  c'est  nostre  breuiaire.  Si  ce  bon  homme  vit, 
ie  luy  resigne  Xenophon  pour  en  faire  autant.  C'est 
vn'occupation  plus  aisée,  et  d'autant  plus  propre  a  sa 
vieillesse;  et  puis  ie  ne  sçay  comment  il  me  semble, 
quoy  qu'il  se  desmele  bien  brusquement  et  nettement 
d'vn  mauuais  pas,  que  toutefois  son  stile  est  plus  ches 
soy,  quand  il  n'est  pas  pressé  et  qu'il  rouUe  a  son 
aise. 

l'estoys  a  cet'heure  sur  ce  passage  ou  Plutarque  dict 
de  soy  mesmes  que  Rusticus,  assistant  a  vne  sienne 
déclamation  a  Rome,  y  receut  vn  paquet  de  la  part  de 
l'Empereur,  et  temporisa  de  l'ouurir  iusques  a  ce  que 
tout  fut  faict  :  en  quoy  (dict  il)  toute  l'assistance  loua 
singulièrement  la  granité  de  ce  personnage.  De  vray, 
estant  sur  le  propos  de  la  curiosité,  et  de  céte  passion 

'  Vulg.  Slip  p.  ;  «  si  beau  ». 

auide  et  gourmande  de  nouuelles  qui  nous  faict,  auec 
tant  d'indiscrétion  et  d'impatience,  abandonner  toutes 
choses  pour  entretenir  vn  nouueau  venu,  et  perdre 
tout  respet  et  contenance  pour  crocheter  soudain,  ou 
que  nous  soions,  les  lettres  qu'on  nous  apporte,  il  a  eu 
raison  de  louer  la  granité  de  Rusticus,  et  pouuoit  encor 
y  ioindre  la  louange  de  sa  ciuilité  et  courtoisie,  de 
n'auoir  voulu  interrompre  le  cours  de  sa  déclamation. 
Mais  ie  fay  doute  qu'on  le  peut  louer  de  prudence: 
car,  receuant  a  l'improueu  lettres,  et  notamment  d'vn 
Empereur,  il  pouuoit  bien  aduenir  que  le  différer  a  les 
lire  eut  esté  d'vn  grand  preiudice.  Le  vice  contraire  a 
la  curiosité,  c'est  la  nonchalance*,  en  laquelle  i'ay  veu 
plusieurs  hommes  si  extrêmes  que,  trois  ou  quatre 
iours  après,  on  retrouuoit  encores  en  leurs  pochettes 
les  lettres  toutes  closes  qu'on  leur  auoit  enuoyées*. 

Du  temps  de  nos  pères,  monsieur  de  -Boutieres 
cuida  perdre  Turin,  pour,  estant  en  bonne  compagnie 
a  souper,  auoir  remis  a  lire  vn  aduertissement  qu'on 
luy  donnoit  des  trahisons  qui  se  dressoient  contre  céte 
ville  ou  il  commandoit;  et  ce  mesme  Piutarque  m'a 
appris  que  Iulius  Cassar  se  fut  sauué,  si,  allant  au 
Sénat,  le  iour  qu'il  y  fut  tué  par  les  coniurez,  il  eut 
leu  vn  mémoire  qu'on  luy  présenta,  contenant  le  faict 
de  l'entreprise/.  Et  faict  aussi  luy  mesmes  le  conte 
d'Archias,  Tyran  de  Thebes,  que,  le  soir  auant  l'exécu- 
tion de  l'entreprise  que  Pelopidas  auoit  faicte  de  le 
tuer  pour  remettre  son  pais  en  liberté,  il  luy  fut  escrit 
par  vn  autre  Archias,  Athénien,  de  point  en  point  ce 
qu'on  luy  preparoit,  et  que,  ce  pacquet  luy  ayant  esté 
rendu  pendant  son  souper,  il  remit  a  l'ouurir,  disant 

1  Viilg.  supp.  :  a  contenant...  l'entreprise  ». 

ce  mot  qui  depuis  passa  en  prouerbe  en  Grèce  :  «  A 
demain  les  affaires.  » 

Vn  sage  homme  peut,  a  mon  opinion,  pour  l'interest 
d'autruy,  comme  pour  ne  rompre  indécemment  compa- 
gnie, ainsi  que  Rusticus,  ou  pour  ne  discontinuer  vn 
autre  affaire  d'importance,  remettre  a  entendre  ce 
qu'on  luy  apporte  de  nouueau.  Mais,  pour  son  interest 
ou  plaisir  particulier,  mesmes  s'il  est  homme  aiant 
charge  publique,  pour  ne  rompre  son  disner,  voire  ny 
son  sommeil,  il  est  inexcusable  de  le  faire.  Et  ancie- 
nement  estoit  a  Rome  la  place  consulaire,  qu'ils  appel- 
loient,  la  plus  honnorable  a  table,  pour  estre  plus  a 
deliure  et  plus  accessible  a  ceux  qui  suruiendroient, 
ou  pour  porter  nouuelles  a  celui  qui  seroit  *  assis,  ou 
pour  lui  donner  quelque  aduertissement  a  l'oreille  ^  : 
tesmoignageque,  pour  être  a  table,  ilz  ne  se  departoient 
pas  de  l'entremise  d'autres  affaires  et  suruenances. 
Mais,  quand  tout  est  dit,  il  est  malaisé  es  actions 
humaines  de  donner  reigle  si  iuste,  par  discours  de 
raison,  que  la  fortune  n'y  maintienne  son  droict. 


CHAPITRE    CINQVIESME. 

DE    LA    CONSCIENCE. 

le  passois  vn  iour  pais,  pendant  nos  guerres  ciuiles, 
avec  vn  honneste  gentil'homme,  et  de  bonne  façon  ^. 
Il  estoit  du  parti  contraire  au  mien;  mais  ie  n'en 
sçauois  rien,  car  il  se  contrefaisoit  tout  autre;  et  le  pis 


*  BC  :  M  y  seroit  ». 

2  Vulg.  supp.  :  a  ou  pour...  a  l'oreille  ». 

•*'  Vulg.  modifie  cette  phrase. 

de  ces  guerres,  c'est  que  les  cartes  sont  si  meslées, 
vostre  ennemy  n'estant  distingué  d'auec  vous  de  nulle 
marque  apparente,  ni  de  langage,  ny  de  port,  ny  de 
façon,  nourry  en  mesmes  loix,  mesmes  meurs  et  mesme 
foyer,  qu'il  est  malaisé  d'y  euiter  confusion  et  desor- 
dre. Cela  me  faisoit  craindre  a  moy  mesmes  de  r'en- 
contrer  nos  trouppes  en  lieu  ou  ie  ne  fusse  conneu, 
pour  n'être  en  peine  de  décliner  mon  nom,  et  de  pis  a 
l'aduenture*.  Mais  cetuy  cy  en  auoit  vne  frayeur  si 
esperdue,  ie  *  le  voyois  si  mort  a  chasque  rencontre 
d'hommes*  et  passage  de  villes  qui  tenoient  pour  le 
Roy,  que  ie  diuinay  ^  en  fin  que  c'estoient  alarmes 
que  sa  conscience  luy  donnoit.  Il  sembloit  a  ce  pauure 
homme  qu'au  trauers  de  son  masque,  et  des  croix  de 
sa  cazaque,  on  iroit  lire  iusques  dans  son  cœur  ses 
secrètes  intentions  :  tant  est  merueilleux  l'effort  de  la 
conscience.  Elle  nous  faict  trahir,  accuser  et  combatre 
nous  mesmes,  et,  a  faute  de  tesmoing  estrangier,  elle 
nous  produit  nous  mesmes  contre  nous, 

Occultum  qiiatiens  animo  tortore  flagellum. 

Ce  conte  est  en  la  bouche  des  enfans  :  Bessus,  Pœo- 
nien,  reproché  d'auoir,  de  gayeté  de  cœur,  abbatu  vn 
nid  de  moineaux,  et  les  auoir  tués,  disoit  auoir  eu 
raison,  par  ce  que  ces  oysillons  ne  cessoient  de  l'accu- 
ser faucement  du  meurtre  de  son  père.  Ce  paricide 
iusques  lors  auoit  esté  occulte  et  inconnu;  mais  les 
furies  vengeresses  de  la  conscience  le  firent  mettre 
hors  a  celuy  mesmes  qui  en  deuoit  porter  la  pénitence. 
Hésiode  corrige  le  dire  de  Platon,  que  la  peine  suit  de 
bien  près  le  péché,  car  il  dit  qu'elle  naist  en  mesme 

*  BC  :  «  et  ie  ». 

'  BC  :  «  deuinay  ». 

instant  et  quant  et  quant  le  péché.  Quiconque  attent 
la  peine,  il  la  souffre,  et  quiconque  l'a  méritée,  l'at- 
tant  :  la  meschanceté  d'elle  mesme  fabrique  des  tour- 
mens  contre  soy  : 

éMalum  consilium  consultori  pessimmn  -, 

comme  la  mouche  guespe  picque  et  offence  autruy, 
mais  plus  soi  mesme,  car  elle  y  perd  son  eguillon  et 
sa  force  pour  iamais  : 

Uitasque  in  vulnere  ponunt. 

Les  cantarides  ont  en  elles  quelque  partie  qui  sert 
contre  leur  poison  de  contrepoison,  par  vue  contrariété 
de  nature.  Aussi,  a  mesme  qu'on  prend  le  plaisir  au 
vice,  il  s'engendre  vn  desplaisir  contraire  en  la  con- 
science qui  nous  tourmente  de  plusieurs  imaginations 
pénibles,  veillans  et  dormans*.  ApoUodorus  songeoit 
qu'il  se  voioit  escorcher  par  les  Scythes,  et  puis  bouillir 
dedans  vne  marmite,  et  que  son  cœur  murmuroit  en 
disant  :  «  le  te  suis  cause  de  tous  ces  maux.  »  Nulle 
cachette  ne  sert  aux  meschans,  disoit  Epicurus,  par  ce 
qu'ilz  ne  se  peuuent  asseurer  d'estre  cachez,  la  cons- 
cience les  descouurant  a  eux  mesmes  : 

'Prima  est  hœc  vltio,  quod  se 
Judice  nemo  nocens  absoluitur. 

Come   elle   nous  remplit  de  crainte,  aussi  fait  elle 
d'asseurance  et  de  confience*  : 

Conscia  mens  vt  cuique  sua  est,  ita  concipit  intra 
T^ectora  pro  facto  spemque  metumque  suo. 

Il  y  en  a  mille  exemples,  il  suffira  d'en  alléguer  trois 
de  mesme  personage.  Scipion,  estant  vn  iour  accusé 

deuant  le  peuple  Romain  d'vne  accusation  importante, 
au  lieu  de  s'excuser  ou  de  flater  ses  iuges  :  «  Il  vous 
siéra  bien,  leur  dit  il,  de  vouloir  entreprendre  de 
iuger  de  la  teste  de  celuy  par  le  moien  duquel  vous 
aués  l'authoritéde  iuger  de  tout  le  monde  ».  Et  vn'au- 
tresfois,  pour  toute  responce  aux  imputations  que  luy 
mettoit  sus  vn  Tribun  du  peuple,  au  lieu  de  plaider 
sa  cause  :  «  Allons,  dit  il,  mes  citoiens,  allons  rendre 
grâces  aus  Dieux  de  la  victoire  qu'ils  me  donnarent 
contre  les  Carthaginois  en  pareil  iour  que  cetui  cy  »; 
et,  se  mettant  a  marcher  deuant  vers  le  temple,  voyla 
toute  l'assemblé,  et  son  accusateur  mesmes,  a  sa  suite. 
Et  Petilius,  aiant  esté  suscité  par  Caton  pour  luy 
demander  conte  de  l'argent  manié  en  la  prouince 
d'Antioche,  Scipion,  estant  venu  au  Sénat  pour  cet 
effet,  produisit  le  liure  des  raisons  qu'il  auoit  des- 
soubs  sa  robbe,  et  dit  que  ce  liure  en  contenoit  au  vray 
la  recepte  et  la  mise  ;  mais,  come  on  le  luy  demanda 
pour  le  mettre  au  greffe,  il  le  refusa,  disant  ne  se  vou- 
loir pas  faire  cete  honte  a  soy  mesme;  et,  de  ses  mains, 
en  la  présence  du  Sénat,  le  deschira  et  mit  en  pièces. 
le  ne  croy  pas  qu'vne  ame  cauterizée  sceut  contrefaire 
vne  telle  asseurance*. 

C'est  vne  dangeruse  inuention  que  celle  des  gehe- 
nes,  et  semble  que  ce  soit  plustost  vn  essay  de  patience 
que  de  vérité*.  Car  pourquoy  la  douleur  me  fera  elle 
plustost  confesser  ce  qui  en  est,  qu'elle  ne  me  forcera 
de  dire  ce  qui  n'est  pas?  Et,  au  rebours,  si  celuy  qui 
n'a  pas  fait  ce  dequoy  on  l'accuse  est  assez  patient 
pour  supporter  ces  tourmentz,  pourquoi  ne  le  sera  * 
celui  qui  l'a  faict,  vn  si  beau  guerdon  que  de  la  vie 

'  yl  :  «  fera  »,  ce  qui  est  une  erreur  évidente. 

luy  estant  proposé.  le  pense  que  le  fondement  de  céte 
inuention  vient  de  la  considération  de  l'effort  de  la 
conscience  :  car,  au  coulpable,  il  semble  qu'elle  aide  a  la 
torture  pour  luy  faire  confesser  sa  faute,  et  qu'elle  l'af- 
foiblisse;  et,  de  l'autre  part,  qu'elle  fortifie  l'innocent 
contre  la  torture  pour  dire  vray  *.  C'est  vn  moyen  plein 
d'incertitude  et  de  danger*;  mais  tant  y  a  qde  c'est 
le  mieux  *  que  l'humaine  foiblesse  aïe  peu  inuenter*. 


CHAPITRE    SIXIESME. 

DE   l'exERCITATION. 

Il  est  mal  aysé  que  le  discours  et  l'instrution,  encore 
que  nostre  créance  s'y  applique  volontiers,  soint  assez 
puissantes  pour  nous  acheminer  iusques  a  l'action,  si, 
outre  cela,  nous  n'exerçons  et  formons  nostre  ame  par 
expérience  au  train  auquel  nous  la  voulons  renger. 
Autrement,  quand  elle  sera  au  propre  des  effetz,  elle  s'y 
trouuera  sans  doute  empeschée,  quelques  bonnes  opi- 
nions qu'elle  ayt  '.  Voyla  pourquoy,  parmy  les  philo- 
sophes, cens  qui  ont  voulu  ateindre  a  quelque  plus 
grande  excellence  ne  se  sont  pas  contentés  d'atendre  a 
couuert  et  en  repos  les  rigueurs  de  la  fortune,  de  peur 
qu'elle  ne  les  surprint  inexperimentez  et  nouueaus  au 
combat;  ains  ilz  luy  sont  alez  au  deuant,  et  se  sont 
iettez  a  escient  a  la  preuue  des  difficultez  :  les  vns  en 
ont  abandonné  les  richesses  pour  s'exercer  a  vne  pau- 
ureté  volontaire;  les  autres  ont  recerché  le  labeur,  et 

*  Vitlg.  ponctue  .*  «  torture.  Pour  dire  vray,  c'est  », 

*  Vulg.  :  «  c'est,  dit  on,  le  moins  mal  ». 

'  Vulg.  supp.  :  «  quelques...  Qu'elle  ayt  ». 

vne  austérité  de  vie  pénible  pour  se  durcir  au  mal  et 
au  trauail;  d'autres  se  sont  priuez  des  parties  du  corps 
les  plus  chères,  comme  de  la  veûe  et  des  membres  pro- 
pres a  la  génération,  de  peur  que  leur  seruice  trop 
plaisant  et  trop  mol  ne  relaschat  et  n'atendrit  la  fer- 
meté de  leur  ame. 

M^ais,  a  mourir,  qui  est  la  plus  grande  besoigne  que 
nous  aïons  a  faire,  l'exercitation  ne  nous  y  peut  de 
rien  ayder.  On  se  peut,  par  vsage  et  par  expérience, 
fortifier  contre  les  douleurs,  la  honte,  l'indigence,  et 
tels  autres  accidents;  mais,  quand  a  la  mort,  nous  ne  la 
pouuons  essayer  qu'vne  fois  :  nous  y  sommes  tous 
aprentifs  quand  nous  y  venons. 

Il  s'est  trouué  anciennement  des  homes  si  excellens 
mesnagers  du  temps,  qui  ont  essayé  en  la  mort  mesme 
de  la  gouster  et  sauourer,  et  ont  tendu  et  bandé  leur 
esprit  pour  voir  que  c'estoit  de  ce  passage;  mais  ils  ne 
sont  pas  reuenus  nous  en  dire  des  nouuelles  : 

V^emo  expergitus  extat 
Frigida  quem  semel  est  vitdi  pausa  sequuta. 

Canius  Iulius,  noble  home  Romain,  de  vertu  et  fer- 
meté singulière,  ayant  esté  condamné  a  la  mort  par  ce 
monstre  de  Caligula ,  outre  plusieurs  merueilleuses 
prennes  qu'il  donna  de  sa  resolution,  comme  il  estoit 
sur  le  point  de  soufrir  la  main  du  boureau,  vn  philo- 
sophe, son  amy,  luy  demanda  :  «  Et  bien,  Canius,  en 
quelle  démarche  est  a  cete  heure  vostre  ame?  Que  fait 
elle?  En  quels  pensemens  estes  vous?  »  «  le  pensois, 
luy  respondit  il,  a  me  tenir  prest  et  bandé  de  toute  ma 
force,  pour  voir  si,  en  cet  instant  delà  mor,  si  court  et 
si  brief,  ie  pourray  apperceuoir  quelque  deslogement 
de  l'ame,  et  si  elle  ara  quelque  ressentimant  de  son 

yssue;  pour,  si  i'en  aprens  quelque  chose,  en  reuenir 
donner  après,  si  ie  puis,  aduertissemens  a  mes  amis.  » 
Celuy  cy  philosophe  non  seulement  iusqu'a  la  mort, 
mais  en  la  mort  mesme.  Quelle  asseurance  estoit  ce  et 
quelle  fierté  de  courage,  de  vouloir  que  sa  mort  luy 
seruit  de  leçon,  et  auoir  loysir  de  penser  ailleurs  en  vn 
si  grand  affere  !  * 

Il  me  semble,  toutesfois,  qu'il  y  a  quelque  façon  de 
nous  apriuoiser  a  elle,  et  de  l'essayer  aucunement. 
Nous  en  pouuons  auoir  expérience,  sinon  entière  et 
parfecte,  aumoins  telle  qu'elle  ne  soit  pas  inutile,  et 
qui  nous  rende  plus  fortifiés  et  asseurés.  Si  nous  ne  la 
pouuons  ioindre,  nous  la  pouuons  aprocher,  nous  la 
pouuons  reconoitre;  et,  si  nous  ne  donnons  iusques  a 
son  fort ,  aumoins  verrons  nous  et  en  pratiquerons 
les  auenues.  Ce  n'est  pas  sans  raison  qu'on  nous  fait 
regarder  a  nostre  sommeil  mesme,  pour  la  ressemblance 
qu'il  a  de  la  mort*.  Mais  cens  qui  sont  tombez  par 
quelque  violent  accident  en  défaillance  de  cœur,  et  qui 
y  ont  perdu  tous  sentimens,  ceus  la,  a  mon  aduis,  ont 
esté  bien  près  de  voir  son  vray  et  naturel  visage  :  car, 
quant  a  l'instant  et  au  point  du  passage,  il  n'est  pas  a 
craindre  qu'il  porte  auec  soy  nul  trauail  ou  desplaisir, 
dautant  que  nous  ne  pouuons  auoir  ny  goust  ni  senti- 
ment sans  loisir.  Nos  actions  et  opérations  ont  besoin 
de  temps,  qui  est  si  court  et  si  précipité  en  la  mort, 
qu'il  faut  nécessairement  qu'elle  soit  insensible  *.  Ce 
sont  les  aproches  que  nous  auons  a  craindre,  et  celles 
la  peuuent  tomber  en  expérience. 

Plusieurs  choses  nous  semblent  plus  grandes  par 
imagination  que  par  effect.  l'ay  passé  la  plus  grande  - 

^  Vulg.  modifie  le  commencement  de  cette  phrase. 
*   Vulg.  :  «  vne  bonne  »< 

partie  de  mon  aage  en  vne  parfaicte  et  entière  santé  • 
ie  dy  non  seulement  entière,  mais  encore  allègre  et 
bouillante.  Cet  estât  plein  de  verdeur  et  de  feste  me 
faisoit  trouuer  si  horrible  la  considération  des  mala- 
dies, que,  quand  ie  suis  venu  depuis  a  les  essayer,  i'ay 
trouué  leurs  pointures  molles  et  lâches  au  pris  de  ma 
crainte*.  Cela  seul  d'estre  tousiours  enfermé  dans  vne 
chambre  me  sembloit  insupportable.  le  fus  incontinent 
dressé  a  y  estre  vne  semaine,  et  vn  mois,  plein  d'émo- 
tion, d'altération  et  de  foiblesse,  et  ay  trouué  que,  lors 
de  ma  santé,  ie  plaignois  les  malades  beaucoup  plus 
que  ie  ne  me  trouué  a  plaindre  moy  mesme  quand  l'en 
suis,  et  que  la  force  de  mon  apprehention  encherissoit 
près  de  moitié  l'essence  et  vérité  de  la  chose.  l'espere 
qu'il  m'en  aduiendra  de  mesme  de  la  mort,  et  qu'elle 
ne  vaut  pas  la  peine  que  ie  prens  a  tant  d'apretz  que 
ie  dresse,  et  tant  de  secours  que  l'appelle  et  assemble 
pour  eg  soustenir  l'effort.  Mais,  a  toutes  auantures, 
nous  ne  pouuons  nous  donner  trop  d'aduantage. 

Pendant  noz  troisiesmes  troubles^  ou  deusiesmes  (il 
ne  me  souuient  pas  bien  de  cela),  m'estant  aie  vn  iour 
promener  à  vne  lieue  de  chez  moi,  qui  suis  assis  dans 
le  moiau  de  tout  le  trouble  des  guerres  ciuiles  de 
France,  estimant  estre  en  toute  seurté,  et  si  voisin 
de  ma  retraicte  que  ie  n'auoy  nul  besoin  de  meilleur 
équipage,  i'auoy  pris  vn  cheual  bien  aisé,  mais  non 
guiere  ferme.  A  mon  retour,  vne  occasion  soudaine 
s'estant  présentée  de  m'aider  de  ce  cheual  a  vn  seruice 
qui  n'estoit  pas  bien  de  son  vsage,  vn  de  mes  gens, 
grand  et  fort,  monté  sur  vn  puissant  roussin,  qui  auoit 
vne  bouche  désespérée,  frais  au  demeurant  et  vigou- 
reus,  pour  faire  le  hardy  etdeuancer  ses  compaignons, 
vint  a  le  pousser  a  toute  bride  droit  dans  ma  route,  et 
I.  20 


3o6  ESSAIS  DE  M.   DE  MONTAIGNE, 

fondre,  comme  vn  colosse,  sur  le  petit  homme  et  petit 
cheual,  et  le  foudroier  de  sa  roideur  et  de  sa  pesanteur, 
nous  enuoyant  l'vn  et  l'autre  les  piedz  contremont  :  si 
que  voila  le  cheual  abatu  et  couché  tout  étourdi;  moy 
dis  ou  douze  pas  au  delà,  mort  *,  estendu  a  la  ren- 
uerse,  le  visage  tout  meurtry  et  tout  escorché;  mon 
espée  que  i'auoy  a  la  main,  a  plus  de  dis  pas  au  delà; 
ma  ceinture  en  pièces;  n'ayant  ny  mouuement  ny  sen- 
timent, non  plus  qu'vne  souche.  C'est  le  seul  esua- 
nouissement  que  i'aye  senti  iusques  a  céte  heure.  Ceus 
qui  estoint  auec  moy,  après  auoir  essayé,  par  tous 
les  moiens  qu'ils  peurent,  de  me  faire  reuenir,  me 
tenans  pour  mort,  me  prindrent  entre  leurs  bras,  et 
m'enportoint  auec  beaucoup  de  difficulté  en  ma  mai- 
son, qui  estoit  loin  de  la  enuiron  vne  demy  lieue 
Françoise.  Sur  le  chemin,  et  après  auoir  esté  plus  de 
deux  grosses  heures  tenu  pour  trespassé,  ie  commencay 
a  me  mouuoir  et  respirer  :  car  il  estoit  tombé  si  grande 
abondance  de  sang  dans  mon  estomac,  que,  pour  l'en 
descharger,  nature  eust  besoin  de  resusciter  ses  forces. 
On  me  mit  sur  mes  pieds,  ou  ie  rendy  vn  plein  seau 
de  bouillons  de  sang  pur,  et  plusieurs  fois  depuis,  par 
le  chemin,  il  m'en  falut  faire  de  mesme.  Par  la,  ie 
commencay  a  reprendre  vn  peu  de  vie;  mais  ce  fut  par 
les  menus,  et  par  vn  si  long  trait  de  temps  que  mes 
premiers  sentimens  estoint  beaucoup  plus  aprochans 
de  la  mort  que  de  la  vie*.  Céte  recordation  que  i'en 
ay  fort  empreinte  en  mon  ame,  me  représentant  son 
visage  et  son  idée  si  prez  du  naturel,  me  concilie 
aucunement  a  elle.  Quand  ie  commencay  a  y  voir,  ce 
fut  d'vne  veue  si  trouble,  si  foible  et  si  morte  que  ie 

'  Vulg,  siipp.  :  «  mort  ». 

ne  discernois  encores  rien  que  la  lumière  ^  Quand 
aus  functions  de  l'ame ,  elles  naissoint  auec  mesme 
progrez  que  celles  du  corps.  le  me  vy  tout  sanglant; 
car  mon  pourpoint  estoit  taché  par  tout  du  sang  que 
i'auoy  rendu.  La  première  pensée  qui  me  vint,  ce  fut 
que  i'auoi  vne  harquebusade  en  la  teste;  et  de  vrai,  en 
mesme  temps,  il  s'en  tiroit  plusieurs  autour  de  nous. 
Il  me  sembloit  que  ma  vie  ne  me  tenoit  plus  qu'au 
bout  des  leures.  le  fermois  les  yeux  pour  ayder,  ce  me 
sembloit,  a  la  pousser  hors,  et  prenois  plaisir  a  m'a- 
languir  et  a  me  laisser  aller.  C'estoit  vne  imagination 
qui  ne  faisoit  que  nager  superiicielement  en  mon  ame, 
aussi  tendre  et  aussi  tbyble  que  tout  le  reste;  mais,  a 
la  vérité,  non  seulement  exempte  de  desplaisir,  ains 
meslée  a  céte  douceur  que  sentent  ceux  qui  se  laissent 
emporter  au  sommeil. 

le  croy  certainement  que  c'est  ce  mesme  estât  ou  se 
trouuentceux  qu'on  void  defaillans  de  foiblesse  et  de 
longue  maladie  ^  en  l'agonie  de  la  mort;  et  croi  que 
nous  les  pleignons  sans  cause,  estimans  qu'ils  sont 
agitez  de  grieues  douleurs,  ou  auoir  l'ame  pressée  de 
cogitations  pénibles.  Ce  a  esté  tousiours  mon  aduis, 
contre  l'opinion  de  plusieurs,  et  mesme  d'Estienne  de 
Là  Boitie,  que  ceux  que  nous  voyons  ainsi  renuersés  et 
assoupis  aux  aproches  de  leur  fin,  ou  acablez  de  la 
longueur  du  mal,  ou  par  l'accident  d'vne  apoplexie  ou 
mal  caduc*,  ou  blessez  en  la  teste,  que  nous  oions 
rommeller  et  rendre  par  fois  des  souspirs  trenchans, 
quoy  que  nous  en  tirons  aucuns  signes  par  ou  il  sem- 
ble qu'il  leur  reste  encore  de  la  cognoissance,  et  quel- 

<  BC  aj.  :  ^^  Corne  quel  ch'or  âpre,  or  chiude 

Gli  occhi,  me:^:^o  tra  7  soniio  e  Vcsser  desto  ». 
2  Viil<jç.  siipp,  :  «  et...  maladie  ». 

ques  mouuemens  que  nous  leur  voyons  faire  du  corps  : 
i'ay  tousiours  pensé,  dis  ie,  qu'ilz  auoient  et  l'ame  et 
le  corps  enseueli  et  endormi  *,  et  ne  pouuois  croire 
que,  a  vn  si  grand  estonncment  de  *  membres  et  si 
grande  défaillance  des  sens,  l'ame  peut  maintenir 
aucune  force  au  dedans  pour  se  recognoitre,  et  que, 
par  ainsi,  ilz  n'auoint  nul  discours  qui  les  tourmen- 
tast,  qui  ^  leur  peut  faire  iuger  et  sentir  la  misère  de 
leur  condition,  et  que,  par  conséquent,  ilz  n'estoint 
pas  fort  a  plaindre. 

*  Les  poètes  ont  feint  quelques  Dieus  tauorables  a  la 
deliurance  de  cens  qui  trainoient  ainsi  vne  mort  lan- 
guissante : 

Hune  ego  Diti 
Sacrum  iussafero,  teque  isto  eorpore  soluo. 

Et  les  vois  et  responses  courtes  et  descousues  qu'on 
leur  arrache  quelque  fois,  a  force  de  crier  autour  de 
leurs  oreilles  et  de  les  tampeter,  ou  des  mouuemens 
qui  semblent  auoir  quelque  consentement  a  ce  qu'on 
leur  demande,  ce  ne  sont  pas  tesmoignages  qu'ilz 
viuent  portant  au  moins  vne  vie  entière  ^.  Il  nous 
adulent  ainsi,  sur  le  beguayement  du  sommeil,  auant 
qu'il  nous  ait  du  tout  saisis,  de  sentir  comme  en  songe 
ce  qui  se  fait  autour  de  nous,  et  suiure  les  vois,  d'vne 
oye  *  trouble  et  incertaine ,  qui  semble  ne  donner 
qu'ans  bords  de  l'ame,  et  faisons  des  responses  a  la 
suite  des  dernières  paroles  qu'on  nous  a  dictes,  qui  ont 
plus  de  fortune  que  de  sens. 


*  C  :  «  des  ». 

-  BC  :  «  et  qui  ». 

3  BC  :  «  qu'ils  viuent  pourtant,  au  moins  vne  vie  entière  ». 

'»  BC  :  «  ouïe  ». 

Or,  a  présent  que  ie  l'ay  essayé  par  eft'ect,  ie  ne  fay 
nul  doute  que  ie  n'en  aye  bien  iugé  iusques  a  céte 
heure.  Car,  premièrement,  estant  tout  esuanouy,  ie 
me  trauaillois  d'entrouurir  mon  pourpoint  a  belles 
ongles  (car  i'etoy  desarmé),  et  si  sçay  que  ie  ne  sentoi 
en  l'imagination  rien  qui  me  blessât;  car  il  y  a  plu- 
sieurs mouuemens  en  nous  qui  ne  partent  pas  de  nos- 
tre  discours*  :  cens  qui  tombent,  ilz  eslancent  ainsi 
les  bras  au  deuant  de  leur  cheute,  par  vne  naturelle 
impulsion,  qui  fait  que  nos  membres  se  prestent  des 
offices*.  l'auoy  mon  estomac  pressé  de  ce  sang  caillé; 
mes  mains  y  couroient  d'elles  mesmes,  comme  elles  font 
souuent  ou  il  nous  démange,  contre  l'ordonnance  de 
nostre  volonté.  Il  y  a  plusieurs  animaus,  et-  des  hom- 
mes mesmes,  après  qu'ilz  sont  trespassez,  ausquels  on 
void  resserrer  et  remuer  des  muscles.  Chacun  sçait, 
par  expérience,  qu'il  a  des  parties  qui  se  branlent  et 
esmeuuent  souuent  sans  son  congé  ^  Or,  ces  passions 
qui  ne  nous  touchent  que*  l'escorce  ne  se  peuuent 
dire  nostres.  Pour  les  faire  nostres,  il  faut  que  l'homme 
y  soit  engagé  tout  entier,  et  les  douleurs  que  le  pied 
ou  la  main  sentent  pendant  que  nous  dormons  ne 
sont  pas  a  nous. 

Comme  i'aprochay  de  chez  moy,  ou  l'alarme  de  ma 
cheute  auoit  des-ia  couru,  et  que  ceus  de  ma  famille 
m'eurent  rencontré  auec  les  cris  accoustumés  en  telles 
choses,  non  seulement  ie  respondois  quelque  mot  a  ce 
qu'on  me  demandoit,  mais  encore  ils  disent  que  ie 
m'auisay  de  commander  qu'on  donnast  vn  cheual  a  ma 
femme,  que  ie  voioy  s'empestrer  et  se  tracasser  dans  le 
chemin,  qui  est  montueus  et  malaisé.  Il  semble  que 

*  Vul^.  modifie  cette  phrase. 

céte  considération  deut  partir  d'vne  ame  esueillée;  si 
est  ce  que  ie  n'y  estois  aucunement  :  c'estoint  des 
pensemens  vains,  en  nue,  qui  estoint  esmeus  par  les 
sens  des  yeus  et  des  oreilles;  ils  ne  venoint  pas  de  chés 
moy.  le  ne  sçauoy  pourtant,  ny  d'où  ie  venoi,  ny  ou 
i'aloy,  ny  ne  pouuois  poiser  et  considérer  ce  que  on 
me  demandoit.  Ce  sont  des  legiers  effects  que  les  sens 
produisoint  d'eus  mesmes,  comme  d'vn  vsage.  Ce  que 
l'ame  y  prestoit,  c'estoit  en  songe,  touchée  bien  legie- 
rement,  et  comme  léchée  seulement*  par  la  molle 
impression  des  sens.  Cependant  mon  assiete  estoit,  a  la 
vérité,  tresdouce  et  paisible  :  ie  n'auoy  nulle  affliction, 
ny  pour  autruy,  ny  pour  moy;  c'estoit  vne  langueur 
et  vne  extrême  foyblesse,  sans  aucune  douleur.  le  vy 
ma  maison  sans  la  recognoitre.  Quand  on  m'eust  cou- 
ché, ie  senty  vne  infinie  douceur  a  ce  repos;  car 
i'auoy  esté  vilainement  tirasse  par  ces  pouures  gens  qui 
auoint  pris  la  peine  de  me  porter  entre  leurs  bras  par 
vn  long  et  tresmauuais  chemain,  et  s'y  estoint  lassés 
deux  ou  trois  fois,  les  vns  après  les  autres.  On  me  pré- 
senta force  remèdes,  dequoy  ie  n'en  receus  aucun, 
tenant  pour  certain  que  i'estoy  blessé  a  mort  par  la 
teste.  C'eust  esté,  sans  mentir,  vne  mort  bien  heu- 
reuse :  car  la  foyblesse  de  mon  discours  me  gardoit 
d'en  rien  iuger,  et  la  foiblesse  du  corps  d'en  rien 
sentir.  le  me  laissoy  couler  si  doucement,  et  d'vne 
façon  si  molle  et  si  aisée,  que  ie  ne  sens  guiere  nulle 
action  si  plaisante  que  celle  la  estoit.  Quand  ie  vins  a 
reuiure  et  a  reprendre  mes  forces*,  qui  fut  deux  ou 
trois  heures  après,  ie  me  senty  tout  d'vn  train  renga- 
ger aus  douleurs,  ayant  les  membres  tous  moulus  et 
froissés  de  ma  cheute,  et  en  fus  si  mal,  deux  ou  trois 
nuits  après,  que  l'en  cuiday  remourir  encore  vn  coup. 


I 

mais  d'vne  mort  plus  vifue  ;  et  me  sens  encore,  quatre 
ans  après  *,  de  la  secousse  de  cete  froissure.  le  ne  veus 
pas  oublier  ceci,  que  la  dernière  chose  enquoy  ie  me 
peuz  remetre,  ce  fut  en  la  souuenance  de  cet  accident, 
et  me  lis  redire  plusieurs  fois  ou  i'aloy,  d'où  ie  venoy, 
a  quelle  heure  cela  m'estoit  aduenu,  auant  que  de  le 
pouuoir  conceuoir.  Quand  a  la  façon  de  ma  cheute, 
on  me  la  cachoit  en  faueur  de  celuy  qui  en  auoit  esté 
cause,  et  m'en  forgeoit  on  d'autres.  Mais,  long  temps 
après  et  le  lendemein ,  quand  ma  mémoire  vint  a 
s'entr'ouurir,  et  me  représenter  Testât  ou  ie  m'etoy 
trouué  en  l'instant  que  i'auoy  aperceu  ce  cheual  fon- 
dant sur  moy  (car  ie  I'auoy  veu  a  mes  talons,  et  me 
tins  pour  mort;  mais  ce  pensement  auoit  esté  si  sou- 
dain que  la  peur  n'eut  pas  loysir  de  s'y  engendrer),  il 
me  sembla  que  c'estoit  vn  esclair  qui  me  frapoit  l'ame 
de  secousse,  et  que  ie  reuenoy  de  l'autre  monde. 

Ce  conte  d'vn  euenement  si  léger  est  assez  vain, 
n'estait  l'instruction  que  l'en  ay  tirée  pour  moy;  car, 
a  la  vérité,  pour  s'apriuoiser  a  la  mort,  ie  trouue  qu'il 
n'y  a  que  de  s'en  auoisiner.  Or,  comme  dit  Pline, 
chacun  est  a  soy  mesme  vne  très-bonne  discipline, 
pourueu  qu'il  ayt  la  suffisance  de  s'espier  de  près.  Ce 
n'est  pas  icy  ma  doctrine,  c'est  mon  estude,  et  n'est  pas 
la  leçon  d'autruy,  c'est  la  mienne*. 

*  Vul>^.  s.ipp.  :  u  quatre  ans  après  ». 

CHAPITRE    SEPTIEME. 

DES    RECOMPENSES    d'hONNEVR. 

Ceus  qui  escriuent  la  vie  d'Auguste  CuL'sar,  ils 
remarquent  ceci,  en  sa  discipline  militaire,  que,  des 
presens  et  dons,  il  estoit  merueilleusement  Ijberal  en- 
uers  ceus  qui  le  meritoint,  mais  que,  des  pures  recom- 
penses d'honneur,  il  en  estoit  bien  autant  espargnant. 
Si  est  ce  qu'il  auoit  esté  luy  mesme  gratifié  par  son 
oncle  de  toutes  les  recompenses  militaires  auant  qu'il 
eust  iamais  esté  a  la  guerre.  C'a  esté  vne  belle  inuen- 
tion,  et  receûe  en  la  plus  part  des  polices  du  monde, 
d'establir  certaines  merques  vaines  et  sans  pris,  pour 
en  honnorer  et  recompenser  la  vertu,  comme  sont  les 
couronnes  de  laurier,  de  chesne,  de  meurte,  la  forme 
de  certain  vestement,  le  priuilege  d'aler  en  coche  par 
vile,  ou  de  nuyt  auecques  flambeau,  quelque  assiete 
particulière  aus  assemblées  publiques,  la  prerogatiue 
d'aucuns  surnoms  et  titres,  certaines  rnerques  aus  ar- 
moiries, et  choses  semblables  dequoy  l'vsage  a  esté 
diuersement  receu  selon  l'opinion  des  nations,  et  dure 
encores  iusques  a  nous. 

Nous  auons,  pour  nostre  part,  et  plusieurs  de  nos 
voisins,  les  ordres  de  cheualerie,  qui  ne  sont  establis 
qu'a  cete  fin.  C'est,  a  la  vérité,  vne  bien  bonne  et  pro- 
fitable coustume  de  trouuer  moyen  de  recognoistre  la 
valeur  des  hommes  rares  et  excellens,  et  de  les  con- 
tenter et  satisfaire  par  des  recompenses  qui  ne  chargent 
aucunement  le  publiq,  et  qui  ne  coustent  rien  a  vn 
Prince.  Et  ce  qui  a  esté  tousiours  conneu  par  expe- 

rience  antienne,  et  que  nous  auons  autresfois  aussi 
peu  voir  entre  nous,  que  les  gens  d'honneur  auoint 
plus  de  ialousie  de  telles  recompenses  que  de  celles  ou 
il  y  auoit  du  guein  et  du  profit,  cela  n'est  pas  sans 
raison  et  grande  apperence  *  :  si,  au  pris  qui  doit  estre 
simplement  d'honneur,  on  y  mesle  d'autres  commo- 
ditez  et  de  la  richesse ,  ce  meslange ,  au  lieu  d'aug- 
menter l'estimation,  il  la  rauale  et  en  retranche. 
L'ordre  sainct  Michel,  qui  a  esté  si  long  temps  en 
honneur  parmy  nous,  n'auoit  point  de  plus  grande 
commodité  que  celle  la,  de  n'auoir  communication  de 
nulle  autre  commodité.  Cela  faisoit  que,  autre-fois,  il 
n'y  auoit  ne  charge,  ny  estât,  quel  qu'il  fut,  auquel  la 
noblesse  prétendit  auec  tant  de  désir  et  d'affection 
qu'elle  faisoit  a  l'ordre,  ny  nulle  qualité  qui  apportât 
plus  de  respect  et  de  grandeur  :  la  vertu  embrassant  et 
aspirant  plus  volontiers  a  vne  recompense  purement 
sienne  qu'a  nulle  autre  ^  Car,  a  la  vérité,  les  autres 
dons  et  presens  n'ont  pas  leur  vsage  si  noble,  dautant 
qu'on  les  emploie  a  toute  autre  sorte  d'occasions  :  c'est 
vne  monnoie  a  toute  espèce  de  marchandise  ^  Par  des 
richesses,  on  paye  le  seruice  d'vn  valet,  la  diligence 
d'vn  courrier,  le  dancer,  le  voltiger,  le  parler,  et  les 
plus  viles  offices  qu'on  reçoiue;  voire  et  le  vice  mesme 
s'en  paye  :  la  flaterie,  le  maquerelage,  la  trahison,  et 
autres  que  nous  emploions  a  nostre  vsage  par  l'entre- 
mise d'autruy  ♦.  Ce  n'est  pas  merueille  si  la  vertu 
reçoit  et  désire  moins  volontiers  céte  sorte  de  monnoie* 
que  celle  qui  luy  est  propre  et  particulière,  toute  noble 

>  BC  :  «  apparence  ». 

-  Vulg.  modifie  cette  fin. 

^  ^iilff.  supp.  :  «  c'est  vne...  marchandise  ». 

*  Vulg,  supp.  :  w  et  autres...  d'autruy  ». 

et  généreuse.  Mais  Auguste  auoit  raison  d'estre  beau- 
coup plus  mesnagier  et  espargnant  de  céte  cy  que  de 
l'autre,  d'autant  que  l'honneur,  c'est  vn  priuilege 
qui  tire  sa  principale  essence  de  la  rarité,  et  la  vertu 
mesme  : 

Cui  malus  est  nemo,  quis  bonus  esse  potest? 

On  ne  remarque  pas,  pour  la  recommandation  d'vn 
homme,  qu'il  ait  soin  de  la  nourriture  de  ses  enfans, 
d'autant  que  c'est  vne  action  commune,  quelque  iuste 
qu'elle  soit*.  le  ne  pense  pas  que  nul  citoyen  de  Sparte 
se  glorifiât  de  sa  vaillance,  car  c'estoit  vne  vertu  popu- 
laire et  vulgaire  *  en  leur  nation  ;  et  aussi  peu  de  la 
frugalité  ^  et  mespris  des  richesses.  Il  n'eschoit  pas  de 
recompense  a  vne  vertu,  pour  grande  qu'elle  soit,  qui 
est  passée  en  coustume,  et  ne  sçay  auec  si  nous  l'ape- 
lerions  iamais  grande,  estant  commune. 

Puis  donc  que  ces  loyers  d'honneur  n'ont  autre  pris 
et  estimation  que  cete  la,  que  peu  de  gens  en  iouissent, 
il  n'est,  pour  les  anéantir,  que  d'en  faire  largesse. 
Quand  il  se  trouueroit  plus  de  gens  qu'au  temps  passé 
qui  méritassent  nostre  ordre,  il  n'en  faloit  pas  pourtant 
corompre  l'estimation.  Et  peut  ayseement  aduenir  que 
plus  de  gens  le  méritent  :  car  il  n'est  nulle  des  vertus 
qui  s'espende  si  aysement  que  la  vaillance  militaire.  Il 
y  en  a  vne  autre  vraye,  et  ^  perfecte,  et  philosophique, 
dequoy  ie  ne  parle  point,  et  me  sers  de  ce  mot  selon 
nostre  vsage ,  bien  plus  grande  que  cete  cy  et  plus 
pleine,  qui  est  vne  force  et  asseurance  de  l'ame,  mes- 
prisant  également   toute    sorte    d'accidens ,   equable, 

»  Vulg.  sitpp.  :  w  et  vulgaire  ». 
2  BC  :  u  fidélité». 
•5  BC  sup.  :  «  et  ». 

vniforme  et  constante,  de  laquelle  la  nostre  n'est  qu'vn 
bien  petit  rayon.  L'vsage,  l'institution,  l'exemple  et  la 
coustume  peuuent  tout  ce  qu'elles  veulent  en  Testa- 
blissement  de  celle  dequoy  ie  parle,  et  la  rendent 
aysement  vulguaire,  commune  et  populaire  \  comme  il 
est  tresaysé  a  voir  par  l'expérience  que  nous  en  don- 
nent nos  guerres  ciuiles*.  Il  est  vray  qu'a  la  vérité  la 
recompense  de  l'ordre  ne  touchoit  pas,  au  temps  passé, 
seulement  cete  considération;  elle  regardoit  plus  loin. 
Ce  n'a  iamais  esté  le  payement  d'vn  valeureus  soldat, 
mais  d'vn  Capitaine  fameus  et  noble  *  :  la  science 
d'obéir  ne  meritoit  pas  vn  loyer  si  honorable.  On  y 
requeroit  anciennement  vne  suffisance  militaire  plus 
vniuerselle,  et  qui  embrassât  la  plus  part  et  plus 
grandes  parties  d'vn  bon  homme  de  guerre*,  qui  fut 
encore,  outre  cela,  de  condition  accommodable  a  vne 
telle  dignité.  Mais  ie  dy,  quand  plus  de  gens  en  seroint 
dignes  qu'il  ne  s'en  trouuoit  autres-fois,  qu'il  ne  falloit 
pas  pourtant  s'en  rendre  plus  libéral,  et  eut  mieus 
vallu  faillir  a  n'en  estrener  pas  tous  ceus  a  qui  il  estoit 
deu,  que  de  perdre  pour  iamais,  comme  nous  venons 
de  faire,  l'vsage  d'vne  inuention  si  propre  et  ^  si  vtile. 
Nul  homme  de  cœur  ne  daigne  s'auantager  de  ce  qu'il 
a  de  commun  auec  plusieurs;  et  ceus  d'auiourd'huy 
qui  ont  moins  mérité  céte  recompense  font  plus  de 
contenance  de  la  desdaigner,  pour  se  loger  par  la  au 
reng  de  ceus  a  qui  on  a  faict  tort  d'espandre  indigne- 
ment et  auilir  cet  honneur  qui  leur  estoit  particuliè- 
rement deu. 

Or,  de  s'atendre,  en  effaçant  et  abolissant  céte  cy, 


'   Viilg.  sitpp.  :  ce  commune  et  populaire  ». 
2  VulfT.  supp.  :  «  et  noble  ». 
**  Vuli^.  supp.  :  «  si  propre  et  ». 

de  pouuoir  soudain  remetre  en  crédit  et  renouueler 
vne  semblable  coustume,  ce  n'est  pas  entreprinse  pro- 
pre a  vne  saison  si  licencieuse  et  malade  qu'est  celle 
ou  nous  nous  trouuons  a  présent  ;  et  en  auiendra  que 
la  dernière  encourra,  des  sa  naissance,  les  incommo- 
dités qui  viennent  de  ruiner  l'autre.  Les  règles  de  la 
dispensation  de  ce  nouuel  ordre  auroint  besoin  d'estre 
extrêmement  tendues  et  contreintes,  pour  luy  donner 
authorité  ;  et  céte  saison  tumultuere  n'est  pas  capable 
d'vne  bride  courte  et  réglée,  outre  ce  qu'auant  qu'on 
luy  puisse  donner  crédit,  il  est  besoin  qu'on  ayt  perdu 
la  mémoire  du  premier  et  du  mespris  auquel  il  est 
cheu. 

Ce  lieu  pourroit  receuoir  quelque  discours  sur  la 
considération  de  la  vaillance  et  de  la  différence  de  céte 
vertu  aus  autres;  mais,  Plutarque  estant  souuant  re- 
tombé sur  ce  propos,  et  nous  estant  si  familier  par  l'air 
François  qu'on  luy  a  donné  si  perfect  et  si  plaisant  *, 
ie  me  meslerois  pour  néant  de  raporter  icy  ce  qu'il 
,en  dit.  Mais  cecy  est  digne  d'estre  remerqué,  que 
nostre  nation  donne  a  la  vaillance  le  premier  degré 
des  vertus,  comme  son  nom  mesme  monstre,  qui  vient 
de  valeur,  et  que,  a  nostre  vsage,  quand  nous  disons 
vn  homme  qui  vaut  beaucoup,  ou  vn  homme  de  bien, 
au  stile  de  nostre  court  et  de  nostre  noblesse,  ce  n'est 
a  dire  autre  chose  qu'vn  vaillant  homme,  d'vne  façon 
pareille  a  la  Romaine  :  car  la  générale  appellation  de 
vertu  prend  chés  eus  ethymologie  de  la  force.  La  forme 
propre,  et  seule,  et  essencielle,de  la  noblesse  en  France, 
c'est  la  vacation  militaire.  Il  est  vray  semblable  que 
la  première  vertu  qui  se  soit  faite  paroistre  entre  les 

*  Vulg.  supp.  :  a  et  nous...  si  plaisant  ». 

hommes,  et  qui  a  donné  auantage  aus  vns  sur  les 
autres,  ça  esté  céte  cy,  par  laquelle  les  plus  forts  et 
courageus  se  sont  rendus  maistres  des  plus  foibles,  et 
ont  aquis  renget  réputation  particulière  :  d'où  luy  est 
demeuré  cet  honneur  et  dignité  de  langage;  ou  bien 
que  ces  nations,  estant  tres-belliqueuses,  ont  donné  le 
pris  a  celle  des  vertus  qui  leur  estoit  la  plus  familière, 
et  le  plus  digne  tiltre.  Tout  ainsi  que  nostre  passion 
et  céte  fieureuse  sollicitude  que  nous  auons  de  la 
chasteté  des  femmes  fait  aussi  qu'vne  bonne  femme, 
vne  femme  de  bien,  et  femme  d'honneur  et  de  vertu, 
ce  ne  soit,  a  la  vérité,  a  dire  autre  chose  pour  nous 
qu'vne  femme  chaste;  comme  si,  pour  les  obliger  a  ce 
deuoir,  nous  mettions  a  nonchaloir  tous  les  autres,  et 
leur  lâchions  la  bride  a  toute  autre  faute,  pour  entrer 
en  composition  de  leur  faire  quiter  céte  cy. 


CHAPITRE    HVITIESME. 

DE    l'affection    DES    PERES    AVS    ENFANS , 
A   MADAME    d'eSTISSAC. 

Madame,  si  l'estrangeté  ne  me  sauue,  et  la  nouue- 
leté,  qui  ont  accoustumé  de  donner  pris  aus  choses,  ie 
ne  sors  iamais  a  mon  honneur  de  céte  sote  entreprinse  : 
mais  elle  est  si  fantastique,  et  a  vn  visage  si  esloigné 
de  l'vsage  commun  que  cela  luy  pourra  donner  pas- 
sage. C'est  vne  humeur  mélancolique,  et  vne  humeur 
par  conséquent  tres-ennemie  de  ma  complexion  natu- 
relle, produicte  par  le  chagrein  de  la  solitude,  en 
laquelle  il  y  a  quelques  années  que  ie  m'estoy  ietté, 
qui  m'a  mis  premièrement  en  teste  céte  resuerie  de  me 

mesler  d'escrire.  Et  puis,  me  trouuant  entièrement  des- 
garny  et  vuyde  de  toute  autre  matière,  ie  me  suis  pré- 
senté moy  mesmes  a  moy,  pour  argument  et  pour 
subiect*.  C'est  vn  dessein  farouche  et  monstreus  *.  Il 
n'y  a  rien  aussi  en  céte  besoingne  digne  d'estre  remer- 
qué  que  cete  bizarrerie  :  car,  a  vn  subiect  si  vain  et  si 
vile,  le  meilleur  ouurier  du  monde  n'eust  sceu  donner 
forme  et  façon  qui  mérite  qu'on  en  face  conte.  Or, 
Madame,  ayant  a  m'y  pourtraire  au  vif,  i'en  eusse 
oublié  vn  traict  d'inportance ,  si  ie  n'y  eusse  repré- 
senté l'honneur  et  reuerence  singulière  que  i'ay  tous- 
iours  porté  a  vos  mérites  et  a  vos  vertus  *;  et  I'ay 
voulu  dire  notamment  a  la  teste  de  ce  chapitre  :  d'au- 
tant que,  parmy  vos  autres  grandes  qualitez,  celles  de 
l'amitié  que  vous  auez  monstrée  a  vos  enfans  tient  l'vn 
des  premiers  rengs.  Qui  sçaura  l'aage  auquel  monsieur 
d'Estissac*  vous  laissa  vefue,  les  grands  et  honnorables 
partis  qui  vous  ont  esté  offertz,  autant  qu'a  dame  de 
France  de  vostre  condition,  la  constance  et  fermeté 
dequoy  vous  auez  soustenu  tant  d'années,  et  au  tra- 
uers  de  tant  d'espineuses  difïicultez,  la  charge  et  con- 
duite de  leurs  affaires,  qui  vous  ont  agitée  par  tous  les 
coins  de  France,  et  vous  tiennent  encores  assiégée, 
l'heureus  acheminement  que  vous  y  auez  donné  par 
vostre  seule  prudence  ou  bonne  fortune  :  il  dira  aisé- 
ment auec  moy  que  nous  n'auons  nul  exemple  d'af- 
fection maternelle,  en  nostre  temps,  plus  exprès  que  le 
vostre.  le  loue  Dieu,  Madame,  qu'elle  est  si  bien  em- 
ploiée  :  car  les  bonnes  espérances  que  donne  de  soy 
monsieur  d'Estissac*  assurent  assés  que,  quand  il  sera 
en  aage,  vous  en  retirerez  l'obéissance  et  reconnois- 

'   Vulg.  modifie  cette  phrase. 

*  Vulg.  sitpp.  :  <i  et  reuerance  singulière  »  et  «  et  a  vos  vertus  ». 

sance  d'vn  tresbon  fils.  Mais,  d'autant  qu'a  cause  de 
son  enfance,  il  n'a  peu  remerquer  les  extrêmes  offices 
qu'il  a  receu  de  vous  en  si  grand  nombre,  ie  veus,  si 
ces  escris  viennent  vn  iour  a  luy  tomber  entre  mains, 
lors  que  ie  n'auray  plus  ny  bouche  ni  parole  qui  le 
puisse  dire,  qu'il  reçoiue  de  moy  ce  tesmoignage  en 
toute  vérité,  qui  luy  sera  encore  plus  vifuement  tes- 
moigné  par  les  bons  efï'aits  dequoy,  si  Dieu  plaict,  il 
se  ressentira,  qu'il  n'est  gentil'homme  en  France  qui 
doiue  plus  a  sa  mère  qu'il  fait,  et  qu'il  ne  peut  donner 
a  l'aduenir  plus  certaine  preuue  de  sa  valeur  et  de  sa 
vertu  qu'en  vous  reconnoissant  pour  telle. 

S'il  y  a  quelque  loy  vrayement  naturelle,  c'est  a  dire 
quelque  instinct  qui  se  voie  vniuerselement  et  perpe- 
tuelement  empreint  aus  bestes  et  en  nous  (ce  qui  n'est 
pas  sans  controuerse),  ie  puis  dire,  a  mon  auis,  qu'a- 
près le  soing  que  chasque  animal  a  de  sa  conseruation 
et  de  fuyr  ce  qui  nuit,  l'affection  que  l'engendrant 
porte  a  son  engeance  tient  le  second  lieu  en  ce  reng. 
Et,  par  ce  que  nature  semble  nous  l'auoir  recomman- 
dée, regardant  a  estandre  et  faire  aller  auant  les  pièces 
successiues  de  céte  sienne  machine,  ce  n'est  pas  de 
merueille  si,  a  reculons  des  enfans  aux  pères,  elle  n'est 
pas  si  grande*. 

Puis  qu'il  a  pieu  a  Dieu  nous  estrener  de  quelque 
capacité  de  discours,  affin  que,  comme  les  bestes,  nous 
ne  fussions  pas  seruilement  assuiectis  aus  lois  commu- 
nes, ains  que  nous  nous  y  apliquissions  par  iugement 
et  liberté  volontaire  :  nous  deuons  bien  prester  vn  peu 
a  la  simple  authorité  de  nature,  mais  non  pas  nous 
laisser  tyranniquement  emporter  a  elle;  la  seule  raison 
doit  auoir  la  conduite  de  nos  inclinations.  l'ay,  de  ma 
part,  le  goust  estrangement  mousse  a  ces  propensions. 

qui  sont  produites  en  nous  sans  l'ordonnance  et  entre- 
mise de  nostre  iugement  ;  comme,  sur  ce  saiect  dec|uoy 
ie  parle,  ie  ne  puis  gouster  céte  passion  dequoy  on 
embrasse  les  enfans  a  peine  encore  nais,  n'ayant  ny 
mouuement  en  l'ame,  ny  forme  reconnoissable  au 
corps,  par  ou  ils  se  puissent  rendre  aimables*.  Vne 
vraye  affection  et  bien  réglée  deuroit  naistre  et  s'aug- 
menter auec  la  connoissance  qu'ils  nous  donnent 
d'eux;  et  lors,  s'ils  le  valent,  l'inclination  naturelle 
marchant  quant  et  quant  la  raison,  les  chérir  d'vne 
amitié  vrayement  paternelle,  et  en  iuger  de  mesme, 
s'ils  sont  autres,  nous  rendans  tousiours  a  la  raison, 
nonobstant  la  force  naturelle.  Il  en  va  fort  souuent  ou 
rebours,  et  le  plus  communément  nous  nous  sentons 
plus  esmeus  des  trepillemens,  ieus  et  mignardises 
puériles  de  nos  enfans  que  nous  ne  faisons  après  de 
leurs  actions  toutes  formées  :  comme  si  nous  les 
auions  aymés  pour  le  plaisir  que  nous  en  receuions, 
non  pour  eux  mesmes  *;  et  tel  fournit  bien  libérale- 
ment de  iouets  a  leur  enfance,  qui  se  trouue  resserré 
a  la  moindre  depence  qu'il  leur  faut  estant  homes. 
Voire,  il  semble  que  la  ialousie  que  nous  auons  de  les 
voir  paroitre  et  iouir  du  monde,  quand  nous  sommes  a 
mesme  de  le  quiter,  nous  rend  plus  espargnans  et  re- 
trains enuers  eux  :  il  nous  semble  qu'ils  nous  marchent 
sur  les  talons*;  et,  si  nous  auions  a  craindre  cela,  puis 
que  l'ordre  naturel  porte  qu'ils'  ne  peuuent,  a  dire  vé- 
rité, estre  ny  viure  qu'aus  despens  de  nostre  substance, 
nous  ne  dénions  pas  estre  pères  \ 

Quant  a  moy,  ie  treuue  que  c'est  cruauté  et  inius- 
tice  de  ne  les  receuoir  au  partage  et  société  de  nos 

*  Vulg.  modifie  la  fin  de  cette  phrase. 
'  Vulg.  modifie  cette  phrase . 

biens,  et  compaignons  en  l'intelligence  de  nos  affaires 
domestiques,  quand  ils  sont  en  aage  \  et  de  ne  retran- 
cher et  reserrer  nos  commodités  pour  pouruoir  aus 
leurs,  puis  que  nous  les  auons  engendrés  a  cet  etîect. 
C'est  iniustice  de  voir  qu'vn  père  vieil,  cassé,  radoté  % 
demi-mort,  iouisse  seul,  a  vn  coin  de  fouier,  des  biens 
qui  suffiroint  a  l'auancement  et  entretien  de  plusieurs 
enfans,  et  qu'il  les  laisse  cependant,  par  faute  de  moien, 
perdre  leurs  meilleures  années,  sans  se  pousser  au 
seruice  public  et  connoissance  des  hommes.  On  les 
iette  au  desespoir  de  chercher  par  quelque  voie,  pour 
iniuste  qu'elle  soit,  a  pouruoir  a  leur  besoin.  Comme 
i'ai  veu,  de  mon  temps,  plusieurs  ieunes  hommes  de 
bonne  maison  si  adonnés  au  larcin  que  nulle  institu- 
tion ne  les  en  pouuoit  detorner.  l'en  connoi  vn  très- 
bien  aparenté,  a  qui,  par  la  prière  d'vn  sien  frère  tres- 
honnesteet  braue  gentil'homme,  ieparlay  vne  fois  pour 
cet  effect.  Il  me  repondit  et  confessa  tout  rondement 
qu'il  auoit  esté  acheminé  a  cet'  ordure  par  la  rigueur  et 
auarice  de  son  père,  mais  qu'a  présent  il  y  estoit  si 
accoustumé  qu'il  ne  s'en  pouuoit  garder.  Et  lors  il 
venoit  d'estre  surpris  en  larcin  des  bagues  d'vne  dame, 
au  leuer  de  laquelle  il  s'estoit  trouué  auec  beaucoup 
d'autres.  II  me  fit  souuenir  du  conte  que  i'auois  ouy 
faire  d'vn  autre  gentilhomme,  si  fait  et  façonné  a  ce 
beau  mestier  du  temps  de  sa  ieunesse  que,  venant 
après  a  estre  maistre  de  ses  biens,  délibéré  d'abandon- 
ner ce  trafique,  il  ne  se  pouuoit  garder  pourtant,  s'il 
passoit  près  d'vne  boutique  ou  il  y  eut  chose  dequoy 
il  eut  besoin,  de  la  dérober,  en  peine  de  l'enuoier  paier 
après.  Et  en  ay  veu  plusieurs  si  accoustumés  et  rom- 

'   Viilg.  modifie  ce  passage. 
-  Vulfç.  siipp.  :  "  radoté  ». 

pus  a  cela  que,  parmi  leurs  compaignons  mesmes,  ils 
déroboient  ordinairement  des  choses  qu'ils  vouloient 
rendre*.  Ce  quartier  de  Gascogne  est,  a  la  vérité,  vn 
peu  plus  descrié  de  ce  vice  que  les  autres  de  nostre 
nation.  Si  est  ce  que  nous  auons  veu  de  nostre  temps, 
a  diuerses  fois,  entre  les  mains  de  la  iustice,  des  hom- 
mes de  maison  d'autres  contrées  de  la  France  *  conuain- 
cus  de  plusieurs  horribles  voleries.  le  crains  que,  de 
céte  débauche,  il  s'en  faille  aucunement  prendre  a  ce 
vice  des  pères. 

Et  si  on  me  respond  ce  que  fit  vn  iour  vn  seigneur  de 
bon  entendement,  qu'il  faisoit  espargne  des  richesses, 
non  pour  en  tirer  autre  fruict  et  vsage  que  pour  se  faire 
honnorer  et  rechercher  aus  siens,  et  que,  l'aage  luy 
ayant  osté  toutes  autres  forces,  c'estoit  le  seul  remède 
qui  luy  restoit  pour  se  maintenir  en  authorité  en  sa 
famille,  et  pour  euiter  qu'il  ne  vint  a  mespris  et  des- 
dain  a  tout  le  monde*  :  cela  est  quelque  chose;  mais 
c'est  la  médecine  a  vn  mal  duquel  on  deuoit  euiter  la 
naissance.  Vn  père  est  bien  misérable  qui  ne  tient  l'af- 
fection de  ses  enfans  que  par  le  besoin  qu'ils  ont  de 
son  secours,  si  cela  se  doit  nommer  affection  ;  il  faut 
se  rendre  respectable  par  sa  vertu  et  par  sa  suffisance, 
et  aymable  par  sa  bonté  et  douceur  de  ses  meurs.  Les 
cendres  mesmes  d'vne  riche  matière,  elles  ont  leur  pris, 
et  les  os  et  reliques  des  personnes  d'honneur  ,  nous 
auons  accoustumé  de  les  auoir  en  respect  et  reuerence. 
Nulle  vieillesse  ne  peut  estre  si  caduque  et  si  rance 
a  vn  personnage  qui  a  passé  en  honneur  son  aage, 
qu'elle  ne  soit  vénérable,  et  notamment  a  ses  enfans; 
desquels  il  faut  auoir  réglé  l'ame  a  leur  deuoir  par 

'  Vulf^.  &npp.  :  «  de  la  France  ». 

raison,  non  par  nécessité  et  par  le  besoin,  nv  par  ru- 
desse et  par  force. 

Et  errât  longe,  mea  qiiidem  sententîa, 

Qiii  imperium  credat  esse  grauius  aut  stabilius 

Vi  quodjît,  quant  illiid  quod  amicitia  adiiingitur. 

*  Voulons  nous  estre  aimés  de  nos  enfans,  leur  vou- 
lons nous  oster  l'occasion  de  souhaiter  nostre  mort 
(combien  qu'a  la  vérité  nulle  occasion  d'vn  si  horrible 
souhait  ne  peut  être  ni  iu^te  ni  excusable*)?  accommo- 
dons leur  vie  raisonnablement  de  ce  qui  est  en  nostre 
puissance.  Pour  cela,  il  ne  nous  faudroit  pas  marier  si 
ieunes  que  nostre  aage  vienne  quasi  a  se  confondre 
auec  le  leur  :  car  cet  inconuenient  nous  iette  a  plu- 
sieurs grandes  difficultez  ;  ie  dy  spécialement  a  la  no- 
blesse, qui  est  d'vne  condition  oysiue,  et  qui  ne  vit, 
comme  on  dit,  que  de  ses  rentes  :  car  ailleurs,  ou  la 
vie  est  questuere,  la  pluralité  et  compagnie  des  enfans, 
c'est  vn  agencement  de  mesnage,  -ce  sont  autant  de 
nouueaus  vtils  et  instrumens  a  s'enrichir. 

*  Les  anciens  Gaulois  estimoint  a  extrême  reproche 
d'auoir  eu  acointance  de  femme  auant  l'aage  de  vint 
ans,  et  recommandoient  singulièrement  aus  hommes 
qui  se  vouloient  dresser  poiir  le  seruice  de  la  guerre 
de  conseruer  bien  auant  en  l'aage  leur  pucellage  *. 
Vn  gentil'homme  qui  a  trante  cinq  ans,  il  n'est  pas 
temps  qu'il  face  place  a  son  fils  qui  en  a  vint.  Il  est 
luy  mesme  au  train  de  paroitre,  et  aus  voyages  àQs 

^  BC  aj.  :  «  d'autant  que  les  courages  s'en  amollissent  et  di- 
uertissent*  : 

i\fa  hor  congiimto  a  giouinetta  sposa, 
[E]  lieto  homai  de  figli,  era  inuilito 
Ne  gli  affetti  di padve  e  di  marito*.  » 

guerres,  et  en  la  court  de  son  Prince.  Il  a  besoin  de 
ses  pièces  :  il  en  *  doit  certainement  faire  part;  mais 
telle  part  qu'il  ne  s'oublie  pas  pour  autruy.  Et  a  celuy 
la  peut  seruir  iustement  céte  responce  quQ  les  pères 
ont  ordinairement  en  la  bouche  :  «  le  ne  me  veux  pas 
despouiller  deuant  que  de  me  aller  coucher.  » 

Mais  vn  père  aterré  d'années  et  de  maux,  priué,  par 
sa  foiblesse  et  faute  de  santé,  de  la  commune  société 
des  hommes,  il  se  faict  tort,  et  a  autrui  2,  de  couuer 
inutilement  vn  grand  tas  de  richesses.  Il  est  assés  en 
estât,  s'il  est  sage,  pour  auoir  désir  de  se  dépouiller  pour 
se  coucher,  non  pas  iusques  a  la  chemise,  mais  iusques 
a  vne  robe  de  nuit  bien  chaude.  Le  reste  des  pompes 
et  de  ses  riches  atours  ^,  dequoi  il  n'a  plus  que  faire, 
il  doit  en  étrener  volontiers  cens  a  qui,  par  ordonnance 
naturelle,  cela  doit  apartenir  :  c'est  raison  qu'il  leur 
en  laisse  l'vsage,  puis  que  nature  l'en  priue  ;  autrement, 
sans  doute,  il  y  a  de  la  malice  et  de  l'enuie.  La  plus 
belle  des  actions  de  l'Empereur  Charles  cinquiesme, 
ce  fut  celle  la*,  d'auoir  sceu  reconnoitre  que  la  raison 
nous  commande  assés  de  nous  dépouiller  quand  nos 
robes  nous  chargent  et  empeschent,  et  de  nous  coucher 
quand  les  iambes  nous  faillent.  Il  resigna  ses  moiens, 
grandeur  et  puissance  a  son  fils,  lors  qu'il  sentit  dé- 
faillir en  soy  la  fermeté  et  la  force  pour  conduire  les 
affaires  auec  la  gloire  qu'il  y  auoit  aquise. 

Solue  senescentem  mature  sanus  equum,  ne 
Peccet  ad  extremum  ridendus,  et  ilia  ducat. 

Céte  faute,  de  ne  se  sçauoir  reconnoistre  de  bonne 

^  BC  :  (c  lui  en  ». 

2  Vulg.  :  «  et  aux  siens  ». 

"î  Vulfç.  siipp.  :  «  et  de...  atours  ». 

heure  et  sentir  l'impuissance  et  extrême  altération 
que  l'aage  apporte  naturelement  et  au  corps  et  a  l'ame, 
qui,  a  mon  opinion,  est  esgale  (si  l'ame  n'en  a  plus  de 
la  moitié),  a  perdu  la  réputation  de  la  plus  part  des 
grands  hommes  du  monde.  l'ay  veu  de  mon  temps  et 
conneu  familièrement  des  personnages  de  grande  au- 
thorité  qu'il  estoit  bien  aysé  a  voir  estre  merueilleu- 
sement  descheus  de  cette  ancienne  suffisance  que  ie 
connoissois  par  la  réputation  qu'ils  en  auoient  aquise 
en  leurs  meilleurs  ans.  le  les  eusse,  pour  leur  honneur, 
volontiers  souhaités  retirez  en  leur  maison,  a  leur  ayse, 
et  déchargés  des  occupations  publiques  et  guerrières 
qui  n'estoint  plus  pour  leurs  espaules.  l'ay  autrefois 
esté  priué  en  la  maison  d'vn  gentilhomme  vefue  et  fort 
vieil,  d'vne  vieillesse  toutefois  assez  verte.  Cetuy  cy 
auoit  plusieurs  filles  a  marier,  et  vn  fils  desia  en  aage 
de  paroitre  :  cela  luy  chargeoit  sa  maison  de  plusieurs 
despences  et  visites  estrangieres,  a  quoy  il  ne  prenoit 
nul  goust,  non  seulement  pour  le  soin  de  l'espargne, 
mais  encores  plus  pour  auoir,  a  cause  de  l'aage,  pris 
vne  forme  de  vie  fort  esloignée  de  la  nostre.  le  luy  dy 
vn  iour  vn  peu  hardiment,  comme  i'ay  accoustumé  de 
produire  librement  ce  qui  me  vient  en  la  bouche  *, 
qu'il  lui  sieroit  mieux  de  nous  faire  place  et  de  laisser 
a  son  fils  sa  maison  principale  (car  il  n'auoit  que  celle 
la  de  bien  logée  et  accommodée),  et  se  retirer  en  vne 
sienne  terre,  qu'il  auoit  fort  ^  voisine,  ou  nul  n'appor- 
teroit  incommodité  a  son  repos,  puis  qu'il  ne  pouuoit 
autrement  euiter  nostre  importunité,  veu  la  condition 
de  ses  enfans.  Il  m'en  creut  depuis,  et  s'en  trouua  fort 
bien. 

*  Vulg.  supp.  :  H  de  produire...  bouche  ». 
^  Vulg.  supp,  :  «  qu'il  auoit  fort». 

Ce  n'est  pas  a  dire  qu'on  leur  donne  par  telle  voie 
d'obligation  *  de  laquelle  on  ne  se  puisse  plus  desdire  : 
ie  leur  lairrois,  moy  qui  suis  tantost  -  a  mesme  de 
iouer  ce  rolle,  la  iouissance  de  ma  maison  et  de  mes 
biens,  mais  auec  liberté  de  m'en  repentir,  s'ils  m'en 
donnoient  occasion;  ie  leur  en  lerrois  Tvsage,  parce 
qu'il  ne  me  seroit  plus  commode,  et,  de  l'authorité  des 
affaires  en  gros,  ie  m'en  reseruerois  autant  qu'il  me 
plairoit  :  ayant  tousiours  iugé  que  ce  doit  estre  vn  grand 
contentement  a  vn  père  vieux  de  mettre  luy  mesme 
ses  enfans  en  train  du  gouuernement  de  ses  affaires,  et 
de  pouuoir,  pendant  sa  vie,  contreroUer  leurs  deporte- 
mens,  leur  fournissant  d'instruction  etd'auis,  suiuant 
l'expérience  qu'il  en  a,  et  d'acheminer  luy  mesme  l'an- 
cien honneur  et  ordre  de  sa  maison  en  la  main  de  ses 
enfans,  et  se  respondre  par  la  des  espérances  qu'il  peut 
prendre  de  la  conduite  a  venir.  Et,  pour  cet  effect,  ie 
ne  voudrois  pas  fuir  leur  compagnie  :  ie  voudroy  les 
esclairer  de  près,  et  iouir  moi  mesme,  selon  le  goût  de 
mon  aage,  de  leur  allégresse  et  de  leurs  festes.  Si  ie  ne 
viuoy  parmy  eus  (come  ie  ne  pourroy  sans  offencer 
leur  assemblée  par  le  chagrin  de  mon  aage  et  l'impor- 
tunité  de  mes  maladies,  et  sans  contraindre  aussi  et 
forcer  les  reigles  et  façons  de  viure  que  i'aurois  lors), 
ie  voudroy  au  moins  viure  près  d'eux,  a  vn  quartier 
de  ma  maison,  non  pas  le  plus  pompeus,  mais  com- 
mode. Non  comme  ie  vy,  il  y  a  quelques  années,  vn 
Doyen  de  saint  Hylaire  de  Poitiers,  rendu  a  vne  telle 
solitude,  par  l'incommodité  de  sa  santé  ^  que,  lors  que 
i'entray  en  sa  chambre,  il  y  auoit  vint  deus  ans  qu'il 

^  BC  :  «  voie  obligation  ». 

2  Vulg.  sitpp.  :  a  tantost  ». 

3  Vulg.  :  c(  melancholie  ». 

n'en  estoit  sorty  vn  seul  pas,  et  si  auoit  toutes  ses  ac- 
tions libres  et  aysées,  sauf  vn  reume  qui  luy  tomboit 
sur  l'estomac.  A  peine  vne  fois  la  sepmaine  vouloit 
il  permettre  que  nul  entrât  pour  le  voir;  il  se  tenoit 
tousiours  enfermé  par  le  dedans  de  sa  chambre,  seul, 
sauf  qu'vn  valet  luy  apportoit  vne  fois  le  iour  a  man- 
ger, qui  ne  faisoit  qu'antrer  et  sortir.  Son  occupation 
estoit  se  promener  et  lire  quelque  Hure  (car  il  connois- 
soit  aucunement  les  lettres),  obstiné  au  demourant  de 
mourir  en  cette  démarche,  comme  il  fit  bien  tôt  après, 
l'essayeroy,  par  vne  douce  conuersation ,  de  nourrir 
en  mes  enfans  vne  viue  amitié  et  bienueillance  non 
fainte  en  mon  endroit  ;  ce  qu'on  gaigne  ayséement  en 
vne  nature  bien  née  :  car,  si  ce  sont  bestes  furieuses", 
il  les  faut  euiter  *  et  fuir  pour  telles. 

le  hay  cette  coustume*  de  priuer  les  enfans  qui  sont 
en  aage,  du  commerce  et  intelligence  priuée  et  fami- 
lière des  pères,  et  de  vouloir  maintenir  en  leur  endroit 
vne  morgue  seuere  et  estrangiere,  pleine  de  rancune 
et  de  desdain,  espérant  par  la  les  tenir  en  crainte  et 
obéissance  :  car  c'est  vne  farce  tresinutile,  qui  rend 
les  pères  enuieus  ^  aus  enfans,  et,  qui  pis  est,  ridicules  : 
ils  ont  la  ieunesse  et  les  forces  en  la  main,  et  par  con- 
séquent le  vent  et  la  faueur  du  monde,  et  reçoiuent 
auecques  mocquerie  ces  mines  fieres  et  colères  d'vn 
homme  qui  n'a  plus  de  sang,  ny  au  cœur,  ny  aus  vei- 
nes 3*.  Quand  ie  pourroy  me  faire  craindre,  i'aymeroy 
encore  mieux  me  faire  aymer*. 

Feu  monsieur  le  Mareschal  de  Monluc,  ayant  perdu 
celuy  de  ses  enfans  qui  mourut  en  l'isle  de  Madères, 

*  Vulg.  :  a  haïr  ». 

2  BC  :  (c  ennuieux  ». 

•^  Vulg.  modifie  légèrement  quelques  détails  de  ce  passage. 

brauc  [gentilhomme,  a  la  vérité,  et  de  grande  espé- 
rance, me  faisoit  fort  valoir,  entre  ses  autres  regrets, 
le  desplaisir  et  crcue-cœur  qu'il  sentoit  de  ne  s'estre' 
lamais  communiqué  a  luy,  et,  sur  cette  humeur  d'vne 
granité  et  grimace  paternelle,  auoir  perdu  la  commo- 
dité de  gouster  et  bien  connoistre  son  fils,  et  aussi  de 
luy  déclarer  l'extrême  amitié  qu'il  luy  portoit  et  le 
digne  iugement'qu'il  faisoit  de  sa  vertu.  «  Et  ce  pauure 
garson,  disoit  il,  n'a  rien  veu  de  moy  qu'vne  conte- 
nance refroignée  et  pleine  de  mespris,  et  a  emporté 
céte  créance  que  ie  n'ay  sceu  ny  l'aimer,  ni  l'estimer 
selon  son  mérite.  A  qui  gardoi-ie  a  decouurir  céte  sin- 
gulière affection  que  ie  luy  portoy  dans  mon  ame? 
Estoit  ce  pas  luy  qui  en  deuoit  auoir  tout  le  plaisir  et 
toute  l'obligation?  le  me  suis  contraint  et  geiné  pour 
maintenir  ce  vain  masque,  et  y  ay  perdu  le  plaisir  de 
sa  conuersation,  et  sa  volonté  quant  et  quant,  qu'il  ne 
me  peut  auoir  portée  autre  que  bien  froide,  n'ayant 
iamais  receu  de  moy  que  rudesse,  ny  senti  qu'vne 
façon  tyrannique.  «  le  trouue  que  céte  plainte  estoit 
bien  prise  et  raisonnable  :  car,  comme  ie  sçay  par  vne 
trop  certaine  expérience,  il  n'est  nulle  si  douce  conso- 
lation en  la  perte  de  nos  amis  que  celle  que  nous  aporte 
la  souuenance  de  n'auoir  rien  oublié  a  leur  dire,  et 
d'auoir  eu  auec  eus  vne  parfaite  et  entière  communi- 
cation*. 

Entre  autres  coustumes  particulières  qu'auoient  nos 
anciens  Gaulois,  a  ce  que  dit  Cœsar,  céte  ci  en  estoit, 
que  les  enfans  ne  se  presentoint  aus  pères,  ny  s'osoint 
trouuer  en  public  en  leur  compaignie,  que  lorsqu'ils 
commençoint  a  porter  les  armes  :  comme  s'ils  vouloint 
dire  que  lors  il  estoit  aussi  temps  que  les  pères  les 
rcccussent  en  leur  familiarité  et  accointance. 

l'ay  veu  encore  vn'  autre  sorte  d'indiscrétion  en 
aucuns  pères  de  mon  temps,  qui  ne  se  contentent  pas 
d'a-uoir  priué,  pendant  leur  longue  vie,  leurs  enfans 
de  la  part  qu'ils  deuoient  auoir  naturellement  en  leurs 
fortunes,  mais  laissent  encore  après  eus  a  leurs  fem- 
mes céte  mesme  authorité  sur  tous  leurs  biens,  et  loy 
d'en  disposer  a  leur  fantasie.  Et  ay  conneu  tel  seigneur 
des  premiers  Officiers  de  nostre  Couronne,  aiant,  par 
espérance  de  droit  a  venir,  plus  de  cinquante  mille 
escus  de  rente,  qui  est  mort  nécessiteux  et  accablé  de 
debtes,  âgé  de  plus  de  cinquante  ans,  sa  mère,  en  son 
extrême  décrépitude,  iouissant  encore  de  tous  ses  biens 
par  l'ordonnance  du  père,  qui  auoit,  de  sa  part,  vécu 
près  de  quatre  vints  ans.  Cela  ne  me  semble  aucune- 
ment raisonnable*. 

C'est  raison  de  laisser  l'administration  des  affaires 
aus  mères  pendant  que  les  ehfans  ne  sont  pas  en  aage 
pour  en  manier  la  charge  selon  les  lois  *;  mais  le  père 
les  a  bien  mal  nourris  s'il  ne  peut  espérer  qu'en  cet 
aage  la  ils  auront  plus  de  sagesse  et  de  suffisance  que 
sa  femme,  veu  l'ordinaire  foiblesse  du  sexe.  Bien  seroit 
il  toutefois,  a  la  vérité,  plus  contre  nature  de  faire 
dépendre  les  mères  de  la  discrétion  de  leurs  enfans. 
On  leur  doit  donner  largement  dequoy  maintenir  leur 
estât,  selon  la  condition  de  leur  maison  et  de  leur  aage  : 
d'autant  que  la  nécessité  et  l'indigence  est  beaucoup 
plus  mal  séante  et  malaisée  a  supporter  a  elles  qu'aus 
masles;  il  faut  plus  tost  en  charger  les  enfans  que  la 
mère*. 

Mais,  au  demeurant,  il  me  semble,  ie  ne  sçay  com- 
ment, qu'en  toutes  façons  la  maistrise  n'est  aucunement 

'  BC  :  i«  en  aage,  selon  les  loix,  )X)ur  en  manier  la  charge  ». 

deûe  aus  femmes  sur  les  ^  hommes  =,  sauf  la  maternelle 
et  naturelle,  si  ce  n'est  pour  le  châtiment  de  ceus  qui, 
par  quelque  humeur  fieureuse,  se  sont  volontairement 
sowbmis  a  elles  :  mais  cela  ne  touche  point  les  vieilles, 
dequoy  nous  parlons  icy.  C'est  l'apparence  de  céte  con- 
sidération qui  nous  a  faiçt  forger  et  donner  pied  si 
volontiers  a  céte  loy  que  nul  ne  veid  onques,  qui 
priue  les  femmes  de  la  succession  de  céte  Couronne, 
et  n'est  guiere  seigneurie  au  monde  ou  elle  ne  s'allè- 
gue, comme  icy,  par  vne  vray-semblance  de  raison 
qui  l'authorise;  mais  la  fortune  luy  a  donné  plus  de 
crédit  en  certains  lieux  qu'aus  autres.  Il  est  aussi  dan- 
gereux de  laisser  a  leur  iugement  la  dispensation  et 
distribution  de  nostre  succession,  selon  le  chois  qu'elles 
feront  des  enfans,  qui  est  a  tous  les  coups  inique  et 
fantastique  :  car,  cet  appétit  desreglé  et  goust  malade 
qu'elles  ont  au  temps  de  leurs  groisses,  elles  l'ont 
en  l'ame  en  tout  temps.  Communément  on  les  void 
s'adonner  aux  plus  foibles  et  malotrus,  ou  a  ceux,  si 
elles  en  ont,  qui  leur  pendent  encores  au  col  :  car, 
n'ayant  point  asses  de  force  de  discours  pour  choisir 
et  embrasser  ce  qui  le  vaut,  elles  se  laissent  plus  vo- 
lontiers aller  ou  les  impressions  de  nature  sont  plus 
seules  et  plus  apparentes  :  comme  les  animaux,  qui 
n'ont  cognoissance  de  leurs  petitz,  ny  goust  de  la 
parenté  ^,  que  pendant  qu'ilz  leur  pendent  a  la  ma- 
melle. Et  si  il  est  aisé  a  voir  par  expérience  que  cete 
affection  naturelle,  a  qui  nous  donnons  tant  d'autho- 
rité,  a  les  racines  bien  foybles.   Pour  vn  fort  legier 

*  BC  :  a  des  ». 

'^  Viilg.  modifie  ce  commencement  de  phrase. 
3  Vulg.   siipp.  :  «  et  plus  apparentes  «    et   «  ny  goust  de  la 
parenté  ». 

profit,  nous  arrachons  tous  les  iours  leurs  propres 
enfans  d'entre  les  bras  des  mères,  et  leur  faisons  pren- 
dre les  nostresen  charge;  nous  leur  faisons  abandonner 
les  leurs  a  quelque  chetiue  nourrisse,  a  qui  nous  ne 
voulons  pas  commettre  les  nostres,  ou  a  quelque  che- 
ure  ;  leur  defandant ,  non  seulement  de  les  alaitter, 
quelque  dangier  qu'ils  en  puissent  encourir,  mais 
encore  d'en  auoir  aucun  soin,  pour  s'employer  du  tout 
au  seruice  des  nostres.  Et  voyt  on  a  la  plus  part 
d'entre  elles  s'engendrer  bien  tost,  par  accoustumance, 
vn'  affection  bastarde,  plus  véhémente  que  la  naturelle, 
et  plus  grande  sollicitude,  sans  comparaison*,  de  la  con- 
seruation  des  enfans  empruntez  que  des  leurs  propres. 
Et  ce  que  i'ay  parlé  des  cheures,  c'est  d'autant  qu'il 
est  ordinaire,  chez  moy,  de  voir  les  femmes  de  vilage, 
lors  qu'elles  ne  peuuent  nourrir  les  enfans  de  leurs 
mammelles,appeller  des  cheures  a  leur  secours;  et  i'ay, 
a  céte  heure,  deus  laquays  chez  moy  qui  ne  tetterent 
iamais  que  huict  iours  laict  de  femme.  Ces  cheures 
sont  incontinant  duytes  a  venir  alaitter  ces  petits  en- 
fans ,  reconoissent  leur  voix ,  quand  ils  crient ,  et  y 
acourent.  Si  on  leur  en  présente  vn  autre  que  leur 
nourrisson,  elles  le  refusent;  et  l'enfant  en  faict  de 
mesmes  d'vne  autre  chieure.  l'en  vis  vn,  l'autre  iour, 
a  qui  on  osta  la  sienne,  par  ce  que  son  père. ne  l'auoit 
qu'empruntée  d'vn  sien  voysin;  il  ne  peut  iamais 
s'adonner  a  l'autre  qu'on  luy  présenta,  et  mourut  sans 
doute  de  faim.  Les  bestes  altèrent  et  abastardissent 
aussi  aiséement  que  nous  cete  affection  naturelle*. 

Or,  a  considérer  cette  simple  occasion  d'aymer  nos 
enfans  pour  les  auoir  engendrés,  pour  laquelle  nous 

*  Vulg.  supp.  :  (i  sans  comparaison  ». 

les  appelions  chair  de  nostre  chair  et  os  de  nos  os  *,  il 
semble  qu'il  y  ait  bien  vne  autre  production  venant  de 
nous  qui  ne  soit  pas  de  moindre  recommandation.  Car 
ce  que  nous  engendrons  par  l'ame,  les  enfantemans  de 
nostre  esprit*  et  de  nostre  suffisance,  sont  produicts 
par  vne  plus  noble  partie  que  la  corporelle,  et  sont 
plus  nostres  :  nous  sommes  père  et  mère  ensemble  en 
cete  génération  ;  ceux  cy  nous  coustent  bien  plus  cher, 
et  nous  apportent  plus  d'honeur,  s'ils  ont  quelque 
chose  de  bon.  Car  la  valeur  de  nos  autres  enfans  est 
beaucoup  plus  leur  que  nostre  :  la  part  que  nous  y 
auons  est  bien  legiere  ;  mais  de  ceus  cy  toute  la  beauté, 
toute  la  grâce  et  excellence  est  nostre.  Par  ainsi,  ils 
nous  représentent  et  nous  rapportent  bien  plus  viue- 
ment  que  les  autres*.  A  cete  cause,  les  histoires  estant 
plaines  d'exemples  de  cete  amitié  commune  des  pères 
enuers  les  enfans,  il  ne  m'a  pas  semblé  hors  de  pro- 
pos d'en  trier  aussi  quelcun  de  cete  cy*.  Il  y  eut  vn 
Labienus  a  Rome ,  personage  de  grande  valeur  et 
authorité,  et,  entre  autres  qualités,  excellent  en  toute 
sorte  de  literature,  qui  estoit,  ce  croy-ie,  fils  de  ce 
grand  Labienus,  le  premier  des  Capitaines  qui  furent 
soubs  Caesar  en  la  guerre  des  Gaules,  et  qui  dépuis, 
s'estant  ietté  au  party  du  grand  Pompeius,  s'y  maintint 
si  valeureusement  iusques  a  ce  que  Cœsar  le  deffit  en 
Espaigne.  Ce  Labienus  dequoy  ie  parle  eut  plusieurs 
enuieus  de  sa  vertu,  et,  comme  il  est  vray  semblable, 
les  courtisans  et  fauoris  des  Empereurs  de  son  temps 
pour  ennemis  de  sa  franchise  et  des  humeurs  pater- 
nelles qu'il  retenoit  encore  contre  la  tyrannie,  des- 
quelles il  est  croyable  qu'il  auoit  teint  ses  escrits  et  ses 

'  Vul^.  modifie  cette  phrase. 

liures.  Ses  aduersaires  poursuiuireiit  dcuant  le  magis- 
trat a  Rome,  etobtindrentdefaire  condamner  plusieurs 
siens  ouurages,  qu'il  auoit  mis  en  lumière,  a  estre 
bruslés.  Ce  fut  par  luy  que  commença  ce  nouuel 
exemple  de  peine,  qui  depuis  fut  continué  a  Rome  a 
plusieurs  autres,  de  punir  de  mort  les  escrits  mesmes 
et  les  estudes.  Il  n'y  auoit  point  asses  de  moyen  et 
matière  de  cruauté,  si  nous  n'y  meslions  des  choses 
mesmes  que  nature  a  exemptées  de  tout  sentiment  et 
de  toute  souffrance,  comme  la  réputation  et  les  inuen- 
tions  de  nostre  esprit,  et  si  nous  n'allons  communi- 
quer les  maus  corporels  aus  disciplines  et  monumens 
des  Muses.  Or  Labienus  ne  peut  souffrir  cete  perte, 
ny  de  suruiure  a  cete  sienne  si  chère  geniture;  il  se  fit 
porter  et  enfermer  tout  vif  dans  le  monument  de  ses 
ancestres,  la  ou  il  pourueut  tout  d'vn  train  a  se  tuer 
et  a  s'enterrer  ensemble.  Il  est  malaisé  de  monstrer 
nulle  autre  plus  véhémente  affection  paternelle  que 
celle  la.  Cassius  Seuerus,  homme  tres-eloquent,  et  son 
familier,  voyant  brusler  ses  liures,  crioit  que,  par 
mesme  sentence,  on  le  deuoit  quant  et  quant  condam- 
ner a  estre  bruslé  tout  vif,  car  il  portoit  et  conseruoit 
en  sa  mémoire  tout  le  contenu  en  iceus*.  Le  bon  Lu- 
canus,  estant  condamné  a  mort  par  ce  vilain  *  de  Néron, 
sur  les  derniers  traits  de  sa  vie,  comme  la  plus  part  du 
sang  fut  desia  escoulé  par  les  veines  des  bras  qu'il 
s'estoit  faictes  tailler  a  son  médecin  pour  mourir,  et 
que  la  froideur  eut  saisy  les  extremitez  de  ses  mem- 
bres et  commençât  '  a  approcher  des  parties  vitales,  la 
dernière  chose  qu'il  eut  en  sa  mémoire  ce  furent  au- 
cuns des  vers  de  son  liure  de  la  guerre  de  Farsale, 

1  Vulg.  :  «  iugé  par  ce  coquin  ». 
'-'  BC  :  K  commençant  ». 

qu'il  recitoit,  et  mourut  ayant  céte  dernière  voix  en 
la  bouche.  Cela,  qu'estoit  ce  qu'vn  tendre  et  paternel 
congé  qu'il  prenoit  de  ses  enfans,  représentant  les  a- 
dieus  et  les  estroits  embrassemens  que  nous  donnons 
aus  nostres  en  mourant,  et  vn  effet  de  céte  naturelle 
inclination  qui  rappelle  en  nostre  souuenance,  en  céte 
extrémité,  les  choses  que  nous  auons  heu  les  plus 
cherres  pendant  nostre  vie? 

Pensons  nous  qu'Epicurus,  qui,  en  mourant  tor- 
menté,  comme  il  dict,  des  extrêmes  douleurs  de  la 
colique,  auoit  toute  sa  consolation  en  la  beauté  de  sa 
doctrine,  qu'il  laissoit  au  monde,  eut  receu  autant  de 
contentement  d'vn  nombre  d'enfans  bien  nais  et  bien 
esleués,  s'il  en  eut  eu,  comme  il  faisoit  de  la  produc- 
tion de  ses  riches  escrits;  et  que,  s'il  eut  esté  au  chois 
de  laisser  après  luy  vn  enfant  contrefaict  et  mal  nay, 
ou  vn  liure  sot  et  inepte,  qu'il  ne  choisit  plus  tost,  et 
non  luy  seulement,  mais  tout  homme  de  pareille  suffi- 
sance, d'encourir  le  premier  mal'heur  que  Tautre?  Ce 
seroit,  a  l'aduenture,  impieté  en  sainct  Augustin  (pour 
exemple),  si  d'vn  coté  on  luy  proppsoit  d'enterrer  ses 
escrits,  dequoy  nostre  religion  reçoit  vn  si  grand 
fruit,  ou  d'enterrer  ses  enfans,  au  cas  qu'il  en  eut,  s'il 
n'aimoit  mieux  enterrer  ses  enfans*.  Il  est  peu  d'hom- 
mes amoureuz  de  la  poésie  qui  ne  se  gratifiassent 
plus  d'estre  pères  de  l'Enéide  que  du  plus  beau  garson 
de  France  *,  et  qui  ne  souffrisent  plus  aiséement 
l'vne  perte  que  l'autre*.  Il  est  malaisé  a  croire  qu'Epa- 
minondas,  qui  se  vantoit  de  laisser  pour  toute  postérité 
des  filles  qui  feroient  vn  iour  honneur  a  leur  père 
(c'estoient  les  deux  nobles  victoires  qu'il  auoit  gaigné 

*  Vtdlg.  :  »(  de  Rome  ». 

sur  les  Lacedemoniens) ,  eut  volontiers  consenty  a 
échanger  celés  la  aus  mieux  nées  et  mieux  coiffées  *  de 
toute  la  Grèce;  ou  que  Alexandre  et  Cassar  ayent 
iamais  souhaité  d'estre  priués  de  la  grandeur  de  leurs 
glorieus  faicts  de  guerre,  pour  la  commodité  ^  d'auoir 
des  enfans  et  héritiers,  quelques  parfaicts  et  accomplis 
qu'ils  peussent  ^  être;  voire  ie  fay  grand  doubte  que 
Phidias,  ou  autre  excellent  statuere,  aimât  autant  la 
conseruation  et  la  durée  de  ses  enfans  naturels  comme 
il  feroit  d'vne  image  excellente  qu'auec  long  trauail  et 
estude  il  auroit  parfaicte  selon  l'art.  Et  quant  a  ces 
passions  vitieuses  et  furieuses  qui  ont  eschauffé  quel- 
que fois  les  pères  a  l'amour  de  leurs  filles,  ou  les  mères 
enuers  leurs  fils,  encore  s'en  trouue  il  de  pareilles  en 
céte  autre  sorte  de  parenté  :  tesmoing  ce  que  les  poètes 
recitent  de  Pygmalion,  qu'ayant  basty  vne  statue  de 
femme  de  beauté  singulière,  il  deuint  si  éperdument 
espris  de  l'amour  forcené  de  ce  sien  ouurage  qu'il 
falut  qu'en  faueur  de  sa  rage  ''  les  Dieus  la  luy  vini- 
fiassent : 

Tentât um  mollescit  ebur,  positoque  rigore 
Subsedit  digitis. 


^  Vidg.  :  «  celles  la  aux  plus  gorgiases  ». 

2  BC  :  «  l'incommodité  »,  mais  Vulg.  rétablit  a  commodité  ». 

3  C  :  «  puissent  ». 
'*  BC  :  «  race  ». 

CHAPITRE    NEVFIESME." 

DES  ARMES  DES  PARTHES. 

C'est  vne  façon  vitieuse  de  la  noblesse  de  nostre 
temps,  et  pleine  de  mollesse,  de  ne  prendre  les  armes 
que  sur  le  point  d'vne  extrême  nécessité,  et  s'en  des- 
charger aussi  tost  qu'il  y  a  tant  soit  peu  d'apparance 
que  le  danger  soit  esloigné;  d'où  il  suruient  plusieurs 
desordres  :  car,  chacun  criant  et  courant  a  ses  armes 
sur  le  point  de  la  charge,  les  vns  sont  a  lasser  encore 
leur  cuirasse,  que  leurs  compaignons  sont  des-ia  rom- 
pus. Nos  pères  donnoint  leur  salade,  leur  lance  et  leurs 
ganteletz  a  porter,  et  n'abandonoint  le  reste  de  leur 
équipage  tant  que  la  couruée  duroit.  Nos  troupes  sont 
a  céte  heure  toutes  troublées  et  difformes  ^  par  la  con- 
fusion du  bagage  et  des  valets,  qui  ne  peuuent  esloi- 
gner  leurs  maistres  a  cause  de  leurs  armes*.  Plusieurs 
nations  vont  encore  et  alloint  anciennement  a  hi 
guerre  sans  armes*,  et  ceux  d'entre  nous  qui  les  me  - 
prisent  n'empirent  pour  cela  de  guiere  leur  marché. 
S'il  se  voit  quelqu'vn  tué  par  le  défaut  d'vn  harnois, 
il  n'en  est  guiere  moindre  nombre  que  l'empeschement 
des  armes  a  fait  perdre,  engagés  soubs  leur  pesanteur, 
ou  froissez  et  rompus,  ou  par  vn  contre-coup  -  :  car  il 
semble,  a  la  vérité,  à  voir  la  charge  des  nostres  et  leur 
espesseur,  que  nous  ne  cerchons  qu'a  nous  deffendre 

^  Sic.  —  BC  :  a  difformes  )),e/  Vulg-.  «  difformées  »,  bien  que 
les  éditions  de  i588  et  i5g5  donnent  la  leçon  de  BC. 
-  BC  aj.  :  «  ou  autrement  ». 

et  mettre  a  couuert  ^  Nous  auoiis  assez  a  faire  a  en 
soustenir  le  fais,  sans  nous  empescher  a  autre  chose, 
entrauez  et  contraints,  sans  mouuement  et  sans  dispo- 
sition ,  comme  si  nous  n'auions  a  combatre  que  du 
choq  de  la  pesanteur  ^  de  nos  armes  ^  Et  a  presant  que 
nos  mosquetaires  sont  en  crédit,  ie  croy  que  l'on  trou- 
uera  quelque  inuention  de  nous  emmurer  pour  nous 
en  garentir,  et  nous  faire  trainer  a  la  guerre  enfermez 
dans  des  bastions,  comme  ceus  que  les  Romains  fai- 
soient  porter  a  leurs  elephans. 

Céte  humeur  est  bien  esloignée  de  celle  de  Scipion 
surnommé  ^Emilianus,  lequel  accusa  aigrement  ses 
soldats  de  ce  qu'ils  auoint  semé  des  chausse-trapes 
soubs  l'eau,  a  l'endroit  du  fossé  par  ou  ceus  d'vne 
ville  qu'il  assiegeoit  pouuoint  faire  des  sorties  sur  luy  : 
disant  que  ceus  qui  assailloient  deuoient  penser  a  en- 
treprendre, non  pas  a  craindre*. 

Or,  il  n'est  que  la  coustume  qui  nous  rende  insup- 
portable la  charge  de  nos  armes. 

Lhiisbergo  in  dosso  haneano,  e  l'elmo  in  testa, 
'Diii  di  quelli  guerrier,  dei  qiiali  io  canto ; 
U^è  notte  o  dï,  doppo  clientraro  in  questa 
Stam^a,  gli  haiieano  mai  messi  da  canto  ; 
Che  facile  a  portar  corne  la  vesta 
Era  lor,  perché  in  vso  l'auean  tanto. 

*  Les  gens  de  pied  Romains  portoient,  non  seulement 
le  morrion,  l'espée  et  l'escu  (car,  quant  aus  armes,  dit 


*  Vulg.  modifie  cette  fin  de  phrase. 

'^  Vulg.  siipp.  :  «  sans  nous  empeicher  a  autre  chose  »,  «sans 
mouuement  et  sans  disposition  »  e^«  de  la  pesanteur  ». 

^  Z3C  q/.  ;  ({ et  comme  si  nous  n'auions  pas  pareille  obligation 
a  dcff'endre  nos  armes,  comme  elles  ont  a  nous  deffendre*  ». 

1.  22 

Cicero,  ils  estoient  si  acoustumés  a  les  porter  qu'elles 
ne  les  empeschoient  non  plus  que  leurs  membres*), 
mais  quant  et  quant  encore  ce  qu'il  leur  falloit  de 
mengailïe  pour  quinze  iours,  et  certaine  quantité  de 
paus,  pour  faire  leurs  rempars*.  Leur  discipline  mili- 
taire estoit  beaucoup  plus  rude  et  plus  austère  *  que  la 
nostre:  aussi  produisoit  elle  de  bien  autres  effects*.  Ce 
trait  est  merueilleus  a  ce  propos,  qu'il  fut  reproché  a 
vn  soldat  Lacedemonien  qu'estant  a  l'expédition  d'vne 
guerre  on  l'auoit  veu  soubs  le  couuert  d'vne  maison. 
Ils  estoint  si  durcis  a  la  peine  que  c'estoit  honte  d'estre 
veu  soubs  autre  toict  que  celuy  du  ciel,  quelque  temps 
qu'il  fit.  Nous  ne  mènerions  guiere  loin  nos  gens  a  ce 
pris  la. 

Au  demeurant,  Marcellinus,  homme  nourry  aus 
guerres  Romaines,  remerque  curieusement  la  façon 
que  les  Parthes  auoint  de  s'armer,  et  la  remerque 
d'autant  qu'elle  estoit  esloignée  de  la  Romaine.  Or, 
par  ce  qu'elle  me  semble  bien  fort  aprochante  de  la 
nostre,  i'ay  voulu  retirer  ce  passage  de  son  autheur, 
ayant  pris  autresfois  la  peine  de  dire  bien  amplement 
ce  que  ie  sauoys  sur  la  comparaison  de  nos  armes  aus 
al-mes  Romaines.  Mais  ce  lopin  de  mes  brouillarts 
m'ayant  esté  dérobé,  auec  plusieurs  autres,  par  vn 
homme  qui  me  seruoit,  ie  ne  le  priueray  point  du 
profit  qu'il  en  espère  faire  :  aussi  me  seroit  il  bien 
malaysé  de  remascher  deux  fois  vne  mesme  viande  ^ 
Ils  auoint,  dit  il,  des  armes  tissues  en  manière  de 
petites  plumes,  qui  n'empeschoint  pas  le  mouuement 
de  leur  corps,  et  si  estoint  si  fortes  que  noz  dards  reia- 

'  Vulg.  supp.  :  «  et  plus  austère  ». 

2  Vulg.  supp.  tout  ce  passage ,  depuis  «  Or,  par  ce  qu'elle...  » 
jusqu'à  «  vne  mesme  viande  ». 

lissoint  venant  a  les  hurter  (ce  sont  les  ^  escailles  de- 
quoy  noz  ancestres  auoint  fort  acoustumé  de  se  seruir); 
et  a  *  vn  autre  lieu  :  Hz  auoint,  dit-il,  leurs  chenaux 
forts  et  roydes,  couuertz  de  groz  cuir,  et  eux  estoint 
armez,  de  cap  a  pied,  de  grosses  lames  de  fer  rengées 
de  tel  artifice  qu'a  l'endroit  des  iointures  des  membres 
elles  prestoint  au  mouuement  ;  on  eust  dit  que  c'es- 
toint  des  hommes  de  fer  :  car  ilz  auoint  des  acoutre- 
mens  de  teste  si  proprement  assis,  et  representans  au 
naturel  la  forme  et  parties  du  visage,  qu'il  n'y  auoit 
moyen  de  les  assener  que  par  des  petitz  trous  rondz 
qui  respondoint  a  leurs  yeus,  leur  donnant  vn  peu  de 
lumière,  et  par  des  fentes  qui  estoint  a  l'endroit  des 
naseaus,  par  ou  ils  prenoint  assez  malaisément  ha- 
laine*.  Voila  vne  description  qui  retire  bien  fort  a 
l'équipage  d'vn  homme  d'armes  François  a  tout  ses 
bardes.  le  veus  dire  encore  ce  mot  pour  la  fin  ^  :  Plu- 
tarque  dit  que  Demetrius  fit  faire,  pour  luy  et  pour 
Alcinus,  le  premier  homme  de  guerre  qui  fut  au  près 
de  luy,  a  chacun  vn  harnois  complet  du  poids  de  six 
vingts  liures,  la  ou  les  communs  harnois  n'en  pesoint 
que  soixante. 


CHAPITRE    DIXIESME. 

DES  LIVRES. 

le  ne  fay  point  de  doute  qu'il  ne  m'aduienne  sou 
uent  de  parler  de  choses  qui  sont  ailleurs  plus  riche- 

'  C  ;  «  ces  ». 

-  BC  :  «  en  ». 

3  Vulg.  sitpp.  :  ('  le  veus...  la  ri n  ». 


340  ESSAIS  DE  M.   DE  MONTAIGNE. 

ment  traitées  chés  les  maistres  du   mestier,   et  plus 
véritablement.  C'est  icy  purement  l'essai  de  mes  facul- 
tés naturelles,  et  nullement  des  acquises,  et,  qui  me 
surprendra  d'ignorance,  il  ne  fera  rien  contre  moy  : 
car  a  peine  respondroy  ie  a  autruy  de  mes  discours, 
qui  ne  m'en  respons  point  a  moy  mesme,  ny  n'en  suis 
satisfaict.  Qui  sera  en  cerche  de  science,  si  la  cerche 
ou  elle  se  loge.  Il  n'est  rien  dequoy  ie  face  moins  de 
profession  :  ce  sont  icy  mes  fantasies,  par  lesquelles 
ie  ne  tasche  point  a  donner  a  cognoistre  les  choses, 
mais  moy.  Elles  me  seront  a  l'aduenture  connues  vn 
iour,  ou  l'ont  autres-fois  esté,  selon  que  la  fortune  m'a 
peu  porter  sur  les  lieus  ou  elles  estoint  esclaircies  ; 
mais  i'ay  vne  mémoire  qui  n'a  point  dequoy  conseruer 
trois  iours  la  munition  que  ie  luy  auray  donné  en 
garde  ^  Ainsi  ie  ne  pleuuy  nulle  certitude,  si  ce  n'est 
de  faire  connoistre  ce  que  ie  pense,  et  iusques  a  quel 
point  monte,  pour  céte  heure,  la  connoissance  que  i'ay 
de  ce  dequoy  ie  traicte.  Qu'on  ne  s'atende  point  aus 
choses  dequoy  ie  parle,  mais  a  ma  façon  d'en  parler  et 
a  la  créance  que  l'en  ay.  Ce  que  ie  desrobe  d'autruy, 
ce  n'est  pas  pour  le  faire  mien  :  ie  ne  pretens  icy  nulle 
part  que  celle  de  raisonner  et  de  iuger  ;  le  demeurant 
n'est  pas  de  mon  rolle..Ie  n'y  demande  rien,  sinon 
qu'on  voie  si  i'ay  sceu  choisir  ce  qui  ioignoit  iuste- 
ment  a  mon  propos.  Et  ce  que  ie  cache  par  fois  le  nom 
de  l'autheur,  a  escient,  es  choses  que  l'emprunte,  c'est 
pour  tenir  en  bride  la  legiereté  de  ceus  qui  s'entremet- 
tent de  iuger  de  tout  ce  qui  se  présente,  et,  n'ayans 
pas  le  nez  capable  de  goûter  les  choses  par  elles  mes- 
mes,  s'arrestent  au  nom  de  l'ouurier  et  a  son  crédit. 

*  Vulg.  modifie  cette  phrase,  et  remanie  tout  ce  qui  suit,  jusqu'à 
u  Ciceron  ou  Aristote  en  moy  », 

le  veus  qu'ils  s'eschaudent  a  condamner  Ciceron  ou 
Aristote  en  moy*.  De  cecy  suis  ie  tenu  de  respondre, 
si  ie  m'empesche  moi  mesme,  s'il  y  a  de  la  vanité  et 
vice  en  mes  discours,  que  ie  ne  sente  point,  ou  que  ie 
ne  soye  capable  de  sentir  en  me  le  représentant.  Car 
il  eschape  souuent  des  fautes  a  nos  yeus;  mais  la  ma- 
ladie du  iugement  consiste  a  ne  les  pouuoir  aperceuoir 
lors  qu'on  les  offre  a  sa  veûe.  La  science  et  la  vérité 
peuueut  loger  chez  nous  sans  iugement,  et  le  iuge- 
ment y  peut  aussi  estre  sans  elles  :  voire  la  reconnois- 
sance  de  l'ignorance  est  vn  des  plus  beaux  et  plus 
seurs  tesmoignages  de  iugement  que  ie  trouue.  le  n'ay 
point  d'autre  sergent  de  bande  a  ranger  mes  pièces  que 
la  fortune;  a  mesme  que  mes  resueries  se  présentent, 
ie  les  entasse  :  tantost  elles  se  pressent  en  foule  ;  tan- 
tost  elles  se  traînent  a  la  fille.  le  veus  qu'on  voye  mon 
pas  naturel  et  ordinaire  ainsi  détraqué  qu'il  est.  le 
me  laisse  aler  comme  ie  me  trouue  :  aussi  ne  sont  ce 
pas  icy  articles  de  foy  \  qu'il  ne  soit  pas  permis  d'i- 
gnorer, et  d'en  parler  casuellement  et  témérairement, 
le  souhaiterois  bien  auoir  plus  parfaite  intelligence 
des  choses;  mais  ie  ne  la  veus  pas  acheter  si  cher 
qu'elle  couste.  Mon  dessein  est  de  passer  doucement, 
non  laborieusement,  ce  qui  me  reste  de  vie.  Il  n'est 
rien  pourquoy  ie  me  vueille  rompre  la  teste,  non  pas 
pour  la  science  mesme,  de  quelque  grand  pris  qu'elle 
soit. 

le  ne  cherche  aux  liures  qu'a  my  donner  du  plaisir 
par  vn  honneste  amusement;  ou,  si  i'estudie,  ie  n'y 
cerche  que  la  science  qui  traicte  de  la  connoissance 
de  moy  mesmes,  et  qui  m'instruise  a  bien  mourir  et  a 

'   BC  :  <(  mes  articles  de  (<^y  »,  et  Vulp;.  :  «  inaticrcs  ». 


342  ESSAIS  DE  M.   DE  MONTAIGNE. 

bien  viure*.  Les  difficultez,  si  i'en  rencontre  en  lisant, 
ie  n'en  ronge  pas  mes  ongles  :  ie  les  laisse  la,  après 
leur  auoir  faict  vne  charge  ou  deux*.  Si  ce  Hure  me 
fasche,  i'en  prens  vn  autre,  et  ne  m'y  adonne  qu'aus 
heures  ou  l'ennuy  de  rien  faire  commence  a  me  saisir. 
le  ne  me  prens  guiere  aus  nouueaus,  pour  ce  que  les 
anciens  me  semblent  plus  tendus  et  plus  roides,  ny 
aus  Grecs,  par  ce  que  mon  iugement  ne  se  satisfait 
pas  d'vne  moyenne  intelligence  *. 

Entre  les  liures  simplement  plaisans,  ie  trouue,  des 
modernes,  le  Decameron  de  Boccace,  Rabelays  et  les 
Baisers  de  lean  Second,  s'il  les  faut  loger  sous  ce 
tiltre,  et,  des  siècles  vn  peu  au  dessus  du  nostre, 
l'Histoire  7Î^thiopique%  dignes  qu'on  s'y  amuse.  Quant 
aus  Amadis  et  telle  sorte  d'escrits,  ils  n'ont  pas  eu  le 
crédit  d'arrester  seulement  mon  enfance.  le  diray  en- 
core cecy,  ou  hardiment  ou  témérairement,  que  céte 
vieille  ame  poisante  ne  se  laisse  plus  chatouiller,  non 
seulement  a  l'Arioste,  mais  encores  au  bon  Ouide  :  sa 
facilité  et  ses  inuentions,  qui  m'ont  rauy  autres-  fois, 
a  peine  m'entretiennent  elles  a  céte  heure.  le  dy  libre- 
ment mon  auis  de  toutes  choses,  voire  et  de  celles 
qui  surpassent  a  l'aduenture  ma  suffisance,  et  que  ie 
ne  tiens  nullement  estre  de  ma  iurisdiction.  Ce  que 
i'en  opine,  ce  n'est  pas  aussi  pour  establir  la  grandeur 
et  mesure  des  choses,  mais  pour  faire  cognoistre  la 
mesure  et  force  de  rna  veiie.  Quand  ie  me  trouue  dé- 
goûté de  l'Axioche  de  Platon,  comme  d'vn  ouurage 
sans  nerfs  et  ^  sans  force,  eu  esgard  a  vn  tel  autheur, 
mon  iugement  ne  s'en  croid  pas.  Il  n'est  pas  si  vain 

'  Vitlg.  modifie  cette  fin  de  phrase. 

'^  Vulg.  supp.  :  ((  et,  des  siècles...  ^tthiopiquc  ». 

•''  Vtilg.  supp.  :  «  sans  nerfs  et  ». 

de  s'opposer  a  l'authorité  de  tant  d'autres  meilleurs 
iugemens*,  ni  ne  se  donne  témérairement  la  loy  de  les 
pouuoir  accuser  ^  :  il  s'en  prend  a  soy  mesmes,  et  se 
condamne,  ou  de  s'arrester  a  l'escorce,  ne  pouuant  pé- 
nétrer iusques  au  fons,  ou  de  regarder  la  chose  par 
quelque  faus  lustre;  il  se  contente  de  se  garentir  seu- 
lement du  trouble  et  du  desreiglement.  Quant  a  sa 
foiblesse.  il  la  reconnoit  volontiers.  Il  pense  donner 
iuste  interprétation  aus  aparences  que  son  aprehen- 
sion  luy  présente,  mais  elles  sont  imbecilles  et  impar- 
faites. La  plus  part  des  fables  d'Esope  ont  plusieurs 
sens  et  intelligences;  cens  qui  les  mythologisent  en 
choisissent  quelque  visage  qui  quadre  bien  a  la  fable  : 
mais  *  c'est  le  premier  visage  et  superficiel  ;  il  y  en  a 
d'autres  plus  vifs,  plus  essentiels  et  internes,  ausquels 
ilz  n'ont  sceu  pénétrer.  Voila  comme  l'en  fay. 

Mais,  pour  suyure  ma  route,  il  m'a  tousiours  semblé 
qu'en  la  poésie  Vergile,  Lucrèce,  Catulle  et  Horace 
tiennent  de  bien  loing  le  premier  reng;  et  notamment 
Vergile  en  ses  Georgiques,  que  i'estime  le  plus  plein 
et  parfaict  ouurage  de  la  poésie  ;  a  la  comparaison 
duquel  on  peut  reconnoistre  ayseement  qu'il  y  a  des 
endroits  en  l'^Eneide  ausquels  l'autheur  eut  donné 
encore  quelque  tour  de  peigne,  s'il  en  eut  eu  loisir*, 
l'ayme  aussi  Lucain  et  le  pratique  volontiers,  non 
tant  pour  son  stile  (car  il  se  laisse  trop  aller  a  céte 
affectation  de  pointes  et  subtilités  de  son  temps  ^  ), 
mais  pour  sa  valeur  propre,  et  vérité  de  ses  opinions 
et  iugemens.  Quant  au  bon  Terence,  la  mignardise 
et  les  grâces  du  langage  Latin,  ie  le  trouue  admirable 
a  représenter  au  vif  les  mouuemens  de  l'ame  et  condi- 

'   Vulg-,  siipf.  :  u  ni  ne  se...  accuser  ». 
2  Vitli:!;.  siipp.  toute  cette  parenthèse. 

tion  de  nos  meurs*;  ie  ne  le  puis  lire  si  souuent  que 
ie  n'y  trouue  quelque  beauté  et  grâce  nouuelle.  Ceus 
des  temps  voisins  a  Virgile  se  pleignent  *  dequoy 
aucuns  lui  comparoient  Lucrèce.  le  suis  d'opinion 
que  c'est,  a  la  vérité,  vne  comparaison  inégale  ;  mais 
i'ay  bien  a  faire  a  me  r'asseurer  en  céte  créance  quand 
ie  me  treuue  attaché  a  quelque  beau  lieu  de  ceus  de 
Lucrèce.  S'ils  se  piquoient  de  ceste  comparaison,  que 
diroint  ils  de  la  bestise  et  stupidité  barbaresque  de 
ceus  qui  lui  comparent  a  cet'  heure  Arioste,  et  qu'en 
diroit  Arioste  lui  mesme  ?  ^  l'estime  que  les  anciens 
auroient  ^  encore  plus  a  se  pleindre  de  ceux  qui  com- 
paroient Plante  a  Terence*  que  de  la  comparaison  de 
Lucrèce  a  Vergile.  Pour  l'estimation*  de  Terence*,  il 
m'est  souuent  tombé  en  fantasie  comme,  en  nostre 
temps,  ceux  qui  se  mêlent  de  faire  des  comédies  (comme 
les  Italiens  qui  y  sont  assez  heureux)  employent  trois 
ou  quatre  argumens  de  celles  de  Terence  ou  de  Plaute 
pour  en  faire  vne  des  leurs.  Ils  entassent,  en  vne  seule 
comédie,  cinq  ou  six  contes  de  Boccace.  Ce  qui  les 
faict  ainsi  se  charger  de  matière,  c'est  la  deffiance 
qu'ils  ont  de  se  pouuoir  soutenir  de  leurs  propres  grâ- 
ces :  il  faut  qu'ils  trouuent  vn  corps  ou  s'appuier;  et, 
n'ayant  pas  du  leur  assez  dequoy  nous  arrester,  ils 
veulent  que  le  conte  nous  amuse.  Il  en  va  de  mon 
autheur  tout  au  contraire.  Les  perfections  et  beautés 
de  sa  façon  de  dire  nous  font  perdre  le  goust  de  son 
subiect.  Sa  gentillesse  et  sa  mignardise  nous  arrestent 
par  tout.  Il  est  partout  si  plaisant, 

'  BC  :  «  pleignoient  ». 
^  BC  aj.  : 

«  (J  secliirn  i)isipiens  et  infacetum.  p 
^  BC  :  ((  auoicnl  ». 

Liquidus  puroque  simillimus  amni, 

et  nous  remplit  tant  l'ame  de  ses  grâces  que  nous 
fuions  la  fin  de  son  histoire  *.  Cete  mesme  considéra- 
tion me  tire  plus  auant  :  ie  voy  que  les  bons  et  anciens 
poètes  ont  euité  l'affectation  et  la  recherche,  non  seu- 
lement des  fantastiques  eleuations  Espaignoles  et  Pe- 
trarchistes,  mais  des  pointes  mesmes,  plus  douces  et 
plus  retenues,  qui  sont  l'ornement  de  tous  les  ouurages 
poétiques  des  siècles  suiuans.  Si  n'y  a  il  homme  au 
monde  -  qui  les  trouue  a  dire  en  ces  anciens,  et  qui 
n'admire  plus,  sans  comparaison,  l'equale  polissure 
et  cette  perpétuelle  douceur  et  beauté  fleurissante  des 
Epigrammes  de  Catulle,  que  tous  les  esguillons  dequoi 
Martial  esguise  la  queue  des  siens.  C'est  céte  mesme 
raison  que  ie  disoy  tantost,  comme  dit  Martial  mesme 
de  soy  :  Minus  illi  ingenio  laborandtimfuit,  in  cuius 
locum  materia  successerat.  Ces  premiers  la,  sans 
s'esmouuoir  et  sans  se  picquer,  se  font  assez  sentir.  Ils 
ont  dequoy  rire  par  tout;  il  ne  faut  pas  qu'ils  se  cha- 
touillent :  ceus  cy  ont  besoing  de  secours  estrangier. 
A  mesure  qu'ils  ont  moins  d'esprit,  il  leur  faut  plus 
de  corps*.  Tout  ainsi  qu'en  la  dance,  et  en  nos  bals, 
i'ay  remarqué  que  ces  hommes  de  vile  condition  qui 
en  tiennent  escole,  pour  ne  pouuoir  représenter  le 
port  et  la  décence  de  nostre  noblesse ,  en  recompense 
de  céte  grâce  qu'ils  ne  peuuent  imiter  3,  cherchent  a 
se  recommander  par  des  sauts  périlleux  et  autres  mou- 


1  Viilg.  modifie  cette  fin  de  phrase. 

2  Vulg.  modifie  ce  commencement  de  phrase. 

3  Vulg.  SLipp.  :  «  en  la  danse  et  »,  «  i'ay  remarqué  que  »,  et 
«  Cn  recompense....  imiter  »,  et  modifie  toute  la  suite  de  la 
phrase. 

Liemeiis  étranges  et  bateleresques*;  et  comme  i'ay  veu 
aussi  les  badins  excellens,  ioûant  leur  roUe  vêtus  a 
leur  ordinaire  *  et  d'vne  contenance  commune,  nous 
donner  tout  le  plaisir  qui  se  peut  tirer  de  gens  de  leur 
métier  :  les  aprentifs  et  qui  ne  sont  de  si  haute  leçon, 
il  faut  qu'ils  s'enfarinent  le  visage,  il  leur  faut  trouuer 
des  vestemens  ridicules,  des  mouuemens  et  des  grima- 
ces pour  nous  apréter  a  rire.  Céte  mienne  conception 
se  reconnoit  mieus  qu'en  toute  autre  lieu  en  la  com- 
paraison de  l'TEneide  et  du  Furieus.  Celui  la,  on  le 
voit  aller  a  tire  d'aisle,  d'vn  vol  haut  et  ferme,  suiuant 
tousiours  sa  pointe;  cetuy  cy,  voleter  et  sauteler  de 
conte  en  conte,  comme  de  branche  en  branche,  ne  se 
liant  a  ses  aisles  que  pour  vne  bien  courte  trauerse, 
et  prendre  pied  a  chasque  bout  de  champ,  de  peur  que 
l'haleine  et  la  force  luy  faille  : 

Excursusque  breues  tentât. 

Voila  donc,  quant  a  céte  sorte  de  suiets,  les  autheurs 
qui  me  plaisent  le  plus. 

Quant  a  mon  autre  leçon,  qui  mesle  vn  peu  plus  de 
fruit  au  plaisir,  par  ou  i'apprens  a  renger  mes  humeurs 
et  mes  conditions,  les  liures  qui  m'y  seruent  plus  or- 
dinairement ^,  c'est  Plutarque,  depuis  qu'il  est  Fran- 
çois, et  Seneque.  Ils  ont  tous  deux  céte  notable  commo- 
dité pour  mon  humeur,  que  la  science  que  i'y  cherche, 
elle  y  est  traictée  a  pièces  décousues,  qui  ne  demandent 
pas  l'obligation  d'vn  long  trauail,  dequoy  ie  suis  in- 
capable :  comme  sont  les  Opuscules  de  Plutarque  et 
les  Epistres  de  Seneque,  qui  est  la  plus  belle  partie  de 
ses  escrits,  et  la  plus  profitable.   11  ne  faut  pas  grande 

'  Vulg.  :  «  vestus  en  leur  a  touts  les  iours  ». 
^  Vulg^.  supp.  :  «  plus  ordinairement  ». 

entreprinse  pour  m'y  mettre,  et  les  quite  ou  il  me 
plait  :  car  elles  n'ont  point  de  suite*  des  vnes  aus 
autres.  Ces  autheurs  ont  beaucoup  de  similitude  d'o- 
pinions *,  comme  aussi  leur  fortune  les  fit  naistre 
enuiron  mesme  siècle,  tous  deux  précepteurs  de  deux 
Empereurs  Romains,  tous  deus  venus  de  pais  estran- 
gier,  tous  deux  riches  et  puissans.  Leurs  créances  sont 
des  meilleures  de  toute  la  philosophie,  et  traitées  d'vne 
simple  façon,  et  pertinente  ^.  Plutarque  est  plus  vni- 
forme  et  constant;  Seneque,  plus  ondoyant  et  diuers. 
Cetuv-cy  se  peine,  se  roidit  et  se  tend  pour  armer  la 
vertu  contre  la  foiblesse,  la  crainte  et  les  vitieus  appé- 
tits; l'autre  semble  n'estimer  pas  tant  leur  effort,  et 
desdaigner  d'en  haster  son  pas  et  se  mettre  sur  sa 
targue.  Plutarque  a  les  opinions  Platoniques,  douces 
et  accommodables  a  la  société  ciuile  ;  l'autre  les  a  Stoi- 
ques  et  Epicurienes,  plus  esloignées  de  l'vsage  com- 
mun, mais  plus  commodes  et  plus  fermes.  Il  paroit  en 
Seneque  qu'il  preste  vn  peu  a  la  tirannie  des  Empereurs 
de  son  temps  :  car  ie  tiens  pour  certain  que  c'est  d'vn 
iugement  forcé  qu'il  condamne  la  cause  de  ces  gene- 
reus  meurtriers  de  Ca^sar;  Plutarque  est  libre  par  tout. 
Seneque  est  plein  de  pointes  et  saillies  ;  Plutarque,  de 
choses.  Celuy  la  vous  eschauffe  plus  et  vous  esmeut; 
cetuy  cy  vous  contente  dauantage  et  vous  paie  mieux*. 
Quant  a  Cicero,  les  ouurages  qui  me  peuuent  seruir 
chez  luy  a  mon  dessein,  ce  sont  ceux  qui  traitent  de 
nos  meurs  et  règles  de  nostre  vie  '.  Mais,  a  confesser 
hardiment  la  vérité  (car,  puis  qu'on  a  franchi  les  bar- 
rières de  l'impudence,  il  n'y  a  plus  de  bride),  sa  façon 

1  Vulf^.  modifie  ce  commencevient  de  phrase. 

-  Vulfç.  modifie  cette  phrase. 

^  VulfT.  modifie  la  fin  de  cette  phrase. 

d'escrire  me  semble  lasche  et  *  ennuyeuse,  et  toute 
autre  pareille  façon  :  car  ses  préfaces,  digressions,  de- 
finitions,  partitions,  etymologies  consument  la  plus 
part  de  son  ouurage  ;  ce  qu'il  y  a  de  vif  et  de  mouelle 
est  estouffé  par  la  longueur  de  ses  apprêts.  Si  i'ay 
employé  vne  heure  a  le  lire,  qui  est  beaucoup  pour 
moy,  et  que  ie  r'amentoiue  ce  que  l'en  ay  tiré  de  suc 
et  de  substance,  la  plus  part  du  temps,  ie  n'y  treuue 
que  du  vent  :  car  il  n'est  pas  encor  venu  aus  argumens 
qui  seruent  a  son  propos  et  aus  raisons  qui  touchent 
proprement  le  neud  que  ie  cherche.  Pour  moy,  qui  ne 
demande  que  a  deuenir  plus  sage,  non  plus  sçauant*, 
ces  ordonnances  logiciennes  et  Aristotéliques  ne  sont 
pas  a  propos.  le  veux  qu'on  vienne  soudain  au  point  : 
i'entens  asses  que  c'est  que  mort  et  volupté,  qu'on  ne 
s'amuse  pas  a  les  anatomizer;  ie  cherche  des  raisons 
bonnes  et  fermes  d'arriuée,  qui  m'instruisent  a  en  sou- 
tenir l'effort;  ny  les  subtilités  grammairienes,  ni  l'in- 
génieuse contexture  de  paroUes  et  d'argumentations 
n'i  seruent.  le  veus  des  discours  qui  donnent  la  pre- 
mière charge  dans  le  plus  fort  du  doubte;  les  siens 
languissent  autour  du  pot:  ils  sont  bons  pour  l'escole, 
pour  le  barreau  et  pour  le  sermon,  ou  nous  auons 
loisir  de  sommeiller,  et  sommes  encore  vn  quart 
d'heure  après  asses  a  temps  pour  rencontrer  le  fil  du 
propos.  Il  est  besoing  de  parler  ainsi  aus  iuges  qu'on 
veut  gaigner  a  tort  ou  a  droit,  aus  enfans  et  au  vul- 
gaire*, le  ne  veux  pas  qu'on  emploie  le  temps  a  me 
rendre  atantif,  et  qu'on  me  crie  cinquante  fois  :  «  Or 
oyés!  »  a  la  mode  de  nos  Heraus.  Les  Romains  disoient 
en   leur  religion  :  Hoc  âge;  ce  que  nous  disons  : 

*  Vulg.  supp.  :  «  lasche  et  ». 

Sursiim  corda,  a  la  nostre  *  :  ce  sont  autant  de  parolles 
perdues  pour  moy  :  i'y  viens  tout  préparé  des  le  logis. 
Il  ne  me  faut  point  d'alechement,  ny  de  sause;  ie 
menge  bien  la  viande  toute  crue;  et,  au  lieu  de  m'e- 
guiser  l'apetit  par  ces  préparatoires  et  auant  ieus,  on 
me  le  lasse  et  affadit*.  Les  deux  premiers,  et  Pline,  et 
leurs  semblables,  ils  n'ont  point  de  hoc  âge;  ils  veu- 
lent auoir  a  faire  a  gens  qui  s'en  soient  auertis  eux 
mesmes;  ou,  s'ils  en  ont,  c'est  vn  hoc  a^e  substantiel 
et  qui  a  son  corps  a  part.  le  voy  aussi  voulontiers  ses 
Epitres,  et  notamment  celles  ^  ad  Atticum,  non  seule- 
ment par  ce  qu'elles  contienent  vne  tresample  instruc- 
tion de  l'histoire  et  affaires  de  son  temps,  mais  beau- 
coup plus  pour  y  découurir  ses  humeurs  priuées.  Car 
i'ay  vne  singulière  curiosité,  comme  i'ay  dit  ailleurs, 
de  connoistre  l'ame  et  les  internes  iugemens  de  mes 
autheurs.  Il  faut  bien  iuger  leur  suffisance,  mais  non 
pas  leurs  meurs,  ny  leurs  opinions  naifues  ^,  par  cette 
monstre  de  leurs  escrits  qu'ils  étalent  au  théâtre  du 
monde.  I'ay  mille  fois  regretté  que  nous  ayons  perdu 
le  liure  que  Brutus  auoit  escrit  de  la  vertu  :  car  il  fait 
beau  apprendre  la  théorique  de  ceux  qui  sçauent  bien 
la  practique.  Mais,  d'autant  que  c'est  autre  chose  le 
presche  que  le  prescheur,  i'ayme  bien  autant  voir 
Brutus  ches  Plutarque  que  ches  luy  mesme.  le  choi- 
siroy  plustost  de  sçauoir  au  vray  les  deuis  que  Brutus 
tenoit  en  sa  tente  a  quelqu'vn  de  ses  priués  amis,  la 
veille  d'vne  bataille,  que  les  propos  qu'il  tint  le  lende- 
main a  son  armée,  et  ce  qu'il  faisoit  en  son  cabinet  et 
en  sa  chambre,  que  ce  qu'il  faisoit  emmy  la  place  et 

*  BC  supp.  :  (i  ce  que...  nostre  »,  mais  Vidg.  le  rétablit. 

2  Vulg.  supp.  :  u  et  notamment  celles  ». 

'  Vulg.  modifie  ce  commencement  de  phrase. 

au  Sénat.  Quant  a  Cicero,  ie  suis  du  iugement  com- 
mun que,  hors  la  science,  il  n'y  auoit  pas  beaucoup 
d'excellence  en  luy  :  il  estoit  bon  citoien,  d'vne  nature 
débonnaire,  comme  sont  volontiers  les  hommes  gras 
et  gosseurs,  comme  il  estoit,  mais  de  lâcheté  ^  et  de 
vanité*,  il  en  auoit,  sans  mentir,  beaucoup.  Et  si  ne 
scay  comment  l'excuser  d'auoir  estimé  sa  poésie  digne 
d'estre  mise  en  lumière  :  ce  n'est  pas  grande  imperfec- 
tion que  de  mal  faire  des  vers,  mais  c'est  a  luy  faute 
de  iugement  de  n'auoir  pas  senti  combien  ils  estoient 
indignes  de  la  gloire  de  son  nom.  Quant  a  son  élo- 
quence, elle  est  du  tout  hors  de  comparaison  :  ie  croy 
que  iamais  homme  ne  l'égalera.  Si  est  ce  qu'il  n'a  pas 
en  cela  franchi  si  net  son  aduantage  comme  Vergile  a 
fait  en  la  poésie  :  car,  bien  tost  après  luy,  il  s'en  est 
trouué  qui  l'ont  pensé  égaler  et  surmonter,  quoy  que 
ce  fut  a  bien  fauces  enseignes;  mais  a  Vergile,  nul 
encore  depuis  lui  n'a  osé  se  comparer;  et,  a  ce  propos, 
l'en  veux  icy  adiouter  vne  histoire  ^.  Le  ieune  Cicero, 
qui  n'a  ressemblé  son  père  que  de  nom,  commandant 
en  Asie,  il  se  trouua  vn  iour  en  sa  table  plusieurs 
estrangiers,  et  entre  autres  Gaestius,  assis  au  bas  bout, 
comme  on  se  met  souuent  aux  tables  ouuertes  des 
grans.  Cicero  s'informa  qui  il  estoit  a  l'vn  de  ses 
gens,  qui  luy  dit  son  nom.  Mais,  comme  celuy  qui 
songeoit  ailleurs  et  qui  oblioit  ce  qu'on  luy  respondoit, 
il  le  luy  redemenda  encore  depuis  deux  ou  trois  fois. 
Le  seruiteur,  pour  n'estre  plus  en  peine  de  luy  redire 
si  souuent  mesme  chose,  et  pour  le  luy  faire  connoistre 
par  quelque  circonstance  :  «  C'est,  dict  il,  ce  Caestius 
de  qui  on  vous  a  dit  qu'il  ne  faict  pas  grand  estât  de 

»  Vulg.  :  ((  mollesse  «. 

2  Vulg.  supp.  :  «  Si  est  ce...  vne  histoire  ». 

l'éloquence  de  vostre  père  au  pris  de  la  sienne.  »  Cicero, 
s'estant  soudain  picqué  de  cela,  commanda  qu'on  em- 
poignât ce  pauure  Cœstius,  et  le  fit  très-bien  foeter  en 
sa  présence.  Voila  vn  mal  courtois  hostel  Entre  ceus 
mesmes  qui  ont  estimé,  toutes  choses  contées,  céte 
sienne  éloquence  incomparable,  il  y  en  a  eu  qui  n'ont 
pas  laissé  d'y  remarquer  des  fautes  :  comme  ce  grand 
Brutus,  son  amy,  il  *  disoit  que  c'estoit  vne  éloquence 
cassée  et  esrenée  :  fractam  et  elumbem.  Les  orateurs 
voisins  de  son  siècle  reprenoient  aussi  en  luy  ce  curieux 
soing  de  certaine  longue  cadance  au  bout  de  ses  clau- 
ses, et  remerquoient  ces  mots  :  esse  videatui%  qu'il  y 
emploie  si  souuent.  Pour  moy,  i'aime  mieux  vne 
cadance  qui  tombe  plus  court,  coupée  en  iambes.  Si 
mêle  il  par  fois  bien  rudement  ses  nombres,  mais  bien 
rarement;  i'en  ay  remerqué  ce  lieu  a  mes  aureilles  : 
Ego  vero  me  minus  diii  senem  esse  mallem,  quam  esse 
senem  antequam  essem. 

Les  historiens  sont  le  vray  gibier  de  mon  estude  *  : 
car  ils  sont  plaisans  et  aysés,  et,  quant  et  quant,  la 
considération  des  natures  et  conditions  de  diuers  hom- 
mes, les  coutumes  des  nations  différentes,  c'est  le  vray 
suiect  de  la  science  morale  ^  Or  ceux  qui  escriuent  les 
vies,  d'autant  qu'ils  s'amusent  plus  aus  conseils  qu'aus 
euenemens,  plus  a  ce  qui  part  du  dedans  qu'a  ce  qui 
arriue  au  dehors,  ceus  la  me  sont  plus  propres  :  voyla 
pourquoy,  en  toutes  sortes,  c'est  mon  homme  que 
Plutarque.  le  recerche  bien  curieusement,  non  seule- 
ment les  opinions  et  les  raisons  diuerses  des  philoso- 
phes anciens  sur  le  suiect  de  mon  entreprinse,  et  de 

^  Viilg.  supp.  :  «  il  ». 

^  Viilg.  :  «  sont  ma  droicte  balle  ». 

^  Vulg.  modifie  et  développe  cette  phrase. 

toutes  sectes  :  mais  aussi  leurs  meurs,  leurs  fortunes  et 
leur  vie  ^  le  suis  bien  marry  que  nous  n'ayons  vne 
douzaine  de  Laertius,  ou  qu'il  ne  se  soit  plus  estandu*. 
En  ce  genre  d'estude  des  histoires,  il  faut  feuilleter, 
sans  dictinction,  toutes  sortes  d'autheurs,  et  viels  et 
nouueaus,  et  barragouins  et  François,  pour  y  appren- 
dre les  choses  dequoy  diuersement  ils  traitent.  Mais 
Caesar  seul  me  semble  mériter  qu'on  l'estudie,  non 
pour  la  science  de  l'histoire  seulement,  mais  pour  luy 
mesme ,  tant  il  a  de  perfection  et  d'excellence  par 
dessus  tous  les  autres,  quoy  que  Saluste  soit  du  nom- 
bre. Certes  ie  lis  cet  autheur  auec  vn  peu  plus  de 
reuerence  et  de  respect  qu'on  ne  lit  les  humains  ou- 
urages,  tantost  le  considérant  lui  mesme  par  ses  ac- 
tions, et  le  miracle  de  sa  grandeur,  tantost  la  pureté 
et  inimitable  polissure  de  son  langage,  qui  a  surpassé, 
non  seulement  tous  les  historiens,  comme  dit  Cicero, 
mais,  a  mon  aduis,  Cicero  mesme  et  toute  la  parlerie 
qui  fut  onques  ^  :  auec  tant  de  syncerité  en  ses  iuge- 
mens,  parlant  de  ses  ennemis  mesmes,  et  tant  de 
vérité,  que,  sauf  les  fauces  couleurs  dequoy  il  veut 
couurir  sa  mauuaise  cause  et  l'ordure  de  sa  pestilente 
ambition,  ie  pense  qu'en  cela  seul  on  y  puisse  trouuer 
a  redire  qu'il  a  esté  trop  espargnant  a  parler  de  soy  : 
car  tant  de  grandes  choses  ne  peuuent  pas  auoir  esté 
exécutées  par  luy  qu'il  n'y  soit  aie  beaucoup  plus  du 
sien  qu'il  n'y  en  mect. 

l'aime  les  historiens,  ou  fort  simples,  ou  excellens  : 
les  simples,  qui  n'ont  point  dequoy  y  mesler  rien  du 
leur,  et  qui  n'y  apportent  que  le  soin  et  la  diligence 
de  ramasser  tout  ce  qui  vient  a  leur  notice,  et  d'enre- 

*  Vulg.  supp.  cette  phrase. 

-  Vulg.  supp.  :  «  et  toute...  onques  ». 

gistrer  en  '  bonne  tbv  toutes  choses,  sans  chois  et  sans 
triage,  nous  laissant  le  iugement  tout  entier  pour  la 
cognoissance  de  la  vérité.  Tel  est,  entre  autres,  pour 
exemple,  le  bon  Froissard,  qui  a  marché  en  son  entre- 
prise d'vne  si  franche  naifueté  qu'ayant  faict  vne  faute 
il  ne  craint  nullement  de  la  reconnoistre  et  corriger 
en  l'endroit  ou  il  en  a  esté  aduerty,  et  qui  nous  repré- 
sente la  diuersité  mesme  des  bruitz  qui  couroint,  et 
les  differens  rapportz  qu'on  luy  faisoit.  C'est  la  matière 
de  l'histoire  nue  et  informe  :  chacun  en  peut  faire  son 
profit  autant  qu'il  a  d'entendement.  Les  bien  excellens 
ont  la  suffisance  de  choisir  ce  qui  est  digne  d'estre 
sceu  ;  sçauent  trier,  de  deus  raportz,  celui  qui  est  plus 
vray  semblable;  de  la  condition  des  Princes  et  de  leurs 
humeurs,  ilz  en  deuinent  les  conseilz,  et  leur  attri- 
buent les  paroles  de  mesme  '^  Hz  ont  raison  de  prendre 
l'authorité  de  régler  nostre  créance  a  la  leur  ;  mais  certes 
cela  n'appartient  a  guieres  de  gens.  Ceus  d'entredeux 
(qui  est  la  plus  commune  façon),  ceus  la  nous  gastent 
tout  :  ils  veulent  nous  mascher  les  morceaux  ;  ils  se 
donnent  loy  de  iuger,  et,  par  conséquent,  d'incliner 
l'histoire  a  leur  fantasie  :  car,  depuis  que  le  iugement 
pend  d'vn  costé,  on  ne  se  peut  garder  de  contourner 
et  de  tordre  la  narration  mesme  a  ce  biais.  Ils  entre- 
prenent  de  choisir  les  choses  dignes  d'estre  sçeues,  et 
nous  cachent  souuent  telle  paroUe,  telle  action  priuée, 
qui  nous  instruiroit  autant  ^  que  le  reste;  obmetent, 
pour  choses  incroiables,  celles  qu'ilz  n'entendent  pas, 
et,  a  l'auanture,  encore  telle  chose  pour  ne  la  sçauoir 
dire  en  bon  Latin  ou  François.  Qu'ilz  étalent  hardi- 

1  BC  :  a  a  la  ». 

*  Vulg.  :  «  les  paroles  conuenables  ». 

'  Vulg.  :  «  mieux  ». 

ment  leur  éloquence  et  leur  discours,  qu'ils  iugent  a 
leur  poste;  mais  qu'ils  nous  laissent  aussi  dequoy 
iuger  après  eux,  et  qu'ils  n'altèrent  ny  dispensent,  par 
leurs  racourcimens  et  par  leurs  chois,  rien  sur  le  corps 
de  la  matière,  ains  qu'il  nous  la  r'enuoyent  pure  et 
entière  en  toutes  ses  dimentions. 

Ceux  la  sont  aussi  bien  plus  recommandables  histo- 
riens qui  connoissent  les  choses  dequoy  ils  escriuent, 
ou  pour  auoir  esté  de  la  partie  a  les  faire,  ou  priués 
auec  ceus  qui  les  ont  conduites  ^  :  car,  le  plus  souuent, 
on  trie  pour  céte  charge,  et  notamment  en  ces  siècles 
icy,  des  personnes  d'entre  le  vulgaire,  pour  céte  seule 
considération  de  sçauoir  bien  parler,  comme  si  nous 
cherchions  d'y  apprendre  la  grammaire,  et  eus  ont 
raison,  n'ayans  esté  gagés  que  pour  cela,  et  n'aians 
mis  en  vente  que  le  babil,  de  ne  se  soucier  aussi  prin- 
cipalement que  de  céte  partie.  Ainsi,  a  force  beaus 
mots,  ils  nous  vont  pâtissant  vne  belle  contexture  des 
bruits  qu'ils  ramassent  es  carrefours  des  villes.  Voyla 
pourquoy  les  seules  certaines  histoires  sont  celles  qui 
ont  esté  escrites  par  ceux  mesmes  qui  commandoient 
aus  affaires,  ou  qui  estoient  participans  a  les  conduire*: 
comme  sont  quasi  toutes  les  Grecques  et  Romaines. 
Car,  plusieurs  tesmoings  oculaires  ayant  escrit  de 
mesme  suiect,  (comme  il  auenoit  en  ce  temps  la  que 
la  grandeur  de  la  fortune  estoit  tousiours  accompagnée 
du  sçauoir  '2),  s'il  y  a  de  la  faute,  elle  doit  estre  mer- 
ueilleusement  legiere  sur  vn  d'accident  ^  fort  doub- 
teux.  S'ils  n'escriuoient  de  ce  qu'ils  auoient  veu,  ils 
auoient  au  moins  cela  que  l'expérience  au  manimant 

•  Vuîg.  siipp.  le  commencement  de  ce  paragraphe. 
-  Vulg,  modifie  ce  passage. 
'  BC  :  «  et  sur  vn  accident  )>. 

de  pareils  affaires  leur  rendoit  le  iugement  plus  sain  *  : 
car  que  peut  on  espérer  d'vn  médecin  escriuant  de  la 
guerre,  ou  d'vn  escolier  traictant  les  desseins  des 
Princes?  Si  nous  voulons  remerquer  la  religion  que 
les  Romains  auoient  en  cela,  il  n'en  faut  que  cet 
exemple  :  Asinius  Pollio  trouuoit  es  histoires  mesme 
de  Caesar  quelque  mesconte,  en  quoy  il  estoit  tombé 
pour  n'auoir  peu  auoir  les  yeus  en  tous  les  endroits  de 
son  armée,  et  en  auoir  creu  les  particuliers  qui  lui 
raportoient  souuant  des  choses  non  assés  vérifiées,  ou 
bien  pour  n'auoir  esté  assés  curieusement  auerty  par 
ses  lieutenans  des  choses  qu'ils  auoient  conduites  en 
son  absence.  On  peut  voir  par  cet  exemple  si  céte 
recherche  de  la  vérité  est  délicate,  qu'on  ne  se  puisse 
pas  fier  d'vn  combat  a  la  science  de  celuy  qui  y  a 
commandé,  ny  aus  soldatz  de  ce  qui  s'est  passé  près 
d'eus,  si,  a  la  mode  d'vne  information  iudiciaire,  on 
ne  confronte  les  tesmoins  et  reçoit  les  obiects  sur  la 
preuue  des  pontilles  de  chaque  accident.  Vraiement  la 
connoissance  que  nous  auons  de  nos  affaires  est  bien 
plus  lâche.  Mais  cecy  a  esté  suffisamment  traicté  par 
Bodin,  et  selon  ma  conception. 

Pour  subuenir  vn  peu  a  la  trahison  de  ma  mémoire 
et  a  son  deffaut  si  extrême  qu'il  m'est  aduenu  plus 
d'vne  fois  de  reprendre  en  main  des  ^  Hures,  comme 
nouueaus  du  tout  et  a  moy  inconus,  que  i'auoy  leu 
curieusement  quelques  années  au  parauant  et  bar- 
bouillé de  mes  notes,  i'ay  pris  en  coustume,  depuis 
quelque  temps,  d'adiouter  au  bout  de  chasque  liure 
(ie  dis  de  ceux  desquelz  ie  ne  me  veux  seruir  qu'vne 


'  Vulg.  supp.  :  et  s'ils  n'escriuoicnt...  plus  sain  ». 
-  C  ;  «  les  ». 

fois),  le  temps  auquel  i'ay  acheué  de  les  *  lire,  et  le 
jugement  que  l'en  ay  retiré  en  gros,  affin  que  cela  me 
représente  au  moins  l'air  et  l'idée  ^  générale  que 
i'auois  conceu  de  Tautheur  en  le  lisant.  le  veux  icy 
transcrire  aucunes  de  ces  annotations. 

Voy-ci  ce  que  ie  mis,  il  y  a  enuiron  dix  ans,  en  mon 
Guichardin  (car,  quelque  langue  que  parlent  mes 
Hures,  ie  leur  parle  en  la  mienne)  :  —  Il  est  historiogra- 
phe diligent,  et  duquel,  a  mon  auis,  autant  exactement 
que  de  nul  autre,  peut  on  ^  apprendre  la  vérité  des 
affaires  de  son  temps.  Aussi,  en  la  plus  part,  en  a  il 
esté  acteur  luy  mesme,  et  en  reng  honnorable.  Il  n'y 
a  nulle  apparence  que,  par  haine,  faueur  ou  vanité, 
il  ait  déguisé  les  choses,  dequoy  font  foy  les  libres 
iugemens  qu'il  donne  des  grands,  et  notamment  de 
ceus  par  lesquels  il  auoit  esté  auancé  et  emploie  aus 
charges,  comme  du  Pape  Clément  septiesme.  Quant  a 
la  partie  dequoy  il  semble  se  vouloir  preualoir  le 
plus,  qui  sont  ses  digressions  et  discours,  il  y  en  a  de 
bons  et  enrichis  de  beaus  traitz,  mais  il  s'y  est  trop 
pieu  :  car,  pour  ne  vouloir  rien  laisser  a  dire,  ayant 
vn  suiect  si  plain  et  ample,  et  a  peu  près  infini,  il  en 
dénient  lasche  et  enuieus  ♦,  et  sentant  vn  peu  au  ca- 
quet scolastique.  I'ay  aussi  remerqué  cecy,  que,  de 
tant  d'ames  et  effectz  qu'il  luge,  de  tant  de  mouue- 
mens  et  conseilz,  il  n'en  rapporte  iamais  vn  seul  a  la 
vertu,  religion  et  conscience,  comme  si  ces  parties  la 
estoient  du  tout  estaintes  au  monde;  et,  de  toutes  les 
actions,    pour    belles    par   apparence   qu'elles   soient 

'  BC  :  a  le  .). 

■^  BC  :  a  et  idée  » . 

^  BC  :  «  on  peut  ». 

♦  HC  :  «  ennuieux  »,  mot  que  Vulg.  supprime. 

d'elles  mesmes,  il  en  reiete  la  cause  a  quelque  occasion 
vitieuse,  ou  a  quelque  profit.  Il  est  impossible  d'ima- 
giner que,  parmi  cest  infini  nombre  d'actions  dequoy 
il  iuge,  il  n'y  en  ait  eu  quelqu'vne  produite  par  la 
voie  de  la  raison  :  nulle  corruption  ne  peut  auoir  saisi 
les  hommes  si  vniuersellement  que  quelcun  n'escappe 
de  la  contagion.  Gela  me  faict  craindre  c[u'il  y  aye  vn 
peu  du  vice  de  son  goust,  et  que  cela  soit  auenu  de  ce 
qu'il  ayt  estimé  d'autruy  selon  soy. 

En  mon  Philippe  de  Comines,  il  y  a  ceci  :  —  Vous  y 
trouerrés  le  langage  doux  et  agréable,  d'vne  naïfue 
simplicité;  la  narration  pure,  et  en  laquele  la  bonne 
foy  de  l'autheur  reluit  euidemment  exempte  de  vanité, 
parlant  de  soy,  et  d'affection  et  d'enuie,  parlant  d'au- 
truy; ses  discours  et  enhortemens  accompagnez  plus 
de  bon  zèle  et  de  vérité  que  d'aucune  exquise  suffi- 
sance, et  tout  par  tout  de  l'authorité  et  granité  repré- 
sentant son  homme  de  bon  lieu  et  eleué  aus  grands 
affaires. 

Sur  les  Mémoires  de  monsieur  du  Bellay  :  —  C'est 
tousiours  plaisir  de  voir  les  choses  escrites  par  cens 
qui  ont  essayé  comme  il  les  faut  conduire.  Mais  il  ne 
se  peut  nier  qu'il  ne  se  découure  euidemment  en  ces 
deux  seigneurs  icy  vn  grand  déchet  de  la  franchise  et 
liberté  d'escrire  qui  reluit  es  anciens  de  leur  sorte  : 
comfne  au  sire  de  louinuile,  domestique  de  sainct 
Loys,  Eginard,  Chancelier  de  Charlemaigne,  et,  de 
plus  fresche  mémoire,  en  Philippe  de  Comines.  C'est 
ici  plus  tost  vn  plaide  *  pour  le  Roy  François  contre 
l'Empereur  Charles  V  *,  qu'vne  histoire.  le  ne  veus 
pas  croire  qu'ils  ayent  rien  changé  quant  au  gros  du 

'  BC  :  «  plaidé  ». 
-  C  :  «  cinquiesme  ». 

faict;  mais  de  contourner  le  iugement  des  euenemens, 
souuent  contre  raison,  a  nostre  auantage,  et  d'obmettre 
tout  ce  qu'il  y  a  de  chatouilleux  en  la  vie  de  leur 
maistre,  ils  en  font  métier,  tesmoing  les  recullemens 
de  messieurs  de  Montmorency  et  de  Brion  *,  qui  y 
sont  oubliés;  voire  le  seul  nom  de  madame  d'Estampes 
ne  s'y  trouue  point.  On  peut  couurir  les  actions  secrè- 
tes; mais  de  taire  ce  que  tout  le  monde  sçait,  et  choses 
qui  ont  tiré  des  effects  publiques  et  de  telle  consé- 
quence, c'est  vn  défaut  inexcusable.  Somme,  pour 
auoir  l'entière  connoissance  du  Roy  François  et  des 
choses  auenues  de  son  temps,  qu'on  s'adresse  ailleurs, 
si  on  m'en  croit.  Ce  qu'on  peut  faire  icy  de  profit, 
c'est  par  la  déduction  particulière  des  batailles  et 
exploits  de  guerre  ou  ces  gentilshommes  se  sont  trou- 
ués,  quelques  paroles  et  actions  priuées  d'aucuns 
Princes  de  leur  temps,  et  les  pratiques  et  négociations 
conduites  par  le  seigneur  de  Langeay,  ou  il  y  a  tout 
plein  de  choses  dignes  d'estre  sceûes  et  des  discours 
non  vulgaires. 


*  Vulg.  :  c(  Biron  »,  bien  que  les  éditions  de  j588  et  i5g5 
portent  :  «  Brion  ». 

